
La guerre est ma patrie, 
Mon harnois, ma maison 
Et en toute saison 
Combattre c'est mai vie. 


| 
CONTRASTUL 


Priveşte-ntâi acest portret, 
apoi pe-acela... 

Ciudată plăsmuire! 

Nici n-ai zice că sunt frați. 
HAMLET 


ltima parte a secolului al XV-lea a pregătit 

succesiunea unor evenimente viitoare, ridicând 

Franţa la acel formidabil stadiu al puterii sale 
care, de atunci, a fost din timp în timp principalul 
obiect al invidiei celorlalte naţiuni europene. Înaintea 
acestei perioade, Franţa trebuise să lupte pe viaţă şi 
pe moarte împotriva englezilor, care puseseră 
stăpânire pe cele mai frumoase provincii ale ei; 
eforturile desperate ale regelui şi vitejia poporului 
francez abia au putut salva restul regatului de jugul 
străin. Dar aceasta nu era singura primejdie care 
ameninţa. Prinții posesori ai marilor feude ale coroanei, 

şi îndeosebi ducii Burgundiei şi Bretaniei izbutiseră să 
subţieze atât de mult legăturile lor feudale, încât nu 
şovăiau ca la cel mai neînsemnat pretext să ridice 
stindardul împotriva suzeranului lor, regele Franţei. În 
timp de pace, ei îşi guvernau feudele ca suverani 
absoluţi, iar casa de Burgundia, care stăpânea 
provincia cu acest nume, precum şi cea mai frumoasă 
şi mai prosperă parte a Flandrei, era ea însăşi atât de 
bogată, atât de puternică, încât nu ceda un pas în faţa 
coroanei, nici în măreție, nici în forţă. 

Imitând exemplul dat de marii feudali, fiecare vasal 
mai mic al coroanei îşi aroga atâta independenţă cât îi 
îngăduia distanţa ce-l despărţea de puterea suverană, 
întinderea feudei sau tăria castelului său; scăpând de 
sub acţiunea legii, aceşti mici tirani se dedau 
nepedepsiţi la cele mai sălbatice excese ale unor 
neînchipuite  samavolnicii şi cruzimi. Numai în 
Auvergne se numărau peste trei sute de asemenea 
nobili independenţi, pentru care incestul, asasinatul şi 
raptul erau îndeletniciri obişnuite, cunoscute de toată 
lumea. 

Pe lângă toate aceste rele, o altă plagă provocată 
de nesfârşitele războaie dintre francezi şi englezi se 
adăuga la nenorocirile acestui regat atât de zguduit. În 
diverse părţi ale Franţei se alcătuiseră din lepădăturile 
tuturor celorlalte ţări numeroase bande de soldaţi, sub 
conducerea unor ofiţeri pe care şi-i alegeau ei înşişi 
dintre aventurierii cei mai cutezători şi mai norocoşi. 
Aceşti luptători mercenari îşi vindeau săbiile pentru un 
timp anumit celui care plătea mai bine; iar atunci când 
nu-şi puteau plasa serviciile, luptau pe socoteala lor, 
cucerind castele şi fortărețe, pe care le foloseau drept 

locuri de refugiu, luând prizonieri care se răscumpărau 
pe bani, storcând tribut de la satele lipsite de apărare 
ca şi de la ţinuturile înconjurătoare, şi îndreptăţind prin 
tot felul de fărădelegi poreclele de Tondeurs şi 
Ecorcheurs ceea ce înseamnă tunzători şi jupuitori. 

În mijlocul ororilor şi calamităţilor inerente unei stări 
atât de nefericite a afacerilor publice, o  risipă 
nesăbuită, deşănţată, făcea faima nobililor de rang mai 
mic, ca şi a marilor seniori. Urmându-le pilda, vasalii 
lor, înconjurați de un lux orbitor, dar grosolan, iroseau 
bogăţiile stoarse de la popor. Un ton de galanterie 
romantică şi cavalerească, pe care totuşi o dezonora 
adesea o destrăbălare neînfrânată, caracteriza relaţiile 
dintre cele două sexe; se folosea încă limbajul 
cavalerilor rătăcitori, se respectau legile lor, deşi 
simţământul pur al unei iubiri curate şi generoasele 
avânturi pe care aceasta le inspiră nu mai înfrânau, nu 
mai  răscumpărau excesele. Luptele şi turnirele, 
petrecerile şi chefurile care se ţineau lanţ la fiecare 
curte, cât de mică, atrăgeau în Franţa pe toţi 
aventurierii, şi rareori se întâmpla ca, o dată ajunşi 
acolo, să nu găsească prilejul de a pune în practică 
acea îndrăzneală oarbă, acel spirit temerar şi activ 
cărora patria lor mai fericită nu le dădea frâu liber. 

Intr-o asemenea epocă, şi ca pentru a salva acest 
frumos regat de toate urgiile care îl amenințau, tronul 
ce se clătina a fost ocupat de regele Ludovic al XI-lea, 
al cărui caracter, oricât de crud în sine, a înfruntat, a 
combătut şi într-o mare măsură a neutralizat relele 
timpului, aşa cum otrăvurile cu însuşiri opuse au 
puterea, precum spun vechile cărţi de medicină, să se 
neutralizeze una pe alta. 

Pe atât de viteaz pe cât era necesar spre a atinge 
un scop util şi politic, Ludovic nu poseda nici cea mai 
mică scânteie a acelei virtuţi romantice sau a acelei 
mândrii totdeauna îmbinată cu ea, care duce mai 
departe lupta pentru onoare chiar atunci când scopul 
util a fost de mult atins. Calm, şiret, adânc preocupat 
de interesul său personal, sacrifica orice, chiar mândria 
şi pasiunile, dacă acestea ar fi putut dăuna intereselor 
sale. Îşi tăinuia cu cea mai mare grijă adevăratele 
simţăminte şi scopuri de toţi aceia care-l înconjurau şi 
repeta adesea: „Regele care nu ştie să se prefacă nu 
ştie să domnească” şi că în ceea ce-l priveşte pe el, 
„dacă ar şti că boneta sa îi cunoaşte secretele, ar 
arunca-o în foc”. Nici un om de pe vremea lui sau din 
oricare alta n-a ştiut mai bine ca el să profite de 
slăbiciunile semenilor şi să nu cedeze o iotă printr-o 
îngăduinţă inspirată când nu trebuia, de propriile sale 
slăbiciuni. 

Era atât de răzbunător şi de crud, încât găsea o 
plăcere în frecventele execuţii pe care le ordona, dar 
după cum nici o scânteie de milă nu l-a putut 
determina vreodată să-i cruţe pe aceia pe care îi putea 
condamna în linişte, tot astfel nici o sete de răzbunare 
nu l-a împins nicicând la vreo violenţă prematură. 
Rareori se arunca asupra prăzii mai înainte ca aceasta 
să se fi aflat în întregime la discreţia lui şi să fi pierdut 
orice speranţă de salvare; îşi tăinuia toate acţiunile cu 
atâta grijă, încât planurile lui nu erau niciodată aflate 
decât în clipa înfăptuirii lor. 

Tot astfel zgârcenia lui se preschimba în risipă 
aparentă când era nevoie să miluiască pe favoritul sau 
pe ministrul vreunui prinţ rival, să abată vreo lovitură 

amenințătoare sau să destrame o alianță înjghebată 
împotriva lui. lubea femeia şi plăcerile vieţii, dar nici 
dragostea, nici vânătoarea, deşi acestea erau marile 
lui pasiuni, nu l-au făcut vreodată să uite de grija pe 
care o acorda cu cea mai mare punctualitate treburilor 
publice şi afacerilor regatului său. Cunoştea profund 
oamenii şi învățase acest lucru coborând personal în 
mijlocul lor. Deşi era mândru şi arogant din fire, 
desconsidera diferenţierile arbitrare din societate, ceea 
ce în epoca aceea era privit ca o ciudăţenie nefirească 
de rău augur, neşovăind să aleagă din păturile cele 
mai de jos oameni cărora le încredința posturi de cea 
mai mare importanţă, şi se pricepea atât de bine să-i 
aleagă, încât rareori era dezamăgit în ceea ce privea 
calităţile lor. 

Totuşi şi în firea acestui monarh prefăcut şi abil 
existau contradicții, căci natura umană este prea puţin 
uniformă. El, cel mai făţarnic, cel mai puţin sincer 
dintre oameni, a săvârşit totuşi unele din marile greşeli 
ale vieţii sale, crezând prea mult în onoarea şi 
integritatea altora. Aceste greşeli păreau determinate 
de un rafinament excesiv al politicii, care-l împingea să 
simuleze o încredere nelimitată în aceia pe care îşi 
propunea să-i păcălească, căci în conduita sa obişnuită 
era mai duşmănos şi mai bănuitor decât orice tiran 
care a existat vreodată. 

Mai pot fi arătate două trăsături spre a completa 
schiţa acestui caracter excepţional care-l ridica printre 
suveranii cu comportării cavalereşti, aspre, din acele 
vremuri, la rolul de păzitor al unor fiare sălbatice, pe 
care a izbutit până la urmă să le domine printr-o 
superioară înţelepciune şi prin politică, prin împărţirea 

hranei şi printr-o oarecare ascultare impusă cu forţa, 
fiare care dacă n-ar fi fost supuse prin abilitatea lui, ar 
fi ajuns să-l sfâşie în bucăţi numai prin puterea lor. 

Cea dintâi dintre aceste trăsături era o înclinare 
excesivă spre superstiție, pedeapsă cu care cerul îi 
loveşte adeseori pe cei ce rămân surzi la preceptele 
religiei. Ludovic n-a încercat niciodată să-şi potolească 
remuşcările stârnite de acţiunile lui reprobabile prin 
vreo schimbare a conduitei sale machiavelice, ci s-a 
străduit zadarnic să înăbuşe şi să amutească acest 
simţământ chinuitor prin practici superstiţioase, prin 
penitenţe severe şi prin daruri mărinimoase în 
favoarea clerului. A doua trăsătură, cu care cea dintâi 
se leagă uneori în chip straniu, era o predispoziţie 
pentru plăceri vulgare şi pentru orgii tainice. Acestui 
suveran mai înţelept, sau cel puţin mai abil decât 
oricare altul din vremea lui, îi plăcea viaţa obişnuită, şi 
fiind el însuşi un om de spirit, gusta vorbele de duh şi 
conversațiile vioaie mai mult decât s-ar fi putut aştepta 
de la celelalte trăsături ale caracterului său. Uneori se 
lăsa chiar antrenat în aventuri comice, iscate de intrigi 
mărunte, cu o uşurinţă prea puţin corespunzătoare firii 
sale, de obicei rezervată şi bănuitoare. li plăcea atât de 
mult un anumit soi de galanterie prea puţin onorabilă, 
încât a făcut astfel ca un număr de anecdote vesele şi 
licenţioase răspândite pe socoteala lui să fie strânse 
într-o colecţie bine cunoscută de bibliomani, în ochii 
cărora (căci lucrarea poate fi gustată numai de aceştia) 
ediţia autentică este foarte preţioasă!. 


1 Această ediţie princeps (ediţie iniţială), care e mult căutată de cunoscători, 
a fost intitulată: O sută de nuvele, conţinând o sută de povestiri noi, care 
sunt foarte plăcute de istorisit în toate bunele companii pentru înveselire. 
Paris, Antoine Verard. Fără data anului tipăririi; in folio gotic. Vezi De Bure. 

Graţie firii energice şi prudente, deşi de loc plăcute, 
a acestui monarh, cerul, care trimite furtuna ca şi 
ploaia cea blândă, s-a îndurat să dăruiască marii 
naţiuni franceze binefacerile unei guvernări, pe care ea 
le pierduse aproape cu totul la urcarea lui pe tron. 

Inainte de a urma la domnia tatălui său, Ludovic 
dăduse dovadă mai curând de vicii decât de talente. 
Cea dintâi soţie a lui, Margareta de Scoţia, a sucombat 
sub săgețile calomniei la curtea soţului ei, unde, fără 
încurajările personale ale lui Ludovic, nimeni n-ar fi 
îndrăznit să rostească un singur cuvânt împotriva 
acelei blajine şi nedreptăţite prințese. A fost un fiu 
nerecunoscător şi răzvrătit, o dată conspirând pentru 
răpirea părintelui său, iar altă dată declarându-i făţiş 
război. Pentru cea dintâi ofensă a fost exilat în 
Dauphine, feuda lui, pe care a guvernat-o cu o 
deosebită înţelepciune; pentru cea de a doua a fost 
osândit în exil perpetuu, ceea ce l-a determinat să-şi 
încredinţeze viaţa şi chiar să ceară mila ducelui de 
Burgundia şi a fiului acestuia, la curtea cărora s-a 
bucurat, până la moartea tatălui său survenită în 1461, 
de o ospitalitate destul de mediocru răsplătită mai 
târziu. 

Încă de la începutul domniei sale, Ludovic era cât 
pe ce să fie doborât sub loviturile unei ligi înjghebate 
împotriva lui de marii vasali ai Franţei, în fruntea 
cărora se afla ducele de Burgundia, sau mai bine zis 
fiul acestuia, contele de Charolais. Aceştia au ridicat o 
armată puternică, au asediat Parisul şi au dat chiar sub 
zidurile lui o bătălie cu rezultat îndoielnic, aducând 
monarhia în pragul pieirii. În asemenea împrejurări se 

întâmplă de obicei ca cel mai şiret din cei doi 
conducători de oşti să culeagă roadele, dacă nu chiar 
gloria bătăliei disputate. Ludovic, care dăduse dovadă 
de o mare vitejie personală în timpul bătăliei de la 
Montlhery, datorită înţelepciunii sale, a ştiut să profite 
de rezultatul ei nedecis ca şi când izbânda ar fi fost-de 
partea lui. A căutat să câştige timp până ce inamicii săi 
au rupt alianţa şi a semănat discordie cu atâta dibăcie 
printre puternicii lui duşmani, încât alianţa lor „pentru 
binele public” aşa cum o numeau, dar care în realitate 
avea drept scop de a nu lăsa să supravieţuiască decât 
o umbră de monarhie franceză, s-a destrămat de la 
sine şi n-a mai renăscut niciodată într-o formă atât de 
amenințătoare. Începând din perioada aceea, Ludovic, 
scăpat de orice pericol din partea Angliei, graţie 
războaielor civile dintre casele de York şi Lancaster, 
şi-a închinat forţele ani de-a rândul, ca un medic 
nemilos dar destoinic, vindecării, când prin remedii 
blânde, când prin foc şi sabie, a rănilor statului, sau 
mai curând localizării cangrenei mortale care-l rodea. 
El s-a străduit deocamdată, dacă nu să stârpească, 
măcar să stăvilească brigandajul acelor aşa-zise 
Companii Libere, şi samavolniciile nepedepsite ale 
nobilimii; astfel, puţin câte puţin, printr-o veghe 
neîncetată, a consolidat cât de cât propria sa 
autoritate regală sau a izbutit s-o mai macine pe aceea 
a duşmanilor săi. 

Totuşi, regele Franţei rămânea înconjurat de îndoieli 
şi primejdii. Membrii ligii „Pentru binele public”, deşi 
dezbinaţi, existau încă, şi, ca trupul unei reptile, ei 
puteau să se unească şi să devină din nou primejdioşi. 

Dar un pericol şi mai ameninţător era puterea 

crescândă a ducelui de Burgundia, pe atunci unul 
dintre cei mai mari prinți din Europa, al cărui rang era 
puţin diminuat printr-o foarte uşoară dependenţă a 
ducatului său faţă de coroana Franţei. 

Carol, supranumit Cutezătorul sau mai curând 
Temerarul, căci cutezanţa sa mergea până-la 
temeritate, până la frenezie, purta pe atunci cununa 
ducală a Burgundiei, arzând de nerăbdare să facă din 
ea o coroană regală şi independentă. Caracterul 
acestui duce prezenta în toate privinţele un contrast 
izbitor faţă de acela al lui Ludovic al XI-lea. 

Ludovic era calm, chibzuit, şiret, niciodată stăruind 
într-o acţiune fără sorţi de izbândă, şi niciodată 
părăsind-o când părea să aibă succes, oricât de 
îndepărtată ar fi fost perspectiva acestuia. Geniul 
ducelui era diametral opus: el se arunca în mijlocul 
primejdiilor pentru că le iubea, şi al dificultăţilor pentru 
că le dispreţuia. Aşa precum Ludovic nu-şi sacrifica 
niciodată interesul pentru pasiunile sale, Carol, 
dimpotrivă, nu-şi sacrifica niciodată pasiunile sau chiar 
capriciile, pentru orice altceva. Cu toate legăturile 
apropiate de rudenie care-i uneau, cu tot sprijinul pe 
care ducele şi tatăl său îl dăduseră lui Ludovic în 
timpul exilului acestuia - pe când era Delfin? - se urau 
şi se dispreţuiau reciproc. Ducele de Burgundia 
dispreţuia politica vicleană a regelui şi atribuia lipsei 
de curaj faptul că acesta încerca prin tratate, prin 
corupţie şi prin alte mijloace indirecte să-şi procure 
avantaje pe care el, în locul regelui, le-ar fi dobândit cu 
armele. De asemeni îl ura pe rege nu numai pentru 
ingratitudinea cu care îi plătise bunăvoința sa de 


2 Nume dat moștenitorului tronului Franţei. (n.t.) 

odinioară, pentru jignirile şi imputările personale pe 
care ambasadorii lui Ludovic i le aduseseră pe când 
tatăl lui trăia încă, dar îndeosebi pentru sprijinul pe 
care acesta îl acorda în secret cetăţenilor nemulţumiţi 
din Gand, Liege şi din alte oraşe mari ale Flandrei. 
Aceste cetăţi turbulente, geloase de privilegiile: şi 
mândre de bogăţiile pe care le posedau, se ridicau 
adesea împotriva suzeranilor lor, ducii de Burgundia, şi 
niciodată nu se întâmpla să nu găsească încurajări 
tainice la curtea lui Ludovic, care folosea orice 
împrejurare pentru a stârni tulburări în feudele 
preaputernicului său vasal. 

Dispreţul şi ura ducelui îi erau plătite de Ludovic cu 
aceeaşi monedă, deşi el îşi ascundea sentimentele sub 
un văl de nepătruns. Era cu neputinţă ca un om atât de 
ager să nu dispreţuiască acea încăpățânare îndârjită 
care nu renunţă niciodată la planurile sale, oricât de 
nefaste ar putea fi urmările lor, acea pornire oarbă 
care se aruncă la acţiune fără a ţine seama nici o clipă 
de piedicile ce s-ar putea ivi în cale. Totuşi regele îl ura 
pe Carol mai mult încă decât îl dispreţuia, şi disprețul 
ca şi ura sa clocoteau în el cu atât mai aprig, cu cât 
erau însoţite de teamă. Ludovic ştia că cel dintâi salt al 
unui taur furios, cu care îl asemuia pe ducele de 
Burgundia, trebuie să fie întotdeauna cel mai 
înverşunat, deşi animalul se năpusteşte cu ochii 
închişi. Regele se temea nu numai de bogăţia 
provinciilor  burgunde, de disciplina războinicilor 
locuitori şi de masa numeroasei lor populaţii: însușirile 
personale ale ducelui îl făceau primejdios prin el însuşi. 
Viteaz până la temeritate şi chiar dincolo de limitele ei, 
risipitor, magnific în ceea ce privea curtea lui, 

persoana lui, suita lui, etalând pretutindeni grandoarea 
ereditară a casei de Burgundia, Carol Temerarul 
atrăgea în serviciul lui aproape toate minţile 
înflăcărate ale vremii, al căror temperament era 
asemănător cu al său. Şi Ludovic îşi dădea seama 
foarte limpede ce putea pune la cale şi ce iar fi putut 
înfăptui o asemenea mulţime de aventurieri hotărâți, în 
frunte cu un comandant a cărui fire era tot atât de 
greu de strunit ca şi a lor. 

O altă împrejurare se mai adăuga la animozitatea 
lui Ludovic împotriva preaputernicului său vasal; era 
îndatorat faţă de acesta pentru servicii pe care nu 
avusese niciodată intenţia să le răsplătească şi se afla 
silit adesea să-i facă pe plac şi să rabde chiar 
izbucnirile unei insolenţe nestăpânite, ofensatoare 
pentru demnitatea regală, fără a putea să-l trateze 
altfel decât ca pe „dragul său văr de Burgundia”. 

Povestirea de faţă începe în jurul anului 1468, când 
duşmănia lor ajunsese la culme, deşi între ei exista pe 
atunci un armistițiu amăgitor şi nesigur, aşa cum se 
întâmpla adeseori pe vremea aceea. Primul personaj 
care va apare în scenă are într-adevăr un rang şi o 
condiţie care ar putea face să se considere superfluă 
disertaţia de mai sus asupra poziţiei respective a 
acelor doi puternici prinți; dar pasiunile celor mari, 
neînțelegerile, reconcilierile înrâuresc soarta tuturor 
acelora care se află în preajma lor; şi pe măsură ce se 
va înainta în naraţiunea noastră, se va recunoaşte că 
acest capitol preliminar e necesar pentru a înţelege 
povestea personajului ale cărui aventuri suntem gata 
să le istorisim. 

CăLĂTORUL 


Ei bine, lumea asta-i o stridie 
Pe care eu cu spada-am s-o despic 
PISTOL CEL BATRIN 


“intr-o fermecătoare dimineaţă de vară - mai înainte 


| a soarele să-şi reverse din plin dogoarea, când roua 
încă răcorea şi îmbălsăma aerul, un tânăr care venea 
dinspre nord-est se apropia de vadul unui râuleţ, mai 
bine-zis al unui pârâu mare care se varsă în Cher, nu 
departe de castelul regal Plessis-les-Tours ale cărui 
sumbre şi numeroase creneluri se înalţă în depărtare 
deasupra pădurii întinse care înconjoară castelul. In 
acest ţinut păduros se afla un domeniu nobiliar de 
vânătoare sau, cum i se mai spunea, un parc regal, 
înconjurat de ziduri, numit în latina evului mediu 
Plexitium, de unde şi-au luat numele de Plessis atâtea 
sate din Franţa. Castelul şi satul despre care vorbim se 
numeau  Plessis-les-Tours spre a se deosebi de 
celelalte şi se aflau la aproape două mile spre miazăzi 
de frumosul oraş cu acelaşi nume, capitala vechei 
Touraine, a cărei mănoasă câmpie a fost supranumită 

Pe celălalt mal al pârâului arătat mai sus, de care se 
apropia călătorul nostru, doi bărbaţi, adânciţi după 
toate semnele într-o conversaţie serioasă, păreau din 
timp în timp că supraveghează mişcările acestuia, 
întrucât, aflându-se pe un loc mai ridicat, putuseră să-l 
zărească de la o foarte mare depărtare. 

Tânărul călător putea să aibă între n os ea ŞI 
douăzeci de ani; chipul şi înfăţişarea lui, foarte 
atrăgătoare, arătau totuşi că nu era originar din ţara în 
care se găsea. Mantia lui cenuşie, scurtă, şi pantalonii 
până la genunchi aveau mai curând croiala flamandă 
decât franţuzească, în vreme ce eleganta sa beretă 
albastră în care erau înfipte doar o crenguţă de 
merişor şi o pană de vultur aminteau numaidecât felul 
de a se îmbrăca al scoţienilor. Hainele lui, foarte 
curate, dovedeau grija unui tânăr conştient de fizicul 
său plăcut. Pe umăr purta un săculeţ în care păreau să 
se afle câteva lucruri necesare la drum; în mâna 
stângă avea o mănuşă pentru vânătoarea cu şoimi, 
deşi nu ducea cu el vreo pasăre de acest fel, iar în 
dreapta un băț gros. Peste umărul lui stâng era 
petrecută o eşarfă brodată, de care atârna o tolbă de 
catifea roşie, asemănătoare acelora în care şoimarii de 
condiţie duceau pe atunci hrana şoimilor şi alte 
ustensile necesare acestei îndeletniciri mult admirate. 
Eşarfa i se încrucişa pe piept cu o curea de care atârna 
un pumnal de vânătoare. În locul cizmelor obişnuite pe 
acele vremuri era încălţat cu ghete din piele de cerb 
argăsită. 

Deşi liniile trupului său nu ajunseseră în plinătatea 
lor, tânărul era înalt şi energic, iar pasul lui sprinten 
dovedea că mersul pe jos era pentru el mai curând o 

plăcere decât o oboseală. Obrazul lui avea o nuanţă 
deschisă, cu toate că era uşor înnegrit, fie de soarele 
climatului străin în care se afla, fie poate de faptul că 
în ţara sa umbla tot timpul în aer liber. 

Trăsăturile lui, fără a fi fost în totul regulate, erau 
sincere, deschise, plăcute. Un zâmbet uşor, care părea 
că izvorăşte din vioiciunea fericită a unui organism plin 
de viaţă, îi dezvelea când şi când dinţii frumoşi, curaţi 
ca fildeşul, în vreme ce ochii lui albaştri, sclipitori, plini 
şi ei de vioiciune, întâmpinau cu o privire caldă tot 
ceea ce le ieşea în cale, exprimând voioşie, o 
conştiinţă curată şi un spirit hotărât, nestrămutat. 

Tânărul primea şi înapoia salutul său puţinilor 
călători întâlniți pe drum în asemenea vremuri 
primejdioase, precum se cuvenea după condiţia 
fiecăruia. Lăncierul vagabond, pe jumătate soldat, pe 
jumătate brigand, îl măsura cu privirile, parcă vrând 
să-şi dea seama dacă va găsi la el prada dorită sau o 
împotrivire desperată, şi citea în ochii neînfricaţi ai 
călătorului atâtea semne descurajatoare, încât îşi 
schimba de îndată gândurile tâlhăreşti într-un 
posomorât: „Bună dimineața, camarade”, căruia 
tânărul scoţian îi răspundea cu un ton tot atât de 
marţial, deşi mai puțin posac. Pelerinul sau călugărul 
cerşetor răspundeau la plecăciunea lui cuviincioasă cu 
o binecuvântare părintească; ţărăncuţa cu ochi negri 
privea îndelung în urma lui după ce-şi dăduseră râzând 
ziua bună. Pe scurt, în întreaga înfăţişare a călătorului 
era ceva atrăgător care scăpa cu greu privirilor, 
izvorând din îmbinarea expresiei de  francheţe 
curajoasă, de voioşie, cu privirile agere, cu faţa şi 
ţinuta lui chipeşe. Părea de asemeni că tot felul său de 

a fi arătau în el un tânăr care intrase în viaţă fără să-i 
pese de greutăţile pe care le va întâlni în cale şi de 
slabele mijloace de luptă de care dispunea, în afară de 
un spirit treaz şi de o inimă curajoasă. Asemenea 
porniri sunt îndeosebi plăcute tinereţii, iar bătrâneţea 
şi experienţa le privesc cu simpatie plină de duioşie.: 

Tânărul pe care l-am descris fusese de mult zărit de 
cei doi bărbaţi ce se plimbau pe celălalt mal al 
râuleţului care-l despărţea pe călătorul nostru de parc 
şi de castel. Când acesta cobori malul abrupt spre 
marginea apei cu pasul uşor al unui cerb care se 
apropie de izvor, cel mai tânăr dintre cei doi 
necunoscuţi spuse însoţitorului său: 

— E omul nostru, boemianul! Dacă va încerca să 
treacă prin vad e pierdut: apa e adâncă, nu se poate 
trece. 

— Lasă-l să descopere el însuşi acest lucru - 
răspunse necunoscutul cel vârstnic - poate că ne va 
economisi o funie şi va desfiinţa un proverb. 

— Faţa nu i-o pot desluşi, dar după bereta albastră 
pare că el ar fi, spuse celălalt. Ascultaţi: strigă, ne 
întreabă dacă apa e adâncă. 

— Pe lumea aceasta nimic nu-i mai de seamă ca 
experienţa, răspunse celălalt. S-o încerce. 

Între timp, neprimind un răspuns care să-l oprească 
în loc şi luând tăcerea acelora la care strigase drept o 
încurajare, tânărul intră în şuvoi fără a sta pe gânduri 
mai mult decât îi era necesar spre a se descălţa. Cel 
mai vârstnic dintre cei doi necunoscuţi îi strigă atunci 
să bage de seamă şi, adăugă, cu glas scăzut, către 
însoţitorul lui: 

— Mort-dieu, te-ai înşelat din nou, dragul meu. 

Tânărul nu este clevetitorul acela de boemian. 

Dar sfatul fusese dat tânărului prea târziu, căci fie 
că nu-l auzise, fie că nu-i mai fusese de nici un folos - 
el intrase acum în plin şuvoi. Un om mai puţin sprinten 
şi mai puţin destoinic la înot ar fi fost inevitabil pierdut 
căci pârâul era adânc şi foarte repede. 

— Pe sfânta Ana! E un tânăr simpatic, strigă 
necunoscutul cel vârstnic. Aleargă şi  reparăcţi 
greşeala. Dă-i o mână de ajutor dacă poţi. Pesemne că 
face parte din trupele tale - dacă-i aşa, apa nu-l va 
înghiţi. 

Într-adevăr tânărul călător înota atât de voiniceşte 
şi lupta împotriva valurilor cu atâta îndârjire, încât, în 
pofida furiei şuvoiului, el nu fu târât prea departe de 
locul obişnuit de trecere. 

În timpul acesta, cel mai tânăr dintre cei doi 
necunoscuţi cobora în fugă spre malul apei pentru a da 
ajutor călătorului, iar celălalt îl urma cu pas grav, 
spunându-şi în sine pe când se apropia de mal: „Fără 
îndoială că apa nu-l va înghiţi niciodată pe băiatul 
acesta. Pe sfânta biserică, a ajuns la mal, iată-l că-şi 
înşfacă băţul! Dacă nu mă grăbesc, omul meu va fi 
bătut pentru singura faptă bună pe care l-am văzut 
vreodată că o face sau încearcă s-o facă.” 

Era un oarecare temei în prevederea unui atare 
deznodământ, căci chipeşul scoţian se şi repezise la 
tânărul samaritean, care alergase în ajutorul lui, şi-i 
striga plin de mânie: 

— Câine mârşav! De ce n-ai răspuns când am 
întrebat dacă pot trece prin vad? Să mă ia dracu dacă 
n-am să te învăţ cum să te porţi altă dată cuviincios cu 
străinii. 


Vorbele lui erau 
însoţite de acea 
semnificativă rotire 
a bățului numită /e 
moulinet, pentru că 
cel care o face ţine 
băţul de mijloc şi-i 
învârteşte capetele 
când într-o parte 
când în cealaltă de 
parcă ar fi aripile 
unei mori de vânt. 
Potrivnicul lui, un 
om care în orice 
împrejurare era 
gata mai mult la 
fapte decât la 
vorbe, văzându-se 
amenințat astfel, 
duse mâna la 
sabie, dar însoţitorul său, mai cumpănit, ajungând 
lângă ei, îi porunci să se liniştească şi, întorcându-se 
spre tânărul călător, îl învinui la rândul lui că se pripise 
intrând în apa umflată a pârâului şi că dăduse dovadă 
de violenţă nestăpânită luându-se la ceartă cu un om 
care alergase în ajutorul lui. 

La auzul unei asemenea dojeni din partea unui om 
în vârstă, cu o înfăţişare respectabilă, tânărul lăsă 
imediat arma jos şi spuse că i-ar părea rău dacă ar şti 
că fusese nedrept cu ei, dar că în realitate, el avea 
impresia că îl lăsaseră să-şi pună viaţa în primejdie 
fără a-l preveni la timp, ceea ce nu era o faptă demnă 


p. 


e eT 


i cd e e va m me 
PPE i zar 


nici de un om cinstit, nici de un bun creştin şi cu atât 
mai puţin de un burghez respectabil, aşa cum păreau 
să fie amândoi. 

— Dragul meu - zise necunoscutul cel vârstnic - 
prin accentul şi prin înfăţişarea dumitale pari străin de 
aceste locuri; aminteşte-ţi că graiul dumitale nu poate 
fi înţeles de noi cu acea uşurinţă cu care pare-se că ÎI 
vorbeşti dumneata. 

— Ei bine - răspunse tânărul - la drept vorbind nu-i 
nici o pagubă că am făcut o baie şi sunt gata să vă iert 
pentru că, în parte, aceasta s-a întâmplat din cauza 
dumneavoastră, dar să mă duceţi într-un loc unde aş 
putea să-mi usuc hainele; nu am altă îmbrăcăminte şi 
pe aceasta trebuie s-o păstrez cât mai îngrijită. 

— Dar, cine crezi dumneata, dragul meu, că suntem 
noi? 

— Nişte burghezi înstăriți, fără îndoială, răspunse 
tânărul. lată, dumneavoastră păreţi un bancher sau un 
negustor de cereale; iar dumnealui, măcelar sau 
crescător de vite. 

— Ai ghicit uimitor ocupațiile noastre, spuse 
zâmbind necunoscutul cel vârstnic. Eu caut într-adevăr 
să mânui cât mai mulţi bani, iar îndeletnicirea 
însoţitorului meu este oarecum apropiată de aceea a 
unui măcelar. Cât priveşte dorinţa dumitale, vom 
încerca să te ajutăm; dar mai întâi trebuie să ştim cine 
eşti şi unde te duci, pentru că pe aceste vremuri 
drumurile sunt bătute pe jos şi călare, de feluriţi 
oameni care numai cinste şi frica lui Dumnezeu nu au 
în inimi. 

Tânărul aruncă o altă privire ascuţită, pătrunzătoare 
spre cel care vorbise şi spre taciturnul său însoțitor, ca 

şi cum s-ar fi îndoit că aceştia, la rândul lor, sunt 
vrednici de încrederea pe care o cer; şi rezultatul 
acestei cercetări fu următorul: Necunoscutul cel mai în 
vârstă şi cel mai remarcabil ca îmbrăcăminte şi ca 
înfăţişare semăna cu un negustor sau cu un stăpân de 
prăvălie de pe acele vremuri. Haina, pantalonii: şi 
mantia lui aveau toate aceeaşi culoare, închisă, dar 
erau atât de ponosite, încât agerul scoţian îşi zise că 
stăpânul lor trebuie să fi fost ori foarte bogat, ori foarte 
sărac. Pesemne că cea dintâi presupunere se apropia 
mai mult de adevăr. Hainele lui erau strâmte şi scurte 
- port pe care nobilii sau chiar cetăţenii din păturile 
mai ridicate nu-l socoteau cuviincios, aceştia purtând 
în general veşminte largi, care coborau până aproape 
de gleznă. 

Înfăţişarea acestui bărbat te şi atrăgea, te şi ţinea la 
distantă; trăsăturile lui accentuate, obrajii supţi şi ochii 
afundaţi în cap aveau totuşi un aer pătrunzător şi plin 
de vioiciune, ceea ce îl apropia de firea tânărului 
nostru aventurier. Totuşi aceiaşi ochi afundaţi în cap, 
sub sprâncenele negre, stufoase, aveau în ei ceva 
autoritar şi totodată înfricoşător. Poate că această 
impresie era accentuată de pălăria joasă de blană, 
trasă mult pe frunte, ceea ce sporea umbra de sub 
care priveau ochii lui, însă fără îndoială că tânărul 
străin putea numai cu oarecare greutate să împace 
privirea acestui om cu modestia înfăţişării sale 
generale. 

Pălăria lui, îndeosebi, în care orice om de oarecare 
condiţie prindea un juvaer de aur sau de argint, n-avea 
ca podoabă decât o sărăcăcioasă iconiţă de plumb a 
Maicii Domnului, asemănătoare acelora pe care le 

aduceau de la Lorette pelerinii cei mai sărmani. 

Însoţitorul lui era un bărbat voinic, de talie mijlocie, 
cu vreo zece ani mai tânăr, cu o faţă ursuză, aplecată 
în jos, rânjind sinistru când era îndemnat la aceasta, 
ceea ce nu se întâmpla decât dacă trebuia să răspundă 
la unele semne tainice pe care părea că le schimbă-cu 
necunoscutul cel vârstnic. Omul era înarmat cu o sabie 
şi cu un pumnal; scoţianul observă că sub 
îmbrăcămintea lui, de aceeaşi culoare din cap până-n 
picioare, ascundea un jazeran - o cămaşă flexibilă de 
zale, asemănătoare acelora purtate în mod obişnuit de 
oamenii chiar cu îndeletniciri paşnice, care pe acele 
vremuri primejdioase erau obligaţi să călătorească 
mereu. Acest lucru întări presupunerile tânărului că 
necunoscutul era măcelar, crescător de vite sau ceva 
asemănător, trebuind ca atare să umble mult pe 
drumuri. 

Constatând dintr-o privire ceea ce nouă ne-a luat 
atâta vreme spre a exprima prin cuvinte, tânărul străin 
răspunse după o clipă de tăcere: 

— Nu ştiu cu cine am cinstea să vorbesc - şi făcând 
în acelaşi timp o uşoară plecăciune, urmă: dar mi-e 
indiferent cine va afla că eu sunt un cadet scoţian şi că 
am venit să-mi caut norocul în Franţa sau aiurea, după 
obiceiul compatrioţilor mei. 

— Pasques-dieu! Frumos obicei! exclamă 
necunoscutul cel vârstnic. Pari un tânăr chipeş şi vioi, 
tocmai la vârsta potrivită pentru a avea trecere pe 
lângă bărbaţi şi femei. Ascultă! Eu sunt negustor şi am 
nevoie de un tânăr care să mă ajute în negoţul meu - 
mi se pare însă că dumneata eşti un prea nobil 
gentilom pentru a mă putea ajuta într-o muncă atât de 

plicticoasă. 

— Scumpe domn - răspunse tânărul - dacă oferta 
dumneavoastră este serioasă - lucru asupra căruia mă 
îndoiesc - sunt obligat să vă mulţumesc şi prin urmare 
vă mulţumesc, dar mi-e teamă că voi fi cu LOL 
necorespunzător pentru această slujbă. 

— Ehei! - exclamă necunoscutul - pun rămăşag că 
dumneata te pricepi mult mai bine să tragi cu arcul, 
decât să întocmeşti o notă de plată; că ştii să mânui 
sabia mai bine decât pana, nu? 

— Domnul meu - răspunse tânărul scoţian - eu sunt 
un om al hăţişurilor şi deci, precum se spune, un arcaş. 
Dar în afară de asta am crescut într-o mănăstire unde 
preabunii părinţi m-au învăţat să citesc, să scriu şi 
chiar să socotesc. 

— Pasques-dieu! Asta-i prea de tot! exclamă 
negustorul. Pe Maica Domnului de la Embrun, eşti o 
minune, tinere! 

— Sunteţi liberi să râdeţi, scumpi domni, zise 
scoţianul, nu prea încântat de tonul glumeţ al noii sale 
cunoştinţe. De altfel ar trebui să mă duc undeva să-mi 
usuc hainele, în loc să stau aici cu apa picurând de pe 
mine şi să răspund la întrebări. 

La auzul acestor vorbe, negustorul izbucni într-un 
râs zgomotos, şi răspunse: 

— Pasques-dieu! Proverbul nu minte niciodată: 
mândru ca un scoţian. Linişteşte-te, tinere, dumneata 
eşti dintr-o tară pe care o stimez. Am neguţătorit şi eu 
în Scoţia pe vremuri. Scoţienii sunt oameni săraci, dar 
cinstiţi. Dacă vii cu noi în sat îţi voi oferi, pentru baia 
pe care ai făcut-o, o cupă de vin straşnic şi un dejun 
cald. Dar - tête bleu! - ce-i cu mânuşa de vânătoare 

din mâna dumitale? Nu ştii că vânătoarea cu şoimi e 
interzisă pe domeniile regale? 

— Am aflat lucrul acesta de la un ticălos de pădurar 
al ducelui de Burgundia, răspunse tânărul. Abia 
dădusem drumul după un erete, aproape de Peronne, 
şoimului pe care îl adusesem din Scoţia, sperând-că 
mă fac remarcat cu el, că ticălosul l-a şi străpuns cu o 
săgeată. 

— Şi dumneata ce ai făcut? întrebă negustorul. 

— L-am bătut - răspunse tânărul, învârtindu-şi băţul 
- l-am bătut de moarte, atât cât o poate face un 
creştin cu semenul lui, dar fără a-l omori, căci n-am 
vrut să-l am pe conştiinţă. 

— Ştii - spuse burghezul - dacă ai fi căzut în mâinile 
ducelui de Burgundia te-ar fi atârnat într-un copac ca 
pe o castană! 

— Da, am auzit că este tot atât de prompt în aceste 
treburi ca şi regele Franţei. Dar întrucât faptul s-a 
întâmplat lângă Peronne, am sărit peste frontieră şi 
i-am râs în nas. Dacă n-ar fi fost atât de pornit, poate 
că aş fi intrat în serviciul lui. 

— În caz că armistițiul va fi rupt, va avea o mare 
pagubă prin pierderea unui asemenea paladin, zise 
negustorul, şi aruncă o privire însoţitorului său; acesta 
îi răspunse printr-unul din acele zâmbete sumbre, 
posace, care licări pe fata lui, luminând-o aşa cum 
luminează un meteor cerul de iarnă. 

Tânărul scoţian se opri brusc, îşi trase bereta pe 
sprinceana dreaptă, ca un om care nu admite să fie 
luat peste picior şi spuse cu tărie: 

— Domnilor - şi mă adresez îndeosebi dumitale ca 
celui mai vârstnic care ar trebui să fie şi cel mai 

înţelept - vă veţi convinge, sper, că nu e cuminte şi 
nici prudent să se râdă pe socoteala mea. Nu-mi place 
de loc tonul conversaţiei dumneavoastră. Pot să gust 
glumele oricui, pot de asemeni să ascult observaţia 
cuiva mai în vârstă decât mine, şi dacă ştiu că o merit 
să spun: vă mulţumesc, domnule, dar nu-mi place: să 
fiu privit ca un copil când, slavă Domnului, mă socot 
destul de bărbat pentru a vă snopi în bătaie pe 
amândoi, dacă mă scoateţi din sărite. 

Văzând cât se aprinsese tânărul, necunoscutul cel 
vârstnic părea să se prăpădească de râs; însoţitorul lui 
îşi duse mâna la garda săbiei, dar scoţianul, 
observându-i mişcarea, îl lovi peste mână, făcându-l să 
n-o poată apuca, ceea ce stârni şi mai mult veselia 
celuilalt. 

— Opreşte-te, opreşte-te, viteaz scoţian - strigă el - 
fie chiar şi în numele scumpei dumitale patrii; şi tu, 
prietene, încetează cu privirile astea amenințătoare. 
Pasques-dieu! Hai să fim nişte adevăraţi negustori şi să 
socotim baia pe care ai făcut-o în contul loviturii date 
însoţitorului meu cu atâta graţie şi dibăcie. Şi acum, 
tinere prieten, ascultă - se adresă el scoţianului cu o 
severitate gravă care, în ciuda înflăcărării tinereţii, îl 
dezarmă şi îl intimidă pe acesta - nici o violenţă în 
plus. Cu mine nu prea merge aşa ceva, iar însoţitorul 
meu, după cum cred că îţi dai seama, a avut adeseori 
de-a face cu astfel de lucruri. Spune-mi numele 
dumitale. 

— Sunt gata să răspund politicos la o întrebare 
politicoasă - răspunse tânărul - şi voi arăta respectul 
cuvenit vârstei dumneavoastră dacă nu-mi veţi pune 
răbdarea la încercare. De când mă aflu în Franţa şi în 

Flandra, oamenii, în fantezia lor, m-au poreclit Valetul 
cu Tolba de Catifea, din pricina acestei tolbe pentru 
şoimi pe care-o port la şold; dar adevăratul meu nume 
în ţara în care m-am născut este Quentin Durward. 

— Durward! E un nume de gentilom? 

— De cincisprezece generaţii, răspunse tânărul: Şi 
acest lucru nu-mi îngăduie să îmbrăţişez altă meserie 
decât pe aceea a armelor. 

— Adevărat scoţian! Belşug de sânge, belşug de 
mândrie şi, pun rămăşag, lipsă crâncenă de ducați. 
Dragul meu - porunci el însoţitorului său - ia-o înainte 
şi îngrijeşte să ni se pregătească un dejun la Livada 
Duzilor; acest tânăr va face tot atâtea onoruri 
dejunului ca şi un şoarece înfometat brânzei unei 
gospodine. Cât despre boemian - ascute-ţi urechea... 

Însoţitorul lui îi răspunse printr-un zâmbet 
posomorât dar cu înţeles şi o luă repede înainte, în 
timp ce necunoscutul cel vârstnic urmă, adresându-se 
tânărului Durward: 

— Noi vom merge împreună, încetişor, şi în drum 
prin pădure vom asculta o liturghie la capela Sfântului 
Hubert, căci nu-i bine să te îngrijeşti de nevoile trupului 
mai înainte de a le fi îndeplinit pe acelea ale sufletului. 

Durward, ca un bun catolic, nu avea nici o 
obiecţiune împotriva acestei propuneri, deşi poate că 
el ar fi dorit mai întâi să-şi usuce hainele şi să-şi 
astâmpere foamea. Între timp îl pierdură curând din 
vedere pe ursuzul lor însoțitor, dar continuară să 
meargă pe aceeaşi cărare pe care o luase şi acesta, 
până ce intrară într-o pădure alcătuită din copaci înalţi 
printre care creşteau tufe şi mărăcini. Pădurea era 
străbătută de poteci întinse de-a lungul cărora se 

zăreau ca prin nişte luminişuri turme mici de cerbi 
tropăind cu o linişte care arăta că aceste animale se 
simțeau pe deplin ocrotite. 

— M-aţi întrebat dacă sunt un bun arcaş, zise 
tânărul scoţian. Daţi-mi un arc şi două săgeți, şi San 
avea vânat într-o clipă. 

— Pasques-dieu! la seama, tinere prieten: cerbii se 
află în grija însoțitorului meu şi el îi păzeşte ca ochii din 
cap. 

— Omul acesta are mai curând aerul unui măcelar 
decât al unui pădurar voios, răspunse Durward. Nu pot 
crede că acea privire de călău aparţine unui om care 
cunoaşte nobilele reguli ale vânătoarei. 

— Ei, tinere prieten - răspunse interlocutorul lui - la 
cea dintâi privire, omul face oarecum o impresie 
neplăcută, dar cei care l-au cunoscut n-au fost auziţi 
plângându-se vreodată de el. 

Quentin Durward găsi ceva ciudat şi dezagreabil în 
tonul cu care fuseseră rostite aceste cuvinte şi privind 
brusc spre cel care vorbise crezu că vede în fizionomia 
lui, în zâmbetul uşor care-i flutura pe buza de sus, în 
scăpărarea ochiului său negru şi pătrunzător, ceva 
care îndreptăţea acea constatare neplăcută. „Am auzit 
- îşi zise el - că pe aici umblă tot felul de hoţi, tâlhari şi 
ucigaşi. Cine ştie dacă individul care a luat-o înainte nu 
este un asasin, şi ticălosul ăsta bătrân nu-i momeala 
lui. Am să fiu cu ochii în patru: nu vor avea de la mine 
decât nişte pumni zdraveni scoțieni”. 

In timp ce el cugeta astfel, ajunseră la un luminiş 
unde copacii erau mai rari, iar pământul de sub ei, 
curăţat de tufe şi mărăcini, era acoperit cu un covor de 
verdeață nespus de moale şi de gingaşă; cruţată de 

arşiţa soarelui, iarba avea acolo o frăgezime mult mai 
proaspătă decât se întâlneşte de obicei în Franţa. 
Copacii care creşteau în acel loc singuratic erau 
îndeosebi fagi şi ulmi uriaşi, ridicându-se în văzduh ca 
nişte munţi de frunze. În mijlocul acestor măreţi fii ai 
pământului, în locul cel mai deschis al luminişului: se 
înălța o capelă scundă, în preajma căreia murmura un 
râuleţ. Arhitectura capelei era rustică, simplă. Lipită de 
ea se afla o chilioară în care se putea adăposti un 
ermit sau un preot solitar, locuind acolo spre a-şi putea 
îndeplini cu regularitate îndatoririle faţă de altar. Într-o 
mică firidă, deasupra porţii boltite, se afla o statuie de 
piatră a sfântului Hubert, cu un corn de vânătoare 
aninat de gât şi o pereche de ogari culcaţi la picioare. 
Aşezarea acestei capele în mijlocul parcului atât de 
populat cu vânat făcuse foarte indicată dedicarea sa 
patronului vânătorilor. 

Bătrânul, urmat de tânărul Durward, îşi îndreptă 
paşii spre acel lăcaş de rugăciune. Pe când se apropiau 
de capelă, preotul, îmbrăcat în odăjdii, ieşi din chilia lui 
cu intenţia de a intra în capelă, fără îndoială pentru a 
oficia sfânta slujbă. Durward se înclină înaintea 
preotului cu respectul cuvenit harului său, în vreme ce 
însoţitorul lui, cu o înfăţişare încă şi mai cucernică, se 
lăsă într-un genunchi spre a primi binecuvântarea 
acestuia şi apoi îl urmă în biserică cu un mers şi cu o 
mină care exprimau cea mai sinceră şi cea mai adâncă 
smerenie. 

Interiorul capelei era- împodobit potrivit cu 
îndeletnicirea pe care sfântul său patron o avusese pe 
când se afla pe lumea aceasta. Blănurile cele mai 
scumpe ale unor animale care fac obiectul vânătoarei 

în felurite ţări ţineau loc de tapete şi de draperii 
împrejurul altarului şi în celelalte părţi ale bisericii; ca 
embleme caracteristice, pe pereţi atârnau cornuri de 
vânătoare, arcuri, tolbe şi alte simboluri cinegetice, 
printre capete de cerbi, de lupi şi de alte vieţuitoare 
socotite fiare de vânat. Întreaga ornamentaţie avea-un 
aspect armonios, silvic; liturghia însăşi, foarte mult 
scurtată, dovedea că e ceea ce se numeşte o liturghie 
de vânătoare, aşa cum era oficiată în mod obişnuit 
înaintea nobililor şi a seniorilor, căci în timp ce asistau 
la slujbă, aceştia erau de obicei nerăbdători să înceapă 
petrecerea lor favorită. 

Totuşi, însoţitorul lui Durward păru să acorde 
acestei scurte ceremonii cea mai strictă şi cea mai 
scrupuloasă atenţie, în timp ce tânărul scoţian, fără a fi 
fost preocupat prea mult de gânduri cucernice, nu se 
putea opri să nu se dojenească pentru bănuielile 
jignitoare pe care le avusese în privinţa cinstei unui om 
atât de bun şi de umil. Departe de a-l privi acum ca pe 
un companion şi complice al hotilor, îi era greu să nu 
vadă în el aproape un sfânt. 

După ce liturghia se sfârşi, ieşiră amândoi din 
capelă şi afară, bătrânul spuse tânărului său însoțitor: 

— De aici până în sat nu mai avem mult de mers. 
Acum vei putea să-ţi întrerupi postul cu cugetul liniştit; 
urmează-mă. 

Luând-o la dreapta şi mergând de-a lungul unei 
poteci care părea să urce încetişor, el îl sfătui pe 
însoţitorul său să nu cumva să părăsească poteca, ci, 
dimpotrivă, să meargă cât mai aproape de mijlocul ei. 
Durward nu putu să se împiedice de a-l întreba care 
era motivul acestei precauţiuni. 

— Te afli acum aproape de Curte, tinere - răspunse 
însoţitorul lui - şi pasgues-dieu!/ este o oarecare 
deosebire între o plimbare pe aici şi una prin munţii 
voştri plini de bălării. Fiecare palmă de pământ de pe 
locurile acestea, în afară de cărarea pe care mergem, 
este primejdioasă şi aproape de netrecut din pricina 
capcanelor şi a curselor prevăzute cu cuțite care taie 
mădularele drumeţului necugetat tot atât de repede 
precum retează cosorul lăstarii de păducel - din pricina 
ţepilor ascuţiţi care străpung piciorul dintr-o parte în 
alta şi a gropilor atât de adânci, încât poţi rămâne pe 
vecie în ele - căci te afli acum pe domeniul regal şi 
vom ajunge îndată în faţa castelului. 

— Dacă aş fi regele Franţei - spuse tânărul - nu 
m-aş îngriji atât de curse şi de capcane, ci m-aş strădui 
să guvernez cât mai bine pentru ca nimeni să nu 
îndrăznească să se apropie de reşedinţa mea cu 
gânduri rele; cât despre cei care ar veni la mine 
paşnici şi binevoitori, ei bine, cu cât ar fi mai mulţi, cu 
atât aş fi mai bucuros. 

Însoţitorul lui privi împrejur, ca şi când s-ar fi 
speriat, şi şopti: 

— Taci, taci, tinere Valet cu Tolba de Catifea! Am 
uitat să-ţi spun că o mare primejdie a acestor locuri 
este şi faptul că până şi frunzele copacilor sunt 
întocmai ca nişte urechi care destăinuie în cabinetul 
regelui toate vorbele pe care le aud. 

— Puțin îmi pasă de ele! răspunse Quentin Durward. 
Am în gură o limbă scoțiană destul de curajoasă pentru 
a spune ceea ce gândesc chiar în faţa regelui Ludovic, 
Dumnezeu să-l binecuvânteze! Cât despre urechile de 
care vorbiţi, dacă le-aş vedea pe capul cuiva, le-aş 

III 
CASTELUL 


Se-nalță în creneluri o cetate 

Cu gratii şi porți grele, ferecate, 

Cu ziduri groase şi abrupte şanţuri. 
Cu puntea ridicată, prinsă-n lanțuri, 
În jur o apă leneş scânteiază 

lar sus în turn stau străjile de pază. 
ANONIM 


său cunoscut ajunseră în dreptul castelului 

Plessis-les-Tours, care, chiar pe acele vremuri pline 
de primejdii, când cei mari se vedeau siliţi să se 
adăpostească în locuri întărite, se distingea prin 
neobişnuita şi stăruitoarea grijă cu care era păzit şi 
apărat. 

Pornind de la marginea pădurii unde tânărul 
Durward şi tovarăşul lui de drum se opriră pentru a 
privi această reşedinţă regală, se întindea sau mai bine 
zis se ridica, de altfel în pantă foarte lină, o pajişte 
întinsă, lipsită de orice fel de copaci şi de tufe, cu 
excepţia unui bătrân stejar uriaş, pe jumătate uscat. 
AES a a lasa placate Cuba me 


|: timp ce schimbau aceste vorbe, Durward şi noul 

fortificațiilor, respectate în toate timpurile, astfel ca 
nici un duşman să nu se poată apropia pe ascuns de 
castel, fără a putea fi văzut de pe ziduri. Dincolo de 
pajişte se înălța castelul însuşi. Acesta era înconjurat 
de trei ziduri cu creneluri şi cu turnuri, ce se ridicau din 
loc în loc şi la fiecare colţ. Zidul al doilea era mai înalt 
decât cel dintâi, fiind clădit astfel ca să-l poată domina 
în împrejurarea că acesta ar putea fi cucerit de 
duşmani. La rândul lui, al doilea zid era dominat în 
acelaşi fel de un al treilea, cel din interior. În jurul 
zidului exterior, aşa precum îl informă francezul pe 
tânărul său interlocutor (întrucât ei se aflau mai la vale 
decât temelia zidului şi nu puteau s-o vadă) se afla un 
şanţ adânc, de aproape douăzeci de picioare, umplut 
cu apă adusă din râul Cher, sau mai bine zis dintr-un 
afluent al lui. În faţa celui de-al doilea zid se afla încă 
un şanţ, şi apoi al treilea, întinzându-se între zidul al 
doilea şi cel din interior, ambele neobişnuit de mari. 
Marginile acestor trei şanţuri, şi în afară şi înăuntru, 
erau întărite puternic cu garduri de fier, care jucau 
rolul aşa numiţilor chevaux-de-frise din fortificațiile 
moderne, fiecare gratie terminându-se în vârf cu un 
mănunchi de ţepuşe, părând să arate că oricine ar 
încerca să sară peste ele ar fi sortit pieirii. 

inconjurat de zidul interior se înălța castelul, 
alcătuit din clădiri zidite în epoci diferite, aşezate 
circular şi unite cu bătrânul şi sumbrul donjon, mai 
vechi decât toate celelalte, care se înălța ca un uriaş 
negru etiopian. Lipsa oricărei ferestre mai mari decât 
cele de meterez, dispuse neregulat, pentru apărare, 
stârnea în cel care le privea acelaşi simţământ 
neplăcut pe care-l încercăm la vederea unui orb. 

Celelalte clădiri păreau şi ele prea puţin amenajate 
pentru o viaţă plăcută, întrucât ferestrele lor se 
deschideau spre o curte interioară, închisă, astfel că 
toată faţada castelului părea mai curând a unei 
temnițe decât a unui palat. Regele care domnea în 
vremea aceea sporise chiar acest efect, căci dorind: ca 
adausurile pe care le făcuse el însuşi fortificațiilor să 
aibă o astfel de înfăţişare, încât să nu poată fi 
deosebite cu uşurinţă de clădirile vechi (căci, 
asemenea multor oameni bănuitori, îi plăcea ca 
temerile sale să nu fie ghicite), se întrebuinţau 
cărămizi şi pietre de construcţie cât mai închise la 
culoare şi se turna funingine în var pentru a da 
întregului castel aceeaşi patină, a unei vechimi 
îndepărtate şi aspre. 

Această cetate formidabilă avea numai o intrare - 
cel puţin Durward nu văzu decât una pe toată 
întinderea fațadei; ea se afla în centrul primei centuri 
de ziduri, aceea exterioară, între cele două turnuri 
masive, obişnuitele fortificaţii ale unei intrări; şi el putu 
să zărească nelipsitele accesorii - poarta de gratii şi 
podul ridicător - cea dintâi fiind lăsată în jos şi cel de al 
doilea ridicat. Turnuri de intrare asemănătoare se 
vedeau ridicându-se peste al doilea şi al treilea zid, dar 
nu pe aceeaşi linie cu acelea ale centurii exterioare, 
întrucât drumul nu ducea drept, de la o intrare la alta 
ci, dimpotrivă, cei care intrau trebuiau să parcurgă 
vreo treizeci de coti între primul şi al doilea zid expuşi, 
dacă veneau ca duşmani, să fie loviți de felurite arme 
din amândouă părţile, de asemenea, când centura a 
doua era depăşită, trebuiau să se abată iar de la linia 
dreaptă pentru a ajunge la poarta zidului al treilea, cel 

interior, aşa încât, înainte de a păşi în curtea 
exterioară, care se întindea în faţa castelului, trebuiau 
străbătute două trecători înguste şi primejdioase, 
expuse focurilor de flanc ale tunurilor - şi forţate una 
după alta trei porţi, apărate cu cele mai puternice 
mijloace cunoscute pe atunci. z 

Venind dintr-o tară bântuită şi ea de războaie şi 
asuprită de feudali - o ţară a cărei suprafaţă 
accidentată, muntoasă, brăzdată de prăpăstii şi de 
şuvoaie, oferă poziţii de apărare - tânărul Durward era 
destul de obişnuit cu feluritele eforturi prin care 
oamenii, în acele vremuri aspre, se străduiau să-şi 
apere căminele; dar el mărturisi făţiş tovarăşului său 
că nu-şi închipuie să fie în puterea omului a face atât 
de mult pentru apărarea lui acolo unde natura făcuse 
atât de puţin, pentru că locul acela, după cum am 
arătat, se ridica în pantă uşoară din punctul în care se 
aflau ei. 

Pentru a-i spori uimirea, companionul lui îi povesti 
că împrejurimile castelului, cu excepţia cărării cotite pe 
care se putea ajunge fără primejdie la poartă, erau ca 
şi hăţişul prin care trecuseră, semănate cu gropi, curse 
şi canoane pentru a prinde pe orice răufăcător ce s-ar 
fi aventurat pe acolo fără călăuză; că pe ziduri se aflau 
nişte leagăne de fier, numite cuiburi de rândunică, din 
care santinelele ce vegheau necontenit puteau, fără 
nici o primejdie, să ochească în voie pe oricine ar fi 
încercat să intre în castel fără cuvenitul semnal sau 
fără cuvântul de trecere stabilit pentru ziua aceea; că 
arcaşii din garda regală îşi îndeplineau zi şi noapte 
această datorie pentru care primeau de la regele 
Ludovic leafă mare, îmbrăcăminte scumpă şi multe 

onoruri şi avantaje. 

— la spune, tinere - urma el - ai mai văzut o 
fortăreață atât de puternică? Crezi că ar îndrăzni 
cineva s-o atace? Tânărul rămase cu privirile aţintite 
îndelung asupra întăriturilor, a căror privelişte Îl 
atrăgea într-atât, încât el uitase, în înflăcărarea 
curiozităţii tinereşti, că hainele de pe el erau ude. Ochii 
lui scăpărau şi obrajii i se îmbujoraseră ca aceia ai unui 
om cutezător care se gândeşte la o faptă vitejească; şi 
el răspunse: 

— Este un castel puternic întărit şi apărat, dar 
pentru nişte oameni viteji nimic nu e cu neputinţă. 

— Şi în ţara dumitale sunt oameni în stare să facă o 
asemenea ispravă? întrebă bătrânul oarecum 
posomorât. 

— Nu spun acest lucru - răspunse tânărul - dar sunt 
mii de oameni care pentru o cauză dreaptă ar încerca 
să săvârşească o asemenea faptă strălucită. 

— Hm! - făcu interlocutorul lui - nu cumva şi 
dumneata eşti un asemenea viteaz? 

— Aş păcătui dacă m-aş lăuda atunci când în faţa 
mea nu se află nici o primejdie - răspunse tânărul 
Durward - dar tatăl meu a săvârşit o asemenea faptă 
îndrăzneață şi eu am credinţa că nu sunt un bastard. 

— Ei - rosti companionul lui cu un zâmbet - aici vei 
avea prilejul să întâlneşti prieteni şi chiar rude, pentru 
că pe zidurile acestea străjuiesc arcaşii scoțieni din 
garda regelui Ludovic - trei sute de gentilomi din cel 
mai nobil sânge al ţării dumitale. 

— Dacă eu aş fi regele Ludovic - răspunse tânărul - 
m-aş bizui pe credinţa celor trei sute de gentilomi 
scoțieni, mi-aş dărâma zidurile pentru a umple cu ele 


şanţurile, mi-aş chema pairii şi paladinii şi aş trăi aşa 
cum ar fi vrednic de mine, printre lăncile rupte în 
turnire vitejeşti, petrecând ziua cu gentilomii, dănţuind 
noaptea cu doamnele, şi nu m-aş teme de duşmani nici 
cât de o muscă. 

Companionul lui zâmbi din nou şi întorcându-se: cu 
spatele spre castel, de care observă că se apropiaseră 
prea mult, se îndreptă din nou spre pădure pe o cărare 
mai largă şi mai bătătorită decât aceea pe care 
veniseră. 

— Pe aici - spuse el - vom ajunge în aşa-numitul sat 
Du Plessis, unde dumneata, un străin, vei găsi o 
găzduire bună şi cinstită. Cam la două mile de acolo se 
află frumoasa cetate Tours, care a dat numele acestui 
bogat şi frumos comitat. Dar satul Du Plessis sau 
Plessis du Parc, cum i se spune uneori, din pricina 
vecinătăţii sale cu reşedinţa regală şi cu parcul de 
vânătoare dimprejurul lui, îţi va oferi o ospitalitate mai 
apropiată şi mai plăcută. 

— Vă mulţumesc, amabile domn, pentru informaţia 
dumneavoastră - spuse scoţianul - dar eu voi rămâne 
aici atât de puţin, încât dacă am să găsesc o bucăţică 
de carne şi ceva de băut, mai bun decât apa, dorinţele 
mele în satul Du Plessis, fie el că s-ar numi Plessis al 
Parcului sau al Eleşteului, îmi vor fi pe deplin 
satisfăcute. 

— Ei bine - răspunse companionul lui - credeam că 
ai vreun prieten pe aici. 

— Într-adevăr, chiar fratele mamei mele se află aici 
- răspunse Durward - un om care era cumsecade 
atunci când a plecat de pe malurile râului Angus. 

— Care e numele lui? întrebă negustorul. Să ţi-l 
s NEA yea 

căutăm; căci nu e bine să te duci a câte CITE 
însuţi. Ai putea fi luat drept spion. 

— Asta-i bună, pe legea mea! exclamă tânărul. Eu, 
şi spion! Cel care m-ar insulta rostind împotrivă-mi o 
asemenea învinuire ar simţi îndată răceala săbiei mele. 
Cât despre unchiul meu, cine nu-l cunoaşte?! Numele 
lui e Lesly. Lesly - un nume cinstit şi nobil. 

— Sunt convins de acest lucru - îl asigura 
interlocutorul lui - dar în garda scoțiană sunt trei 
oameni cu acest nume. 

— Numele unchiului meu e Ludovic Lesly, spuse 
tânărul. 

— Din cei trei Lesly - răspunse negustorul - doi se 
numesc Ludovic. 

— Unchiului meu i 
se spune Ludovic cu 
Cicatrice, zise 
Quentin. Numele 
noastre de familie 
sunt atât de comune 
într-o casă scoțiană, 
încât atunci când 
nu-s legate de vreo 


moşie, punem 
întotdeauna O 
poreclă. 


— Un nume de 
război, vrei să spui, 
observă 
companionul lui. 
Omul despre care 
vorbeşti cred că este 

acela căruia noi îi zicem Le Balafre* din -pricina 
cicatricei de pe faţa lui, un bărbat cinstit şi un bun 
soldat. Aş dori să pot izbuti să-ţi înlesnesc o întâlnire 
cu el, pentru că face parte dintr-un corp de gentilomi 
cu îndatoriri severe, care nu ies din garnizoană decât 
rareori şi numai când e nevoie de un serviciu ordonat 
de rege. Şi acum, tinere, am să te întreb ceva: pun 
rămăşag că doreşti să intri în slujbă alături de unchiul 
dumitale, în garda scoțiană. Frumoasă dorinţă, 
îndeosebi fiindcă eşti foarte tânăr, şi fiindcă pentru 
înaltul post la care ţinteşti sunt necesari câţiva ani de 
experienţă. 

— Poate că mi-a trecut prin cap un asemenea gând 
- răspunse Durward nepăsător - dar dacă am dorit 
vreodată aşa ceva, acum mi-a pierit pofta. 

— Cum aşa, tinere?! exclamă francezul cu o 
oarecare asprime în glas. Poţi vorbi astfel de o slujbă 
atât de râvnită de cei mai nobili dintre compatrioţii 
dumitale? 

— Le doresc petrecere frumoasă, răspunse Quentin 
cu nepăsare. Ca să fiu sincer, mi-ar fi plăcut foarte 
mult să intru în serviciul regelui francez, numai că, 
oricât de frumos m-ar îmbrăca şi oricât de bine m-ar 
hrăni, îmi place mai mult să trăiesc liber decât să stau 
închis într-o cuşcă ori într-un cuib de rândunică, aşa 
cum le spuneţi pe aici acestor solniţe agăţate pe ziduri. 
Şi-apoi - adăugă el cu glas scăzut - nu-mi place un 
astfel de castel în al cărui arbore de onoare“ se văd 
atârnând asemenea fructe. 

3 Crestatul (în limba franceză).(n.r.) 
4 Aşa e numit uneori copacul cel mai mare din faţa unui castel scoţian. 


Lângă acest copac, nobilul îşi primea oaspeţii de vază şi îi petrecea la plecare 
până în dreptul lui. (n. a.) 

— Bănuiesc ce vrei să spui - zise francezul - totuşi 
vorbeşte mai desluşit. 

— Ei bine, pentru a vorbi mai desluşit - răspunse 
tânărul - în acel frumos stejar care se află la o 
aruncătură de săgeată, sau cam aşa ceva, de castel, e 
spânzurat un om într-o haină cenuşie, ca a mea. 

— Într-adevăr! Pasgques-dieu! Ce înseamnă să ai 
ochi tineri! Eu vedeam ceva, dar mi se părea că printre 
ramuri se află un corb. Lucrul acesta însă nu-i ciudat, 
tinere. Când vara va face loc toamnei, când nopţile cu 
lună plină vor fi lungi şi drumurile nesigure, ai să vezi 
ciorchini de câte zece sau douăzeci de asemenea 
ghinde atârnând în acest bătrân stejar... Ei şi? Acestea 
sunt tot atâtea steaguri desfăşurate spre a-i speria pe 
briganzi; în fiecare ticălos spânzurat aici, oamenii 
cinstiţi din Franţa văd un bandit, un trădător, un tâlhar 
de drumul mare, un jefuitor sau un asupritor al 
poporului mai puţin. Acestea, tinere, sunt semnele 
justiţiei suveranului nostru. 

— Totuşi dacă aş fi regele Ludovic, i-aş spânzura 
mai departe de palatul meu, spuse tânărul. In ţara mea 
noi spânzurăm corbi morţi, acolo unde bântuie corbii 
vii, dar nu în grădinile şi în porumbarele noastre. Simt 
de aici duhoarea stârvului - puah! 

— Dacă ai să trăieşti şi ai să ajungi cândva un 
slujitor bun şi cinstit al prinţului dumitale, bunul meu 
tânăr - răspunse, francezul - ai să afli că nu există 
parfum mai plăcut ca duhoarea unui trădător mort. 

— N-aş vrea sa trăiesc până în clipa când am să-mi 
pierd mirosul sau văzul, spuse scoţianul. Să mi se arate 
un trădător viu, şi iată-mi mâna şi spada! Dar când a 
murit, ura s-a stins. Mi se pare însă că am ajuns în sat; 

nădăjduiesc să vă arăt aici că nici baia, nici scârba nu 
mi-au tăiat pofta de mâncare. Deci, bunul meu prieten, 
să mergem la han cât mai repede. Totuşi, înainte de a 
mă bucura de ospitalitatea dumneavoastră, aş vrea să 
ştiu cum vă numiţi? 

— Mi se zice Maître Pierre, răspunse companionul 
lui. N-am nici un titlu. Un om simplu, care are cu ce trăi 
- aşa se spune despre mine. 

— Maitre Pierre, fie, zise Quentin. Sunt bucuros că 
am avut norocul să vă întâlnesc, căci tocmai acum am 
nevoie de un sfat pentru care voi şti să vă fiu 
recunoscător. 

În timp ce vorbeau astfel, turla bisericii şi o cruce 
înaltă, de lemn, care se zăreau printre copaci, arătau 
că ajunseseră la intrarea în sat. 

Dar Maître Pierre, abătându-se puţin din cărarea 
care dădea într-un drum larg, spuse tânărului că hanul 
la care voia să-l ducă se află oarecum izolat şi primea 
numai călători de vază. 

— Dacă vreţi să spuneţi că e vorba de cei, care 
umblă cu pungi doldora - răspunse scoţianul - eu nu 
mă număr printre ei şi ţiu mai bine să fiu jefuit la 
drumul mare, decât în hanul dumneavoastră. 

— Pasques-dieu! exclamă călăuza lui. Ce grijulii 
sunteţi voi, scoţienii! Un englez s-ar arunca acum cu 
ochii închişi într-o tavernă, unde ar mânca şi ar bea pe 
săturate fără a se gândi la plată mai înainte de a se 
ghiftui bine. Dar dumneata uiţi, domnule Quentin, 
fiindcă Quentin este numele dumitale, dumneata uiţi 
că îţi datorez o masă pentru baia pe care ti-am 
pricinuit-o din greşeală. Aşa am să ispăşesc jignirea pe 
care ţi-am adus-o. 

— Într-adevăr - spuse voios tânărul - uitasem baia, 
jignirea, ispăşirea şi celelalte. Hainele mi s-au uscat pe 
drum, sau aproape, dar n-am să refuz bunăvoința, 
fiindcă cina mea de ieri a fost foarte uşoară şi altceva 
n-am mai pus în gură de atunci. Păreţi un burghez 
onorabil, şi nu văd de ce n-aş primi invitaţia 
dumneavoastră. 

Francezul zâmbi în sinea lui, dându-şi seama foarte 
bine că tânărul, fiind pesemne destul de flămând, se 
împăca cam greu cu gândul de a mânca pe socoteala 
unui străin şi se străduia să-şi înfrângă mândria 
gândindu-se că atunci când e vorba de asemenea 
servicii neînsemnate, acela care primeşte dă dovadă 
de tot atâta bunăvoință, cât şi acela care oferă. 

Între timp coborâră pe o alee îngustă, umbrită de 
plopi înalţi, la capătul căreia intrară printr-o poartă în 
curtea unui han neobişnuit de arătos, destinat să 
adăpostească pe gentilomi şi pe cei veniţi cu treburi la 
castel unde Ludovic al XI-lea dădea foarte rar găzduire 
unora dintre curtenii săi şi numai atunci când un 
asemenea lucru era cu totul de neînlăturat. Un blazon, 
înfăţişând o floare de crin, străjuia deasupra uşii de la 
intrare a clădirii mari şi neregulate a hanului. Nici în 
curte şi nici în interiorul clădirii nu se observa însă acel 
du-te-vino care arată de obicei că treburile merg 
strună şi că hanul e plin de călători. S-ar fi spus că 
vecinătatea sumbră, mohorâtă, a reşedinţei regale 
imprimase o parte din tristeţea, din înfăţişarea ei 
aspră, şi acestui lăcaş hărăzit, aşa cum se obişnuia 
pretutindeni, să fie templul bunăvoinţei, al unei 
companii vesele şi al unei mese bune. 

Fără să cheme pe nimeni, şi chiar fără să se apropie 

de intrarea principală, Maître Pierre ridică zăvorul unei 
uşi lăturalnice şi-şi conduse oaspetele într-o odaie 
mare unde focul ardea în cămin şi unde se afla o masă 
pregătită pentru un dejun copios. 

— Tovarăşul meu şi-a făcut datoria, spuse francezul. 
Trebuie să-ţi fie frig - am poruncit să se facă foc; 
pesemne că ţi-e foame - iată, masa e gata. Şi el 
fluieră. Hangiul se ivi, răspunse la bonjourul lui Maître 
Pierre cu o plecăciune, dar nu se arătă de loc vorbăreţ 
ca hangiii francezi dintotdeauna. 

— Am trimis pe cineva - spuse Maitre Pierre - să 
comande o gustare; a făcut acest lucru? 

Drept răspuns hangiul se înclină; şi în vreme ce 
continua să aducă şi să pună pe masă tot ce trebuia 
pentru un dejun plăcut, nu scoase o singură vorbă de 
laudă cu privire la calitatea celor aduse. Şi totuşi, aşa 
cum cititorul va vedea în capitolul următor, bucatele 
aveau dreptul la toate laudele pe care hangiii francezi 
sunt dornici să le audă atunci când e vorba de o masă 
bună. 


MASA 


O Doamne! Ce mai fălci! 
Sb Şi ce bucate! 
CALATORIILE LUI YORICK 


-am lăsat pe tânărul nostru călător prin Franţa, 

într-o situaţie mai plăcută ca niciodată, de când 

păşea pe pământul vechilor gali. Bucatele, aşa 
cum am arătat în încheierea ultimului capitol, erau 
vrednice de laudă. Se adusese un paté de Perigord, 
pentru care un gastronom ar fi murit şi ar fi înviat, ca şi 
mâncătorii de lotus ai lui Homer, uitând de familie, de 
patrie şi de toate îndatoririle sociale. Coaja lui 
magnifică părea să se ridice ca zidurile unei bogate 
metropole, simbol al avuţiilor pe care ele trebuie să le 
apere. După aceea urmă o tocană gustoasă, cu acel 
petit point de l'ail pe care gasconii îl iubesc şi scoţienii 
nu-l dispreţuiesc. Se aduse apoi o şuncă gustoasă care 
aparținuse cândva unui mistreţ nobil din pădurile 
învecinate de la Montrichard. Pe masă se afla cea mai 
fragedă franzelă sub formă de pâinişoare numite 
boules (de la care brutarii şi-au luat numele franțuzesc 
de boulangers) a cărei coajă era atât de ispititoare, 
încât chiar numai cu apă şi ar fi fost o adevărată 

plăcere. Alături se mai găsea şi o butelie de piele 
numită bottrine, în care se afla aproape un litru din 
acel savuros vin de Beaulne. Atâtea bunătăţi ar fi 
stârnit pofta de mâncare şi unui om aflat pe patul 
morţii. Ce trebuie să fi stârnit atunci în sufletul unui 
tânăr abia de douăzeci de ani, care, la drept vorbind; în 
ultimele două zile nu mâncase decât nişte poame, abia 
pârguite, pe care putuse să le culeagă din întâmplare 
pe drum, şi o bucăţică de pâine de orz! Aşa că 
scoţianul nostru se năpusti asupra tocanei şi goli 
farfuria într-o clipă; atacă minunatul pateu, îi pătrunse 
în măruntaie şi, stropindu-şi copiosul ospăț cu câte o 
cupă de vin, o luă de la capăt încă o dată şi încă o 
dată, spre uimirea hangiului şi spre desfătarea lui 
Maître Pierre. 

Văzând pesemne că făcuse o faptă mai bună decât 
se aşteptase, acesta părea într-adevăr încântat de 
pofta tânărului scoţian şi când, în sfârşit, observă că 
avântul acestuia începe să scadă, încercă să-l 
îmboldească la noi eforturi, comandând răcituri, 
darioles” şi tot felul de bunătăţi care-i veneau în minte, 
şi îndemnându-l pe tânăr să-şi continue ospăţul. In 
timp ce avea astfel de preocupări, pe faţa lui Maître 
Pierre se oglindea un soi de bună dispoziţie, care se 
apropia de bunăvoință, acum comportarea sa 
nemaifiind atât de aspră, tăioasă şi dură ca de obicei. 
Oamenii în vârstă simpatizează aproape întotdeauna 
cu bucuriile tinereţii şi cu avânturile sale de orice fel, 
atunci când dispoziţia lor e spontană şi nu e tulburată 
de invidie sau de o zadarnică dorinţă de întrecere. 

În timpul plăcutei sale îndeletniciri, Quentin 


5 Un fel de tartă din făină, unt și lapte (în limba franceză). (n.t.) 

Durward, la rândul lui, nu putu să nu vadă că 
înfăţişarea interlocutorului său pe care o găsise la 
început atât de îndatoritoare apărea într-o lumină şi 
mai favorabilă sub influenţa vinului de Beaulne, şi el îl 
mustră prietenos pe Maitre Pierre că se desfată pe 
socoteala poftei sale de mâncare fără a gusta şi el din 
bucate. 

— Îndeplinesc un canon şi nu pot mânca nimic până 
la amiază în afară de ceva dulciuri şi o cupă de apă. 
Roag-o pe doamna de sus - adăugă el, întorcându-se 
spre hangiu - să-mi aducă gustarea aici. 

Hangiul ieşi, iar Maitre Pierre urmă: 

— Ei, mi-am ţinut cuvântul în ce priveşte masa 
făgăduită? 

— De când am plecat din Glen-houlakin, n-am 
mâncat niciodată mai bine ca acum, răspunse tânărul. 

— Glen... şi mai cum? întrebă Maitre Pierre. Vrei să-l 
scoţi din sărite pe satana cu asemenea vorbe lungi în 
coadă?! 

— Glen-houlakin - răspunse Quentin voios - ceea ce 
înseamnă valea  musculiţelor: aşa se numeşte 
domeniul nostru, bunul meu domn. Dacă vă face 
plăcere, v-aţi câştigat dreptul să râdeţi când auziţi cum 
sună la ureche. 

— Nu m-am gândit de loc să te jignesc - zise 
bătrânul - dar, de vreme ce această masă ţi-a plăcut 
atât de mult, eram tocmai să-ti spun că arcaşii scoțieni 
din gardă mănâncă în fiecare zi tot atât de bine, dacă 
nu şi mai şi. 

— Nu-i de mirare, spuse Durward. Dacă sunt închişi 
toată noaptea în acele cuiburi de rândunici, trebuie să 
fie hămesiţi dimineaţa. 

— Şi sunt răsplătiți cu prisosinţă pentru asta, 
răspunse Maitre Pierre. Nu au nevoie, ca burgunzii, să 
umble cu spatele gol ca să poată avea pântecul plin - 
sunt îmbrăcaţi ca nişte conți şi ospătaţi ca nişte 
călugări. 

— Cu atât mai bine pentru ei, aprecie Durward. 

— Prin urmare, de ce n-ai intra în slujbă aici, tinere? 
Unchiul dumitale ar putea, îmi îngădui să-ţi spun, să te 
înscrie în controale îndată ce s-ar ivi un loc liber. Şi - 
între noi fie vorba -am peaici oarecare trecere şi 
aş putea să-ţi fiu de folos cât de cât. Cred că ştii să 
călăreşti tot atât de bine pe cât te pricepi să tragi cu 
arcul, nu? 

— Noi cei din neamul Durward călărim tot atât de 
bine ca orice călăreț ce şi-a pus vreodată piciorul 
încălţat în fier într-o scară de oţel. Nu ştiu dacă aş 
putea să primesc binevoitoarea dumneavoastră ofertă. 
Gândiţi-vă totuşi: hrana şi îmbrăcămintea sunt lucruri 
folositoare e drept, dar oamenii de felul meu se 
gândesc la onoare, visează să dobândească faimă, să 
săvârşească fapte de arme. Regele Ludovic al 
dumneavoastră - Dumnezeu să-l binecuvânteze, căci 
este prietenul şi aliatul Scoției - stă închis în castelul 
acesta, sau doar călăreşte de la un oraş întărit la 
celălalt; el cucereşte cetăţi şi provincii prin ambasade 
politice şi nu prin luptă dreaptă. Cât despre mine, eu 
sunt de partea Douglas-ilor, care se aflau totdeauna pe 
câmpul de luptă, fiindcă lor le plăcea mult mai mult 
cântecul ciocârliei decât chiţcăitul şoarecelui. 

— Tinere - spuse Maitre Pierre - nu judeca prea 
aspru faptele suveranilor. Ludovic se străduie să cruţe 
sângele supuşilor săi şi nu şi-l precupeţeşte pe al lui. El 

a dat dovezi de vitejie La Montlhery. 

— Da, dar aceasta s-a întâmplat acum vreo 
doisprezece ani şi mai bine, răspunse tânărul. Mi-ar 
plăcea să fiu în serviciul cuiva care şi-ar păstra 
onoarea tot atât de strălucitoare ca scutul său şi s-ar 
arunca totdeauna cel dintâi în focul luptei. 

— De ce n-ai rămas atunci la Bruxelles, cu ducele 
de Burgundia? El ţi-ar fi dat prilejul să-ţi rupi oasele în 
fiecare zi; şi dacă nu s-ar fi întâmplat acest lucru, ţi 
le-ar fi rupt el însuşi - îndeosebi dacă ar fi auzit că i-ai 
bătut pădurarul. 

— Asta-i adevărat, zise Quentin. Nenorocul a închis 
în faţa mea acea uşă. 

— De altfel sunt destui diavoli turbaţi pe lumea 
asta, la care tinerii zănatici pot găsi întrebuințare, 
spuse sfătuitorul său. Ce crezi, de pildă, despre 
Guillaume de la Marck? 

— Cum?! exclamă Durward. Să intru în serviciul 
acelui bărbos - în serviciul Mistreţului Sălbatic din 
Ardeni - o căpetenie de tâlhari şi de ucigaşi care ia 
viaţa unui om pentru hainele de pe el, care ucide 
preoţi şi pelerini ca pe nişte lăncieri, ca pe nişte 
soldaţi? Aceasta ar fi o pată de neşters pe blazonul 
tatălui meu. 

— Ei bine, tânărul şi înflăcăratul meu prieten - 
răspunse Maitre Pierre' - dacă îl socoteşti pe Sanglier 
atât de păcătos, de ce nu l-ai urma pe ducele de 
Gueldres” ? 


6 Mistreţ (în limba franceză). 

7 Adolf, fiul lui Arnold și al Ecaterinei de Bourbon. Povestirea de față îl evocă 
episodic, deși este unul din caracterele cele mai crude ale acelor vremi. S-a 
ridicat împotriva tatălui său și în această luptă nefirească l-a făcut prizonier 
pe bătrân și s-a purtat cu el foarte grosolan, ajungând, se spune, până acolo 

— Asta ar însemna să-l urmez pe tartorul dracilor, 
spuse Quentin. Între noi fie vorba: un asemenea om 
este o povară prea mare pe pământ - o să-l înghită 
iadul! Se spune că-l ţine închis pe propriul său tată şi 
chiar că l-ar fi lovit. E cu putinţă aşa ceva? 

Maitre Pierre păru oarecum descumpănit de oroarea 
naivă cu care tânărul scoţian vorbea despre 
nerecunoştinţa filială şi-i răspunse: 

— Dumneata nu ştii, tinere, cât de puţin sunt luate 
în seamă legăturile de sânge printre oamenii de rang 
înalt. Apoi, schimbând tonul afectat cu care începuse 
să vorbească, adăugă vesel: De altminteri, dacă ducele 
l-a bătut pe tatăl lui, fii sigur că bătrânul l-a bătut şi el 
altădată, aşa că acum sunt chit. 

— Mă miră când vă aud vorbind astfel, spuse 
scoţianul, învăpăindu-se de mânie. Un om cu păr 
cărunt, ca dumneavoastră, ar trebui să-şi caute 
subiecte mai potrivite pentru glumă. Dacă bătrânul 
duce şi-a bătut fiul în copilărie, nu l-a bătut destul, căci 
mai bine ar fi murit sub bici decât să trăiască pentru a 
face de ruşine lumea creştină care a putut boteza 
vreodată un asemenea monstru. 

— În felul cum cântăreşti caracterul fiecărui prinţ şi 
conducător - spuse Maître Pierre - ar fi mai bine să te 
faci dumneata însuti căpitan; căci unde ar putea un om 
atât de înţelept să găsească un comandant vrednicie 
el? 

— Râzi de mine, Maitre Pierre - spuse tânărul, voios 


încât l-a pălmuit cu mâna lui. Drept pedeapsa pentru această purtare, Arnold 
1-a dezmoștenit pe ticălosul lipsit de scrupule si a vândut ducelui Carol de 
Burgundia toate drepturile pe care le avea asupra ducatului de Gueldres si 
asupra comitatului de Zutphen. Maria de Burgundia, fiica lui Carol, a restituit 
aceste posesiuni denaturatului Adolf, care a fost asasinat în 1477. (n a.) 

- şi poate că ai dreptate; dar dumneata n-ai pomenit 
încă numele unui om care este un comandant viteaz şi 
are un brav corp de trupe, în care un tânăr poate servi 
foarte bine. 

— Nu pot să-mi închipui despre cine vorbeşti. 

— Cum asta?! Un om care stă suspendat între doi 
magneţi ca sicriul lui Mahomed (blestemat fie falsul 
profet), un om care nu poate fi numit nici francez, nici 
burgund, dar care ştie să țină cumpăna între amândoi 
şi-i face atât pe unul, cât şi pe celălalt să se teamă de 
el şi să-l servească, cât sunt ei de mari prinți. 

— Nu ştiu despre cine vorbeşti, zise Maitre Pierre, 
gândindu-se. 

— Cum?! Despre cine altul aş putea vorbi decât 
despre nobilul Ludovic de Luxemburg, conte de Saint 
Paul, înalt conetabil al Franţei? Stă bine pe picioare 
acolo la el, cu mica şi viteaza lui armată, ţinând capul 
tot atât de sus ca şi regele Ludovic sau ducele Carol, 
legănându-se între ei, ca un băiat ce stă în mijlocul 
unei scânduri, în timp ce alţi doi se leagănă la cele 
două capete. 

— El e în primejdie să cadă cel mai rău dintre toţi 
trei, spuse Maître Pierre. Ascultă-mă, tinere prieten, 
dumneata care vezi în jaf o crimă atât de mare, ştii 
oare că acel abil om politic, acel conte de Saint Paul a 
dat cel dintâi pilda, pârjolind ţinuturile pe unde s-a 
războit?! Ştii oare că înaintea ruşinoaselor pustiiri pe 
care le-a săvârşit el, oraşele deschise şi satele care nu 
opuneau rezistenţă, erau cruţate de toate părţile? 

— Ah! Pe legea mea - zise Durward - dacă astfel 
stau lucrurile, încep să cred că niciunul dintre oamenii 
aceştia mari nu-i mai bun decât celălalt şi că a sta să 


Ina ME due PI a 


E e Mâna PRD dit one Ul ale e Vel A 


alegi între ei înseamnă a-ţi alege un copac de care să 
fii spânzurat. Dar acest conte de Saint Paul, acest 
conetabil, a ştiut să pună stăpânire cu multă şiretenie 
pe oraşul care poartă numele onoratului meu patron 
Saint Quentin? (tânărul îşi făcu semnul crucii) şi mi se 
pare că dacă m-aş afla acolo, sfântul meu patron şi-ar 
arunca privirile spre mine - căci el nu are atâţi fini ca 
alţi sfinţi mai populari - şi pesemne că m-a uitat pe 
mine, sărmanul Quentin Durward, finul său spiritual, de 
vreme ce m-a lăsat să merg o zi întreagă fără hrană, 
pentru ca a doua zi să mă abandoneze sfântului lulian 
şi bunăvoinţei întâmplătoare a unui străin, dobândită 
printr-o baie pe care am făcut-o în vestitul râu Cher, 
sau într-unul din afluenții lui. 

— Nu huli sfinţii, tinere prieten, zise Maître Pierre. 
Sfântul lulian este patronul credincios al călătorilor; şi 
poate că binecuvântatul sfânt Quentin a făcut pentru 
dumneata mai mult decât bănuieşti. 

In timp ce el vorbea astfel, uşa se deschise şi o fată, 
mai curând peste cincisprezece ani decât sub această 
vârstă, intră cu o tipsie acoperită cu damasc; pe tipsie 
se afla o mică sosieră cu compot de prune uscate, care 
au contribuit întotdeauna la renumele oraşului Tours, şi 
o cupă măiestrit încrustată cu aur, una din acele cupe 
care au făcut din vechime faima acestui oraş, prin 
execuţia lor fină, ceea ce le distingea de cele lucrate în 
alte oraşe ale Franţei, întrecând chiar măiestria 
capitalei. Cupa era atât de frumoasă, încât Durward nu 
se gândi să cerceteze îndeaproape dacă era de argint 


8 Posesiunea orașului Saint Quentin i-a dat conetabilului posibilitatea să 
țeasă acele intrigi politice care până la urmă l-au costat atât de scump. 


lt MERE, Ai Ta la ir E Meu = 
PARE ee : n n 


ir Pa ra, 
sa MEA! aaa 


sau, ca aceea pusă dinaintea lui, dintr-un metal 
obişnuit, dar atât de bine şlefuit, încât să pară făurită 
dintr-unul preţios. 

Înfăţişarea tinerei care adusese gustarea atrase 
atenţia lui Durward mult mai mult decât mişcările 
delicate cu care aşeza pe masă un obiect sau altul. 

El îi văzu numaidecât cosiţele bogate, negre, pe 
care purta drept podoabă, ca şi fetele din ţara lui, doar 
o ghirlandă uşoară de frunze de iederă, ce-i încadra 
chipul. Prin trăsăturile ei regulate, ochii negri şi 
expresia gânditoare, fata semăna cu Melpomena, deşi 
uşoara ei îmbujorare şi un surâs inteligent pe buze şi în 
ochi arătau că voioşia nu era străină unei înfăţişări atât 
de atrăgătoare, cu toate că aceasta nu putea fi 
expresia ei obişnuită. Quentin gândi chiar că anumite 
suferinţe trebuie să fi fost pricina pentru care un chip 
atât de tânăr şi de drăgălaş părea mai grav decât 
poate fi o frumuseţe atât de fragedă; şi cum imaginaţia 
romantică a unui tânăr trage repede concluzii din 
premize superficiale, îi făcu plăcere să deducă din cele 
ce urmează că soarta acelei frumoase făpturi era 
învăluită în tăcere şi mister. 

— Ei, Jaqueline! exclamă Maître Pierre, când ea 
apăru în cameră. Ce înseamnă asta? Nu mi-am 
exprimat eu oare dorinţa ca Dame Perette să-mi aducă 
ceea ce-mi trebuie? Pasgues-dieu! Este sau se crede o 
doamnă prea mare ca să mă servească? 


— Mătuşa mea e 
bolnavă, răspunse 
Jaqueline, prompt dar cu 
un ton respectuos. Se 
simte rău şi a rămas în 
cameră. 

—A rămas A 
sper! replică Maître Pierre 
oarecum apăsat. Eu sunt 
un vieux routieľ, şi unul 
din aceia în fața căruia 
bolile prefăcute pot servi 
drept scuză. 

La auzul vorbelor lui 
Maître Pierre, Jaqueline 
păli şi chiar se clătină. 
Trebuie spus că vocea şi 
privirile lui în acelaşi timp aspre, tăioase şi neplăcute, 
aveau, atunci când exprimau mânie şi bănuială, o 
expresie sinistră, înspăimântătoare. 

Cavalerismul de om al munţilor al lui Quentin 
Durward se trezi deodată şi el se grăbi să se apropie 
de Jaqueline pentru a-i lua din mâini tipsia pe care ea 
i-o dădu, absentă, în timp ce privea cu ochi sfioşi şi 
îngrijoraţi spre burghezul cel mânios. Nu era uşor să 
poţi rezista expresiei mişcătoare, rugătoare din privirile 
ei, aşa că Maitre Pierre continuă cu un aer care arăta 
nu numai că îi mai trecuse supărarea, dar cu toată 
blândeţea pe care putea s-o imprime înfăţişării şi 
manierelor sale: 

— Nu te învinuiesc pe tine, Jaqueline; tu eşti prea 

9 În sensul de „batrân vulpoi”. (n. t.) 

tânără ca să fii - ceea ce e trist să te gândeşti că va 
trebui, să fii într-o zi - o fiinţă falsă şi perfidă, ca şi 
celelalte făpturi ale sexului tău nestatornic. Nu-i bărbat 
ajuns la vârsta bărbăţiei care să nu aibă prilejul să vă 
cunoască, aşa cum sunteţi toate. Acest cavaler scoţian 
îţi via spune acelaşi lucru. 

Jaqueline se uită o clipă spre tânărul străin, ca 
pentru a-i da ascultare lui Maitre Pierre, dar privirea ei, 
deşi fugară; îi păru lui Durward ca un apel patetic 
pentru sprijin şi simpatie; şi cu graba dictată de 
simţămintele tinereţii şi de veneraţia romantică pentru 
sexul feminin, inspirată de educaţia lui, se grăbi să 
răspundă că „va arunca mănuşa oricărui adversar de 
rangul şi de vârsta lui, care ar putea să presupună că o 
făptură ca aceea din faţa ochilor săi ar putea fi 


însufleţită de altceva decât de intenţiile cele mai 


curate şi mai sincere”. 
Tânăra se făcu albă ca varul şi arunca o privire 


înfricoşată spre Maître Pierre, căruia bravada tânărului 


galant păru să-i stârnească doar un zâmbet mai mult 
dispreţuitor decât de încuviinţare. Quentin, ale cărui 
gânduri se corectau de obicei unele pe altele, deşi 
uneori abia după ce le exprimase, se înroşi ca racul, 
dându-şi seama că rostise nişte vorbe ce puteau fi 
privite ca o lăudăroşenie deşartă faţă de un bătrân 
care se îndeletnicea cu lucruri paşnice; şi, ca un fel de 
ispăşire dreaptă şi meritată, hotărî să se supună cu 
răbdare ridicolului la care se expusese. Cu obrajii 


îmbujoraţi şi cu o înfăţişare umilă pe care încerca s-o 


ascundă sub un zâmbet stânjenit, oferi cupa şi tipsia 
lui Maitre Pierre. 
— Eşti un tânăr fără minte - spuse Maitre Pierre - şi 

cunoşti femeile tot atât de puţin, ca şi pe prinți, cărora 
- urmă el închinându-se cu evlavie - Dumnezeu le ţine 
inimile în mâna sa dreaptă. 

— Şi cine le ţine atunci pe ale femeilor? întrebă 
Quentin, hotărât, pe cât putea, să nu se lase dominat 
de _trufia acestui bătrân ciudat ale cărui maniere 
trufaşe, arogante aveaţi asupra lui o influenţă 
umilitoare. 

— Mă tem că va trebui să întrebi despre acest lucru 
pe altcineva, răspunse Maitre Pierre liniştit. 

Quentin fu din nou tulburat dar nu se descumpăni 
cu totul. „Desigur - îşi spuse el în sine - nu arăt acestui 
burghez din Tours tot respectul pe care i-l datorez 
pentru mizerabila obligaţie a unei mese, deşi a fost o 
masă bună şi substanţială. Câinii şi şoimii ţi-i ataşezi 
numai prin hrana pe care le-o dai - cu omul trebuie să 
te porţi blând, dacă vrei să ţi-l ataşezi prin legăturile 
afecțiunii şi ale recunoştinţei. Bătrânul acesta e un om 
neobişnuit; şi această vedenie fermecătoare care va 
pieri deîndată - de bună seamă că o făptură atât de 
frumoasă nu poate face parte din priveliştea asta 
vulgară - nu-i cu putinţă să aparţină nici chiar unui 
asemenea negustor plin de bani, deşi pare că el 
exercită o autoritate asupra ei, aşa cum se întâmplă 
fără îndoială cu toţi aceia pe care întâmplarea îi aduce 
în preajma lui. Ciudat! Aceşti flamanzi şi francezi dau 
bogăției mult mai multă importanţă decât o merită. 
Acest bătrân socoteşte pesemne că politeţea pe care o 
arăt vârstei lui este închinată banilor săi - politeţea 
mea, a unui nobil scoţian de sânge şi cu blazon, faţă 
de el, un negustor din Tours!” 

Aceste gânduri trecură repede prin mintea tânărului 

Durward, în timp ce Maître Pierre spunea Jaquelinei, 
zâmbind şi mângâindu-i cosiţele lungi: 

— Mă va servi acest tânăr, Jaqueline. Te poţi duce. i 
voi spune neglijentei tale rude că face rău 
expunându-te privirilor fără ca acest lucru să fie 
necesar. 3 

— Numai pentru a vă servi pe dumneavoastră, 
spuse fata. Sper că n-o să vă supăraţi pe mătuşa mea 
fiindcă... 

— Pasques-dieu, exclamă negustorul, întrerupând-o, 
dar nu cu asprime. Întârzii aici ca să vorbeşti cu mine, 
copilă, ori ca să-l priveşti pe acest tânăr? Du-te, el este 
gentilom şi serviciile lui îmi vor fi de ajuns. 

Jaqueline ieşi. Quentin Durward, foarte preocupat 
de brusca ei dispariţie, îşi pierdu şirul gândurilor şi el 
se supuse maşinal când Maitre Pierre, cu tonul unui om 
obişnuit să fie ascultat, se lăsă nestânjenit într-un jilţ, 
Şi spuse: 

— Pune tipsia lângă mine. Apoi cobori genele negre 
peste ochii pătrunzători, aşa încât până la urmă 
aceştia abia se mai vedeau, sau aruncau când şi când 
o sclipire repede şi vie ca razele soarelui ascuns 
dincolo de un nor întunecat de după care străluceşte 
răzleţ, pentru o clipă. 

— Frumoasă făptură, rosti în cele din urmă bătrânul 
ridicând capul şi privind ferm şi pătrunzător în ochii lui 
Quentin, după care îl întrebă: o fată prea frumoasă 
pentru a fi slujnică la un han, nu? l-ar sta mai bine la 
masa unui burghez cumsecade; are însă obârşie de 
rând şi nu ştie cum să se poarte în lume. 

Uneori o vorbă aruncată la întâmplare poate nărui 
un castel clădit în aer şi în acea împrejurare arhitectul 

priveşte cu prea puţină bunăvoință pe acela care a 
săvârşit fapta, deşi poate că el n-a avut nici un gând 
rău. Quentin era înciudat, pus pe ceartă - nici el nu ştia 
de ce - cu bătrânul acesta care îi spusese că frumoasa 
făptură nu era nici mai mult, nici mai puţin decât arăta 
îndeletnicirea ei - slujnică la han - o slujnică mai 
aleasă e drept, pesemne nepoata hangiului sau aşa 
ceva, totuşi o slujnică, silită să se supună toanelor 
muşteriilor şi îndeosebi ale lui Maitre Pierre, care 
pare-se că avea destule, şi era îndeajuns de bogat 
pentru a cere ca ele să-i fie suportate. 

Un gând stăruitor îi trecea mereu prin minte - 
trebuia să-l facă pe bătrân să înţeleagă deosebirea 
dintre condiţiile lor, să-şi dea seama că oricât de bogat 
ar fi fost, bogăţia lui nu putea să-l pună pe acelaşi 
picior cu un Durward de Glen-houlakin. Totuşi, de câte 
ori se uita la Maître Pierre în acest scop, în pofida 
privirilor lăsate în jos, a feţii slăbite şi a hainelor 
simple, sărăcăcioase, ale acestuia, descoperea ceva 
care îl împiedica să-şi impună asupra lui superioritatea 
pe care credea că o are. Ba, mai mult chiar, cu cât îl 
privea mai îndelung şi mai pătrunzător, cu atât era mai 
curios să ştie cine şi ce era acel om, hotărând în sine 
că avea de-a face cu un sindic sau cu un înalt 
magistrat din Tours, cu cineva în sfârşit care, într-un fel 
sau altul, era în totul obişnuit să ceară şi să obţină 
respect. 

În timpul acesta, negustorul păru că se cufundă din 
nou într-o reverie din care se trezi numai pentru a se 
închina cu evlavie şi pentru a pune în gură câteva 
prune uscate şi o bucăţică de pesmet. După aceea îi 
făcu semn lui Quentin să-i dea cupa; pe când acesta i-o 

aducea, îl întrebă: 

— Ai spus că eşti nobil, nu? 

— Desigur - răspunse scoţianul - dacă cincisprezece 
generaţii mă pot îndreptăţi să mă numesc astfel. Am 
mai spus acest lucru. Dar să nu vă simţiţi stânjenit, 
Maître Pierre; am socotit întotdeauna că cel mai tânăr 
trebuie să fie îndatoritor cu cel mai în vârstă. 

— O maximă excelentă, spuse negustorul care primi 
serviciile tânărului luând cupa şi turnând în ea apă 
dintr-o carafă ce părea făurită din acelaşi metal, fără 
sfiala pe care Quentin poate că s-ar fi aşteptat s-o 
stârnească. 

„La naiba cu degajarea şi cu familiaritatea acestui 
burghez”, îşi spuse încă o dată în sine Durward. „Se 
lasă servit de un gentilom scoţian tot atât de 
nestânjenit precum aş fi eu faţă de un ţăran din Glen 
Isle.” 

Între timp negustorul îşi goli cupa şi spuse 
companionului său: 

— După plăcerea cu care ai băut acel vin de 
Beaulne, îmi închipui că nu mă admiri prea mult când 
mă vezi că beau licoarea aceasta simplă. Dar iată, am 
un elixir care poate schimba chiar şi apa de izvor în cei 
mai bun vin din Franţa. 

Vorbind astfel, scoase din sân o pungă mare din 
blană de lutru şi vărsă'un şuvoi de bănuţi de argint în 
cupa, de altfel nu prea mare, până ce o umplu mai 
bine de jumătate. 

— Tinere, dumneata ai toate motivele să fii 
recunoscător atât sfântului Quentin, patronul dumitale, 
cât şi sfântului lulian - mai recunoscător decât păreai 
adineauri. Te sfătuiesc să împărţi pomeni în numele 

lor. Aşteaptă în acest han până când are să vină 
Balafre, ruda dumitale, care va ieşi din gardă 
după-amiază. Intrucât am nişte treburi la castel, voi 
face astfel ca să fie înştiinţat că te afli aici. 

Quentin Durward ar fi vrut să spună ceva drept 
scuză pentru că primea mărinimosul dar al noului său 
prieten, dar, încruntându-şi sprâncenele negre şi 
ridicând capul cu o atitudine mai demnă ca oricând, 
Maître Pierre spuse cu un ton autoritar: 

— Nici o vorbă, tinere. Ascultă ceea ce ti se 
porunceşte. 

După ce rosti aceste cuvinte, ieşi din încăpere 
făcându-i semn lui Quentin să rămână pe loc. 

Descumpănit, tânărul scoţian nu ştia ce să 
gândească despre cele întâmplate. Primul său impuls, 
cel mai firesc, deşi poate nu şi cel mai onorabil, îl făcu 
să se uite în cupa de argint care, după cum am spus, 
fusese umplută mai bine de jumătate cu bani. lnăuntru 
erau atât de multe monede, încât poate că el nu 
avusese în viaţa lui nici a douăzecea parte deodată. 
Dar putea, oare, să împace demnitatea lui de gentilom 
cu banii pe care-i primise de la acel plebeu bogat? 
Supărătoare întrebare! Mâncase bine, dar în buzunarul 
lui nu mai avea destui bani cu care să se poată 
întoarce la Dijon, în caz că se hotăra să înfrunte mânia 
ducelui de Burgundia şi să intre în slujba lui sau să se 
ducă la Saint Quentin, dacă s-ar fi hotărât pentru 
conetabilul Saint-Paul - căci unuia din aceştia, dacă nu 
chiar regelui Franţei, era hotărât să-şi ofere serviciile. 
Într-o asemenea împrejurare el luă poate cea mai 
înţeleaptă decizie, hotărând să se lase călăuzit de 
sfatul unchiului său. Aşa că puse banii în tolba de 

catifea pentru vânătoarea cu şoimi şi-l chemă pe 
hangiu pentru a lua cupa de argint, vrând în acelaşi 
timp să-i pună câteva întrebări în legătură cu darnicul 
şi autoritarul negustor. 

Stăpânul casei se ivi numaidecât şi, dacă nu se 
arătă mai expansiv, fu de data asta măcar ceva mai 
vorbăreţ decât înainte. Nu voi cu nici un preţ să ia cupa 
de argint. Spuse că nu e a lui, ci a lui Maître Pierre, 
care o dăruise oaspetelui său. El avea intr-adevăr patru 
hanaps!* de argint, pe care le moştenise de la bunica 
lui, cea de fericită pomenire, dar ele nu se asemuiau 
câtuşi de puţin cu frumoasa piesă cizelată din mâinile 
tânărului, aşa cum o piersică nu se aseamănă cu un 
nap - aceasta era una din vestitele cupe de Tours, 
făurite de Martin Dominique, un artist care putea să 
sfideze Parisul. 

— Dacă nu te superi - întrebă Durward 
întrerupându-l - cine e acest Maitre Pierre, care oferă 
asemenea daruri de preţ străinilor? 

— Cine-i Maître Pierre? rosti gazda, picurând 
cuvintele atât de încet de parcă le-ar fi distilat. 

— Da - spuse Durward, nerăbdător şi apăsat - cine 
e acest Maitre Pierre şi de ce face o asemenea risipă 
de daruri? Şi cine e omul acela cu înfăţişare de măcelar 
pe care l-a trimis înainte ca să dea porunci pentru 
pregătirea mesei? 

— Ei, dragă domnule, cine e Maître Pierre, puteai 
să-l întrebi pe el însuşi; cât despre gentilomul care a 
poruncit să se pregătească masa, să ne ferească 
Dumnezeu de o cunoştinţă mai apropiată cu el! 

— E ceva ciudat în toate acestea, spuse tânărul 


10 Vase mari de argint întrebuințate frecvent în Evul Mediu. (n t.) 


scoţian. Acest Maître Pierre mi-a spus că e negustor. 

— Dacă a spus el astfel - zise hangiul - fără îndoială 
că e negustor. 

— Ce mărfuri are de vânzare? 

— Oh, are multe mărfuri frumoase - răspunse 
hangiul - între altele a înfiinţat aici nişte manufacturi 
de mătase ale căror ţesături sunt tot atât de bune ca şi 
stofele de preţ pe care le aduc din India şi din Chitai"! 
venețienii. Când aţi venit, trebuia să vedeţi duzii sădiţi 
cu toţii din porunca lui Maître Pierre pentru a hrăni 
viermii de mătase. 

— Şi tânăra fată care a adus gustarea, cine e, dragă 
prietene? întrebă scoţianul. 

— O chiriaşă a mea, domnule; locuieşte cu 
ocrotitoarea ei, o mătuşă, pare-mi-se, sau aşa ceva, 
răspunse hangiul. 

— Dumneata foloseşti în mod obişnuit chiriaşii, 
trimiţându-i să se servească unii pe alţii? întrebă 
Durward. Am observat că Maître Pierre n-a vrut să ia 
nimic din mâna dumitale sau a servitorului dumitale. 

— Oamenii bogaţi au toanele lor, fiindcă pot plăti 
pentru ele, zise hangiul. Nu-i pentru întâia oară că 
Maître Pierre a găsit cu cale să se lase servit de 
oameni de bună condiţie. 

Tânărul scoţian se simţi oarecum jignit de această 
aluzie; dar, ascunzându-şi supărarea, întrebă dacă ar 
putea să închirieze o încăpere la han, pentru o zi sau 
poate chiar pentru mai mult timp. 

— Desigur - răspunse hangiul - pentru cât timp veţi 
porunci. 

— Mi-aş putea permite - întrebă tânărul - să prezint 


11 China (n.r.) 

omagiile mele doamnelor, al căror vecin am să fiu în 
viitor? 

Hangiul îl privea nehotărât. 

— Nu ies din încăperile lor - spuse el - şi nu primesc 
pe nimeni. 

— În afară, presupun, de Maître Pierre? zise 
Durward. 

— Nu-mi îngădui să spun asta, răspunse omul ferm, 
dar respectuos. 

Quentin, de obicei foarte mândru de sine, dându-și 
seama cât de lipsit de mijloace era pentru a-şi susţine 
această mândrie, auzind răspunsul hangiului rămase 
cam buimăcit, dar nu ezită să uzeze de un mijloc 
destul de obişnuit în acea epocă. 

— Du doamnelor - spuse el - o sticlă de vernat, 
împreună cu prea plecatele mele omagii; şi spune-te 
că Quentin Durward din casa de Glen-houlakin, un 
onorabil cavaler scoţian, acum vecinul lor de cameră, 
le cere permisiunea să-şi arate respectul său într-o 
întrevedere personală. 

Mesagerul plecă şi se întoarse foarte repede, 
transmițând  mulţumirile doamnelor, care înapoiau 
darul oferit şi-şi exprimau recunoştinţa faţă de 
cavalerul scoţian, precum şi regretul că nu-l puteau 
primi în vizită din pricina vieţii retrase pe care o 
duceau. 

Quentin îşi muşcă buzele şi bău o cupă de vin din 
sticla care nu-i fusese primită şi pe care hangiul o 
pusese pe masă: 

„Pe legea mea - îşi spuse el în sine - ciudată e ţara 
asta, în care negustorii şi meşteşugarii maimuţăresc 
manierele şi  mărinimia nobililor, iar tinerele 

domnişoare în călătorie fac pe prinţesele incognito şi-şi 
ţin curtea într-un han. Am s-o mai văd eu pe această 
fată cu sprâncenele negre, oricâte piedici am să 
întâmpin; şi luând această hotărâre înţeleaptă, ceru să 
i se arate încăperea în care urma să locuiască. 

Hangiul îl conduse deîndată pe scara unui turnuleţ, 
şi de acolo de-a lungul unei galerii cu mai multe uşi, ca 
acelea ale chiliilor unei mănăstiri, asemănătoare, care 
era departe de a-l încânta pe tânărul nostru erou, 
amintindu-i foarte neplăcut o oarecare viaţă monahală. 
Hangiul se opri tocmai la capătul galeriei, alese o cheie 
dintr-o legătură mare care-i atârna la cingătoare, 
deschise uşa, şi prezentă oaspetelui său interiorul 
camerei rotunde din turnuleţ, micuță într-adevăr, dar 
curată şi solitară, cu un pătuţ şi câteva mobile aşezate 
într-o neobişnuită ordine, ceea ce o făcea să pară în 
totul un mic palat. 

— Sper că vă veţi simţi bine aici, dragă domnule, 
spuse hangiul. Datoria mea este să le fac pe plac 
tuturor prietenilor lui Maitre Pierre. 

— Oh, norocoasă baie ! exclamă Quentin Durward, 
făcând o săritură pe podele îndată ce gazda lui se 
retrase. Niciodată nu mi s-a arătat norocul într-o formă 
mai frumoasă sau mai udă ca acum. Copleşitoare e de 
data asta soarta mea fericită. 

Vorbind astfel, păşi spre ferestruică, întrucât 
turnuleţul ieşea foarte mult dincolo de linia clădirii, din 
ferestruică se vedea nu numai grădina foarte 
frumoasă, destul de întinsă a hanului, dar şi livada de 
duzi, aceia care, la porunca lui Maitre Pierre, fuseseră 
sădiţi pentru hrănirea viermilor de mătase. Apoi 
întorcând ochii de la aceste imagini îndepărtate, şi 


Tor aa ru Pal et, E, fai a E RR Zi au i 
E e iy n i 


Ina ME due PI a 


Pa E PF, iar Pa ii ei nr (EL = ELi 


privind de-a lungul zidului, văzu la capătul acestuia un 
turnuleţ asemănător cu al său, având şi acesta, drept 
în fata lui o ferestruică aidoma aceleia la care stătea 
el. E adevărat că ar fi greu pentru un om mai vârstnic 
cu douăzeci de ani decât Quentin să spună de ce 
privea tânărul nostru într-acolo cu mult mai mult 
înţeles decât spre frumoasa grădină sau spre livada de 
duzi; căci, vai, ochii care au privit patruzeci de ani şi 
mai bine se uită cu nepăsare spre turnuleţele cu 
ferestruicile întredeschise pentru a intra aer şi cu 
obloanele pe jumătate închise spre a feri de soare sau 
poate de vreun ochi iscoditor, chiar dacă de un ivor al 
ferestrei atârna o lăută pe jumătate ascunsă sub un văl 
subţire de mătase verde. Dar la fericita vârstă a lui 
Durward asemenea „accidente”, cum le-ar numi un 
pictor, ar prilejui motive îndestulătoare pentru a 
înfiripa o sumedenie de viziuni aeriene şi de închipuiri 
tainice, la amintirea cărora omul vârstnic zâmbeşte şi 
suspină, suspină şi zâmbeşte. 

Cum se poate presupune că amicul nostru Quentin 
dorea să afle ceva mai multe amănunte cu privire la 
frumoasa lui vecină, posesoarea lăutei şi a vălului, cum 
se poate presupune că el era interesat să ştie cel puţin 
dacă ea era aceeaşi persoană pe care o văzuse 
servindu-l atât de respectuos pe Maitre Pierre, ar 
trebui să se înţeleagă că el se feri să-şi arate în propria 
lui fereastră făptura şi chipul arzător de curiozitate 

Durward cunoştea foarte bine meşteşugul celui care 
pândeşte păsările. Pitindu-se cu dibăcie după o 
cercevea a ferestrei sale în vreme ce iscodea cu ochii 
din dosul oblonului, avu plăcerea să vadă un braţ 
frumos, alb şi rotund, luând instrumentul, şi urechile lui 

îşi primiră curând partea lor de răsplată pentru 
mişcările lui iscusite. 

Fata din turnuleţ, posesoarea valului şi a lăutei, 
începu să cânte una din acele melodii despre care 
suntem obişnuiţi să credem că picurau de pe buzele 
nobilelor doamne din vremurile cavalerismului, în timp 
ce cavalerii şi trubadurii ascultau şi suspinau. Cuvintele 
nu aveau prea mult sens, spirit sau fantezie, pentru a 
distrage atenţia de la melodie, nici melodia îndestulă 
măiestrie pentru a copleşi tot sensul cuvintelor. Una 
părea deopotrivă cu cealaltă şi dacă versurile ar fi fost 
recitate fără muzică, sau melodia cântată fără cuvinte, 
nici versurile, nici muzica n-ar fi avut vreo valoare. 

E prea puţin plăcut să amintim aici versuri, care au 
fost făcute nu pentru a fi spuse sau citite, ci numai 
pentru a fi cântate. Dar asemenea relicve de poezie 
veche au avut întotdeauna un oarecare farmec asupra 
noastră şi întrucât melodia a fost pierdută pentru 
totdeauna, dacă nu cumva Bischop a găsit întâmplător 
notele sau dacă nu cumva vreo ciocârlie l-ar putea 
învăţa pe Stephen s-o ciripească - nu riscăm să 
compromitem creditul şi gustul Doamnei cu Lăuta, 
imortalizând aceste versuri, naive şi zgrunţuroase 
precum sunt. 


Ah, conte Guy, unde-ai plecat? 
E ceasul înserării, 

Miroase-a flori de portocali, 
Adie briza mării, 

În triluri cântă ciocâriii 

A dragostei poveste, 

Da-n ceasul încântărilor 

Guy oare unde este? 

Se-ascund perechi de-ndrăgostiţi 
Nici luna să nu-i vadă. 
Frumoasei doamne-un cavaler 

li cântă serenadă. 

Domneşte Steaua Dragostei 

Pe întinsele stihii. 

Mi-e sufletul de farmec plin, 
Unde eşti, conte Guy? 


Orice ar crede cititorul despre acest cântec simplu, 
el îl mişcă adânc pe Quentin. Melodia cerească cântată 
de o voce dulce şi înduioşătoare se îmbina cu adierea 
uşoară care aducea miresme din grădină, în vreme ce 
chipul cântăreţei abia se zărea - şi astfel, totul era 
învăluit într-un farmec tainic. 

Când cântecul încetă, Quentin nu se putu stăpâni să 
nu se arate ceva mai în afară la fereastră, nerăbdător 
să vadă mai mult decât putuse descoperi până atunci. 
Dar nu se mai auzi nici un sunet - fereastra fu închisă 
şi o draperie neagră lăsată pe dinăuntru ascunse totul 
privirilor vecinului din turnuleţul apropiat. 

Durward era mâhnit şi uluit de urmările nerăbdării 
sale, dar se îmbărbătă el însuşi cu speranţa că 
Doamna cu Lăuta nu va uita uşor practica unui 
instrument care părea a-i fi atât de apropiat şi nu se va 
hotărî cu cruzime să renunţe la plăcerile aerului curat 
şi la o fereastră deschisă, în scopul puţin mărinimos de 
a-şi păstra numai pentru urechea ei dulcile sunete pe 
care le scotea. Poate că un uşor simţământ de vanitate 
personală veni să se îmbine cu aceste reflecţii 
consolatoare. Dacă, aşa cum bănuia cu tărie, în 

turnulețul acela locuia o frumoasă fată cu cosite negre, 
nu se putea împiedica să-şi spună că în turnulețul 
acesta locuia un frumos cavaler blond, chipeş şi 
îndrăzneţ; şi romanele cele pline de înţelepciune îi 
învățaseră tinerețea că dacă fetele sunt reținute, ele 
nu-s nicidecum lipsite de curiozitate sau de interes în 
ceea ce-i priveşte pe vecinii lor. În timp ce Quentin era 
adâncit în aceste reflecţii filozofice, un slujitor de la 
han îl vesti că jos îl aştepta un cavaler care dorea să-i 
vorbească. 

Plin de năstruşnice jurăminți, 
şi mustăcios ca un leopard 

A gloriei himeră o cată 

Până în gură de tun. 

CUM VA PLACE 


avalerul care îl aştepta pe Quentin Durward în 

încăperea în care acesta dejunase era unul din 

oamenii despre care Ludovic al XI-lea spusese 
mai demult că ţineau în mâinile lor destinul Franţei, 
întrucât lor le era încredinţată paza nemijlocită şi 
apărarea persoanei regelui. 

Carol al VI-lea înființase acest corp vestit, Arcaşii, 
cum li se spunea, al gărzii personale scoțiene cu mai 
multă îndreptăţire decât se poate vorbi îndeobşte, 
pentru a păzi tronul cu trupe străine alcătuite din 
mercenari. Dezbinările care înstrăinaseră de el mai 
mult de jumătate din Franţa, laolaltă cu fidelitatea 
şovăielnică, nesigură, a nobililor care încă îl sprijineau, 
făcea să fie lipsită de prudentă politică şi riscantă 
încredințarea pazei sale personale în mâinile lor. 
a Wlătieinea scoțiană, inamica ereditata a englezi oii era o 

aliată veche şi, precum se părea, o aliată firească a 
Franţei. Săraci, curajoşi, devotați - rândurile scoţienilor 
puteau fi completate oricând din supraabundenta 
populaţie a tării lor care trimitea în afară aventurieri 
mai mulţi şi mai îndrăzneţi decât oricare altă tară. 
Pretenţiile la nobleţă le dădeau de asemeni o bună 
îndreptăţire spre a se apropia de persoana unui 
monarh mai mult decât oricare alt corp de trupă, în 
vreme ce numărul lor relativ mic împiedica o eventuală 
răzvrătire, prin care ar fi putut ajunge stăpâni acolo 
unde trebuiau să fie slujitori. 

Pe de altă parte, monarhii francezi îşi făcuseră o 
regulă politică din câştigarea afecțiunii acestui corp de 
elită străin, acordându-i privilegii onorifice şi o piaţă 
bună, pe care până la urmă cei mai mulţi dintre 
mercenari o risipeau cu o nepăsare ostăşească spre 
a-şi susţine presupusul lor rang. Tuturor li se acorda 
poziţia şi onorurile unor gentilomi; apropierea de 
persoana regelui îi ridica în proprii lor ochi şi le sporea 
prestigiul în faţa francezilor. Armele, echipamentul şi 
caii le dădeau o înfăţişare strălucită. Fiecăruia îi era 
îngăduit să aibă un scutier, un valet, un paj şi doi 
slujitori, dintre care unul era numit coutelier? din 
pricina unui pumnal mare cu care era înarmat şi care îi 
servea să dea lovitura de graţie acelora pe care 
stăpânul său îi dobora'în mêlée}. Cu această suită şi 
cu un echipaj corespunzător, un arcaş din Garda 
Scoţiană era un personaj de vază, important; locurile 
libere fiind de obicei completate cu aceia care 
serviseră ca paji sau valeţi, mezinii din cele mai bune 


12 Purtător de pumnal (în limba franceză). (n. t.) 
13 Încăierare (în limba franceză). (n. t.) 

familii scoțiene erau adesea trimişi să servească cu 
acest titlu pe lângă un prieten oarecare sau o rudă, 
până ce se prezenta un prilej de înaintare. 

Purtătorul de pumnal şi tovarăşul lui, nefiind nobili 
şi deci vrednici de această înaintare, erau recrutaţi 
dintre oameni de rând; dar cum leafa şi celelalte 
venituri ale lor erau excelente, stăpânii îşi puteau 
alege cu uşurinţă printre compatrioţii lor pribegi pe cei 
mai voinici şi mai îndrăzneţi pentru a servi pe lângă ei 
în această calitate. 

Ludovic Lesly, pe care îl vom numi mai adesea Le 
Balafră, cum i se spunea de obicei în Franţa, era un 
bărbat înalt de şase picioare, bine legat şi foarte 
vânjos, cu o înfăţişare înfricoşătoare, acest din urmă 
atribut fiind mult sporit de o mare şi îngrozitoare 
cicatrice care, pornind de la frunte şi trecând chiar pe 
lângă ochiul drept, dezvelea umărul obrazului şi cobora 
de-acolo până la sfârcul urechii arătând ca o crestătură 
adâncă, uneori stacojie, alteori purpurie, uneori 
vânătă, alteori aproape neagră, dar întotdeauna 
respingătoare, din pricina contrastului cu fata lui, 
oricare ar fi fost dispoziţia în care se afla, fie agitată 
sau liniştită, aprinsă de o pasiune neobişnuită, sau ca 
de obicei arsă de soare şi bătută de vânturi. 

Imbrăcămintea şi armele lui erau măreţe. Purta 
bereta naţională scoțiană împodobită cu pene şi cu o 
iconiţă a Fecioarei Maria, din argint masiv. Aceste 
iconiţe fuseseră date gărzii scoțiene din ordinul regelui 
în urma unui acces de evlavie superstiţioasă. Ludovic 
închinase săbiile gărzii sale Sfintei Fecioare şi precum 
spun unii ajunsese până acolo încât o numise printr-un 
decret pe Maica Domnului în gradul de căpitan-general 

al gărzii sale. Grumăzarul arcaşului, brăţarele şi 
mănuşile erau făcute din otelul cel mai fin, bătut 
artistic cu argint, iar cămaşa de zale licărea şi sclipea 
ca promoroaca pe tufe şi pe ciulini într-o dimineaţă de 
iarnă. Purta o largă tunică din catifea albastră de preţ, 
despicată în părţi ca aceea a unui herald, cu marea 
cruce albă a sfântului Andrei brodată din fir de argint, 
pe piept şi pe spate. Genunchii şi picioarele lui erau 
apărate de zale şi de încălțări din otel. Un pumnal lat şi 
tare (căruia i se spunea Mila Domnului) îi atârna pe 
şoldul drept şi o leduncă cu broderii scumpe de care 
atârna un paloş greu era petrecută peste umărul 
stâng. Pentru a se mişca mai liber, în clipa aceea ţinea 
sub braţ greoaia armă pe care regulamentul serviciului 
său nu-i îngăduia niciodată s-o lase din mână. Deşi era 
obişnuit de timpuriu, ca orice tânăr scoţian din acea 
epocă, cu armele şi cu războiul, Quentin Durward îşi 
spuse că nu mai văzuse până atunci un soldat mai 
marţial, mai bine echipat şi mai impunător ca acela pe 
care îl întâmpina acum în persoana fratelui mamei 
sale, poreclit Ludovic cu Cicatrice sau Le Balafre. 
Totuşi nu putu să nu dea un pas înapoi la vederea 
expresiei înfricoşătoare de pe faţa unchiului său în 
timp ce acesta îi zgârie cu mustăţile lui aspre mai întâi 
un obraz, apoi pe celălalt, şi-i ură bun venit în Franţa, 
întrebându-l totodată ce mai e nou în Scoţia. 

— Prea puține lucruri bune, dragă unchiule, 
răspunse tânărul Durward. Sunt însă bucuros că m-ai 
recunoscut atât de repede. 

— Te-aş fi recunoscut, băiete, şi în landele de la 
Bordeaux, chiar dacă te-aş fi văzut păşind pe acolo ca 

un cocostârc, pe două catalige!*. Dar stai jos, stai jos - 
iar dacă va trebui să auzim veşti proaste, se cuvine să 
avem dinainte nişte vin ca să le putem suporta. Hei! 
bătrâne Oca Mică, buna noastră gazdă, adu-ne un 
vinişor din cel mai bun, şi numaidecât. 

Binecunoscutul accent al scoţienilor care vorbeau 
franţuzeşte era tot atât de familiar în ospătăriile din 
împrejurimile satului Plessis ca şi acela al elveţienilor 
care vorbesc franţuzeşte astăzi în guinguettesP-ele din 
Paris; porunca lui fu auzită şi adusă la îndeplinire într-o 
clipă, cu o grabă care, vai, tare mai semăna cu frica. În 
faţa muşteriilor fu pusă o sticlă de şampanie din care 
bătrânul trase o duşcă bună, pe când nepotul sorbi 
doar o înghiţitură pentru a răspunde la politeţea 
unchiului său, scuzându-se că mai băuse vin în 
dimineaţa aceea. 

— Asta ar fi fost o scuză foarte bună în gura surorii 
tale, dragă nepoate, spuse Le Balafre. Nu te mai teme 
atât de o sticlă de vin, dacă vrei să-ţi crească barba şi 
să ajungi soldat. Dar hai, hai, goleşte-ţi sacul cu veşti, 
spune, ce mai e nou la Glen-houlakin. Ce mai face 
soră-mea? 

— A murit, dragă unchiule, răspunse Quentin 
mohorât. 

— A murit?! exclamă unchiul său cu un glas mai 
curând uimit decât îndurerat. Cum se poate? Era cu 
cinci ani mai tânără decât mine şi eu nu m-am simţit 
niciodată mai zdravăn ca acum. A murit! Cu neputinţă. 
Eu n-am suferit în viaţa mea de nimic. Numai o dată 
14 Cataligele sunt întrebuințate în Scoţia pentru trecerea râurilor. Țăranii din 
împrejurimile orașului Bordeaux trec cu ele peste nisipurile mișcătoare de pe 

m-a durut capul, şi asta după un chef de Anul Nou, 
care a ţinut trei zile, cu fraţii de la „ştiinţa veselă.” lar 
biata mea soră a murit! Taică-tău ce face, s-a însurat 
din nou? 

Mai înainte ca tânărul să poată rosti vreo vorbă, 
unchiul lui îi citi răspunsul în uimirea pe care “i-o 
stârnise acea întrebare, şi adăugă: 

— Cum! Nu? Aş fi jurat că Alland Durward nu poate 
trăi de unul singur. li plăcea să-şi vadă casa în 
rânduială, şi să aibă lângă el o femeie drăguță - ducea 
o viaţă aşezată, căsnicia îi dădea tot ce-i trebuia. Cât 
despre mine, nu prea văd cine ştie ce fericire în asta. 
Dacă mă uit după o femeie frumoasă nu mă gândesc 
s-o duc numaidecât în faţa altarului - nu sunt chiar atât 
de sfânt în asemenea marafeturi. 

— Din nenorocire, dragă unchiule, mama rămăsese 
văduvă de mai bine de un an, de când Glen-houlakin 
fusese prădat de clanul Ogilvies. Tata şi cei doi unchi ai 
mei, fraţii lui mai mari, împreună cu şapte rude, cu 
harpistul, intendentul şi încă şapte oameni de-ai noştri 
au fost ucişi în timp ce apărau castelul. La 
Glen-houlakin nu mai fumegă acum nici un horn, n-a 
mai rămas piatră pe piatră. 

— Pe crucea sfântului Andrew! exclamă Le Balafre. 
Asta zic şi eu măcel. Da, e drept, acei Ogilvies au fost 
întotdeauna nişte vecini răi pentru Glen-houlakini. 
Mare năpastă! Dar asta-i soarta războiului. Când s-a 
întâmplat nenorocirea, nepoate dragă? După ce puse 
întrebarea, trase o duşcă bună de vin, şi clătină din 
cap cu multă gravitate atunci când tânărul răspunse că 
ai lui fuseseră răpuşi cu un an mai înainte, în ziua 
sfântului Jude. 

— la te uită! exclamă soldatul. Am spus eu că totul 
e ciudat pe lumea asta: chiar în ziua aceea, împreună 
cu douăzeci de camarazi, am luat cu asalt castelul 
Stânca-Neagră, în care se afla Amaury Braţ-de-Fier, un 
căpitan de lăncieri despre care trebuie sa fi auzit. L-am 
ucis chiar în pragul uşii lui şi aurul pe către am pus 
mâna mi-a fost de ajuns ca să-mi fac acest frumos lanţ. 
Până nu de mult era de două ori mai lung. Acum mă 
gândesc să consacru o parte din el unui scop pios. Hei, 
Andrew! Andrew! Intră unul din oamenii lui, 
îmbrăcat în totul ca şi arcaşul, dar fără armuri la mâini 
şi la picioare. Armura de pe trupul lui arăta mai 
grosolană, bereta nu avea nici o pană şi tunica era 
făcută din şiac sau din postav de rând în loc de catifea 
scumpă. Scoţându-şi lanţul de aur de la gât, Balafre 
rupse un crâmpei lung de vreo patru degete cu dinţii 
lui zdraveni şi porunci slujitorului său: 

— Andrew, du lanţul prietenului meu, fericitul frate 
Boniface, monahul de la Saint Martin. Salută-i din 
partea mea cu aceleaşi cuvinte: „Dumnezeu să te 
binecuvânteze”, pe care abia le-a mai putut îngăima 
când ne-am despărţit ultima oară la miezul nopţii. 
Spune-i că fratele, sora şi alţi câţiva de ai mei au 
răposat, s-au dus pe lumea cealaltă, şi că-l rog să facă 
atâtea slujbe pentru sufletele lor câte o să le 
socotească plătite cu valoarea; acestui lanţ săvârşind 
pe datorie ceea ce ar mai trebui făcut ca să-i scoată 
din purgatoriu. Dar ia ascultă: fiindcă erau oameni 
dreptcredincioşi, care nu căzuseră în nici o erezie, s-ar 
putea întâmpla ca ei să fi şi ieşit de acolo, aşa că n-ar 
mai fi nevoie de mare lucru ca să fie scăpaţi cu totul. În 
cazul acesta, uite, să-i spui că doresc ca acest aur să 

atârne, greu în blestemele pe care le va arunca asupra 
unui clan numit Ogilvies of Angusshire şi pe calea 
aceasta, oricum, biserica poate ajunge la ei mai uşor 
ca oricine. Ai înţeles tot ce ti-am spus, Andrew? 

Omul dădu din cap afirmativ. 

— Atunci ai grijă ca nici o verigă să n-o ia cumva 
spre vinărie mai înainte de a ajunge în mâinile 
călugărului, căci dacă are să se întâmple aşa ceva, ai 
să ronţăi chinga şi scările de la şa până ai să te usuci 
ca sfântul Bartolomew. Aşteaptă, văd că te holbezi la 
sticla de vin - ai răbdare, n-ai să pleci fără să tragi o 
duşcă. 

Vorbind astfel, umplu ochi o cupă, pe care omul cu 
pumnal o dădu pe gât, după care plecă spre a îndeplini 
porunca stăpânului său. 

— Şi acum, dragă nepoate, ia spune, tu cum ai 
scăpat din acea nenorocire? 

— Am luptat cot la cot cu cei mai vârstnici şi mai 
voinici ca mine, până am fost doborâţi cu toţii - spuse 
Durward - şi eu m-am ales cu o rană groaznică. 

— Nu mai groaznică decât spintecătura cu care 
m-am pricopsit eu acum zece ani, spuse Le Balafre. la 
priveşte aici, nepoate, urmă el arătându-şi crestătura 
învăpăiată care-i brăzda fata. Sabia Ogilvies-ilor nu ar 
face niciodată o tăietură atât de adâncă. 

— Mi-au făcut-o destul de adâncă şi pe a mea - 
răspunse Quentin, posomorât - dar până la urmă au 
obosit şi când s-a văzut că mai aveam o scânteie de 
viaţă, rugăciunile mamei au dobândit pentru mine 
milostivirea cerului; un călugăr învăţat de la 
Aberbrothick, care în ziua aceea blestemată era 
întâmplător oaspetele nostru şi abia putuse scăpa cu 

viaţă din încăierare, a fost lăsat să-mi lege rănile şi 
apoi să mă ducă într-un loc sigur, dar aceasta numai 
după ce şi mama şi el au făgăduit că am să mă 
călugăresc. 

— Să te călugăreşti! exclamă unchiul lui. Preasfinte 
Andrew! Aşa ceva nu mi s-a întâmplat niciodată! “De 
când mă aflu pe lume, nimănui nu i-a dat prin gând să 
mă călugărească. Şi când stau şi mă gândesc mă 
cuprinde mirarea, căci te rog să mă crezi că în afară de 
scriere şi de citire, care nu mi-au intrat în cap pentru 
nimic în lume, şi de litaniile pe care nu le-am putut 
suferi niciodată, în afară de veşmântul monahal 
asemănător aceluia al unui cerşetor smintit. Maica 
Domnului să mă ierte (îşi făcu semnul crucii), şi de 
posturile lor care nu se potrivesc de fel cu pofta mea 
de mâncare, n-aş fi fost câtuşi de puţin un călugăr mai 
prost ca singurul meu prieten, monahul de la Saint 
Martin. Dar nu ştiu de ce nu m-a îndemnat nimeni să 
fac acest lucru. Zi aşa, nepoate dragă, urma să te 
călugăreşti! Şi de ce, mă rog? 

— Neamul tatălui meu trebuia să se stingă fie la 
mănăstire, fie în mormânt, răspunse Quentin tulburat. 

— Văd - răspunse unchiul lui - înţeleg. Pişicherii, 
potlogarii! Mari potlogari! Totuşi, s-ar putea să se fi 
păcălit, căci, uite, nepoate dragă, mi-amintesc de un 
călugăr, Robersart, care făcuse legământ şi după 
aceea a fugit din mănăstire şi a ajuns căpitan peste o 
companie liberă. Avea o ibovnică, cea mai drăguță 
femeie pe care am văzut-o vreodată, şi trei copii tot 
atât de drăguţi. Să nu te încrezi în călugări, nepoate 
dragă, să nu te încrezi în ei. Azi îi vezi soldaţi şi mâine 
monahi. Hai, povesteşte mai departe! 

— Nu prea mai am ce povesti, spuse Durward. Doar 
atât: socotind că mama dăduse oarecum chezăşie 
pentru mine, am fost silit să îmbrac rasa de novice, să 
mă supun canoanelor mănăstirii şi chiar să învăţ citirea 
ŞI scrierea. 

— Citirea şi scrierea? exclamă Le Balafre, -ca 
oamenii care privesc cu uimire pe cei ce se întâmplă să 
ştie mai multe lucruri decât ei. Scrierea şi citirea, ai 
spus? Asta n-o cred! După câte ştiu, nici un Durward 
n-a putut să-şi scrie vreodată numele - şi nici un Lesly. 
Pentru unul din ei sunt în măsură să răspund - pot să 
scriu tot atât de puţin pe cât pot să zbor. Hm! - în 
numele sfântului Ludovic, cum te-au putut învăţa? 

— La început mi s-a părut plictisitor - spuse 
Durward - dar apoi mi-a fost din ce în ce mai uşor; 
eram slăbit de răni şi de pierderea de sânge şi voiam 
să-mi dovedesc recunoştinţa faţă de ocrotitorul meu, 
părintele Peter - de aceea mi-am văzut de treabă cu 
râvnă. După ce a tânjit câteva luni, buna şi draga mea 
mamă a murit, iar eu, cum mă însănătoşisem pe 
deplin, i-am spus binefăcătorului meu, care era şi 
ajutorul stareţului, că nu mă trage inima să fac 
legământ, şi ne-am înţeles: de vreme ce nu simţeam în 
mine chemarea pentru viaţa monahală, să plec în 
lume, în căutarea norocului. Spre a-l apăra pe ajutorul 
stareţului de răzbunarea celor din clanul Ogilvies-ilor, 
plecarea mea trebuia să fie dată drept fugă; pentru ca 
lucrurile să pară şi mai adevărate, am luat şoimul 
stareţului. Am părăsit însă mănăstirea prin bună 
învoială, aşa cum se arată în dovada scrisă chiar de 
mâna stareţului, pe care acesta şi-a pus şi pecetea. 

— Asta-i bine, foarte bine, spuse unchiul lui. Regelui 

nostru nu-i pasă dacă ai furat ceva, dar nu iartă un 
lucru ca încălcarea canoanelor unei mănăstiri. Cred că 
nu ai cine ştie ce avuţii în bagajele tale, nu? 

— Doar câteva piese de argint, răspunse tânărul; 
dumitale, draga unchiule, trebuie să-ţi spun totul ca la 
spovedanie. 

— Hm! - făcu Le Balafre - asta nu-i bine. E Fa că 
nici eu n-am pus niciodată ban pe ban, fiindcă nu-i 
sănătos să ai asupra ta o asemenea povară, pe aceste 
vremuri primejdioase, dar am purtat întotdeauna (şi te 
sfătuiesc să-mi urmezi pilda) un lanţ de aur, o brățară, 
un colier, care-mi servesc ca podoabă şi din care pot 
vinde oricând o verigă, două, sau vreo piatră de prisos, 
pentru a face față unei nevoi grabnice. Dar tu ai putea 
să întrebi cum se poate face rost de asemenea 
marafeturi (îşi scutură lanțul cu un aer mulţumit şi 
fudul). Astea nu prea atârnă pe fiecare tufă, nu cresc 
pe câmp ca păpădia, din ale cărei cozi copiii fac coliere 
de cavaleri. Şi atunci? Atunci poţi să le câştigi acolo 
unde le-am câştigat şi eu - în serviciul bunului rege al 
Franţei, unde te poţi îmbogăţi oricând, dacă ştii să 
cauţi bogăţia punânducţi niţeluş în primejdie capul sau 
mădularele. 

— Am auzit - spuse Quentin, ferindu-se de a lua o 
hotărâre pentru care nu se simţea încă pregătit - că la 
curtea ducelui de Burgundia e mai multă măreție decât 
la regele Franţei şi că poţi câştiga mai multă glorie sub 
stindardele lui; că acolo se dau lovituri bune şi se 
săvârşesc fapte de arme, pe când prea creştinul rege 
şi-ar dobândi victoriile cu limbile ambasadorilor săi. 

— Vorbeşti ca un tânăr fără minte, nepoate dragă, 
răspunse omul cu cicatrice. Ei, ce să-i faci? Mi-aduc 

aminte că atunci când am venit încoace eram şi eu 
aproape tot atât de ageamiu: nu mă puteam gândi la 
un rege fără să-l văd stând sub un baldachin înalt şi 
petrecând cu marii vasali şi cu paladinii, mâncând 
răcituri, purtând pe cap ditai coroana de aur sau 
şarjând în fruntea soldaţilor săi cum se spune despre 
Charlemagne în poveşti, sau ca Robert Bruce, ori 
William Wallace, din propriile noastre povestiri 
adevărate, precum sunt Barbour şi  Menestrelul. 
Ascultă-mă pe mine, băiete: toate acestea sunt 
fleacuri. Politica... - politica leagă şi dezleagă totul. Dar 
ce e politica? ai să mă întrebi. Este o artă pe carea 
descoperit-o acest rege francez al nostru - să te baţi 
cu săbiile altora, să-ti plăteşti soldaţii din punga altora. 
Ehei! Ludovic e cel mai înţelept prinţ care a purtat 
vreodată purpura pe umeri, deşi el n-o prea poartă. 
L-am văzut adesea îmbrăcat mai simplu decât aş fi 
socotit că-i potrivit pentru mine s-o fac. 

— Dar nu mi-ai răspuns la întrebare, dragă unchiule, 
stărui tânărul Durward. Dacă trebuie să servesc într-o 
tară străină, aş vrea să servesc acolo unde o faptă de 
vitejie - dacă voi fi ajutat de noroc - mi-ar putea face 
faimă. 

— Te înţeleg, nepoate dragă - răspunse soldatul 
regelui - te înţeleg de minune; dar tu nu te pricepi încă 
în treburile acestea. Ducele Burgundiei este un cap 
aprins, nestăpânit, un îndărătnic, un pumn de fier, un 
orbete. El luptă în fruntea nobililor şi cavalerilor din 
ţara lui, vasalii săi din Artois şi Hainaut; ia gândeşte-te, 
crezi că dacă te-ai afla tu acolo, sau dacă aş fi eu 
însumi, am putea lua-o înaintea ducelui şi a tuturor 
bravilor gentilomi din ţara lui? Dacă n-am ţine pasul cu 

el am putea fi daţi pe mâna marelui prevot sub 
învinuirea că ne mişcăm moale; dacă am ţine pasul cu 
el, totul ar fi în ordine şi noi ne-am zice că am meritat 
plata care ni se dă; dar să presupunem că aş fi cu o 
lungime de lance sau aşa ceva mai înainte, ceea cee 
şi greu şi; primejdios într-o asemenea „mâlee”, unde 
fiecare se bate din răsputeri - ei bine, când ar vedea o 
lovitură bună, monseniorul duce ar spune pe limba lui 
flamandă: „Ha! Gut getroffen!*! Bun lăncier - viteaz 
scoţian - daţi-i un florin să bea în sănătatea noastră” - 
dar nici pomeneală de ranguri, pământuri sau bogății 
pentru străini într-un asemenea serviciu - totul se 
cuvine localnicilor. 

— Pentru Dumnezeu, dar atunci unde să te duci? 
întrebă tânărul Durward. 

— La acela care-şi cruţă compatrioţii, răspunse Le 
Balafre, ridicându-se în toată înălţimea lui de uriaş. 
lată cum vorbeşte regele Ludovic: „Bunul meu ţăran 
francez - cinstitul meu Jaques Bonhomme - du-te la 
uneltele tale, la plugul şi la grapa ta, la cosorul şi la 
târnăcopul tău - iată, va lupta pentru tine acest viteaz 
scoţian, iar tu nu vei avea altă grijă decât să-l plăteşti. 
Şi tu, - serenisime duce, tu ilustre conte, tu prea 
puternice marchiz, struniţi-vă curajul mândru până ce 
va fi nevoie de el, căci s-ar putea s-o ia razna şi să-şi 
lovească stăpânul; iată aici companiile mele de 
artilerie, iată gărzile franceze, iată îndeosebi arcaşii 
scoțieni şi pe onorabilul Ludovic cu Cicatrice, care vor 
lupta tot atât de bine, sau chiar mai bine decât voi, cu 
toată vitejia voastră nedisciplinată, care, pe vremea 
părinţilor voştri, a pierdut bătăliile de la Crecy şi 


16 Bună lovitură (în limba germană). (n. t.) 

Azincourt.” Ei, acum vezi unde ar dobândi rangul cel 
mai înalt şi ar ajunge la cea mai mare glorie un cavaler 
al norocului? 

— Cred că te înţeleg, unchiule - răspunse nepotul - 
dar după mine gloria nu poate fi câştigată acolo unde 
nu e primejdie. Fireşte, te rog să mă ierţi, e o viaţă 
uşoară, aproape trândavă să tot stai de gardă în 
preajma unui om bătrân căruia nimeni nu se gândeşte 
să-i facă vreun rău, să-ţi petreci pe ziduri zilele de vară 
şi nopţile de iarnă şi să fii închis mereu în cuşti de fier, 
de teamă că ai putea dezerta din post - unchiule, 
unchiule, asta înseamnă să fii ca un şoim care stă pe 
prăjina lui fără să-l scoată nimeni la câmp. 

— Hm, pe sfântul Martin de Tours, isteţ băiat! E 
ceva din neamul Lesly în el; seamănă mult cu mine, 
dar are şi mai mult foc. Ascultă-mă, tinere, trăiască 
regele Franţei! Nu trece o zi fără ca el să nu găsească 
prilejul de a da unuia sau altuia dintre slujitorii lui câte 
o însărcinare care aduce acestora câştig şi încredere. 
Să nu crezi că faptele cele mai vitejeşti şi mai 
primejdioase se săvârşesc la lumina zilei. Ţi-aş putea 
povesti unele isprăvi ca escaladări ale zidurilor unor 
castele, luări de prizonieri şi altele asemănătoare, cu 
prilejul cărora, cineva pe care n-am să-l numesc, a 
trecut prin primejdii mari şi a dobândit favoruri mai 
înalte decât un desperado oarecare din suita acelui 
desperado de duce al Burgundiei. Şi dacă, atunci când 
se săvârşesc asemenea fapte, maiestăţii sale îi place 
să stea de o parte, să rămână în umbră, el are astfel cu 
atât mai multă libertate de spirit ca să-i admire, şi cu 
atât mai multă mărinimie ca să-i răsplătească pe 
îndrăzneţii ale căror primejdii şi ale căror fapte de 

arme le poate judeca mai bine astfel, decât atunci 
când ar participa el însuşi la ele. Ehei, acesta-i un 
monarh deştept, cu multă minte. 

După câteva clipe de tăcere, tânărul vorbi cu glas 
scăzut, dar plin de tâlc: 

— Prea bunul părinte Peter obişnuia să-mi spună 
adesea că poate fi multă primejdie în fapte care aduc 
prea puţină glorie. Nu mai e nevoie să spun, unchiule: 
cred că aceste însărcinări secrete sunt onorabile, nu? 

— Drept cine mă iei, nepoate dragă? rosti Balafre, 
oarecum aspru. N-am fost crescut într-o mănăstire, e 
adevărat, şi nici nu ştiu să scriu sau să citesc. Dar sunt 
fratele mamei tale, şi sunt un Lesly, un om de onoare. 
Crezi că aş fi în stare să te îndemn la vreo faptă 
necinstită? Cel mai bun cavaler al Franţei, Duguesclin 
însuşi, dacă ar mai trăi, ar fi mândru să numere faptele 
mele printre isprăvile lui de vitejie. 

— Nu pot pune la îndoială vorbele dumitale, 
unchiule, spuse tânărul. Dumneata eşti singurul 
sfătuitor care mi-a mai rămas după nenorocirea mea. 
Dar e adevărat oare ceea ce se aude, că acest rege 
are o mică curte, aici, în castelul de Plessis? În suita lui, 
se zice că nu se află nici nobili, nici curteni, niciunul din 
marii vasali, niciunul din înalții ofiţeri ai coroanei; 
petreceri aproape solitare, împărţite doar cu servitorii 
casei sale; consilii secrete la care sunt chemaţi doar 
oameni de rând, necunoscuţi; rangul şi noblețea puse 
în umbră şi oameni de jos de tot ridicaţi în gratia 
regelui - toate acestea par ciudate şi nu seamănă cu 
felul de a fi al tatălui său, nobilul Carol, care a smuls 
din ghearele leului englez acest regat al Franţei, 
cucerit mai mult de jumătate. 

— Vorbeşti ca un copil fără minte - răspunse Le 
Balafre - şi tot ca un copil scoţi aceleaşi sunete pe altă 
strună. la gândeşte-te: dacă regele îl pune pe Olivier 
Dain, bărbierul lui, să facă ceea ce Olivier poate să 
facă mai bine decât orice pair, nu e regatul cel care 
câştigă din asta? Dacă el porunceşte dârzului său 
mare-prevot Tristan să pună sub pază pe unul sau pe 
altul dintre burghezii răzvrătiți, să ridice pe unul sau pe 
altul dintre nobilii turbulenţi, porunca e îndeplinită şi cu 
asta basta; ori, dacă ar fi dată unui duce sau unui pair 
al Franţei, acesta poate că i-ar răspunde regelui cu o 
sfidare. Dacă, apoi, regelui îi place să dea unui 
oarecare Ludovic Le Balafre o însărcinare pe care 
acesta o va aduce la îndeplinire, în loc de a se folosi de 
marele  conetabil care poate că l-ar trăda, nu 
dovedeşte aceasta înţelepciune? Şi mai presus de 
orice, nu-i aşa că un asemenea monarh convine 
îndeosebi cavalerilor scăpătaţi care trebuie să se ducă 
acolo unde serviciile lor sunt preţuite mai bine şi 
căutate mai mult ca oriunde? Da, da, copile, te asigur 
că Ludovic ştie să-şi aleagă oamenii de încredere şi la 
ce treabă să-i pună, potrivind povara - cum spun 
aceştia - după spatele fiecăruia. El nu e regele Castiliei 
care se usucă de sete fiindcă marele cupar nu se află 
pe aproape spre a-i întinde cupa. Hei, dar ia ascultă, 
bate clopotul la Saint Martin! Trebuie să mă întorc 
repede în castel. La revedere - petrece-ţi timpul cât 
mai plăcut şi mâine dimineaţă la opt prezintă-te la 
podul ridicător şi roagă santinela să mă cheme. Ai 
grijă, atunci când te apropii de poartă să nu te abaţi 
din cărarea dreaptă şi bătută. Pe acolo sunt curse şi 
capcane, şi ţi-ar putea rupe un mădular de care ţi-ar 

părea rău mai târziu. O să-l vezi pe rege şi să-l judeci 
tu însuţi. Rămâi cu bine! 

După ce rosti aceste vorbe, Balafre plecă repede, 
uitând în grabă să plătească vinul pe care Îl 
comandase - oamenii de felul lui au uneori memoria 
scurtă - lucru de care hangiul, temându-se pesemne 
de bereta lui care se clătina în toate părţile şi de 
paloşul cel greu, nu se gândi câtuşi de puţin să-i 
amintească. 

S-ar putea crede că acum, după ce rămăsese 
singur, Durward ar fi dorit să se întoarcă în turnuleţul 
lui pentru a aştepta acolo repetarea acelor sunete 
vrăjite care-i legănaseră reveria matinală. Dar de 
dimineaţă trăise un capitol de roman, pe când 
convorbirea cu unchiul lui îi deschisese în faţa ochilor o 
pagină de istorie reală a vieţii. Aceasta nu era prea 
plăcută şi pentru moment amintirile şi cugetările pe 
care i le stârnise erau în măsură să copleşească 
celelalte gânduri şi îndeosebi pe acelea plăcute şi 
duioase. 

Quentin plecă într-o plimbare solitară pe malurile 
Cher-ului cel cu ape repezi, după ce întrebă pe hangiu 
pe ce drum s-o ia pentru a nu fi împiedicat de curse şi 
de capcane. Acolo încercă să-şi adune gândurile 
tulburate, răvăşite, şi să hotărască ce avea de făcut în 
viitor, asupra căruia, întâlnirea cu unchiul lui aruncase 
o oarecare îndoială. 

Mergea înainte, într-una la pânda, 
Cu încăpățânare 

Și vesel țopăinad, dănțuia o rondă 
Chiar sub spânzurătoare. 

VECHI CÎNTEC 


ducaţia pe care o primise Quentin Durward nu 

era dintre acelea care îmblânzesc inima sau 

imprimă un sentiment moral. Ca şi ceilalţi 
membri ai familiei sale fusese învăţat să vadă în 
vânătoare o plăcere şi în război singura îndeletnicire 
serioasă, să considere că marea datorie a vieţii era să 
rabde totul cu dârzenie şi să se răzbune pentru 
loviturile date de inamicii lor feudali, care în cele din 
urmă aproape că-i stârpiseră neamul. Şi totuşi în 
vrajba aceasta era amestecat un spirit de aspru 
cavalerism şi chiar de curtenie, care-i mai îmblânzea 
duritatea, astfel încât răzbunarea, socotită ca singura 
pedeapsă dreaptă, era urmărită fără a uita totuşi 
oarecum de omenie, de mărinimie. Lecţiile bătrânului 
şi înţeleptului călugăr, poate mai atent ascultate în 

decât ar fi fost în plină sănătate şi izbândă, dăduseră 
tânărului Durward vederi mai largi în ceea ce priveşte 
îndatoririle reciproce dintre oameni, dat fiind ignoranţa 
acelei epoci, prejudecățile obşteşti întreţinute în 
favoarea unei vieţi războinice, precum şi felul în care 
fusese crescut el însuşi. Tânărul era capabil -să 
înţeleagă, mai limpede decât se obişnuia pe atunci, 
datoriile morale care incumbau situaţiei sale. 

Cugeta la vorbele schimbate cu unchiul lui, nu fără 
o oarecare stinghereală, fără o oarecare dezamăgire. 
Işi făcuse speranţe mari. Deşi pe atunci nici vorbă nu 
putea îi de o corespondenţă prin scrisori, totuşi un 
pelerin, un marchitan ori un soldat schilodit, aduceau 
numele lui Lesly la Glen-houlakin şi toţi îi lăudau 
într-un glas spiritul cutezător şi izbânzile în tot felul de 
mici misiuni pe care i le încredința stăpânul lui. 
Imaginaţia lui Quentin întregise tabloul în felul său şi-l 
asemuia pe bătrânul şi aventurosul lui unchi (ale cărui 
isprăvi pesemne că nu pierduseră nimic în povestire) 
cu acei condotieri, cu acei cavaleri rătăcitori cântaţi de 
trubaduri, care cucereau coroane şi fiice de regi cu 
sabia şi cu lancea. Acum se vedea silit să-l aşeze pe 
unchiul lui mult mai jos în tagma cavalerilor; dar, 
stăpânit de respectul desăvârşit pe care-l avea pentru 
părinţii lui şi pentru cei apropiaţi lor - pătruns de acea 
timpurie înclinare spre' unchiul său, pe lângă faptul că 
era lipsit de experienţa şi că păstra cu evlavie 
amintirea mamei lui, nu vedea în singurul frate al 
acelei scumpe mame adevăratul lui caracter, care era 
acela al unui mercenar de rând, nici mai bun, nici mai 
rău decât alţi oameni cu aceeaşi îndeletnicire, a căror 
prezenţă sporea neorânduiala din Franţa. 

Fără să-şi lase frâu liber cruzimii, Le Balafre dădea 
dovadă în mod obişnuit de nepăsare faţă de viaţa 
semenilor săi, faţă de suferinţele omeneşti; era 
ignorant cu desăvârşire, lacom de pradă, fără scrupule 
în ceea ce priveşte mijloacele prin care putea fi 
dobândită, şi risipind-o în dreapta şi-n stânga pentru 
satisfacerea plăcerilor sale. Obiceiul de a asculta 
numai de dorinţele şi de interesele lui făcuseră din el 
una din fiinţele cele mai egoiste din lume; aşa încât 
rareori era în stare, precum cititorul trebuie să fi 
observat, să păşească la orice acţiune, fără a sta să 
chibzuiască în ce măsură aceasta coincidea cu 
interesul lui, sau, cum se spune, dacă se putea 
identifica cu ea, deşi nu sub prisma unor simţăminte 
înalte, ci cu totul de altă natură. La aceasta trebuie 
adăugat că cercul strâmt al îndatoririlor şi al plăcerilor 
sale îi îngustaseră treptat sfera gândurilor, a 
năzuinţelor, a dorințelor, stingându-i în mare măsură 
neîmblânzitul simţ al onoarei şi setea de a se distinge 
în meseria armelor, țeluri care îi însufleţiseră odată 
tinereţea. Pe scurt, Balafre era un soldat aspru, 
nesimţitor, egoist şi mărginit, energic în îndeplinirea 
datoriei sale, dar văzând puţine lucruri în afară de ea, 
cu excepţia unei evlavii de suprafaţă, uitată repede cu 
prilejul vreunei petreceri deşucheate cu fratele 
Boniface, prietenul şi duhovnicul lui. Dacă spiritul său 
n-ar fi fost atât de mărginit, poate că i s-ar fi dat un 
post de comandă mai important, întrucât regele, care 
cunoştea personal pe fiecare soldat din garda 
personală, avea multă încredere în curajul şi 
devotamentul lui Balafre. De altfel, scoţianul era destul 
de înţelept sau de isteţ ca să joace în struna toanelor 

acestui monarh. Totuşi, capacitatea sa era prea 
limitată pentru a îngădui ridicarea lui la un rang mai 
înalt şi cu toate că Ludovic îl privea zâmbitor şi-i arăta 
de multe ori bunăvoința sa, Balafre continua să 
rămână un simplu soldat de gardă, un arcaş scoţian. 
Neînţelegând caracterul unchiului său, în ansamblu, 
Quentin era contrariat de nepăsarea cu care acesta 
ascultase vestea pieirii năprasnice a întregii familii, a 
cumnatului său şi, în afară de aceasta, nu putea să nu 
fie uimit că o rudă atât de apropiată nu se oferise să-l 
ajute cu bani, întrucât, dacă n-ar fi fost mărinimia lui 
Maître Pierre, s-ar fi găsit în situaţia de a-l ruga pe el 
să-l sprijine. Totuşi tânărul îşi nedreptăţea unchiul 
presupunând că lipsa lui de atenţie faţă de probabilele 
lui nevoi se datora zgârceniei. Neavând el însuşi 
tocmai în acel moment nevoie de bani, Balafre nu-şi 
putea închipui că nepotul lui era strâmtorat; pe de altă 
parte, el îşi socotea rudele apropiate făcând parte din 
viaţa lui însuşi în aşa măsură, încât s-ar fi îngrijit de 
bunăstarea unui nepot în viaţă tot atât pe cât ar fi 
încercat s-o facă pentru sora lui, pentru soţul acesteia, 
cei răposaţi. Dar oricare ar fi fost pricina, nepăsarea lui 
îl mistuia foarte mult pe tânărul Durward şi el regreta 
în sinea lui nu numai o dată că nu intrase în serviciul 
ducelui de Burgundia înainte de a se fi certat cu acel 
pădurar al lui. „Orice s-ar fi întâmplat atunci cu mine - 
îşi spunea ei - m-ar fi întărit mereu gândul că într-o 
situaţie grea, am un reazim de nădejde în acest unchi 
al meu. Dar acum după ce l-am văzut, vai de capul lui, 
cred că aş găsi mai mult sprijin la un om cu totul străin 
decât am găsit la propriul frate al mamei mele, la un 
compatriot, la un cavaler! Ai zice că rana care i-a sluţit 

fata i-a stors în acelaşi timp până la ultima picătură de 
sânge nobil din trup.” 

Durward regreta că nu apucase să-i vorbească lui 
Balafre despre Maitre Pierre, socotind că ar fi putut să 
afle mai multe lucruri despre acesta, dar întrebările 
unchiului său se precipitaseră una după alta, “iar 
dangătul marelui clopot de la Saint Martin de Tours le 
întrerupsese convorbirea pe neaşteptate. Bătrânul 
negustor, gândea el în sine, părea posac şi neprietenos 
ca înfăţişare, aspru şi dispreţuitor în vorbă; dar se 
arătase larg, mărinimos, în fapte, şi un asemenea 
străin preţuieşte mai mult ca o rudă nepăsătoare. Bine 
spune vechiul nostru proverb scoţian: „Mai mult face 
un străin binevoitor decât o rudă înstrăinată”. 

„Voi afla eu cine e acest om, lucru care cred că nu 
va fi greu, fiind atât de bogat, precum mi-a spus gazda 
mea. Cel puţin o să mă sfătuiesc ce trebuie să fac; iar 
dacă mai călătoreşte şi prin ţări străine, aşa cum fac 
atâţia, nu văd de ce în slujba lui n-ar trebui să dau 
dovadă de tot atâta îndrăzneală ca şi aceşti soldaţi din 
garda lui Ludovic.” 

În timp ce prin mintea lui Durward se perindau 
aceste gânduri, o şoaptă pornită din acele tainiţe ale 
inimii, care ascund mult mai mult decât îşi poate 
închipui sau şi-o poate mărturisi omul, îi spuse că cine 
ştie, în această călătorie aventuroasă, ar putea merge 
şi doamna din turn, doamna cu văl şi cu lăută. 

În timp ce tânărul scoţian făcea aceste reflecţii, 
întâlni doi bărbaţi cu înfăţişare gravă, probabil nişte 
localnici din Tours. După ce se descoperi cu tot 
respectul datorat bătrâneţii de tinereţe, îi rugă 
cuviincios să-l îndrumeze spre casa lui Maître Pierre. 


E ii MERE, Ai a N i E Meu sui 
Tea A : lac a 


DE A 


e Ma DE Do aaa de Val DE 


— Casa cui, dragul meu? întrebă unul din trecători. 

— A lui Maitre Pierre, marele negustor de mătase 
care a plantat toţi duzii din parc, spuse Durward. 

— Tinere - răspunse unul din cei doi, care era mai 
aproape de el - te-ai cinstit cam prea de dimineaţă azi. 

— Şi ţi-ai ales un prost subiect de glumă, adăugă 
celălalt, şi mai întunecat. Sindicul din Tours nu e 
obişnuit să i se vorbească astfel de nişte străini care 
hoinăresc de colo-colo şi se ţin de tot felul de 
blestemăţii. 

Văzând că cei doi oameni cu înfăţişarea aşezată se 
simţiseră ofensaţi de o întrebare cu totul nevinovată şi 
politicoasă, Quentin era atât de uimit, încât uită să se 
supere de asprimea răspunsului lor şi rămase pe loc, 
uitându-se după ei cum se îndepărtau cu paşi fermi şi 
priveau mereu înapoi - ca şi când ar fi vrut să ajungă 
cât mai curând în afara atingerii lui. 

După aceea întâlni un pâlc de vieri şi le puse 
aceeaşi întrebare. Drept răspuns, aceştia îi cerură să 
spună dacă îl interesa Maître Pierre, învățătorul, sau 
Maître Pierre, dulgherul, sau Maitre Pierre, paracliserul, 
sau o jumătate de duzină de alţi Maitre Pierre. Văzând 
că nici unul dintre aceştia nu corespundea cu 
descrierea persoanei despre care întrebase tânărul, 
ţăranii îl învinuiră că face glume deşucheate cu ei şi-l 
ameninţară că, drept pedeapsă pentru acea 
neobrăzare, o să sară pe el să-l bată. Cel mai bătrân 
dintre ei, care avea oarecare autoritate asupra 
celorlalţi, izbuti să-i convingă să renunţe la violentă. 

— Uitaţi-vă, după graiul şi după bereta de paiaţă pe 
care o poartă pe cap - zise el - acesta e unul din 
măscăricii aceia străini care umblă prin ţară şi pe care 

unii îi numesc magicieni şi prezicători, iar alţii, 
scamatori, sau aşa ceva. Cine ştie de ce blestemâţii se 
ţine. Am auzit de unul care a dat o liră unui om sărman 
ca să mănânce nu ştiu câţi struguri din via lui şi acela, 
fără a-şi descheia nici măcar nasturii de la haină, a 
mâncat atât de mulţi, încât ai fi putut să-i încarci într-o 
căruţă - aşa că să-l lăsăm să-şi vadă de drumul lui şi să 
ne vedem şi noi de al nostru, precum şi facem. lar 
dumneata, prietene - du-te cu Dumnezeu, cu Maica 
Domnului de Marmantier şi cu sfântul Martin de Tours, 
dacă nu vrei s-o păţeşti. Nu ne mai bate capul cu acel 
Maître Pierre al dumitale care, pe câte credem noi, nu 
poate fi decât un nume al diavolului. 

Dându-şi seama că nu se putea lua la hartă cu 
atâţia oameni, scoţianul socoti că e mai înţelept să se 
îndepărteze fără să răspundă nimic. Ţăranii însă, care 
în primele clipe se feriseră de el, înspăimântați de 
presupusa lui putere de a face vrăji şi de a înghiţi 
struguri cu toptanul, văzându-l că se îndepărtează, îşi 
recăpătară curajul şi începură să strige, să ocărască şi 
în cele din urmă să treacă la fapte, aruncând după el o 
ploaie de pietre, deşi de la o asemenea depărtare încât 
să-i facă prea puţin rău. Continuându-şi drumul, 
Quentin se gândea dacă localnicii din Tours nu erau cei 
mai stupizi, cei mai grosolani şi inospitalieri dintre 
ţăranii francezi. Întâmplarea următoare la care fu 
martor nu avu darul să-i schimbe această părere. 

Pe un mic dâmb, ce se ridica în preajma iutelui şi 
frumosului Cher, chiar în drumul său, doi sau trei 
castani mari, foarte fericit aşezaţi, alcătuiau o 
privelişte atrăgătoare. Sub castani stăteau nemişcaţi 
trei sau patru ţărani, privind în sus cu ochii pironiţi, 

pare-se, spre ceva care atârna aproape de ei printre 
ramurile copacului. Meditaţiile unui tânăr sunt rareori 
atât de profunde pentru a nu ceda celui mai uşor 
imbold al curiozităţii, tot atât de lesne precum tulbură 
suprafaţa unui lac limpede o piatră cât de mică 
scăpată întâmplător din mână. Quentin grăbi pasul şi 
începu să urce repede povârnişul, având timp 
îndeajuns ca să vadă zguduitoarea privelişte la care se 
uitau cei de faţă - aceasta nu era altceva decât trupul 
unui om ce se zvârcolea în chinurile morţii, spânzurat 
de una din crengi. 

— De ce nu-i tăiaţi funia? întrebă tânărul scoţian a 
cărui mână dădea ajutor celor aflaţi în suferinţă tot 
atât de prompt pe cât îşi apăra onoarea atunci când 
socotea că-i este atinsă. 

Unul dintre ţărani, întorcându-şi spre el ochii din 
care spaima alungase orice altă expresie, şi o faţă 
pământie, arătă spre un semn săpat în scoarţa 
copacului. Semnul semăna oarecum cu o fleur-de-lys”. 
Neştiind ce însemna acel simbol sau neluându-l în 
seamă, tânărul Durward se căţără în copac cu 
agilitatea unui leopard, scoase din buzunar acea 
unealta atât de necesară, oamenilor de la munte sau 
vânătorilor, credinciosul lui skene dhu! , şi strigând 
celor de jos să apuce trupul, tăie funia în mai puţin de 
un minut de când hotărâse ce trebuie făcut. 


17 Floare de crin - semnul regilor Franţei. (n. r.) 

18 Pumnal negru - un fel de cuţit, odinioară foarte mult prețuit de cei de la 
munte care călătoreau rareori fără această armă temută. Azi e puţin folosit. 
(n. a.) 

Dar omenia lui fu rău 
secondată de cei prezenţi. 
Departe de a da vreun 
ajutor lui Durward, «ei 
părură îngroziţi de 
îndrăzneala lui şi o luară 
cu toţii la fugă, ca şi când 
s-ar fi temut că numai 
faptul de a fi privit acea 
ispravă cutezătoare, ar fi 
putut să fie de ajuns 
pentru a fi socotiți 
complici. Trupul 
spânzuratului  nesprijinit 
căzu la pământ atât de greu, încât Quentin, care sări 
jos numaidecât, constată cu multă amărăciune că 
ultimele lui scântei de viaţă se stinseseră. El nu-şi 
părăsi însă intenţiile caritabile fără a face noi sforţări. 
Scoase latul funest de pe gâtul nefericitului om, îi 
descheie pieptarul, îi stropi fata cu apă şi folosi toate 
celelalte mijloace indicate pentru a restabili funcțiunile 
suspendate ale vieţii. 

In timp ce el săvârşea această faptă omenească, 
strigăte sălbatice scoase într-o limbă necunoscută 
răsunară deodată împrejurul lui şi tânărul abia avu 
timp să-şi dea seama că-l înconjurase o mulţime de 
bărbaţi şi de femei cu o înfăţişare ciudată, cu totul 
neobişnuită pe acolo, că se simţi înşfăcat brutal de 
ambele mâini şi în aceeaşi clipă i se apropie un cuţit de 
gât. 

— Rob palid de la Eblis! - strigă un bărbat, într-o 
franceză stâlcită - Jera un om pe care l-ai ucis, hai? 

Dar te-am prins şi ai să plăteşti. 

În timp ce erau rostite aceste vorbe, peste tot în 
jurul lui se iviră pumnale, iar chipurile crunte, 
schimonosite, ce-l priveau, erau ca acelea ale lupilor ce 
se aruncă asupra prăzii. 

Totuşi curajul şi prezenţa de spirit a tânărului 
scoţian îl scoaseră din încurcătură. 

— Ce tot vorbiţi, domnii mei? spuse el. Dacă omul 
acesta e un prieten al dumneavoastră, aflaţi că tocmai 
i-am tăiat numai din omenie funia de care era 
spânzurat şi aţi face mai bine să încercaţi a-l readuce 
la viaţă, decât să învinuiți pe nedrept un străin 
nevinovat, căruia îi e dator ultima şansă de scăpare. 

Între timp femeile luaseră în primire trupul mortului 
şi continuau încercările de a-l readuce la viaţă, pe care 
le făcuse şi Durward, dar cu acelaşi insucces, aşa că, 
renunțând la sforţările lor zadarnice, se lăsară pradă 
tuturor manifestărilor orientale de durere, 
tânguindu-se şi smulgându-şi părul lung şi negru, în 
timp ce bărbaţii se făceau că-şi rup hainele şi că-şi pun 
ţărână în cap. Din ce în ce mai cufundaţi în riturile lor 
funerare, nici nu se mai uitau la Durward, pesemne, 
fiind limpede pentru ei că acesta nu avea nici o vină. 
Cel mai înţelept lucru ar fi fost poate să-i lase pe acei 
oameni sălbatici să-şi vadă de ale lor, şi să se 
îndepărteze, dar el, învăţat să dispreţuiască până la 
nepăsare primejdia, era dominat de via curiozitate a 
tinereţii. 

Ciudata mulţime de oameni, atât bărbaţii, cât şi 
femeile, purtau turbane şi scufe care semănau 
îndeobşte mai mult cu bereta lui decât cu pălăriile ce 
se purtau în mod obişnuit în Franţa. Mulţi dintre bărbaţi 

aveau bărbi negre, creţe, şi toţi erau aproape tot atât 
de negri ca şi africanii. Unul sau doi care păreau 
căpetenii purtau la gât şi la urechi podoabe frumoase 
de argint şi aveau petrecute peste piept panglici 
galbene, roşii sau verzi. Picioarele şi braţele lor erau 
însă goale şi toţi aveau o înfăţişare sărăcăcioasă şi 
murdară. Nu se vedeau asupra lor alte arme afară de 
pumnalele cele lungi cu care îl ameninţaseră mai 
înainte şi o sabie scurtă, încovoiată, un iatagan sau 
sabie maură, ce atârna la cingătoarea unui tânăr care 
nu stătea o clipă locului, punând mereu mâna pe 
mânerul ei, în timp ce răcnea mai tare decât toţi, 
tânguindu-se, frământându-se năstruşnic şi părând 
că-şi însoţeşte strigătele cu ameninţări de răzbunare. 

Infăţişarea boemienilor, învălmăşiţi şi gălăgioşi, era 
atât de deosebită de a tuturor oamenilor pe care-i 
văzuse până atunci, încât era pe punctul de a crede că 
sunt o bandă de sarazini, acei câini de păgâni, vrăjmaşi 
ai nobililor cavaleri şi ai monarhilor creştini, despre 
care se vorbea în toate cântecele de care auzise sau 
pe care le citise. Tocmai se gândea să se îndepărteze 
de o vecinătate atât de primejdioasă, când se auzi 
tropotul unor cai şi presupuşii sarazini, care între timp 
ridicaseră pe umeri leşul tovarăşului lor, fură deodată 
atacați de o trupă de soldaţi francezi. 

Această apariţie neaşteptată schimbă bocetele în 
strigăte de groază neîntrerupte. Mortul fu zvârlit într-o 
clipă cât colo, iar acei care-l înconjurau dădură dovadă 
de cea mai mare hotărâre şi agilitate, scăpând, ca să 
spunem aşa, pe sub burţile cailor, din vârful lăncilor 
îndreptate spre ei în strigăte de: „Doborâţi pe tâlharii, 
pe păgânii blestemaţi! Puneţi mâna pe ei! Ucideţi-i! 

Legaţi-i ca pe nişte fiare! Străpungeţi-i ca pe lupi!” 

Aceste strigăte erau însoţite de lovituri 
corespunzătoare. Fugarii se dovediră însă atât de 
sprinteni şi terenul atât de nefavorabil pentru călăreţi 
din pricina crângurilor şi a hăţişurilor, încât fură 
doborâţi la pământ şi prinşi numai doi oameni, dintre 
care unul era tânărul cu sabia, care înainte de a fi 
înşfăcat se apărase cu oarecare dârzenie. Quentin, pe 
care soarta părea că l-a ales în clipele acelea drept 
ţintă a săgeţilor ei, fu înhăţat şi el de soldaţi, care, în 
ciuda protestelor lui, îi legară mâinile cu o frânghie. Cei 
care îl prinseseră făcură această treabă repede şi cu 
dibăcie, ceea ce arăta că nu erau începători în 
asemenea îndeletniciri. 

Aruncând o privire neliniştită spre mai marele 
călăreţilor, de la care nădăjduia să-şi redobândească 
libertatea, Quentin nu-şi putu da seama prea bine dacă 
era cazul să se bucure sau să se neliniştească, 
recunoscând în el pe posomorâtul şi taciturnul tovarăş 
al lui Maitre Pierre. E adevărat, oricare ar fi fost crima 
de care erau învinuiți străinii, omul acesta ştia fără 
îndoială, după cele întâmplate de dimineaţă, că el, 
Durward, nu avea nici o legătură cu ei - dar mai dificilă 
era întrebarea dacă necunoscutul acesta morocănos 
i-ar putea fi un judecător favorabil sau un martor 
binevoitor. Şi el socoti îndoielnic c-ar putea să-şi 
îmbunătăţească situaţia dacă i s-ar adresa direct. 

Dar nu prea mai era vreme de şovăială. 


— Trois-Eschelles şi Petit André - ordona 
posomorăâtul ofiţer la doi oameni din trupa lui - copacii 
ăştia sunt foarte potriviţi. li învăţ eu minte pe 


necredincioşi, pe tâlharii de vrăjitori să mai pună 

piedici justiției regelui, 
când aceasta a lovit pe 


unul din neamul lor 
blestemat. Descălecaţi, 
copii, şi faceți treaba 
repede! : 


Trois-Eschelles şi Petit 
André săriră din şa într-o 
clipă. Quentin văzu că 
amândoi aveau la oblânc şi 
la ciochinele şeii un colac 
sau două de frânghie, pe 
care le  desfăşurară la 
repezeală, vădindu-se că 
fiecare din acestea era un 
ştreang, cu laţul gata făcut pentru a spânzura. Quentin 
simţi că-i îngheaţă sângele în vine când văzu cele trei 
ştreanguri şi-şi dădu seama că era vorba să i se pună 
şi lui unul după gât. El îl strigă tare pe ofiţer, 
amintindu-i că se întâlniseră în dimineaţa aceea, 
reclamându-şi drepturile unui scoţian liber într-o ţară 
prietenă, aliată, şi tăgădui că ar cunoaşte persoanele 
printre care fusese prins, sau crimele lor. 

In timp ce el vorbea, ofiţerul căruia i se adresase 
abia catadixi să-l privească şi nu-i luă câtuşi de puţin în 
seamă plângerea în legătură cu faptul că se 
cunoscuseră mai înainte. Nu făcu decât să-şi întoarcă 
privirile spre unul sau doi dintre ţăranii care ieşiseră în 
faţă, fie spre a depune mărturie de bunăvoie împotriva 
celor prinşi, fie din curiozitate, şi să-i întrebe cu 
asprime: 

— Tânărul acesta a fost cu nomazii? 

— A fost, domnule, şi dacă senioria voastră doreşte 
să ştie - răspunse unul dintre ţărani - el a început să 
ocărască şi a tăiat funia ticălosului pe care justiţia 
maiestăţii sale, precum am mai spus senioriei voastre, 
l-a spânzurat pe bună dreptate. 

— Aş fi în stare să jur pe numele lui Dumnezeu și al 
sfântului Martin de Tours - spuse altul - că l-am văzut 
în banda lor, când au fost şi-au prădat la noi la 
„metairie”!?. 

— Nu se poate, tată - se amestecă în vorbă un băiat 
- păgânul acela era negru, iar tânărul are pielea 
deschisă la culoare; păgânul avea părul scurt şi creţ, 
iar el are plete lungi. 

— Hei, băiete - stărui ţăranul - poate ai să zici că 
acela avea o haină verde, iar acesta una cenuşie. Dar 
senioria sa, domnul prevot, ştie că ei îşi pot schimba 
culoarea feţei tot atât de uşor ca şi hainele, aşa că eu 
cred totuşi că el era. 

— E destul că l-aţi văzut punând piedici justiţiei 
regelui prin încercarea de a aduce la viaţă un ticălos 
pedepsit cu moartea, spuse ofiţerul. Trois-Eschelles şi 
Petit Andre, făceţi-vă datoria. 

— Staţi, domnule ofiţer! strigă tânărul, 
înspăimântat. Lăsaţi-mă să vorbesc - nu mă daţi morții 
nevinovat. Compatrioţii mei, pe lumea aceasta, şi 
justiţia divină, pe lumea cealaltă, vă vor cere să 
răspundeţi pentru sângele meu. 

— Am să răspund şi aci şi acolo pentru ceea ce fac, 
răspunse prevotul cu răceală şi făcu un semn cu mâna 
stângă spre călăi. Apoi, cu un zâmbet mulţumit, 
veninos, îşi atinse cu arătătorul mâna dreaptă care-i 


19 Stână (în limba franceză). (n. t.) 

atârna prinsă într-o eşarfă, pesemne din -pricina 
loviturii pe care Durward i-o dăduse în dimineața 
aceea. 

— Mizerabile, ticălos răzbunător! strigă Quentin, 
convins de acea mişcare că răzbunarea personală era 
singura pricină a asprimii acelui om şi că nu aveaʻde 
aşteptat de la el nici o îndurare. 

— Bietul tânăr aiurează, zise ofiţerul. 
Trois-Eschelles, spune-i o vorbă de îmbărbătare înainte 
de a pleca pe lumea cealaltă. Tu eşti un bun sprijin în 
împrejurări ca acestea când nu e la îndemână un 
duhovnic. Închină-i un minut de sfaturi sufleteşti şi apoi 
isprăveşte totul. Eu trebuie să mă duc în inspecţie. 
Soldaţi, urmaţi-mă! 

Prevotul se îndepărtă călare urmat de gardă, cu 
excepţia a doi sau trei soldaţi lăsaţi să asiste la 
execuţie. Nefericitul tânăr aruncă în urma lui o privire 
înceţoşată de desperare şi se gândi că în fiecare tropot 
de copită al calului care se îndepărta aude cum se 
stinge ultima posibilitate de salvare. Privi buimac 
împrejur şi fu uimit, chiar într-o asemenea clipă, 
văzând nepăsarea stoică a tovarăşilor săi de suferinţă. 
Mai înainte păruseră înspăimântați şi se străduiseră din 
răsputeri să scape, dar acum fiind legaţi zdravăn şi 
sortiţi unei pieiri ce părea de neiînlăturat, ei o aşteptau 
cu totul resemnaţi. Fatalitatea care-i pândea pusese 
poate o nuanţă gălbuie în obrajii lor negri, dar ea nu le 
răvăşise trăsăturile şi nu  stinsese mândria 
încăpăţânată din ochii lor. Semănau cu nişte vulpi care, 
după ce au epuizat toate mijloacele şirete şi dibace de 
salvare, mor cu o tărie tăcută, posomorâtă, pe care 
lupii şi urşii, vânat mult mai sălbatic, n-o arată. 

Nu erau tulburaţi de foiala călăilor care trebăluiau 
cu mai multă vioiciune decât le recomandase stăpânul 
lor, ceea ce rezulta pesemne din faptul că începuse 
oarecum să le placă, din obişnuinţă, îngrozitoarea lor 
îndeletnicire. Ne oprim o clipă pentru a-i descrie, 
fiindcă sub o tiranie, fie ea despotică sau populară, 
caracterul  călăului devine un subiect de mare 
importanţă. 

Aceşti slujbaşi erau cu totul deosebiți ca înfăţişare şi 
purtări: Ludovic obişnuia să-i numească Democritus şi 
Heraclitus, iar şeful lor, prevotul, le spunea 
Jean-qui-pleure şi Jean-qui-rit? ! 

Trois-Eschelles era un lungan slăbănog şi fioros, cu 
o ciudată gravitate întipărită pe faţă, cu un şirag mare 
de mătănii aninat de gât, pe care obişnuia să le dea cu 
pioşie spre întrebuințare victimelor sale. El avea 
permanent pe buze unul sau două texte latineşti 
despre nimicnicia şi deşertăciunea vieţii omeneşti şi, 
dacă acest lucru ar fi fost îngăduit, el ar fi putut să 
îmbina slujba de duhovnic-temnicer vremelnic, cu 
aceea de călău. 

Petit Andre, dimpotrivă, era un omuleţ vesel, 
rotund, neastâmpărat, care se rostogolea de colo-colo, 
îndeplinindu-şi datoria, ca şi când aceasta ar fi fost 
îndeletnicirea cea mai plăcută din lume. El părea să 
aibă un soi de dragoste gingaşă pentru victimele sale 
şi le vorbea întotdeauna cu blândeţe şi duioşie. Le 
spunea sărmanii şi nevinovaţii lui prieteni, scumpii şi 
drăgălaşii lui, tovarăşii lui, bunii lui părinţi, fiecăruia 
după vârstă şi sex, şi după cum Trois-Eschelles încerca 
să le inspire o viziune filozofică sau religioasă a 


20 Jean care plânge și Jean care râde (în limba franceză). (n. t.) 

veşniciei, Petit Andre rareori uita să-i îmbărbăteze cu o 
glumă sau alta, ca pentru a-i îndemna să plece 
bucuroşi din această lume ridicolă, vrednică de dispreţ, 
care nu merită să fie luată în serios. 

Nu se poate spune de ce erau ei alcătuiți astfel, dar 
aceşti oameni simpatici, în pofida feluritelor talente-pe 
care le aveau, şi a existentei întâmplătoare a acestora 
la nişte inşi cu asemenea ocupaţie, erau, şi unul şi 
altul, mai urâţi poate decât au fost vreodată orice 
făpturi de teapa lor, fie înainte, fie după ei, şi singura 
îndoială a acelora care aveau de-a face cu ei era dacă 
gravul şi pateticul Trois-Eschelles, sau neastâmpăratul, 
comicul şi zglobiul Petit Andre erau obiectul celei mai 
mari spaime sau al celui mai adânc dispreţ. Este însă 
neîndoielnic că ei întreceau în ambele privinţe pe orice 
călău, în afară poate de stăpânul lor, Tristan l'Hermite, 
vestitul mare prevot, sau de stăpânul acestuia, Ludovic 
al XI-lea. 

Nu s-ar putea crede că aceste reflecţii treceau în 
acele clipe prin capul lui Quentin Durward. Viaţa, 
moartea, timpul şi veşnicia zburau pe dinaintea ochilor 
săi - vedenie amenințătoare, copleşitoare, din faţa 
căreia natura omenească, în slăbiciunea ei, dă înapoi, 
deşi mândria lui ar înfrunta-o cu plăcere. El îşi îndreptă 
gândurile spre Dumnezeul părinţilor săi şi atunci în 
mintea lui învie imaginea acelei capele mici, rustice, 
fără acoperiş, care-i adăpostea acum aproape tot 
neamul, în afară de el însuşi. „Duşmanii noştri feudali 
au săpat scumpilor mei morminte în patria noastră - 
gândi el - dar eu trebuie să hrănesc corbii şi ulii într-o 
tară străină, ca un trădător excomunicat”. Fără voia lui 
îl podidiră lacrimile. Atingându-i umărul, Trois-Eschelles 

îl felicită cu gravitate pentru dispoziţia lui cucernică în 
faţa morţii, şi strigă patetic: Beati qui in domino 
moriuntur? şi observă că e fericit sufletul care 
părăseşte trupul, în timp ce ochii sunt plini de lacrimi. 
Bătându-l pe celălalt umăr, Petit Andre strigă: „Curaj, 
fiul meu! De vreme ce trebuie să începi danţul, fă 
astfel ca balul să se deschidă cu veselie, pentru că 
toate strunele sunt acordate”, şi el scutură în acelaşi 
timp funia pentru, a da mai mult haz glumei sale. În 
timp ce tânărul îşi întoarse privirile îngrozite mai întâi 
spre unul, apoi spre celălalt, ei îşi arătară şi mai vădit 
intenţiile, grăbindu-l cu blândeţe să păşească spre 
copacul fatal şi îndemnându-l să-şi păstreze întreg 
curajul, pentru că totul se va isprăvi numaidecăt. 

In acea clipă funestă, tânărul aruncă o privire 
buimacă împrejurul lui. 

— Se află aici un bun creştin care să mă asculte - 
strigă el - şi să-i spună lui Ludovic Lesly din garda 
scoțiană, căruia în ţara aceasta i se spune Le Balafre, 
că nepotul lui e ucis mişeleşte? 

Aceste cuvinte fuseseră spuse tocmai când trebuia, 
întrucât un arcaş din garda scoțiană, atras de 
pregătirile pentru execuţie, se oprise împreună cu unul 
sau doi drumeţi întâmplători pentru a vedea ce se 
petrece. 

— Luaţi seama ce faceţi, strigă acesta călăilor. Dacă 
tânărul este scoţian, n-am să îngădui ticăloşia asta. 

— Ferească Dumnezeu, domnule cavaler, n-avem 
ce face, trebuie să executăm ordinul primit, răspunse 
Trois-Eschelles, trăgându-l pe Durward de braţ. 

— Spectacolul cel mai scurt este totdeauna cel mai 

frumos, spuse Petit Andre, trăgându-l şi el de celălalt 
braţ 

Imbărbătat însă de cuvintele compatriotului său, 
Quentin făcu o sforţare, lovindu-i deodată pe cei doi 
executori ai legii, şi, cu braţele încă legate, alergă spre 
arcaşul scoţian. 

— Ajută-ţi compatriotul - îi spuse el în limba 
maternă - în numele Scoției şi al sfântului Andrew ! 
N-am nici o vină - suntem amândoi fiii aceleiaşi patrii. 
Ajută-mă, fiindcă ai să răspunzi la judecata de apoi. 

— Pe sfântul Andrew! Numai trecând peste mine vor 
ajunge la dumneata! spuse arcaşul şi trase sabia din 
teacă. 

— Taie-mi legăturile, frate - zise Quentin - am să 
fac şi eu ceva pentru tine. 

Lucrul acesta fu săvârşit într-o clipă de sabia 
arcaşului, iar captivul eliberat se repezi fulgerător spre 
un soldat din garda prevotului şi-i smulse din mână 
halebarda cu care era înarmat. 

— Şi acum - strigă el - apropiaţi-vă dacă îndrăzniţi. 

Cei doi ostaşi începură să şuşotească între ei. 

— Incalecă şi aleargă după prevot - strigă 
Trois-Eschelles, - iar eu am să-i ţin aici, dacă pot. 
Soldaţi din garda prevotului, puneţi mâna pe arme! 

Petit Andre se urcă în şa şi se îndepărtă. Soldaţii 
săriseră atât de repede la comanda lui Trois-Eschelles, 
încât în zăpăceala ce se stârni îi lăsară pe cei doi 
boemieni să scape. Poate că nici nu aveau prea mult 
chef să-i oprească, întrucât până la urmă se săturaseră 
până peste cap să tot ucidă la acei nefericiţi, ca toate 
fiarele sălbatice, care tot ucigând se satură de atâta 
sânge. De data aceasta puteau să se apere zicând c-au 

crezut că-s chemaţi în grabă spre a-l apăra pe 
Trois-Eschelles. Pe atunci exista o rivalitate care ducea 
uneori la încăierări făţişe între arcaşii scoțieni şi gărzile 
prevotului, aflate în subordinele acestuia. 

— Suntem destul de tari ca să batem de două ori 
mai mulţi scoțieni din aceştia fuduli, dacă doriţi aşa 
ceva, spuse unul dintre soldaţi lui Trois-Eschelles. 

Dar grijuliul slujbaş îi făcu semn să stea liniştit şi se 
adresă arcaşului scoţian foarte cuviincios: 

— Desigur, domnule, dumneata îl ofensezi grav pe 
marele prevot, presupunând că te poţi amesteca în 
aplicarea justiţiei regelui. Şi acest lucru nu este un act 
legitim împotriva mea care am în pază criminalul după 
toate drepturile legale. Şi nu faci un bun serviciu nici 
chiar acestui tânăr, având în vedere că se pot ivi cinci 
prilejuri pentru a-l spânzura, dar n-are să se mai afle 
într-o stare sufletească atât de potrivită precum era 
înainte de necugetatul amestec al dumitale. 

— Dacă acest compatriot al meu - răspunse 
scoţianul zâmbind - e de părere că i-am făcut o 
nedreptate, îl voi lăsa pe mâna dumneavoastră fără a 
mai spune vreo vorbă. 

— Nu, nu! Pentru numele lui Dumnezeu, nu! strigă 
Quentin. Mai bine să-mi zbori capul cu sabia asta lungă 
a dumitale, decât să mor de mâinile unui asemenea 
bădăran ticălos. 

— Auzi cum mă insultă? rosti executorul legii. Vai! 
Cât de repede ni se schimbă gândurile cele mai 
frumoase! Adineauri era în cea mai bună dispoziţie 
pentru ultimul drum, iar acum, după câteva minute, 
nesocoteşte un om al legii. 

— Spune-mi numaidecât - întrebă arcaşul - ce a 

făcut acest tânăr? 

— S-a apucat - răspunse Trois-Eschelles cu 
gravitate - să dea jos leşul unui criminal - deşi 
fleur-de-lys fusese săpată chiar de mâna mea pe 
copacul în care atârna spânzuratul. 

— Cum s-a întâmplat acest lucru, tinere? întrebă 
arcaşul. Cum ai putut săvârşi o asemenea fărădelege? 

— De vreme ce ţi-am cerut să-mi iei apărarea - 
răspunse Durward - am să-ţi mărturisesc adevărul ca 
la spovedanie. Am văzut un om care se zbătea 
spânzurat în copac şi am sărit, pur şi simplu, din 
omenie, să-i tai ştreangul. Nu m-am gândit nici la crin, 
nici la micşunea, şi nu mi-am dat seama că-l ofensez 
cu ceva pe regele Franţei sau pe sfântul papă. 

— Ce Dumnezeu voiai să faci cu un mort? întrebă 
arcaşul. În urma acestui domn ai să-i vezi atârnând în 
fiecare copac, ca strugurii, şi ai avea treabă de făcut în 
ţara aceasta, dacă ai umbla să-i culegi după călăi. 
Totuşi n-am să părăsesc un compatriot în nevoie, dacă 
pot să-l ajut. Ascultă-mă, domnule din garda 
prevotului, vezi bine că e pur şi simplu o greşeală. 
Trebuie să ai o oarecare milă pentru un om atât de 
tânăr. Acasă, în ţara noastră, n-a fost obişnuit să vadă 
asemenea treburi repezi ca a dumitale şi a stăpânului 
dumitale. 

— Nu te priveşte pe dumneata - domnule arcaş - 
spuse Petit Andre, care se întorsese în clipa aceea. 
Ţine-te bine. Trois-Eschelles, marele prevot vine 
îndată. O să vedem numaidecât dacă are să se bucure 
căi s-a luat lucrul din mână înainte de a-l fi isprăvit. 

— S-a nimerit tocmai bine, zise arcaşul. lată că vin 
şi câțiva camarazi de ai mei. 


Într-adevăr, în timp ce prevotul Tristan venea călare 
cu patrula lui pe un povârniş al micii înălţimi pe care se 
petrecea cearta, patru sau cinci arcaşi scoțieni se 
apropiau în goană pe povârnişul celălalt, în frunte chiar 
cu Balafre. 

În acea împrejurare gravă, Lesly nu mai arăta faţă 
de nepotul lui acea nepăsare de care Quentin îl 
învinuise în sine, căci 
nici nu apucă să se uite 
bine la camaradul lui şi 
la Durward, care stătea 
în poziţie de apărare, 


că şi strigă: 

— Cunningham, îţi 
mulţumesc. 
Gentlemeni, camarazi, 
ajutaţi-mă! Tânărul 


este un gentleman 
scoţian - nepotul meu. 
Lindesay, Guthrie, 
Tyrie, scoateţi săbiile şi 
loviți ! 

Era de aşteptat o 
încăierare crâncenă 
între cele două părţi, 
care nu erau prea disproporţionate ca număr, iar 
armele mai bune ale cavalerilor scoțieni le dădeau 
sorţi egali de izbândă. Dar marele prevot, fie că se 
îndoia de reuşita luptei, fie că îşi dădea seama de 
faptul că acest lucru l-ar nemulţumi pe rege, făcu un 
semn însoţitorilor săi să se abţină de la violenţe şi-l 
întrebă pe Balafre, care ieşise în fruntea celeilalte 

părți, dacă „el, un cavaler din garda regelui, avea 
intenția să se opună executării unui răufăcător”. 

— Nici nu mă gândesc: să fac aşa ceva, răspunse 
Balafré. Sfinte Martin! Cred că-i oarecare deosebire 
între executarea unui răufăcător şi uciderea propriului 
meu nepot, nu? 

— Nepotul dumitale poate fi un răufăcător ca 
oricare altul, domnul meu - răspunse marele prevot - 
şi orice străin care se află în Franţa e supus legilor 
Franţei. 

— Da, dar noi arcaşii scoțieni ne bucurăm de 
privilegii, spuse Balafre. Aşa e, camarazi? 

— Aşa e, aşa e, strigară aceştia într-un glas. 
Privilegii, privilegii! Trăiască regele Ludovic. Trăiască 
viteazul  Balafre. Trăiască garda scoțiană. Moarte 
acelora care vor să ne încalce privilegiile! 

— Fiţi înţelepţi, domnilor cavaleri, îi potoli marele 
prevot. Nu uitaţi funcţia pe care o îndeplinesc. 

— Nu vom asculta de ordinul dumitale, spuse 
Cunningham. Ne supunem numai ordinelor pe care ni 
le dau ofiţerii noştri. Cât timp înaltul conetabil nu-i de 
faţă, vom fi judecaţi de graţia regelui sau de propriul 
nostru căpitan. 

— Şi nu vom fi spânzurați - spuse Lindesay - decât 
de Sandie Wilson, bătrânul prevot al propriului nostru 
corp. 

— Dac-am face altfel, ar însemna, într-adevăr, să-l 
înşelăm pe Sandie, cel mai cumsecade om care a făcut 
vreodată un laţ, spuse Balafre. Dacă ar trebui, să fiu 
spânzurat eu însumi, nimeni altul nu mi-ar lega 
guleraşul de gât. 

— Ascultaţi - răspunse marele prevot - tânărul 

acesta nu face parte din corpul dumneavoastră şi nu 
se poate bucura de ceea ce numiţi dumneavoastră 
privilegii. 

— Ceea ce noi numim privilegii, trebuie să fie 
recunoscute de toţi ca atare, spuse Cunningham. 

— Nu admitem să fie puse la îndoială, strigară 
arcaşii într-un glas. 

— Sunteţi nesăbuiţi, domnilor, zise Tristan 
I'Hermite. Nimeni nu discută privilegiile 
dumneavoastră; acest tânăr nu este însă unul de-al 
dumneavoastră. 

— El este nepotul meu, obiectă Balafre cu un aer 
măreț. 

— Dar nu arcaş din gardă, după părerea mea, 
replică Tristan l'Hermite. 

Arcaşii se uitară unul la altul cam descumpăniţi. 

— Nu te lăsa, camarade, îi şopti Cunningham lui 
Balafre. Spune-i că s-a înrolat la noi. 

— Pe sfântul Martin! Bine zici, prietene, răspunse 
Lesly, şi, ridicând glasul, jură că-l înscrisese chiar în 
acea zi pe nepot printre oamenii lui. 

Această declaraţie era un argument hotărâtor. 

— Foarte bine, domnilor, spuse prevotul Tristan, 
care ştia cât de îngrijorat era regele ca nu cumva să se 
stârnească nemulțumiri printre cei din garda lui. 
Cunoaşteţi - după cum spuneţi - privilegiile 
dumneavoastră, şi datoria mea e să evit certuri inutile 
cu soldaţii din garda regelui. Totuşi, voi supune 
această chestiune hotărârii regelui şi vă rog să vedeţi 
că făcând astfel, procedez cu mai multă cumpătare 
decât poate mi-o îngăduie datoria mea. 

După ce vorbi astfel, îşi puse trupa în mişcare, iar 

arcaşii, rămânând pe loc, se sfătuiră în grabă asupra 
celor ce aveau de făcut mai departe. 

— În primul rând trebuie să-i raportăm lordului 
Crawford, căpitanul nostru, şi să-l înscriem pe tânăr în 
roluri. 

— Dar, gentlemeni, onoraţi prieteni şi ocrotitori - 
zise Quentin cu oarecare şovăială - nu m-am hotărât 
încă dacă am să intru sau nu în serviciu alături de 
domniile voastre. 

— Atunci, hotărăşte - îi spuse unchiul lui - dacă vrei 
să faci acest lucru, ori să fii spânzurat, căci te asigur: 
chiar dacă eşti nepotul meu, nu văd cum aş putea să 
te scap altfel de ştreang. 

Acest argument hotărâtor îl determină îndată pe 
Quentin să primească ceea ce în alte condiţii ar fi 
socotit că nu era o propunere prea plăcută, căci faptul 
de a fi scăpat de curând de ştreang, care-i fusese 
aproape pus pe gât, l-ar fi făcut poate să se învoiască 
cu o alternativă şi mai rea decât aceea propusă. 

— Trebuie să meargă cu noi la cazarmă - spuse 
Cunningham - căci atâta vreme cât cutreieră pe aici 
aceşti vânători de oameni, nu se află în siguranţă 
decât între noi. 

— N-aş putea să rămân în noaptea asta la hanul în 
care am luat dejunul, dragă unchiule? întrebă tânărul, 
gândindu-se poate ca atâţi alţi recruți că şi o singură 
noapte de libertate era un câştig. 

— De ce nu, nepoate dragă - răspunse în zeflemea 
unchiul lui - o să avem plăcerea să te pescuim în vreun 
canal, în vreun şanţ, sau poate în vreun braţ al Loirei, 
cusut într-un sac, ca să înoţi mai uşor, căci astfel se 
pare că s-ar sfârşi povestea. Marele prevot ne-a zâmbit 


când a plecat - urmă el întorcându-se spre 
Cunningham - şi acesta-i un semn că nu ne iartă. 

— Puțin îmi pasă, zise Cunningham. Nu se poate 
atinge el de un vânat ca noi. Dar aş vrea ca tu să 
povesteşti totul lui Oliver Diavolul, care a fost 
întotdeauna un bun prieten al gărzii scoțiene, şi-l-va 
vedea pe tata Ludovic înaintea prevotului, căci îl 
bărbiereşte mâine dimineaţă. 

— Dar gândeşte-te - spuse Balafre - că nu e bine să 
te duci la Oliver cu mâna goală, şi eu sunt acum tot 
atât de golaş ca un mesteacăn în decembrie. 

— Toţi suntem la fel, răspunde Cunningham. Ei, o 
dată Oliver o să ne creadă şi pe cuvântul nostru de 
scoțieni. O să-i pregătim între noi ceva frumos în 
următoarea zi de plată şi dacă o să fie om de înţeles, 
ascultaţi-mă pe mine, ziua de plată va veni cât mai 
curând. 

— Şi acum la castel, spuse Balafre. Pe drum, 
nepotul meu ne va povesti cum şi l-a urcat în cap pe 
marele prevot, ca să putem şti ce să-i spunem atât lui 
Crawford cât şi lui Oliver. 


VII 
ÎNROLAREA 


JUDECĂTORUL: — Hai, 

dă-mi statutul - citeşte articolele - 

Jură, sărută cartea, semnează şi fii erou 

Acum primeşti o parte din banii care 

Statul ti-i dă pentru faptele tale viitoare: 

Șase pence pe zi, subzistentă şi-aşa mai departe, 
OFIȚERUL DE RECRUTARE 


n slujitor al arcaşilor sări jos din şa şi calul lui fu 

dat lui Quentin Durward, care însoţit de 

războinicii săi compatrioți, se îndreptă în trap viu 
spre castelul du Plessis, pentru a ajunge, 
vrând-nevrând, unul din locuitorii acelei sumbre 
fortărețe, a cărei înfăţişare îl uimise atât de mult în 
dimineaţa aceea. 

Între timp, răspunzând la întrebările repetate ale 
unchiului său, îi povesti amănunţit întâmplarea care îl 
adusese în ziua aceea în pragul unei primejdii atât de 
mari. Deşi el nu vedea în povestirea sa decât ceea ce 
era întristător, aceasta stârni hohotele de râs ale 
Mb iarilor pă 

— Şi totuşi nu-i nimic de glumit aici, spuse unchiul 
lui. Cine dracu l-a pus pe acest tânăr fără minte să dea 
jos din copac trupul unui blestemat de necredincios 
păgân, evreu sau maur? 

— Hai, mai zic să se fi luat la ceartă cu oamenii 
prevotului pentru vreo fetişcană, aşa cum au făcut 
Michael şi Woffat, zise Cunningham. 

— Cred că e o chestiune de onoare pentru noi ca 
Tristan şi oamenii lui să nu ia beretele noastre scoțiene 
drept tichiile şi turbanele acestor tâlhari nomazi, zise 
Lindesay. Dacă n-au ochi să vadă deosebirea, trebuie 
să fie siliţi la aceasta. Eu socotesc că prevotul se 
preface că n-o vede ca să-i înhaţe pe bunii scoțieni 
care vin încoace spre a-şi vedea rudele. 

— Aş putea să te întreb, unchiule - spuse Quentin - 
ce fel de oameni sunt aceia despre care vorbiţi? 

— Întreabă-mă, fireşte - zise unchiul - dar nu ştiu, 
dragă nepoate, cine ar putea să-ţi răspundă la asta. Eu 
nu sunt sigur deşi ştiu, poate, tot atât despre ei ca şi 
alţii. S-au ivit în ţara aceasta de un an sau doi, ca un 
nor de lăcuste! 

— Asta-i - zise Lindesay - şi Jaques Bonhomme (aşa 
îi spunem pe aici ţăranului, tinere; cu timpul ai să 
înveţi felul nostru de a vorbi) - cinstitul Jaques, zic, se 
întreabă prea puţin ce vânt îi aduce şi pe ei şi pe 
lăcuste - el ar vrea să ştie însă ce vânt îi poate mătura, 
ducându-i de unde au venit. 

— Fac ei atâtea rele? întrebă tânărul. 

— Rele? Ei asta-i, băiete, ei sunt păgâni, sunt evrei 
sau cel puţin mahomedani - nu cred nici în Maica 
Domnului, nici în sfinţi, (spunând aceste vorbe se 
închină) fură tot ce le cade sub mână, cântă şi ghicesc, 
s NEA pi 

adăugă Cunningham. 

— Se spune că printre femeile lor sunt câteva fete 
drăguţe - Cunningham cunoaşte acest lucru foarte 
bine. 

— Hei, prietene! - strigă Cunningham - cred că nu 
vrei să-ti baţi joc de mine? 

— De bună seamă că nu, răspunse Guthrie. 

— Voi cere companiei să te judece, se răsti 
Cunningham. Ai spus destul de limpede că eu, un 
gentleman scoţian care trăieşte sub ocrotirea sfintei 
biserici, am o prietenă printre aceşti nomazi păgâni. 

— Hai, hai - strigă Balafre - doar a glumit. N-o să ne 
certăm acum, camarazi. 

— Atunci nu trebuie să facem astfel de glume, 
bombăni în barbă Cunningham. 

— Nomazi din aceştia cutreieră şi prin alte ţări sau 
numai în Franţa? întrebă Lindesay. 

— Fără îndoială că da. Triburi întregi s-au ivit în 
Germania, în Spania şi în Anglia, răspunse Balafre. 
Datorită binecuvântării bunului sfânt Andrew, în Scoţia 
nu se află încă. 

— Scoţia - spuse Cunningham - este o ţară prea 
rece pentru lăcuste şi prea săracă pentru hoţi. 

— Sau poate că John Highlander? nu poate să 
sufere alţi hoţi decât pe ai săi, zise Guthrie. 

— Aş vrea să ştiţi cu toţii - spuse Balafre - că eu 
sunt din munţii Angus, că acolo în Glen-lsle am rude 
nobile şi nu admit ca muntenii să fie ponegriţi. 

— Că sunt hoţi de vite cred că nu tăgăduieşti, se 
tinu scai Guthrie. 

— Să goneşti după o vită răzleţită, sau să te 

îndeletniceşti cu alte treburi de soiul ăsta, nu înseamnă 
să furi, şi am să stărui asupra acestui lucru unde şi 
oricum veţi binevoi. 

— Ruşine, camarazi! strigă Cunningham. De ceartă 
vă arde acum? Tânărul nu trebuie să vadă asemenea 
neînţelegeri urâte între noi. Hei, iată că am ajuns la 
castel. Dacă veniţi să luaţi masa cu mine, am să pun la 
bătaie un butoiaş de vin ca să reînnoim prietenia 
noastră şi să bem pentru Scoţia - şi pentru munţi şi 
pentru şes. 

— Bucuros, bucuros, strigă Balafre; şi eu am să dau 
încă un butoiaş, să-l bem pentru a alunga orice 
neplăcere şi pentru sănătatea nepotului meu cu prilejul 
intrării lui în rândurile noastre. 

La apropierea lor, portita se deschise şi podul 
ridicător se lăsă. Întrară unul câte unul. Când veni 
rândul lui Quentin, gărzile încrucişară lăncile şi-i 
strigară să stea pe loc. De sus de pe ziduri se 
îndreptară spre el arcuri şi archebuze - măsură de 
rigoare obişnuită, deşi tânărul străin venea însoţit de 
un grup de ostaşi din garnizoană - chiar din acelaşi 
corp din care făceau parte santinelele. 

Balafre, care rămăsese dinadins lângă nepotul lui, 
dădu lămuririle cuvenite şi după o îndelungă şovăială 
şi întârziere, tânărul fu condus sub o puternică escortă 
în încăperile lordului Crawford. 

Acest gentilom era unul din ultimii supraviețuitori ai 
vitezei cete de lorzi şi de cavaleri scoțieni care l-au 
slujit atâta vreme şi cu atâta credinţă pe Carol al VI-lea 
în acele sângeroase războaie ce au dus la 
independenţa coroanei Franţei şi la alungarea 
englezilor. El luptase în tinereţe alături de Douglas şi 

de Buchan, urmase stindardul fecioarei din Orleans şi 
era, pare-se, printre ultimii companioni ai acelor 
cavaleri scoțieni care-şi scoseseră cu atâta avânt 
săbiile pentru fleur-de lys, împotriva „vechilor duşmani 
din Anglia”. 

Schimbările petrecute în regatul scoţian şi poate 
faptul că se obişnuise cu clima şi cu obiceiurile din 
Franţa îl determinaseră pe bătrânul baron să nu se mai 
gândească a se întoarce în ţara sa, cu atât mai mult cu 
cât prin înalta funcţiune pe care o ocupa la curtea lui 
Ludovic, precum şi prin caracterul lui deschis şi cinstit, 
îşi câştigase un foarte mare prestigiu în ochii regelui. 
Deşi, îndeobşte, acesta nu-şi prea făcea iluzii asupra 
virtuţii sau onoarei omeneşti, avea încredere în lordul 
Crawford, şi-i îngăduise o influenţă crescândă, întrucât 
acesta nu se amesteca niciodată în chestiuni care nu 
aveau o legătură directă cu funcțiunea lui. 

Balafre şi Cunningham intraseră după Durward şi 
după escortă în încăperile comandantului lor, a cărui 
înfăţişare plină de demnitate, ca şi respectul pe care i-l 
arătau aceşti soldaţi mândri care păreau că nu 
respectă pe nimeni altcineva, îl impresionară nespus 
pe tânărul scoţian. 

Lordul Crawford era un bărbat înalt şi, din pricina 
vârstei înaintate, slab şi subţire - păstrându-şi totuşi 
dacă nu elasticitatea tinereţii, cel puţin vigoarea. în 
timpul unui marş era în stare să poarte greutăţile 
armurii sale tot atât de bine ca şi cel mai tânăr călăreț 
din trupa lui. Avea trăsături dure, fata brăzdată de 
crestături, arsă de soare şi de vânturi, şi nişte ochi 
care priviseră moartea ca pe un tovarăş de joc în 
treizeci de bătălii vijelioase, dar care totuşi exprimau 

mai curând un netulburat dispreţ fată de primejdie, 
decât temeritatea cruntă a mercenarului. Trupul lui 
drept şi înalt era înfăşurat într-un halat larg, strâns la 
mijloc cu o curea din piele de bivol, de care atârna 
pumnalul cu prăselele bogat împodobite. Împrejurul 
gâtului purta colanul şi însemnele ordinului Sf. Michael. 
Şedea într-un jilţ acoperit cu o piele de cerb şi, cu 
ochelari pe nas (pe atunci o invenţie recentă), se 
străduia să citească un manuscript uriaş, numit „Le 
rosier de la Guerre”? un cod de politică militară şi 
civilă pe care Ludovic îl compilase pentru instruirea 
fiului său, Delfinul, şi asupra căruia dorea să cunoască 
opinia încercatului războinic scoţian. La intrarea 
oaspeţilor neaşteptaţi, lord Crawford lăsă cartea de o 
parte cam posomorât, şi-i întrebă în asprul său dialect 
naţional „ce naiba voiau de la el?” 

Balafre, cu mai mult respect decât i-ar fi arătat 
poate chiar lui Ludovic, povesti pe larg situaţia în care 
se afla nepotul lui şi-l rugă umil să-i acorde protecţia 
sa. 

Lord Crawford îl ascultă cu toată atenţia. Nu putu să 
nu zâmbească faţă de naivitatea cu care tânărul sărise 
în ajutorul unui răufăcător spânzurat, dar dădu din cap 
auzind de ciocnirea care se petrecuse între arcaşii 
scoțieni şi garda marelui prevot. 

— Cât o să mă mai faceţi - spuse el - să descurc 
mereu aceste iţe încâlcite? De câte ori trebuie să vă 
spun, îndeosebi ţie, Ludovic Lesly, şi ţie, Archie 
Cunningham, că un soldat străin trebuie să se poarte 
cu modestie şi bunăcuviinţă faţă de oamenii din ţara 
asta, dacă nu vreţi să vă ia la goană toţi câinii din 

oraş? De altminteri, dacă e să vă certaţi cu cineva, 
prefer s-o faceţi cu netrebnicul acesta de prevot, decât 
cu oricare altul şi te osândesc mai puţin pentru 
această ciocnire decât pentru celelalte încăierări pe 
care le-ai provocat, Ludovic, căci era firesc şi plăcut 
să-ţi ajuţi o rudă tânără. Acest băiat naiv nu trebuie să 
suporte vreo consecinţă, aşa că dă-mi rolul companiei, 
de colo, de pe poliţa aceea, să-i scriu numele ca să se 
bucure de privilegii. 

— Aş ruga pe senioria voastră... - începu Durward. 

— Băiatul ăsta e nebun! strigă unchiul lui. Cum poţi 
îndrăzni să vorbeşti senioriei sale fără să fii întrebat? 

— Linişteşte-te, Ludovic - spuse lord Crawford - să 
ascultăm ce vrea să spună tânărul. 

— Numai atât, dacă îngăduie senioria voastră - 
răspunse Quentin - i-am spus unchiului meu mai 
înainte că am oarecare îndoieli în ceea ce priveşte 
intrarea mea în serviciu, aici. Trebuie să spun că ele au 
pierit cu totul, din clipa când am văzut pe nobilul şi 
încercatul comandant sub ordinele căruia va trebui să 
servesc - căci ochii dumneavoastră exprimă 
autoritatea. 

— Bine spus, fiul meu - zise bătrânul lord - care nu 
era insensibil la măguliri. Am dobândit într-adevăr 
oarecare experienţă - să ne ajute Dumnezeu să 
căpătăm şi mai multă - atât în serviciu, cât şi la 
comandă. lată-te deci, Quentin, în onorabilul nostru 
corp al gărzilor scoțiene, ca scutier al unchiului 
dumitale, servind sub lancea lui. Sper că te vei purta 
bine, căci va trebui să ajungi un adevărat om de arme, 
dacă e adevărat că tot ceea ce se trage din spiţă bună 
e bun - şi dumneata te tragi dintr-un neam bun. 

Ludovic, să te îngrijeşti ca nepotul dumitale să facă 
exerciţii fără întârziere, căci zilele acestea o să avem 
de rupt lănci. 

— Pe garda săbiei mele, mă bucur, mylord; liniştea 
aceasta face din noi nişte fricoşi. Eu însumi simt că mă 
moleşesc stând mereu închis în acest blestemat-de 
turn al castelului. 

— Linişteşte-te, mi-a şoptit o păsărică - urmă lord 
Crawford - că vechea flamură va flutura curând din 
nou pe câmpuri. 

— Deseară am să golesc o cupă mai mult pentru 
cântecul acesta adevărat. 

— Tu ai bea pentru orice cântec - spuse lord 
Crawford - şi mă tem, Ludovic, că într-o zi ai să bei o 
licoare amară pe care ţi-o vei fi făcut singur. 

Lesly răspunse, cam ruşinat, că nu mai are 
asemenea nărav de multă vreme, dar că senioria sa 
ştie obiceiul companiei de a bea în sănătatea unui nou 
camarad. 

— E adevărat, răspunse comandantul. Uitasem 
acest lucru. Am să trimit şi eu nişte vin pentru 
petrecerea voastră; dar totul să se termine la apusul 
soarelui. Şi ascultă - să numeşti în gardă pe cei mai 
buni soldaţi şi să ai grijă ca niciunul din ei să nu ia 
parte câtuşi de puţin la chef. 

— Ordinul senioriei voastre va fi îndeplinit întocmai 
- spuse Ludovic - şi sănătatea dumneavoastră va fi 
pomenită aşa cum se cuvine. 

— Poate că am să viu şi eu la ospăț - spuse lord 
Crawford - numai ca să văd dacă totul se petrece cum 
trebuie. 

— Senioria voastră ne va face cea mai mare 

bucurie, zise Ludovic. 

Plecară cu toţii nespus de veseli, pentru a pregăti 
petrecerea lor ostăşească, la care Lesly pofti vreo 
douăzeci de camarazi, destul de obişnuiţi să se 
înveselească împreună. 

O petrecere între soldaţi se face îndeobşte -pe 
nepusă masă - ceea ce are însemnătate e să se 
găsească mâncare şi băutură îndeajuns. Cu acest prilej 
însă, Ludovic se strădui să facă rost de un vin mai bun 
decât de obicei, spunând că „bătrânul” lor era un 
oaspete de nădejde şi că în timp ce pe ei îi sfătuieşte 
să fie cumpătaţi, el, uneori, după ce a băut la masa 
regelui atât cât să nu-i fie ruşine, nu scapă nici un 
prilej onorabil de a încheia seara lângă o carafă cu vin, 
aşa că „pregătiţi-vă, camarazi, să ascultați vechile 
povestiri ale luptelor de la Vernoil şi Beauge*”. 

Sala gotică în care scoţienii se întâlneau de obicei fu 
pusă repede în cea mai bună rânduiala. Rândaşii lor 
fură trimişi în toate părţile să aducă papură verde 
pentru a o aşterne peste pardoseală şi flamurile sub 
care luptase garda scoțiană sau pe care le cucerise de 
la vrăjmaşi fură desfăşurate, ca nişte tapiţerii, pe masă 
şi de-a lungul pereţilor. 

Apoi se îngrijiră să-l echipeze cât mai repede pe 
tânărul recrut cu uniforma şi cu armele proprii gărzii 
scoțiene, pentru ca el'să apară în toate privinţele ca 
părtaş al importantelor sale privilegii, în virtutea 
cărora, ajutat de compatrioţii lui, putea să înfrunte cu 
bărbăţie autoritatea şi mânia marelui prevot - deşi se 


24 Scoţienii care au luptat alături de francezi, în frunte cu Stewart, conte de 
Buchan, s-au distins în ambele lupte. La Beauge au fost victorioși omorându-l 
pe ducele de Clarence, fratele lui Henric al V-lea și decimându-i armata. La 
Vernoil au fost înfrânți și uciși aproape toți. (n. a.) 

ştie că pe cât de mare era cea dintâi pe atât de 
neîmpăcată era cealaltă. 

Ospăţul fu nespus de vesel şi, cu prilejul primirii în 
rândurile gărzii a unui recrut care sosea din scumpa lor 
patrie, mesenii dădură frâu liber întregului avânt al 
simţămintelor naţionale. 

Cântară cântece scoțiene,  povestiră vechile 
povestiri ale eroilor scoțieni, amintiră faptele de vitejie 
ale părinţilor lor şi împrejurările în care acestea 
fuseseră săvârşite: pentru scurtă vreme, mănoasele 
câmpii ale Touraine-i părură că s-au preschimbat în 
muntoasele şi sterpele întinderi ale Caledoniei. 

În clipa când înflăcărarea lor era la culme, când 
căutau să se ia la întrecere care mai de care pentru a 
evoca scumpele privelişti ale Scoției, petrecerea primi 
un nou avânt prin sosirea lordului Crawford care, aşa 
cum prevăzuse Le Balafre stătuse ca pe ghimpi la 
masa regelui, până găsise o clipă prielnică pentru a 
alerga la ospăţul compatrioţilor săi. Un jilţ de onoare 
fusese aşezat pentru el în capul mesei, căci, după 
obiceiul acelor vremuri şi după regulamentul gărzii, 
deşi căpetenia şi comandantul lor se afla sub ordinele 
directe ale regelui şi ale înaltului conetabil, membrii 
acelui corp (soldaţii de rând cum am spune astăzi) fiind 
toţi socotiți ca nobili din naştere, căpitanul lor putea să 
stea cu ei la masă, fără ca acest lucru să pară 
nepotrivit, şi să ia parte oricând la petrecerile lor, fără 
ca asta să însemne o scădere a autorităţii sale de 
comandant. 

De data aceasta, totuşi, lord Crawford nu voi să se 
aşeze în jilţul pregătit pentru el şi, îndemnându-i să se 


înveselească mai departe, privi petrecerea cu o 

expresie care arăta că participă din inimă la bucuria 
lor. 

— Lasă-l în pace, îi şopti Cunningham lui Lindesay, 
care oferea vin nobilului lor căpitan. Lasă-l în pace, nu 
mâna cireada altuia, lasă-l să facă ce vrea el însuşi. 

De altfel, bătrânul lord, care la început zâmbise, 
dăduse din cap şi pusese dinaintea lui cupa cu vin 
neatinsă, o luă şi, parcă cu gândul în altă parte, sorbi 
puţin din vin dar, din fericire, îşi aminti îndată că ar fi 
fost rău prevestitor să nu bea în sănătatea viteazului 
tânăr care intrase în rândurile lor în acea zi. El făcu 
urarea cuvenită la care i se răspunse, după cum se 
poate ghici, cu strigăte repetate de bucurie. Apoi 
bătrânul comandant le spuse că-i povestise lui Maitre 
Oliver cele petrecute în timpul zilei. 

— Şi cum cel care rade bărbile nu prea îl are la 
inimă pe cel care lungeşte gâturile, mi-a făgăduit că va 
obţine de la rege un ordin care să poruncească 
prevotului să înceteze orice urmărire, oricare ar fi ea, 
împotriva unui Quentin Durward, şi să respecte în orice 
împrejurare privilegiile gărzii scoțiene. 

Izbucniră alte aclamații, cupele fură din nou 
umplute până ce vinul începu să licărească deasupra, 
şi se închină în sănătatea nobilului lord Crawford, 
bravul apărător al privilegiilor şi al drepturilor 
compatrioţilor săi. Bunul şi bătrânul lord nu putut decât 
să răspundă cu politeţe la această închinare. Apoi, 
lăsându-se în jilţul pregătit pentru el, fără a sta mult pe 
gânduri, îl chemă pe Quentin lângă sine şi începu să-i 
pună o mulţime de întrebări despre starea de lucruri 
din Scoţia, despre marile familii din această ţară, la 
care tânărul nu ştia întotdeauna ce să răspundă. 

Când şi când, printre întrebări, bunul lord- ducea 
cupa la buze şi remarca ca printre altele că 
gentlemenii scoțieni sunt oameni de societate, dar că 
tinerii de vârsta lui Quentin trebuiau să fie cumpătaţi, 
să nu facă excese, şi cu acest prilej începu să-i dea o 
mulţime de poveţe foarte preţioase, până ce limba lui, 
deşi propovăduise temperanţa, începu să articuleze 
vorbele oarecum mai greoi ca de obicei. In clipa când 
înflăcărarea ostăşească a oaspeţilor sporea tot mai 
mult cu fiece sticlă golită, Cunningham propuse să se 
bea pentru înălţarea în curând a Or;flamei (steagul 
regal al Franţei). 

— Şi pentru un vântuleţ din Burgundia care s-o facă 
să fluture! adăugă Lindesay. 

— Mă alătur la urarea voastră din tot sufletul rămas 
în bătrânul meu corp, băieţi, rosti lord Crawford. Câţi 
ani port în spate şi, totuşi, nădăjduiesc c-am s-o mai 
văd fâlfâind în vânt. Ascultaţi, camarazi - urmă el, căci 
vinul îi cam dezlegase limba - voi sunteţi cu toţi 
credincioşi servitori ai coroanei Franţei şi n-am să vă 
mai ascund că a sosit un emisar de la ducele Carol al 
Burgundiei cu un mesaj foarte puţin paşnic. 

— Am văzut echipajul contelui de Crèvecoeur, caii şi 
suita - jos la han, lângă livada de duzi, spuse unul 
dintre oaspeţi. Ziceau că regele nu-i primeşte în castel. 

— Facă cerul să i se dea un răspuns nefavorabil. 
Dar de ce se plânge ducele Carol? 

— De o mulţime de neplăceri cu privire la hotare - 
răspunse lord Crawford - şi în cele din urmă pentru 
faptul că regele a luat sub ocrotirea lui pe o doamnă 
din ţara ducelui, o tânără contesă care a fugit din 
Dijon, întrucât fiind pupila ducelui, acesta voia s-o 

mărite cu Campo-Basso, un favorit al lui. 

— Şi ea a venit singură aici, mylord? întrebă 
Lindesay. 

— Nu, nu chiar singură, ci cu o contesă mai în 
vârstă, o mătuşă a ei, care s-a lăsat convinsă de 
rugăminţile nepoatei sale. : 

— Şi regele - spuse Cunningham - care e suzeranul 
ducelui, are să se amestece între acesta şi pupila lui, 
asupra căreia ducele are aceleaşi drepturi pe care, 
dacă el ar muri, le-ar avea regele asupra moştenitoarei 
casei de Burgundia? 

— Regele se va lăsa condus, după obiceiurile lui, de 
țeluri politice, urmă Crawford. El nu le-a primit pe 
aceste doamne în mod public şi nu le-a pus sub 
ocrotirea fiicelor sale, aşa că va proceda, neîndoielnic, 
după împrejurări. Regele e stăpânul nostru şi nu-l 
trădăm cu nimic spunând că el va goni o dată cu câinii, 
sau o via tuli o dată cu iepurii, aliindu-se cu orice prinţ 
creştin. 

— Dar ducele de Burgundia n-o să fie de acord cu 
un asemenea vicleşug, spuse Cunningham. 

— Nu - răspunse bătrânul lord - de aceea se pare 
că o să aibă de furcă unul cu altul. 

— Fie! exclamă Balafre. De i-ar încăiera sfântul 
Andrew. Acum zece ani, ce zic eu, acum douăzeci de 
ani mi s-a prezis că o'să-mi îmbogăţesc casa printr-o 
însurătoare. Ce-ar fi să luptăm şi noi o dată pentru 
onoarea şi dragostea unor doamne, ca în vechile 
cântece? 

— Tu vorbeşti de dragostea doamnelor, tu care ai 
crestătura aceea pe faţă? strigă Guthrie. 

— Mai bine să nu iubeşti de loc, decât să iubeşti o 

boemiană păgână, replică Le Balafre. 

— Hei camarazi - strigă lord Crawford - să nu ne 
lovim cu arme tăioase, să nu ne împungem cu vorbe 
batjocoritoare atât de ascuţite - să fim prieteni. Cât 
despre acea doamnă, ea este prea bogată pentru a fi 
cucerită de un sărman nobil scoţian - altfel aş ridica'eu 
însumi pretenţii, în ciuda celor optzeci de ani - sau pe 
aproape - ai mei. Dar să bem în sănătatea ei, căci se 
spune că e frumoasă ca o stea. 

— Cred că ea a trecut - spuse un soldat - când mă 
aflam în post azi dimineaţă la bariera lăuntrică. Dar era 
mai curând un felinar orb decât o stea, fiindcă şi ea şi 
însoţitoarea ei au fost aduse la castel în litiere închise. 

— Ruşine, ruşine, Arnot! strigă lord Crawford. Un 
soldat nu trebuie să spună nimic din ceea ce a văzut 
cât a fost în post. Ş-apoi - adăugă el după o clipă de 
tăcere, întrucât curiozitatea sa o luă înaintea lecţiei de 
disciplină pe care crezuse de cuviinţă s-o dea - de ce 
crezi că în acea litieră era chiar contesa Isabelle de 
Croye? 

— Ei bine, mylord - răspunse Arnot - nu ştiu decât 
că în timp ce coutelier-ul meu îmi plimba calul pe 
drumul spre sat, s-a întâlnit cu Doguin, păzitorul de 
măgari, care aducea litierele înapoi la han, căci ele 
erau ale hangiului de lângă livada de duzi. Acela care 
are o fleur-de-lys în poartă. Ei, şi Doguin l-a poftit să 
bea o cupă de vin, căci se cunoşteau, ceea ce fără 
îndoială că acesta n-a refuzat. 

— Fără îndoială, fără îndoială - zise bătrânul lord - 
și asta n-aş vrea s-o mai văd la dumneavoastră, 
gentlemeni. Toţi  rândaşii, coutelierii, toţi aceşti 
jackmeni, aceşti oameni la toate cum le spunem noi în 

Scoția, sunt întotdeauna gata să bea o cupă de vin cu 
oricine. Acesta e un nărav primejdios în timp de război 
şi trebuie stârpit. Dar, Andrew Arnot, povestea ta e 
lungă şi o s-o întrerupem cu o duşcă - Skeoch doch 
nan skiaf? cum spun scoţienii de la munte, ceea ce eo 
bună expresie gallică. Să bem pentru contesa Isabelle 
de Croye şi pentru un soţ mai bun decât Campo-Basso, 
acea pramatie de italian! Şi acum, Andrew Arnot, ce a 
spus păzitorul de măgari acelui om al tău? 

— l-a spus, între patru ochi, dacă nu se supără 
senioria voastră - povesti Arnot - că cele două femei 
pe care tocmai le dusese la castel în litiere închise erau 
nişte doamne, de neam mare, care locuiau tainic de 
câteva zile în casa stăpânului său şi că regele, s-a dus 
la ele de mai multe ori pe furiş şi le-a arătat multă 
cinste, că ele s-au refugiat la castel, după cum credea 
el, temându-se de contele de Crèvecoeur, emisarul 
ducelui de Burgundia, a cărui sosire a fost vestită de o 
ştafetă trimisă înainte. 

— Hm, ce spui, Andrew?! exclamă Guthrie. Atunci 
aş putea să jur că am auzit-o pe contesă cântând din 
lăută când veneam încoace prin curtea dinăuntru. 
Cântecul răsuna la ferestrele boltite din turnul 
Delfinului, şi era atât de frumos, că nu cred să se mai fi 
auzit vreodată o asemenea melodie în castelul 
Plessis-du-Parc. Pe legea mea, mi se părea că acolo 
cântă zâna Melusine. M-am oprit în loc, deşi ştiam că 
masa era pusă... şi că toţi aşteptaţi aici cu nerăbdare, 
m-am oprit ca... 

— Ca un măgar, Johnny Guthrie - completă 
comandantul lui - cu nasul tău lung adulmecând 


25 Întrerupe povestirea cu o duşcă. (n. r.) 

mâncarea, cu urechile tare mari ascultând muzica şi eu 
mintea ta neajutorată neştiind pe care din două s-o 
alegi. Ascultaţi! Parcă bate clopotul catedralei pentru 
vecernie. Nu se poate să fie încă ora. Nebunul acela 
bătrân de paraciliser sună pentru slujba de seară cu un 
ceas mai devreme. 

— Pe legea mea, clopotul bate ceasurile foarte BAA 
spuse Cunningham. Priviţi, soarele asfințeşte spre spus 
deasupra acestei frumoase câmpii. 

— Ce spui! - exclamă lord Crawford - chiar asta să 
fie? Hei, băieţi, trebuie să ne oprim în toate la vreme. 
Cine merge încet, departe ajunge - focul potolit face 
berea bună. Să te veseleşti cuminte - iată nişte vorbe 


înțelepte. Aşadar, să mai închinăm o data pentru 


propăşirea Scoției şi apoi, fiecare la datorie. 

Cupa de despărţire fu golită şi oaspeţii lăsaţi să 
plece. Plin de demnitate, bătrânul baron apucă braţul 
lui Balafre, zicând că vrea să-i dea unele îndrumări în 
privinţa nepotului său, dar poate în realitate de teama 
ca nu cumva mersul lui falnic să nu pară privitorilor 
mai puţin ferm decât era potrivit cu rangul şi înalta sa 
comandă. Cu o înfăţişare serioasă trecu prin cele două 
curţi care despărţeau locuinţa lui de sala oaspeţilor şi, 
cu multă gravitate, îl sfătui pe Ludovic să vegheze 
asupra nepotului său, îndeosebi în privinţa fetelor şi a 
vinului. 

Până atunci nici un cuvânt în legătură cu cele spuse 
despre frumoasa contesă Isabelle nu scăpase de pe 
buzele tânărului Durward. Fiind condus într-o cămăruţă 
pe care trebuia s-o împartă cu pajul unchiului său, 
tânărul scoţian făcu din noua şi modesta sa locuinţă 
scena unor adânci cugetări. 

Cititorul îşi poate închipui cu uşurinţă că tânărul 
soldat clădea un frumos roman, întemeiat pe 
presupunerile sau mai curând pe convingerea că fata 
din turnuleţ, al cărui cântec îl ascultase cu atâta 
interes, frumoasa care adusese cupa lui Maitre Pierre 
şi contesa refugiată, erau una şi aceeaşi persoană, o 
persoana de rang înalt şi bogată; ea fugise de un 
îndrăgostit pe care-l ura, de favoritul unui tutore tiran 
ce abuza de puterea lui feudală. În gândurile lui 
Quentin urma un interludiu cu privire la Maître Pierre, 
care părea să aibă o mare autoritate chiar asupra unui 
om atât de puternic, din mâinile căruia scăpase atât de 
greu în ziua aceea. Până la urmă, reveriile tânărului, 
care erau respectate de micul Will Harper, tovarăşul 
său de cameră, fură întrerupte prin întoarcerea 
unchiului său care îi porunci lui Quentin să se culce, ca 
să se poată trezi dimineaţa devreme, spre a merge cu 
el şi cu încă alţi cinci camarazi în anticamera majestăţii 
sale, unde urma să intre în gardă. 


VIII 
EMISARUL 


Ca fulgerul orbeşte ochii Franței, 
Căci inainte de-a da veste de acolo, 
Vor bubui şi tunurile mele. 

Mergi, deci! 

Trompetă fii mâniei noastre. 
REGELE IOAN 


acă trândăvia ar fi fost o ispită care să-l învăluie 

cu uşurinţă pe Durward, larma care se stârni în 

corpul de gardă după cel dintâi semnal al 
deşteptării l-ar fi alungat fără îndoială ca pe toţi ceilalţi 
din aşternutul lui; disciplina din castelul părintesc şi din 
mănăstirea Aberbrothick îl învăţaseră însă să se scoale 
o dată cu zorile. Se îmbrăcă vesel în sunetul cornurilor 
şi zăngănitul armelor care vesteau schimbarea 
gărzilor. Unii dintre soldaţi se întorceau în cazărmi 
după paza de noapte, alţii ieşeau pentru a intra în post 
ziua, şi alţii, în sfârşit, printre care şi unchiul lui, se 
echipau pentru serviciul imediat în preajma persoanei 
regelui. Stăpânit de simţămintele pe care le are orice 
om atât de tânăr în asemenea împrejurări, Quentin 
Durward se echipă cu măreţele haine şi arme care 
aparţineau noii sale situaţii. Unchiul lui, care se uita cu 

grijă şi interes să vadă dacă totul era cum se cuvine în 
orice privinţă, nu-şi ascunse mulţumirea la vederea 
schimbării care se produsese astfel în înfăţişarea 
nepotului său. 

— Dacă ai să te dovedeşti tot atât de credincios şi 
de îndrăzneţ pe cât eşti de chipeş, o să am în tine unul 
din cei mai arătoşi şi mai buni scutieri din gardă, ceea 
ce nu va putea decât să facă cinste familiei mamei 
tale. Urmează-mă în sala de audiente şi nu te 
îndepărta de mine. 

Vorbind astfel, luă o halebardă mare, grea, cu 
încrustaţii şi ornamente măiestre şi spuse nepotului 
său să ia o armă asemănătoare, mai uşoară, după care 
ieşiră în curtea dinăuntru a palatului, unde camarazii 
lor care trebuiau să alcătuiască garda în încăperile 
interioare îi aşteptau înarmaţi, în linie, - scutierul 
fiecăruia stând la spatele stăpânului său şi alcătuind 
astfel cu toţii îl doilea rând. Se aflau de asemenea 
acolo mai mulţi hăitaşi, care ţineau de dârlogi sau de 
zgărzi câţiva cai superbi şi un număr de câini de rasă 
la care Quentin se uită atât de încântat, încât unchiul 
lui se văzu silit să-i amintească de mai multe ori că 
animalele nu fuseseră aduse acolo pentru plăcerea lui, 
ci pentru aceea a regelui care iubea cu o mare pasiune 
vânătoarea, urna din putinele plăceri pe care şi le 
îngăduia, chiar atunci când era foarte preocupat de 
afacerile politice; se spunea despre el în mod obişnuit 
că ocroteşte cu atâta severitate vânatul în pădurile 
regale încât era mai puţin primejdios să ucizi un om 
decât un cerb. 

La un semnal, garda se puse în mişcare sub 
comanda lui Balafre care în această împrejurare 

îndeplinea funcțiunea de ofiţer, şi după câteva lămuriri 
amănunțite în privinţa parolei şi a consemnelor, care 
arătau cu câtă grijă îşi făceau datoria, soldaţii intrară în 
sala de audienţe, unde regele era aşteptat dintr-o clipă 
în alta. 

Quentin nu mai avusese prilejul să vadă privelişti 
măreţe, dar efectul aceleia care se afla acum în faţa lui 
îi dezamăgi închipuirea pe care şi-o făcuse în privinţa 
strălucirii unei curţi. Se uită la ofiţerii casei regelui, 
într-adevăr falnic înveşmântaţi; se uită la oamenii de 
gardă, impunător înarmaţi, şi la servitorii de tot felul. 
Dar nu văzu pe niciunul din bătrânii sfetnici ai regelui, 
pe niciunul din aceia ale căror nume răsunau pe atunci 
ca un cuvânt de ordine pentru cavaleri; nu zări pe 
niciunul din acei generali şi comandanţi care, în floarea 
bărbăţiei, fuseseră pavăza Franţei, pe niciunul din acei 
viteji gentilomi tineri, care visaseră de timpuriu gloria 
şi care erau mândria ţării lor. Invidiile, comportarea 
rezervată, politica disimulată, vicleană, a regelui, 
îndepărtaseră de tron acest anturaj strălucitor, şi ei 
erau chemaţi în jurul lui numai cu prilejul unor 
solemnităţi formale la care veneau împotriva vrerii lor, 
şi plecau bucuroşi, aşa cum spune fabula că se 
apropiau şi fugeau animalele de vizuina leului. 

Prea puţinii curteni care păreau să aibă rolul de 
sfetnici erau nişte oameni cu înfăţişare umilă, ale căror 
fizionomii exprimau uneori agerimea, dar ale căror 
maniere arătau că ei fuseseră chemaţi într-o sferă 
pentru care educaţia anterioară şi obiceiurile lor nu-i 
pregătiseră câtuşi de puţin. Una sau două persoane 
totuşi îi părură lui Durward să aibă o mină mai distinsă 
şi îndatoririle militare nu erau într-atât de stricte încât 

să-l împiedice pe unchiul lui de a-i spune numele 
acelora mai deosebiți. 

Lord Crawford, cunoscut atât de Quentin, cât şi de 
cititor, era îmbrăcat în strălucita uniformă a funcţiunii 
sale şi ţinea în mână un baston de comandant, bătut în 
argint. Printre celelalte persoane care păreau a fi-de 
rang înalt, cel mai impunător era contele de Dunois, 
fiul vestitului Dunois, cunoscut sub numele de 
Bastardul de Orleans, care, luptând sub steagul 
Jeannei d'Arc, se remarcase atât de mult în luptele 
pentru eliberarea Franţei de sub jugul englez. Fiul lui 
purta cu cinste înaltul nume pe care-l moştenise de la 
un tată atât de ilustru; în pofida înrudirii sale cu casa 
regală şi a popularității moştenite de care se bucura 
atât printre nobili, cât şi în popor, Dunois dăduse 
dovadă întotdeauna de un caracter atât de deschis, de 
franc, de loial, încât părea că scăpase oricărei bănuieli, 
chiar din partea suspiciosului Ludovic, căruia îi plăcea 
să-l vadă în preajma sa şi uneori chiar îl chema la 
consilii. Posedând cu prisosinţă toate însuşirile şi 
caracterul a ceea ce se numea pe atunci un adevărat 
cavaler, persoana contelui era totuşi departe de a fi un 
model de frumuseţe romantică. Deşi bine legat, era 
mai curând scund decât înalt şi avea picioarele puţin 
arcuite, ceea ce e poate folositor pentru un călăreț, dar 
nu elegant pentru cel ce merge pe jos. Umerii lui erau 
laţi, părul negru, faţa oacheşă, mâinile lungi şi 
nervoase. Trăsăturile îi erau neregulate, aproape 
urâte; totuşi persoana contelui de Dunois exprima 
demnitate şi nobleţe, relevând de la cea dintâi privire 
un gentilom de rang înalt şi un soldat viteaz. Căutătura 
lui era cutezătoare şi mândră, mersul degajat şi 

bărbătesc, iar duritatea fizionomiei sale era înnobilată 
de o privire de vultur şi de o încruntare de leu. Purta 
îmbrăcăminte de vânător, mai mult somptuoasă decât 
înveselind ochiul, întrucât îndeplinea adeseori 
îndatoririle ce  incumbau marelui maestru de 
vânătoare, deşi se părea că pe atunci nu deţinea 
această funcţiune. 

Sprijinindu-se de braţul lui Dunois, ruda sa, păşind 
încet şi melancolic, ceea ce arăta că are nevoie de 
reazimul acestuia, intră Ludovic, duce de Orleans, cel 
dintâi prinţ de sânge regal (mai târziu rege, sub 
numele de Ludovic al XII-lea) căruia gărzile şi toţi cei 
de faţă îi dădură onorurile cuvenite. Obiect al 
supravegherii atente şi al suspiciunii lui Ludovic, acest 
prinţ moştenitor al tronului, în caz că regele ar fi murit 
fără a fi lăsat un fiu, nu putea să lipsească de la curte, 
şi cu toate că-şi avea reşedinţa acolo, aproape că i se 
refuza orice funcţiune sau poziţie. 

Tristeţea pe care această stare de umilinţă şi 
aproape de captivitate o imprimau înfăţişării acestui 
nefericit prinţ era în timpul acela foarte mult sporită de 
gândul că regele plănuia în privinţa lui una din cele mai 
crude şi mai nedrepte acţiuni pe care le poate săvârşi 
un tiran, pentru a-l sili să ia în căsătorie pe prinţesa 
Jeanne de France, fiica cea mai mică a lui Ludovic, cu 
care fusese logodit din copilărie, dar a cărei diformitate 
fizică făcea odioasă stăruința în îndeplinirea unui 
asemenea angajament. 

Înfăţişarea acestui nefericit prinţ nu era în nici o 
privinţă ajutată de vreun avantaj exterior; avea însă o 
fire plăcută, blândă şi îndatoritoare, însuşiri vizibile 
chiar prin vălul nespusei mâhniri care-i întunecase în 

acel timp trăsăturile. Quentin observă că ducele se 
ferea cu grijă chiar să şi privească spre gărzile regale 
şi atunci când le înapoia salutul o făcea cu ochii lăsaţi 
în jos, parcă temându-se ca bănuielile regelui să nu 
vadă în acest gest de curtoazie o dorinţă de a le stârni 
un interes anume. 

Cu totul deosebită era comportarea mândrului 
cardinal şi prelat Jean de la Balue, pe atunci ministru 
favorit al lui Ludovic, a cărui ascensiune şi caracter 
păreau tot atât de asemănătoare cu acelea tale lui 
Wolsey pe cât era de mare deosebirea dintre şiretul, 
prefăcutul Ludovic şi temerarul, impulsivul Henric al 
VIII-lea al Angliei. Cel dintâi ridicase pe ministrul său de 
jos de tot la demnitatea, sau cel puţin la veniturile 
funcţiunii de mare confesor al Franţei, îl copleşise cu 
favoruri şi obținuse pentru el pălăria de cardinal; şi cu 
toate că era destul de prudent pentru a nu pune în 
mâinile ambiţiosului Balue puterea şi încrederea, 
nelimitate, pe care Henric le pusese în mâinile lui 
Wolsey, totuşi se lăsa influenţat de el mai mult decât 
de oricare altul dintre sfetnicii săi  mărturisiţi. 
Cardinalul, la rândul lui, nu scăpase erorii 
întâmplătoare pe care o comit oamenii ridicaţi pe 
neaşteptate la putere dintr-o situaţie obscură; orbit, 
fără îndoială, de ascensiunea sa neaşteptată, era ferm 
convins că are capacitatea de a se amesteca în toate 
treburile, chiar în cele mai străine de profesiunea şi 
studiile sale. Înalt şi stângaci în mişcări, se arăta galant 
şi admirator al sexului frumos, deşi manierele lui 
făceau ca aceste pretenţii să fie absurde, iar 
funcțiunile sale  eclesiastice le dădeau o notă 
necuviincioasă. Vreun linguşitor, bărbat sau femeie, îi 

băgase în cap, într-un ceas rău, că era multă 
frumuseţe în liniile celor două picioare zdravene, 
butucănoase, pe care le moştenise de la tatăl lui, un 
căruţaş din Limoges sau, după altă versiune, un morar 
din Verdun. Această linguşire îl împăunase într-atât, 
încât sutana lui de cardinal era adeseori puţin 
suflecată într-o parte, pentru a i se vedea proporţiile 
robuste ale mădularelor. Străbătând măreaţa încăpere 
în veşmântul său purpuriu şi cu toca scumpă pe cap, 
se oprea mereu pentru a cerceta armele şi 
echipamentul cavalerilor din gardă, punându-le o 
întrebare sau alta cu ton autoritar, şi chiar făcea 
observaţii uşoare pentru ceea ce numea el abateri de 
la disciplină, la care încercaţii soldaţi nu îndrăzneau să 
răspundă, dar era vădit că-l ascultau cu nerăbdare şi 
dispreţ. 

— Ştie regele - îl întrebă Dunois pe cardinal - că 
emisarul burgund cere cu hotărâre audienţă? 

— Ştie, răspunse cardinalul. lată că vine 
atotştiutorul Olivier le Daim?’ - cred că o să ne 
comunice hotărârea regelui. 

În timp ce cardinalul rostea aceste vorbe, din 
încăperile interioare, intră un personaj ciudat, care 
împărțea pe atunci favoarea regelui cu mândrul 
cardinal, dar fără a avea acel aer important şi plin de 
sine al îngâmfatului prelat. Dimpotrivă, era un omuleţ 
firav, slab: haina şi pantalonii lui de mătase neagră, 
fără mantie pe deasupra, alcătuiau o îmbrăcăminte 
neindicată să avantajeze o înfăţişare destul de banală. 


26 Urât de toată lumea, Olivier le Daim (cerbul) sau Dain fusese poreclit Le 
Diable (diavolul). Iniţial a fost bărbierul regelui și după aceea un sfetnic 
favorit. (n. t.) 

Ligheanul de argint din mâinile lui şi prosopul de pe 
braţ arătau poziţia sa umilă. Privirile îi erau 
pătrunzătoare şi vioaie, deşi încerca mereu să alunge o 
asemenea expresie de pe faţa lui ţinându-şi ochii 
plecaţi în jos, în timp ce, cu pasul furişat şi domol ca al 
unei pisici, părea mai curând că lunecă decât că merge 
prin sală. Dar dacă modestia poate să ascundă cu 
uşurinţă meritul, nu poate tăinui favoarea curţii, şi 
toate încercările lui de a trece nevăzut prin sala de 
audiente erau zadarnice, venind din partea unui om 
cunoscut ca având atâta trecere pe lângă rege, aşa 
cum era acest bărbier şi valet de cameră - Olivier le 
Dain, căruia i se spunea uneori „Olivier Le Mauvais”% 
alteori Olivier Le Diable, poreclit astfel din pricina 
abilității lipsite de scrupule cu care îl asista pe rege la 
executarea planurilor întortocheatei sale politici. El se 
opri pentru câteva clipe şi schimba câteva vorbe cu 
contele de Dunois, care părăsi numaidecât sala, iar 
bărbierul lunecă înapoi spre încăperile regelui, de unde 
venise, în timp ce toţi cei dimprejur se grăbeau să-i 
facă loc, politeţe la care răspundea înclinându-se umil, 
cu foarte rare excepţii, când făcu din una sau două 
persoane subiectul invidiei tuturor celorlalţi curteni, 
cărora le şopti un singur cuvânt la ureche după care, 
murmurând ceva despre îndatoririle suveranului său, 
evită răspunsurile acestora, ca şi solicitările acelora 
care voiau să-i atragă atenţia. 

Ludovic Lesly avu norocul să fie unul din cei care, 
cu acel prilej, fură onoraţi de Olivier, care-l asigură cu 
un singur cuvânt că lucrul care-l interesa fusese 
rezolvat cu bine. 


27 Cel rău (în limba franceză). (n. t.) 

Curând după aceea, scoţianul avu o confirmare a 
acestei plăcute veşti. Vechea cunoştinţă a lui Quentin, 
Tristan l'Hermite, marele prevot al casei regale, intră 
în sală şi veni drept spre locul unde se afla Le Balafre. 
Strălucitul veşmânt al acestui ofiţer nu făcea decât să 
scoată şi mai mult în evidentă înfăţişarea lui sinistră şi 
privirile crunte, iar tonul pe care voia să-l facă 
binevoitor era ca mormăitul unui urs. Vorbele lui 
păreau însă mai prietenoase decât tonul cu care 
fuseseră rostite. El spuse că-i pare rău pentru 
neînţelegerea care se stârnise între ei în ajun şi că 
aceasta se datora faptului că nepotul domnului Balafre 
nu purta ţinuta corpului şi nu-l înştiinţase că aparţine 
acestuia, ceea ce dusese la greşeala pentru care îşi 
cerea în prezent scuze. 

Ludovic Lesly dădu răspunsul cuvenit şi îndată ce 
Tristan se îndepărtă, îi şopti nepotului său că de acum 
înainte se vor bucura de onoarea de a avea un duşman 
de moarte în persoana acestui ofiţer de temut. „Dar - 
adăugă el - suntem în afară de „sa volée”?! Un soldat 
- urmă el - care-şi face datoria, poate să-i râdă în nas 
marelui prevot”. 

Quentin nu se putu împiedica să nu fie de aceeaşi 
părere cu unchiul său, întrucât, în clipa când Tristan 
plecase de lângă ei, le aruncase o privire fioroasă, ca 
aceea pe care o aruncă un urs vânătorului a cărui 
suliță l-a rănit. 

Într-adevăr, chiar atunci când mânia lui era mai 
puţin îndreptăţită, privirea sumbră a acestui om 
exprima atâta răutate, încât cei dimprejur se fereau de 
ea, tremurând înspăimântați - şi tremurul tânărului 


28 De atingerea lui (în limba franceză). (n. t.) 

scoţian fu cu atât mai zguduitor, cu cât el simţea încă 
pe umeri ghearele celor doi călăi ai acestui sinistru 
personaj. 

Între timp, Olivier, după ce se strecurase prin sală; 
în felul în care am încercat să-l descriem, în timp ca 
toată lumea, chiar şi cei mai înalţi ofiţeri, îi făceau loc 
şi-l copleşeau cu atenţii ceremonioase, pe care 
modestia lui părea că doreşte să le evite, se întoarse în 
încăperile interioare, ale căror uşi fură îndată deschise 
dinaintea regelui Ludovic, care intră în sală. 

Ca toţi ceilalţi, Quentin îşi întoarse privirile spre el şi 
tresări atât de violent, încât aproape că scăpă arma 
din mână, recunoscând în regele Franţei pe 
neguţătorul de  mătăsuri, pe acel Maitre Pierre, 
companionul său în plimbarea pe care o făcuse în ajun. 
Anumite bănuieli cu privire la adevăratul rang al acelui 
om trecuseră de mai multe ori prin mintea lui - dar 
aceasta, realitatea aceasta pe care o avea în fata 
ochilor, era mai îndrăzneață decât cele mai îndrăzneţe 
presupuneri ale sale. 

O privire aspră a unchiului său, nemulţumit de 
această lipsă de disciplină în serviciu, îl făcu să-şi 
recapete cumpătul. Nu fu însă mai puţin uluit când 
văzu că regele, al cărui ochi ager îl descoperi de 
îndată, păşi drept spre el, fără a da atenţie nimănui 
altcuiva. 

— Ei, tinere - spuse Ludovic - am auzit că ai făcut 
zarvă din prima zi când ai sosit în Touraine. Te iert 
însă, fiindcă greşeala a fost în primul rând a unui 
bătrân negustor nesăbuit care a crezut că sângele 
caledonian din  vinele dumitale trebuie încălzit 
dimineaţa cu vin de Beaune. Dacă am să-l găsesc am 

să dau o pildă acelora care îmi strică soldaţii. Balafre - 
adăugă el, întorcându-se spre Lesly - nepotul dumitale 
este un tânăr chipeş, deşi cam prea înflăcărat. Ne plac 
asemenea caractere, şi avem de gând să facem mai 
mult ca oricând pentru bărbaţii viteji care ne 
înconjoară. Scrie pe o hârtie anul, ziua, ora şi minutul 
când s-a născut nepotul dumitale şi dă-o lui Olivier 
Dain. 

Le Balafre se înclină adânc şi îndată luă iar poziţia 
de drepţi, ca unul care dorea să arate prin aceasta că 
este gata şi la ordinele regelui în orice împrejurare. În 
timpul acesta, Quentin, care-şi revenise din prima 
surpriză, cercetă înfăţişarea regelui cu o luare-aminte 
sporită şi se gândi uimit că acum îi vedea cu alţi ochi 
manierele şi trăsăturile, faţă de felul în care le văzuse 
la cea dintâi întâlnire. 

Acestea nu erau mult schimbate în aparenţă, căci 
Ludovic, dispreţuind întotdeauna aspectul exterior, 
purta de data aceasta un costum vechi de vânătoare, 
albastru închis, nu mai bun decât hainele modeste de 
burghez din ajun, împodobit cu un şirag foarte mare de 
mătănii din abanos, ce-i fusese trimis de un personaj 
care nu era nici mai mult, nici mai puţin decât „le 
grand Seygneur”? cu o atestare că fusese purtat de un 
călugăr copt, de pe muntele Liban, cunoscut prin 
adânca sa cucernicie. 'În loc de pălăria cu o singură 
iconiţă, acum purta pe cap o altă pălărie împodobită de 
jur împrejur cu cel puţin vreo zece iconiţe ieftine, 
înfăţişând chipurile unor sfinţi, turnate în plumb. Dar 
acei ochi, în care, după cum crezuse mai înainte 
Quentin, scânteia setea de câştig, aveau, acum, când 

ştia că aparţin unui destoinic şi puternic monarh, o 
privire străpungătoare şi maiestoasă; şi acele cute de 
pe frunte pe care le credea-săpate de îndelungi 
socoteli mărunte, negustoreşti, păreau acum semnele 
înţelepciunii dobândite prin cugetări adânci asupra 
destinelor popoarelor. 

Îndată după sosirea regelui intrară în sală prinţesele 
Franţei, urmate de doamnele din suita lor. Cea mai 
vârstnică, măritată cu Pierre de Bourbon şi cunoscută 


în istoria Franţei sub numele de doamna de Beaujeu, 


nu prea are legătură cu povestirea noastră. Era înaltă 
şi destul de frumoasă, poseda darul vorbirii, felurite 
alte talente şi moştenise agerimea tatălui ei, care avea 
multă încredere în ea şi o iubea atât cât putea el să 
iubească pe cineva. 

Mezina, nefericita Jeanne, logodnica ducelui de 
Orleans, păşea sfioasă alături de sora ei, ştiind prea 
bine că-i lipseau toate acele însuşiri fizice pe care 
femeile doresc atât de mult să le aibă sau cred că le 
au. Era palidă, slabă şi avea o constituţie 
bolnăvicioasă; bustul ei era vizibil strâmbat într-o parte 
şi statura atât de inegală, încât s-ar fi putut spune că e 
cocoşată. Un frumos şirag de dinţi, ochi care exprimau 
melancolie, blândeţe şi resemnare, bucle foarte bogate 
de un castaniu deschis, erau singurele daruri pe care 
doar linguşeala ar fi' putut îndrăzni să le pună în 
cumpănă împotriva chipului ei lipsit de frumuseţe. 
Pentru a întregi tabloul, se putea observa cu uşurinţă, 
din neglijenţa cu care se îmbrăca şi din sfiiciunea cu 
care se purta, că îşi dădea seama, în mod neobişnuit 
de limpede şi cu tristeţe, de toată simplitatea înfăţişării 
sale şi că nu îndrăznea să facă nici o încercare pentru 

a înlocui prin comportare sau prin iscusinţă ceea ce îi 
refuzase natura, sau de a se strădui pe orice altă cale 
să placă. Regele, care n-o iubea, păşi spre ea de îndată 
ce o văzu intrând: 

— Ei bine, fiica mea cea dispreţuitoare de lume, 
te-ai îmbrăcat astăzi pentru vânătoare sau pentru 
mănăstire? Vorbeşte, răspunde! 

— Pentru ceea ce va plăcea maiestăţii voastre, sire, 
răspunse prinţesa, de-abia şoptind vorbele. 

— Într-adevăr, Jeanne, se pare că vrei să mă 
încredinţezi că dorinţa ta e să părăseşti curtea şi să 
renunţi la lume şi la deşertăciunile ei. Hm ! fată, crezi 
tu că noi, fiul cel mai mare al sfintei biserici, am 
refuza-o cerului pe fiica noastră? Să ne ferească Maica 
Domnului şi sfântul Martin ca să refuzăm această 
ofrandă, dacă ea va fi socotită demnă de altar, sau 
dacă într-adevăr aceasta e chemarea ta! 

Vorbind astfel, regele se închină cu evlavie, părând, 
în acest timp - îşi zicea Quentin - ca un vasal şiret care 
se făcea că nu pune preţ pe însuşirile unui lucru pe 
care dorea să-l păstreze pentru el, ca să i se ierte că 
nu-l dăruieşte suveranului său. „Îndrăzneşte oare să fie 
făţarnic până şi cu cerul? gândi Durward. Să se joace 
cu Dumnezeu şi cu sfinţii, cum poate să se joace în 
linişte cu oamenii care nu îndrăznesc să-i scruteze firea 
mai îndeaproape?” 

După o clipă de reculegere cucernică, Ludovic 
urmă: 

— Nu, fiica mea, eu şi încă cineva cunoaştem mai 
bine gândurile tale. Nu-i aşa, dragul meu văr 
d'Orleans? Apropie-te, seniore, şi însoţeşte la calul ei 
pe această pioasă vestală a noastră. 

La auzul vorbelor regelui, ducele de Orléans se 
grăbi să îndeplinească porunca, dar atât de tulburat, 
cu un pas atât de repezit, încât Ludovic îi strigă: 

— Ei, dragul meu văr, potoleşte-ţi galanteria şi 
priveşte înaintea dumitale. Doamne! ce nechibzuită 
este graba cavalerului în asemenea împrejurări. 
Aproape că ai fi luat mâna Annei, în loc de a o lua pe 
aceea a surorii sale. Crezi că ar trebui să ţi-o dau eu 
însumi pe a Jeannei? 

Nefericitul prinţ ridică privirile şi se cutremură ca un 
copil silit să atingă un lucru pentru care are o repulsie 
instinctivă. Apoi, făcând un efort, luă mâna prinţesei 
care nu i-o întinse şi nici nu şi-o retrase. Stând astfel, 
cu degetele ei umezite de o sudoare rece în mâna lui 
tremurătoare, cu ochii lăsaţi în jos, era greu de spus 
care din aceste două fiinţe tinere era mai nenorocită - 
ducele, care se simţea legat de obiectul aversiunii sale 
printr-un lanţ pe care nu îndrăznea să-l sfărâme, sau 
nefericita tânără care vedea limpede că inspira oroare 
aceluia a cărui afecţiune ar fi fost gata s-o răscumpere 
cu propria-i viaţă. 

— Şi acum, seniori şi doamne, la cai. Vom conduce 
noi înşine pe fiica noastră, doamna de Beaujeu, spuse 
regele. Dumnezeu şi sfântul Hubert să binecuvânteze 
această vânătoare matinală. 

— Sunt silit, mă tem, s-o întrerup, sire, spuse 
contele de Dunois. Emisarul burgund aşteaptă la 
porţile castelului şi cere audienţă. 

— Ce audienţă, Dunois? replică regele. Nu i-ai spus, 
după cum ţi-am trimis vorbă prin Olivier, că nu vom 
avea timp să-l vedem astăzi, că mâine e sărbătoarea 
sfântului Martin, pe care, graţie cerului, n-o vom 

tulbura prin nici un gând pământesc, şi că în ziua 
următoare ne-am gândit să mergem la Amboise, dar că 
îndată ce ne vom întoarce nu vom uita să-i acordăm 
audiența, pe cât ne vor îngădui treburile mai grabnice. 

— Toate acestea i le-am spus, sire, răspunse 
Dunois. Totuşi... - 

— Pasques-dieu! Ce ţi s-a oprit în gât, dragul meu? 
spuse regele. Se pare că cele spuse de burgund au fost 
greu de mistuit! 

— Dacă datoria mea, ordinele maiestăţii voastre, şi 
caracterul său de ambasador nu m-ar fi împiedicat - 
spuse Dunois - aş fi încercat să-l fac să le mistuie el 
însuşi, căci, pe Maica Domnului d'Orleans, aş fi dorit să 
şi le înghită el însuşi, decât să le rostesc în faţa 
maiestăţii voastre. 

— Pe viaţa mea, Dunois - exclamă regele - e ciudat 
că tu, unul din oamenii cei mai neastâmpăraţi, ai atât 
de puţină îngăduinţă pentru acelaşi neajuns al 
nestăpânitului şi înflăcăratului nostru văr Carol de 
Burgundia. Ei, dragul meu, asemenea mesaje 
zgomotoase mă neliniştesc tot atât de puţin, pe cât 
sunt neliniştite turnurile acestui castel de şuieratul 
vântului din nord-vest, care vine din Flandra, ca şi 
acest gălăgios emisar. 

— Atunci, vă vestesc, sire - răspunse Dunois - că 
acest conte de Crèvecoeur aşteaptă jos, cu escorta lui 
de însoțitori şi de trompeţi, şi spune că, întrucât 
maiestatea voastră îi refuză audiența pe care stăpânul 
lui i-a poruncit s-o ceară, pentru anumite afaceri 
nespus de grabnice, el va rămâne aici până la miezul 
nopţii şi se va adresa maiestăţii voastre la orice oră 
veţi binevoi să ieşiţi din castel, fie pentru treburi, fie 

pentru plimbare sau pentru rugăciune şi că nici un 
considerent, cu excepţia forţei făţişe, nu-l va face să 
renunţe la hotărârea sa. 

— Este un nebun, spuse regele, destul de calm. 
Crede acest cap-aprins din Hainaut că e o penitenţă 
pentru un om de bun simţ să stea liniştit timp -de 
douăzeci şi patru de ore între zidurile castelului, când 
este ocupat cu afacerile regatului său? Aceşti 
înfumuraţi  nestăpâniţi cred că toţi oamenii sunt 
nefericiţi cum se simt ei când nu se află în şa şi cu 
piciorul în scară. Ai grijă să se aducă înăuntru câinii şi 
să se aibă grijă de ei, dragul meu Dunois. Astăzi ţinem 
consiliu şi nu mai mergem la vânătoare. 

— Sire - răspunse Dunois - astfel nu veţi scăpa de 
Crèvecoeur, întrucât instrucţiunile sale prevăd că dacă 
nu va obţine audiența cerută, să-şi ţintuiască mănuşa 
în zidul castelului, drept sfidare de moarte din partea 
stăpânului său, să repudieze legătura de credinţă faţă 
de Franţa şi să declare pe loc război. 

— Hm! rosti Ludovic, fără nici o schimbare 
perceptibilă în glas, dar încruntându-se atât de mult 
până când ochii lui negri, străpungători, fură aproape 
cu totul ascunşi sub sprâncenele-i stufoase. Asta e 
deci? Se crede oare atât de stăpân, fostul nostru vasal, 
scumpul nostru văr, încât să se poarte cu noi atât de 
aspru? Hm, atunci, Dunois, trebuie să desfăşurăm 
vechea noastră Oriflamme şi să strigăm.: 

Saint Denis Mont-Joie! 

— Amin! să fie într-un ceas fericit, rosti marţial 
Dunois. Gărzile din sală, neputând să-şi stăpânească 
acelaşi impuls, se mişcară toate în posturile lor, aşa 
încât armele zăngăniră surd dar desluşit. Regele îşi 

aruncă privirile cu mândrie în jur şi, pentru o clipă, 
gândi şi privi întocmai ca viteazul său părinte. 

Dar înflăcărarea de o clipă făcu loc îndată unui 
şuvoi de consideraţii politice care arătau că în acea 
împrejurare o ruptură făţişă cu Burgundia ar fi OE 
deosebit de primejdioasă. 

Tronul Angliei fusese ocupat de Eduard al IV-lea, un 
rege viteaz şi biruitor în războaie, care luptase 
personal în treizeci de bătălii. Eduard era frate cu 
ducesa de Burgundia şi se putea presupune foarte bine 
că nu aştepta decât o ruptură între ruda sa apropiată şi 
Ludovic pentru a arunca în Franţa, prin Calais, acea 
poartă permanent deschisă, armatele care ieşiseră 


învingătoare în războaiele civile din Anglia şi a şterge 


amintirea neînțelegerilor interne printr-o invazie în 
Franţa, privită de englezi ca cea mai populară acţiune. 
La acest considerent se adăuga fidelitatea nesigură a 
ducelui de Bretania şi alte lucruri importante care 
dădeau de gândit. Astfel că, după o tăcere adâncă, 
când Ludovic vorbi din nou, tonul lui era acelaşi, dar 
gândurile altele. 

— Dar Dumnezeu să ne păzească - urmă el - ca noi, 
prea creştinul rege, fără a fi siliţi la aceasta, să 


îngăduim vărsarea sângelui creştinesc dacă ceva mai 


prejos decât dezonoarea poate înlătura o asemenea 
nenorocire. Ne este mult mai dragă siguranţa supuşilor 
noştri decât afrontul pe care demnitatea noastră îl 
poate primi prin ieşirea grosolană a unui ambasador 
insolent care şi-a depăşit poate împuternicirea pe care 
o are. 

— Beati pacific”, rosti cardinalul Balue. 

— Adevărat. Şi eminenţa voastră ştie că cei smeriţi 
se vor înălța, adăugă regele. 

Cardinalul încheie cu un Amen căruia i se alăturară 
puţine persoane, căci până şi palizii obraji ai ducelui de 
Orleans se aprinseră de ruşine, iar Balafre îşi stăpâni 
atât de puţin simţămintele, încât scăpă jos coada 
halebardei, care căzu greu pe podea - mişcare de 
nerăbdare pentru care cardinalul îl dojeni cu asprime 
şi-l învăţă cum se ţin armele în prezenţa suveranului. 
Regele însuşi părea neobişnuit de jenat din pricina 
tăcerii dimprejur. 

— Ai rămas pe gânduri, Dunois, spuse el. Nu eşti de 
părere să-l primim pe acest emisar încăpățânat, da? 

— Nicidecum, spuse Dunois. Nu mă amestec în 
treburi care depăşesc sfera mea. Mă gândeam numai 
să cer maiestăţii voastre o favoare. 

— O favoare, Dunois? Despre ce e vorba? De obicei 
nu ceri nimic, astfel că poţi conta pe graţia noastră! 

— Atunci aş dori ca maiestatea voastră să mă 
trimită la Evreux pentru a pune în ordine clerul, spuse 
Dunois, cu o francheţă de soldat. 

— Asta ar fi într-adevăr dincolo de sfera ta, replică 
regele, zâmbind. 

— Pot conduce preoţii tot atât de bine - răspunse 
contele - precum monseniorul episcop de Evreux, sau 
eminenţa sa cardinalul, dacă acest titlu îi place mai 
mult, poate face instrucţie cu soldaţii din garda 
maiestăţii voastre. 

Regele zâmbi din nou şi-i şopti lui Dunois enigmatic: 

— Poate va veni ziua când îi vom pune la ordine 
împreună pe preoţi. Dar deocamdată s-o suportăm pe 
namila asta îngâmfată de episcop. Ah, Dunois, Dunois! 

Roma, Roma ni-l pune în cap şi pe el şi alte poveri 
grele. Răbdare, dragul meu văr, să batem cărţile de 
joc, până ne va cădea una bună în mână. 

Trompetele  sunară în curte, vestind sosirea 
seniorului burgund. Toţi cei de faţă în sala de primire 
se grăbiră să-şi ocupe locurile cuvenite, după rang, 
regele şi fiicele sale rămânând în centrul adunării. 

Contele de Crèvecoeur, războinic renumit şi aprig, 
intră în sală; spre deosebire de uzanţele obişnuite în 
ceea ce-i privea pe trimişii puterilor prietene, el apăru 
complet echipat, cu excepţia capului, într-o falnică 
armură de Milan, făurită din oţel, gravată şi încrustată 
cu aur, în stilul fantezist numit arăbesc. Împrejurul 
gâtului şi peste platoşa strălucitoare atârna colanul 
ordinului instituit de stăpânul lui, Lâna de aur, una 
dintre cele mai onorate asociaţii de cavaleri, cunoscute 
pe atunci în lumea creştină. Era urmat de un frumos 
paj care-i ducea coiful, şi de un herald care purta 
scrisorile de acreditare. Acesta îngenunche şi le 
prezentă regelui, în timp ce ambasadorul se opri în 
mijlocul sălii, ca pentru a da timp să i se admire 
privirile mândre, statura impunătoare şi calmul ager al 
figurii şi întregii sale ţinute. Ceilalţi oameni din suita lui 
aşteptau în anticameră sau în curte. 

— Apropie-te, seniore conte de Crèvecoeur, rosti 
Ludovic după ce-şi aruncă o privire pe hârtia de 
împuternicire. Nu avem nevoie de scrisori de 
acreditare pentru a primi un războinic atât de 
binecunoscut sau a ne asigura de încrederea atât de 
bine meritată de care te bucuri pe lângă stăpânul 
domniei tale. Sperăm că frumoasa soţie a domniei tale, 
în ale cărei vine curge o parte din sângele nostru 

strămoşesc, e sănătoasă. Dacă ai fi adus-o aici de 
mână, seniore conte, ne-am fi putut gândi că porţi 
armură, în această împrejurare neobişnuită, pentru a-ţi 
menţine frumuseţea ei prin superioritatea împotriva 
galanţilor cavaleri ai Franţei. Altfel nu putem înţelege 
rostul acestei întregi panoplii. 

— Sire - replică ambasadorul - contele de 
Crevecoeur trebuie să-şi declare nefericirea şi să vă 
ceară iertare că nu poate, cu acest prilej, să răspundă 
cu toată prea plecata deferenţă, datorată regalei 
curtoazii, cu care a fost onorat de maiestatea voastră. 
Dar, deşi vorbeşte doar vocea lui Philippe Crèvecoeur 
de Cordes, cuvintele pe care le rosteşte trebuie 
socotite ca aparţinând graţiosului său senior şi 
suveran, ducele de Burgundia. 

— Şi ce are să ne spună Philippe Crèvecoeur de 
Cordes în numele Burgundiei? întrebă Ludovic cu tot 
mai multă demnitate. Domnia sa să nu uite însă că 
vorbeşte aici aceluia care e suveranul suveranului său. 

Crèvecoeur se înclină şi apoi rosti cu glas tare: 

— Rege al Franţei, puternicul duce de Burgundia vă 
trimite încă un mesaj care enumeră jignirile şi 
samavolniciile săvârşite la hotarele sale de soldaţii şi 
ofiţerii maiestăţii voastre, şi cea dintâi întrebare este 
dacă maiestatea voastră are de gând să-i dea 
satisfacţie pentru aceste ofense? 

Aruncând o privire fugară pe hârtia pe care heraldul 
o desfăşurase, înclinând genunchiul, regele spuse: 

— Aceste lucruri au fost de mult timp supuse 
consiliului nostru. Nedreptăţile despre care e vorba în 
plângere sunt fie compensate prin acelea suferite de 
supuşii mei, fie nedovedite, fie răscumpărate prin 

represaliile garnizoanelor ducelui. Dacă mai sunt şi 
altele care nu intră în aceste categorii, nu avem nimic 
împotrivă, ca un prinţ creştin ce suntem, să dăm 
satisfacţie pentru faptele ofensatoare pomenite de 
vecinul nostru, deşi au fost săvârşite nu numai fără 
încuviințarea noastră, dar chiar împotriva ordinului 
nostru expres. 

— Voi transmite răspunsul maiestăţii voastre prea 
graţiosului meu stăpân - spuse ambasadorul - dar 
să-mi îngăduiţi a spune că întrucât el nu se deosebeşte 
cu nimic de răspunsurile nedesluşite care s-au dat 
până acum plângerilor sale îndreptăţite, nu pot 
nădăjdui că el va oferi posibilitatea statornicirii din nou 
a păcii şi prieteniei între Franţa şi Burgundia. 

— După cum va fi voia Domnului, spuse regele. Nu 
teama de armele stăpânului domniei tale, ci numai 
dragostea de pace mă îndeamnă să răspund cu atâta 
modestie la reproşurile sale imperioase. Să auzim mai 
departe mesajul. 

— Următoarea cerere a stăpânului meu - vorbi 
ambasadorul - este ca maiestatea voastră să înceteze 
legăturile ascunse, pe sub mână, cu oraşele Gand, 
Liege şi Malines. El cere maiestăţii voastre să recheme 
trimişii secreţi prin mijlocirea cărora sunt întreţinute 
nemulţumirile bunilor săi cetăţeni din Flandra şi să 
alunge de pe domeniile sale sau mai bine să-i predea 
suveranului lor pentru a fi pedepsiţi după cum se 
cuvine pe trădătorii care au fugit din locurile uneltirilor 
lor, găsind prea repede adăpost la Paris. Orleans, Tours 
şi alte oraşe franceze. 

— Spune ducelui de Burgundia - replică regele - că 
nu am nici o cunoştinţă despre acele acţiuni ascunse 

pe care mi le pune în sarcină atât de injurios: că 
supuşii mei din Franţa călătoresc liber spre oraşele 
Flandrei sau primesc cetăţeni de acolo, pentru folosul 
reciproc şi întreruperea acestor călătorii ar fi 
păgubitoare atât pentru interesele ducelui, cât şi 
pentru interesele mele; că mulţi flamanzi locuiesc în 
regatul meu şi se bucură de ocrotirea legilor mele în 
acelaşi scop - niciunul însă, după câte ştiu, în scopul 
trădării sau al revoltei împotriva ducelui. Continuă 
mesajul - ai auzit răspunsul meu. 

— Ca şi pe cel dintâi, sire, l-am auzit cu mâhnire - 
răspunse contele de Crèvecoeur - întrucât nu are acel 
caracter direct şi limpede pe care ducele, stăpânul 
meu, l-ar primi ca reparaţie pentru lungul şir de uneltiri 
tainice, câtuşi de puţin îndoielnice, deşi acum 
tăgăduite de maiestatea voastră. Dar îmi voi continua 
mesajul. Ducele de Burgundia cere mai departe regelui 
Franţei să trimită înapoi pe teritoriul lui, fără întârziere, 
şi sub o pază severă, persoana lsabellei, contesă de 
Croye, precum şi a rudei şi supraveghetoarei sale, 
contesa Hameline, din aceeaşi familie; pomenita 
contesă Isabelle, fiind prin legile tării şi prin 
dependenţa sa de rudenie pupila numitului duce de 
Burgundia, a fugit de pe domeniile ei şi s-a sustras 
supravegherii pe care ducele, ca un tutore grijuliu, voia 
s-o exercite asupra ei, bucurându-se de găzduirea 
secretă a regelui Franţei, care o sprijină în 
nesupunerea ei faţă de duce, suzeranul şi tutorele ei 
firesc, împotriva legilor divine şi omeneşti, recunoscute 
din totdeauna în Europa civilizată. Mă opresc încă 
odată pentru a asculta răspunsul maiestăţii voastre! 

— Ai făcut bine, conte de Crèvecoeur - spuse regele 

cu un ton dispreţuitor - că ţi-ai început misiunea de 
dimineaţă, căci dacă ai de gând să-mi ceri socoteală 
pentru fuga tuturor vasalilor pe care pasiunile aprinse 
ale stăpânului domniei tale i-au silit să fugă de pe 
domeniile lui, şiragul acesta de mătănii ar putea să se 
depene până seara. Cine poate afirma că aceste 
doamne sunt pe pământurile stăpânite de mine? Şi 
dacă ar fi aşa, cine ar putea îndrăzni să spună că eu 
le-am înlesnit fuga încoace, sau că le-am primit şi 
le-am oferit protecţia mea? Şi încă, cine poate susţine 
că, dacă sunt în Franţa, locul lor de refugiu este 
cunoscut de mine? 

— Sire - răspunse Crèvecoeur - cu voia maiestăţii 
voastre mi s-a pus la dispoziţie un martor în legătură 
cu acest subiect. Un om care le-a văzut pe acele 
doamne fugare în hanul numit Fleur-de-lys, nu departe 
de castel - un om care v-a văzut pe maiestatea voastră 
în compania lor, deşi sub deghizarea neonorabilă a 
unui negustor din Tours - un om care a primit de la ele, 
în prezenţa voastră regală, mesaje şi scrisori pentru 
prietenii lor din Flandra - care le-a remis ducelui de 
Burgundia destăinuindu-i totul. 

— Adu-l aici, spuse regele. Adu-l în faţa mea pe acel 
om care îndrăzneşte să susţină asemenea neadevăruri 
vădite. 

— Vorbiţi triumfător, sire, fiindcă ştiţi prea bine că 
acest martor nu mai există. Când trăia, numele lui era 
Zamet Maugrabin, fiind unul dintre acei boemieni 
nomazi. El a fost executat ieri, după câte am aflat, de 
un detaşament aflat sub ordinele marelui prevot al 
maiestăţii voastre, pentru a-l împiedica, fără îndoială, 
să vină aici, spre a se adeveri ce a spus în legătură cu 

aceasta ducelui de Burgundia, în prezenta consiliului 
său şi a mea, Philippe Crèvecoeur de Cordès, ... 

— Pe Maica Domnului d'Embrun! - exclamă regele - 
aceste învinuiri sunt atât de nesăbuite, iar cugetul meu 
e atât de curat în tot ceea ce ar avea vreo legătură cu 
ele, încât, pe cinstea unui rege, îmi vine mai curând'să 
râd decât să mă supăr. Garda prevotului meu dă morții 
în fiece zi, aşa cum e datoria ei, hoţi şi oameni fără 
căpătâi. Poate fi coroana mea defăimată de vorbele pe 
care aceşti, hoţi şi hoinari le-ar fi spus aprinsului meu 
văr de Burgundia şi înţelepţilor lui sfetnici? Spune-i, te 
rog, bunului meu văr că dacă-i place compania unor 
asemenea oameni, să şi-i ţină mai bine pe propriile lui 
pământuri, pentru că aici vor avea parte doar de o 
scurtă spovedanie şi de un ştreang trainic. 

— Stăpânul meu n-are nevoie de asemenea supuşi, 
sire - răspunse contele, pe un ton şi mai ireverenţios 
decât îşi îngăduise până atunci - pentru că nobilul 
duce nu obişnuieşte să întrebe vrăjitoarele, egipţienii 
nomazi sau pe altcineva asupra soartei şi viitorului 
vecinilor şi aliaţilor săi. 

— Am avut până acuma destulă răbdare, mai mult 
decât destulă - spuse regele, întrerupându-l - şi dacă 
singurul scop al sosirii domniei tale aici pare să fie 
proferarea de insulte, vom trimite pe cineva în 

numele nostru la ducele Burgundiei - încredinţat 
că procedând astfel faţă de noi, ţi-ai depăşit 
împuternicirea, oricare ar fi fost ea. 

— Dimpotrivă - spuse Crèvecoeur - nu m-am 
achitat încă pe deplin de misiunea ce mi s-a dat. 
Ascultaţi, Ludovic de Valois, rege al Franţei, ascultati, 
nobili şi gentilomi aici de faţă, ascultați, voi toţi oameni 

buni şi cinstiţi, iar tu, Toison d'Or*! - se adresă el 
heraldului - vesteşte după mine: Eu, Philippe 
Crèvecoeur de Cordès, conte al Imperiului şi cavaler al 
ordinului princiar de onoare al Lânei de aur, în numele 
prea-puternicului duce de Burgundia, Lotaringia, 
Brabant, Limburg, Luxemburg şi Gueldres, conte -de 
Flandra şi d'Artois, conte palatin de Hainaut, de 
Olanda, Zeelanda, de Namur şi de Zutphen, marchiz al 
Sfântului Imperiu, senior de Frise, de Salines şi 
Malines, vă fac cunoscut pe faţă, vouă, rege al Franţei, 
că întrucât aţi refuzat să daţi satisfacţie pentru 
feluritele pagube, nedreptăţi şi ofense făcute şi 
pricinuite de voi sau cu sprijinul, sfatul ori îndemnul 
vostru împotriva numitului duce, şi a iubiţilor săi 
supuşi, acesta declară, prin gura mea, că repudiază 
supunerea şi credinţa fată de coroana şi demnitatea 
voastră, vă declară făţarnic şi fără credinţă şi vă 
trimite sfidarea lui ca prinţ şi ca om... lată chezăşia 
mea, spre dovada celor ce am spus. 

Rostind aceste cuvinte îşi scoase mănuşa de zale 
din mâna dreaptă şi o aruncă jos. 

Până în clipa acestui gest îndrăzneţ, în tot timpul 
scenei neobişnuite care se desfăşurase, în sala regală 
domnise o tăcere adâncă. Dar îndată după ce răsună 
zornăitul mănuşii aruncate, acoperit de glasul adânc al 
heraldului burgund Toison d'Or, care strigă Vive 
Bourgogne”? izbucni o larmă cumplită. În timp ce 
Dunois, Orléans, bătrânul lord Crawford şi încă unul 
sau doi, al căror rang îi autoriza să intervină, îşi 
disputau dreptul de a ridica mănuşa, ceilalţi de fată, 


31 Lână de aur (în limba franceză). (n. t.) 
32 Trăiască Burgundia (în limba franceză). (n. t.) 

din sală, strigau: Doborâţi-l! Tăiaţi-l în bucăţi! A venit 
aici să-l insulte pe regele Franţei, în propriul său palat! 

Dar regele potoli tumultul strigând cu un glas de 
tunet care le acoperi şi le amuţi pe toate celelalte: 

— Linişte, vasali! Nu vă atingeţi de om şi nici de 
chezăşie! Şi domnia ta, conte, din ce este alcătuită 
viaţa domniei tale, pe ce se bizuie, ca s-o pui la bătaie 
într-o aruncătură de zaruri atâta de primejdioasă? 
Pesemne că ducele domniei tale este turnat dintr-un 
metal deosebit de al celorlalţi prinți de vreme ce-şi 
susţine pretinsa nemulţumire într-un chip atât de 
ciudat! 

— El este într-adevăr turnat dintr-un metal deosebit, 
mult mai nobil decât al celorlalţi prinți din Europa - 
răspunse aprigul conte de Crèvecoeur - căci atunci 
când niciunul dintre ei nu îndrăzneau să vă dea 
adăpost - vouă, rege Ludovic, atunci când eraţi încă 
Delfin, exilat şi urmărit de întreaga înverşunare a 
răzbunării tatălui vostru şi de toată puterea regatului, 
aţi fost primit şi ocrotit ca un frate de nobilul meu 
stăpân, a cărui mărinimie aţi răsplătit-o atât de urât. 
Rămâneţi cu bine, sire. Misiunea mea este terminată. 

Vorbind astfel, contele de Crèvecoeur ieşi repede 
din sală, fără a cere îngăduinţa de a pleca. 

— După el, după el! Ridicaţi mănuşa şi după el! 
strigă regele. Nu mă adresez ţie, Dunois, şi nici 
domniei tale, lord Crawford, care eşti, cred, prea 
bătrân pentru ciocniri atât de înflăcărate, şi nici ţie, 
dragul meu văr d'Orleans, care eşti prea tânăr pentru 
ele. Eminenţa sa, monseniorul cardinal şi episcop de 
Auxerre - eminenţa sa are datoria sfântă de a face 
pace între prinți; ridicaţi mănuşa şi arătaţi-i contelui 

Crèvecoeur păcatul săvârşit, insultând astfel un mare 
monarh la propria lui curte şi silindu-l să aducă urgia 
războiului asupra ţării sale şi a vecinilor săi.. 

La acest apel direct şi personal, cardinalul Balue se 
aplecă şi ridică mănuşa cu atâta grijă, de parcă ar fi 
atins o viperă, atât de adâncă era în aparenţă 
aversiunea lui faţă de acest simbol al războiului. Apoi 
ieşi îndată din încăperea regală pentru a alerga după 
cel ce zvârlise sfidarea. 

Ludovic privi în tăcere cercul curtenilor săi, dintre 
care mulţi, cu excepţia celor descrişi de noi ca oameni 
de rând, care-şi dobândiseră rangurile la curtea regelui 
pentru alte merite decât curajul şi faptele de arme, se 
priveau palizi, vădit neplăcut impresionați de scena la 
care fuseseră martori. Ludovic îi privi cu dispreţ şi apoi 
strigă tare: 

— Deşi contele de Crèvecoeur e îngâmfat şi 
arogant, trebuie să mărturisesc că ducele de 
Burgundia are în el un om mai îndrăzneţ decât oricare 
alt mesager al unui prinţ. Aş vrea să ştiu unde să 
găsesc un emisar tot atât de credincios care să ducă 
răspunsul meu. 

— Sunteţi nedrept cu nobilii francezi, sire, ripostă 
Dunois. Niciunul dintre ei nu şovăie să ducă ducelui de 
Burgundia sfidarea, în vârful spadei sale. 

— Sire - vorbi şi bătrânul Crawford - nedreptăţiţi în 
aceeaşi măsură pe gentlemenii scoțieni din serviciul 
vostru. Nici eu şi niciunul dintre oamenii mei de rang 
corespunzător nu dă înapoi o clipă să ceară satisfacţie 
acelui conte trufaş. Cu îngăduinţa maiestăţii voastre, 
braţul meu este încă destul de tare pentru a-l pedepsi. 

— Dar maiestatea voastră - urmă Dunois - nu se 

foloseşte de noi în nici un serviciu prin care am putea 
dobândi gloria pentru noi, pentru maiestatea voastră şi 
pentru Franţa. 

— Spune mai bine, Dunois - replică regele - că nu 
dau frâu liber înflăcărării nestăpânite, care, pentru un 
fleac de ambiţie cavalerească, te-ar duce la pierzanie 
pe tine, tronul, Franţa, totul. Nu-i unul dintre voi care 
să nu ştie cât de scump e fiecare ceas de pace în 
aceste clipe, cât de necesar este pentru vindecarea 
rănilor unei ţări sfâşiate, şi nu e unul dintre voi care să 
nu se arunce în luptă la auzul flecărelilor unui boemian 
nomad, sau al văicărelilor unei domnişoare fugare a 
cărei reputaţie poate că nu preţuieşte chiar atât. lată 
că se întoarce cardinalul - să nădăjduim că ne aduce 
veşti mai paşnice. Ei bine, eminenţă, ai adus pe conte 
la rațiune şi la moderație? 

— Sire - răspunse Balue - sarcina mea a fost grea! 
Am întrebat pe trufaşul burgund cum de a cutezat să 
ridice împotriva maiestăţii voastre acele sfruntate 
învinuiri care au pus capăt audienței şi care pot fi 
privite ca venind nu de la stăpânul lui, ci din propria sa 
insolenţă, ceea ce-l pune la discreţia  maiestaţii 
voastre, pentru a-l pedepsi după cum veţi crede de 
cuviinţă. 

— Foarte bine - răspunse regele - şi care a fost 
răspunsul lui? 

— Contele - urmă cardinalul - pusese în clipa aceea 
piciorul în scară, fiind gata să încalece. La auzul 
reproşurilor mele, a întors capul fără a-şi schimba 
poziţia. „Dacă m-aş fi găsit - a spus el - la cincizeci de 
leghe depărtare şi aş fi aflat că regele Franţei a puso 
întrebare jignitoare pentru prinţul meu, aş fi încălecat 

numaidecât, chiar la acea depărtare, şi m-aş fi întors 
pentru a căpăta satisfacţie prin răspunsul pe care i 
l-am dat acum câteva clipe”. 

— Am spus, domnilor - zise regele, privind de jur 
împrejur, fără nici o urmă de tulburare - că vărul 
nostru are în contele Philippe de Crèvecoeur cel mai 
vrednic servitor dintre toţi cei care au stat vreodată 
de-a dreapta unui prinţ... L-ai înduplecat să mai 
rămână? 

— Să mai rămână douăzeci şi patru de ceasuri şi 
pentru acest timp să ia înapoi chezăşia sfidării, 
răspunse cardinalul. S-a dus la Fleur-de-Lys. 

— Ingrijeşte-te să fie servit şi tratat cu toate 
onorurile, pe cheltuiala noastră, spuse regele. Un 
asemenea servitor este un juvaer în coroana unui 
prinţ. Douăzeci şi patru de ceasuri! murmură el pentru 
sine cu privirile pierdute în gol, ca şi când ar fi voit să 
scruteze viitorul. Douăzeci şi patru de ceasuri? Prea 
puţin. Totuşi douăzeci şi patru de ceasuri, folosite cu 
dibăcie, cu iscusinţă, valorează cât un an întreg la 
îndemâna unor oameni trândavi şi tembeli. Bine. La 
pădure, la pădure, bravi seniori! Orleans, dragul meu 
văr, lasă la o parte modestia, deşi îţi şade atât de bine 
cu ea. Nu lua în seamă sfiala prinţesei Jeanne. Aşa cum 
Loire nu poate să nu primească apele Cher-ului, tot 
astfel nici ea nu-ţi poate refuza mâna şi nici tu pe a ei, 
adăugă el, în timp ce nefericitul prinţ păşea încet după 
logodnica lui. Şi acum, domnilor, luaţi-vă lăncile. 
Allegre, suliţaşul meu, a adulmecat urma unui mistreţ 
care ne va pune la încercare pe toţi şi câini şi oameni. 
Dunois, dă-mi lancea ta şi ia-o pe a mea - e prea grea 
pentru mine - tu nu te-ai plâns niciodată de aşa ceva. 

La cai, la cai, nobili seniori! Şi porniră cu toţii la 
vânătoare. 


IX 
HăITUIREA MISTRETULUI 


Cu răi şi cu nebuni vorbesc adeseori, 
Dar niciodată n-oi vorbi cu-acela care 
Mă va privi cu ochi bănuitori. 

REGELE RICHARD 


ricât de bine ar fi studiat cardinalul firea 
stăpânului său, nu se putu stăpâni în acea 
împrejurare să nu cadă într-o mare greşeală 
politică. Orgoliul lui îl făcu să creadă că, înduplecându-l 
pe contele de Crèvecoeur să mai rămână la Tours, el 
izbutise în treaba aceasta mai bine decât orice alt 
mediator de care s-ar fi putut servi regele. Şi cum el îşi 
dădea seama foarte bine cât de important era pentru 
rege să amâne dezlănţuirea unui război cu ducele de 
Burgundia, nu putu să se împiedice de a nu-şi arăta 
convingerea că făcuse regelui un serviciu de mare 
însemnătate care trebuia apreciat. Se străduia să se 
tină cât mai aproape de persoana regelui, ceea ce nu 
era în obiceiul lui, şi încerca să înfiripe cu el o 
conversaţie asupra întâmplărilor din dimineaţa aceea. 
Acest lucru era nechibzuit din mai multe puncte de 
Veliere; căci Apulia nu le Daca. Să- şi vadă Su PUII 

apropiindu-se de ei prea conştienţi de serviciile pe care 
le fac, părând astfel că doresc să obţină răsplata 
cuvenită. Ludovic, monarhul cel mai bănuitor care a 
existat vreodată, era extrem de distant şi de 
inaccesibil pentru aceia care păreau să se mândrească 
cu serviciile făcute sau care tindeau să pătrundă: în 
secretele sale. 

Totuşi, aşa cum se întâmplă uneori şi celor mai 
prudenţi dintre oameni, luat de şuvoiul mulţumirii de 
sine, cardinalul călărea înainte, la dreapta regelui, 
aducând vorba, ori de câte ori era cu putinţă, de 
Crèvecoeur şi de misiunea lui, subiect care poate că în 
clipele acelea preocupa foarte mult gândurile regelui, 
dar tocmai pentru aceasta el nu era dispus să 
vorbească despre el. In cele din urmă, Ludovic, după 
ce îl ascultă o vreme cu atenţie fără a da nici un 
răspuns care ar fi tins să prelungească acea 
conversaţie, îi făcu semn lui Dunois, care călărea în 
dreapta, să se apropie de cealaltă parte a calului său. 

— Am venit aci să vânăm şi să facem mişcare - 
spuse el - dar reverendul pater ar vrea să ţină cu noi 
un consiliu de stat. 

— Sper că maiestatea voastră îmi va îngădui să nu 
iau parte la el, zise Dunois. Eu sunt născut să lupt 
pentru Franţa, inima şi mâna mea sunt ale ei, dar cap 
pentru consilii n-am. 

— Eminenţa sa numai la asta se gândeşte, Dunois, 
răspunse Ludovic. El l-a spovedit pe Crèvecoeur la 
porţile castelului şi ne-a făcut cunoscut totul. Nu ne-ai 
spus totul? urmă el, apăsând cuvintele şi aruncând 
spre cardinal o privire care sclipi printre genele lui 
lungi şi negre cum sclipeşte un pumnal scos din teacă. 

Încercând să răspundă la gluma regelui, cardinalul 
spuse tremurând că ordinul lui era îndatorat îndeobşte 
să păstreze tainele penitenţilor, dar că totuşi nu exista 
„Sigillium confessiones”? care să nu se topească la 
suflul maiestăţii sale. 

— Şi cum eminenţa sa - zise regele - e gata să'ne 
dezvăluie tainele altora, el aşteaptă fireşte ca şi noi să 
i le dezvăluim pe ale noastre. Pentru a fi pe picior de 
egalitate, doreşte, pe bună dreptate, să ştie dacă acele 
două doamne de Croye se află intr-adevăr pe teritoriul 
nostru. Ne pare rău că nu putem să-i satisfacem 
curiozitatea, neştiind nici noi înşine în ce loc anume se 
ascund pe domeniile noastre aceste domnişoare 
rătăcitoare, aceste prințese deghizate, aceste contese 
nefericite, domenii care sunt, mulţumită Celui de Sus şi 
Maicii Domnului d'Embrun, prea întinse pentru ca noi 
să putem răspunde cu uşurinţă la întrebările foarte 
îndreptăţite ale eminenţei sale. Dar presupunând că se 
află la noi, ce spui tu, Dunois, de somaţia vărului 
nostru? 

— Vă voi răspunde, sire, în cazul că-mi veţi spune 
pe faţă dacă doriţi războiul sau pacea, replică Dunois 
cu o francheţă ce izvora din firea lui deschisă şi 
îndrăzneață, ceea ce făcea ca el să fie din când în când 
foarte mult prețuit de Ludovic, care ca toţi oamenii 
prefăcuţi, pe cât îşi închidea inima proprie, pe atât 
dorea să privească în ale altora. 

— Pe mântuirea sufletului meu - zise el - aş fi tot 
atât de bucuros ca şi tine, Dunois, să-ţi spun care sunt 
scopurile mele, dacă le-aş cunoaşte eu însumi prea 
bine. Să zicem însă că mă declar pentru război - ce ar 

trebui să fac atunci cu această frumoasă şi bogată 
moştenitoare, presupunând că se află pe domeniile 
mele? 

— Căsătoriţi-o cu unul dintre vitejii voştri curteni, 
care are o inimă s-o iubească şi un braţ s-o apere, 
răspunse Dunois. 

— Cu tine, hm! exclamă regele. Pasgues-dieu! Ai o 
minte mult mai politică decât am crezut, cu tot felul 
tău grosolan de a fi. 

— Nu, sire, răspunse Dunois. Orice sunt, dar nu om 
politic. Pe Maica Domnului d'Orleans, eu merg drept la 
ţintă, aşa cum îmi îndrept calul spre stănoagă. 
Maiestatea voastră datorează casei de Orleans cel 
puţin o căsătorie fericită. 

— Şi am să-mi plătesc datoria, conte. Pasgues-dieu! 
am să mi-o plătesc! Nu vezi acea frumoasă pereche? 

Regele arăta spre nefericitul duce de Orleans şi spre 
prinţesă, care, neîndrăznind să rămână prea departe în 
urma regelui, şi nici să pară, în prezenţa sa, că merg 
separați, călăreau aproape unul de altul, totuşi cu un 
interval de doi-trei coţi între ei, depărtare pe care 
sfiala de o parte şi aversiunea de cealaltă îi împiedica 
s-o micşoreze, în timp ce niciunul nu îndrăznea s-o 
mărească. 

Dunois privi în direcţia în care arăta regele, şi 
întrucât situaţia nefericitului duce, ruda lui, şi a 
logodnicei acestuia nu-i evoca decât imaginea a doi 
câini, care, legaţi cu forţa alături unul de celălalt, se ţin 
totuşi atât de departe cât le îngăduie zgarda lor, nu se 
putu împiedica să nu dea din cap, fără a cuteza să 
răspundă totuşi ceva ipocritului tiran. Ludovic păru că-i 
citeşte gândurile. 

— Pe cât cred’ vor avea o căsnicie paşnică, 
liniştită, netulburată de copii, spuse el. De altfel 
aceştia nu sunt întotdeauna o binecuvântare. 

Poate că amintirea propriei sale nerecunoştinţe 
filiale era aceea care-l făcea pe rege să se oprească 
îndată ce rosti acest ultim gând şi care schimbă 
zâmbetul ce-i flutura pe buze în ceva care semăna a 
remuşcare. El urmă însă numai decât pe alt ton: 

— Vorbind deschis, dragul meu Dunois, în măsura în 
care respect sfânta taină a căsătoriei (îşi făcu semnul 
crucii) aş dori mult mai mult casei d'Orleans să-mi 
crească soldaţi viteji, ca tatăl tău şi ca tine, care să 
sporească sângele regal al Franţei fără să-şi reclame 
drepturile, aşa încât ţara să nu fie sfâşiată, ca Anglia, 
de războaie iscate din rivalitatea între pretendenţii 
legitimi la tron. Leul n-ar trebui să aibă niciodată decât 
un pui. 

Dunois suspină fără să spună o vorbă, dându-şi 
seama că a-l contrazice pe un stăpân atât de arbitrar 
însemna să lovească în interesele rudei sale, fără să-i 
facă nici un serviciu; totuşi nu se putu împiedica să nu 
adauge îndată: 

— Fiindcă maiestatea voastră a pomenit în treacăt 
de naşterea tatălui meu, trebuie să spun că, lăsând la 
o parte slăbiciunile părinţilor săi, oarecum poate fi 


34 Aci regele atingea adevăratul scop pentru care stăruia asupra acestei 
căsătorii cu atâta severitate și anume - diformitatea prinţesei făcea prea 
puțin probabilă nașterea unor copii, astfel că ramura de Orleans, care era 
cea mai îndreptăţită la succesiunea tronului, ar fi fost, din lipsă de 
moștenitori, slăbită sau s-ar fi stins. Intr-o scrisoare adresată contelui de 
Dammarten, Ludovic, vorbind despre căsătoria fiicei sale, spunea: „Nu vor, 
avea grijă de hrana copiilor care s-ar naște din uniunea lor; totuși ea se va 
face, orice s-ar spune”. (Wraxall — Istoria Franţei. V. |. p. 163.) (n. t.) 

socotit mai fericit şi mai norocos de a fi fost rodul unei 
iubiri nelegitime, decât al unei uri conjugale. 

— E scandalos, Dunois, să vorbeşti astfel despre 
sfânta taină a căsătoriei, răspunse Ludovic în glumă. 
Dar, la naiba cu toată această vorbărie - mistrețul a 
fost încolţit. Daţi drumul câinilor, în numele prea 
fericitului sfânt Hubert! Ha! Ha! Tra-la-la-la-li-re-la! 

Şi cornul regelui răsună voios prin pădure, în timp 
ce el o luă la goană urmat de doi sau trei dintre soldaţii 
de gardă, printre care era şi prietenul nostru Quentin 
Durward. E de remarcat că chiar în clipele acelea, când 
se dăruia cu totul plăcerii sale favorite, regele, dând 
frâu liber spiritului său caustic, găsea răgaz să se 
amuze necăjindu-l pe cardinalul Balue. 

Era una din slăbiciunile acestui priceput om de stat, 
aşa cum am arătat, să se creadă el însuşi chemat, deşi 
om de rând şi cu o educaţie limitată, a face pe 
curteanul şi pe cavalerul galant. E drept că nu lua 
parte la lupte cavalereşti ca Thomas Becket, şi nu 
înrola soldaţi ca Wolsey. Galanteria însă în care aceştia 
doi erau maeştri, era pentru el o dorinţă mărturisită; 
de asemeni se prefăcea că-i place foarte mult 
petrecerea războinică a vânătoarei. Totuşi, chiar dacă 
va fi avut trecere pe lângă anumite doamne, pe care 
puterea, bogăţia şi influenta lui ca bărbat de stat le 
făcea să uite imperfecţiunile fizicului şi manierelor 
sale, caii de rasă, pe care-i cumpăra aproape la orice 
pret, erau total nepăsători la cinstea de a purta un 
cardinal şi nu se arătau cu mult mai supuşi faţă de el, 
decât ar fi făcut-o cu tatăl său căruţaşul, morarul sau 
croitorul cu care acesta se lua la întrecere în arta 
călăriei. Regele ştia acest lucru şi el îşi îndemna, şi-şi 

strunea mereu propriul lui cal, până ce-l aduse pe 
acela al cardinalului, de care se ținea strâns lipit, într-o 
asemenea stare de răzvrătire împotriva călărețului, 
încât curând deveni vădit că vor renunța unul la altul; 
şi atunci, în timp ce calul zvâcnea, sălta, se cabra şi 
era şfichiuit, nemilosul rege îl chinuia pe călăreț 
întrebându-l tot felul de lucruri importante, dându-i să 
înţeleagă că se foloseşte de acea împrejurare pentru 
a-i dezvălui unele din acele secrete de stat pe care 
cardinalul păruse cu câteva clipe mai înainte atât de 
dornic să le afle. 

Nu se poate închipui o încurcătură mai neplăcută ca 
aceea a unui sfetnic silit să asculte şi să răspundă 
suveranului său, în timp ce fiecare nou salt al calului 
nărăvaş îl întoarce mereu în altă poziţie, din ce în ce 
mai nesigură, cu sutana violetă fâlfâind în toate părţile, 
în timp ce nimic nu opreşte o cădere neîntârziată şi 
primejdioasă, decât adâncimea şeii şi înălţimea ei în 
partea dinainte şi dinapoi. Dunois râdea fără să se 
ferească, dar regele care avea un fel propriu de a se 
bucura în sine de glumele lui, fără a râde făţiş, îl 
dojenea blajin pe ministrul lui pentru acea pasiune 
aprinsă a vânătoarei care nu-i îngăduia să închine 
câteva minute treburilor publice. 

— Dar n-am să te mai opresc - urmă el - 
adresându-se cardinalului îngrozit, slăbind în acelaşi 
timp dârlogii calului său. 

Mai înainte ca Balue să poată răspunde sau să-şi 
ceară iertare, calul lui, apucând zăbalele cu dinţii, o luă 
la goană fără a mai putea fi ţinut în frâu, lăsându-i 
repede în urmă pe rege şi pe Dunois, care îl urmau 
încet, râzând de încurcătura în care se afla omul de 

stat. Dacă vreunuia dintre cititorii noştri i s-a întâmplat 
vreodată (aşa cum ni s-a întâmplat nouă) să fie dus 
astfel în goană, acesta va înţelege deîndată zbuciumul, 
primejdia şi ridicolul unei asemenea situaţii. Cele patru 
mădulare ale patrupedului, care nu mai sunt sub 
controlul călăreţului şi uneori nici chiar al făpturii 
căreia aparţin, alergând atât de repede ca şi când cele 
dinapoi ar voi să le întreacă pe cele dinainte, picioarele 
încordate ale bipedului cu care am dori atâta să 
călcăm fără grijă pe iarbă, dar care acum chiar sporesc 
nefericirea, apăsând în coastele animalului, mâinile 
care au uitat de frâu şi s-au înfipt în coamă, trupul care 
în loc să-şi păstreze centrul de greutate, aşa cum ne 
sfătuieşte bătrânul Angelo, sau să se aplece înainte, ca 
un jocheu la Newmarket, zace, mai curând decât stă, 
prăbuşit pe greabănul animalului, neavând mai mulţi 
sorti de a se ţine acolo, decât un sac cu grăunte - totul 
alcătuieşte un tablou mai mult decât comic pentru 
privitori, dar destul de neplăcut pentru cel în cauză. ŞI 
mai adăugaţi la aceasta o anume particularitate în 
îmbrăcăminte sau în înfăţişarea nefericitului călăreț - 
un veşmânt de dregător, o uniformă strălucită, sau alte 
haine anume. Presupuneţi că scena e o cursă de cai, o 
paradă, o procesiune sau orice alt loc de reuniune şi de 
distracţii publice, unde, dacă nefericitul ar vrea să se 
ferească de a fi obiectul unei explozii irezistibile de râs 
n-ar avea decât să încerce să-şi rupă un mădular ori 
două, sau, ceea ce ar fi şi mai bine, să fie ucis pe loc 
pentru că nimic altceva n-ar mai putea să stârnească 
mila. În împrejurarea de fată, sutana scurtă, violetă a 
cardinalului de care se folosea la călărie (îşi schimbase 
sutana lungă atunci când părăsise castelul), ciorapii 


E a a y i a a APE dt e a 


E a 


E e Mâna PRD dit 1-0 Ul a-l e Vel A 


roşii şi pălăria în aceeaşi culoare cu panglici lungi care 
fluturau în vânt, împreună cu înfăţişarea sa 
neputincioasă stârneau un haz nespus la vederea 
desfăşurării talentelor sale de călăreț. 

Calul acum stăpân pe situaţie zbură mai curând 
decât galopă pe lunga alee, întrecu haita de câini care 
alerga gâfâind după mistreţ şi, trântind la pământ unul 
sau doi hăitaşi, care se aşteptau prea puţin să se 
năpustească cineva din urmă asupra lor, lovind mai 
mulţi câini, învălmăşi cumplit vânătoarea, după care, 
înnebunit de strigătele şi amenințările vânătorilor, 
trecu cu cardinalul înspăimântat de moarte chiar pe 
lângă mistrețul îngrozitor care fugea rupând pământul, 
furios şi scăldat în spumă, pe care o împroşca în jurul 
colţilor. Vazând mistrețul atât de aproape, Balue 
scoase un strigăt groaznic de ajutor. 

Acest strigăt sau vederea mistreţului produseră un 
anumit efect asupra calului, care se opri din goana lui 
turbată şi sări brusc într-o parte. Cardinalul, care se 
ţinuse în şa numai fiindcă mişcarea fusese drept 
înainte, căzu deodată greu la pământ. Sfârşitul 
vânătorii lui Balue se petrecu atât de aproape de 
mistreţ, încât, dacă animalul n-ar fi fost în clipa aceea 
atât de ocupat cu propriile lui treburi, vecinătatea lui ar 
fi devenit tot atât de fatală cardinalului, precum se 
spune că ar fi fost pentru Favila, regele vizigoților, în 
Spania. Voinicul prelat se alese totuşi numai cu spaima 
şi, târându-se cât putu mai repede din calea câinilor şi 
a hăitaşilor, văzu toată cavalcada vânătorilor trecând 
în goană pe lângă el fără ca cineva să-i sară în ajutor; 
căci vânătorii erau şi pe acele vremuri tot atât de puţin 
mişcaţi de asemenea întâmplări ca şi în zilele noastre. 

Trecând pe lângă cardinal, regele îi spuse lui 
Dunois: 

— la priveşte ce jos a ajuns eminenţa sa. Nu e mare 
vânător, dar ca pescar (când e vorba să pescuiască o 
taină) ar putea ajunge deopotrivă chiar şi cu sfântul 
Petru. Totuşi cred că de data asta şi-a găsit naşul. 

Cardinalul nu auzi aceste cuvinte, dar privirea 
dispreţuitoare cu care fuseseră rostite îl făcea să 
bănuiască înţelesul lor. 

Se zice că diavolul se foloseşte de asemenea 
prilejuri de ispită ca acelea oferite atunci de pătimirile 
lui Balue, zgândărite şi mai mult de disprețul regelui. 
Spaima sa vremelnică se risipi de îndată ce-şi dădu 
seama că nu păţise nimic în cădere, dar mândria lui 
rănită şi pornirea împotriva regelui stăruiră mult mai 
mult în mintea lui. 

După ce toată vânătoarea trecu de el, se apropie un 
călăreț singuratic, care părea să fie mai curând un 
privitor la acea petrecere. Călărețul era urmat de unul 
sau doi slujitori şi nu mică îi fu uimirea când îl zări pe 
cardinal trântit jos la pământ, fără cal şi însoțitori şi 
într-o stare care arăta limpede ceea ce i se întâmplase. 
Ca să descalece şi să-i ofere ajutorul lui, în nevoia în 
care se afla, ca să poruncească unuia din oamenii lui 
să cedeze cardinalului un cal blând şi liniştit, ca să-şi 
arate surpriza fată de obiceiurile Curţii regale franceze 
care-şi permitea să-l abandoneze pericolelor 
vânătoarei şi să-l lase fără ajutor pe cel mai înţelept 
bărbat de stat, a fost un mod firesc de sprijin şi de 
consolare, prilejuit de acea întâlnire ciudată din partea 
lui Crèvecoeur - căci cel care venise în ajutorul 
cardinalului era ambasadorul burgund. 

El îl găsi pe ministrul regelui într-o clipă şi într-o 
dispoziţie favorabilă pentru a încerca asupra fidelității 
sale unele din acele practici pe care se ştie foarte bine 
că Balue a avut criminala slăbiciune de a le asculta. 
Chiar în dimineaţa aceea, după cum ghicise spiritul 
bănuitor al lui Ludovic, se petrecuseră între ei mult mai 
multe lucruri decât se încumetase cardinalul să aducă 
la cunoştinţa stăpânului său. Deşi el ascultase cu multă 
plăcere asigurarea preţuirii pe care, aşa cum îl 
încredinţase Crèvecoeur, acesta o arăta persoanei şi 
talentelor sale, şi ascultase nu fără un simţământ de 
ispită, când contele făcuse aluzie la mărinimia 
stăpânului său şi la bogatele resurse ale Flandrei, 
totuşi numai atunci când accidentul, despre care am 
vorbit, l-a iritat şi i-a zgândărit mândria rănită, numai 
atunci hotări el, într-o clipă fatală, să-i arate lui Ludovic 
al XI-lea că nici un duşman nu poate fi atât de 
primejdios ca un prieten şi un confident jignit. 

Dată fiind împrejurarea de faţă, îl rugă imediat pe 
Crevecoeur să se îndepărteze de el, pentru ca nu 
cumva să fie văzuţi împreună, şi-i fixă totodată o 
întâlnire în seara aceea la mănăstirea Saint Martin de 
Tours, după vecernie, şi aceasta cu un ton care Îl 
asigură pe burgund că stăpânul lui dobândise un 
avantaj, greu de nădăjduit dacă n-ar fi fost acea clipă 
de iritare. 

Între timp, Ludovic, care, deşi cel mai cerebral prinţ 
al vremii sale, îngăduise cu acest prilej, ca şi cu altele, 
pasiunilor s-o ia înaintea înţelepciunii, urmărea aprins 
vânătoarea  mistreţului, care luase o întorsătură 
neaşteptată. Se întâmplase că un godac - aşa cum i se 
spune unui mistreţ de un an - traversase drumeagul pe 


E ii MERE, Ai zi i Re E Meu sui 
Ta ee : n 


E A 


E e Mâna PRD dit Ie Ul ale e Vel A 


care gonea mistrețul urmărit şi atrăsese după el toţi 
câinii, în afară de două sau trei perechi de copoi 
încercaţi şi cea mai mare parte a vânătorilor. Regele 
observă bucuros că Dunois ca şi ceilalţi o luase după 
urma falsă şi jubila în sine la gândul că va triumfa 
asupra acelui cavaler iscusit în arta vânătoarei, 
socotită pe atunci aproape tot atât de glorioasă ca şi 
războiul. Ludovic avea un cal bun şi era urmat aproape 
de câini, aşa încât când mistrețul cel dintâi coti spre 
marginea unei mlaştini, în afară de el nu se mai afla 
nimeni pe acolo. 

Ludovic dădu dovadă de toată vitejia şi priceperea 
unui vânător destoinic, căci, fără a lua în seamă 
primejdia, se îndreptă călare spre înspăimântătorul 
animal, care se apăra cu turbare de câini, şi-l lovi cu 
lancea. Cum însă calul se feri de mistreţ, lovitura nu 
izbuti nici să-l ucidă, nici să-l scoată din luptă. Cu toate 
îndemnurile regelui, calul nu mai voi să se repeadă la 
atac a doua oară, aşa încât Ludovic, descălecând, păşi 
pe jos împotriva furiosului animal, având în mână una 
din acele săbii scurte, tăioase, drepte şi ascuţite, 
întrebuințate de vânători în asemenea împrejurări. 
Mistreţul lăsă numaidecât câinii spre a se năpusti 
asupra omului care îl ataca; în clipa aceea, regele, 
luând poziţia de luptă şi sprijinindu-se zdravăn pe 
picioare, întinse sabia cu gândul de a o înfige în 
gâtlejul mistreţului sau mai bine în piept, sub oasele de 
legătură cu gâtul, în care caz greutatea fiarei şi 
impetuozitatea atacului său ar fi contribuit la propria ei 
pieire. Din pricina umezelii pământului, însă, piciorul 
regelui lunecă tocmai în clipa când acea delicată şi 
primejdioasă mişcare trebuia să fie executată, aşa 

încât vârful săbiei întâlnind stratul de păr care apăra 
umărul animalului, lunecă peste el fără a lăsa nici o 
urmă şi Ludovic căzu pe brânci la pământ. Această 
întâmplare fu un mare noroc pentru monarh, fiindcă 
animalul, la rândui, rată lovitura şi doar îi sfâşie cu un 
colt mantia scurtă de vânătoare, în loc să-i spintece 
coapsa. Dar după ce alergă încă puţin înainte, orbit de 
furie, se întoarse numaidecât pentru a-şi reînnoi atacul 
asupra regelui în clipa când acesta tocmai se ridica. 
Viaţa lui Ludovic era ameninţată de o primejdie 
imediată. În acel moment critic, Quentin, rămas în 
urma hăitaşilor din pricina încetinelii calului său, care, 
din fericire, auzise totuşi şi se ţinuse după sunetele 
cornului regesc, se repezi călare şi străpunse animalul 
cu sulița. 

Regele, care între timp sări în picioare, veni la 
rândul lui în ajutorul tânărului şi reteză cu sabia 
beregata animalului. Înainte de a rosti vreo vorbă, 
măsură uriaşa sălbăticiune nu numai cu pasul, dar 
chiar şi cu piciorul, îşi şterse sudoarea de pe frunte şi 
sângele de pe mâini, îşi scoase pălăria de vânătoare, o 
atârnă de crengile unei tufe, rosti smerit o rugăciune, 
cu ochii îndreptaţi spre iconitele de plumb care o 
împodobeau şi, în sfârşit, uitându-se spre Durward, îi 
spuse: 

— Tu erai, tinere' scoţian? [i-ai început bine 
îndeletnicirea  vânătorească şi Maître Pierre îţi 
datorează o masă tot atât de bună ca şi aceea pe care 
ţi-a dat-o la Fleur-de-Lys. De ce nu spui nimic? Ţi-ai 
pierdut oare îndrăzneala şi înflăcărarea, aici, la curte, 
unde oamenii le găsesc pe amândouă? 

Quentin, ager la minte, aşa cum au fost întotdeauna 

scoţienii, pătruns mai curând de respect decât de 
încredere fată de primejdiosul lui stăpân, era prea 
înţelept pentru a pune în practică riscanta îmbiere la 
familiaritate a acestuia. El răspunse în foarte puţine şi 
bine alese cuvinte, spunând că dacă îndrăznea să se 
adreseze maiestăţii sale, o făcea doar ca să-şi ceară 
iertare pentru grosolănia cu care se purtase atunci 
când nu-i cunoştea înaltul rang. 

— Ei, tinere - exclamă regele - îţi iert îndrăzneala 
pentru spiritul şi agerimea de care ai dat dovadă. M-a 
încântat cât de aproape ai fost să  ghiceşti 
îndeletnicirea prietenului meu Tristan. Am auzit că i-ai 
cam simţit mânia. Te sfătuiesc să te fereşti de el: e un 
negustor care neguţătoreşte brățări tari şi coliere 
foarte strâmte. Ajută-mă să încalec; îmi placi, şi am 
să-ţi fiu binevoitor. Nu te bizui pe favoarea nimănui 
altcuiva decât pe a mea - A A 
nici chiar pe aceea a 
unchiului tău sau pe a 
lordului Crawford - şi nu 
sufla un cuvânt despre 
ajutorul tău venit la timp 
în această afacere a 
mistreţului, căci dacă 
cineva se laudă că a 
ajutat pe un rege într-o 
asemenea încurcătură, 
trebuie să ştie că singura 
răsplată îi va rămâne 
plăcerea de a se lăuda. 

După ce rosti aceste 
vorbe, peono sună din 

corn. Dunois sosi însoţit de mai mulţi vânători. Toţi 
aceştia îi adresară complimente pentru uciderea unui 
atât de nobil animal, pe care el le ascultă, însuşindu-şi, 
fără a-şi face scrupule, merite mai mari decât acelea 
care îi aparţineau, căci pomeni de ajutorul lui Durward 
tot atât de puţin pe cât ar fi făcut-o un vânător-de 
condiţie care, lăudându-se cu tolba lui plină de vânat, 
trece cu vederea întotdeauna prezenţa şi ajutorul 
însoţitorului său. După aceea regele îi porunci lui 
Dunois să aibă grijă ca mistrețul să fie trimis monahilor 
de la Saint-Martin de Tours pentru a-şi îndulci masa în 
zilele de sărbătoare şi pentru a-l pomeni pe rege în 
rugăciunile lor. 

— Dar - întrebă Ludovic - a văzut cineva pe 
eminenţa sa? Cred că ar fi o lipsă de curtoazie şi de 
atenţie faţă de sfânta biserică dacă l-am lăsa să zacă 
în pădure. 

— Cu îngăduinţa maiestăţii voastre, sire - răspunse 
Quentin, când văzu că toţi ceilalţi tăceau - l-am zărit 
pe eminenta sa călare pe un cal de împrumut. 

— Cerul are grijă de slujitorii lui, răspunse regele. 
Spre castel, seniori; în dimineaţa aceasta nu mai 
vânăm. Domnia ta, mesir scutier - urmă regele 
adresându-se lui Quentin - dă-mi pumnalul de 
vânătoare - mi-a căzut din teacă aproape de mistreţ. 
Porneşte înainte, Dunois, vin şi eu numaidecât. 

Ludovic, care-şi calcula adesea cele mai mici acţiuni 
ca pe nişte stratageme, găsi astfel posibilitatea de a-l 
întreba pe Quentin între patru ochi: 

— Dragul meu scoţian, dumneata ai ochi ageri, am 
observat lucrul acesta. Mi-ai putea spune oare cine a 
împrumutat cardinalului calul? Presupun că vreun 

străin - căci atunci când am trecut pe lângă el fără să 
mă opresc, curtenii păreau că nu prea se grăbesc să-i 
sară în ajutor. 

— Nu i-am văzut decât o clipă pe cei care au ajutat 
pe eminenta sa, răspunse Quentin. M-am uitat la ei din 
fugă, fiindcă, din nefericire, rămăsesem în urmă şi mă 
grăbeam să ajung la postul meu, dar cred că era 
ambasadorul Burgundiei şi oamenii lui. 

— Aha! exclamă Ludovic. Ei bine, fie! Franţa le va 
ţine piept. 

După aceasta nu se mai întâmplă nimic vrednic de 
remarcat şi regele, urmat de suită, se întoarse la 
castel. 


SANTINELA 


Unde răsună ăst cânt? 
In văzduh? Pe pământ? 
FURTUNA 


Eram numai urechi, 
Ascultam o melodie ce putea 
Și-un mort să-nsufleţească. 
COMUS 


bia ajunse Quentin în cămăruţa lui pentru a-şi 

face câteva schimbări necesare în îmbrăcăminte, 

că vrednicul său unchi dori deîndată să ştie în 
amănunt toate cele ce i se întâmplaseră la vânătoare. 
Tânărul, care nu putea să se împiedice de a gândi că 
mâna unchiului său era, după toate semnele, mai tare 
decât mintea lui, avu grijă să-l lase pe rege în deplina 
posesiune a izbânzii pe care părea să dorească a şi-o 
însuşi. Drept răspuns, Balafre începu să se laude 
spunând că el s-ar fi purtat mult mai bine într-o 
asemenea împrejurare, şi totodată să-l cam mustre pe 
nepotul lui pentru că nu sărise în ajutorul regelui în 
timp ce acesta fusese, pare-se, în primejdie. Tânărul 
ACaspiI nise cu plina, gbin ic lg se „de la Orice 

justificare a purtării pe care o avusese, spunând doar 
că, potrivit obiceiurilor vânătoreşti, socotise că ar fi 
fost o lipsă de cuviinţă să sară asupra unei fiare 
încolţite de un alt vânător, în afară de cazul când 
acesta ar fi cerut ajutor. Abia se sfârşise această 
convorbire, că el se şi felicită pentru rezerva arătată 
faţă de unchiul lui. O uşoară bătaie în uşă anunţă un 
vizitator. 

Ea se deschise în aceeaşi clipă şi Olivier Dain, sau 
Mauvais sau Diable, căci el era cunoscut sub toate 
aceste nume, intră în cameră. 

Acest om isteţ, dar cu totul lipsit de scrupule, a fost 
descris mai sus în măsura în care era vorba de 
exteriorul lui. Cea mai potrivită asemănare a mişcărilor 
şi a felului său de a fi ar evoca poate o pisică 
domestică, care, cufundată într-un somn prefăcut sau 
lunecând de-a lungul încăperii cu pas uşor, furişat, 
sfios, nu face decât să pândească ascunzişul vreunui 
nefericit şoarece, sau care, alintându-se cu încredere şi 
tandreţă aparentă pe lângă acela de care ar dori să fie 
mângâiată, sare deodată asupra prăzii sau îl zgârie 
poate chiar pe acela căruia îi dăduse ghes cu câteva 
clipe mai înainte. 

El intră încovoiat, cu o privire umilă, modestă, şi se 
adresă seniorului Balafre, cu atâta respect, încât 
cineva care ar fi fost de faţă la această întrevedere 
n-ar fi putut să creadă decât că el venise să ceară o 
favoare arcaşului scoţian. Îl felicită pe Lesly pentru 
comportarea excelentă a tânărului său nepot la 
vânătoarea din ziua aceea, ceea ce, menţionă el, 
atrăsese atenţia deosebită a regelui. Aici, el se opri, 
aşteptând un răspuns şi, cu ochii pironiţi în podea, 

afară de o clipă sau două când îi ridică pentru a arunca 
o privire piezişă spre Quentin, ascultă remarca lui 
Balafre „că maiestatea sa nu avusese noroc să se afle 
el pe aproape, în locul nepotului său, căci s-ar fi repezit 
fără şovăială şi ar fi străpuns fiara, treabă pe care 
după câte înţelesese din cele întâmplate, fusese lăsată 
de Quentin pe seama maiestăţii sale. Dar asta va fi o 
lecţie pentru maiestatea sa toată viaţa - spuse el - ca 
să urce un om atât de voinic ca mine pe un cal mai 
bun; căci cum să poată ţine pasul namila mea de 
gloabă flămândă cu bidiviul normand al maiestăţii 
sale?! De bună seamă că l-am împuns cu pintenii până 
i-am sfâşiat pielea de pe coaste. Acest lucru nu e văzut 
bine, master Oliver, şi trebuie să i-o spui maiestăţii 
sale”. 

Olivier nu răspunse la aceste cuvinte decât 
întorcând spre aprinsul şi grosolanul vorbitor una din 
acele priviri încete, bănuitoare, care, însoţite de o 
uşoară mişcare a mâinii şi de o imperceptibilă înclinare 
a capului, poate fi interpretată fie ca o încuviinţare 
mută a celor spuse, fie ca un sfat grijuliu de a nu 
continua discuţia. Aruncând spre tânăr o privire şi mai 
ascuţită, şi mai pătrunzătoare, spuse cu un zâmbet 
echivoc: 

— Aşadar, tinere, în Scoţia se obişnuieşte să-ţi laşi 
prinții în primejdie, fără ajutor, în împrejurări ca aceea 
de azi? 

— Noi avem obiceiul - răspunse Quentin, hotărât să 
nu dea nici o lămurire în această privinţă - să nu-i 
stânjenim cu ajutorul nostru în plăcerile lor nobile, 
când se pot lipsi de el. Noi credem că un prinţ care se 
află pe un câmp de vânătoare trebuie să-şi încerce 

norocul ca toţi ceilalţi şi că el se află acolo tocmai în 
acest scop. Ce ar însemna vânătoarea fără oboseală şi 
fără primejdie? 

— La auzi ce spune zănaticul ăsta! Aşa face 
întotdeauna. Pentru oricine are gata un răspuns sau o 
lămurire. Tare mă mir de unde a putut să înveţe aşa 
ceva. Eu nu m-am priceput niciodată să dau lămuriri 
asupra celor făcute în viaţă. Am mâncat când mi-a fost 
foame, am făcut apelul oamenilor mei şi mi-am văzut 
de alte asemenea îndatoriri. 

— Dar ia spune-mi, te rog, senioria ta - întrebă 
bărbierul regal, privindu-l printre gene - ce te poate 
îndemna să faci apelul trupei? 

— Ordinul căpitanului meu, răspunse Balafre. Pe 
sfântul Gilles că de altcineva nu vreau să ştiu! Dacă 
Tyrie sau Cunningham ar primi un asemenea ordin, ar 
face şi ei acelaşi lucru. 

— O lămurire cu totul ostăşească! observă Olivier. 
Dar seniore Le Balafre, ai să te bucuri fără îndoială 
când ai să auzi că maiestatea sa e atât de departe dea 
fi nemulţumit de purtarea nepotului domniei tale, încât 
l-a ales pentru a executa o misiune azi după-amiază. 

— L-a ales? întrebă Balafre, uimit. M-a ales, poate 
vrei să spui! 

— Vreau tocmai ceea ce spun, răspunse bărbierul, 
calm dar categoric. Regele doreşte să încredinţeze o 
misiune nepotului domniei tale. 

— Cum, de ce, pentru ce? exclamă Balafre. De ce 
l-a ales pe băiat şi nu pe mine? 

— Nu pot răspunde mai mult decât exprimă ultima 
întrebare a domniei tale, seniore Balafre. Acesta este 
ordinul regelui. Dar - adăugă el - dacă aş putea să mă 

folosesc de presupuneri pentru a găsi o explicaţie, 
poate că maiestatea sa are o treabă mai potrivită 
pentru un tânăr ca nepotul domniei tale, decât pentru 
un războinic încercat ca domnia ta, seniore Balafre. 
Aşadar, tinere senior, echipează- -te şi urmează-mă. Să -ți 
archebuza, fiindcă ai să fii pus de gardă. 

— De gardă? Eşti sigur că nu te înşeli, master 
Oliver? În posturile interioare ale castelului au fost puşi 
întotdeauna numai cei care au servit ca mine 
doisprezece ani în onorabilul nostru corp. 

— Sunt cu totul sigur că aceasta este dorinţa 
maiestăţii sale - spuse Olivier - şi nu trebuie să întârzii 
în executarea ei. 

— Dar - obiectă Le Balafre - nepotul meu nu este 
nici măcar un arcaş de sine stătător; e abia scutier, 
serveşte sub lancea mea. 

— Să am iertare - răspunse Olivier - regele a trimis 
după registru acum mai puţin o jumătate de oră şi l-a 
înscris în gardă. Fii bun şi ajută-l pe nepotul domniei 
tale să se pregătească pentru serviciu. 

Balafre, care nu avea o fire duşmănoasă sau 
pizmaşă, se grăbi să pună în rânduială totul şi să-i dea 
instrucţiuni nepotului său asupra felului cum trebuie să 
se poarte în post, fără a se putea stăpâni să nu scoată 
interjecţii de uimire la gândul norocului care dăduse 
atât de repede peste tânăr. 

— Aşa ceva nu s-a mai întâmplat niciodată în garda 
scoțiană - spuse el - nici chiar în ceea ce mă priveşte 
pe mine. Fără îndoială că-i vorba să păzească papagalii 
şi păunii pe care ambasadorul venețian i-a dăruit de 
curând regelui - nu poate fi altceva, căci o asemenea 
misiune e potrivită numai pentru un băiat imberb, 

urmă Balafre, răsucindu-şi mustaţa aprigă. Mă bucur 
că alegerea a căzut asupra nepotului meu. 

Înzestrat cu un spirit viu şi pătrunzător ca şi cu o 
fantezie înflăcărată, Quentin îşi făcea tot felul de 
închipuiri  măreţe stârnite de această chemare 
grabnică în preajma regelui şi inima lui zvâcnea' la 
gândul că va dobândi repede onorurile râvnite. El 
hotărî să studieze cu grijă manierele şi limbajul 
călăuzei sale, despre care bănuia că trebuie să fie, cel 
puţin în unele cazuri, tălmăcite prin aspectul contrar, 
aşa cum se spunea că tălmăcesc prezicătorii visele. El 
nu putea decât să se felicite pentru faptul că păstrase 
secretul strict al întâmplărilor de la vânătoare şi atunci 
luă hotărârea, foarte înţeleaptă pentru un om atât de 
tânăr, ca atâta vreme cât va respira aerul acestei curţi 
izolate şi misterioase, să-şi ţină gândurile zăvorite în el 
şi limba sub cea mai riguroasă pază. 

Echiparea sa fu curând completă şi, cu archebuza 
pe umăr, (căci deşi păstrau numele de arcaşi, soldaţii 
din garda scoțiană înlocuiseră de timpuriu cu arme de 
foc arcurile în folosinţa cărora națiunea lor n-a excelat 
niciodată) ieşi din clădire după Olivier. 

Unchiul lui se uită lung după el cu ochi în care 
curiozitatea era îmbinată cu uimirea, şi cu toate că nici 
pizma şi nici simţămintele veninoase pe care aceasta 
le stârneşte nu-şi aveau ecou în gândurile lui oneste, îl 
stăpânea totuşi o impresie a propriei sale importanţe 
rănite sau micşorate, amestecate cu plăcerea iscată de 
începutul favorabil în serviciu al nepotului său. 

El clătină grav din cap, deschise uşa unui dulap, luă 
dinăuntru o bottrine mare de vin tare, vechi, o scutură 
ca să vadă cât se golise, umplu o cupă şi o dădu pe gât 

cu sete, îşi trase apoi scaunul, care se legăna pe 
jumătate pe picioarele sale de stejar, şi clătinând încă 
o dată uşor din cap, păru că legănarea îi face atât de 
bine încât, ca şi jucăria numită mandarin, continuă să 
se legene până ce-l toropi somnul din care-l trezi abia 
semnalul cinei. 

Quentin Durward îşi lăsase unchiul pradă acestor 
sublime cugetări şi-l urmase pe Olivier, călăuza lui, 
care, fără a străbate vreuna din curţile principale, îl 
conduse prin ganguri secrete, şi îndeosebi printr-un 
labirint de scări, bolți şi galerii care comunicau unele 
cu altele prin uşi tainice aşezate în locuri neaşteptate, 
până ce intrară într-o mare galerie cu jaluzele, care, 
după lărgimea ei, putea fi socotită ca o sală, cu pereţii 
împodobiţi cu tapiţerii, mai mult vechi decât frumoase, 
şi cu câteva portrete aspre, reci, stranii, aparţinând 
zorilor care au precedat splendida renaştere a artelor. 
Portretele erau socotite că înfăţişează pe paladinii lui 
Carol cel Mare, acea figură atât de ilustră în istoria 
romantică a Franţei. Întrucât chipul falnic al vestitului 
Roland era cel mai remarcabil, încăperea primise de la 
el numele de Sala Roland sau Galeria Roland. 

— Ai să stai în post aici, spuse Olivier cu o şoaptă 
uşoară, ca şi cum chipurile aspre de monahi şi de 
războinici dimprejur ar fi putut fi ofensate dacă ar fi 
ridicat glasul, sau ca şi cum s-ar fi temut că va trezi 
ecourile ascunse sub bolțile şi sub ornamentele gotice 
ale tavanului acelei încăperi uriaşe şi sumbre. 

— Ce consemne şi ce parolă voi avea în postul 
meu? întrebă Quentin de asemeni cu glas scăzut. 

— E încărcată archebuza? replică Olivier, fără să 
răspundă la întrebarea lui. 

— Acest lucru - răspunse Quentin - se poate face 
numaidecât. Şi el se apucă să-şi încarce arma 
aprinzând fitilul cu ardere înceată (fitil cu care, când 
era nevoie, se dădea foc prafului de puşcă din 
archebuză) la jarul focului de lemne care se stingea în 
cămin, un cămin atât de mare, încât ar fi putut 

fi luat drept un cabinet sau o capelă care 
făcea parte din galerie. 

În timp ce tânărul se pregătea astfel, Olivier îi spuse 
că unul din cele mai importante privilegii ale corpului 
din care făcea parte era acela de a primi ordine nu de 
la ofiţeri proprii, ci numai de la rege sau de la înaltul 
conetabil al Franţei. 

— Dumneata, tinere, eşti pus aici din ordinul 
maiestăţii sale - adăugă Olivier - şi ai să afli curând de 
ce ai fost chemat. Între timp plimbă-te de-a lungul 
acestei galerii; dacă doreşti, ţi se îngăduie să te opreşti 
în loc, atunci când vrei să auzi mai bine, dar pentru 
nimic în lume să nu stai jos ori să-ţi părăseşti arma. Să 
nu cumva să cânţi tare sau să fluieri. Poţi, însă, dacă 
vrei, să murmuri vreuna din rugăciunile bisericeşti 
sau orice ai dori, care să nu aibă nimic ofensator, însă 
cât mai încet. Rămâi cu bine şi fii cu ochii în patru. 

„Cu ochii în patru”, îşi zise în sine tânărul soldat în 
timp ce călăuza lui se îndepărta cu pasul său furişat, 
lunecător, făcându-se nevăzut printr-o uşă laterală 
ascunsă de tapiţerie. „Cu ochii în patru! Dar asupra cui 
şi împotriva cui? Cu ce altceva decât cu liliecii şi cu 
şoarecii poţi să te lupţi aici? Afară poate dacă aceste 
înfricoşătoare chipuri omeneşti din alte vremuri ar 
învia ca să mă tulbure în timp ce stau de garda. In 
sfârşit, cred că asta-i datoria mea şi trebuie s-o duc la 

capăt.” 

Foarte hotărât să-şi facă datoria şi chiar cu foarte 
multă grijă, el încercă să-şi omoare timpul murmurând 
unul din pioasele imnuri pe care le învățase la 
mănăstirea unde găsise adăpost după moartea tatălui 
său, mărturisindu-şi în sine că în afara schimbării 
sutanei de novice pe falnica ţinută militară pe care-o 
purta acum, plimbarea sa ostăşească prin acea galerie 
regală din Franţa semăna mult acelora care-l obosiseră 
atât de mult în claustrarea monahală de la 
Aberbrothick. 

Îndată după aceea, ca pentru a se încredința pe 
sine însuşi că acum nu mai aparţinea chiliei, ci lumii, îşi 
cântă sieşi, dar cât mai încet, pentru a nu încălca 
încuviințarea ce i se dăduse, câteva din vechile şi 
asprele balade pe care le învățase de la bătrânul 
cântăreţ din harpă al familiei sale, şi care povesteau 
despre înfrângerea danezilor la Aberlemno şi la Forres, 
despre uciderea regelui Duffus la Forfar, şi alte sonete 
sau cântece pline de bărbăţie care vorbeau despre 
istoria îndepărtatei sale patrii şi îndeosebi a ținutului 
său de baştină. În felul acesta se scurse multă vreme, 
şi erau mai bine de două ceasuri după-amiază când 
foamea îi aminti lui Quentin că bunii părinţi de la 
Aberbrothick, deşi cereau cu severitate să fie de faţă la 
slujbă, se dovedeau nu mai puţin grijulii când era 
vorba să-l cheme la masă, pe câtă vreme aici, într-un 
palat regal, după o dimineaţă de mişcare şi o amiază 
petrecută în post, nimeni nu părea să socotească o 
urmare firească că el trebuia să aştepte cu nerăbdare 
prânzul. 

În dulcea muzică sunt totuşi anumite farmece, în 

stare să aline şi simţurile fireşti de nerăbdare. care îi 
dădeau ghes lui Quentin în clipele acelea. La cele două 
capete ale lungii săli sau galerii se aflau două uşi mari, 
împodobite cu arhitrave grele, care se deschideau 
pesemne spre două lungi şiruri de încăperi, pentru 
care galeria slujea ca mijloc de comunicaţie, în timp' ce 
tânărul scoţian îşi îndrepta paşii solitari între cele două 
uşi care alcătuiau limitele postului său, tresări deodată 
la auzul unor acorduri care răsunară pe neaşteptate 
aproape de una din aceste uşi; acordurile, cel puţin în 
închipuirea lui, erau scoase de aceeaşi lăută şi de 
aceeaşi voce care îl vrăjiseră în ajun. Toate visele pe 
care le trăise în ajun, pălite din pricina zbuciumului 
stârnit de atâtea întâmplări prin care trecuse după 
aceea, se treziră şi mai vii din somnul lor. Rămânând 
pironit locului, acolo unde urechea lui putea să soarbă 
mai uşor sunetele, cu archebuza pe umăr, cu gura 
întredeschisă, cu urechi, ochi şi suflet îndreptate spre 
acelaşi loc, Quentin părea mai curând portretul unei 
santinele decât o făptură vie, fără alt gând decât acela 
de a prinde din goană, pe cât cu putinţă, fiecare sunet 
al dulcei melodii. 

Acele acorduri fermecătoare nu se auzeau decât în 
parte - ele şovăiau, se prelungeau, se stingeau cu 
totul, şi reînviau din timp în timp, la oarecare interval. 
Dar cum muzica, întocmai ca şi frumuseţea, este 
adesea mai atrăgătoare sau cel puţin stârneşte mai 
mult  închipuirea atunci când farmecele ei sunt 
dezvăluite doar în parte, şi închipuirea e lăsată să 
desăvârşească ceea ce din depărtare nu se vede decât 
imperfect, Quentin avea din destul cu ce să-şi 
împlinească reveria în timpul clipelor de fascinaţie. 

După cele povestite de 
camarazii unchiului său şi 
după scena petrecută 
dimineaţa în sala de 
audiente, el nu se mai 
îndoi că sirena care îi 
încânta astfel auzul nu era, 
aşa cum crezuse ca o 
pângărire, nu era fiica sau 
ruda unui hangiu de rând, 
ci chiar acea contesă 
deghizată şi nefericită 
pentru care regi şi prinți 
erau gata să-şi îmbrace 
armurile şi să ridice lăncile. E 
Un noian de visuri înflăcărate care e stăpânesc sufletul 
unui tânăr romantic şi aventuros într-o epocă 
romantică şi aventuroasă, alunga din ochii lui 
realitatea concretă, înlocuind-o cu amăgirile lor 
tulburătoare; deodată însă ele fură aspru risipite de o 
mână grea care îi apucă arma şi de un glas aspru 
care-i strigă chiar în ureche: 

—Ha! Pasques-dieu, mesir scutier, mi se pare că 
dormi în post! 

Era glasul tărăgănat dar pătrunzător, ironic, al lui 
Maître Pierre, şi Quentin, trezit deodată din gânduri, îşi 
dădu seama cu ruşine şi spaimă că-i îngăduise, în 
visarea lui, chiar lui Ludovic - care intrase pesemne 
printr-o uşă tainică, şi se furişase de-a lungul peretelui, 
ascuns de vreo tapiţerie - să se apropie de el atât de 
mult, încât aproape că-i imobilizase arma. 

Cel dintâi imbold Da cnui de su raLiză fu să-şi 

elibereze archebuza trăgând de ea violent, ceea ce îl 
făcu pe rege să se clatine pe picioare şi să dea înapoi 
câţiva paşi. Lucrul acesta îl făcu pe Quentin să se 
înspăimânte din nou la gândul că, supunându-se 
instinctului firesc care îl îndeamnă pe un om curajos să 
reziste încercării de a fi dezarmat, sporise, printr-o 
ciocnire personală cu regele, nemulţumirea provocată 
de neglijenta pe care o dovedise în îndeplinirea 
serviciului său; sub această pornire pusese din nou 
stăpânire pe archebuză fără să-şi dea seama ce face 
şi, aşezând-o pe umăr, rămăsese încremenit în fata 
monarhului, pe care avea toate motivele să creadă că-l 
ofensase grav. 

Ludovic, al cărui caracter tiranic era mai puţin 
determinat de o cruzime congenitală sau de o pornire 
spre cruzime cât de un calcul rece şi de o teamă 
bănuitoare, avea totuşi o doză din acea asprime 
muşcătoare care făcea din el un despot în conversațiile 
particulare, părând întotdeauna că jubilează la vederea 
frământărilor pe care le stârnea cu prilejuri 
asemănătoare celui de faţă. Totuşi, el nu-şi împinse 
triumful prea departe şi se mulţumi să spună: 

— Serviciul făcut dimineaţa a şi răscumpărat 
această mică neglijentă a unui soldat atât de tânăr. Ai 
prânzit? 

Quentin, care se aştepta mai curând să fie trimis la 
marele prevot decât răsplătit cu o asemenea laudă, 
răspunse umil că nu mâncase. 

— Bietul băiat - exclamă Ludovic cu un ton mai 
blând decât vorbea în mod obişnuit - a aţipit de foame! 
Ştiu că foamea ta e un lup, urmă el. Şi eu am să te 
scap de o fiară sălbatică, aşa cum tu m-ai scăpat de 

alta. Ai fost destul de înţelept în această privinţă şi-ti 
mulţumesc pentru asta. Poţi să mai rabzi un ceas fără 
să mănânci? 

— Douăzeci şi patru, sire, răspunse Durward. Doar 
sunt un adevărat scoţian. 

— Să mi se mai ofere un regat, şi n-aş vrea să-fiu 
pateul care să te înfrunte după un asemenea post - 
spuse regele - dar acum nu-i vorba de masa ta, ci dea 
mea. Astăzi am să îngădui la masa mea, cu totul în 
particular, pe cardinalul Balue şi pe acest burgund - pe 
acest conte de Crèvecoeur, şi cu un asemenea prilej 
s-ar putea să se întâmple ceva - diavolul îşi vâră coada 
atunci când duşmanii se întâlnesc în temeiul unui 
armistițiu. 

Se opri şi rămase tăcut, privind gânditor, 
posomorât. Văzând regele nu se grăbea să continue, 
Quentin îndrăzni în cele din urmă să întrebe ce avea de 
făcut în acea împrejurare. 

— Să stai de pază aproape de bufet cu arma 
încărcată - spuse Ludovic - şi dacă se va săvârşi vreo 
trădare, să-l ucizi pe trădător. 

— Trădare, sire?! În acest castel păzit?! exclamă 
Durward. 

— Crezi că e cu neputinţă? întrebă regele, fără a 
părea contrariat de sinceritatea lui; istoria noastră a 
arătat că trădarea se poate furişa printr-o gaură de 
sfredel. Trădarea înlăturată prin gărzi! Oh, bietul meu 
băiat! Quis custodiat ipsos custodes - cine poate 
înlătura trădarea urzită chiar de păzitori? 

— Onoarea lor de scoțieni, răspunse Durward 
aprins. 

— E adevărat, ai dreptate, răspunsul tău îmi place, 

spuse regele cu un aer satisfăcut; onoarea scoțiană a 
fost întotdeauna onoare, şi, ca atare, mă încred în ea. 
Dar trădarea... Căzând din nou în dispoziţia lui sumbră 
de mai înainte, începu să se plimbe prin galerie cu păşi 
inegali. Ea şade la mesele noastre, ea licăreşte în 
cupele noastre, ea poartă barba sfetnicilor noştri, 
zâmbetul curtenilor noştri, râsul smintit al măscăricilor 
noştri - şi, mai ales, stă ascunsă sub masca 
prietenoasă a unui duşman împăciuit. Ludovic de 
Orleans s-a încrezut în Jean de Burgundia - a fost ucis 
în Rue Barbette. Jean de Burgundia s-a încrezut în 
facțiunea de Orleans - a fost ucis pe Podul Montereau. 

N-am să mă încred în nimeni, în nimeni. Ascultă: am 
să fiu cu ochii în patru asupra acelui conte insolent, ei, 
ei, de asemeni şi asupra cardinalului pe a cărui 
fidelitate nu prea mă bizui. Când am să strig: Ecosse 
en avant” trage în Crèvecoeur, ucide-l pe loc. 

— E de datoria mea - spuse Quentin - dacă viaţa 
maiestăţii voastre va fi în primejdie. 

— Fireşte, nici nu înţeleg altfel, zise regele. Ce aş 
câştiga ucigând pe acest soldat insolent? Ei, să fie 
conetabilul Saint Paul atunci... El se opri, ca şi când 
şi-ar fi dat seama că vorbise prea mult, dar îndată 
urmă zâmbind: Cumnatul nostru Jacques de Scoţia 
- „Jacques al vostru, dragul meu Quentin, l-a 
înjunghiat pe Douglas în timpul unei vizite a acestuia la 
castelul său regal din Skirling. 

— Stirling -  preciză Quentin - cu  îngăduinţa 
maiestăţii voastre. Aceea a fost o faptă din care n-a 
ieşit nimic bun. 

— Stirling îi ziceţi voi castelului? întrebă regele, 


35 Scoţia, înainte! (n. t.) 

trecând peste ultima partea celor spuse de Quentin. 
Bine, fie şi Stirling - numele n-are aface. De altfel, nu 
nutresc nici un gând rău împotriva acestor oameni - 
niciunul. Nu mi-ar fi de nici un folos. Ei însă, ar putea 
să nu aibă aceleaşi gânduri bune în ceea ce mă 
priveşte. Mă bizui pe archebuza ta! 

— Voi fi gata la semnal! spuse Quentin. Totusi.. 

— Şovăi! întregi regele. Vorbeşte deschis - ai toată 
libertatea. Oameni ca tine pot avea păreri foarte 
prețioase. 

— Voi îndrăzni doar să spun - răspunse Quentin - că 
de vreme ce maiestatea voastră are motive să se 
teamă de acel burgund, e de mirare cum de-l îngăduie 
în apropierea sa, şi asta în particular. 

— Oh, nu fii îngrijorat, mesir scutier, îl linişti regele. 
Unele primejdii, dacă sunt înfruntate, se risipesc. ŞI 
dacă se vădeşte o teamă în faţa lor, devin sigure, de 
neînlăturat. Când mă apropii cu îndrăzneală de un 
dulău ameninţător şi-l mângâi, pun rămăşag zece 
contra unu că am să-l îmbunez; dacă îi arăt că mă tem 
de el se repede la mine şi mă sfâşie. Am să-ţi vorbesc 
deschis. Doresc nespus ca acest om să se întoarcă la 
războinicul lui stăpân fără vrăjmăşie împotriva mea. 
Voi înfrunta o primejdie. Nu m-am dat înapoi niciodată 
să-mi pun viaţa în joc pentru binele regatului meu. 
Urmează-mă! 

Ludovic îl conduse pe tânărul apărător al vieţii sale, 
pentru care părea să aibă o deosebită simpatie, prin 
uşa laterală pe care intrase el însuşi, spunând în timp 
ce i-o arătă: 

— Cel care vrea să ajungă cineva la curte trebuie să 
cunoască intrările secrete şi scările ascunse, ei, şi 

intrările principale, uşile cu două canaturi şi portalurile. 

După ce  străbătură mai multe  unghere 
întortocheate şi mai multe coridoare, regele intră într-o 
mică încăpere boltită unde era pregătită pentru cină o 
masă cu trei tacâmuri. Mobila şi întregul aranjament al 
acestei încăperi erau de o simplitate aproape 
sărăcăcioasă. Bufetul, un fel de dulap mobil în care se 
aflau câteva tipsii de aur şi de argint, era singurul 
obiect care amintea foarte vag fastul regesc. In dosul 
acestui dulap, pe deplin ascuns de el, se afla un cotlon 
pe care Ludovic îl arătă lui Quentin Durward. După ce 
se asigură, ducându-se în diferite părţi ale încăperii, că 
acesta nu putea fi văzut de nicăieri, îi dădu ultimul 
ordin: 

— Aminteşte-ti 
cuvintele:  Ecosse en 
avant îndată ce am să 
strig aceste cuvinte, 
răstoarnă dulapul: nu te 
îngriji de cupe şi 
pahare; asigură-te că ai 
tintit bine spre 
Crèvecoeur. Dacă dai 
greş, sări pe el cu 
pumnalul. Olivier şi cu 
mine ne vom ocupa de 
cardinal. 

După ce spuse 
aceste vorbe,  fluieră 
tare şi-l chemă înăuntru pe Olivier, care servea ca 
prim-valet de cameră şi ca bărbier, îndeplinind de altfel 

toate serviciile legate îndeaproape de persoana 
regelui. El se ivi însoţit de doi bătrâni care erau singurii 
slujitori la masa regelui Ludovic. Îndată ce acesta se 
aşeză la masă fură introduşi vizitatorii. Deşi el însuşi 
nu putea fi văzut, Quentin era astfel aşezat, încât 
putea să fie martor la toate amănuntele întrevederii: 

Regele ură bun venit oaspeţilor săi, cu o cordialitate 
pe care Quentin putea foarte greu s-o împace cu 
instrucţiunile pe care le primise mai înainte şi cu 
scopul pentru care stătea ascuns după bufet gata să 
tragă cu arma sa ucigătoare. Nu numai că regele părea 
să nu se teamă absolut de nimic, dar mai mult chiar - 
cineva ar fi putut socoti că numai în aceşti vizitatori, 
cărora le făcuse înalta favoare de a-i primi la masa lui, 
se putea el încrede fără cea mai mică rezervă şi dorea 
să-i onoreze mai mult ea pe oricine.. Nimic nu putea fi 
mai demn şi în acelaşi timp mai curtenitor decât 
atitudinea lui. În timp ce totul dimprejur, chiar şi 
îmbrăcămintea regelui, erau departe de splendoarea 
pe care micii prinți ai regatului o desfăşurau la 
festivitățile lor, limbajul şi manierele regelui erau 
acelea ale unui suveran puternic în clipele sale cele 
mai binevoitoare, Quentin era ispitit să creadă fie că 
toată conversaţia lui de mai înainte cu Ludovic fusese 
un vis, sau că purtarea respectuoasă a cardinalului şi 
atitudinea deschisă, francă, neînfricată, a nobilului 
burgund risipiseră în întregime bănuielile regelui. 

Dar în timp ce oaspeţii, la invitaţia lui Ludovic, se 
aşezau la masă, maiestatea sa le aruncă o privire 
pătrunzătoare şi îndată după aceea se uită spre locul 
în care se afla Quentin. Acest lucru se petrecu într-o 
clipă - dar privirea regelui exprima atâta neîncredere şi 


E ii e IE, A Fe E Meu sui 
Le A : n A 


Ina ME deea 


E e Mâna PRD dit Ie Ul ale e Vel IAR 


Fia EP 
il +] 


ură împotriva oaspeţilor săi, şi o poruncă atât de 
categorică pentru Quentin de a veghea ager la postul 
lui şi de a fi prompt în îndeplinirea datoriei, încât era 
neîndoielnic că simţămintele lui Ludovic nu se 
schimbaseră de loc şi temerile lui nu se risipiseră. 
Tânărul era totuşi mai uimit ca oricând de vălul de sub 
care acest monarh era în stare să-şi ascundă 
schimbările firii sale neîncrezătoare. 

Părând că uitase în întregime limbajul pe care 
Crèvecoeur îl folosise împotriva lui, în faţa curţii, regele 
conversa cu el despre vremurile de altă dată, despre 
întâmplările din timpul exilului său în Burgundia, 
întrebând despre toţi nobilii pe care-i cunoscuse pe 
atunci, ca şi când aceste zile fuseseră cele mai fericite 
din viaţa lui, ca şi când ar fi păstrat fată de toţi aceia 
care contribuiseră la îndulcirea exilului său cele mai 
afectuoase şi mai recunoscătoare simţăminte. 

— Ambasadorului altei naţiuni - spunea el - i-aş fi 
luat ochii cu mai multă pompă cu prilejul acestei 
întâlniri, dar în fata unui vechi prieten, care a stat 
adesea la masa mea în castelul din Genappe?’ vreau să 
mă arăt eu însumi, să mă arăt aşa cum îmi place mai 
mult mie, bătrânului Ludovic de Valois, să trăiesc tot 
atât de simplu, de necomplicat, ca orice badaud” 
parizian. Am poruncit însă, să se pregătească pentru 
domnia ta o masă ceva mai bună decât de obicei, 
mesir conte, pentru că ştim proverbul burgund, al 
domniei voastre: Mieux vault bon repas que bel habit”? 


36 Pe când își avea reședința în Burgundia, în timpul vieţii tatălui său, 
Genappe era locul de refugiu obișnuit al lui Ludovic. Aceasta perioadă e 
adesea evocată în povestirea noastră. 

37 Pierde-vară (în limba franceză). (n. t.) 

38 Mai mult preţuiește o masă bună decât o îmbrăcăminte frumoasă. (în 

şi de aceea am cerut să se pregătească o masă mai 
îngrijită. Cât despre vin, domnia ta ştii prea bine că el 
este obiectul unei vechi rivalități între Franţa şi 
Burgundia, pe care noi o vom împăca de îndată: eu voi 
bea „bourgogne” în sănătatea domniei tale, şi domnia 
ta, mesir conte, îmi vei face cinstea să bei 
„champagne”. Hei, Olivier, umple-mi o cupă cu vin 
d'Auxerre; şi regele începu să fredoneze vesel un 
cântec bine cunoscut pe atunci: 
Auxerre est le boisson des rois.” 

Hei, hei mesir conte - urmă el - beau în sănătatea 
nobilului duce al Burgundiei, bunul şi iubitul nostru văr. 
Olivier, umple cupa aceasta de aur cu v/n de Reims şi 
dă-o contelui, punând un genunchi în pământ - domnia 
sa reprezintă pe iubitul nostru frate. Eminenţă, vom 
umple noi înşine cupa eminenţei voastre. 

— Aţi şi umplut-o, sire, aproape până peste margini, 
spuse cardinalul, cu mina linguşitoare a unui favorit 
faţă de un stăpân binevoitor. 

— Asta întrucât ştiu că eminenţa voastră poate s-o 
ridice cu o mână fermă, spuse Ludovic. Dar ce parte iei 
în marea controversă - Syllery ori Auxerre? Franţa sau 
Burgundia? 

— Voi fi neutru, sire - răspunse cardinalul - şi-mi voi 
umple cupa cu „auvernat”. 

— Neutralitatea e periculoasă, observă regele; dar, 
zărind o uşoară roşeaţă în obrajii cardinalului, lunecă 
pe nesimţite peste acest subiect şi adaugă: Preferi 
auvernat fiindcă acesta e un vin atât de nobil, încât nu 
suportă apa. Domnia ta, conte, nu goleşti cupa? Sper 


limba franceză). (n. t.) 
39 Auxerre este elixirul regilor. (în limba franceză). (n. t.) 

că n-ai să găseşti pe fund nici o amărăciune naţională. 

— Aş vrea, sire - replică de Crèvecoeur - ca toate 
neînțelegerile naţionale să se poată termina tot atât de 
plăcut ca şi rivalitatea dintre podgoriile noastre. 

— Cu timpul, conte - răspunse regele - cu timpul; 
nu mai mult decât va trebui să bei această cupă “de 
şampanie. Şi acum că ai băut-o, fă-mi plăcerea, pune 
cupa în sân şi păstreaz-o ca o chezăşie a preţuirii 
noastre. Aşa ceva nu dăruiesc oricui. Ea a aparţinut 
odinioară lui Henric al V-lea al Angliei, spaima Franţei, 
şi a căzut în stăpânirea mea când am cucerit Rouen, şi 
acei insulari au fost izgoniți din Normandia de armatele 
unite ale Franţei şi ale Burgundiei. Nu poate fi dăruită 
mai bine decât unui nobil şi viteaz burgund, care ştie, 
fără îndoială, că de înţelegerea dintre aceste două 
naţiuni depinde menţinerea libertăţii continentului 
împotriva jugului englez. 

Contele răspunse ceva în acelaşi ton şi Ludovic 
dădu curs liber veseliei satirice care uneori însenina 
umbrele mai întunecate ale firii sale. Conducând de 
fapt conversaţia, remarcile sale totdeauna tăioase, 
caustice şi adesea cu adevărat spirituale, erau rareori 
bine intenţionate, iar anecdotele cu care le ilustra erau 
mai curând hazlii decât subtile; însă, nici un cuvânt, 
nici o silabă, nici o interjecţie nu trădau starea de spirit 
a unui om care, temându-se că ar putea fi asasinat, 
ascunsese în încăpere un soldat înarmat, cu archebuza 
încărcată, pentru a împiedica sau a preîntâmpina un 
atac asupra persoanei sale. 

Contele de Crèvecoeur se asocie sincer voioşiei 
regelui, iar mierosul om al bisericii râdea la fiecare 
glumă şi parafraza orice anecdotă fără a se ruşina 

câtuşi de puţin de expresiile care îl făceau pe tânărul şi 
novicele scoţian să roşească chiar şi în ascunzişul lui. 
După aproape o oră şi jumătate se strânse masa, iar 
regele, luându-şi curtenitor rămas bun de la oaspeţii 
săi, le dădu să înţeleagă că dorea să rămână singur. 

De îndată ce se retraseră toţi, chiar şi Olivier, el îl 
chemă pe Quentin din cotlonul lui, dar cu o voce atât 
de slabă, încât tânărul abia putea crede că era aceeaşi 
care abia cu câteva clipe mai înainte dăduse atâta 
vioiciune şi savoare conversaţiei. Când se apropie, 
observă o schimbare asemănătoare şi în fizionomia lui. 
Sclipirea voioşiei prefăcute se stinsese în ochii regelui, 
zâmbetul se ştersese de pe faţa lui, şi el exprima toată 
oboseala unui mare actor după ce a sfârşit 
interpretarea istovitoare a unui rol preferat, în care, 
atâta timp cât a fost pe scenă, a desfăşurat cea mai 
mare energie. 

— Serviciul tău nu s-a terminat încă, îi spuse el lui 
Quentin. Stai jos o clipă şi prinde puteri - masa aceasta 
îți oferă mijloacele necesare. După aceea am săcti 
spun ce mai ai de făcut - acum nu e momentul, fiindcă 
sătulul nu se prea poate înţelege cu flămândul. 

El se lăsă pe spate în jilţ, îşi acoperi ochii cu mâna şi 
rămase tăcut. 

XI 
GALERIA ROLAND 


E zeul Amor orb, cum pictorii-l prezintă? 
Sau ochii amăgiți îi sunt de ochelarii 

Pe care i-l tot pun părinții şi tutorii 

Ca el atât să vază: pământuri şi conacuri, 
Podoabe, giuvaeruri, şi bogății de zestre, 
Ce-s astăzi prețuite de zece ori cât face? 
Aceasta mi se pare că este întrebarea. 
WILKINS: 

NEFERICIREA UNEI CASNICII SILITE 


udovic al XI-lea al Franţei, cu toate că era 
suveranul cel mai îndrăgostit şi cel mai gelos de 
puterea sa, din Europa, se mulțumea doar cu 
plăcerile ei reale. Deşi el ştia perfect, şi exact pentru 
fiecare împrejurare, ceea ce se cuvenea rangului său, 
îndeobşte era ciudat de nepăsător faţă de etichetă. 
Familiaritatea cu care îşi invita supuşii la masa lui, 
ba chiar se aşeza la a lor, l-ar fi făcut foarte popular pe 
un prinţ cu însuşiri morale mai înalte; dar chiar aşa 
cum era, simplitatea manierelor sale îi răscumpăra în 
bună parte viciile în ochii acelei clase a supuşilor săi 
care nu era în mod deosebit expusă bănuielilor şi 

temerilor sale. Le tiers etat, adică oamenii din Franța, 
care s-au ridicat la o stare foarte prosperă şi 
importantă sub domnia acestui prinţ abil, îl respecta, 
dar nu-l iubea; bizuindu-se pe sprijinul ei, Ludovic a 
fost în stare să lupte victorios împotriva urii nobililor, 
care pretindeau că el umbreşte onoarea coroanei 
franceze, iar lor le întunecă măreţele privilegii prin 
această neglijare a etichetei, care îi încânta pe 
burghezi şi pe oamenii de rând. 

Cu o răbdare pe care mulţi dintre ceilalţi prinți ar fi 
socotit-o ca înjositoare, şi nu fără a se amuza, 
monarhul Franţei aşteptă până ce soldatul său de 
gardă îşi potoli foamea sa aprigă, tinerească. Fireşte, 
Quentin avea prea mult bun simţ şi inteligenţă pentru 
a nu pune răbdarea regelui la o prea lungă şi 
plictisitoare încercare. Într-adevăr, el voi de mai multe 
ori să-şi întrerupă ospăţul mai înainte ca Ludovic să i-o 
îngăduie. 

— Văd în ochii tăi - îi spuse acesta cu blândeţe - că 
dârzenia nu ţi-a prea scăzut. Cu ajutorul lui Dumnezeu 
şi al sfântului Denis, înainte! Hai din nou la datorie! S-o 
ştii de la mine că nici masa, nici liturghia (şi el se 
închină) n-au oprit niciodată de la treabă pe un bun 
creştin. Bea o cupă de vin, dar nu te încrede în butelie 
- acesta e un viciu al compatrioţilor tăi, ca şi al 
englezilor, care, lăsând la o parte slăbiciunea aceasta, 
sunt cei mai buni soldaţi care au îmbrăcat vreodată o 
armură. Şi acum spală-te repede, nu-ţi uita rugăciunea 
şi urmează-mă. 

Quentin făcu ce i se spusese şi, călăuzit pe un drum 
tot atât de întortocheat ca şi la sosire, îl urmă pe 
Ludovic în galeria Roland. 

— Ţine minte - îi spuse regele cu un ton poruncitor 
- tu n-ai părăsit nici o clipă acest post - aşa să răspunzi 
unchiului şi camarazilor tăi. lată, pentru a nu uita ceea 
ce ţi-am spus, îţi dăruiesc acest lanţ de aur - şi-i 
aruncă pe braţ un colier de mare preţ. Dacă nu-mi 
place să mă împăunez eu însumi, cei în care îmi pun 
încrederea au oricând la îndemână mijloacele pentru a 
se împodobi după cum le place. Dar când asemenea 
lanţuri nu împiedică limba de a vorbi mai mult decât 
trebuie, prietenul meu l'Hermite are o amuletă pentru 
gât care nu dă greş niciodată. Şi acum, fii cu ochii în 
patru. Nimeni, în afară de Olivier şi de mine, nu are 
voie să intre aici astă-seară; anumite doamne vor 
intra, însă fie pe la un capăt al galeriei, fie pe la 
celălalt, fie prin amândouă. Dacă te vor întreba ceva, 
răspunde, dar, întrucât eşti în post, răspunsul tău să fie 
scurt. Tu nu trebuie să te întrebi nimic şi nici să te 
angajezi în vreo conversaţie prelungită. Dar să asculţi 
ceea ce vorbesc. Urechile ca şi mâinile tale sunt ale 
mele - te-am cumpărat trup şi suflet. Aşadar, dacă auzi 
ceva din vorbele lor, le ţii minte până mi le aduci la 
cunoştinţă, după care uiţi totul. Dar, cred că cel mai 
bun lucru ar fi ca tu să treci drept un recrut scoţian, 
care a venit de-a dreptul din munţii lui şi n-a învăţat 
încă prea creştina noastră limbă. Asta-i cel mai hun 
lucru. Astfel, dacă îţi vor adresa vreun cuvânt, nu le 
răspunde - în felul acesta n-ai să fii pus în încurcătură 
şi ele vor vorbi fără să le pese de prezenţa ta. Inţelegi? 
Rămâi cu bine. Fii destoinic şi vei avea în mine un 
prieten. 

Îndată după ce rosti aceste cuvinte, Ludovic se făcu 
nevăzut după tapiţerie, lăsându-l pe Quentin să cugete 

asupra celor văzute şi auzite. Tânărul se afla într-una 
din acele împrejurări în care era mai plăcut să 
privească înainte decât înapoi, întrucât gândul că 
fusese pus, ca pândarul dintr-un tufiş care urmăreşte 
ivirea  cerbului, să ia viaţa nobilului conte de 
Crèvecoeur, nu avea în el nimic vrednic de cinste. Era 
foarte adevărat că măsurile regelui păreau în acea 
situaţie luate doar din spirit de prevedere şi de 
apărare, dar putea el, oare să ştie că nu i se va porunci 
curând o acţiune ofensivă de acelaşi fel? Acest lucru ar 
fi dus la o criză neplăcută, întrucât era limpede, dat 
fiind caracterul stăpânului său, că un refuz ar fi 
însemnat pieirea, pe câtă vreme onoarea îi spunea că 
supunerea însemna ruşine. El căuta să nu se mai 
gândească la aceste lucruri,  consolându-se cu 
înţelepciune, aşa cum fac de obicei tinerii, atunci când, 
amintindu-şi fără voia lor de primejdiile ce-i pândesc, 
îşi zic că vor avea destul timp să chibzuiască ce e de 
făcut atunci când va fi cazul şi că pentru fiecare zi sunt 
de ajuns relele ei. 

Quentin se lăsă cucerit de aceste cugetări 
liniştitoare cu atât mai uşor cu cât ultimele ordine ale 
regelui îi dădeau un subiect mai plăcut de reflecţie 
decât propria lui situaţie. Doamna cu lăuta era fără 
îndoială una dintre cele asupra cărora trebuia să-şi 
îndrepte intenţia, şi el îşi îngădui în sine să se supună 
acelei părţi din ordinul regelui, şi să asculte cu grijă 
fiecare cuvânt care i-ar picura de pe buze, ca să poată 
afla dacă vraja vorbelor ei e deopotrivă cu aceea a 
muzicii. Dar cu tot atâta sinceritate îşi jură lui însuşi că 
nu va destăinui regelui niciuna din vorbele care n-ar 
opune-o pe frumoasa vorbitoare într-o lumină 

favorabilă. 

Acum nu mai existau temeri că va aţipi din nou în 
post. Fiece adiere care, străbătând prin storul deschis, 
flutura vechea draperie, foşnea ca apropierea 
frumoasei făpturi pe care o aştepta. Pe scurt, tânărul 
simţea toată acea ciudată nelinişte şi înfrigurare a 
aşteptării care însoţeşte întotdeauna dragostea şi 
uneori are o parte foarte însemnată în înfiriparea ei. 

In sfârşit o uşă scârţâi şi gemu (căci în secolul al 
XV-lea uşile, chiar ale palatelor, nu se deschideau în 
linişte, ca ale noastre) dar, vai! nu era de la acel capăt 
al galeriei, din care se auziseră sunetele lăutei. Uşa se 
deschise totuşi şi în galerie intră o făptură femeiască, 
urmată de alte două, cărora le făcu semn să rămână 
pe loc, în timp ce ea însăşi păşi înainte. Datorită 
mersului său greoi şi inegal care se zărea deosebit de 
neplăcut în timp ce ea străbătea lunga galerie, Quentin 
o recunoscu deîndată pe prinţesa Jeanne şi, cu 
respectul cuvenit rangului acesteia, luă poziţia de 
veghe tăcută şi-i dădu onorul aplecându-şi archebuza, 
în timp ce ea trecea pe lângă el. Prinţesa răspunse 
curtoaziei tânărului înclinând grațios capul și el avu 
prilejul s-o vadă mai bine decât dimineaţa. 

Prea puţine trăsături ale acestei nefericite fiinţe 
puteau să răscumpere neajunsurile făpturii şi ale 
mersului său. Chipul ei nu avea, într-adevăr, nimic 
neplăcut în sine, deşi era lipsit de frumuseţe, iar în 
ochii săi mari, albaştri, pironiţi în pământ, se citea o 
expresie blândă de resemnare mâhnită. Nu numai că 
era foarte palidă, dar pielea ei avea acea nuanţă 
gălbuie care însoţeşte de obicei o sănătate şubredă, şi 
cu toate că avea dinţii albi şi regulaţi, buzele ei erau 

subţiri şi albe. Prinţesa avea o bogăţie de păr blond, 
atât de deschis, încât bătea într-o nuanţă aproape 
albăstrie. Camerista ei, care fără îndoială, socotea 
bogăţia părului stăpânei sale ca o frumuseţe, nu prea 
îşi dăduse osteneala să-i scoată frumuseţea în relief, 
buclându-l împrejurul feţii ei palide, căreia îi dădea o 
expresie aproape cadaverică, nepământească. Pentru 
a înrăutăţi lucrurile şi mai mult, ea îşi alesese o rochie 
lungă de mătase de un verde deschis, care îi imprima 
în totul o înfăţişare fantomatică, spectrală. 

În timp ce Quentin urmărea această ciudată apariţie 
cu ochi în care curiozitatea se îmbina cu compătimirea, 
fiecare privire şi mişcare a prinţesei părând să solicite 
simţământul cel din urmă, două doamne intrară prin 
celălalt capăt al galeriei. Una dintre acestea era tânăra 
care din porunca lui Ludovic îl servise cu prune, în timp 
ce Quentin se înfrupta din neuitatul său ospăț la 
Fleur-de-Lys.  Investită acum cu toată misterioasa 
demnitate a nimfei, vălului şi lăutei, şi recunoscută pe 
lângă aceasta (cel puţin aşa credea Quentin) ca nobila 
moştenitoare a unui prosper comitat, frumuseţea ei 
făcu asupra tânărului o impresie înzecit mai mare 
decât aceea pe care i-o făcuse atunci când o socotea 
fiica unui biet hangiu, servind pe un bogat şi capricios 
burghez bătrân. Tânărul se gândea acum cu mirare ce 
vrajă putuse să-i ascundă adevăratul ei rang. Totuşi, 
veşmântul ei era tot atât de simplu ca şi înainte, fiind 
îmbrăcată în doliu şi neavând nici o podoabă. 

Singura găteală a capului era numai un văl de crep, 
dat cu totul pe spate ca să-i lase faţa descoperită, şi 
numai datorită faptului că tânărul cunoştea acum 
adevărata ei poziţie, putu să vadă în făptura ei 

frumoasă o nouă eleganță, în mersul ei o nouă 
demnitate care mai înainte rămăsese neobservată, în 
trăsăturile regulate, în fizionomia ei strălucitoare, în 
ochii sclipitori, un aer de nobleţă conştientă care îi 
sporea farmecul. 

Chiar dacă ar fi ştiut că-l aşteaptă moartea, Quentin 
nu s-ar fi putut stăpâni să nu prezinte acestei 
frumuseți şi însoţitoarei sale acelaşi omagiu pe care îl 
arătase faţă de rangul regal al prinţesei. Ele îi primiră 
omagiul ca nişte fiinţe obişnuite cu respectul 
inferiorilor, şi-i răspunseră cu curtoazie; dar lui i se 
păru - poate că aceasta era o închipuire tinerească - 
că tânăra doamnă se îmbujorase puţin, că lăsase ochii 
în pământ şi păruse stânjenită, deşi aproape 
imperceptibil, în timp ce răspunsese la onorul său 
marţial. Acest lucru trebuie să se fi întâmplat din 
pricină că-şi amintise de îndrăzneţul străin, din 
turnuleţul vecin de la Fleur-de-Lys; această stânjenire 
exprima ea care nemulţumirea? Quentin nu putea să-şi 
răspundă la întrebare. 

Însoţitoarea tinerei prințese, îmbrăcată ca şi 
aceasta, simplu, în mare doliu, era la vârsta când 
femeile ţin mai mult ca oricând la reputaţia unei 
frumuseți care a început de mult să apună. Totuşi îi 
rămăsese încă destul pentru a dovedi ce trebuise să 
însemne cândva puterea farmecelor ei şi, la amintirea 
triumfurilor de altă dată, era vădit, din felul său de a fi, 
că nu renunţase la pretenţiile unor cuceriri viitoare. Era 
înaltă şi graţioasă, deşi oarecum trufaşă la înfăţişare, şi 
răspunse la salutul lui Quentin cu un zâmbet suav de 
condescendenţă, şoptind îndată ceva la urechea 
companioanei sale, care se întoarse spre soldat ca 

pentru a verifica o remarcă a doamnei vârstnice, dar 
răspunzându-i fără a ridica totuşi privirile. Quentin nu 
putu să se împiedice de a presupune că remarca 
atrăsese atenţia tinerei doamne asupra frumoasei lui 
ţinute şi el fu încântat - cine ştie de ce - că aceasta nu 
se uitase la el spre a verifica cu ochii ei adevărul acelei 
observaţii. Pesemne, el se gândea că şi începuse să se 
înfiripe între ei o legătură tainică, dând însemnătate 
celui mai mic amănunt. 

Aceste reflecţii fură de scurtă durată, fiindcă el îşi 
îndreptă numaidecât atenţia asupra întâlnirii prinţesei 
Jeanne cu cele două doamne străine. Prinţesa se oprise 
în loc de îndată ce le văzuse intrând şi le aşteptase, 
dându-şi seama poate că mersul ei o dezavantaja şi 
părând oarecum stingherită în timp ce primea şi 
răspundea la reverenţele celor două doamne; străina 
cea vârstnică, necunoscând rangul persoanei căreia i 
se adresa, era împinsă s-o întâmpine în aşa fel ca şi 
când ea ar fi onorat pe acea persoană mai mult decât 
era onorată de întâlnirea cu ea. 

— Sunt încântată, madame - rosti ea cu un zâmbet 
care voia să exprime condescendenţă şi totodată 
încurajare - că ni se îngăduie în sfârşit să ne bucurăm 
de societatea unei persoane de sexul nostru, atât de 
respectabilă precum păreţi. Trebuie să mărturisesc că 
nepoata mea şi cu mine avem prea puţin de mulţumit 
ospitalităţii regelui Ludovic. Nu, nepoată dragă, nu mă 
trage de mânecă. Sunt sigură că văd în privirile acestei 
tinere doamne simpatie pentru situaţia în care ne 
aflăm. De la sosirea noastră aici, madame, am fost 
tratate pur şi simplu aproape ca nişte prizoniere; după 
ce ni s-au făcut mii de îndemnuri pentru a ne 

încredința soarta şi persoanele noastre protecţiei 
Franţei, prea creştinul rege nu ne-a pus la dispoziţie ca 
reşedinţă, la început, decât un han de rând şi acum un 
ungher din acest castel mâncat de molii, din care nu 
ne este îngăduit să ieşim decât după apusul soarelui, 
de parcă am fi lilieci sau bufniţe, a căror ivire în plină 
lumină a zilei e privită ca o prevestire rea. 

— Îmi pare rău - spuse prinţesa, stânjenită de 
întorsătura jenantă pe care o luase conversaţia - că 
n-am fost în măsură până acum să vă oferim 
ospitalitatea care vi se cuvine. Nepoata 
dumneavoastră, sper, e mai mulţumită, nu? 

— Foarte mulţumită, mult mai mult decât pot 
exprima, răspunse tânăra contesă. Am căutat numai 
siguranţa, dar am găsit singurătatea, şi chiar mai mult: 
Cclaustrarea. Izolarea vechii noastre locuinţe şi 
singurătatea încă şi mai mare a aceleia care ne-a fost 
destinată acum, sporesc în ochii mei favoarea pe care 
regele a binevoit să ne-o acorde, nouă, unor nefericite 
refugiate. 

— Taci, nepoată fără minte, o opri doamna cea 
vârstnică. Acum când în sfârşit putem să vorbim cu o 
persoană de sexul nostru, să spunem lucrurilor pe 
nume după cum ne porunceşte conştiinţa. Intre noi - 
pentru că acest tânăr şi chipeş soldat stă aici numai ca 
o statuie neiînsufleţită, de vreme ce se pare că nu 
posedă uzul membrelor sale, şi mi se pare că nici al 
limbii, cel puţin într-un grai civilizat - zic: întrucât nu ne 
poate auzi nimeni în afară de această doamnă, trebuie 
să mărturisesc că n-am regretat niciodată ceva mai 
mult decât călătoria noastră în Franţa. Mă aşteptam la 
o primire măreaţă, la turnire, carusele, pompe şi 

festivități şi în locul tuturor acestora am găsit izolarea 
şi obscuritatea. Cea mai bună societate pe care ne-a 
procurat-o regele a fost aceea a unui boemian nomad, 
prin mijlocirea căruia ne-a îndrumat să luăm legătură 
cu prietenii noştri din Flandra. Poate că - urmă doamna 
- planul său politic e să ne ţină închise aici până la 
sfârşitul zilelor, pentru ca apoi, după stingerea vechii 
case de Croye, să poată pune mâna pe domeniile 
noastre. Ducele de Burgundia n-a fost atât de crud; el 
a propus nepoatei mele un soţ; rău, e drept, dar un 
soţ. 

— Cred că vălul e preferabil unui soţ rău, spuse 
prinţesa, găsind cu greutate prilejul de a plasa un 
cuvânt în conversaţie. 

— Ar trebui măcar să doreşti a avea posibilitatea 
alegerii, madame, replică  vorbăreaţa doamnă. 
Dumnezeu ştie că eu mă zbucium în interesul nepoatei 
mele; cât despre mine, am renunţat demult la orice 
gând de a-mi schimba condiţia în care mă aflu. Văd că 
zâmbiţi, dar pe mântuirea sufletului meu că acesta e 
adevărul. Asta nu-i nici o scuză pentru rege, a cărui 
conduită, ca şi fizicul său, au mai multă asemănare cu 
bătrânul Michaud, zaraful din Gand, decât cu un urmaş 
al lui Carol cel Mare. 

— Opriţi-vă! rosti prinţesa, cu oarecare asprime în 
glas. Amintiţi-vă că vorbiţi de tatăl meu. 

— De tatăl dumneavoastră?! exclamă doamna 
burgundă, uimită. 

— De tatăl meu, repetă prinţesa cu demnitate. Eu 
sunt Jeanne de Franţa, dar să nu vă temeţi, madame, 
continuă ea, cu blândeţea care îi era firească. 
Dumneavoastră n-aţi intenţionat să-mi aduceţi o 

ofensă şi eu n-am luat-o ca atare. Vă rog să dispuneţi 
de influența mea pentru a face mai suportabil exilul 
dumneavoastră şi al acestei tinere şi atrăgătoare 
persoane. Vai! nu am multă trecere, dar vă ofer cu 
toată dragostea ajutorul meu. 

Adâncă şi foarte respectuoasă fu reverența cu care 
contesa Hameline de Croye - acesta era numele 
doamnei în vârstă - primi îndatoritoarea ofertă a 
prințesei. Ea frecventase îndelung curţile şi cunoştea 
foarte bine manierele care se deprind acolo; observa 
cu rigurozitate regula stabilită printre curtenii tuturor 
secolelor, care, orice ar spune între ei în mod obişnuit 
despre viciile şi nebuniile stăpânilor lor, despre 
nedreptăţile şi dizgraţiile acestora, niciodată n-ar 
profera asemenea învinuiri în prezenţa suveranilor ori 
a membrilor familiilor acestora. 

Doamna era, deci, foarte tulburată de greşeala pe 
care o făcuse, vorbind atât de nesăbuit în prezenţa 
fiicei lui Ludovic. Ea ar fi obosit tot exprimându-și 
regretul şi cerându-şi iertare, dacă n-ar fi fost 
întreruptă şi liniştită de prinţesă, care îi ceru cu tonul 
cel mai blând, care totuşi, din partea unei prințese 
regale echivala cu un ordin, de a nu mai rosti un 
cuvânt - nici de scuză, nici de explicaţii. 

Prinţesa Jeanne se aşeză în jilţ cu o demnitate care 
o prindea foarte bine şi invită pe cele două străine să 
stea jos, în stângă şi în dreapta ei, invitaţie la care 
tânăra se supuse cu o firească şi respectuoasă sfială, 
iar doamna cea vârstnică afectând o umilinţă şi un 
profund respect, vădit calculate. 

Ele începură să converseze, dar atât de încet, încât 
santinela nu putu să le audă vorbele, remarcând doar 

că prințesa părea să acorde foarte mult interes 
doamnei celei mai tinere şi mai atrăgătoare şi că 
mătuşa ei, contesa Hameline, cu toate că vorbea mult 
mai mult, atrăgea mai puțin atenția prințesei prin 
avalanşa ei de cuvinte şi de complimente decât făcea 
ruda sa prin scurtele şi modestele răspunsuri: la 
întrebările care i se adresau. 

Conversaţia doamnelor dura abia de un sfert de oră, 
când uşa de la capătul inferior al galeriei se deschise şi 
intră un bărbat înfăşurat într-o mantie. Amintindu-şi de 
ordinul regelui şi hotărât să nu fie surprins a doua oară 
cu vreo greşeală, Quentin înainta imediat spre cel care 
intrase şi, oprindu-se între acesta şi doamne, îi ceru să 
se retragă de îndată. 

— Din ordinul cui? întrebă străinul cu un ton de 
uimire dispreţuitoare. 

— Din acela al regelui - răspunse Quentin cu tărie - 
pe care eu sunt pus aici să-l fac respectat cu forţa. 

— Nu împotriva lui Ludovic de Orleans, rosti ducele, 
lăsându-şi mantia să-i cadă de pe umeri. 

Tânărul şovăi o clipă: cum să execute ordinele 
împotriva celui dintâi prinţ de sânge, care după cum se 
vorbea, trebuia să se înrudească în curând prin 
căsătorie cu familia regală?! 

— Alteța voastră - spuse el - e o prea augustă 
persoană pentru ca o plăcere a sa să poată fi 
împiedicată de mine. Nădăjduiesc că alteţa voastră va 
depune mărturie că mi-am făcut datorita în post atât 
cât mi-a fost îngăduit. 

— N-ai grijă, nu vei fi osândit, tinere soldat, 
răspunse Orleans; şi păşind înainte, se apropie şi-şi 
prezenta Bi printesei cu acel aer forţat care 

marca întotdeauna curtoazia sa atunci când i se adresa 
acesteia. 

Cinase cu Dunois, şi aflând de societatea adunată în 
galeria Roland, îndrăznise să-şi permită de a i se 
alătura. 

Roşeaţa care se ridică în obrajii palizi ai nefericitei 
Jeanne şi care pentru o clipă răspândi o sclipire de 
frumuseţe peste trăsăturile ei, dovedea că această 
sosire a lui era departe de a-i fi indiferentă. Ea se grăbi 
să-l prezinte celor două doamne de Croye, care îl 
întâmpinară cu reverenţa cuvenită înaltului său rang; 
arătând spre un jilţ, prinţesa îl invită să ia parte la 
conversaţia lor. 

Ducele nu-şi îngădui libertatea de a sta jos într-o 
asemenea societate; totuşi, luând o pernă de pe unui 
din jilţuri, o puse la picioarele tinerei şi frumoasei 
contese de Croye şi se aşeză pe ea în aşa fel, încât, 
fără a părea că o neglijează pe prinţesă, să poată 
acorda cea mai mare parte a atenţiei drăgălaşei sale 
vecine. 

La început păru că acest aranjament mai curând îi 
plăcu decât o ofensă pe prinţesă. Ea încuraja 
galanteria ducelui faţă de tânăra străină, părând că o 
priveşte ca un compliment adresat ei însăşi. Dar 
ducele de Orleans, deşi obişnuit să-şi supună mintea 
asprului jug al unchiului său, când acesta era de faţă, 
avea îndeajuns din ceea ce e firesc unui prinţ care să-l 
determine a-şi satisface propriile porniri de îndată ce 
lipsea această constrângere; şi cum înaltul său rang îi 
dădea dreptul să treacă peste eticheta obişnuită şi să 
meargă până la familiaritate, omagiile pe care le 
adresă frumuseţii contesei Isabelle deveniră atât de 

stăruitoare şi se revărsară atât de nestăvilit, poate din 
pricină că băuse ceva mai mult vin ca de obicei - 
fiindcă Dunois nu era un inamic al cultului lui Bachus - 
încât până la urmă păru că se aprinsese de tot şi că 
uitase de-a binelea prezenta prinţesei. 

Tonul lui de galanterie nu era agreabil decât uneia 
din doamnele de faţă - contesa Hameline. Ea anticipa 
de pe acum onoarea unei înrudiri cu cel dintâi prinţ de 
sânge regal: naşterea, frumuseţea şi domeniile întinse 
ale nepoatei sale puteau să facă realizabil acest vis 
ambițios, chiar în ochii unor oameni mai puţin 
îndrăzneţi în proiectele lor, deşi vederile lui Ludovic al 
XI-lea fuseseră lăsate în afara calculului 
probabilităților. Tânăra contesă asculta galanteriile 
ducelui cu nelinişte şi jenă, întorcându-şi când şi când 
privirile rugătoare spre prinţesă, parcă cerându-i să-i 
vină în ajutor. Dar simţămintele rănite şi timiditatea 
jJeannei de Franţa o făceau incapabilă de orice efort 
spre a îndrepta conversaţia pe un făgaş mai general, 
aşa încât, cu excepţia câtorva vorbe de complezenţă 
ale doamnei Hameline, aceasta era întreţinută aproape 
numai de duce, deşi pe socoteala tinerei contese de 
Croye, a cărei frumuseţe alcătuia subiectul nesecatei 
sale elocvenţe. 

Nu trebuie să se uite că era de faţă şi o a patra 
persoană, arcaşul de gardă neluat de nimeni în seamă, 
care-şi vedea frumoasele visuri topindu-se ca ceara la 
soare, pe măsură ce ducele stăruia în călduroasa şi 
pasionata sa vorbărie. În sfârşit, contesa Isabelle de 
Croye făcu un efort hotărât pentru a curma situaţia 
care devenise intolerabil de neplăcută pentru ea, 
îndeosebi din pricina suferinţei pe care comportarea 

ducelui părea să o pricinuiască prinţesei. 

Adresându-se acesteia, ea îi spuse cu un ton 
modest, dar cu oarecare tărie, că cea dintâi favoare pe 
care voia s-o ceară protecţiei promise de ea era ca 
„alteţa sa să încerce a-l convinge pe ducele de Orleans 
că doamnele burgunde, deşi mai prejos acelora din 
Franţa ca spirit şi maniere, nu erau totuşi atât de 
mărginite pentru a nu preţui şi alte conversații decât 
acelea care constau din complimentele extravagante”. 

— Îmi pare rău, madame - spuse ducele, 
preîntâmpinând răspunsul prinţesei - că stigmatizaţi 
astfel, într-o singură sentinţă, frumuseţea doamnelor 
din Burgundia şi sinceritatea cavalerilor din Franţa. 
Dacă noi suntem grăbiţi şi extravaganţi în exprimarea 
admiraţiei noastre, acest lucru se întâmplă pentru că 
noi iubim aşa cum luptăm, fără a îngădui ca socoteli 
seci să pătrundă în inimile noastre şi ne predăm 
frumuseţii tot atât de repede, precum îi înfrângem pe 
viteji. 

— Frumuseţea  compatrioatelor noastre - spuse 
tânăra contesă cu mai mult reproş decât îşi permisese 
până atunci fată de augustul său admirator - este pe 
atât de nepotrivită să revendice asemenea triumfuri, 
pe cât este incapabilă a se lăsa înfrântă vitejia 
bărbaţilor din Burgundia. 

— Respect patriotismul dumneavoastră, contesă - 
replică ducele - şi n-am să contest ultima parte a celor 
spuse de dumneavoastră, până ce un cavaler burgund 
n-o va susţine cu lancea în mână. Cât despre 
nedreptatea pe care dumneavoastră o faceţi 
farmecelor produse de ţara dumneavoastră, acest 
lucru îl contest împotriva dumneavoastră chiar prin 

dumneavoastră. Priviţi - spuse el arătând spre o 
oglindă mare, dăruită de Republica Venețiană, pe 
atunci un obiect nespus de rar şi de mare valoare - 
spuneţi-mi, în timp ce priviţi, ce inimă poate rezista 
farmecelor pe care le reflectă această oglindă? 

Neputând să suporte mai departe neglijarea din 
partea logodnicului său, prinţesa se lăsă pe spate în 
jilt, cu un suspin care îl readuse de îndată pe duce din 
ţara visărilor, şi o făcu pe contesa Hameline să întrebe 
dacă alteţa sa se simţea rău. 

— M-a săgetat o durere de cap - spuse prinţesa 
încercând să zâmbească - dar acum mă simt bine. 

Paloarea ei crescândă îi dezminţea cuvintele, ceea 
ce o determină pe contesa Hameline să ceară ajutor 
tocmai în clipa când prinţesa era pe punctul de a 
leşina. 

Muşcându-şi buzele şi blestemând nebunia care-l 
făcuse să nu-şi ţină limba, ducele alergă să cheme pe 
doamnele de onoare ale prinţesei care se aflau într-o 
cameră alăturată; în timp ce acestea veniră repede şi 
începură să aplice remediile obişnuite în asemenea 
cazuri, el nu putu să nu-i dea ajutorul său, ca un 
cavaler şi gentilom, pentru a o sprijini şi a o face să-şi 
revină în simţiri. Vocea lui, acum aproape tandră, de 
milă şi din pricina remuşcărilor, fu leacul cel mai bun 
pentru a o face să se trezească din leşin. Tocmai în 
clipa când prinţesa îşi veni în fire, regele intră în 
galerie. 

Profesor în politică, el este 
Atât de priceput că ar putea 
Chiar diavolului încercat în rele 
O lectie de vicleşug să-i dea. 
VECHI CÂNTEC 


ând Ludovic intră în galerie,  încruntă 

sprâncenele în felul lui propriu pe care l-am 

descris şi aruncă de jur împrejur pe sub streaşina 
lor întunecată o privire pătrunzătoare. Ochii lui, după 
cum povestea Quentin mai târziu, deveniră atât de vii 
şi de străpungători, încât semănau cu aceia ai unei 
vipere care se ridică deodată privind din buruienile în 
care stătuse încolăcită. 

Când această privire aprinsă, fulgerătoare a regelui 
constată pricina rumoarei din galerie, el se adresă în 
primul rând ducelui de Orleans. 

— Domnia ta, aici, dragul meu văr? Şi întorcându-se 
spre Quentin îl întrebă cu asprime: Ce ordin ţi-am dat? 

— lertaţi-l pe tânăr, sire, spuse ducele. Nu şi-a 
călcat îndatoririle. Am intrat aici fiind informat că 
pă se afla î in E i 

— Şi-ţi declar că nimic nu te poate împiedica să vii 
aici pentru a-i prezenta omagii, spuse regele, a cărui 
ipocrizie detestabilă îl arăta stăruitor pe duce ca luând 
parte la o pasiune care nu exista decât din partea 
nefericitei sale fiice. Aşa îmi corupi domnia ta soldaţii 
din gardă, tinere? Dar ce nu i se iartă unui cavaler care 
nu trăieşte decât pentru dragoste! 

Ducele de Orleans înălţă capul ca şi când ar fi fost 
gata să răspundă într-un fel oarecare pentru a rectifica 
opinia pe care o exprimase regele, dar respectul 
instinctiv, pentru a nu spune teama faţă de Ludovic, 
care îi fusese inspirată din copilărie, îi încătuşă glasul. 

— Jeanne s-a simţit rău? întrebă regele. Nu te 
mâhni, Ludovic, o să-i treacă repede. Oferă-i braţul 
până în apartamentul ei, iar eu am să le conduc pe 
aceste doamne străine spre încăperile lor. 

Această invitaţie suna ca un ordin, şi Orleans se 
supuse, ieşind cu prinţesa printr-unul din capetele 
galeriei, în timp ce regele, scoţându-şi mănuşa din 
mâna dreaptă, conduse curtenitor pe contesa Isabelle 
şi pe mătuşa ei spre apartamentul lor care se afla la 
celălalt capăt al galeriei. În timp ce intrau pe uşă, 
regele se înclină adânc înaintea lor şi apoi rămase pe 
loc mai bine de un minut lângă uşa pe care 
dispăruseră; apoi, foarte calm, închise uşa prin care se 
retrăseseră şi, învârtind în broască uriaşa cheie, o 
trase spre sine şi o vâri în cingătoare, parte din 
îmbrăcămintea lui care-l făcea să semene de minune 
cu un bătrân avar ce nu poate fi nicăieri liniştit dacă nu 
are la el cheia cufărului în care-şi păstrează avuţiile. 

Păşind încet şi gânditor, cu ochii pironiţi în pământ, 
Ludovic se îndreptă apoi spre Quentin Durward, care, 

aşteptându-şi partea din nemulţumirea regelui, îl 
privea nu fără nelinişte cum se apropie de el. 

— N-ai procedat bine, spuse regele, ridicându-şi 
privirile şi îndreptându-le spre Quentin, atunci când 
ajunse la doi paşi de el. Ai procedat foarte rău şi meriţi 
să fii pedepsit cu moartea. Nu spune nici un cuvânt-de 
apărare! Ce te privesc pe tine ducii şi prinţesele? Ce te 
priveşte orice alt lucru în afară de ordinul meu? 

— Dacă îngăduie maiestatea voastră - întrebă 
tânărul soldat - ce puteam să fac? 

— Ce trebuie să faci atunci când cineva vrea să 
treacă prin postul tău cu forţa, răspunse regele cu 
dispreţ. Ce rost are arma pe care o porţi pe umăr? 
Trebuia să pui mâna pe ea şi dacă trufaşul îndărătnic 
nu voia să se retragă imediat, să-l ucizi pe loc! Pleacă! 
leşi pe uşa aceea. Afară ai să dai de o scară mare care 
coboară în curtea interioară. Acolo ai să-l găseşti pe 
Olivier Dain. Trimite-l la mine şi apoi du-te în corpul de 
gardă. Dacă ţi-e dragă viaţa, nu-ti dezlega limba tot 
atât de repede, precum ai fost încet de mână astăzi. 

Bucuros că scăpase atât de uşor, dar revoltat de 
cruzimea rece cu care regele părea să-i ceară 
executarea datoriei, Quentin o luă pe drumul ce-i 
fusese arătat, cobori curând scara şi transmise ordinul 
regelui lui Olivier, care aştepta în curtea de jos. Şiretul 
bărbier se înclină, suspină şi zâmbi, în timp ce cu un 
glas mai blajin ca de obicei ură tânărului „seară bună”, 
după care se despărţiră, Quentin plecând spre corpul 
de gardă, iar Olivier spre rege. 

In locul acesta, memoriile care ne-au servit în cea 
mai mare măsură pentru a alcătui această povestire 
adevărată sunt din nefericire întrerupte; căci, întrucât 

sunt întemeiate îndeosebi pe relatările lui Quentin, 
dialogul care a avut loc în lipsa lui între rege şi 
sfetnicul său privat nu figurează în ele. Din fericire, în 
biblioteca de la Hautlieu se găseşte o copie manuscrisă 
după Chronique Scandaleuse a lui Jean de Troyes, mult 
mai completă decât textul tipărit, căreia i s-au adăugat 
mai multe note preţioase, care, înclinăm să credem că 
e cu putinţă să fi fost scrise chiar de Olivier după 
moartea stăpânului său şi înainte ca el să fi avut 
fericirea de a fi răsplătit cu ştreangul pe care-l 
meritase de atâta vreme. Din acest manuscris am 
putut să extragem amănunte mai mult decât complete 
ale conversaţiei dintre obscurul favorit şi Ludovic, 
asupra împrejurărilor respective, care aruncă o 
anumită lumină în privinţa politicii acestui monarh, 
lumină pe care am fi căutat-o zadarnic în altă parte. 

Când servitorul favorit intră în galeria Roland, îl găsi 
pe rege şezând gânditor pe scaunul părăsit de fiica lui 
cu câteva minute mai înainte. Cunoscând bine firea 
regelui, Olivier lunecă fără zgomot până ce ajunse 
înaintea ochilor acestuia, înştiinţându-l astfel că sosise, 
apoi se retrase cu modestie înapoi, departe de privirile 
stăpânului său, aşteptând să fie chemat pentru a vorbi 
sau pentru a asculta. Primele vorbe ale monarhului 
exprimau nemulţumirea. 

— Aşadar. Olivier, frumoasele tale planuri se topesc 
ca zăpada atunci când suflă vântul de sud. Să ne ajute 
Maica Domnului d'Embrun ca să nu semene 
avalanşelor despre care ţăranii elveţieni povestesc 
atâtea lucruri şi să se prăvâălească peste capetele 
noastre! 

— Am auzit cu părere de rău că nu merge totul 

bine, sire, răspunse Olivier. 

— Nu merge bine! exclamă regele, ridicându-se şi 
păşind repede încolo şi încoace prin galerie. Totul 
merge rău, prietene, mai rău aproape că nici nu se 
poate, îndeosebi din pricina sfatului tău galant ca eu, 
singurul dintre toţi, să fac pe ocrotitorul unor 
domnişoare nefericite! Află că Burgundia pune mâna 
pe arme şi se află în ajunul încheierii unei alianţe cu 
Anglia. lar Eduard care are mâinile libere acasă la el va 
revărsa asupra noastră mii de oameni prin acea 
nenorocită poartă de la Calais. Pe fiecare în parte i-aş 
putea măguli sau înfrunta; dar uniţi, uniţi, şi pe 
deasupra cu mâinile legate de nemulţumirile şi de 
trădarea acelui ticălos de Saint Paul! Şi asta-i vina ta, 
Olivier, fiindcă m-ai sfătuit să dau adăpost acelor femei 
şi să folosesc serviciile blestematului acela de boemian 
pentru a duce mesaje vasalilor lor. 

— Sire - răspunse Olivier - cunoaşteţi temeiurile 
mele. Domeniile contesei se află între hotarele 
Burgundiei şi ale Flandrei, castelul ei este aproape de 
necucerit, drepturile ei asupra domeniilor vecine sunt 
atât de întemeiate, încât dacă ar fi bine susţinute ar 
putea să stârnească multe neplăceri Burgundiei, în 
cazul că acea doamnă ar fi căsătorită cu un prieten al 
Franţei. 

— Este drept că asta e o momeală ispititoare - 
spuse regele - şi dacă am fi putut să tăinuim sosirea ei 
aici, izbuteam noi să ticluim pentru o asemenea 
moştenitoare bogată o căsătorie foarte folositoare 
pentru Franţa. Dar acel blestemat de boemian! Cum ai 
putut să-mi recomanzi pe un asemenea câine păgân 
pentru o misiune atât de confidențială?! 

— Binevoiţi - răspunse Olivier - să vă amintiţi că 
însuşi maiestatea voastră aţi mers cu încrederea prea 
departe - mult mai departe decât am fost eu de 
părere. El trebuia să ducă o scrisoare destul de 
confidențială la ruda contesei, prin care era vestit să se 
ţină bine în castel şi i se făgăduiau ajutoare grabnice; 
dar maiestatea voastră a vrut să-i pună la încercare 
darul de prezicător şi astfel el a aflat unele secrete 
vrednice de a fi dezvăluite ducelui Carol. 

— Ce ruşine, ce ruşine, exclamă Ludovic. Şi totuşi, 
Olivier, se spune că aceşti păgâni sunt urmaşii 
înţelepţilor chaldeeni care citeau tainele stelelor pe 
câmpiile de la Shinar. 

Ştiind foarte bine că stăpânul lui, cu toată 
inteligenţa şi agerimea spiritului său, era totuşi destul 
de înclinat să se lase amăgit de prezicători, astrologi, 
ghicitori şi tot felul de asemenea pretinşi cunoscători ai 
ştiinţelor oculte şi că el însuşi se credea priceput în 
aceste arte, Olivier nu stărui în această direcţie şi doar 
observă că boemianul fusese un rău proroc în ceea ce-l 
privea pe el însuşi, căci altfel s-ar îi ferit să se întoarcă 
la Tours, scăpând astfel de ştreangul pe care-l merita. 

— Se întâmplă adesea ca cei ce sunt înzestrați cu 
darul profeţiei - răspunse Ludovic cu multă gravitate - 

să nu aibă puterea de a prevedea acele 
întâmplări în care sunt amestecați ei înşişi. 

— Cu  îngăduinţa maiestăţii voastre - răspunse 
confidentul - asta ar părea cam la fel cu un om care 
nu-şi poate vedea propria mână la lumina lumânării pe 
care o ţine şi care îi arată toate celelalte obiecte din 
încăpere. 

— El nu-şi poate vedea propriile trăsături la lumina 

care îi arată trăsăturile celorlalţi - preciză Ludovic - şi 
asta e cea mai bună explicaţie a acelei întâmplări. Dar 
toate astea n-au nici o legătură cu ceea ce mă 
preocupă în prezent. Boemianul şi-a primit răsplata - 
pace lui. Dar aceste doamne... nu numai că Burgundia 
ne ameninţă cu război pentru că le adăpostim, dar 
prezenţa lor aici aproape că pune piedici proiectelor pe 
care le-am făurit cu privire la propria mea familie. 
Bietul meu văr de Orleans abia a văzut-o pe această 
domnişoară şi îndrăznesc să prezic că vederea ei l-ar 
putea face mai puţin înţelegător în ceea ce priveşte 
căsătoria lui cu Jeanne. 

— Maiestatea voastră - spuse sfetnicul - le poate 
trimite pe doamnele de Croye în Burgundia, făcând 
astfel pace cu ducele. Unii ar putea să murmure să 
acest act este dezonorant, dar dacă necesitatea cere 
un asemenea sacrificiu... 

— Dacă interesul cere acest sacrificiu, Olivier, 
sacrificiul va fi făcut fără şovăială. Eu sunt un somon 
bătrân şi nu obişnuiesc să înghit undiţa pescarului 
pentru că de ea este agăţată acea momeală care se 
numeşte onoare. Dar ceea ce-i mai rău decât lipsa de 
onoare este faptul că trimiţându-le pe aceste doamne 
înapoi în Burgundia, pierdem toate avantajele pe care 
le-am avut în vedere atunci când ne-am hotărât să le 
dăm adăpost. Ar fi dureros să renunţ la prilejul de a 
trimite un prieten al nostru, şi un duşman al 
burgundului, chiar în inima domeniilor sale, atât de 
aproape de oraşele nemulţumite din Flandra. Olivier, 
nu pot să renunţ la foloasele pe care pare că ni le oferă 
profetul nostru de a-mi căsători fata cu un prieten al 
casei noastre. 

— Maiestatea voastră - răspunse Olivier, după o 
clipă de gândire - ar putea dărui mâna alteţei sale unui 
prieten sigur care ar lua tot oprobiul asupra lui şi ar 
servi pe maiestatea voastră în taină, în timp ce, în mod 
public, l-aţi putea dezavua. 

— Şi unde aş putea găsi eu un asemenea prieten? 
întrebă Ludovic. Dacă aş da-o unuia din nobilii noştri 
îndărătnici şi greu de strunit, n-aş face oare din el un 
om independent? Şi politica mea de ani de zile n-a fost 
o luptă pentru a-i împiedica să ajungă astfel? Dunois, 
într-adevăr - în el, numai în el aş putea avea încredere: 
el va lupta pentru coroana Franţei oricare ar fi situaţia 
în care se află. Dar onorurile şi bogăţia schimbă 
caracterul oamenilor. Nici chiar în Dunois nu mă pot 
încrede. 

— Maiestatea voastră poate găsi alţii, răspunse 
Olivier mai mieros şi mai insinuant ca oricând în 
conversațiile lui cu regele, care îi îngăduia o foarte 
mare libertate. Aţi putea găsi un om care să depindă în 
întregime de graţia şi de favoarea maiestăţii voastre, 
care n-ar putea să trăiască fără protecţia maiestăţii 
voastre, aşa cum nu poţi trăi fără soare şi aer - un om 
mai curând ager decât om de acţiune... un om care... 

— Un om care să semene cu tine, ha! rosti regele 
Ludovic. Nu, Olivier, pe legea mea, săgeata asta a fost 
trasă prea pripit! Hm! Fiindcă îţi acord încrederea mea 
şi te las, drept răsplată, să-mi mai tunzi când şi când 
supuşii, ai îndrăzni să crezi că asta îţi îngăduie să 
visezi mâna acestei viziuni fermecătoare şi să ajungi 
pe deasupra un conte de prim rang?! Tu... tu... un om 
din neam de rând şi fără educaţie, a cărui înţelepciune 
e în cel mai bun caz un fel de viclenie, şi al cărui curaj 

e mai mult decât îndoielnic?! 

— Presupunând că ţintesc atât de sus, maiestatea 
voastră mă învinuieşte de o trufie de care nu sunt 
vinovat, răspunse Olivier. 

— Îmi pare bine că aud acest lucru, băiete, replică 
regele. într-adevăr, negarea unei asemenea închipuiri 
mă face să socotesc judecata ta mai sănătoasă. Totuşi 
mi se pare că vorbele tale sunau în mod ciudat cam pe 
struna asta. În sfârşit, să ne întoarcem la ale noastre. 
Nu îndrăznesc să dau o asemenea frumuseţe pe mâna 
nici unuia dintre supuşii mei. Nu îndrăznesc s-o trimit 
înapoi în Burgundia. Nu îndrăznesc s-o trimit nici în 
Anglia sau în Germania, unde ar putea să cadă pe 
mâna unui om mult mai înclinat să se alieze cu 
Burgundia decât cu Franţa şi mult mai dispus să 
descurajeze pe cinstiţii cetăţeni nemulţumiţi din Gand 
şi din Liege decât să le ofere acel deplin sprijin care 
l-ar face pe Carol Temerarul să găsească destul teren 
unde să-şi exercite calităţile fără a ieşi din ţările lui. Ei 
erau atât de porniţi să se răscoale, îndeosebi cei din 
Liege, încât numai aceştia, bine încălziţi şi ajutaţi, i-ar 
da de lucru bunului meu văr mai bine de un an. Ei, ce 
ar fi dacă i-ar sprijini un războinic conte de Croye? Oh, 
Olivier! Proiectul acesta este prea frumos spre a 
renunţa la el fără a face o încercare. Mintea ta fecundă 
nu poate să găsească un mijloc oarecare? 

Olivier tăcu îndelung şi în sfârşit răspunse: 

— Ce-ar fi dacă s-ar putea face o căsătorie între 
Isabelle de Croye şi tânărul Adolphe, ducele de 
Gueldres? 

— Ce tot spui?! exclamă regele uimit. Să dai o fiinţă 
atât de drăgălaşă pe mâna acestui ticălos descreierat 

care l-a închis, l-a zvârlit în temniţă şi adesea l-a 
ameninţat cu moartea pe propriul său tată?! Nu, 
Olivier, nu - această faptă ar fi prea crudă chiar pentru 
tine şi pentru mine, care privim cu atâta hotărâre spre 
frumosul nostru ţel - pacea şi bunăstarea Franţei - şi 
care ne sinchisim prea puţin de mijloacele prin care 
pot fi dobândite. De altminteri el e prea departe de noi, 
iar locuitorii din Gand şi din Liege îl urăsc. Nu, nu, nici 
să n-aud de Adolphe de Gueldres; gândeşte-te la altul. 

— Nu mai am nici o inspiraţie, sire, răspunse 
sfetnicul. Nu-mi trece prin minte numele niciunui 
bărbat care ar putea corespunde cât de cât vederilor 
maiestăţii voastre, ca soţ al contesei de Croye. El 
trebuie să îmbine atâtea calităţi - să fie prieten al 
maiestăţii voastre şi inamic al Burgundiei - să fie 
destul de iscusit pentru a-i ademeni pe cei din Gand şi 
din Liege şi destul de viteaz pentru a-şi apăra micul 
său domeniu împotriva puterii ducelui Carol - să fie 
apoi nobil din naştere - maiestatea voastră stăruie 
asupra acestui punct; să aibă un caracter desăvârşit şi 
foarte virtuos - asta mai presus de orice. 

— Nu, Olivier - preciză regele - n-am accentuat 
mult, adică prea mult, asupra caracterului; dar mi se 
pare că soţul Isabellei n-ar trebui să fie atât de urât pe 
faţă şi de toţi ca Adolphe de Gueldres. De pildă, dat 
fiind că trebuie să propun eu însumi pe cineva - de ce 
n-ar fi Guillaume de la Marck? 

— Pe cinstea mea, sire - răspunse Olivier - nu mă 
pot plânge că pretindeţi un nivel prea înalt de calităti 
morale fericitului soţ al contesei, de vreme ce Mistreţul 
Sălbatic din Ardennes poate să vă fie de folos. De la 
Marck? Hm, el este cel mai vestit tâlhar şi ucigaş de pe 

toate hotarele - a fost excomunicat de papa pentru o 
mie de nelegiuiri. 

— ÎI vom scoate de sub anatemă, prietene Olivier; 
sfânta biserică e milostivă. 

— Este un om aproape în afară de lege, urmă 
Olivier. E pus la stâlpul infamiei în Imperiu printr-o 
ordonanţă a dietei din Ratisbona. 

— O să ridicăm osânda, prietene Olivier, urmă 
regele, cu acelaşi ton. Camera imperială va fi adusă la 
rațiune. 

— Chiar dacă admitem că e nobil din naştere - 
spuse Olivier - are purtări, chip, înfăţişare şi inimă de 
măcelar flamand. Niciodată n-o să-l accepte ca soţ. 

— Faţă de felul cum ştie el să facă curte, dacă e 
adevărat ceea ce am auzit - spuse Ludovic - îi va fi 
greu contesei să mai aleagă pe altul. 

— Într-adevăr, greşisem spunând despre 
maiestatea voastră că ar fi prea scrupulos, zise 
sfetnicul. Pe viaţa mea, fărădelegile lui Adolphe sunt 
virtuţi pe lângă acelea ale lui de la Marck! Şi apoi cum 
are să-şi întâlnească logodnica? Maiestatea voastră 
ştie că nu cutează să iasă din pădurile lui din 
Ardennes. 

— Trebuie să ne îngrijim noi de asta, răspunse 
regele. În primul rând trebuie ca cele două doamne să 
fie încunoştiinţate în mod particular că nu mai pot 
rămâne multă vreme la această curte, decât cu riscul 
unui război între Franţa şi Burgundia, şi că nedorind să 
le dau pe mâna scumpului meu văr Carol, aş dori ca 
ele să plece în taină din statele mele. 

— Vor cere să fie conduse în Anglia - spuse Olivier - 
şi le vom vedea întorcându-se în Flandra cu un lord 

insular, rotund şi frumos la faţă, cu părul lung, castaniu 
şi urmat de trei mii de arcaşi. 

— Nu, nu, replică regele. Nu vom cuteza - mă 
înţelegi - să-l supărăm atât de mult pe scumpul nostru 
văr de Burgundia, îngăduindu-le să plece în Anglia. 
Asta l-ar nemulţumi tot atât, desigur, ca şi când le-am 
ţine aici. Nu, nu; vom putea risca să le încredinţăm 
numai ocrotirii bisericii; tot ceea ce putem face este să 
închidem ochii şi să le lăsăm pe doamnele Hameline şi 
Isabelle de Croye, deghizate şi cu o mică escortă, să se 
refugieze la episcopul de Liège, care să o trimită pe 
frumoasa Isabelle pentru un timp oarecare în paza unei 
mănăstiri. 

— Dacă această mănăstire o va apăra de Guillaume 
de la Marck, când el va cunoaşte fericitele proiecte ale 
maiestăţii voastre, nu-mi cunosc eu omul. 

— Într-adevăr, aşa e, răspunse regele. Mulțumită 
sprijinului nostru tainic în bani, de la Marck are sub 
mâna lui un pumn de soldaţi straşnici, tot atât de 
neruşinaţi ca orice briganzi, graţie cărora izbuteşte să 
se menţină în păduri atât de bine, încât e socotit foarte 
primejdios atât de ducele Burgundiei, cât şi de 
episcopul de Liege. Nu duce lipsă decât de un mic 
teritoriu care să se cheme că e al lui; oferindu-i-se un 
asemenea frumos prilej de a se căpătui printr-o 
căsătorie sunt încredinţat, pasques-aieu! că va izbuti 
să se însoare numai la un semn al nostru. Ducele de 
Burgundia va avea atunci un ghimpe tare în coastă, 
care îi va putea fi smuls anevoie din carne. Îndată ce 
Mistreţul din Ardennes, pe care ducele l-a şi proscris, 
va fi pus astfel pe picioare prin posesiunea 
pământurilor, castelelor şi senioriei frumoasei contese, 

împreună cu nemulţumiţii din Liege, care, pe legea 
mea, nu se vor mai da înapoi să-l aleagă căpitanul şi 
conducătorul lor - ei bine, atunci Carol n-are decât să 
poftească oricând un război cu Franţa, sau mai bine 
să-şi binecuvânteze stelele, dacă nu voi porni eu 
războiul împotriva lui. Ce părere ai de proiectul acesta, 
Olivier, hai? 

— Straşnic - îşi dădu cu părerea Olivier - în afară 
totuşi de osândirea acelei doamne de a fi data pe 
mâna Mistreţului Sălbatic din Ardennes. Pe sufletul 
meu, dacă ar putea să se poarte ceva mai galant, 
Tristan, marele prevot, ar fi un soţ mai potrivit decât 
el. 

— Adineauri îl propuneai pe Olivier, bărbierul - 
spuse Ludovic - dar prietenul Olivier şi cumătrul 
Tristan, deşi foarte buni sfetnici şi oameni de execuţie, 
nu au stofa din care se fac conții. Nu ştii că burghezii 
din Flandra preţuiesc atât de mult spiţa altora tocmai 
pentru că ei înşişi n-o au? Plebea doreşte întotdeauna 
un conducător aristocrat. Acel Ked sau Cade, oare cum 
i se spune? din Anglia, a izbutit sa adune toată 
prostimea după el, pretinzând că în vinele lui curge 
sângele Mortimer-ilor. Guillaume de la Marck coboară 
din prinții de Sedan tot atât de nobili ca şi mine. Și 
acum, la lucru. Trebuie să le fac pe doamnele de Croye 
să plece cât mai repede şi în secret, cu o călăuză 
sigură. Aceasta se va face cu uşurinţă: nu avem decât 
să le ameninţăm cu alternativa trimiterii lor în 
Burgundia. Tu trebuie să găseşti mijlocul pentru a-l 
înştiinţa pe Guillaume de la Marck despre călătoria lor, 
şi să-l laşi pe el însuşi să-şi aleagă momentul şi locul 
spre a face ceea ce trebuie. Cunosc un om potrivit care 

le va însoţi. 

— Pot întreba pe maiestatea voastră cui va 
încredința o asemenea importantă misiune? 

— Unui străin, fii sigur, răspunse regele. Unui om 
fără rude sau interese în Franţa, ceea ce ar putea să 
împiedice executarea planurilor mele, şi care cunoaşte 
prea puţin ţara şi facțiunile noastre pentru a bănui în 
intenţiile mele mai multe lucruri decât voi binevoi eu 
să-i dezvălui - într-un cuvânt, îmi propun să-l aleg 
pentru treaba asta pe tânărul scoţian care te-a trimis 
aici adineauri. 

Olivier tăcu cu un aer care părea să exprime 
îndoiala asupra înţelepciunii unei asemenea alegeri, şi 
apoi spuse: 

— Maiestatea voastră şi-a pus încrederea în acest 
tânăr străin mai repede decât are obiceiul s-o facă. 

— Am temeiurile mele, răspunse regele. Tu ştii (şi el 
îşi făcu semnul crucii) cât îl venerez eu pe prea fericitul 
sfânt Julien. M-am rugat lui, acestui fericit sfânt, 
alaltăieri noapte, l-am rugat umil - se ştie că el este 
patronul călătorilor - să-mi sporească oamenii casei 
mele cu un număr de străini pribegi pentru a putea 
statornici cât mai bine în tot regatul nostru supunerea 
fără murmur în fata voinţei noastre, şi am făgăduit 
drept răsplată bunului sfânt că îi voi primi, îi voi 
mângâia şi-i voi hrăni în numele său. 

— Şi sfântul Julien - întrebă Olivier - a trimis 
maiestăţii voastre această lungă pereche de picioare 
scoțiene drept răspuns la ruga maiestăţii voastre? 

Deși bărbierul ştia bine că stăpânul lui era mai 
curând superstiţios decât iar fi dorit să fie credincios, şi 
că nimic n-ar fi fost mai uşor decât să-l ofensezi în 


Ia ME dee 


E e Me DE oda e darie de Neal RE 


această privinţă - deşi cunoştea această slăbiciune a 
regelui şi ca atare avusese cea mai mare grijă să pună 
întrebarea de mai sus cu glasul cel mai mieros şi mai 
sincer, Ludovic simţi ironia pe care o ascundea şi privi 
spre el foarte nemulţumit. 

— Caraghiosule - îl bruftului el - bine ţi s-a spus 
Olivier Diavolul, de vreme ce îndrăzneşti să râzi 
astfel şi de stăpânul tău şi de binecuvântaţii sfinţi. Te 
asigur că dacă mi-ai fi cu un dram mai puţin necesar, 
te-aş atârna în stejarul acela din faţa castelului, drept 
pildă pentru toţi cei care-şi bat joc de lucrurile sfinte. 
Află, rob necredincios, că abia am închis ochii când 
prea fericitul sfânt Julien mi s-a arătat călăuzind un 
tânăr despre care mi-a spus că ursita lui e să scape de 
sabie, de ştreang şi de apă, că va aduce noroc 
celor al căror prieten va fi şi că va izbuti în toate 
treburile pe care le va întreprinde. Am ieşit din castel a 
doua zi dimineaţă şi l-am întâlnit pe acest tânăr a cărui 
imagine o văzusem în somn. În ţara lui a scăpat de 
sabie din masacrul întregii sale familii, şi aici, într-un 
timp scurt, în două zile, s-a salvat în chip straniu de 
înec, de ştreang şi într-o împrejurare particulară, după 
cum ti-am dat să înţelegi nu de mult, mi-a făcut cel 
mai concret serviciu. Îl primesc ca şi cum l-ar fi trimis 
aici sfântul Julien ca să mă servească în cea mai grea, 
cea mai primejdioasă şi chiar cea mai deznădăjduită 
dintre acţiuni. 

Vorbind astfel, regele îşi luă pălăria de pe cap şi, 
alegând din numeroasele iconiţe de plumb cu care era 
împodobită panglica ei pe aceea care îl înfăţişa pe 
sfântul Julien, o aşeză pe masă, aşa cum făcea 
adeseori când se întâmpla să fie frământat de anumite 

simţăminte deosebite, de speranţe sau poate de 
remuşcări, şi, îngenunchind înaintea ei, murmură, cu 
aparenţa unei adânci evlavii: „Sancte Juliane, adsis 
precibus nostris! Ora, ora pro nobis!'9 

Era unul din accesele de credinţă superstiţioasă în 
care Ludovic cădea adesea în clipele şi în locurile cele 
mai neobişnuite, ceea ce dădea unuia dintre cei mai 
ageri monarhi care au domnit vreodată aerul unui 
nebun sau cel puţin a unui om a cărui conştiinţă era 
zbuciumată de amintirea unui greu păcat. 

În timp ce regele se ruga astfel, favoritul lui îl privea 
cu expresia unui dispreţ sarcastic, pe care abia încerca 
s-o ascundă. Într-adevăr, una din ciudăţeniile acestui 
om era că în toate raporturile cu stăpânul său lăsa 
deoparte acea afectare linguşitoare şi mieroasă de 
slugărnicie şi umilinţă care caracteriza comportarea sa 
faţă de alţii; şi dacă avea o oarecare asemănare cu o 
pisică era în clipele când acest animal stă de veghe, cu 
ochii în patru, pândind, gata de acţiune. Pricina acestei 
atitudini provenea, fără îndoială, din faptul că Olivier 
ştia foarte bine că stăpânul lui era el însuşi un prea 
mare ipocrit pentru a nu vedea ipocrizia altora. 

— Trăsăturile acestui tânăr, dacă îmi este îngăduit 
să vorbesc - spuse Oliver - seamănă deci cu ale celui 
pe care le-aţi văzut în vis? 

— Foarte mult, uimitor, răspunse regele, a cărui 
imaginaţie, ca aceea a oricărui om superstiţios, era 
oricând gata să-l domine. De altminteri i-am făcut 
horoscopul, ajutat de Galeotti Martivalle, şi am citit 
foarte limpede, cu sprijinul artei sale şi al propriilor 


40 Sfinte Julian, ajută-mă în ruga noastră. Roagă-te, roagă-te pentru noi! (în 
limba latină). (n. t.) 

mele observaţii, că în multe privinţe destinul acestui 
tânăr fără prieteni se află sub aceeaşi constelație cu al 
meu. 

Orice ar fi gândit asupra pricinilor care-l determinau 
cu atâta aprindere pe rege să-și acorde favoarea unui 
tânăr fără experienţă, Olivier nu îndrăzni să facă alte 
obiecţii, ştiind bine că Ludovic, care în timp ce se afla 
în exil acordase multă atenţie aşa-zisei ştiinţe a 
astrologiei judiciare, nu suporta nici o ironie care i-ar fi 
pus priceperea la îndoială. De aceea se mulţumi să-şi 
exprime speranţa că tânărul se va dovedi credincios în 
îndeplinirea unei misiuni atât de delicate. 

— Ne vom îngriji ca să nu aibă prilejul de a fi altfel - 
spuse Ludovic - întrucât nu i se va face cunoscut 
altceva decât că are sarcina de a escorta pe doamnele 
de Croye spre reşedinţa episcopului de Liege. Despre 
eventuala intervenţie a lui Guillaume de la Marck va şti 
tot atât de puţin ca şi ele. Nimeni nu va cunoaşte acest 
secret, cu excepţia călăuzei. Tristan sau tu trebuie să 
găsiţi un om potrivit pentru acest scop. 

— In acest caz - observă Olivier - dacă e să judeci 
după înfăţişarea lui şi după ţara din care vine, tânărul 
se va servi de arme îndată ce îl va vedea pe Mistreţul 
Sălbatic apropiindu-se de ei şi e posibil să nu scape de 
colții acestuia tot atât de uşor cum a scăpat, de colții 
mistreţului de azi dimineaţă. 

— Dacă-l vor ucide - răspunse regele calm - sfântul 
Julien, binecuvântat fie numele lui, îmi poate trimite un 
altul în loc. Uciderea emisarului după ce şi-a îndeplinit 
datoria are tot atât de putină însemnătate ca şi 
spargerea sticlei după ce vinul a fost băut. Între timp 
trebuie să grăbim plecarea doamnelor şi după aceea 

să-l convingem pe contele de Crèvecoeur că aceasta 
s-a întâmplat fără voia noastră, că noi am fi vrut să le 
încredinţăm pazei scumpului nostru văr, lucru pe care 
fuga lor neaşteptată din nefericire ne-a împiedicat să-l 
facem. 

— Contele este destul de deştept, iar stăpânul lui-va 
fi prea lovit de o asemenea întâmplare, ca să poată da 
crezare acestor lucruri. 

— Sfântă fecioară! - exclamă Ludovic - ce lipsă de 
încredere din partea unor creştini! Dar, Olivier, vor 
trebui să ne creadă. Ne vom comporta fată de scumpul 
nostru văr, ducele Carol, cu o încredere atât de 
nemărginită, încât dacă nu ne-ar socoti sinceri fată de 
el, în orice privinţă, ar însemna să fie mai rău decât un 
păgân. Pe legea mea, sunt atât de convins că am să-l 
pot face pe ducele de Burgundia să creadă despre 
mine ceea ce voi vrea, încât, dacă va fi necesar pentru 
a-i risipi îndoielile, mă voi duce fără arme, şi pe un cal 
fără frâu, să stau de vorbă cu el în cortul său, fără altă 
pază decât sărmana ta persoană, prietene Olivier. 

— lar eu - spuse Olivier - deşi nu mă laud că 
mânuiesc oţelul sub orice formă în afară de aceea a 
briciului, aş prefera să mă bat cu un batalion de 
elveţieni lăncieri decât să însoțesc pe maiestatea 
voastră într-o asemenea vizită de prietenie la Carol de 
Burgundia, câtă vreme el are destule pricini să creadă 
cu temei că inima maiestăţii voastre nutreşte atâta 
duşmănie împotriva lui. 

— Eşti nebun, Olivier - exclamă regele - cu toate 
aceste pretenţii ale tale la înţelepciune. Tu nu-ţi poţi da 
seama că o politică profundă trebuie să-şi pună adesea 
o mască de simplitate deplină, aşa cum curajul se 

ascunde uneori sub aparenţa unei timidităţi modeste. 
Dacă acest lucru ar fi necesar, fără îndoială că aş face 
ceea ce am spus. Sfinţii binecuvântează întotdeauna 
planurile noastre, iar constelaţiile cereşti, rotindu-se în 
drumul lor, aduc o conjunctură favorabilă pentru O 
asemenea acţiune. 

Cu aceste cuvinte, regele Ludovic al XI-lea dădu 
primul semnal al nestrămutatei hotărâri care l-a 
stăpânit tot timpul după aceea, ţinând să-l înşele pe 
marele său rival, hotărâre a cărei executare ulterioară 
l-a adus aproape în pragul pieirii. 

În sfârşit, plecă din galerie împreună cu sfetnicul 
său şi curând după aceea intră în apartamentul 
doamnelor de Croye. Nu fu nevoie decât să le 
comunice că au autorizaţia lui, pentru a le determina 
să părăsească curtea Franţei de îndată ce preciză că 
nu puteau fi ocrotite împotriva ducelui de Burgundia. 
l-a fost însă mult mai greu să le convingă a alege ca 
loc de refugiu oraşul Liège. Ele îl rugară, îl implorară să 
le trimită în Bretania sau la Calais, unde ar putea să 
aştepte în siguranţă, sub protecţia ducelui Bretaniei 
sau a regelui Angliei, până ce suveranul Burgundiei 
şi-ar mai îmblânzi planurile aspre în privinţa lor. Dar 
niciunul din aceste locuri de refugiu nu convenea 
proiectelor lui Ludovic şi până la urmă el izbuti să le 
convingă a-l adopta pe acela care coincidea cu aceste 
proiecte. 

Puterea de care dispunea episcopul de Liege pentru 
a le apăra nu putea fi pusă în discuţie, întrucât 
demnitatea sa eclesiastică îi dădea posibilitatea de a le 
ocroti împotriva oricărui prinţ creştin, şi-apoi, oricum, 
forţele sale armate care fiinţau de sute de ani, chiar 

dacă nu erau numeroase, păreau cel- puțin 
îndestulătoare pentru a-i apăra persoana şi pe toți cei 
aflaţi sub protecţia lui, de orice violenţă iscată pe 
neaşteptate. Dificultatea era de a ajunge în siguranţă 
la mica curte a episcopului, dar Ludovic făgădui să se 
îngrijească de acest lucru, precizând că va răspândi 
zvonul că doamnele de Croye au fugit noaptea din 
Tours, de teamă că vor fi predate mesagerului 
burgund, şi că se îndreptaseră spre Bretania. EIl 
făgădui de asemeni să le dea o escortă mică dar 
sigură, şi scrisori către comandanții oraşelor şi 
fortăreţelor pe unde trebuiau să treacă, cu instrucţiuni 
de a le ocroti şi a le ajuta prin orice mijloace în timpul 
călătoriei lor. Deşi mâhnite în sinea lor din pricina 
felului prea puţin mărinimos şi curtenitor în care 
Ludovic le lipsea de adăpostul pe care îl oferise la 
curtea lui, doamnele de Croye fură atât de departe de 
a face vreo obiecţie asupra acestei plecări precipitate 
care le era propusă, încât depăşiră aşteptările regelui, 
cerând îngăduinţa de a pleca chiar în noaptea aceea. 
Contesa Hameline se plictisise într-un asemenea loc 
unde nu se aflau nici curteni ca s-o admire, nici 
festivități la care să ia parte, iar nepoata ei văzuse 
destule spre a ajunge la concluzia că dacă ispita ar fi 
sporit, Ludovic al XI-lea, nemaifiind satisfăcut doar cu 
expedierea lor de la curtea lui, n-ar fi şovăit să le 
predea mâniosului lor suzeran, ducele de Burgundia. 
Până la urmă, Ludovic însuşi fu bucuros de acord cu 
plecarea lor grabnică, grijuliu de a păstra pacea cu 
ducele Carol, şi neliniştit ca nu cumva frumuseţea 
Isabellei să împiedice proiectul lui preferat de a da 
vărului său de Orleans mâna prinţesei Jeanne, fiica 

Să nu-mi vorbeşti de regi 
și nici să n-aud de asta! 
Eu sunt un ÎNŢELEPT 
stăpân paste stihii, 

Ori cel puțin atare chiar 
oamenii mă cred 

Și pe a lor credință 
mi-am înjghebat imperiul. 
ALBUMAZAR 


e poate spune că treburile şi întâmplările îl 

copleşeau năvalnic, ca şuvoaiele de primăvară, 

pe tânărul scoţian, căci el fu chemat grabnic în 
încăperile căpitanului său, lord Crawford, unde spre 
uimirea lui îl găsi din nou pe rege. După câteva cuvinte 
în privinţa încrederii cu care avea să fie onorat, ceea 
ce-l făcu pe Quentin să se sperie, aşteptându-se să i se 
propună o misiune asemănătoare aceleia pe care o 
avusese în legătură cu contele de Crèvecoeur sau 
poate vreo însărcinare şi mai respingătoare, nu numai 
că simţi o uşurare, dar chiar fu încântat să audă că 

fusese ales pentru ca, ajutat de patru oameni ce 
urmau să fie puşi sub ordinele lui, dintre care unul va fi 
călăuză, să le însoţească pe doamnele de Croye până 
la mica curte a rudei lor, episcopul de Liege, călătorind 
cât mai plăcut şi cât mai sigur şi totodată în cea mai 
mare taină. | se dădu o hârtie în care erau scrise 
instrucţiunile după care urma să se conducă în privinţa 
locurilor de popas (alese îndeobşte în sate 
neînsemnate, în mănăstiri solitare şi în alte aşezări 
îndepărtate de oraşe), şi în general «asupra măsurilor 
pe c-are trebuia să le ia, mai cu seamă când aveau să 
se apropie de hotarele Burgundiei. In sfârşit i se 
dădură suficiente îndrumări asupra celor ce avea să 
spună şi să facă pentru a fi luat drept majordom pe 
lângă doua nobile doamne engleze de rang înalt care 
fuseseră în pelerinaj la Saint-Martin de Tours şi se 
duceau să viziteze sacrul oraş Cologne, pentru a se 
ruga la moaştele înţelepţilor crai de la răsărit care 
fuseseră să se închine la „Naşterea din Betleem” - căci 
sub această înfăţişare trebuiau să călătorească 
doamnele de Croye. 

Fără a-şi da seama prea bine de pricina care-l făcea 
să se simtă atât de încântat, Quentin Durward îşi 
simţea inima zvâcnind de bucurie la gândul că va fi 
atât de aproape de frumoasa făptură din turnuleţ, 
într-o situaţie care îl va îndreptăţi la încrederea ei, de 
vreme ce grija de a o ocroti era încredinţată 
înţelepciunii şi curajului său. In sinea lui nu se ridică 
nici cea mai mică îndoială că va izbuti s-o conducă cu 
succes printre peripeţiile pelerinajului său. Tinereţea se 
gândeşte rareori la primejdii şi îndeosebi Quentin, 
crescut în libertate, fără teamă, încrezător în sine, se 

gândea la ele numai pentru a le înfrunta. Simţea că nu 
mai are răbdare până în clipa când va fi scăpat de 
constrângerea prezentei regale, spre a-şi da frâu liber 
bucuriei lăuntrice care îl năpădise la auzul acelei 
neaşteptate veşti, stârnind în el explozii de fericire a 
căror manifestare ar fi fost cu totul nepotrivită într-o 
asemenea societate. 

Dar Ludovic mai avea treabă cu el. Acest monarh 
grijuliu voia să se sfătuiască cu un confident de altă 
categorie decât Olivier le Diable, presupus că-şi trage 
priceperea din inteligenta superioară a astrelor, aşa 
cum, judecând după rezultate, oamenii erau îndemnați 
să creadă că sfaturile lui Olivier erau inspirate chiar de 
diavol. 

Ludovic se îndreptă deci, urmat de nerăbdătorul 
Quentin, spre un turn izolat al castelului du Plessis, în 
care era instalat destul de confortabil şi de fastuos 
vestitul astrolog, poet şi filozof Galeotti Marti, sau 
Martius, sau Martivalle, de obârşie din Narni, Italia, 
autorul faimosului tratat De vulgo Incognitis", obiectul 
admiraţiei secolului său şi al elogiilor lui Paulus Jovius. 
Propăşise multă vreme la curtea ilustrului Matei Corvin, 
regele Ungariei, căruia îi fusese oarecum răpit de 
Ludovic, acesta pizmuindu-l pe monarhul maghiar 
pentru compania şi eforturile unui înţelept renumit în 
ceea ce priveşte iscusinţa cu care ştia să citească 
hotărârile cereşti. 

Martivalle nu era unul din acei palizi şi ascetici 
oameni de ştiinţe oculte ai acelor zile, care-şi stricau 
ochii veghind noaptea deasupra cuptoarelor şi se 
istoveau privind fără încetare spre ursa polară. El se 

complăcea în toate petrecerile de la curţi şi, înainte de 
a se îngrăşa prea mult, excelase în jocurile războinice 
şi în exerciţiile gimnastice tot atât de bine ca şi în 
mânuirea armelor, ceea ce l-a determinat pe Janus 
Pannonius să scrie o epigramă în limba latină asupra 
unei lupte dintre Galeotti şi un vestit campion: în 
această artă, în prezenţa regelui Ungariei şi a curții 
sale, luptă în care astrologul a ieşit deplin biruitor. 

Incăperile pe care le ocupa acest înţelept, curtean şi 
războinic erau mult mai somptuos mobilate decât toate 
celelalte pe care Quentin le văzuse, până atunci, în 
palatul regal;  stucaturile în lemn, sculptate şi 
ornamentate, din biblioteca sa, ca şi gobelinurile 
fastuoase arătau gustul elegant al învățatului italian. 
Din bibliotecă se deschidea o uşă spre camera de 
culcare şi alta spre turn, care îi servea ca observator. O 
masă mare de stejar, aşezată în mijlocul camerei, era 
acoperită cu un covor turcesc de preţ, luat ca pradă 
din cortul unui paşă după marea bătălie de la Jaiza, 
unde astrologul luptase alături de viteazul campion al 
creştinătăţii, Matei Corvin. Pe masă se aflau o mulţime 
de instrumente de matematică şi de astrologie, făurite 
din cele mai scumpe materiale şi lucrate artistic. 
Astrolabul său din argint îi fusese dăruit de împăratul 
Germaniei, iar toiagul de abanos bătut în aur şi 
încrustat cu măiestrie era o dovadă a stimei pe care i-o 
purta papa de la Roma. 

Felurite alte obiecte erau răspândite pe masă sau 
atârnate de-a lungul pereţilor; printre altele, două, 
armuri complete, una de zale şi cealaltă din plăci de 
otel - amândouă părând după talia lor mare să 
aparţină chiar uriaşului astrolog; o sabie spaniolă din 

otel de Toledo, un paloş scoţian, un iatagan turcesc, 
arcuri, coifuri şi alte arme; felurite instrumente 
muzicale; un crucifix de argint; o urnă funerară antică 
şi mai mulţi din acei mici penaţi de bronz veneraţi în 
antichitatea păgână; în sfârşit o mulţime de alte 
obiecte ciudate, pe care nu le mai descriem; dintre 
acestea, unele erau, după opiniile superstiţioase ale 
acelor vremuri, destinate unor scopuri magice. 
Biblioteca acestui om straniu oferea şi ea o varietate 
nu mai puţin uimitoare. Manuscrise bizare ale 
antichităţii clasice erau amestecate cu opurile 
voluminoase ale prorocilor creştini şi cu tomurile 
laborioşilor înţelepţi care practicau ştiinţa alchimiei şi 
pretindeau că ei îşi călăuzesc discipolii în cele mai 
ascunse taine ale naturii cu ajutorul filozofiei ermetice. 
Unele dintre ele erau scrise cu litere orientale, altele îşi 
ascundeau sensul sau nonsensul lor sub vălul unor 
caractere ieroglifice sau cabalistice. Încăperile, în 
întregul lor, şi mobilierul care se afla acolo alcătuiau o 
privelişte proprie să impresioneze fantezia, într-o 
vreme când credinţa în realitatea ştiinţelor oculte era 
generală şi admisă fără discuţie; acest efect era sporit 
încă şi mai mult prin manierele şi prin înfăţişarea 
astrologului, care stând într-un jilt mare, cerceta curios 
un exemplar, tocmai atunci ieşit din tiparniţa de la 
Frankfurt, model al artei nou inventate a imprimeriei. 

Galeotti Martivalle 
era un bărbat înalt, 
corpolent, cu O 
înfăţişare impunătoare. 
Trecuse demult, de 
prima tinereţe ŞI 
deprinderea tinerească 
în ceea ce priveşte 
exerciţiile fizice, asupra 
cărora revenea uneori, 
nu putuse lupta cu 
predispoziția naturală 
spre îngrăşare, 
favorizată de studiile 
sale sedentare şi de 
gustul pronunţat 
pentru plăcerile unei 
mese bune. Trăsăturile lui deşi cam prea dure erau 
încă pline de demnitate şi de nobleţe; şi un Santon’? 
i-ar fi pizmuit barba neagră, lungă şi bogată care-i 
cobora până la piept. Avea pe el un halat din cea mai 
scumpă catifea de Genova, cu mâneci largi prinse cu 
agrafe de aur şi tivite cu blană de zibelină. Halatul era 
strâns pe mijloc cu o cingătoare lată de pergament 
crud de jur împrejurul căruia erau înfăţişate cu 
caractere roşii semnele zodiacului. El se ridică şi se 
înclină înaintea regelui cu aerul unui om obişnuit cu o 
asemenea societate înaltă, care ţine, chiar în prezenta 
unui rege, să nu compromită demnitatea pe care o 
afectau cu deosebire oamenii de ştiinţă. 

— Eşti ocupat, părinte - spuse regele - pe cât se 

pare, cu această nouă artă de multiplicare a 
manuscriselor cu ajutorul unei maşini. Lucruri atât de 
materiale, atât de pământeşti pot oare să preocupe 
gândurile unui om dinaintea căruia firmamentul şi-a 
desfăşurat spatiile celeste? 

— Frate - răspunse Martivalle - căci astfel trebuie 
să-l numească cel ce sălăşluieşte în această chilie chiar 
şi pe regele Franţei, când acesta binevoieşte să-l 
viziteze ca un discipol - crede-mă că gândindu-mă la 
urmările acestei invenţii, citesc cu tot atâta siguranţă, 
în prevestiri ca şi în oricare combinaţie a corpurilor 
cereşti, cele mai de seamă şi mai minunate schimbări. 
Când văd cu câtă încetineală şi prin ce canale înguste 
a coborât până la noi fluviul ştiinţei, când mă gândesc 
ce greu au putut oamenii să se adape din apele lui şi 
ce neîndoielnic este că sunt ignorate de toţi cei ce nu 
au altă preocupare decât bunăstarea lor, când îmi dau 
seama ce mare primejdie ne-a pândit de a-l vedea 
abătut din drum, ba chiar secat de invaziile barbare, 
nu pot să privesc înaintea mea fără a fi încântat şi 
uimit de soarta generaţiilor viitoare asupra cărora 
ştiinţa va cobori ca o ploaie după alta, fără întrerupere, 
neabătută, nestăvilită, fertilizând unele pământuri, 
inundându-le pe altele, schimbând toate formele vieţii 
sociale, statornicind şi răsturnând religii, întemeind şi 
nimicind regate... 

— Opreşte-te, Galeotti, strigă Ludovic. Aceste 
schimbări se vor petrece oare în timpul nostru? 

— Nu, regescul meu frate, răspunse Martivialle. 
Această invenţie poate fi asemuită cu un tânăr copac 
de curând sădit, dar care în viitorime va purta un fruct 
tot atât de fatal, dar şi tot atât de preţios ca acela din 

grădina Edenului - anume: cunoaşterea binelui şi a 
răului. 

— Viitorul n-are decât să gândească asupra 
lucrurilor care-l privesc, spuse Ludovic după o clipă de 
tăcere. Noi suntem oamenii secolului nostru şi asupra 
acestui secol ne vom mărgini grija noastră. Fiecărei 
zile îi ajung necazurile sale. la spune-mi, ai mai 
cercetat horoscopul pe care ţi l-am trimis şi despre 
care mi-ai spus câte ceva? L-am adus aici pe acest 
tânăr pentru a aplica asupra lui ştiinţa chiromanţiei, 
dacă ai să doreşti. Treaba e grabnică. 

Uriaşul înțelept se ridică din jilţul său şi 
apropiindu-se de tânărul soldat îl sfredeli cu ochii lui 
mari, negri şi pătrunzători, ca şi când în sinea sa 
cântarea şi chibzuia asupra fiecărei trăsături, asupra 
fiecărui amănunt al fizionomiei acestuia. Roşind, când 
se văzu cercetat cu atâta luare-aminte de un om cu o 
înfăţişare atât de respectabilă şi totodată atât de 
severă, Quentin lăsă ochii în pământ şi nu-i ridică 
decât atunci când auzi porunca răsunătoare a 
Astrologului: 

— Priveşte şi nu te teme; arată-mi mâna. 

Martivalle îi cercetă palma, după tot tipicul artei 
oculte pe care o practica, şi apoi îl luă pe rege 
deoparte câţiva paşi şi-i spuse: 

— Regescul meu frate, fizionomia acestui tânăr ca 
şi liniile din palma sa adeveresc într-o măsură 
uimitoare raportul pe care l-am întemeiat pe 
horoscopul său, ca şi concluzia pe care propriile 
voastre cunoştinţe în sublima noastră artă au tras-o 
asupra lui. Totul vesteşte că acest tânăr va fi viteaz şi 
norocos. 

— Şi devotat? întrebă regele. Căci vitejia şi norocul 
nu merg totdeauna mână în mână cu devotamentul. 

— Şi devotat, spuse astrologul. Pentru că în privirile, 
în ochii lui scapără bărbăţia, şi are o /inea vitae“ adânc 
şi limpede săpată, ceea ce dovedeşte un ataşament 
ferm şi fidel faţă de cei care-i sunt binevoitori sau 
care-şi vor pune în el încrederea. Totuşi... 

— Totuşi? întrebă regele. De ce te-ai oprit, părinte 
Galeotti? 

— Urechile regilor seamănă cu cerul gurii acelor 
bolnavi delicaţi care nu pot să suporte amărăciunea 
drogurilor necesare însănătoşirii lor. 

— Eu nu am urechile şi cerul gurii atât de gingaşe: 
spune-mi un sfat folositor şi dă-mi să înghit un drog 
salvator. Nu mă plâng nici de asprimea unuia nici de 
amărăciunea celuilalt. Mângâierile şi blândeţea nu 
m-au răsfăţat în viaţă. Tinereţea mea a fost exilul şi 
suferinţa iar urechile mele sunt obişnuite cu sfaturile 
aspre şi nu sunt jignite de ele. 

— Ei bine, sire - răspunse Galeotti - s-o spun pe 
faţă: dacă există ceva în misiunea proiectată care... în 
sfârşit... poate să sperie o conştiinţă scrupuloasă... n-o 
încredinţaţi acestui tânăr... cel puţin până ce câţiva ani 
de exerciţiu în serviciul nostru îl vor face tot atât de 
puţin scrupulos ca şi pe ceilalţi. 

— Acest lucru şovăiai să mi-l spui, bunul meu 
Galeotti? Te-ai temut că vorbind astfel ai să mă 
ofensezi? Vai! Desigur, domnia ta îţi dai seama foarte 
bine că drumul politicii unui rege nu poate fi 
întotdeauna aşa cum trebuie să fie neapărat în viaţa 
particulară a omului - conform cu maximele abstracte 

ale religiei şi ale moralei. Pentru ce oare, noi, prinții de 
pe acest pământ, zidim biserici şi mănăstiri, facem 
pelerinaje, penitenţe şi îndeplinim acte de devoțiune, 
de care alţi oameni se pot dispensa, dacă nu din 
pricină că binele public şi bunăstarea regatelor noastre 
ne silesc să luăm măsuri care apasă conştiinţa noastră 
de creştini? Dar cerul este milostiv... Biserica are un 
stoc nelimitat de indulgente şi sprijinul Maicii Domnului 
de la Embrun şi al binecuvântaţilor sfinţi este grabnic, 
permanent şi atotputernic. 

El îşi puse pălăria pe masă şi, îngenunchind cu 
evlavie înaintea iconiţelor prinse de panglica ei, 
murmură cu un ton grav: 

— Sancte Huberte, sancte Juliane, sancte Martine, 
sancta Rosalia, sancti quotquot adestis, orate pro me 
peccatore!“ Apoi se bătu în piept, se ridică, îşi luă 
pălăria şi urmă: Fii sigur, părinte, că dacă în misiunea 
de care e vorba se găseşte ceva de natura acelui lucru 
la care faci aluzie, îndeplinirea sa nu va fi încredințată 
acestui tânăr şi el nu va fi iniţiat asupra acelei părți a 
proiectelor noastre. 


44 Sfinte Hubert, sfinte Julian, sfinte Martin, sfântă Rozalia, sfinţi 

— Procedând astfel, 
regescul meu frate - 
spuse astrologul - veţi 
acţiona CU 
înţelepciune. Ar mai fi 
ceva oarecum de 
temut, din pricina 
îndrăznelii acestui 
tânăr, cusur fatal al 
oamenilor sanguini. 
Dar, după regulile 
ştiinţei, țin să precizez 
că această împrejurare 
nu va înrâuri asupra 
însuşirilor descoperite 
în horoscopul lui sau 
prin alte mijloace. 

— Deseară, la 
miezul nopţii, va fi oare un ceas potrivit pentru a 
începe o călătorie primejdioasă? întrebă regele. lată 
efemeridele - priveşte poziţia lunei faţă de Saturn şi 
punctul vernal în care se află Jupiter. Asta ar însemna, 
mi se pare... cu tot respectul pentru cunoştinţele 
superioare ale domniei tale, ar însemna succesul 
aceluia care trimite pe cineva în expediţie la acest 
ceas. 

— Da, al aceluia care trimite, spuse astrologul după 
o pauză. Această conjuncţie îi făgăduieşte într-adevăr 
succes; dar mi se pare că Saturn, fiind în declin, 
ameninţă cu primejdii şi nenorociri pe cel care e trimis. 
De unde trag încheierea că misiunea poate fi 
RU cdi casă, sau chiar fatală acelora care pleacă în 

călătorie. Violenţă şi captivitate - după mine aşa ceva 
prezice această conjuncţie nefavorabilă. 

— Violenţă şi captivitate pentru cei care sunt trimişi 
- răspunse regele - dar succesul ţelurilor celui care 
trimite - nu arată şi acest lucru, învățatul meu părinte? 

— Chiar aşa, răspunse astrologul. 

Regele tăcu fără a da altă indicație din care să 
rezulte până la ce punct această prezicere (la care 
astrologul se hazardase pesemne fiindcă ghicise că 
misiunea era legată de un proiect primejdios oarecare) 
se raporta la un obiect real care, după cum o ştie 
cititorul, era acela de a o da pe contesa Isabelle de 
Croye pe mâinile lui Guillaume de la Marck, într-adevăr 
un nobil de rang înalt, dar degradat prin crimele lui, 
fiind o căpetenie de briganzi, faimos prin firea lui 
turbulentă şi prin vitejia sălbatică. 

Regele scoase atunci o hârtie din buzunar şi înainte 
de a o da lui Martivalle, spuse cu un ton care suna a 
laudă: 

— Învăţatule Galeotti, nu te mira că, posedând în 
domnia ta o comoară de profeţii, superioară aceleia 
care poate sălăşlui în spiritul oricărui contemporan, 
fără a-l excepta nici chiar pe Nostradamus, doresc 
adesea să mă folosesc de ştiinţa domniei tale în acele 
îndoieli şi încurcături care-l împresoară pe orice prinţ 
care e silit să combată răzvrătirea înlăuntrul ţării sale 
şi pe duşmanii dinafară, şi una şi ceilalţi puternici şi 
înrăiţi. 

— Sire - răspunse filozoful - când m-aţi onorat cu 
invitaţia maiestăţii voastre şi am părăsit curtea de la 
Buda pentru aceea de la Plessis, aceasta a însemnat că 
am luat hotărârea de a pune la dispoziţia regescului 

meu patron toate serviciile pe care ştiinţa mea i le 
poate oferi. 

— Destul, bunul meu Martivalle. Te rog să fii atent 
la însemnătatea acestei probleme. Ludovic începu să 
citească hârtia pe care o ţinea în mână: „O persoană 
angajată într-o contestaţie gravă, de natură a fi 
dezlegată fie prin lege fie prin forţa armelor, doreşte 
deocamdată să încerce o rezolvare printr-o întrevedere 
personală cu antagonistul său. Această persoană vrea 
să ştie ce zi va fi propice pentru punerea în execuţie a 
unei asemenea intenţii; de asemenea care ar putea fi 
succesul unei asemenea negocieri şi dacă adversarul 
său va fi înclinat să răspundă încrederii care se pune 
astfel în el, prin recunoştinţă şi prietenie, sau mai 
curând ar putea să abuzeze de prilejul şi de avantajele 
pe care o asemenea întâlnire i le-ar putea oferi.” 

— E o chestiune importantă - spuse Martivalle, 
după ce regele termină de citit hârtia - şi trebuie să 
trasez un planetar şi să-l supun imediat unei profunde 
meditații. 

— Fă precum spui, bunul meu părinte întru ştiinţe, 
şi vei afla ce înseamnă să-l îndatorezi pe un rege al 
Franței.. Suntem hotărâți, dacă constelaţiile nu ne 
opresc - şi umilele noastre cunoştinţe ne îndeamnă să 
credem că ele încuviinţează proiectul nostru - să 
riscăm ceva, chiar în propria noastră persoană, pentru 
a pune stavilă acestor războaie anticreştine. 

— Fie ca sfinţii să sprijine pioasele gânduri ale 
maiestăţii voastre - spuse astrologul - şi să ocrotească 
sacra voastră persoană! 

— Îţi mulţumesc, învățatul meu părinte. Între timp, 
iată un dar care va spori preţioasa bibliotecă a domniei 

tale. 

El puse sub unul din tomuri o mică pungă cu aur; 
econom chiar şi în superstiţiile sale, Ludovic socotea că 
astrologul era îndestul legat să-l servească prin 
subsidiile pe care i le acordase, şi se credea în drept să 
uzeze de priceperea lui la un preţ moderat, chiar în 
împrejurări importante. 

Adăugind astfel remuneraţiei globale O 
împrospătare, printr-un onorar, după expresia juriştilor, 
Ludovic se întoarse spre Durward şi-i porunci: 

— Urmează-mă, bravul meu scoţian, cel ales de 
destin şi de un monarh pentru a îndeplini o misiune 
cutezătoare. Totul să fie gata pentru ca să poţi pune 
piciorul în scară îndată ce clopotul de la Saint-Martin 
va bate miezul nopţii. Un minut mai curând sau un 
minut mai târziu va fi de ajuns pentru a răsturna 
poziţia favorabilă a constelaţiilor care surâde misiunii 
tale. 

Vorbind astfel, regele părăsi încăperea, urmat de 
tânărul său soldat din gardă. Nici nu apucară însă bine 
să iasă afară, că astrologul şi dădu frâu liber unor 
simţăminte foarte deosebite de acelea care păreau să-l 
însufleţească în prezenţa regelui. 

„Mizerabil avar! scrâşni el, cântărind punga în 
palmă, căci, fiind risipitor, el avea aproape întotdeauna 
nevoie de bani. Netrebnic scârbos şi spurcat! Nevasta 
unui căpitan de vas ar da mai mult pentru a afla dacă 
bărbatul ei a străbătut mările cu bine. El să-şi 
însuşească o spoială de cunoştinţe! O s-o facă atunci 
când vulpea hoaţă şi lupul urlător vor ajunge 
muzicieni. El să citească gloriosul blazon al 
firmamentului! O s-o facă atunci - da, o s-o facă atunci 

când scârboasa cârtită va ajunge linx. Post tot 
promissa - după atâtea făgăduieli cu care m-a 
ademenit ca să părăsesc curtea magnificului Mathias, 
unde hunul şi turcul, creştinul şi păgânul, ţarul 
Moscovei şi hanul tătarilor se luptau care mai de care 
ca să mă încarce cu daruri - crede el că am să rămân 
în acest castel mucegăit ca un sticlete într-o colivie, ca 
să cânt când îi place lui să fluiere, şi toate astea doar 
pentru nişte biete grăunţe şi pentru un dram de apă! 
Nu, nu - avit inveniam vicim, aut faciam - sau voi găsi 
o cale de ieşire, sau mi-o voi croi eu însumi. Cardinalul 
Balue este un bărbat politic şi un om mărinimos - am 
să-i şoptesc la ureche treaba asta şi va fi vina 
eminenţei sale dacă stelele nu vor vorbi după cum va 
voi el.” 

Săltă din nou în palmă darul disprețuit: „E cu 
putinţă - trase el nădejde - să fie vreun juvaer sau 
vreo perlă de preţ în această pungă mizerabilă? Am 
auzit că el poate fi darnic până la risipă când acest 
lucru convine toanelor sau interesului său”. 

Goli punga şi constată că în ea se aflau nici mai 
mult nici mai puţin decât zece monete de aur. 
Îndignarea astrologului era la culme. „Crede el oare că 
pentru o asemenea nenorocită plată am să-i pun la 
picioare ştiinţa celestă pe care am învăţat-o de la 
călugărul armean de lIstrahoff, cel ce n-a mai văzut 
soarele de patruzeci de ani; de la grecul Dubravius 
care, zice-se, ar fi înviat un mort; şi chiar de la şeicul 
Ebn Hali pe care l-am vizitat în peştera lui din deşertul 
Tebaidei? Nu, pe Dumnezeul meu! Acela care 
dispreţuieşte această ştiinţă va pieri prin propria sa 
ignoranță! Zece piese! O pomană pe care aproape că 

mi-e ruşine s-o ofer Toinettei ca să-şi cumpere o nouă 
garnitură la corsaj.” 

Tot vorbind astfel şi în pofida indignării sale, 
înțeleptul vâri totuşi piesele de aur dispreţuite într-o 
pungă destul de mărişoară pe care o purta la 
cingătoare, şi pe care Toinette, ca şi alţi parteneri ai 
cheltuielilor sale nebuneşti, izbutea mai totdeauna s-o 
golească mult mai repede decât putea găsi mijloace 
s-o umple filozoful, cu toată ştiinţa lui. 


XIV 
CaLăTORIA 


Te văd din nou, o, prea frumoasă Franţă, 
Bogată țară, vechi lăcaş de muze, 

E munca pentru fiii tăi o joacă 

Atât ti-i de mărinimos pământul, 

lar ale tale fiice minunate 

Au ochi şăgalnici şi cosițe negre 

Dar vai, o, binecuvântată Franță, 

Câtă urgie-a trebuit să-nduri 

Din veac şi până astăzi! 

ANONIM 


erindu-se să stea de vorbă cu oricine ar fi fost - 
pentru că astfel primise ordin - Quentin Durward 
se încătărămă repede într-o armură trainică dar 
simplă cu piese pentru picioare şi pentru braţe şi-şi 
puse pe cap o chivără tare de oţel fără vizieră. Pe 
deasupra îmbrăcă o frumoasă tunică din piele de capră 
meşteşugit cusută cu galoane şi cu broderii, aşa cum 
purtau ofiţerii de rang înalt din serviciul caselor 
senioriale. 
Toate acestea fuseseră aduse în camera sa de 
SIMEr, care cu mina sa omo cu Zi RE ŞI cu 

manierele lui insinuante, îi spuse că unchiul său fusese 
pus de gardă dinadins pentru ca să nu-l întrebe nimic 
în privinţa acestor pregătiri misterioase. 

— | se va spune că-i ceri scuze - zise Olivier, 
zâmbind din nou - şi, prea scumpul meu fiu, când ai să 
te întorci viu şi nevătămat, după ce vei fi îndeplinit 
această plăcută misiune, nu mă îndoiesc ca vei fi găsit 
demn de o asemenea înaintare, care te va scuti să mai 
dai socoteală cuiva de faptele dumitale, căci vei ajunge 
în fruntea acelora care vor trebui să-ţi dea ei socoteală 
de faptele lor. 

Astfel vorbi Olivier le Diable, socotind, pesemne, în 
sinea lui, că sărmanul tânăr, căruia îi strânse cu 
duioşie mâna în timp ce vorbea, avea negreşit toţi 
sorții să întâlnească moartea sau captivitatea în 
misiunea ce-i fusese încredinţată. El adăugă acelor 
frumoase vorbe o mică pungă cu aur care-i fusese 
trimisă ca dar de rege pentru a face fată cheltuielilor 
pe drum. 

Cu câteva minute înainte de miezul nopţii, conform 
instrucţiunilor sale, tânărul se duse în curtea a doua şi 
se opri sub Turnul Delfinului, care fusese destinat, 
după cum ştie cititorul, ca reşedinţă temporară a 
contesei de Croye. El găsi în acest loc de întâlnire 
oamenii şi caii care trebuiau să alcătuiască escorta, doi 
catâri încărcaţi cu bagaje, trei cai de rasă pentru cele 
două contese şi pentru o cameristă devotată, iar 
pentru el un cal voinic de luptă, a cărui şa bătută în 
oţel sclipea în lumina lunii. Nici un cuvânt de 
recunoaştere nu fu schimbat nici dintr-o parte, nici din 
cealaltă. Oamenii stăteau nemişcaţi în şeile lor şi în 
aceeaşi lumină nedesluşită Quentin văzu cu plăcere că 

erau cu toţii înarmaţi şi ţineau în mâini nişte lănci 
lungi. Erau numai trei, dar unul dintre ei îi şopti lui 
Quentin, cu un accent gascon foarte pronunţat, că al 
patrulea, călăuza lor, le va ieşi înainte dincolo de 
Tours. 

În timpul acesta, la ferestrele turnului licăreau 
încoace şi încolo lumini, ca şi când cei dinăuntru se 
agitau cu pregătirile de plecare. In sfârşit, o uşă mică, 
care dădea de la picioarele turnului spre curte, se 
deschise şi pe ea ieşiră trei femei însoţite de un bărbat 
înfăşurat într-o mantie. Femeile se urcară în tăcere - pe 
caii pregătiţi pentru ele, în vreme ce însoţitorul lor, 
păşind pe jos înainte, dădu semnalul de pornire şi 
trecând pe lângă santinelele care vegheau cu 
luare-aminte, le şopti parola şi consemnele. In sfârşit, 
ajunseră în afara puternicelor întărituri. Acolo, bărbatul 
care mergea pe jos, conducându-i, se opri, şi spuse 
ceva încet, stăruitor celor două doamne pe care apoi le 
lăsă să treacă înainte. 

— Cerul să vă binecuvânteze, sire - spuse o voce 
care-l făcu pe Quentin Durward să tresară - şi să vă 
ierte, chiar dacă gândurile voastre sunt mai interesate 
decât o exprimaţi prin cuvinte! Cea mai mare dorinţă a 
mea este să ajung în siguranţă sub protecţia bunului 
episcop de Liège. 

Persoana căreia i 'se vorbise astfel mormăi un 
răspuns nedesluşit şi se retrase înapoi prin poarta 
întăriturilor, în timp ce Quentin crezu că în lumina lunii 
îl recunoaşte chiar pe rege, a cărui grijă în ceea ce 
privea plecarea celor două doamne îl îndemnase 
pesemne să fie el însuşi de faţă pentru împrejurarea că 
s-ar fi ivit vreo împotrivire din partea lor sau vreo 


piedică din aceea a 
gărzilor castelului. 

Când cavalcada ieşi 
din incinta castelului, 
trebui să fie călăuzită 
câtva timp cu cea mai 
mare precauție pentru a 
se feri de trape, curse şi 
tot felul de capcane 
puse acolo pentru a 
stăvili drumul străinilor. 
Dar gasconul poseda la 
perfecțiune cheia 
acestui labirint şi într-un 
sfert de oră de mers se 
văzură în afară de 
Plessis le Parc şi nu prea departe de Tours. 

Luna ieşise din norii care o acoperiseră mai înainte 
şi revărsa o lumină feerică peste o privelişte de basm. 
Călătorii  priviră spre maiestuoasa Loire care-şi 
rostogolea apele măreţe de-a lungul celei mai bogate 
câmpii a Franţei, între cele două maluri împodobite cu 
turnuri şi terase, cu măslini şi vii. Priviră zidurile 
oraşului Tours, vechea capitală a Touraine-i, care-şi 
ridica întăriturile şi crenelurile poleite de lună; din 
mijlocul lor se înălța un uriaş edificiu gotic pe care 
evlavia sfântului episcop Perpetuus îl ridicase de mult; 
în secolul al V-lea, şi pe care zelul lui Carol cel Mare şi 
al urmaşilor lui îl mărise şi îl îmbogăţise cu atâtea 
splendori arhitecturale, încât făcuse din el cea mai 
frumoasă biserică din Franţa; se zăreau de asemeni 
turlele bisericii sfântului Graţian, ca şi sumbrele ziduri 

ale castelului întărit, care, se zicea că în timpurile 
vechi fusese reşedinţa împăratului Valentinian. Deşi 
împrejurările în care se afla erau de natură să-l 
preocupe atât de mult, ele nu-l împiedicară pe tânărul 
scoţian să încerce un simţământ de uimire şi de 
încântare. Obişnuit cu priveliştea vastă şi totuşi 
impresionantă a munţilor din ţara lui şi cu sărăcia chiar 
şi a celor mai impunătoare peisaje de acolo, contempla 
acum un tablou în care arta şi natura păreau a fi risipit 
fără zgârcenie cele mai falnice splendori pentru 
împodobirea lui. Dar el fu rechemat la treburile 
momentului de vocea doamnei celei vârstnice, ridicată 
cu o octavă mai sus decât sunetele care murmuraseră 
cu gingăşie rămas bun regelui Ludovic, care cerea să 
vorbească cu conducătorul escortei. Dând pinteni 
calului, Quentin se prezentă înaintea doamnelor 
declarând că el are această calitate şi ascultă ca atare 
următorul interogator al doamnei Hameline. 

„Cum se numeşte şi ce grad are?” 

El dădu răspunsul. 

„Cunoştea bine drumul pe care aveau să meargă?” 
„Nu poate pretinde - răspunse tânărul - că ar cunoaşte 
prea bine drumul dar a fost înarmat cu instrucţiuni 
complete şi trebuie ca la primul popas să găsească o 
călăuză, capabilă în toate privinţele să-i conducă mai 
departe; până atunci, un călăreț care tocmai li se 
alăturase, sporind numărul soldaţilor la patru, urma să 
le arate drumul până la primul popas”. 

— Şi pentru care motiv ai fost ales să îndeplineşti 
această misiune, tinere gentilom? întrebă doamna. leri 
tot dumneata ai fost de gardă în galeria în care am 
întâlnit-o pe prinţesa de Franţa. Pari tânăr şi fără 

experienţă în asemenea treburi; nici măcar nu eşti 
francez şi vorbeşti această limbă cu un accent străin, 

— Datoria mea este să execut ordinele regelui, 
madame şi nu să le discut, răspunse tânărul soldat. 

— Eşti nobil? întrebă doamna din nou. 

— Pot să vă răspund afirmativ cu toată siguranţa, 
madame, spuse Quentin. 

— Nu eşti oare dumneata - întrebă la rândul ei cu 
sfială doamna cea tânără - acelaşi pe care l-am văzut 
când m-a chemat regele la han ca să-l servesc la masă 
la Fleur-de-Lys? 

Quentin răspunse afirmativ, cu glas scăzut, poate 
din pricina aceloraşi simţăminte de sfială. 

— Atunci, mi se pare, draga mea - spuse contesa 
Isabelle adresându-i-se mătuşii sale - că suntem în 
siguranţă sub paza acestui tânăr gentilom; cel puţin nu 
are aerul unui om căruia i se poate încredința 
executarea unui plan crud de trădare împotriva a două 
femei fără apărare. 

— Pe onoarea mea, madame - jură Durward - pe 
cinstea casei mele, pe oasele strămoşilor mei, n-aş 
putea, pentru Franţa şi pentru Scoţia laolaltă, să mă 
fac vinovat de trădare sau de cruzime împotriva 
dumneavoastră! 

— Ai vorbit frumos, tinere - spuse contesa Hameline 
- dar ne-am obişnuit cu vorbele frumoase ale regelui 
Franţei şi ale oamenilor lui. Cu asemenea vorbe am 
fost convinse să căutăm refugiu în Franţa în timp ce 
puteam obţine protecţia episcopului de Liege cu mai 
puţine riscuri decât acum, sau s-o cerem pe aceea a lui 
Venceslas al Germaniei sau pe a lui Eduard al Angliei. 
Şi la ce au dus făgăduielile regelui? Ne-a închis pe 

furiş, ruşinos, cu nume de rând, ca pe nişte mărfuri 
interzise, în hanul acela mizerabil, pe noi, care, tu ştii, 
Marton - urmă ea, adresându-se cameristei - noi care 
nu ne-am făcut niciodată toaleta decât sub un 
baldachin şi pe o estradă cu trei trepte, am fost silite 
să ne îmbrăcăm pe o simplă duşumea, ca şi când am fi 
fost două lăptărese. 

Marton conveni că stăpâna ei exprima un prea trist 
adevăr. 

— Aş fi vrut ca acesta să fie cel mai mare rău, draga 
mea, spuse contesa Isabelle. M-aş fi lipsit bucuroasă 
de fast. 

— Dar nu de societate, scumpă nepoată, zise 
contesa cea vârstnică. Acest lucru este insuportabil. 

— M-aş fi lipsit de toate, draga mea - răspunse 
Isabelle cu un glas care pătrunse până la inima 
tânărului său însoțitor şi apărător - de toate, numai să 
fi găsit un refugiu sigur şi onorabil. Nu doresc - 
Dumnezeu ştie că n-am dorit niciodată - să fiu pricina 
unui război între Franţa şi Burgundia, ţara mea natală, 
nici să se piardă vreo viaţă pentru mine. N-am cerut 
decât  îngăduinţa să mă retrag în mânăstirea 
Marmoutier, sau în oricare alt sfânt lăcaş. 

— Vorbeşti ca o fiinţă fără minte, nepoată dragă - o 
dojeni doamna cea vârstnică - şi nu ca fiica nobilului 
meu frate. Din fericire mai există cineva care posedă o 
parte din caracterul ilustrei case de Croye. Cum se 
poate deosebi o nobilă de rang înalt de o lăptăreasă 
arsă de soare decât prin faptul că pentru una se rup 
lănci, iar pentru cealaltă se rup bete de alun? Află, 
fetiţo, că pe când eram în plină tinereţe, abia ceva mai 
vârstnică decât eşti tu acum, la Haflinghem s-a ţinut în 

onoarea mea o faimoasă întrecere de arme; patru 
cavaleri luptau pentru mine şi aproape doisprezece 
asaltatori trebuiau să le ţină piept: lupta a ţinut trei zile 
şi a costat viaţa a doi îndrăzneţi cavaleri, o şiră a 
spinării, o claviculă, trei picioare şi două braţe rupte, în 
afară de un număr de răni şi de vânătăi pe care 
heralzii nu le-au mai putut număra. Aşa au fost 
întotdeauna onorate doamnele casei noastre. Ah! Dacă 
ai avea numai jumătate din inima strămoşilor tăi ai 
găsi mijlocul, la o curte oarecare unde dragostea 
pentru doamne şi gloria armelor sunt încă în cinste, să 
provoci un turnir al cărui preţ să fie mâna ta, aşa cum 
a fost aceea a străbunicii tale, de fericită amintire, la 
alergarea cu lănci de la Strassburg; astfel ai câştiga 
cea mai bună lance din Europa pentru a apăra 
drepturile casei de Croye, atât împotriva opresiunii 
Burgundiei, cât şi a politicii Franţei. 

— Dar, dragă mătuşă - răspunse tânăra contesă 
bătrâna mea dădacă mi-a spus că deşi acel rheingraf® 
fusese cea mai bună lance la marele turnir din 
Strassburg, cucerind astfel mâna respectabilei mele 
străbunici, acea căsătorie n-a fost fericită; el obişnuia 
adesea s-o certe şi chiar s-o bată pe străbunica mea, 
cea de fericită amintire. 

— Şi de ce nu? strigă contesa Hameline, în 
entuziasmul său romanţios pentru cavalerism; de ce 
aceste braţe biruitoare obişnuite să împartă lovituri pe 
câmp, să fie silite a-şi înfrâna energia acasă?! De o mie 
de ori aş prefera să fiu bătută de două ori pe zi de un 
soţ al cărui braţ ar fi temut de alţii, cât şi de mine 
însămi, decât să fiu soaţa unui fricos care nu 

îndrăzneşte niciodată să ridice mâna nici asupra femeii 
lui, nici asupra oricui altcuiva. 

— Ţi-aş dori toată bucuria cu un soţ atât de energic, 
dragă mătuşă - replică Isabelle - fără să te pizmuiesc; 
căci dacă oasele frânte fac frumuseţea turnirelor, nimic 
nu-i mai puţin plăcut ca acest lucru în budoarele 
doamnelor. 

— Ei, dar bătaia nu este o urmare necesară a 
căsătoriei cu un cavaler vestit în luptă - spuse contesa 
Hameline - deşi e adevărat că străbunul nostru, de 
fericită amintire, rheingraful Gottfried, era un om cam 
grosolan şi iubea cam prea mult vinul de Rin. Cavalerul 
desăvârşit este un mieluşel printre doamne şi un leu 
printre lănci. Aşa era Thibault de Montigny... domnul 
cu el!... a fost cel mai bun suflet de om şi nu numai că 
n-a avut niciodată atâta lipsă de curtoazie, încât să 
ridice mâna asupra soţiei lui, dar, pe Maica Domnului! 
el, care-i bătea pe toţi duşmanii în afara casei, 
înlăuntrul ei găsea o adversară straşnică care se 
pricepea de minune cum să-l învingă. Ei bine, el era de 
vină; a fost unul dintre luptători la întrecerea de arme 
din Haflinghem şi s-a distins într-atât, încât dacă cerul 
şi străbunicul tău ar fi vrut-o, străbunica ar fi fost o 
doamnă de Montigny care l-ar fi înconjurat cu mai 
multă blândeţe pe acest om blajin. 

Contesa Isabelle, care avea oarecare motive să se 
teamă de întrecerea de arme de la Haflinghem, acesta 
fiind un subiect asupra căruia mătuşa ei stăruia foarte 
mult întotdeauna, lăsă conversaţia să lâncezească, şi 
Quentin, cu politeţea firească a unui om bine crescut, 
temându-se că prezenţa lui ar putea fi jenantă pentru 
conversaţia lor, porni înainte spre călăuză, ca şi când 


Ti aa ru Pal et, p ree pe e au Zi a | 
iza e iy n i 


ca ME aa PI a 


ar fi vrut să-i pună unele întrebări în legătură cu 
drumul lor. 

În timpul acesta, doamnele continuară călătoria în 
tăcere ori schimbând o vorbă sau alta, fără 
însemnătate care nu merită să fie relatate, până ce 
începu să se lumineze de ziuă. Cum doamnele erau în 
şa de mai multe ceasuri, Quentin, temându-se că iau 
obosit, deveni nerăbdător să ştie ce distanţă îi 
despărţea de popasul cel mai apropiat. 

— Ajungem într-o jumătate de ceas, răspunse 
călăuza. 

— Şi atunci ne vei lăsa în grija altei călăuze? întrebă 
Quentin. 

— Chiar aşa, seniore arcaş, răspunse omul. 
Călătoriile mele sunt totdeauna scurte şi în linie 
dreaptă. Pe câtă vreme dumneavoastră şi alţii, seniore 
arcaş, mergeţi de-a lungul arcului, eu merg 
întotdeauna de-a lungul corzii. 

În timpul acesta, luna apusese şi spre răsărit 
luminile zorilor începuseră să se reverse limpezi, vii şi 
să licărească la suprafaţa unui mic lac pe malul căruia 
călăreau de câtva timp. Acest lac se afla în mijlocul 
unei câmpii întinse, presărată cu copaci răzleţi, cu tufe 
şi hăţişuri, destul de rare, aşa încât câmpia ar fi putut 
fi denumită deschisă, astfel că tot ce se afla pe ea 
începu să se desluşească toarte bine. Quentin aruncă o 
privire asupra omului care călărea alături de el şi, sub 
umbra pălăriei largi, cu borul răsfrânt, asemănătoare 
acelor sombrero ale ţăranilor spanioli, recunoscu, 
trăsăturile caraghioase ale aceluiaşi Petit André, ale 
cărui degete, împreună cu acelea ale lugubrului său 
contrate Trois-Eschelles, se îndeletniciseră nu de mult 

atât de neplăcut împrejurul gâtului său. Împins de o 
aversiune amestecată cu teamă (deoarece în ţara lui 
călăii erau priviţi cu o oroare aproape superstițioasă) 
pe care recenta sa salvare ca prin urechile acului n-o 
micşorase de loc, Durward abătu instinctiv capul 
calului său spre dreapta; împuns totodată cu pintenul, 
animalul se întoarse pe jumătate, depărtându-se astfel 
cu opt picioare de odiosul companion. 

— Ho, ho, ho, ho! hohoti Petit André; pe Maica 
Domnului de Grève! Tânărul nostru soldat îşi aminteşte 
încă de noi! Hei, camarade, sper că nu-mi porţi pică! În 
tara asta fiecare îşi câştigă pâinea cum poate. Nimeni 
nu trebuie să se ruşineze că a trecut prin mâinile mele, 
fiindcă eu îmi fac meseria ca orice om care a atârnat 
vreodată o greutate vie de un copac mort şi Dumnezeu 
m-a binecuvântat să fiu un prieten vesel. Ha, ha, ha! 
Aş putea să-ţi povestesc felurite glume pe care le-am 
făcut între piciorul scării şi vârful spânzurătorii din 
pricina, cărora, pe sufletul meu, eram obligat să dau 
zor la treabă, de teamă ca muşteriii mei să nu moară 
de râs şi să-mi facă astfel iscusinţa de ruşine. 

Rostind aceste vorbe, el împinse calul într-o parte 
pentru a micşora intervalul pe care scoţianul îl lăsase 
între ei şi apoi spuse: 

— Hai, să fim prieteni, seniore arcaş! În ceea ce mă 
priveşte, eu mi-am făcut întotdeauna datoria fără 
răutate, cu inima uşoară, şi niciodată nu iubesc mai 
mult un om decât atunci când îi pun pe după gât 
colierul meu de scurtă răsuflare, pentru a-l învesti 
cavaler al ordinului Sfântul Patibularius, aşa cum 
obişnuieşte să-l numească pe sfântul patron al 
Prevoteriei capelanul marelui prevot, reverendul pater 

Vacon el diablo. 

— Înapoi, blestematule! strigă Quentin, văzându-l 
pe călău că încearcă din nou să se apropie de el. 
Inapoi, ori am să fiu ispitit să-ti arăt distanţa care-l 
desparte pe un om de onoare de o lepădătură ca tine. 

— Stai, stai! Aprins mai eşti! răspunse ipochimenul. 
Dacă ai fi spus: un om cinstit - treacă, meargă, ar fi 
fost un pic de adevăr; cât despre oameni de onoare, 
slăbeşte-mă! Am de-a face cu ei în fiecare zi, tot atât 
de aproape şi de strâns cum am avut de-a face cu 
dumneata. Fii pe pace şi rămâi cu bine. Aş fi pus la 
bătaie o sticlă de auvernat pentru a şterge orice 
amintire neplăcută - dar dumneata îmi dispreţuieşti 
amabilitatea. Fie! Cum vrei! Eu nu mă cert niciodată cu 
muşteriii mei, cu cei care fac tumbe năstruşnice, cu 
veselii dănţuitori şi cu micii parteneri de joc, cum le 
zice Jacques Măcelarul mieilor lui - cu aceia în sfârşit 
care ca şi senioria ta poartă scris pe frunte ş.t.r.e.a.n.g. 
Nu, nu! Oricum s-ar purta cu mine, micile mele servicii 
nu le vor lipsi până la sfârşit; şi dumneata ai să vezi 
data viitoare când ai să cazi din nou pe mâna lui Petit 
Andre, că el ştie cum se iartă o jignire. 

După aceste cuvinte, conchise, făcând cu ochiul 
provocator şi, plescăind din limbă aşa cum se 
îndeamnă un cal leneş, trecu pe cealaltă parte a 
drumului, lăsându-l pe tânăr să savureze batjocurile pe 
care i le adresase în măsura în care mândria lui de 
scoţian i-o îngăduia. 

Quentin simţea o dorinţă aprigă să-l pocnească 
zdravăn cu coada lăncii; dar îşi stăpâni pornirea, 
socotind că o ceartă cu un asemenea om nu ar fi fost 
onorabilă niciodată şi nicăieri şi că în împrejurarea de 

faţă aşa ceva ar fi însemnat o abatere de la datoria lui, 
ceea ce ar fi putut da naştere la urmările cele mai 
primejdioase. El îşi înghiţi deci mânia stârnită de 
glumele deşucheate şi profesionale ale lui monsieur 
Petit Andre şi se mulţumi să spere cu ardoare că ele nu 
fuseseră auzite de frumoasele doamne încredințate 
pazei lui, asupra cărora era de presupus că asemenea 
ironii n-ar fi putut să facă o impresie favorabilă 
persoanei sale. Deodată fu însă trezit din aceste 
gânduri de un strigăt al ambelor doamne: 

— Priveşte, priveşte înapoi! Pentru Dumnezeu, 
păzeşte-te pe dumneata şi pe noi; suntem urmăriţi. 

Quentin se uită repede înapoi şi văzu doi călăreţi 
înarmaţi care într-adevăr veneau după ei atât de 
repede, încât trebuiau să-i ajungă în curând. 

— Se poate - spuse el - să fie oameni de ai 
prevotului, care îşi fac rondul în pădure. la vezi - îi 
porunci el lui Petit Andre - cine să fie oare? 

Petit Andre se supuse; întorcându-se jucăuş în şa, 
după ce privi spre urmăritori, răspunse: 

— Dragul meu senior, nu sunt nici camarazii 
domniei tale, nici ai mei - nici arcaşi, nici oameni ai 
prevotului - pare-mi-se că poartă coifuri cu vizierele 
lăsate, precum şi grumăzare. Lua-le-ar dracu de 
grumăzare - sunt cele mai neplăcute din toate piesele 
unei armuri! M-am căznit uneori un ceas ca să le 
desfac cataramele. 

— Nobile doamne - spuse Durward fără a-l asculta 
pe Petit Andre - luaţi-o înainte, dar nu prea repede, ca 
să nu se creadă că fugiţi şi totuşi cât mai iute spre a vă 
folosi de obstacolul pe care am să-l pun de îndată între 
dumneavoastră şi urmăritori. 

Contesa Isabelle privi spre însoţitorul lor şi apoi îi 
şopti ceva mătuşii sale, care-i spuse lui Quentin: 

— Avem toată încrederea în dumneata, şi preferăm 
să înfruntăm orice primejdie împreună, decât să 
mergem înainte cu acest om, a cărui înfăţişare see că 
nu prevesteşte nimic bun. 

— Fie precum doriţi, doamnelor, răspunse tânărul. 
Nu sunt decât doi oameni care vin după noi şi, deşi par 
să fie cavaleri, aşa precum arată armele lor, vor afla, 
dacă vin cu vreun gând rău, cum îşi face datoria un 
gentleman scoţian în prezenta şi pentru apărarea unor 
persoane ca domniile voastre. Care dintre voi - urmă el 
adresându-se soldaţilor din subordinea lui - doreşte 
să-mi fie camarad în luptă şi să rupă o lance cu aceşti 
cavaleri? 

Doi din oameni se arătară vădit nehotărâţi, dar al 
treilea, Bertrand Guyot, jură, cap de dieu, că dacă ar fi 
chiar cavaleri de la masa rotundă a regelui Arthur, el le 
va pune la încercare armurile, pentru onoarea 
Gasconiei. 

In timp ce gasconul rosti aceste vorbe, cei doi 
cavaleri - căci nu păreau a fi de rang mai mic - sosiră 
la ariergarda micii trupe în fata căreia se opriseră 
Quentin şi hotărâtul său tovarăş. Cavalerii erau 
îmbrăcaţi din cap până în picioare în minunate armuri 
de oţel șlefuit, fără a purta vreo deviză prin care ar fi 
putut fi recunoscuţi. 

În timp ce se apropiau, unul dintre ei îi strigă tare 
lui Quentin: 

— Mesir scutier, fă loc; am venit să te scăpăm de o 
sarcină mai presus de rangul şi de condiţia domniei 
tale. Vei face bine să laşi aceste doamne în grija 


ir a ra, 
aa aaa 


noastră, care suntem mai potriviţi să veghem asupra 
lor, îndeosebi ştiind că în mâinile domniei tale ele nu 
sunt cu mult mai mult decât nişte captive. 

— Drept răspuns la cererea domniilor voastre - 
răspunse Durward - aflaţi, în primul rând, că eu îmi 
îndeplinesc aici o datorie impusă de suveranul căruia îi 
slujesc în prezent şi în al doilea rând că, oricât de 
nevrednic aş putea fi, doamnele doresc să rămână sub 
ocrotirea mea. 

_ — Inapoi, caraghiosule! strigă unul dintre cavaleri. 
Indrăzneşti tu, un cerşetor pribeag, să te împotriveşti 
unor cavaleri de rang? 

— Intr-adevăr că am temeiuri - răspunse Quentin - 
să mă împotrivesc atacului dumneavoastră trufaş şi 
nedrept; dacă există vreo deosebire de rang între noi, 
pe care deocamdată n-o cunosc, lipsa dumneavoastră 
de curtoazie a înlăturat-o. Scoateţi săbiile sau, dacă 
vreţi să luptaţi cu lancea, îndepărtaţi-vă pentru a vă 
lua avânt. 

În timp ce cavalerii îşi întorceau caii şi se 
îndepărtau aproape la o sută cincizeci de paşi, Quentin 
privi spre doamne, se înclină până la oblâncul şeii ca şi 
când iar fi dorit să fie îmbărbătat de privirile lor şi, în 
timp ce ele fluturau batistele drept încurajare, cei doi 
atacatori îşi şi luaseră distanţa necesară pentru luptă. 

Strigând  gasconului să se poarte bărbăteşte, 
Durward dădu pinteni calului. Cei patru călăreţi se 
ciocniră din plină goană în mijlocul câmpului care îi 
despărţea. Ciocnirea fu fatală sărmanului gascon; 
adversarul acestuia ţintind spre faţa lui, neapărată de 
vizieră, îi înfipse lancea prin ochi în creier, aşa încât el 
se prăbuşi din şa, ucis pe loc. 

De cealaltă parte, Quentin, deşi luptând cu aceleaşi 
dezavantaje, se feri în şa atât de îndemânatic, încât 
lancea inamicului său, lunecându-i pe lângă obraz, îi 
trecu pe deasupra umărului drept, în timp ce propria 
lui armă, lovindu-l pe adversar drept în piept, îl trânti la 
pământ. Quentin sari jos pentru a scoate coiful 
inamicului său, dar celălalt cavaler, care nu spusese o 
vorbă până atunci, văzând soarta companionului său, 
descălecă mai repede decât Durward şi, ocrotindu-şi 
prietenul care zăcea fără cunoştinţă, strigă: 

— Pe Dumnezeu şi pe sfântul Martin, încalecă, 
dragul meu, şi vezi-ţi de drum cu femeile dumitale. 
Ventre Saint Gris! Ai făcut destul rău în dimineaţa 
aceasta. 

— Cu voia domniei voastre, mesir - ripostă Quentin 
care nu putea să suporte tonul ameninţător cu care-i 
fusese dat acel sfat - mai întâi voi vedea cu cine am 
avut de-a face, pentru a afla cine va răspunde de 
moartea camaradului meu. 

— N-ai să trăieşti niciodată pentru a afla sau a 
spune cuiva acest lucru, răspunse cavalerul. Du-te în 
pace, dragul meu. Dacă am fost atât de nesăbuiţi ca să 
te oprim din drum, am plătit destul, căci ai făcut un rău 
mai mare decât poate fi răscumpărat cu viaţa dumitale 
şi cu acelea ale tuturor oamenilor domniei tale. Ei, 
asta-i! Fie, dacă o vrei - adăugă el, văzându-l pe 
Quentin că-şi scoate sabia şi înaintează asupra lui - 
iată-ţi răsplata. 

Rostind aceste cuvinte, el dădu scoţianului o 
lovitură atât de năprasnică peste chivără, încât până în 
clipa aceea, deşi crescut într-o ţară unde se dădeau 
lovituri nu glumă, tânărului nu-i fusese dat să audă de 

aşa ceva decât în povestiri. Lovitura se prăvăli asupra 
lui ca un trăsnet, zvârlind cât colo garda săbiei pe care 
tânărul soldat o ridicase ca să-şi apere capul, şi 
izbindu-i chivără, o sfărâmă, îi atinse părul, dar nu-i 
făcu alt rău, în timp ce Durward buimăcit, orbit, căzut 
într-un genunchi, rămase pentru o clipă la discreţia 
cavalerului, dacă el ar fi vrut să-i mai dea o lovitură. 
Mila pentru tinereţea lui Quentin, admiraţia pentru 
curajul lui, sau o generoasă loialitate îl făcu însă pe 
acesta să se abţină de a profita de un asemenea 
avantaj. Durward, însă, venindu-şi în fire, sări în sus şi 
se năpusti asupra adversarului său cu înverşunarea 
unui om hotărât să învingă sau să moară şi în acelaşi 
timp cu prudenta necesară spre a lupta cu cât mai 
mulţi sorti de izbândă. Decis să nu se expună din nou 
unor lovituri atât de înspăimântătoare ca aceea pe 
care o primise, el folosi avantajul mişcărilor sale mai 
sprintene, sporit prin acela al armurii sale relativ mai 
uşoare, spre a-şi hărţui inamicul, atacându-l din toate 
părţile prin salturi neaşteptate, fulgerătoare, împotriva 
cărora cavalerul, cu greaua sa armură, nu se putea 
apăra decât anevoie şi cu o mare pierdere de energie. 
Zadarnic îi strigă mărinimosul adversar lui Quentin 
că între ei nu mai exista nici o pricină de luptă şi că îi 
părea rău că va fi silit să-l rănească. Ascultând numai 
de glasul dorinţei sale înflăcărate care-i striga să 
răscumpere ruşinea înfrângerii de o clipă, Durward 
continua să atace cu rapiditatea fulgerului - când 
amenințând cu tăişul, când cu vârful săbiei, mereu cu 
ochii în patru asupra mişcărilor adversarului său, de a 
cărui putere superioară avusese o teribilă dovadă, gata 
să sară înapoi sau într-o parte şi ferindu-se de loviturile 

— Să te ia dracu, nebun încăpățânat şi cutezător, 
mormăi cavalerul. N-ai să te linişteşti decât când am 
să-ţi sfărâm capul? Şi vorbind astfel, îşi schimbă felul 
de a lupta. Luând poziţie de apărare şi părând că se 
mulţumeşte să pareze fără să întoarcă loviturile -cu 
care Quentin îl asalta fără încetare, hotări în sine că 
atunci când tânărul soldat va obosi sau va tace o 
mişcare greşită sau imprudentă care-l va lăsa 
descoperit, să pună 
capăt luptei cu o 
singură lovitură. 
Poate că el ar fi 
izbutit în această 
tactică abilă, dacă 
soarta n-ar fi hotărât 
altfel. 

Duelul era încă în 
punctul său cel mai 
aprins, când se ivi o 
mare trupă de 
călăreţi care 
începură să strige: 
„Opriţi-vă, în numele regelui!” Ambii luptători încetară 
lupta de îndată. Quentin văzu cu surpriză că în fruntea 
trupei care întrerupsese duelul se afla lord Crawford, 
căpitanul lui. Între călăreţi era şi Tristan l'Hermite cu 
doi sau trei însoțitori. În totul păreau să fie vreo 
douăzeci de călăreţi. 

Era al Egipetului vlăstar, 

Urmaş al fioroşilor magicieni 
Care-au purtat război cu Izrael, 
Cu Izrael şi cu profetul lui; 
Luptând cu ai lui Levi fii, întâmpinau 
Minunile lui lehova cu rugi 
Pân-ce al răzbunării înger pogori 
Peste Egipet. 

Şi-atunci mânarii înţelepţi 
Jelit-au după cel dintâi născut 
Cum doar prostimea ştie a jeli. 
ANONIM 


osirea lordului Crawford şi a gărzii sale puse 

capăt de îndată luptei pe care am încercat s-o 

descriem în capitolul precedent. Scoţându-şi 
coiful, cavalerul se grăbi să-şi predea sabia în mâinile 
lordului, spunând: 

— Crawford, mă predau. Ascultă, vreau să-ţi spun o 
vorbă la ureche. Pentru numele lui Dumnezeu:,, 
salvează-l pe ducele de Orleans! 

— Ramt le Dua IE de Orléans?! strigă 

comandantul scoțian. Ce însemnează asta? Pentru 
numele tartorului, cum e cu putință?! Această 
întâmplare are să-l piardă pentru totdeauna în ochii 
regelui. 

— Nu întreba nimic, spuse Dunois - căci el era 
cavalerul. Toată vina e a mea. Priveşte, mişcă. Am vrut 
s-o răpesc pe tânăra contesă şi să ajung stăpânul 
domeniilor ei, căsătorindu-mă cu ea - şi iată ce s-a 
întâmplat. Îndepărtează oamenii de rând - nu lăsa pe 
nimeni să-l vadă. Vorbind astfel, ridică viziera ducelui 
şi-l stropi pe fată cu apă, pe care o luă din lacul 
apropiat. 

În vremea aceasta, Quentin Durward stătea 
încremenit; întâmplări după întâmplări se perindau 
atât de repede una după alta peste capul lui. După 
cum îi arăta fata palidă a primului său adversar, el 
trântise la pământ pe cel dintâi prinţ de sânge al 
Franţei şi-şi măsurase sabia cu cel mai bun luptător al 
ei, vestitul Dunois - amândouă fapte onorabile în ele 
însele; dar dacă vor fi numite ca bune servicii aduse 
regelui, sau socotite altfel de el, asta era o întrebare cu 
totul deosebită. 

Ducele îşi revenise acum în fire şi putea să se ridice 
şi să asculte ceea ce vorbeau Dunois şi Crawford, cel 
dintâi stăruind cu aprindere că nu era câtuşi de puţin 
necesar să se pomenească numele prea nobilului duce 
de Orleans pentru că el era gata să ia asupra lui tot 
blamul şi să depună mărturie că ducele venise acolo 
numai din prietenie pentru el. 

Lord Crawford îl asculta cu ochii lăsaţi în pământ, 
suspinând când şi când şi clătinând din cap. În cele din 
urmă el ridică privirile şi spuse: 

— Vai, Dunois, pentru stima ce o port tatălui 
senioriei tale, ca şi pentru senioria ta, ţi-aş face cu 
plăcere un serviciu. 

— Nu cer nimic pentru mine, răspunse Dunois. 
Ţi-am predat sabia şi sunt prizonierul domniei tale - ce 
vrei mai mult? Te rog însă pentru acest nobil prinţ, 
singura speranţă a Franţei, dacă Dumnezeu îl va 
chema la el pe Delfin. El a venit aici numai ca să-mi 
facă o plăcere, ajutându-mă să-mi rânduiesc soarta, 
într-un anume fel pe care regele l-a încurajat în parte. 

— Dunois - replică Crawford - dacă altcineva mi-ar 
fi spus că senioria ta l-ai adus pe nobilul prinţ într-o 
situaţie atât de neplăcută, pentru interesele domniei 
tale, i-aş fi spus că minte; acum, când mi-o spui chiar 
senioria ta, abia pot crede că acesta e adevărul. 

— Nobile Crawford - spuse Orleans care-şi revenise 
complet din leşin - caracterul domniei tale seamănă 
prea mult cu acela al prietenului Dunois pentru ca să 
nu-i dai dreptate. Adevărul este că eu l-am târât aici, 
mai mult fără voia lui, pentru o faptă la care m-a 
împins o  necugetată pasiune, întreprinsă cu 
temeritate, fără a sta mult pe gânduri. Priviţi-mă tot, 
adăugă el ridicându-se spre soldaţi. Sunt Ludovic de 
Orleans şi mă declar gata să suport pedeapsa pentru 
nebunia pe care am făcut-o. Sper că regele îşi va 
mărgini  dizgraţia asupra mea numai atât cât îl 
îndreptă* ţese faptele mele. Totuşi, fiindcă un fiu al 
Franţei nu-şi poate preda arma oricui - nici chiar 
domniei tale, viteze Crawford... rămâi cu bine, 
credincioasa mea spadă! 

Vorbind astfel, îşi trase spada din teacă şi o aruncă 
în lac. Oţelul săgetă prin aer ca o şuviţă de lumină şi se 

afundă în apele unduioase, care îl acoperiră 
numaidecât. Toţi cei de față rămaseră descumpăniţi, 
uimiţi, atât de înalt era rangul şi atât de gravă era 
socotită fapta sa; în acelaşi timp, dat fiind intenţiile pe 
care regele le avea în legătură cu el, toţi îşi dădeau 
seama că îndrăzneala lui avea să-i aducă probabil 
prăbuşirea totală. 

Dunois vorbi cel dintâi cu glas dojenitor de prieten 
ofensat de puţina încredere care i se arătă. 

— Alteța voastră a socotit deci potrivit să-şi arunce 
cea mai bună sabie în aceeaşi dimineaţă în care a 
renunţat la favoarea regelui şi a disprețuit prietenia lui 
Dunois? 

— Scumpul meu văr - răspunse ducele - când şi 
cum am arătat oare că intenționez să-ţi disprețuiesc 
prietenia, spunând adevărul datorat siguranței tale şi 
onoarei mele? 

— Aş vrea să ştiu ce legătură are alteţa voastră cu 
siguranţa mea, princiarul meu văr? răspunse brusc 
Dunois. Ce vă priveşte, pentru numele lui Dumnezeu, 
dacă eu am chef să fiu spânzurat, sugrumat, zvârlit în 
Loire, înjunghiat, tras pe roată, închis într-o cuşcă de 
fier, îngropat de viu într-o hrubă a castelului, sau orice 
i-ar place să facă cu mine regelui Ludovic spre a scăpa 
de credinciosul său supus? Nu-i nevoie să faceţi cu 
ochiul, să vă încruntaţi şi să arătaţi spre Tristan 
l'Hermite - îl văd pe ticălos tot atât de bine ca şi pe 
alteţa voastră - cu mine n-o să aibă de-a face chiar aşa 
de uşor. Şi cu asta, basta, în ceea ce priveşte siguranţa 
mea. Acum să vorbim despre onoarea alteţei voastre. 
Pe nevinovăția sfintei Magdalena, cred că ar fi fost mai 
onorabil să nu ne apucăm de fapta pe care am 

săvârşit-o în dimineaţa aceasta, sau cel puţin să nu 
dăm nimic în vileag. lată că alteţa voastră a fost zvârlit 
din şa de un băieţandru scoţian abia ieşit în lume. 

— Încet, încet - spuse lord Crawford - asta nu va fi 
niciodată o ruşine pentru alteţa sa. Nu-i pentru întâia 
oară că un tânăr scoţian a rupt o lance bună. Mă bucur 
că băiatul s-a purtat cum trebuie. 

— N-am nimic împotrivă, spuse Dunois; totuşi dacă 
domnia ta ar fi sosit puţin mai târziu, ar fi fost poate un 
loc vacant în compania arcaşilor. 

— Hm, hm, mormăi lord Crawford; pot citi scrisul 
mâinii senioriei tale în această chivără spartă. S-o ia 
cineva şi să-i dea băiatului o beretă căptuşită cu oţel, 
care îi va apăra capul mai bine decât acest gherghef 
sfărâmat. Îmi îngădui să remarc că nici buna armură a 
senioriei tale n-a rămas fără unele semne ale scrisului 
scoţian. Şi acum, trebuie să rog pe alteţa sa ducele de 
Orleans şi pe senioria ta să vă urcați pe cai şi să mă 
urmaţi, întrucât am împuternicirea şi datoria să vă 
conduc într-un loc deosebit de acela pe care prietenia 
mea ar vrea să vi-l destine. 

— N-aş putea spune o vorbă, mylord, acestor 
frumoase doamne? întrebă ducele de Orleans. 

— Nici o silabă, răspunse lord Crawford; sunt un 
prea bun prieten al alteţei voastre pentru a îngădui o 
asemenea  nesocotinţă. Apoi, întorcându-se spre 
Quentin, adăugă: Dumneata, tinere, ţi-ai făcut datoria. 
Pleacă şi execută misiunea care ţi-a fost încredinţată. 

— Să nu fie cu supărare, mylord - spuse Tristan, cu 
obişnuita sa grosolănie - tânărul trebuie să-şi caute 
altă călăuză. Nu pot să mă lipsesc de Petit Andre, 
acum când se pare că o să aibă de lucru. 

— Tânărul - spuse Petit André ieşind înainte - nu 
are altceva de făcut decât s-o țină drept înainte pe 
drumul acesta care-l va duce la un loc unde va găsi pe 
acela care-i va servi drept călăuză. N-aş vrea nici 
pentru o mie de ducați să nu mă aflu lângă mai marele 
meu într-o zi ca asta! Am spânzurat cavaleri, scutieri, 
magistrați municipali bogaţi, şi burgmeisteri pe 
deasupra - ba chiar conți şi marchizi au gustat din 
îndeletnicirea mea - dar, hm... el îl privi pe duce ca şi 
când ar fi vrut să spună c-ar întregi bucuros lista cu un 
prinţ „de sânge”. Ho, ho, ho, Petit Andre, numele tău 
va fi citit în cronică. 

— Cum poţi îngădui lepădăturilor domniei tale să 
folosească asemenea limbaj în faţa alteţei sale? spuse 
Crawford privind aspru spre Tristan. 

— De ce nu-l struniţi chiar domnia voastră, mylord? 
răspunse Tristan încruntat. 

— Fiindcă mâna domniei tale este singura printre 
cei de faţă care-l poate lovi fără să fie înjosită de o 
asemenea faptă. 

— În cazul acesta, vedeţi-vă de oamenii domniei 
voastre, mylord, şi eu voi avea grijă de ai mei, 
răspunse marele prevot. 

Lord Crawford părea că e gata să dea un răspuns 
mânios, dar socotind că e mai bine să tacă, întoarse 
scurt spatele spre Tristan, rugă pe ducele de Orleans şi 
pe Dunois să-l urmeze deoparte şi de alta, făcu un 
semn de rămas bun doamnelor şi-i spuse lui Quentin: 

— Dumnezeu să te binecuvânteze, fiul meu. Ţi-ai 
început serviciul vitejeşte deşi într-o împrejurare 
nefericită. 

Erau pe punctul de a porni, când Quentin îl auzi pe 

Dunois întrebând încet: 

— Ne duci la Plessis? 

— Nu, nefericitul şi imprudentul meu prieten - 
răspunse Crawford oftând - vă duc la Loches. 

La Loches! Acest nume al unui castel sau mai 
curând al unei temnițe încă şi mai temută ca aceea-de 
la Plessis sună ca un dangăt funebru în urechea 
tânărului scoţian. El auzise vorbindu-se despre acel 
castel ca de un loc destinat acelor schingiuri tainice cu 
care îi era ruşine chiar şi lui Ludovic să-şi păteze 
zidurile reşedinţei sale. În acel loc al groazei se aflau 
hrube săpate sub hrube, unele dintre ele necunoscute 
chiar temnicerilor, morminte vii în care oamenii erau 
închişi fără a mai nădăjdui altceva pentru restul zilelor 
lor decât un aer muced, o bucată de pâine şi o cană cu 
apă. În acel castel fioros se găseau şi acele 
înspăimântătoare carcere numite cuşti, în care 
nenorocitul întemnițat nu putea să stea în picioare şi 
nici să se întindă pe jos, a căror născocire era atribuită 
cardinalului Balue“. Nu-i de mirare că numele acestui 
loc al groazei şi gândul că el contribuise în parte la 
trimiterea acolo a unor victime atât de ilustre întristă 
atât de mult inima tânărului scoţian, încât el călări 
câtva timp cu capul în piept şi cu ochii în pământ, 
zbuciumat de gânduri negre. 

Cum el mergea din nou în fruntea cavalcadei, 
urmând drumul ce-i fusese arătat, contesa Hameline 
găsi un prilej şi-i spuse: 

— S-ar părea că regreţi izbânda pe care vitejia 
dumitale a dobândit-o întru apărarea noastră. 

În această întrebare era ceva ironic, dar Quentin 

avu destul tact pentru a răspunde deschis, sincer: 

— Nu pot regreta nimic din ceea ce s-a făcut pentru 
serviciul unor asemenea doamne; mă gândesc însă că 
dacă ar fi fost potrivit cu siguranţa dumneavoastră, ar 
fi fost mai bine să cad sub sabia unui soldat atât de 
viteaz ca Dunois, decât să fi fost părtaş la întemnițarea 
acestui vestit cavaler şi a nefericitului său superior, 
ducele de Orleans, în acel înspăimântător castel. 

— Deci, ducele de Orleans a fost! exclamă doamna 
cea vârstnică, întorcându-se spre nepoata, ei; mi-am 
închipuit acest lucru, chiar de la distanţa de unde am 
privit lupta. Când te gândeşti, draga mea, ce-ar fi fost 
dacă acest zgârcit şi viclean monarh ar fi îngăduit să 
fim văzute la curtea lui. Hm! Cel dintâi prinţ de sânge 
al Franţei şi viteazul Dunois, al cărui nume este tot atât 
de vestit ca şi acela al neînfricatului său tată! Acest 
tânăr gentilom şi-a făcut datoria frumos, vitejeşte; dar 
mă întreb dacă nu era mai bine ca el să fi căzut în 
luptă cu onoare, fiindcă vitejia lui fără noimă ne-a 
despărţit de aceşti princiari salvatori. 

Contesa Isabelle ripostă la aceste vorbe cu un ton 
ferm şi aproape iritat, pe scurt, cu o energie pe care 
Quentin nu i-o cunoscuse încă. 

— Madame - spuse ea - dacă n-aş şti că glumeşti, 
aş spune că vorbele dumitale sunt o ingratitudine faţă 
de viteazul nostru apărător, căruia îi datorăm poate 
mai mult decât îţi închipui. Dacă aceşti gentilomi ar fi 
izbutit în întreprinderea lor nesăbuită şi ne-ar fi învins 
escorta, nu-i oare vădit că la sosirea gărzii regale am fi 
împărtăşit captivitatea lor? În ceea ce mă priveşte, eu 
vărs lacrimi şi de îndată ce voi avea prilejul voi cere să 
se slujească parastase pentru viteazul care a căzut şi 

cred - urmă ea cu sfială - că cel care traieste va primi 
mulţumirile mele recunoscătoare. 

In clipa când Quentin îşi întoarse faţa spre ea, 
pentru a-i da răspunsul cuvenit, tânăra zări o şuviţă de 
sânge care se scurgea pe unul din obrajii lui şi strigă 
cu un ton îndurerat: 

— Sfântă Fecioară! E rănit! Sângerează! Descalecă, 
mesir, şi lasă-mă să-ţi leg rana. 

Deşi Durward spuse 
că are o zgârietură doar, 
până la urmă fu silit să 
sară din şa, să se aşeze 
pe un dâmb şi să-şi 
scoată bereta, după 
care; doamnele de 
Croye care, după un 
uzaj încă la modă, 
pretindeau că au unele 
cunoştinţe medicale, 
spălară rana,  opriră 
sângele şi îl legară cu 
batista tinerei contese, 
pentru a împiedica 
contactul cu aerul, 
întrucât aşa prescria 
practica lor. 5 

În vremurile noastre nu se prea întâmplă ca un 
cavaler să fie rănit pentru o doamnă, iar doamnele la 
rândul lor nu se amestecă niciodată în îngrijirea rănilor. 
Şi o parte şi cealaltă întâmpină un risc mai puţin. Riscul 
de care sunt scutiţi bărbaţii este limpede; oricum riscul 
de a pansa o rană uşoară ca aceea alui Quentin; care 

nu avea nimic extraordinar sau primejdios, era poate 
tot atât de real, în felul său, ca şi acela de a fi suferit-o. 

Am spus că pacientul era un tânăr nespus de 
frumos; când îşi scoase bereta sau mai bine zis 
chivăra, o bogăţie de păr blond şi inelat se revărsă de 
sub ea, încadrând un chip în care voioşia tinereţii era 
potolită de  îmbujorarea modestiei şi totodată a 
încântării. Şi atunci tânăra contesă, obligată să ţină 
batista pe rană, în timp ce mătuşa ei căuta în bagaje 
un drog tămăduitor, simţi o emoție gingaşă şi totodată 
o stânjenire, îmbinată cu o strângere de inimă, stârnită 
de mila pentru rănit şi de recunoştinţa pentru serviciile 
lui, ceea ce sporea în ochii ei înfăţişarea chipeşă şi 
trăsăturile lui frumoase. Pe scurt, această clipă părea 
hărăzită de soartă pentru a întregi legătura tainică pe 
care  feluritele împrejurări, multe dintre ele 
neînsemnate şi în aparentă întâmplătoare, o 
statorniciseră între cele două fiinţe, care, deşi 
deosebite ca rang şi avere, se asemănau foarte mult 
ca tinereţe, frumuseţe şi ca înclinări romantice 
duioase. Nu e de mirare, deci, că din clipa aceea 
imaginea contesei Isabelle, de pe atunci atât de 
familiară închipuirii sale, să fi devenit copleşitoare în 
inima lui Quentin, nu e de mirare de asemeni ca 
simţămintele fetei să fi avut un caracter mai puţin 
precis, cel puţin atât cât putea să-şi dea seama ea 
însăşi; se gândea la tânărul ei apărător, pe care tocmai 
îl îngrijea cu atâta gingăşie, cu mult mai tulburată 
decât la oricare dintre numeroșii gentilomi care de doi 
ani o asaltau cu adoraţia lor. Şi mai presus de toate, 
când se gândea la Campo-Basso, odiosul favorit al 
ducelui Carol, cu zâmbetul lui ipocrit, cu spiritul josnic, 

perfid, cu gâtul strâmb şi privirile piezişe, imaginea lui 
era mai respingătoare, mai hidoasă ca oricând, şi ea 
hotărî din străfundul fiinţei că nici o tiranie n-o va 
putea sili să contracteze o căsătorie atât de 
înfiorătoare. 

În timpul acesta, fie că buna doamnă Hameline-de 
Croye se pricepea în ceea ce priveşte frumuseţea 
masculină şi o admira cu tot atâta avânt ca şi când ar 
fi fost cu cincisprezece ani mai tânără (căci buna 
contesă avea cel puţin treizeci şi cinci, dacă memoriile 
acelei nobile case spun adevărul), fie că-şi dădea 
seama că aşa cum îi apreciase la început serviciile, nu 
recunoscuse tânărului apărător toată dreptatea pe 
care acesta o merita, fapt este însă că ea începu să-l 
privească cu ochi mai favorabili. 

— Nepoata mea - spuse ea - ţi-a dat o batistă ca 
să-ţi legi rana; am să-ti dau şi eu una pentru a-ţi cinsti 
vitejia şi a te încuraja să păşeşti înainte pe drumul 
cavalerismului. 

Vorbind astfel, îi dărui o batistă frumos brodată cu 
fir albastru şi argintiu şi, arătându-i valtrapul calului ei 
şi penele bonetei sale de călătorie, observă că şi unul 
şi celelalte aveau aceeaşi culoare. 

După moda timpului, nu exista decât un singur fel 
de a primi o asemenea favoare şi Quentin se conformă, 
legându-şi batista în jurul braţului; totuşi el îndeplini 
acest act de recunoştinţă cu mai multă stângăcie şi cu 
mai puţină galanterie decât ar fi făcut-o cu alt prilej şi 
faţă de alte persoane; căci deşi urma să poarte culorile 
unei doamne, acordate în acest fel, acest lucru nu era 
decât o curtoazie cu totul obişnuită, pe câtă vreme el 
ar fi dorit să aibă dreptul de a purta la braţ batista 

care-i lega rana făcută de sabia lui Dunois. 

Curând porniră din nou la drum, Quentin călărind 
acum pe lângă doamne, în a căror societate părea 
admis în mod tacit. Totuşi el vorbea puţin; sufletul lui 
era copleşit de acel simţământ lăuntric de fericire, care 
se teme să dea prea mare avânt simţămintelor. 
Contesa Isabelle vorbea încă şi mai puţin, aşa încât 
conversaţia era susţinută îndeosebi de contesa 
Hameline, care nu se arăta de loc dispusă s-o lase să 
lâncezească; spunând că vrea să-l iniţieze pe tânărul 
arcaş în principiile şi practicile cavalerismului, îi 
descrise de-a fir-a-păr întrecerea de arme de la 
Haflinghem, în care ea  împărţise premiile 
învingătorilor. 

Nu prea interesat, ne pare rău c-o spunem, în 
descrierea acelui spectacol măreț, ca şi în aceea a 
blazoanelor fiecărui cavaler flamand şi german, pe 
care contesa le descria în termeni heraldici cu o 
preciziune nemiloasă, Quentin începu să se 
neliniştească de faptul că trecuse de locul unde 
călăuza trebuia să le iasă înainte - întâmplare destul 
de neplăcută din pricina căreia, dacă ar fi fost 
într-adevăr aşa, erau de aşteptat urmări din cele mai 
nefericite. În timp ce se gândea dacă n-ar fi fost bine 
să trimită înapoi pe unul din însoțitori spre a vedea 
dacă nu trecuse într-adevăr de locul cu pricina, auzi 
deodată sunetul unui corn. Privind în direcţia de unde 
se auzise sunetul, zări un călăreț care venea în goană 
spre ei. Talia mică, coama stufoasă, înfăţişarea 
sălbatică, neîmblânzită a calului îi aminti lui Quentin de 
caii de munte din ţara lui; dar acesta avea picioare 
mult mai subţiri şi, arătând tot atât de viguros, era 

mult mai repede în mişcări. Capul, îndeosebi, care la 
poney-i scoțieni este adeseori masiv, greoi, la acela 
era mic şi bine aşezat pe gât, având fălci scurte, ochi 
scăpărători şi nări largi. 

Înfăţişarea călăreţului era şi mai ciudată decât a 
calului pe care călărea, cu toate că acesta nu semăna 
de loc cu caii din Franţa. Deşi îşi mâna fugarul foarte 
îndemânatic, picioarele lui erau vârâte în scări largi, 
care semănau oarecum cu nişte lopeţi, şi aveau curele 
atât de scurte, încât genunchii lui se găseau aproape 
tot atât de sus ca şi oblâncul şeii. Omul purta pe cap 
un turban mic, roşu, împodobit cu o pană murdară, 
prinsă cu o agrafă de argint. Tunica lui verde, 
asemănătoare acelora ale stradioţilor (soldaţi pe care 
venețienii îi recrutau pe atunci în provinciile de pe 
ţărmul răsăritean al golfului lor), era împodobită cu 
galoane vechi de fir; pantalonii săi largi, aşa-numiţii 
şalvari, de un alb îndoielnic, se strângeau în cute sub 
genunchi, lăsându-i picioarele negre în întregime 
goale, cu excepţia unor şireturi numeroase care-i legau 
de glezne o pereche de sandale; nu avea pinteni, 
marginile scărilor lui mari fiind suficient de ascuţite 
pentru a putea să îndemne destul de aspru un cal. 
Ciudatul călăreț purta un brâu cărămiziu în care era 
înfipt la dreapta un pumnal şi la stânga o sabie maură 
încovoiată. Cornul care-i vestise sosirea era atârnat de 
o leduncă lucioasă, petrecută peste umăr. Faţa lui 
neagră era arsă de soare, barba nu prea deasă, ochii 
negri şi pătrunzători, gura şi nasul bine croite; în sfârşit 
s-ar fi putut spune că avea trăsături frumoase, dacă 
n-ar fi fost hălăciuga din jurul obrajilor, înfăţişarea 
cruntă şi slăbiciunea extremă, care-l făcea să pară mai 

curând un sălbatic decât un om civilizat. 

— larăşi un  boemian, murmurară cele două 
doamne; sfântă fecioară! Regele are oare atâta 
încredere în asemenea briganzi? 

— Dacă doriţi, am să stau de vorbă cu el - spuse 
Quentin - şi atât cât va fi posibil am să-mi dau seama 
în ce măsură ne putem bizui pe fidelitatea lui. 

Ca şi doamnele de Croye, Durward recunoscuse în 
îmbrăcămintea şi înfăţişarea acestui om portul şi felul 
de a fi al acelor nomazi cu care era cât pe ce să fie 
confundat din pricina procedeurilor expeditive ale lui 
Trois-Eschelles şi Petit Andre. Şi el nutrea de asemeni 
temeri foarte fireşti în ceea ce privea primejdia de a-şi 
pume încrederea într-un om din acel neam rătăcitor. 

— Ai venit aici ca să ne cauţi pe noi? fu prima lui 
întrebare. 

Străinul dădu din cap afirmativ. 

— În ce scop? 

— Ca să vă conduc la palatul aceluia din Liege. 

— Al episcopului? 

Boemianul dădu iar din cap. 

— Ce dovadă poţi să ne dai ca să te credem? 

— Nimic altceva decât acest vechi cântec: 


Pajul fiara nimiceşte, 
Prințul laude primeşte. 


— Dovada e bună - spuse Quentin - ia-o înainte, 
prietene; vom sta de vorbă numaidecât. Apoi 
întorcându-se la cele două doamne, le spuse: Sunt 
încredinţat că acest om este călăuza pe care o 
aşteptăm pentru că mi-a spus o parolă cunoscută, 

vorbă cu el şi am să încerc să aflu în ce măsură putem 
avea încredere în el. 


XVI 
NOMADUL 


Sunt liber precum firea l-a zămislit pe om, 
Când nu era robie şi nu era nici tron, 

Și când chiar omul nobil se cățăra în pom. 
DRYDEN: 

CUCERIREA GRENADEI 


“n timp ce Quentin schimba cu cele două contese 


| aceste scurte cuvinte pentru a le asigura că ciudatul 
om care se alătura trupei lor era călăuza trimisă de 
rege, el remarcă (întrucât era destul de ager ca să 
observe mişcările străinului aşa cum o făcea şi acesta) 
că omul nu numai că întorcea capul de câte ori avea 
prilejul, spre a-i privi, dar că, dovedind un soi de 
agilitate năstruşnică, semănând mai curând cu aceea a 
unei maimuțe decât cu a unui om, se întorcea în şa cu 
totul, aproape culcându-se de-a lungul calului, pentru 
a-i privi cu cât mai mare luare-aminte. 

Nu prea încântat de aceste mişcări, Quentin călări 
spre boemian şi, în timp ce acesta îşi reluă poziţia 
firească pe cal, îi spuse: 

—Mi se pare, prietene, că dumneata ne călăuzeşti 
orbeşte, de vreme ce priveşti spre coada calului mai 
curând decât spre urechile lui. 

— Şi dacă aş fi orb - 
răspunse boemianul - v-aş 
călăuzi tot atât de bine pe 
orice meleaguri, fie în 
acest regat al Franţei, fie 
în acelea dimprejur. 

— Şi totuşi dumneata 
nu eşti francez, spuse 
scoţianul. 

— Nu sunt, răspunse 
călăuza. 

— Atunci din ce tară 
eşti? întrebă Quentin. 

— Nu sunt din nici e) 
tară. 

— Cum, din nici o țară? 
Repetă scoţianul. - 

— Da - răspunse călăuza - din niciuna. Eu sunt un 
zingaro, un boemian, un egipţian, sau oricum le place 
europenilor să numească poporul nostru, în feluritele 
lor limbi; dar eu nu am nici o tară. 

— Eşti creştin? întrebă scoţianul. 

Boemianul clătină din cap în semn negativ. 

— Câine! îl ocări Quentin (căci pe atunci 
catolicismul era prea puţin tolerant). Crezi în 
Mahomed? 

— Nu, fu răspunsul nepăsător şi scurt al 
călăuzei, care nu părea nici jignit, nici uimit de 
bruscheţea tânărului. 

— Eşti păgân atunci, sau nici atât? 

— N-am nici o religie, răspunse boemianul. 

Durward se trase înapoi mirat; căci, deşi el auzise 
de sarazini şi de idolatri, nu-i intrase niciodată în cap şi 
nu credea că ar putea să existe vreun neam de oameni 
care să nu aibă o credinţă oarecare. Işi reveni din 
surpriză şi-l întrebă pe boemian unde locuia de obicei. 

— Unde se întâmplă să mă aflu, răspunse 
boemianul. N-am nici o locuinţă. 

— Cum îţi păzeşti avutul? 

— În afară, de hainele de pe mine şi de calul pe 
care călăresc, n-am nimic altceva. 

— Totuşi te îmbraci frumos şi ai un cal bun, 
răspunse Durward. Ce mijloace de trai ai? 

— Mănânc când mi-e foame, beau când mi-e sete şi 
nu am alte mijloace de trai decât acelea pe care mi le 
pune întâmplarea la îndemână, răspunse nomadul. 

— De care legi asculţi? 

— Nu înţeleg să ascult decât de plăcerea şi nevoile 
mele, răspunse boemianul. 

— Cine este căpetenia voastră? Cine vă 
guvernează? 

— Bulibaşa al şatrei noastre - dacă vreau să mă 
supun lui, răspunse călăuza. Altfel nu am nici o 
căpetenie. 

— Atunci eşti - rosti tânărul tot mai uimit - lipsit de 
tot ceea ce uneşte laolaltă pe ceilalţi oameni. N-ai nici 
lege, nici conducător, nici mijloace statornice de trai, 
nici cămin. N-ai - aibă cerul milă de tine - nici ţară; şi, 
să te lumineze şi să te ierte cerul, n-ai nici Dumnezeul! 
Ce-ti mai rămâne, lipsit cum eşti de mai mari, de 
fericirea căminului şi de religie? 


e dp e a e m e eg Ă a 
PPE i zar eg = 
zii P 


— Sunt un om liber, spuse boemianul. Nu mă târăsc 


înaintea nimănui, nu ascult de nimeni, nu înalţ în slăvi 


pe nimeni. Mă duc unde vreau, trăiesc cum pot şi mor 
atunci când mi-a sunat ceasul. 

— Dar eşti în primejdie să fii dat morții oricând, 
după cheful oricărui judecător. 

— Fie şi aşa, se învoi boemianul. Am astfel prilejul 
să scap de viaţă mai curând. 

— Poţi de asemeni să fii întemnițat, urmă scoţianul. 
Unde este atunci libertatea cu care te lauzi? 

— În gândurile mele - răspunse boemianul - pe care 
nici un lanţ nu le poate încătuşa; pe când ale voastre, 
chiar când trupul vă este liber, rămân înlănţuite de 
legile şi superstiţiile voastre, de dorinţa voastră de a 
vă statornici într-un loc, de părerile voastre închipuite 
despre felul în care trebuie să te porţi fată de cei din 
jur. Pe câtă vreme spiritul meu e liber chiar atunci 
când trupul îmi este înlănţuit. Mintea voastră este 
încătuşată, chiar când trupul vi se bucură de toată 
libertatea. 

— Totuşi libertatea gândurilor voastre - stărui 
scoţianul - nu uşurează greutatea lanțurilor care vă 
încătuşează mădularele. 

— Asta se poate îndura o vreme oarecare - 
răspunse nomadul - şi dacă în acest răstimp nu pot să 
scap eu însumi sau nu sunt ajutat de prietenii mei, pot 
oricând să mor: moartea este descătuşarea cea mai 
deplină. 

Tăcură amândoi un timp, după care Quentin vorbi 
din nou, reluându-şi întrebările. 

— Neamul vostru este pribeag, necunoscut de 
naţiunile Europei. De unde se trage? 

— Nu sunt în stare să-ţi răspund la această 
întrebare, răspunse boemianul. 

— Când va scăpa acest regat de prezenţa lui, când 
se va întoarce în ţara de unde a venit? urmă scoţianul. 

— Când o să se împlinească vremea pribegiei sale, 
răspunse nomadul. 

— Nu vă trageţi oare din acele triburi ale lui Izrael 
care au fost duse în robie dincolo de fluviul Eufrat? 
întrebă Quentin, care nu uitase lecţiile pe care le 
învățase la Aberbrothick. 

— Dacă ar fi fost astfel - răspunse boemianul - 
ne-am fi rugat în credinţa lor şi am fi urmat riturile lor. 

— Care este numele tău? întrebă Durward. 

— Numai fraţii mei îmi cunosc numele. Oamenii 
străini de şatra noastră mă numesc Hayraddin 
Maugrabin - ceea ce înseamnă Hayraddin - maurul 
african. 

— Vorbeşti destul de bine pentru unul care a trăit 
tot timpul în mijlocul hoardei tale murdare, spuse 
scoţianul. 

— Am învăţat câte ceva din ştiinţa acestei ţări, zise 
Hayraddin. Când eram mic, şatra noastră a fost 
urmărită de nişte vânători de oameni. O săgeată a 
străpuns capul mamei mele şi ea a murit. Eu am fost 
înfăşurat în broboada de pe umerii ei şi am fost răpit 
de urmăritori. Un preot m-a cerut arcaşilor prevotului şi 
m-a crescut, învăţându-mă ştiinţa francă doi sau trei 
ani. 

— Cum de te-ai despărţit de el? întrebă Durward. 

— l-am furat nişte bani - chiar banii Dumnezeului 
căruia i se închina, răspunse Hayraddin foarte liniştit. 
M-a prins şi m-a bătut; l-am înjunghiat cu cuțitul, am 

fugit în păduri şi m-am alăturat din nou neamului meu. 

— Ticălosule - strigă Durward - ţi-ai ucis 
binefăcătorul? 

— Ce nevoie avea el să mă împovăreze cu 
binefacerile lui? Un tânăr zingaro nu e un câine rău de 
lanţ care să adulmece urmele stăpânului şi să+se 
târască sub lovituri, pentru un os de la masa lui. Ele 
un pui de lup închis în cuşcă care îşi sfărâmă lanţul la 
cel dintâi prilej, îşi sfâşie stăpânul şi se întoarce din 
nou în sălbăticie. 

Urmă o nouă tăcere, după care tânărul scoţian, 
voind să pătrundă mai adânc firea şi gândurile acestui 
om ciudat, îl întrebă „dacă era adevărat că neamul lui, 
cufundat în ignoranță, pretindea că posedă ştiinţa 
previziunii viitorului care nu era hărăzită nici 
înţelepţilor, filozofilor unor societăţi civilizate”. 

— Socotim că suntem îndreptăţiţi la acest lucru - 
răspunse Hayraddin - şi cu temei. 

— Cum e cu putinţă ca un dar atât de preţios să fie 
menit unei seminţii atât de mârşave? întrebă Quentin. 

— De unde să ştiu eu? răspunse Hayraddin. Şi totuşi 
aş putea să ştiu; dar acest lucru are să fie cu putinţă 
când o să-mi spuneţi de ce câinele poate dibui urmele 
unui om în timp ce omul, o făptură aleasă, nu poate 
dibui urmele câinelui? Această putere care vă pare atât 
de minunată este un dar înnăscut al neamului nostru. 
Din liniile feţei şi ale mâinii noi putem să ghicim viitorul 
acelora care ne întreabă, tot atât de neîndoielnic cum 
voi puteţi să ghiciţi după florile unui pom, primăvara, 
cum are să fie rodul la cules. 

— Mă îndoiesc de ştiinţa ta şi nu cred că mi-ai 
putea-o dovedi. 


— Nu râdeţi de mine, tinere scutier, îl înfruntă 
Hayraddin Maugrabin. V-aş putea spune, de pildă, 
orice credinţă aţi zice că aveţi, că zeiţa căreia vă 
închinaţi se află printre noi. 

— Tăcere! strigă Quentin, uimit. Pe viaţa ta, nici o 
vorbă mai mult! Răspunde numai ceea ce te întreb. 
Poţi tu să fii un om credincios? 

— De ce nu! Toţi oamenii pot acest lucru, răspunse 
boemianul. 

— Dar ai să fii? 

— M-aţi crede mai mult dacă aş jura? răspunse 
Maugrabin, cu un rânjet. 

— Viaţa ta este în mâinile mele, spuse tânărul 
scoţian. 

— Loviţi, şi o să vedeţi dacă mă tem de moarte, se 
tinu dârz boemianul. 

— Banii ar putea face din tine o călăuză de 
încredere? întrebă Durward. 

— Dacă n-aş putea fi astfel fără ei - nu! răspunse 
păgânul. 

— Atunci cum poţi fi cucerit? stărui scoţianul. 

— Prin blândeţe, răspunse boemianul. 

— Dacă ţi-aş jura că voi fi astfel cu tine, ai să ne fii 
credincios pe drum? 

— Nu, răspunse Hayraddin. Ar însemna să risipeşti 
cu uşurinţă o avuţie rară. Pe noi amândoi ne şi leagă 
altceva. 

— Ce? strigă Durward, mai uimit ca oricând. 

— Amintiţi-vă de castanii de pe malurile Cher-ului! 
Mortul pe care l-aţi dat jos din ştreang era fratele meu, 
Zamet Maugrabin. 

— Şi totuşi - se miră Quentin - iată că ai legături 

tocmai cu acei slujbaşi care ţi-au dat fratele morţii. 
Unul dintre ei mi-a spus în ce loc am să te întâlnesc - 
acelaşi fără îndoială care te-a trimis drept călăuză 
acestor doamne. 

— Ce putem să facem? răspunse Hayraddin 
încruntat. Aceşti oameni se poartă cu noi, precum o 
face câinele ciobanului cu oile! Ne ocrotesc un timp, ne 
mână de colo până colo după cheful lor şi sfârşesc 
totdeauna trimiţându-ne la măcelărie. 

Quentin avu mai târziu prilejul de a afla că 
boemianul spusese adevărul în această privinţă şi că 
garda prevotului, folosită pentru a stârpi bandele de 
vagabonzi care bântuiau prin regat, recruta printre ei 
iscoade, slăbea pentru o vreme oarecare 
supravegherea şi întotdeauna sfârşea prin a-şi trimite 
ajutoarele la spânzurătoare. Acesta era un soi de 
raporturi diplomatice între hoţi şi poliţai, pentru 
practicarea cu succes a îndeletnicirilor respective, 
lucru care a existat în toate ţările şi nu e nicidecum 
necunoscut propriei noastre ţări. 

Durward se întoarse la ceilalţi călăreţi, prea puţin 
mulţumit de felul de a fi al lui Hayraddin şi acordând 
puţină încredere mărturisirilor de recunoştinţă pe care 
i le făcuse acesta. El se apucă să-i descoasă pe ceilalţi 
doi oameni care-i fuseseră daţi în subordine şi îşi dădu 
seama dezamăgit că amândoi erau nişte prostănaci 
prea puţin destoinici să-l ajute cu un sfat, aşa cum se 
arătaseră prea puţin înclinați să-l sprijine cu armele, în 
ciocnirea recentă. 

„Cu atât mai bine, îşi spuse Quentin, curajul său 
sporind în măsura greutăților crescânde ale situaţiei în 
care se afla. Această tânără şi drăgălaşă doamnă îmi 

va datora totul. Am un braţ şi un cap, şi mi se pare că 
mă pot bizui cu hotărâre pe ele. Am văzut casa tatălui 
meu pradă focului, l-am văzut pe el şi pe fraţii mei 
zăcând morţi printre flăcări şi n-am dat un pas înapoi, 
am luptat până la sfârşit. Acum sunt cu doi ani mai 
mare şi am prilejul de a dovedi ce pot în cea mai 
dreaptă şi mai frumoasă cauză care a înflăcărat 
vreodată inima unui bărbat viteaz.” 

Determinat de această hotărâre, Quentin acţionă în 
tot timpul călătoriei cu atâta energie şi înţelepciune, 
încât părea că se află în acelaşi timp pretutindeni. 
Locul său principal şi cel mai favorit era de altfel lângă 
doamne, care, sensibile la grija deosebită pe care 
tânărul o acorda siguranţei lor, începură să converseze 
cu el pe un ton aproape de familiaritate amicală, 
părând să se amuze nespus de naivitatea ca şi de 
gingăşia vorbelor pe care le rostea. Totuşi Quentin nu 
se lăsa fascinat de farmecele unor asemenea 
conversații pentru a slăbi îndeplinirea atentă a 
îndatoririlor sale. 

Dacă se afla adesea lângă contese, străduindu-se 
să descrie unor făpturi născute într-o ţară de şes 
munţii Grampiani şi mai ales frumuseţile de la 
Glen-houlakin, călărea tot atât de des cu Hayraddin în 
fruntea  cavalcadei, întrebându-l asupra drumului, 
asupra locurilor de popas şi întipărindu-şi răspunsurile 
lui în minte, spre a se încredința printr-o nouă 
cercetare dacă nu va descoperi vreun gând viclean. 
Tot atât de des mergea şi cu ariergarda, încercând 
să-şi câştige devotamentul celor doi călăreţi prin vorbe 
prieteneşti, prin daruri şi făgăduieli de noi recompense, 
atunci când misiunea lor va fi fost îndeplinită. 

În felul acesta călătoriră mai bine de o săptămână 
prin locuri puţin umblate şi pe drumuri lăturalnice, 
ocolind oraşele mari. Nu se întâmplă nimic deosebit, 
deşi întâlniră când şi când şatre de boemieni nomazi 
care îi respectau văzându-i călăuziţi de un om de al lor, 
soldaţi hoinari sau poate briganzi, cărora li se părea că 
adversarii sunt prea tari pentru a fi atacați şi, în sfârşit 
detaşamente de Marechaussee, cum s-ar spune astăzi, 
pe care Ludovic, căutând să vindece prin foc şi sabie 
rănile ţării, le folosea pentru a stârpi bandele care 
cutreierau de colo-colo prin ţară. Aceştia din urmă îi 
lăsau să-şi vadă de drum în voie, după ce cercetau 
hârtia de trecere cu care Quentin fusese înarmat chiar 
de rege. 

Locurile de popas erau îndeobşte mănăstirile, cele 
mai multe fiind îndatorate prin regulile întemeierii lor 
de a da adăpost pelerinilor, caracter sub care 
călătoreau doamnele, şi de a le oferi ospitalitate fără 
a-i tulbura cu întrebări asupra rangului şi condiţiei lor, 
lucru pe care multe persoane de vază doreau să-l ţină 
ascuns în timpul îndeplinirii termenului legământului 
pe care-l făcuseră. Sosind în asemenea locuri, 
contesele de Croye spuneau de obicei că sunt obosite 
şi se retrăgeau numaidecât ca să se odihnească, iar 
Quentin, în calitatea lui de majordom, se ocupa de 
toate cele necesare în' legătură cu ele, cu o sârguinţă 
care le scutea de orice grijă şi cu o pricepere care 
izbutea întotdeauna să stârnească un simţământ 
corespunzător de bunăvoință din partea acelora care 
se vedeau slujite cu atâta zel. 

O anume împrejurare isca îngrijorarea deosebită a 
lui Quentin, în legătură cu felul de a fi şi cu neamul 

călăuzei sale; ca păgân şi ca nomad necredincios şi pe 
deasupra ca un om ce se îndeletnicea cu ştiinţele 
oculte - nărav al întregii sale seminţii - acesta era 
adesea privit ca un oaspete nedorit în sfintele lăcaşuri 
în care poposeau de obicei şi prin urmare nu era 
primit, chiar în incinta zidurilor exterioare, decât-cu 
mare greutate. Acest lucru stânjenea foarte mult, căci, 
pe de o parte era necesar să păstrezi bunăvoința unui 
om care cunoştea taina călătoriei şi, pe de altă parte, 
Quentin socotea că trebuia neapărat să menţină o 
supraveghere atentă, deşi tainică, asupra purtării lui 
Hayraddin, pentru ca, atât cât era cu putinţă, să nu 
poată vorbi cu nimeni fără a fi văzut. Acest lucru era 
imposibil atâta vreme cât boemianul rămânea în afara 
mănăstirii în care poposeau şi Durward nu se putea 
împiedica să nu-şi spună că Hayraddin era încântat de 
un asemenea prilej, căci în loc să stea liniştit şi tăcut în 
adăpostul care i se dădea, intra în vorbă cu novicii şi 
cu tinerii fraţi şi îi făcea să râdă cu giumbuşlucurile şi 
cu cântecele lui, care în acelaşi timp îi scotea din sărite 
pe bătrâni. Acest lucru îi cerea de multe ori lui Quentin 
să-şi pună în joc toată autoritatea, să se folosească de 
ameninţări, ca să-i strunească veselia nelalocul ei şi 
necuviincioasă, şi în acelaşi timp să depună toate 
stăruinţele pe lângă stareţi ca să nu-l alunge din lăcaş 
pe câinele păgân. Şi el'izbutea să facă acest lucru prin 
felul dibaci în care scuza purtarea neobrăzată a 
slujitorului lor şi prin şiretenia cu care stârnea 
nădejdea că boemianul ar putea fi adus la principii 
morale şi la o purtare mai bună prin apropierea de 
sfintele moaşte, de cuvioasele lăcaşuri şi mai presus 
de toate de slujitorii bisericii. 

lată însă că spre a zecea sau a douăsprezecea zi de 
călătorie, după ce intraseră în Flandra şi se apropiau 
de oraşul Namur, toate străduinţele lui Quentin nu fură 
în stare să împiedice urmările unui tărăboi iscat de 
călăuza sa. Întâmplarea se petrecu într-o mănăstire de 
franciscani a unui ordin reformat, aspru, al cărei 
superior a fost beatificat după moarte. După mai multe 
boclucuri ca de obicei, la care de altfel trebuiau să se 
aştepte, afurisitul boemian fu primit în sfârşit într-o 
clădire îndepărtată locuită de un frate laic, ce slujea ca 
grădinar. Doamnele se retrăseseră ca totdeauna în 
încăperile lor, şi stareţul, care din întâmplare avea 
rude îndepărtate şi prieteni în Scoţia, şi căruia îi plăcea 
să-i asculte pe străini vorbind despre ţările lor de 
baştină, îl pofti pe Quentin, a cărui înfăţişare chipeşă şi 
purtare păreau că-i plăcuseră mult, la o cină uşoară, 
mănăstirească, în chilia lui. 

Găsind că stareţul era un om deştept, Quentin nu 
scăpă prilejul de a întreba despre starea lucrurilor din 
ţinutul Liege, în legătură cu care, în ultimele două zile 
ale călătoriei lor, auzise anumite zvonuri care-i 
stârneau temeri adânci în privinţa siguranței 
doamnelor încredințate în paza sa, pe drumul ce-l mai 
aveau de străbătut - ba îşi mărturisi îndoiala că vor 
putea fi apărate chiar şi de puterea episcopului, 
admițând că vor ajunge cu bine la reşedinţa lui. 
Răspunsurile stareţului nu fură prea liniştitoare. 

„Locuitorii din Liege - spunea el - sunt nişte 
burghezi avuţi care ca şi Jehu în timpurile vechi s-au 
îngrăşat şi s-au pervertit; mândri de bogăţia şi de 
privilegiile lor, se umflă în pene, se ceartă cu ducele de 
Burgundia, seniorul lor suzeran, în privinţa dărilor şi a 

scutirilor - şi au mers până acolo încât s-au răzvrătit de 
mai multe ori pe faţă, din care pricină ducele s-a 
mâniat atât de cumplit, căci este un om aprig şi 
ambițios, încât a jurat pe sfântul Gheorghe că la cea 
dintâi provocare va aduce asupra orasuri 

Liège prăpădul stea 
Babilonului ŞI ruina 
Tirului - subiect de 
fluierături şi de învinuiri 
pentru toată Flandra.” 

— Şi după cele ce am 
auzit despre el - spuse 
Quentin - Carol este un 
prinţ care pare-se că e 
în stare să aducă la 
îndeplinire un asemenea 
jurământ, aşa încât cei 
din Liege poate că se 
vor feri să-i dea un 
astfel de prilej. 

— Ar trebui să 
nădăjduim acest lucru - 
răspunse stareţul - şi asta este rugăciunea tuturor 
drept credincioşilor din această ţară, care n-ar vrea ca 
sângele cetăţenilor să fie vărsat ca apa şi ei să piară ca 
nişte osândiţi înainte de a se fi împăcat cu cerul. De 
aceea blândul episcop se frământă zi şi noapte pentru 
a păstra pacea, aşa cum trebuie s-o facă un slujitor al 
altarului, căci spune la sfânta scriptură: beati pacifici; 
dar... aci bunul stareţ se opri şi oftă adânc. 

Quentin stărui cuviincios, arătând cât de important 
era ca doamnele date în grija lui să afle veşti 

neîndoielnice asupra stării lăuntrice a ţării, spunând că 
prea cinstitul şi reverendul pater va face o faptă 
creştinească dacă îi va lumina în această privinţă. 

— Acesta este un subiect - spuse stareţul - despre 
care nimănui nu-i place să vorbească, căci aceia care îi 
vorbesc de rău pe cei puternici, etiam im cubiculo” 
riscă mult ca vorbele lor să ajungă pe cine ştie ce aripi 
la urechile acestora. Totuşi, pentru a vă ajuta după 
puterea mea, pe dumneata care pari un tânăr 
cumsecade şi pe doamnele dumitale care sunt nişte 
credincioase pline de zel şi fac un sfânt pelerinaj, am 
să vă spun totul fără ocol. 

El privi cu grijă împrejur şi, coborând glasul ca şi 
când se temea că ar putea fi auzit, urmă: 

— Cetăţenii din Liege - spuse el - sunt asmuţiţi 
mereu pe ascuns să se răzvrătească de oamenii lui 
Belial care pretind, fără temei, nădăjduiesc, că această 
sarcină le-a fost dată de prea creştinul nostru rege, 
care, după părerea mea merită cu prisosinţă acest 
nume, pentru a tulbura astfel pacea unui stat vecin. ŞI 
totuşi numele lui e folosit pe faţă de aceia care sprijină 
şi aţâţă pe nemulţumiţii din Liege. Se află apoi în ţară 
un senior de neam mare, vestit ca războinic, însă în 
celelalte privinţe, ca să spun aşa, /apis offensionis et 
petra scanaali* - o piatră a vrajbei care scapără între 
Burgundia şi Franţa: numele lui este Guillaume de la 
Marck. 

— Supranumit Guillaume Bărbosul sau Mistreţul 
Sălbatic din Ardennes, adăugă tânărul scoţian. 

— Pe bună dreptate poreclit astfel, fiul meu - întări 


47 Chiar și în odaia de culcare (în limba latină). (n. t.) 
48 Stânca vrajbei și cremene de scăpărat (în limba latină). (n. t.) 

stareţul - fiindcă este ca un mistreţ sălbatic din pădure 
care calcă totul în picioare şi sfâşie cu colții. Şi-a strâns 
o haită de mai bine de o mie de oameni, toţi, ca şi el, 
oameni care dispreţuiesc orice autoritate civilă şi 
religioasă, şi nu vrea să se supună ducelui de 
Burgundia; trăieşte şi el şi cârdaşii lui prin rapt şi 
violenţă, prădând fără alegere şi clerici şi mireni 
imposuit manus in Christos domini - a întins mâna spre 
unşii Domnului, hulind vorbele spuse în scripturi: „nu-i 
atingeţi pe unşii mei şi numi prigoniţi prorocii”. Chiar şi 
sărmanului nostru lăcaş i-a cerut să plătească sume 
mari în aur şi argint drept răscumpărare pentru vieţile 
noastre şi pentru acelea ale fraţilor noştri, faptă la care 
am răspuns printr-o suplică în limba latină, în care am 
arătat neputinţa în care ne aflăm de a-i îndeplini 
cererea şi i-am repetat cuvintele evanghelistului: ne 
moliaris amico tuo malum, cum habet in te fiduciam“*. 
Totuşi acest Gulielmus Barbatus, acest Guillaume de la 
Marck tot atât de străin de preceptele umane, precum 
este chiar de omenie, ne-a răspuns în jargonul lui 
caraghios: și non payatis, brulabo monasterium 
vestrum”. 

— O latină barbară, pe care totuşi dumneavoastră, 
reverende pater, ati înţeles-o cu uşurinţă. 

— Vai! fiule, teama şi nevoia sunt tâlmaci ageri: am 
fost siliţi să topim odoarele de argint din altarul nostru 
pentru a potoli lăcomia acestei căpetenii crude. Facă 
cerul să capete de şapte ori răsplata pe care o merită! 


49 Nu clădi pe nenorocirea prietenului care are încredere în tine (în limba 
latină). (n. t.) 

50 Dacă nu plătiți am să vă ard mânăstirea (jargon inexistent, făcut din 
cuvinte franceze cu terminații latinești). (n. t.) 

Pereat in probus! Amen! Amen! Anathema esto”! 
— Mă mir - spuse Quentin - că ducele de Burgundia 

care este atât de tare, de puternic, nu-l răpune pe 

acest mistreţ ale cărui ravagii au făcut atâta vâlvă. 

— Vai! fiul meu - răspunse stareţul - ducele Carol 
se află acum la Peronne, unde îşi adună căpitanii spre 
a porni la război împotriva Franţei; şi astfel în timp ce 
pronia cerească a semănat dezbinarea în inimile celor 
doi mari prinți, ţara este bântuită de tiranii cei mărunți. 
Totuşi, rău face ducele că tărăgănează vindecarea 
cangrenei lăuntrice, fiindcă acest Guillaume de la 
Marck a luat legătura de curând pe faţă cu Rouslaer şi 
cu Pavillon, căpeteniile nemulţumiţilor din Liege, şi e 
de aşteptat să-i asmuţă curând la cine ştie ce ispravă 
nesăbuită. 

— Dar episcopul de Liege - întrebă Quentin - are 
încă puteri îndestulătoare pentru a struni acest spirit 
neastâmpărat şi turbulent - nu-i aşa, bunul meu 
părinte? Răspunsul dumneavoastră la această 
întrebare e de mare însemnătate pentru mine. 

— Episcopul, fiule - răspunse stareţul - este 
purtătorul săbiei şi al cheilor sfântului Petru; el deţine 
puterea ca prinţ peste veacuri şi se bucură de 
protecţia puternicii case de Burgundia; posedă de 
asemeni autoritatea spirituală ca prelat şi le susţine pe 
amândouă printr-un număr îndestulător de soldaţi buni 
şi de oameni de arme. Acest Guillaume de la Marck a 
fost crescut în casa lui şi îi datorează multe binefaceri, 
dar el şi-a dezlănţuit chiar la curtea episcopului firea sa 
crudă şi setoasă de sânge, fiind alungat de acolo 
pentru că ucisese pe unul din cei mai apropiaţi slujitori 


51 Să piară în rușine. Amin! Amin! Blestemat să fie! (în limba latină). (n. t.) 

ai episcopului. De atunci, exclus prin fapta aceasta din 
preajma bunului episcop, a devenit duşmanul lui de 
moarte şi acum - îmi pare rău că trebuie s-o spun - şi-a 
încins armele şi-şi întoarce împotriva lui cornul 
ameninţător. 

— Socotiţi deci că vrednicul prelat se află- în 
primejdie? întrebă Quentin cu nelinişte. 

— Vai! fiule - răspunse bunul franciscan - ce şi cine 
se află în această sălbăticie pierdută de lume şi se 
poate spune că nu se află în primejdie? Dar - cerul să 
mă păzească - nu vreau să spun că venerabilul prelat 
este ameninţat de o primejdie imediată. El are un 
tezaur bogat, sfetnici credincioşi şi soldaţi viteji; pe 
deasupra, un emisar care a trecut pe aici ieri 
îndreptându-se spre răsărit, ne-a spus că la cererea 
episcopului, ducele de Burgundia a trimis o sută de 
oameni de arme în ajutorul lui. Aceşti soldaţi împreună 
cu slujitorii care aparţin fiecărei lănci, vor fi de-ajuns 
pentru a ţine piept lui Guillaume de la Marck, 
blestemat să-i fie numele! Amen! 

În clipa aceea, convorbirea lor fu întreruptă de 
paracliserul mănăstirii, care veni şi spuse cu un glas 
întretăiat de mânie că boemianul se ţinuse de cele mai 
afurisite drăcovenii în faţa tinerilor fraţi: turnase la cină 
în pocalele lor un drog întăritor, puternic, otrăvitor, de 
zece ori mai tare ca cel mai tare vin, care îi doborâse 
pe cei mai mulți; şi într-adevăr, deşi paracliserul fusese 
destul de tare, ţinând piept mai bine băuturii, se putea 
totuşi vedea din faţa lui aprinsă şi din vorba lui greoaie 
că şi el, cel care venise cu învinuirea, fusese într-o 
măsură oarecare atins de acea băutură afurisită. Pe 
deasupra, boemianul îndrugase nişte cântece care 

vorbeau despre deşertăciuni lumeşti şi despre plăceri 
neruşinate; întorsese în batjocură brâul sfântului 
Francisc, râsese de minunile lui şi îi numise pe cei care 
i se închinau zănatici şi secături trândave. În sfârşit 
făcuse  chiromanţie şi  prezisese tânărului frate 
Cherubin că va fi iubit de o frumoasă doamnă care îl'va 
face tatăl unui fiu norocos în viaţă. 

Părintele stareţ asculta învinuirile paracliserului în 
tăcere, ca lovit de o spaimă mută la auzul neasemuitei 
lor grozăvii. Când paracliserul sfârşi, stareţul se ridică, 
cobori în curtea mănăstirii şi porunci fraţilor laici, sub 
pedeapsa celor mai grele urmări ale nesupunerii 
duhovniceşti, să-l alunge pe Hayraddin din sfântul 
lăcaş cu lovituri de bici şi de toiege. 

Această poruncă fu adusă la îndeplinire întocmai, de 
faţă cu Quentin Durward care, deşi necăjit de această 
întâmplare, îşi dădea seama cu uşurinţă că orice 
amestec din partea lui ar fi fost zadarnic. 

In pofida blestemelor stareţului, pedeapsa aplicată 
vinovatului fu mai mult amuzantă decât aspră. 
Boemianul alerga de colo-colo prin curte, în mijlocul 
strigătelor şi al ropotului de lovituri, dintre care unele 
nu-l atingeau, fiind rău ţintite dinadins; de altele, 
îndreptate spre el cu hotărâre, se ferea prin salturi 
sprintene, iar pe cele puţin numeroase care-i cădeau 
pe spate şi pe umeri le primea fără să se tânguiască 
sau să ţipe. Larma era cu atât mai mare, cu cât 
neîndemânaticii mânuitori ai toiegelor, printre care 
Hayraddin fugea de colo-colo, se loveau unul pe altul 
mult mai adesea decât nimereau în el. În sfârşit, dorind 
să  sfârşească cu această privelişte, mai mult 
gălăgioasă decât pilduitoare, stareţul porunci să se 

deschidă poarta şi boemianul, năpustindu-se pe ea cu 
iuţeala fulgerului, se îndepărtă în goană sub lumina 
lunii. 

În timpul acestei scene, bănuiala care-i trecuse mai 


înainte prin cap lui Durward se trezi cu o nouă putere. 


Hayraddin îi făgăduise chiar în dimineaţa aceea să'se 
poarte mult mai cuminte şi mai potolit ca de obicei, 
atunci când aveau să se mai oprească la vreo 
mănăstire din drumul lor. Totuşi, el îşi călcase 
făgăduinţa şi se arătase mai zurbagiu ca oricând. Fără 


îndoială că în purtarea lui se ascundea ceva, căci, 


oricare ar fi fost cusururile boemianului, nu-i lipseau 
nici bunul simţ, nici stăpânirea de sine atunci când o 
voia. Nu cumva el dorise să scape de sub 
supraveghere ca să ia legătură fie cu oamenii din şatra 
lui, fie cu altcineva, şi neputând să facă acest lucru în 
timpul zilei din pricina pazei necontenite a lui Quentin, 
folosise acel şiretlic pentru a putea ieşi din mănăstire? 

Îndată ce această bănuială săgetă încă o dată 
mintea lui Quentin, prompt cum era în acţiuni, el hotări 
să se ia după călăuza snopită în bătaie şi să vadă (pe 
furiş dacă avea să fie cu putinţă) ce face. De aceea, 
când boemianul fugi pe poarta mănăstirii, după cum 
am spus mai sus, Quentin, spunând repede stareţului 
că trebuie neapărat să nu-şi piardă călăuza din vedere, 
o luă pe urmele lui. 


XVII 
SPIONUL SPIONAT 


Ce? Tu, vagabondule!? 
Spion spionat! Jos mâna! 
N-ai ce căta printre aceşti 
oameni de treabă. 

BEN JONSON: 

POVESTEA LUI ROBIN HOOD. 


ând Quentin ieşi din mănăstire, îl zări pe 

boemian fugind cât îl ţineau picioarele; silueta lui 

întunecată se zărea în lumina lunei, gonind ca un 
câine  biciuit prin uliţa cătunului, şi apoi de-a 
curmezişul unei câmpii din apropiere. 

„Aleargă bine prietenul - îşi spuse Quentin în sine - 
dar ar trebui să alerge ca vântul pentru a scăpa celui 
mai uşor picior care a călcat vreodată prin hăţişurile de 
la Glen-houlakin”. 

Neavând pe el din fericire mantia şi armura, 
scoţianul de munte fugea cu o uşurinţă fără rival pe 
meleagurile lui, care, în pofida iuţelii cu care alerga 
boemianul, era de aşa natură, încât nu se putea să nu-l 
ajungă curând. Quentin nu se gândea însă la acest 

lucru; el socotea mai de seamă să urmărească 
mişcările lui Hayraddin decât să-l oprească; ceea ce îi 
întărea încă această hotărâre era stăruința cu care 
boemianul continua să fugă într-o anumită direcţie. 
Această goană, neiîncetinită câtuşi de puţin, chiar la 
primul avânt după alungarea sa violentă din mănăstire, 
părea să arate un ţel mai mult precis decât s-ar fi putut 
vedea la un om alungat pe neaşteptate dintr-un 
adăpost bun, aproape de miezul nopţii, şi care acum îşi 
căuta un loc unde să-şi pună capul jos. El nici măcar nu 
se uita înapoi şi acest lucru îi îngăduia lui Durward să-l 
urmărească fără a fi văzut. In sfârşit, după ce 
boemianul străbătu câmpiile şi ajunse la malul unui 
pârâu mărginit de anini şi de sălcii, Quentin îl văzu că 
se opreşte în loc şi sună încet din corn. | se răspunse 
printr-un şuierat de undeva de aproape. 

„Şi-au dat întâlnire, gândi Quentin. Cum m-aş putea 
apropia de ei cât mai mult pentru a asculta ce 
vorbesc? Zgomotul paşilor mei şi foşnetul ramurilor 
printre care trebuie să mă strecor mă vor da de gol 
dacă n-am să bag de seamă. Am să-i surprind totuşi, 
pe sfântul Andrew, ca pe nişte cerbi de la Glen-isle. Au 
să-şi dea seama că nu sunt eu degeaba un vânător 
destoinic. lată că s-au întâlnit două umbre - sunt doi - 
partida nu-i egală, mă paşte primejdia dacă am să fiu 
descoperit şi dacă scopul lor nu e prietenesc, ceea ce 
se poate foarte bine presupune. Şi atunci contesa 
Isabelle îşi pierde sărmanul prieten! Ei bine - el nu va fi 
vrednic să se numească astfel dacă nu este gata să se 
bată pentru ea cu doisprezece oameni. Eu, care am 
încrucişat sabia cu Dunois, cel mai viteaz cavaler al 
Franţei - să mă tem acum de o şatră de nomazi? Nu - 

cu ajutorul lui Dumnezeu şi al sfântului Andrew, au să 
găsească în mine unul mai tare şi mai şiret decât ei.” 

Luând această hotărâre şi păşind cu precauţia pe 
care o învățase din îndeletnicirile lui vânătoreşti. 
prietenul nostru cobori în matca pârâului, a cărei 
adâncime era neegală; uneori apa abia îi acoperea 
ghetele, alteori îi ajungea până la genunchi. Înainta 
astfel ascuns de ramurile care atârnau deasupra 
malului, în timp ce murmurul apei îi acoperea zgomotul 
paşilor. (Noi înşine ne apropiam odinioară astfel de 
cuibul vreunui corb care stătea de veghe acolo.) In 
felul acesta, scoţianul se apropie neobservat până ce 
începu să audă bine glasurile acelora care erau 
obiectul supravegherii sale, deşi nu putea să te 
desluşească vorbele.  Oprindu-se sub ramurile 
încovoiate ale unei falnice sălcii plângătoare, care 
aproape că atingeau, suprafaţa apei, izbuti să prindă o 
creangă cu ajutorul căreia, folosindu-se de toată 
dibăcia şi puterea sa, se căţără în copac şi se aşeză, 
fără teamă că va fi descoperit, pe crăcile groase din 
mijloc. 

Din locul acela putu să vadă că cel cu care stătea 
de vorbă Hayraddin era un om din şatra lui şi în acelaşi 
timp îşi dădu seama, spre marea sa dezamăgire, că 
apropierea de ei nu-l putea face să înţeleagă limba, cu 
totul necunoscută, în care vorbeau. Boemienii se 
prăpădeau de râs; şi, cum Hayraddin începu să ţopăie 
de colo-colo şi sfârşi prin a-şi freca umerii, Durward nu 
se mai îndoi că el povestea despre bătaia de care 
avusese parte înainte de a scăpa din mănăstire. 

Deodată în depărtare se auzi din nou un şuierat:; 
Hayraddin răspunse şi de data aceasta sunând încet de 

câteva ori din corn. Curând se ivi un bărbat înalt şi 
voinic cu aer războinic, ale cărui linii robuste 
contrastau viu cu talia mică şi cu mădularele subţiri ale 
boemienilor. O leduncă lată petrecută peste umărul lui 
susţinea o sabie care îi atârna aproape orizontal pe 
şold. Pantalonii săi scurţi, plini de spintecături, din care 
ieşeau bufe de mătase sau de tafta în toate culorile, 
erau prinşi printr-o sumedenie de funde de pieptarul 
strâmt din piele de bivol, pe a cărui mânecă dreaptă 
era brodat un cap de mistreţ, emblema căpitanului 
său. De sub pălărioara aşezată pe o ureche cobora o 
bogăţie de păr cârlionţat, căzând de fiecare parte a 
unei feţe mari şi amestecându-se cu barba, şi ea foarte 
mare, de aproape patru şchioape. Războinicul ţinea în 
mână o lance lungă, şi întregul său echipament arăta 
că este unul din aventurierii germani cunoscuţi sub 
numele de /anzknecht - lăncier - care alcătuia cea mai 
mare parte a infanteriei din acele vremi. Fireşte că 
aceşti mercenari erau soldaţi cruzi şi prădalnici; o 
poveste absurdă se răspândise printre ei, anume că un 
lanzknecht nu fusese primit în rai din pricina păcatelor 
sale, şi în iad din pricina firii sale buclucaşe şi 
nesupuse, aşa că ei se purtau cu îndrăzneala unor 
oameni care nu nădăjduiau raiul şi nu se temeau de 
iad. 

— Donner und BlitzP? fură primele sale cuvinte de 
salut după care continuă într-un jargon germano- 
francez, pe care noi nu-l putem reproduce decât 
imperfect 

— De ce m-ai împiedicat să dănţuiesc, pierzând trei 
nopţi ca să te aştept? 

52 Tunete și fulgere (în limba germană). (n. t.) 

— N-am putut să viu mai curând, mein- Herr”, 
răspunse  Hayraddin foarte respectuos. Un tânăr 
scoţian, al cărui ochi e tot atât de ager ca al unei pisici 
sălbatice, îmi supraveghează cele mai mici mişcări. A 
şi început să mă bănuie, şi dacă are să vadă că 
bănuielile lui sunt întemeiate, eu sunt un om mort şi el 
duce femeile înapoi în Franţa. 

— Was, HenkerP* - exclamă lanzknecht-ul. Suntem 
trei - sărim pe ei mâine şi răpim femeile chiar aici. Ai 
spus că cei doi soldaţi sunt fricoşi; tu şi prietenul tău o 
să-i puteţi da gata şi der Teufef” o să mă ajute şi pe 
mine să mă răfuiesc cu aprigul vostru scoţian. 

— Ai să vezi că aşa ceva nu-i de loc înţelept - se 
împotrivi Hayraddin - pentru că în afară că noi nu prea 
însemnăm cine ştie ce într-o încăierare, acest viteaz 
s-a bătut cu cel mai bun cavaler al Franţei şi a ieşit cu 
faţa curată. Am stat de vorbă cu aceia care au văzut 
cum l-a încolţit pe Dunois. 

— Hagel und Sturmwetter!$  Strigă frica în voi, 
scrâşni soldatul german. 

— Nu sunt mai fricos decât dumneavoastră - spuse 
Hayraddin - dar meseria mea nu este să mă bat. Dacă 
vreţi să-i aşteptaţi tot la locul despre care am vorbit, e 
bine; dacă nu, îi duc în linişte până la palatul 
episcopului şi Guillaume de la Marck poate foarte uşor 
să pună mâna pe ei acolo, dacă este numai pe 
jumătate atât de tare cât spunea săptămâna trecută. 

— Potz tausend’ exclamă soldatul. Suntem atât 


53 Domnule (în limba germană). (n. t.) 

54 La dracu! (în limba germană). (n. t.) 

55 Diavolul (în limba germană). (n. t.) 

56 Grindină și vijelie (în limba germană). (n. t.) 
57 Mii de draci! (în limba germană). (n. t.) 


de tari şi chiar mai tari; dar am auzit că vin o sută de 
lănci din Burgundia - das íst - asta-i - cinci oameni de 
lance, fac cinci sute cu toţii, şi atunci, să mă ia dracu! 
o să ne caute ei pe noi mai curând decât noi pe ei, 
fiindcă der Bischoff* are o bună forţă pe picior de 
luptă - asta-i adevărat! : 

— Trebuie să pândeşti la Crucea celor Trei Crai, sau 
să te laşi păgubaş, îl sfătui boemianul. 

— Să mă las păgubaş de bogata logodnică a 
nobilului nostru Hauptman”? Teufel! Mai bine să dau o 
raită prin He//%. Pe sufletul meu, o să ajungem toţi 
prinți şi hertzogs, cum le zic ei ducilor, şi o să fie la noi 
pivniţă cu vin şi scuzi franţuzeşti şi poate şi fete 
frumoase, atunci când bărbosul o să se plictisească de 
ele. 

— Deci pândiţi la Crucea celor Trei Crai, nu? întrebă 
boemianul. 

— Mein Gott“, da, ai jurat să-i aduci până acolo; 
când o să coboare de pe cal şi o să îngenunche 
înaintea crucii, cum face toată lumea, afară de nişte 
păgâni negri ca tine, sărim pe ei şi ai noştri sunt. 

— Da, dar eu am făgăduit să dau o mână de 
ajutor la vicleşugul ăsta numai într-un fel, spuse 
Hayraddin: să nu vă atingeţi de un fir de păr din capul 
tânărului. Dacă îmi juraţi asta pe cei Trei Morți ai voştri 
din Colonia, am să jur şi eu pe cei şapte Lunatici că vă 
slujesc cu credinţă pentru tot ceea ce rămâne de făcut. 
Şi dacă vă călcaţi jurământul, Lunaticii au să vă 


58 Episcopul (în limba germană). (n. t.) 
59 Căpitan (în limba germană). (n. t.) 

60 lad (în limba germană). (n. t.) 

61 Dumnezeule (în limba germană). (n. t.) 

trezească din somn şapte nopţi de-a rândul spre zori, şi 
în a opta vă sugrumă şi vă mănâncă. 

— Da, Donner und Hagel! De ce ţii atât de mult la 
viaţa acelui tânăr care nu este din sângele şi nici din 
neamul tău? întrebă neamţul. 

— N-are a face, cinstite Heinrich | Sunt oameni care 
simt o plăcere să taie beregăţi şi alţii să te păstreze 
întregi. Aşadar, juraţi-mi că-i cruţaţi viaţa şi-l lăsaţi 
teafăr, ori, pe strălucitoarea stea Aldebaran, nu mişc 
un deget mai departe, juraţi-mi, şi pe cei Trei Crai din 
Colonia, aşa cum le spuneţi dumneavoastră - ştiu că la 
alt jurământ nu ţineţi. 

— Du bist ein Komische Man“, zise lanzknecht-ul. 
Jur! 

— Nu atât de repede, spuse  boemianul. 
Întoarceţi-vă, viteze lanzknecht, şi priviţi spre răsărit, 
căci altfel n-au să vă audă Craii. 

Soldatul jură după cum i se cerea şi apoi spuse că el 
va fi gata şi că locul era foarte potrivit, fiindcă se afla 
numai la cinci mile depărtare de tabăra lor, 

— Dar n-ar fi mai bine să punem câţiva călăreţi pe 
celălalt drum, la stânga hanului, ca să-i poată prinde 
dacă o iau pe acolo? 

Boemianul se gândi câteva clipe şi apoi răspunse: 

— Nu ivirea unor soldaţi în partea aceea ar nelinişti 
garnizoana de la Namur şi ar putea să stârnească o 
luptă cu sorţi îndoielnici în locul unei izbânzi. Și-apoi ei 
au să meargă pe malul drept al Meusei, căci eu îi duc 
pe drumul pe care vreau. Oricât de isteţ ar fi acest 
scoţian de la munte, n-a stat de vorbă până azi cu 
nimeni în afară de mine asupra drumului pe care 


62 Ești un caraghios (în limba germană). (n. t.) 


Dl N a ae ma: 


e co aa 00 ate aa e e 


trebuie să-l urmeze. Fireşte, eu am plecat la drum cu el 
fiindu-i încredinţat de un om de încredere, în cuvântul 
căruia crede toată lumea până ce ajunge să-l cunoască 
cât de cât. 

— Ascultă, prietene Hayraddin - spuse soldatul - aş 
vrea să te rog ceva. Tu şi fratele tău sunteţi, cum 
spuneţi voi înşivă, gross Sternen-deuter - ceea ce 
înseamnă privitori în stele şi Geister sehers*. Atunci, 
ce dracu v-a făcut să nu ghiciţi că al tău Bruder 
Zamet are să fie spânzurat? 

— Am să-ti spun, Heinrich, zise Hayraddin. Dacă aş 
fi putut şti că fratele meu fusese atât de nebun ca să 
dea în vileag ducelui Carol al Burgundiei o taină 
încredinţată de regele Ludovic, aş fi putut să ghicesc 
c-o să moară tot atât de sigur cum aş putea să ghicesc 
c-o să fie vreme frumoasă în iulie. Ludovic are urechile 
şi mâinile sale la curtea Burgundiei, iar sfetnicii lui 
Carol iubesc tot atât de mult clinchetul aurului francez 
pe cât iubiţi dumneavoastră clinchetul pocalelor cu vin. 
Dar acum rămâneţi cu bine şi nu întârziaţi la întâlnire. 
Eu trebuie să-l aştept pe scoţianul meu de dimineaţă 
de tot la o aruncătură de săgeată de poarta vizuinii 
acestor porci trândavi; altfel o să creadă despre mine 
că am umblat cine ştie pe unde, ceea ce n-ar prevesti 
un sfârşit bun călătoriei sale. 

— Trage o duşcă mai întâi ca să te întăreşti, îl îmbie 
lanzknecht-ul întinzându-i o sticlă. Dar uitasem - tu eşti 
îndeajuns de dobitoc ca să nu bei decât apă ca un rob 
ticălos al lui Mahomed şi al lui Termagant. 

— Dumneavoastră sunteţi rob al vinului şi al 


63 Cititori în suflete (în limba germană). (n. t.) 
64 Frate (în limba germană). (n. t.) 

clondirului, spuse boemianul; nu mă mir că nu vi se 
încredinţează decât partea sângeroasă, aprigă, de 
conducere la îndeplinire a celor hotărâte de capete mai 
înțelepte. Cel care vrea să cunoască gândurile altora 
sau să şi le ascundă pe ale lui nu trebuie să bea vin. 
Dar la ce bun să vă propovăduiesc dumneavoastră 
care sunteţi întotdeauna tot atât de însetat ca şi 
dunele de nisip din Arabia! Rămâneţi cu bine. Luaţi-l pe 
prietenul Tuisco cu dumneavoastră; ivirea lui în 
preajma mănăstirii ar putea să dea naştere la bănuieli. 

Cei doi prea cinstiţi ipochimeni se despărţiră după 
ce fiecare dădu celuilalt asigurări că va veni fără greş 
la Crucea celor Trei Crai. 

Quentin Durward se uită după ei din ascunziş până 
ce pieriră din vedere. Inima îi zvâcnea gândindu-se la 
primejdia care îi ameninţase îndeaproape pe el şi pe 
doamnele încredințate pazei sale, scăpate ca prin 
minune - dacă într-adevăr acest lucru se întâmplase - 
din mrejele unei urzeli mârşave. Întorcându-se la 
mănăstire, făcu un lung ocol, de teamă să nu se 
întâlnească pe neaşteptate cu Hayraddin, străbătând 
anevoie o câmpie plină de hârtoape şi izbuti astfel să 
ajungă la adăpostul lui printr-un punct deosebit de 
acela din care plecase. 

Pe drum el se sfătui temeinic cu sine însuşi în 
privinţa planului de salvare ce trebuia urmat. La 
început, când îl auzise pe Hayraddin dându-şi în vileag 
viclenia, hotărâse să-l ucidă de îndată ce îşi vor fi 
isprăvit sfatul şi complicii lui se vor afla la o depărtare 
suficientă; dar când îl auzise pe boemian stăruind atât 
pentru cruţarea vieţii lui, simţi că ar fi o lipsă de 
recunoştinţă din partea sa dacă ar trece împotriva 

acestuia la represiuni drastice aplicându-i pedeapsa pe 
care o merita trădarea lui. În consecinţă hotărî să-i lase 
viaţa şi, dacă va fi cu putinţă, chiar să-l folosească mai 
departe drept călăuza, luând toate măsurile cuvenite 
pentru siguranţa scumpelor făpturi cărora le închinase 
în sine însăşi viaţa lui. 

Dar încotro s-o apuce? Contesele de Croye nu 
puteau să găsească azil nici în Burgundia, de unde 
fugiseră, nici în Franţa, de unde, la drept vorbind, 
fuseseră alungate. Violenţa ducelui Carol în cea dintâi 
din aceste ţări era prea cu puţin mai de temut decât 
politica rece şi tiranică a regelui Ludovic în cealaltă 
tară. Chibzuind adânc, Durward nu putu să alcătuiască 
un plan mai înţelept pentru siguranţa lor decât acela 
de a ocoli capcana, luând-o spre Liège pe drumul de pe 
malul stâng al Meusei, unde, după cum plănuiseră 
doamnele din capul locului, vor cere protecţia prea 
bunului episcop. Faptul că reverendul prelat va fi de 
acord să le ocrotească nu putea fi pus la îndoială şi 
dacă urma să fie sprijinit de acea trupă burgundă, se 
putea socoti că va avea puterea s-o facă. Oricum, dacă 
primejdiile la care era expus din partea lui Guillaume 
de la Marck şi din pricina tulburărilor de la Liege, 
păreau iminente, avea să-i fie totuşi cu putinţă să le 
apere pe nefericitele doamne până ce ele vor putea fi 
trimise în Germania cu o escortă destul de puternică. 

Pentru a încheia (căci când oare nu ajung cugetările 
şi la unele aspecte personale?), Quentin se gândi că 
moartea sau captivitatea, pe care regele Ludovic i le 
hărăzise cu sânge rece, îl dezlega de îndatoririle sale 
faţă de coroana Franţei, la care deci era cu totul 
hotărât să renunţe. Episcopul de Liege avea pesemne 


— i i Por p ree E al r r au i | 
a i să aaa n 


Ia ME dee 


E e Mâna PRD dit Ie Ul a-l e Vel 


nevoie, se gândea el, de soldaţi, şi nădăjduia că ajutat 
de frumoasele sale prietene, care îi vorbeau acum cu 
multă familiaritate, îndeosebi tânăra contesă, ar putea 
primi o comandă oarecare şi i s-ar da sarcina să le 
însoţească pe doamnele de Croye spre un loc mai sigur 
decât vecinătăţile oraşului Liege. În sfârşit, doamnele 
vorbiseră, deşi oarecum în glumă, să-i ridice chiar pe 
vasalii contesei, şi, aşa cum făceau şi alţii pe acele 
vremuri tulburi, să-şi întărească puternicul ei castel 
împotriva oricăror atacatori. În legătură cu aceasta, ele 
îl întrebaseră pe Quentin tot în glumă dacă ar vrea să 
primească primejdioasa slujbă de seneşal“ al lor, şi la 
răspunsul că el ar primi această răspundere cu mare 
bucurie şi cu tot devotamentul, glumind mereu, ele îi 
îngăduiseră să le sărute mâinile, şi uneia şi ceilalte, ca 
semn al învestirii confidenţiale a tânărului cu această 
misiune de înaltă încredere. Quentin găsise chiar că 
mâna contesei Isabelle, una din mâinile cele mai bine 
croite şi mai drăgălaşe, căreia un vasal fidel îi adusese 
vreodată un asemenea omagiu, tremurase când buzele 
lui rămăseseră lipite de ea ceva mai mult decât 
prescria eticheta, iar ochii şi chipul ei exprimaseră o 
oarecare stânjenire când şi-o retrăsese. Toate acestea 
nu puteau să nu aibă urmări, şi orice tânăr brav, de 
vârsta lui Quentin, s-ar fi lăsat bucuros dus de gânduri 
atât de potrivite să-i înrâurească hotărările. 

Acest punct o dată statornicit, el trebuia apoi să 
cugete în ce măsură mai putea să se folosească de 
acum înainte de serviciile necredinciosului boemian. 
Renunţase la primul său gând de a-l ucide în pădure; 
dar dacă, luând o altă călăuză, i-ar fi lăsat viaţa şi l-ar 

fi alungat, asta ar fi însemnat să-l trimită în tabăra lui 
Guillaume de la Marck, în deplină cunoştinţă asupra 
drumului lor. Se gândi să ceară sfatul stareţului, 
rugându-l să-l reţină cu forţa pe boemian la mănăstire 
până ce ei vor avea timp să ajungă la castelul 
episcopului; dar, după ce chibzui bine, nu îndrăzni: să 
facă o asemenea propunere unui om temător şi ca 
bătrân şi ca monah, care socotea că siguranţa 
mănăstirii era punctul cel mai de seamă al datoriei sale 
şi tremura la auzul numelui Mistreţului Sălbatic din 
Ardennes. 

În sfârşit, Durward hotărî un plan de operaţii pe care 
să se poată bizui, mai ales că execuţia acestuia îi 
revenea în întregime lui însuşi, şi cu atât mai mult cu 
cât în ceea ce privea cauza căreia i se devotase se 
simţea în stare de orice. Ferm şi îndrăzneţ, deşi 
conştient pe deplin de primejdiile care-l pândeau, 
Quentin putea fi asemuit cu un om care duce în spate 
o povară a cărei greutate o simte, dar care nu este 
încă mai presus de forţele lui. Ajunse la mănăstire 
tocmai în clipa când planul lui fusese alcătuit. 

La bătaia lui uşoară în poartă, un frate pus acolo 
dinadins de stareţ îi deschise şi-l încunoştiinţă că fraţii 
urmau să cânte în biserică până în zori, rugând cerul 
să-i ierte pentru tot tărăboiul care se petrecuse seara 
în mănăstire. Cuviosul 'monah îl pofti pe Quentin să ia 
parte la rugăciune; hainele tânărului erau însă atât de 
ude, încât el spuse că nu poate să meargă astfel la 
slujbă şi ceru voie, în schimb, să se aşeze lângă vatra 
în care ardea focul ca să se poată zvânta, dorind 
îndeosebi ca atunci când se va întâlni cu boemianul, 
acesta să nu observe urmele raitei sale nocturne. 

Călugărul nu numai că îi încuviinţă cererea, dar se oferi 
să-i ţină companie, ceea ce se potrivea foarte bine cu 
dorinţa lui Durward de a căpăta ştiri asupra celor două 
drumuri despre care îl auzise pe boemian vorbind cu 
lanzknecht-ul. Călugărul care avusese de mai multe ori 
treburi în afara mănăstirii era mai mult ca oricare în 
măsură să dea lămuririle de care avea nevoie şi el 
observă că nişte pelerine atât de pioase, ca doamnele 
pe care le însoțea Quentin, trebuiau să călătorească pe 
malul drept al Meusei şi să treacă pe la Crucea Crailor, 
unde binecuvântatele moaşte ale lui Gaspar, Melhior şi 
Baltazar (aşa cum la numit biserica catolică pe magii 
de la răsărit care au poposit la Betleem cu daruri) se 
opriseră în timp re erau transportate la Colonia şi 
făcuseră o mulţime de minuni. 

Quentin răspunse că doamnele erau hotărâte să se 
oprească fără greş la toate sfintele lăcaşuri şi că vor 
trece fără îndoială pe la Cruce fie la ducere, fie la 
întoarcerea de la Colonia, dar auziseră că drumul pe 
partea dreaptă a râului era în timpul acela primejdios 
din pricina soldaţilor crâncenului Guillaume de la 
Marck. 

— Dumnezeu să ne păzească - spuse pater Francisc 
- ca Mistreţul Sălbatic din Ardennes să-şi facă din nou 
vizuina aproape de noi! Chiar dacă s-ar întâmpla aşa 
ceva, totuşi lăţimea Meusei va fi o bună oprelişte între 
el şi noi. 

— Dar ea nu va fi o oprelişte între doamnele mele şi 
acest tâlhar, dacă trecem pe malul drept, răspunse 
scoţianul. 

— Cerul îi ocroteşte pe cei ce i se închină, tinere - 
grăi călugărul - căci ar fi dureros să te gândeşti că 

Craii prea fericitei cetăţi Colonia, care nu rabdă ca un 
jidov sau un păgân să intre între zidurile sale, să 
îngăduie cu atâta nepăsare ca pelerinii care vin să se 
închine să fie prădaţi şi schingiuiţi de un câine 
necredincios ca acel Mistreţ din Ardennes, care-i mai 
cumplit decât o întreagă pustie plină de sarazini 
păgâni, cu cele zece triburi ale lui Izrael pe deasupra. 

Oricâtă încredere ar fi avut Quentin, ca bun catolic 
ce era, în osebita ocrotire a lui Melhior, Gaspar şi 
Baltazar, el se gândi cu totul firesc că doamnele de 
Croye îmbrăcaseră veşmântul de pelerine din motive 
de politică pământească, aşa că el şi acele doamne nu 
prea aveau de ce să se aştepte la sprijinul lor în 
împrejurările de faţă. Hotări deci să se străduie pe cât 
cu putinţă ca doamnele să nu ajungă în situaţia de a 
avea nevoie de un sprijin miraculos; în acelaşi timp, în 
simplitatea bunei sale credinţe, făgădui să facă el 
însuşi un pelerinaj la moaştele celor trei Crai din 
Colonia, dacă aceste regeşti şi sfinte personaje 
îngăduiau ca doamnele pe care le însoțea să sosească 
cu bine la ţinta cea tainică a călătoriei lor. 

Pentru a putea să facă acest legământ cu toată 
solemnitatea, el îl rugă pe monah să-l ducă într-una din 
capelele laterale ale bisericii, unde cu o sinceră 
smerenie, căzând în genunchi, întări legământul pe 
care-l făcuse în sine. Cântarea îndepărtată a corului, 
liniştea solemnă şi adâncă a ceasului pe care şi-l 
alesese pentru acest act de credinţă, luminiţa candelei 
care licărea în mica încăpere gotică - totul făcea ca 
mintea lui Quentin să se cufunde în acea stare de spirit 
în care omul este mai mult ca oricând înclinat să caute 
acel sprijin supranatural, care în orice religie se leagă 

de remuşcări pentru păcatele trecute şi de hotărâri 
asupra pocăinţei viitoare. Dacă țelul smereniei sale era 
greşit statornicit, aceasta nu era vina lui Quentin; dar 
gândurile lui fiind izvorâte din inimă, putem crede prea 
puţin că n-ar fi fost primite cu bucurie de singurul 
Dumnezeu adevărat - care priveşte gândul şi “nu 
veşmântul lui - rugăciunea, şi în ai cărui ochi evlavia 
sinceră a păgânului este mai de preţ decât făţărnicia 
fariseului. 

După ce-şi înălţă ruga pentru el însuşi şi pentru 
neputincioşii şi nefericiţii lui tovarăşi de drum, sfinţilor 
şi proniei cereşti, Quentin se duse în sfârșit să se 
odihnească, lăsându-l pe călugăr foarte încredinţat 
asupra profunzimii şi sincerităţii credinţei sale. 

XVIII 
CHIROMANȚŢIE 


Când vesele poveşti tristețea ne alungă. 
Noi calea aspră vrem să fie cât mai lungă, 
Dar dând ocol mereu spre zarea-albastră, 

Lăsăm atâtea frumuseți în urma noastră. 
SAMUEL JOHNSON 


“n zorii zilei, Quentin Durward ieşi din chilioara lui, 


| desteptă rândaşii adormiţi şi, cu mai multă grijă ca 
de obicei, veghe ca totul să fie gata pentru călătoria 
acelei zile. Cercetă cu ochii lui, amănunţit, chingi şi 
dârlogi, hamuri şi potcoave, aşa încât să înlăture pe 
cât cu putinţă orice întâmplări, care oricât de 
neînsemnate ar fi părut, adesea întrerup sau tulbură 
călătoria. Se îngriji de asemeni ca toţi caii să fie hrăniţi 
bine pentru a fi în stare să ţină piept lungului drum al 
unei zile sau, dacă ar fi necesar, unei goane în lege. 

Apoi se întoarse în chilie şi se echipă cu o grijă 
neobişnuită; îşi prinse sabia la cingătoare ca un om 
ameninţat de o primejdie apropiată, nestrămutat în 
hotărârea de a o înfrunta până la ultima suflare. 

Aceste simţăminte cavalereşti îl făceau să păşească 
mândru şi să se poarte cu o demnitate pe care 
doamnele de Croye n-o văzuseră la el până atunci, deşi 

fuseseră încântate şi atrase de graţia, de naivitatea 
comportării şi a conversaţiei sale în general, şi de 
îmbinarea unei minţi agere pe care o poseda de la 
natură, cu simplitatea pe care i-o imprimase 
educaţia monahală şi ţara sa îndepărtată. El le dădu să 
înţeleagă că în ziua aceea va fi necesar să ~se 
pregătească de călătorie mai devreme ca de obicei. 
Prin urmare, părăsiră mănăstirea îndată după masa de 
dimineaţă, pentru care, ca şi pentru ospitalitatea ce le 
fusese acordată de lăcaş, doamnele făcură altarului o 
danie mult mai corespunzătoare rangului lor adevărat 
decât condiţiei aparente. Dar acest lucru nu stârni nici 
o bănuială, întrucât se presupunea că sunt englezoaice 
şi, pe vremea aceea ca şi astăzi, insularii aveau 
reputaţia că sunt foarte bogaţi. 

În clipa plecării, stareţul le dădu binecuvântarea sa 
şi-l felicită pe Quentin pentru lipsa călăuzei sale 
păgâne, căci - spuse venerabilul bătrân - „mai bine să 
te poticneşti pe drum, decât să te sprijine de braţ un 
hoţ sau un tâlhar”. 

Quentin nu era întru totul de părerea lui; oricât de 
primejdios ştia că este boemianul, se gândi că ar putea 
să se folosească de serviciile lui şi în acelaşi timp să-i 
zădărnicească urzelile viclene, acum când vedea 
limpede unde ţinteau. Dar neliniştea în privinţa 
aceasta i se sfârşi curând, căci abia ajunse mica ceată 
la o sută de paşi de mănăstire şi de sat, că Maugrabin 
se şi ivi înaintea ei, călărind ca de obicei pe căluţul lui 
vioi şi sprinten. Drumul lor şerpuia de-a lungul 
aceluiaşi râuleţ în preajma căruia Quentin ascultase 
convorbirea tainică din seara trecută, şi Hayraddin nu 
întârziase să li se alăture cu puţin înainte de a trece 

chiar pe sub salcia plângătoare care îi oferise lui 
Durward ascunzişul de unde putuse să asculte, fără ca 
prezenţa lui să fie bănuită, cele petrecute între călăuza 
trădătoare şi lanzknecht. 

Imaginile pe care acest loc le născu în mintea lui 
Quentin îl îndemnă să se adreseze pe neaşteptate 
călăuzei lui, cu care abia schimbase câteva vorbe până 
atunci. 

— Unde te-ai adăpostit noaptea trecută, mişel 
necredincios? îl întrebă scoţianul. 

— Inţelepciunea dumneavoastră poate să ghicească 
dacă mă priviţi, răspunse boemianul, arătând spre 
hainele lui pline de fire de fân. 

— Un culcuş în fân - spuse Quentin - este un pat 
bun pentru un cititor în stele şi prea bun pentru un 
păgân care ia în deşert sfânta noastră credinţă şi pe 
slujitorii ei. 

— Culcuşul i-a plăcut totuşi mai mult lui Klepper 
decât mie - spuse Hayraddin bătându-şi calul pe 
greabăn - pentru că a găsit acolo în acelaşi timp şi 
hrană şi adăpost. Bătrânii aceia smintiţi şi tunşi l-au 
dat afară pe poartă, ca şi când calul unui om înţelept 
ar fi putut să molipsească neapărat cu duh sau cu 
deşteptăciune o întreagă frăţie de măgari. Din fericire, 
Klepper ştie cum fluier şi mă urmează credincios ca un 
câine - altfel nu ne-am mai fi întâlnit niciodată şi 
dumneavoastră aţi fi fluierat, la rându-vă, după o 
călăuză. 

— Ţi-am spus nu numai o dată - se răsti la el 
Durward - să-ţi struneşti purtarea deşucheată când se 
întâmplă să te afli între oameni vrednici de cinste, 
ceea ce, pare-mi-se, nu prea ţi s-a întâmplat niciodată; 

îți făgăduiesc că dacă aş şti că eşti o călăuză 
necredincioasă, pe cât cred că eşti un hulitor şi un 
ticălos netrebnic, pumnalul meu scoţian şi inima ta de 
păgân ar face curând cunoştinţă, deşi o asemenea 
faptă ar fi aproape tot atât de nedemnă ca şi aceea i 
a ucide un porc. 

— Mistreţul este rudă apropiată cu porcul, spuse 
boemianul fără a se sfii de privirea aspră pe care i-o 
aruncă Quentin şi fără a părăsi câtuşi de puţin tonul de 
nepăsare batjocoritoare cu care vorbea. Şi totuşi mulţi 
oameni - adăugă el - găsesc şi faimă, şi plăcere, şi 
folos în uciderea mistreţului. 

Uimit de neobrăzarea lui şi temându-se să nu-şi 
dezvăluie simţămintele mai mult decât ar fi fost 
înţelept şi să nu-l ia gura pe dinainte spunând vreo 
vorbă de prisos, Quentin curmă convorbirea prin care 
nu izbutise să se impună în ochii lui Maugrabin, şi se 
întoarse la locul lui obişnuit, lângă doamne. 

Am spus şi mai înainte că între ei începuse să se 
statornicească un grad destul de mare de familiaritate. 
O dată mai mult asigurată de obârşia lui nobilă, 
contesa cea vârstnică îl trata ca pe un egal şi un 
favorit; şi, cu toate că nepoata ei îşi îngăduia în mai 
mică măsură să-şi arate simţămintele faţă de 
apărătorul lor, totuşi, în pofida neajunsurilor modestiei 
şi timidităţii sale, Quentin credea că vede limpede că 
societatea şi conversaţia lui nu-i erau nicidecum 
indiferente. 

Nimic nu însufleţeşte şi nu dă mai mult imbold 
voioşiei unui tânăr decât credinţa că cei dimprejur îl 
privesc cu simpatie; astfel Quentin, în prima parte a 
călătoriei lor, le distrase pe cele două doamne cu 

conversaţia lui vioaie ori cu cântecele şi povestirile din 
ţara lui, pe cele dintâi cântându-le în limba sa natală, 
în timp ce străduinţele pe care le depunea pentru a le 
reda pe celelalte într-o franţuzească cu accent stâlcit, 
străin, prilejuiau o sumedenie de stângăcii şi confuzii, 
tot atât de amuzante ca şi povestirile înseşi. Dar în 
această dimineaţă neliniştită, el călărea pe lângă 
doamnele de Croye fără a face nici o încercare, ca de 
obicei, de a le distra, şi ele nu putură să se împiedice 
de a vedea în tăcerea lui ceva cu totul neobişnuit. 

— Tânărul nostru prieten a văzut un lup - spuse 
contesa Hameline, făcând aluzie la o veche, superstiție 
- Şi cu prilejul acela şi-a pierdut graiul. 

„Dacă ar spune c-am descoperit urmele unei vulpi, 
ar fi mai aproape de adevăr”, gândi Quentin, dar nu-şi 
rosti gândul prin cuvinte. 

— Nu vă simţiţi bine, mesir Quentin? întrebă 
contesa Isabelle, cu un interes care o făcu să roşească, 
întrucât îşi dădea seama că în întrebarea ei era ceva 
mult prea familiar, pe care distanta ce-i despărţea n-ar 
fi îngăduit-o. 

— Şi-a petrecut noaptea bând cu călugării aceia 
veseli, spuse contesa Hameline. Scoţienii sunt ca 
germanii, care îşi risipesc toată veselia în vinul de Rin 
şi seara la dant nu fac decât să se împleticească pe 
picioare, iar dimineaţa, în buduarul doamnelor, să-i 
doară capul. 

— Nu, nu; nobile doamne, nu merit mustrarea 
dumneavoastră. Bunii călugări au stat la rugăciune 
aproape toată noaptea, iar cât despre mine, n-am băut 
decât o cupă din vinul cel mai slab şi mai de rând. 

— Poate că e posomorât din pricină că nu mănâncă 

bine, spuse contesa Isabelle. Înveseleşte-te, mesir 
Quentin; dacă ne vom afla vreodată împreună în 
vechiul meu castel de la Bracquemont, când am să fac 
pe paharnicul dumitale şi am să-ţi întind cupa, ai să 
vezi că e plină cu vin generos, cu cel mai bun vin pe 
care l-au dat vreodată viile de la Hochein sau de la 
Johannisberg. 

— Un pahar cu apă din mâna dumneavoastră, 
nobilă doamnă... începu Quentin, dar glasul lui 
tremura; şi Isabelle urmă ca şi când n-ar fi observat 
duioşia cu care ei rostise acel „dumneavoastră”. 

— Vinul despre care vorbeam a fost depozitat în 
pivnițele adânci de la Bracquemont de străbunicul 
meu, rheingraful Godfrey, spuse contesa Isabelle. 

— Care a cucerit mâna străbunicii ei - adăugă 
contesa  Hameline,  întrerupându-şi nepoata - 
dovedindu-se cel mai viteaz dintre fiii cavalerismului la 
marele turnir de la Strassburg, unde au fost ucişi zece 
cavaleri. S-au dus însă vremurile acelea: astăzi nimeni 
nu se mai gândeşte să înfrunte primejdia pentru 
onoare, sau să apere frumuseţea prigonită. 

Aceste vorbe fură rostite cu tonul pe care îl ia o 
frumuseţe mondenă, ale cărei farmece încep să apună, 
pentru a osândi grosolănia noilor vremuri. Quentin 
stătu o clipă pe gânduri şi apoi răspunse „că nu lipsea 
acel spirit cavaleresc pe care contesa Hameline părea 
să-l socotească stins şi că dacă ar fi pierit pretutindeni, 
el strălucea încă în inima nobililor scoțieni”. 

— Auzi ce spune! exclamă contesa Hameline. Vrea 
să ne facă să credem că în ţara dumnealui rece şi 
stearpă trăieşte încă nobilul foc care doar mai pâlpâie 
în Franţa şi în Germania! Bietul tânăr seamănă cu acel 

elveţian de la munte care ţine sus şi tare că nu e ţară 
pe lume ca a lui; acum îl auzi că începe să vorbească 
de vinul şi de măslinele din Scoţia! 

— Nu, madame - spuse Durward - despre vinul şi 
despre untdelemnul munţilor noştri pot spune doar 
atât că săbiile noastre pot smulge aceste produse 
scumpe ca tribut de la bogaţii noştri vecini. Cât despre 
credinţa neîntinată şi despre onoarea nepătată a 
Scoției, am să pun curând la încercare încrederea pe 
care o aveţi în ele, oricât de slab ar fi acela care nu vă 
poate oferi nimic mai mult drept chezăşie pentru 
siguranţa dumneavoastră. 

— Spui vorbe ciudate, zise contesa Hameline. Ai 
cunoştinţă despre vreo primejdie care ne ameninţă? 

— De un ceas citesc acest lucru în ochii lui, strigă 
contesa Isabelle, împreunându-şi mâinile. Sfântă 
Fecioară, ce se va întâmpla cu noi! 

— Nădăjduiesc că nimic din ceea ce ar fi împotriva 
dorințelor dumneavoastră, răspunse Durward. Şi acum 
sunt silit să vă întreb, nobile doamne - aveţi oare 
încredere în mine? 

— Dacă avem încredere în dumneata? repetă 
contesa Hameline. Fără îndoială că avem. Dar ce rost 
are această întrebare, şi până unde vrei să meargă 
încrederea noastră? 

— In ceea ce mă priveşte - spuse contesa Isabelle - 
eu am toată încrederea, fără limite. Dacă dumneata, 
Quentin, ai să ne dezamăgeşti, n-am să mai caut 
adevărul decât în ceruri. 

— Nobilă doamnă - replică Durward, profund onorat 
- sunteţi dreaptă cu mine. Mă gândesc să schimbăm 
drumul şi să mergem mai departe spre Liege pe malul 

stâng al Meusei, în loc să trecem peste fluviu la Namur. 
Acest lucru este contrar ordinelor pe care le-am primit 
de la regele Ludovic şi împotriva îndrumărilor date 
călăuzei. Dar am auzit la mănăstire că pe malul drept 
al Meusei mişună briganzii şi că vin trupe burgunde 
pentru stârpirea lor. Aceste două împrejurări mă 
îngrijorează în legătură cu soarta dumneavoastră. Am 
permisiunea de a schimba astfel drumul? 

— Deplina şi întreaga mea permisiune, răspunse 
tânăra contesă. 

— Nepoată dragă - interveni contesa Hameline - 
cred ca şi tine că acest tânăr are cele mai bune intenţii 
în privinţa noastră; dar gândeşte-te - încălcăm 
instrucţiunile regelui Ludovic, atât de precis arătate. 

— De ce i-am respecta instrucţiunile? întrebă 
contesa Isabelle. Graţie cerului nu sunt supusa lui; i-am 
cerut protecţia şi a abuzat de încrederea pe care mă 
îndemnase s-o am în el. N-aş vrea să-l jignesc pe acest 
tânăr gentilom stând să cumpănesc o singură clipă 
cuvintele sale cu poruncile acelui tiran egoist şi 
prefăcut. 

— Să vă binecuvânteze cerul pentru aceste cuvinte 
drepte, madame! strigă Quentin bucuros; şi dacă n-am 
să corespund încrederii pe care o exprimă, să fiu 
sfâşiat de cai sălbatici în viaţa aceasta şi osândit la 
munci veşnice în cealaltă, ceea ce ar fi prea puţin 
pentru perfidia mea. 

Vorbind astfel, dădu pinteni calului şi se apropie de 
boemian. Acest om mândru părea să posede o răbdare 
neobişnuită sau o înclinare de a uita totul. Injurii sau 
ameninţări nu lăsau urme în mintea lui sau cel puţin nu 
păreau să lase; şi el intră în vorbă cu Durward, ca şi 

când nu s-ar fi întâmplat nimic în cursul dimineţii. 

„Câinele - gândi scoţianul - acum nu-şi arată colții 
fiindcă vrea să se răfuiască cu mine dintr-o dată şi 
pentru totdeauna atunci când va putea să mă înhaţe 
de beregată; dar noi o să vedem de data asta dacă nu 
e cu putinţă să-l baţi pe trădător cu propriile lui arme.” 

— Ei bine, prea cinstite Hayraddin - spuse el - 
călătoreşti cu noi de zece zile şi până acum nu ne-ai 
dat nici o dovadă de însuşirile dumitale de prezicător: 
totuşi ţii atât de mult să ţi le dai în vileag, încât nu uiţi 
să-ţi desfăşori iscusinţa în fiecare mănăstire în care ne 
oprim, cu riscul de a dormi noaptea într-o şură de fân 
drept pedeapsă. 

— Nu mi-aţi cerut niciodată să vă dovedesc 
priceperea mea, spuse boemianul. Dumneavoastră 
sunteţi ca şi ceilalţi oameni: vă place să luaţi în bătaie 
de joc tainele pe care nu puteţi să le înţelegeţi. 

— Dă-mi chiar acum o dovadă de priceperea 
dumitale, spuse Quentin, şi, scoţându-şi mănuşa, 
întinse mâna. 

Hayraddin privi cu grijă toate liniile care se 
încrucişau în palma scoţianului şi cercetă cu aceeaşi 
luare-aminte încordată micile ridicături sau umflături 
ale rădăcinii degetelor, care pe atunci se credea că 
sunt tot atât de strâns legate de firea, obiceiurile şi 
soarta oamenilor aşa' cum se pretinde în vremea 
noastră că ar fi părţile creierului. 

— lată o palmă - spuse Hayraddin - care vorbeşte 
despre truda îndurată şi primejdii înfruntate. Citesc în 
ea că a făcut de timpuriu cunoştinţă cu mânerul săbiei; 
totuşi a cunoscut oarecum şi paftalele bibliei. 

— In ce priveşte viaţa mea trecută, ai fi putut să afli 

despre ea într-un chip oarecare, zise Quentin. 
Spune-mi ceva despre viitor. 

— Această linie care pleacă de pe muntele Venerei 
- spuse boemianul - nefiind întreruptă, dar urmând şi 
însoţind linia vieţii, arată c-ai să  dobândeşti 
neîndoielnic avuţii mari printr-o căsătorie şi că ai să te 
ridici în rândul oamenilor bogaţi şi de neam mare, prin 
puterea unei iubiri fericite. 

— Asemenea preziceri le faci tuturor celor care îţi 
cer să le ghiceşti, spuse Quentin; asta-i meseria 
dumitale. 

— Ceea ce vă prezic e neîndoielnic - spuse 
Hayraddin - tot atât de neîndoielnic ca şi faptul că în 
curând veţi fi ameninţat de o mare primejdie, lucru pe 
care îl citesc în această linie străvezie, roşie ca 
sângele, care taie de-a curmezişul linia vieţii; ea 
înseamnă o lovitură de sabie sau altă silnicie de care o 
să fiţi scăpat numai cu sprijinul unui prieten credincios. 

— Sprijinul tău, nu? rosti Quentin mânios că 
ghicitorul voia să se joace astfel cu credulitatea lui şi 
încerca să-şi întemeieze o faimă prin prezicerea 
urmărilor propriei sale trădări. 

— Ştiinţa mea - răspunse boemianul - nu-mi spune 
nimic în legătură cu mine însumi. 

— În privinţa asta, clarvăzătorii din ţara mea - 
spuse Quentin - întrec ştiinţa voastră atât de lăudată, 
pentru că ea le dezvăluie primejdiile care-i ameninţă 
pe ei înşişi. Eu nu mi-am părăsit munţii fără să-mi fi 
primit partea din darul de clarviziune cu care sunt 
înzestrați locuitorii lor, şi am să-ţi dau o dovadă în 
schimbul demonstraţiei tale de  chiromanţie. 
Hayraddin, primejdia care mă ameninţă pe mine se 

află pe malul drept al râului; am s-o ocolesc, călătorind 
mai departe spre Liege, pe malul stâng. 

Călăuza ascultă cu un aer nepăsător pe care, 
cunoscând împrejurările în care se afla Maugrabin, 
Quentin nu putea nicidecum să şi-l explice. 

— Dacă vă aduceţi gândul la îndeplinire - răspunse 
boemianul - primejdia va trece de pe capul 
dumneavoastră pe al meu. 

— Parcă - zise Quentin - spuneai chiar adineauri că 
nu-ţi poţi ghici propria-ţi soartă! 

— Nu în felul în care v-am spus adineauri viitorul 
dumneavoastră - răspunse Hayraddin - dar nu trebuie 
să-l cunoşti prea bine pe Ludovic de Valois pentru a 
ghici că el va spânzura călăuza pentru că aţi avut 
plăcerea de a vă îndepărta de drumul pe care a fost de 
părere să mergeţi. 

— Pentru a atinge cu bine ţinta călătoriei şi a-i 
asigura sfârşitul fericit - spuse Quentin - poate ierta o 
abatere de la drumul poruncit. 

— Da - replică boemianul - dacă sunteţi sigur că 
regele a dorit ca sfârşitul pelerinajului să fie acela pe 
care v-a lăsat să-l înţelegeţi. 

— Şi la ce alt sfârşit s-ar putea să se fi gândit? Ce te 
face să crezi că avea alte gânduri decât acelea arătate 
prin instrucţiunile lui? întrebă Quentin. 

— E foarte limpede, răspunse boemianul. Cei care-l 
cunosc cât de puţin pe prea creştinul rege ştiu că 
gândul care îl frământă cel mai mult este întotdeauna 
acela despre care doreşte să vorbească cel mai puţin. 
Să zicem că marele vostru rege Ludovic trimite 
douăsprezece solii. Ei bine, îmi dăruiesc gâtul 
ştreangului cu un an mai curând decât mi-e scris, dacă 

unsprezece dintre ele n-au dedesubturi mult mai multe 
decât a scris pana în scrisorile de împuternicire. 

— Nici nu vreau să mă gândesc la bănuielile tale 
nesăbuite, răspunse Quentin. Datoria mea este 
limpede şi hotărâtă: să le duc pe aceste doamne în 
siguranţă la Liege; iau toată răspunderea asupra mea, 
socotind că îmi voi îndeplini mai bine datoria dacă voi 
schimba drumul care mi-a fost poruncit şi voi merge 
mai departe pe malul stâng al Meusei. De altfel pe aici 
este drumul cel mai drept spre Liege. Trecând pe malul 
celălalt, vom pierde timp şi vom obosi mai mult fără 
nici un rost; de ce să facem acest lucru? 

— Numai pentru că pelerinii, cum îşi zic ei înşişi, 
care se duc la Colonia - spuse Hayraddin - de obicei nu 
coboară pe Meusa până la Liege şi astfel drumul pe 
care-l vor urma doamnele va fi socotit nepotrivit cu 
scopul mărturisit al călătoriei lor. 

— Dacă vom fi învinuiți în această privinţă - spuse 
Quentin - vom spune că teama de ia-l întâlni pe 
sceleratul duce de Gueldres sau pe Guillaume de la 
Marck, ori vreo bandă de écorcheurs şi lanzknecht-i pe 
malul drept explică hotărârea noastră de a merge pe 
cel stâng, în loc de a merge pe drumul hotărât la 
început. 

— După cum veţi dori, bunul meu senior, spuse 
boemianul; în ceea ce mă priveşte sunt gata să vă 
călăuzesc pe malul stâng, ca şi pe cel drept. 
Dumneavoastră va trebui să răspundeţi în fata 
stăpânului dumneavoastră. 

Deşi mirat de uşurinţa cu care Hayraddin 
încuviinţase să schimbe drumul sau cel puţin de lipsa 
lui de împotrivire, Quentin era încântat de acest lucru, 

căci el avea nevoie de boemian spre a-i servi mai 
departe drept călăuză, temându-se totodată ca 
zădărnicirea planului său de trădare să nu-l împingă la 
cine ştie ce faptă necugetată. De altfel alungarea 
boemianului ar fi fost cel mai sigur mijloc de a-l aduce 
pe Guillaume de la Marck, cu care acesta ţinea 
legătura, pe drumul pe care mergeau, pe câtă vreme, 
dacă Hayraddin rămânea cu ei, Quentin se gândea că 
va putea să-l supravegheze pentru a-l împiedica să ia 
legătura cu persoane necunoscute - cel puţin aşa îşi 
închipuia el. 

Renunţând deci cu hotărâre de a o lua pe drumul 
stabilit la început, înaintară pe malul stâng al Meusei, 
atât de repede şi de uşor, încât a doua zi sosiră 
devreme la ţinta călătoriei lor. Aci aflară că episcopul 
de Liege, pentru motive de sănătate, zicea el, dar mai 
curând poate pentru a evita să fie atacat pe 
neaşteptate de numeroasa şi turbulenta populaţie a 
oraşului, îşi stabilise reşedinţa în frumosul său castel 
de la Schönwald, cam la o milă depărtare de Liege. 

Apropiindu-se de castel, ei îl zăriră pe prelat, care 
se întorcea, urmat de o procesiune lungă, din oraşul 
apropiat, unde celebrase liturghia  pontificală. 
Episcopul mergea în fruntea falnicului alai alcătuit de 
preoţi, burghezi şi soldaţi, care păşeau de-a valma şi 
erau, cum spune o veche baladă: 


Mulţi purtători de cruci-nainte 
ŞI lăncieri în urmă. 


Procesiunea înfăţişă o privelişte măreaţă, atunci 
când, şerpuind de-a lungul malurilor verzi ale Meusei, 

coti la dreapta şi păru înghițită deodată de uriaşul 
portal gotic al reşedinţei episcopale. 

Dar când călătorii noştri se apropiară, ei îşi dădură 
seama că împrejurul castelului totul vădea teama şi 
nesiguranța, ceea ce contrasta cu acea desfăşurare de 
pompă şi de putere la care tocmai fuseseră martori. 
Puternice gărzi alcătuite din soldaţi ai episcopului erau 
postate peste tot împrejurul palatului episcopal şi în 
vecinătatea sa imediată. Acest aspect precumpănitor, 
ciudat, al unei reşedinţe eclesiastice dovedea că 
venerabilul prelat îşi dădea seama că e ameninţat de o 
primejdie care îl îndemnase să ia toate măsurile de 
apărare. îndată ce Quentin le anunţă, contesele de 
Croye fură conduse reverenţios în marea sală, unde 
episcopul le aştepta în fruntea micii sale curţi, 
primindu-le în chipul cel mai călduros. El nu le îngădui 
să-i sărute mâna, ci le întâmpină cu un salut şi o urare 
de bun venit, care avea ceva din galanteria unui prinţ 
ce primeşte pe nişte femei frumoase şi ceva de 
asemenea din sfânta duioşie a unui păstor pentru 
oiţele turmei sale. 

Ludovic de Bourbon, episcop senior de Liege, era un 
prinţ mărinimos şi bun în adevăratul înţeles al 
cuvântului; poate că viaţa lui nu se mărginise riguros 
tot timpul la îndatoririle sale sacerdotale, dar el ţinuse 
întotdeauna la cinste, francheţă şi onoare, proprii casei 
de Bourbon din care făcea parte. 

În ultimul timp, pe măsură ce înainta în vârstă, 
prelatul îşi apropiase obiceiuri mai corespunzătoare 
unui ierarh, decât se întâmplase în tinereţe. Prinții, 
vecinii lui, îl iubeau ca pe un senior eclesiastic generos 
şi magnific în felul său de viaţă zilnică, deşi se 

îndepărta uneori de severitatea ascetică şi guverna cu 
o uşoară nepăsare, ceea ce mai mult încuraja decât 
strunea pornirile spre răzvrătire ale supuşilor săi bogaţi 
şi îndărătnici. 

Episcopul era un aliat atât de apropiat al ducelui de 
Burgundia, încât acesta din urmă se socotea aproape 
ca asociat la suveranitatea temporală a prelatului şi el 
ştia să răsplătească bonomia cu care Ludovic de 
Bourbon admitea pretenţii pe care putea să le conteste 
cu uşurinţă, ţinându-i parte în toate împrejurările cu 
acel zel hotărât şi aprins care îl caracteriza. Carol 
obişnuia să spună că el socotea oraşul Liege ca o 
posesiune a lui şi pe episcop ca pe fratele său 
(într-adevăr cea dintâi soţie a ducelui fusese sora 
prelatului), adăugind că acela care supăra pe Ludovic 
de Bourbon va avea de-a face cu Carol de Burgundia. 
Ţinând seama de firea şi de puterea acestui prinţ, o 
asemenea ameninţare ar fi fost luată în seamă oriunde 
în afară de acest oraş bogat şi nemulţumit, în Liege, 
unde, după un vechi proverb, banul făcea mintea să 
şovăie. 

Prelatul, cum am spus, le asigură pe doamnele de 
Croye că se va folosi pentru ele de tot creditul lui pe 
lângă ducele de Burgundia. Nădăjduia cu atât mai mult 
să le fie util, cu cât în urma unor uneltiri descoperite de 
curând,  Campo-Basso cam scăzuse în favoarea 
ducelui. Le făgădui de asemenea să le apere atât cât îi 
stă în putinţă, dar suspinul care însoţi această 
făgăduinţă părea să mărturisească că puterea lui era 
în privinţa asta mai îndoielnică decât lăsase să se 
înţeleagă prin vorbe. 

— Orice s-ar întâmpla, prea scumpele mele fiice - 

rosti episcopul cu un aer în care se îmbinau ca şi la cea 
dintâi primire  blândeţea preotului şi galanteria 
ereditară a casei de Bourbon - să mă păzească cerul 
ca să părăsesc vreodată oaia în gura blestematului lup, 
sau să las nişte nobile doamne la discreţia unui ticălos. 
Eu sunt un om al păcii, deşi reşedinţa mea răsună 
acum de zăngănitul armelor; vă asigur însă că voi avea 
tot atâta grijă de siguranţa dumneavoastră, ca şi de a 
mea; şi dacă situaţia se va înrăutăţi, deşi, cu ajutorul 
Maicii Domnului, mai curând nădăjduim ca lucrurile să 
se liniştească şi nu să se aprindă, ne vom îngriji să vă 
facem să ajungeţi în Germania fără primejdii. Nici chiar 
voinţa fratelui şi  protectorului nostru Carol de 
Burgundia nu ne va împinge niciodată să dispunem de 
domniile voastre în orice privinţă împotriva propriilor 
dumneavoastră dorinţe. Nu putem să fim de acord cu 
propunerea domniilor voastre de a vă trimite la o 
mănăstire; căci, vai! atât de mare este înrâurirea fiilor 
lui Belial asupra cetăţenilor din Liege, încât nu 
cunoaştem nici un loc de refugiu care să se afle sub 
autoritatea noastră, în afară de zidurile acestui castel 
şi de apărarea soldaţilor noştri. Aici, însă, sunteţi 
binevenite; escorta domniilor voastre va fi tratată 
într-un mod vrednic de cinste, îndeosebi acest tânăr pe 
care l-aţi recomandat într-un chip atât de deosebit 
bunăvoinţei noastre ` şi căruia îi acordăm o 
binecuvântare anume. 

Quentin îngenunche, aşa cum se cuvenea, pentru a 
primi binecuvântarea episcopală. 

— Cât despre domniile voastre - urmă bunul prelat 
- veţi rămâne aici şi veţi locui cu sora mea Isabelle, 
călugăriţă la Trèves: veţi putea sta cu ea, cu toată 

cinstea, chiar sub acoperişul unui celibatar atât de 
vesel ca episcopul de Liège. 

Sfârşindu-şi urarea de bun venit, le conduse galant 
spre încăperile surorii lui; intendentul casei episcopale, 
un ofiţer care avea în parte caracter mirean şi în parte 
eclesiastic, primind ordin în acest scop de la diaconat, 
dădu găzduire lui Quentin cu toată ospitalitatea pe 
care i-o recomandase stăpânul lui; ceilalţi membri ai 
escortei doamnelor de Croye fuseseră instalaţi în 
încăperile de la catul de jos. 

Preocupat de toate aceste lucruri, Quentin nu se 
putu totuşi împiedica sa nu remarce că prezenta 
boemianului, care stârnea atâta împotrivire la 
mănăstirile din ţară, părea să nu dea loc la nici o 
obiecţie sau observaţie în palatul acestui bogat şi, 
ne-am îngădui să adăugăm, monden prelat. 


XIX 
CETATEA 


Prieteni dragi, n-aş vrea să vă asmut, 
Să vă îndemn chiar eu la răzmeriță! 
IULIU CEZAR 


espărţit de contesa Isabelle, a cărei privire 
fusese de atâtea zile steaua sa călăuzitoare, 
Quentin simţi în inimă un gol şi o răceală stranie 
pe care n-o mai cunoscuse vreodată în niciuna din 


încercările la care-l supusese viaţa. Fără îndoială că 


sfârşitul acelor relaţii, a acelei intimităţi strânse şi de 
neînlăturat dintre ei trebuia să sosească fatal, îndată 
ce contesa urma să se oprească într-un loc statornic; 
căci chiar dacă s-ar fi gândit la un asemenea lucru 
nepotrivit, sub ce pretext putea ea să păstreze în 
preajmă un tânăr şi galant scutier, aşa cum era 
Quentin? 

Totuşi, oricât de fatală ar fi fost, această despărţire 
nu-i dădea o lovitură mai puţin crudă; inima lui plină de 
mândrie tremura la gândul că fusese părăsit ca un 
surugiu de poştalion, sau ca un soldat de escortă 
care- şi făcuse datoria; mâhnirea lui merse până acolo, 
încat í îi stârni câteva eni care -Picurara în taină pe 

ruinele acelor castele aeriene pe care le clădise în 
timpul încântătoarei lor călătorii. El făcu o bărbătească 
însă deocamdată zadarnică sforţare pentru a ieşi din 
acea durere sufletească; şi astfel lăsându-se pradă 
unui simţământ pe care nu-l putea învinge, se aşeză în 
firida adâncă a unei ferestre care lumina marea sală 
gotică a castelului Schânwald, şi acolo începu să 
cugete asupra soartei sale vitrege care nu-i dăruise 
nici rang, nici avuţii îndestulătoare pentru a-şi putea 
atinge îndrăzneţul său ţel. 

Quentin încercă să-şi risipească tristeţea care-l 
copleşea, trimiţându-l pe Charlet, unul din soldaţi, la 
curtea lui Ludovic cu scrisori, prin care vestea sosirea 
doamnelor de Croye la Liege. Până la urmă, vioiciunea 
sa firească birui, îmboldită mai cu seamă de titlul unei 
vechi povestiri de curând tipărită la Strassburg, care se 
găsea lângă el în firidă şi vestea: 


Cum un scutier de rang mai mic 
lubi pe-a regelui fiică. 


În timp ce urmărea literele negre, gotice, care 
vorbeau despre o situaţie atât de asemănătoare cu a 
lui, Quentin fu întrerupt de o lovitură uşoară pe umăr 
şi, ridicând privirile, îl văzu pe boemian stând în 
picioare lângă el. | 

Hayraddin, a cărui prezenţă nu-i fusese niciodată 
plăcută, îi devenise odios după recenta încercare de a-l 
trăda. Quentin îl întrebă cu un ton aspru cum de 
îndrăznea să atingă un creştin şi un nobil. 

— Foarte firesc - răspunse boemianul - pentru că 
doresc să ştiu dacă nobilul creştin şi-a pierdut şi 

celelalte simţuri tot atât pe cât şi-a pierdut auzul şi 
vederea. Vă vorbesc de cinci minute şi staţi cu ochii pe 
acest petic de hârtie galbenă, de parcă un farmec ar fi 
încercat să vă preschimbe în statuie şi chiar ar fi izbutit 
pe jumătate. 

— Hai spune ce vrei! Vorbeşte şi pleacă! 

— Vreau ceea ce vor toţi oamenii, deşi puţini dintre 
ei sunt mulţumiţi cu ce li se dă; vreau ceea ce mi se 
cuvine: zece scuzi de aur pentru câălăuzirea acestor 
doamne până aici. 

— Cum de îndrăzneşti să ceri mai mult decât 
cruţarea mârşavei tale vieţi - răspunse Durward cu 
asprime - când ştii că aveai de gând să le trădezi pe 
drum? 

— Dar nu le-am trădat, preciza Hayraddin. Dacă aş 
fi făcut-o, n-aş fi cerut să fiu plătit de dumneavoastră 
sau de ele, ci de acela căruia i-ar fi folosit trecerea lor 
pe malul drept al Meusei. Partea pe care am slujit-o, 
aceea trebuie să mă plătească. 

— Atunci piei din ochii mei cu bani cu tot, mişelule! 
strigă Quentin numărându-i scuzii. Du-te la Mistreţul 
din Ardennes sau la diavol! Dar să nu te mai văd 
înaintea mea căci altfel te trimit acolo înainte de a-ți 
veni vremea. 

— Mistreţul din Ardennes! exclamă boemianul, 
tulburat de o uimire mai vie decât îi exprimau 
trăsăturile de obicei. Atunci n-a fost o presupunere 
oarecare, o bănuială prinsă din vânt, care v-a făcut să 
stăruiţi în schimbarea drumului? Poate fi oare... să fie 
oare cu adevărat în alte ţări un meşteşug al ghicitului 
mai iscusit decât acela al şatrelor noastre nomade? 
Salcia plângătoare sub care am stat de vorbă nu dă în 

vileag cuvintele oamenilor. Dar nu, nu, nu, neghiob ce 
sunt! Ştiu-ştiu! Când am trecut pe acolo, v-am văzut 
cum priveaţi salcia aceea de pe malul râuleţului, din 
apropierea mănăstirii, cam la o milă de acel stup de 
trântori: salcia într-adevăr nu vorbeşte, dar putea să 
ascundă pe cineva căruia nu-i era greu să asculte! ‘De 
acum înainte am să-mi ţin sfaturile în plin câmp; nici o 
tufă de scaiete nu trebuie să fie prin apropiere ca să se 
ascundă după ea vreun scoţian. Ha, ha, ha! Scoţianul 
l-a bătut pe zingaro chiar cu armele lui. Dar să ştiţi, 
Quentin Durward, că m-aţi tras pe sfoară spre 
nenorocul dumneavoastră. Da! Soarta pe care v-am 
prezis-o, pe care v-am citit-o în liniile palmei, s-a 
înfăptuit întocmai numai prin  încăpăţânarea 
dumneavoastră. 

— Pe sfântul Andrew, neruşinarea ta mă face să râd 
fără voie! Cum, şi întrucât mi-ar fi fost de folos 
trădarea ta, dacă ar fi izbutit? Am auzit într-adevăr că 
ai stăruit să mi se cruţe viaţa, stăruinţă pe care 
vrednicii tăi cârdaşi ar fi uitat-o foarte repede când 
ne-am fii încăierat; dar cum mi-ar fi fost mie de folos 
trădarea ta împotriva acestor doamne, decât 
aducându-mi asupră-mi primejdia morţii sau captivităţii 
- asta nu ştiu cum se poate înţelege. 

— Atunci să nu mai vorbim de asta - spuse 
Hayraddin - căci recunoştinţa mea mai are cu ce să vă 
uimească. Dacă nu mi-aţi fi dat banii, mă socoteam 
chit cu dumneavoastră şi v-aş fi lăsat să vă descurcaţi 
singur cum vă tăia capul. Dar acum, vă rămân dator 
pentru ceea ce s-a întâmplat pe malul Cher-ului. 

— Mi se pare că suntem chit prin ocările şi jignirile 
pe care ţi le-am adus, spuse Quentin. 

— Vorbele grele sau plăcute - spuse boemianul - nu 
sunt decât fum şi vânt - nu atârnă cine ştie cât în 
cumpănă. E drept că dacă m-aţi fi lovit, în loc să mă 
ameninţaţi... 

— Sunt cam pornit să mă plătesc în felul acesta, 
dacă ai să mă scoţi din sărite. 

— Nu vă sfătuiesc, zise boemianul. O asemenea 
plată făcută de o mână grea poate trece dincolo de 
datorie uşurând din nefericire cumpăna 
dumneavoastră, lucru pe care eu nu sunt om să-l uit. Şi 
acum vă las cu bine, dar nu pentru multă vreme; mă 
duc să-mi iau rămas bun şi de la doamnele de Croye. 

— Tu! - exclamă Quentin uimit - tu să fii primit în 
prezenţa unei doamne, şi asta aici, unde ele sunt 
oarecum ferite de vedere, sub ocrotirea surorii 
episcopului, o nobilă călugăriţă! E cu neputinţă. 

— Marthon mă aşteaptă totuşi ca să mă ducă la ele, 
spuse boemianul cu un rânjet; vă rog să mă iertaţi 
dacă vă părăsesc oarecum pe neaşteptate. 

Se întoarse şi se îndreptă spre uşă, dar oprindu-se 
deodată, spuse cu un ton încrezut, apăsat: 

— Ştiu ce nădejdi nutriţi - ele sunt îndrăzneţe, dar 
n-au să fie zadarnice dacă am să vă vin eu în ajutor. 
Ştiu ce temeri vă muncesc - ele trebuie să vă facă 
chibzuit, dar nu sfios. Orice femeie poate fi cucerită. 
Titlul de conte nu este decât o zorzoană care are să-i 
stea tot atât de bine lui Quentin ca şi titlul de duce lui 
Carol sau ca acela de rege lui Ludovic. 

Înainte ca Durward să-i fi putut răspunde ceva, 
boemianul ieși pe uşă. Tânărul se luă numaidecât după 
el. Dar mai bine lămurit decât scoţianul asupra 

încăperilor castelului, Hayraddin îşi păstra avansul 

dobândit, coborând şi făcându-se curând nevăzut 
printr-o mică scară dosnică. Totuşi Durward alergă 
după el, deşi fără să-şi dea seama de ce făcea acest 
lucru. Scara cobora până la o uşă ce dădea spre o 
cărare a grădinii, în care îl zări din nou pe DO Seeili 
mergând repede de-a lungul tufelor. 

Grădina era mărginită pe două laturi de clădirile 
castelului, un edificiu uriaş şi vechi, părând în parte 
cetate şi în parte lăcaş religios; pe celelalte două laturi 
ale grădinii se întindea un zid înalt, crenelat. 
Străbătând cărările grădinii spre o aripă a clădirilor, 
unde se afla o portiţă ce se deschidea sub o boltă 
masivă năpădită de iederă, Hayraddin privi înapoi şi 
flutură din mâna, drept rămas bun, triumfător spre 
urmăritorul său. Într-adevăr, Quentin o văzu pe 
Marthon deschizând portiţa dosnică şi lăsându-l pe 
boemian să intre, după cum socotea în mod firesc, în 


încăperile contesei de Croye. Quentin îşi muşcă buzele 


cu furie şi-şi reproşă cu asprime că nu le 


încunoştiinţase pe doamne asupra caracterului infam 


al lui Hayraddin şi asupra uneltirilor pe care le pusese 
la cale împotriva lor. Înfumurarea cu care boemianul 
făgăduise să-l ajute pentru înfăptuirea telurilor sale îi 
sporea mânia şi sila; simţea că mâna contesei Isabelle 
ar fi pângărită, dacă el ar izbuti s-o dobândească 
printr-un asemenea ` sprijin. „Totul miroase a 


înşelăciune - îşi spunea el - a urzeli josnice. A căutat 


să ajungă la doamne prin cine ştie ce vicleşuguri, cu 
cine ştie ce gânduri rele. Bine că am aflat unde 
locuiesc; am s-o pândesc pe Marthon şi să-i cer să le 
spună că vreau să le vorbesc ceva - cel puţin să le 


înştiinţez să se păzească. E trist că trebuie să mă 

folosesc de şiretlicuri şi să aştept, în vreme ce un 
asemenea ticălos e primit fără ascunzişuri şi fără 
greutate. Ele îşi vor da seama că deşi nu mai sunt 
îngăduit în preajma lor, totuşi siguranţa lIsabellei este 
încă grija mea de căpetenie.” 

În timp ce tânărul îndrăgostit cugeta astfel, -un 
bătrân gentilom din casa episcopului se apropie de el 
prin aceeaşi poartă prin care intrase în grădină şi îi 
spuse, e drept, foarte politicos, că acea grădină era 
particulară, fiind rezervată numai pentru episcop şi 
pentru oaspeţii de rangul cel mai înalt. 

Quentin îl ascultă de două ori până să poată 
înţelege ce spune. Trezindu-se din visare, se înclină şi 
ieşi repede din grădină, în timp ce gentilomul se ţinea 
după el şi-şi tot cerea scuze spunând că n-avea încotro 
şi că trebuia să-şi facă datoria. Ba chiar stărui într-atât 
în încercările lui de a alunga din mintea lui Durward 
orice gând că ar fi avut intenţia să-l jignească, încât se 
oferi să-i ţină companie ca să-şi omoare urâtul 
împreună. Blestemând în sine vorbăria aceea fără rost, 
Quentin nu găsi altceva mai bun pentru a scăpa de el 
decât să spună că vrea să vadă oraşul vecin, şi plecă 
într-acolo cu un pas atât de sprinten, încât tăie cheful 
bătrânului gentilom de a-l însoţi mai departe de podul 
ridicător. După câteva minute, Quentin se afla între 
zidurile oraşului Liege, pe atunci una din aşezările cele 
mai bogate din Flandra şi, fireşte, din lume. 

Tristeţea, chiar tristeţea dragostei, nu este atât de 
adâncă, cel puţin în ceea ce priveşte firile bărbăteşti, 
aşa cum sunt înclinate să creadă sufletele aprinse şi 
duioase care se lasă copleşite. Ele sunt atrase de 
impresiile vii şi neaşteptate, de schimbarea locului, de 

priveliştile care stârnesc noi asociaţii de idei, 
înviorându-se la vederea mişcării însufleţite, molipsite 
de freamătul mulţimii. În câteva minute, atenţia lui 
Quentin fu atât de cucerită de succesiunea variată şi 
rapidă a imaginilor ce se înfăţişau privirilor în forfota 
străzilor din Liege, încât păru să nu mai existe pe lume 
nici contese Isabelle şi nici boemieni. 

Clădiri înalte, străzi impunătoare, deşi înguste şi 
mohorâte; strălucitoarea privelişte a celor mai de preţ 
mărfuri şi a celor mai falnice armuri în magazinele şi 
prăvăliile dimprejur; mulţimea grăbită a cetăţenilor de 
toate condiţiile, trecând într-un du-te-vino necurmat, 
cu aere importante sau aferate; uriaşele căruţe care 
transportau încolo şi încoace mărfuri destinate 
exportului sau importate, cele dintâi constând din 
postavuri, stofe subţiri, arme de toate felurile, cuie și 
obiecte de fier, cele din urmă cuprinzând felurite 
articole de uz curent sau de lux, aduse pentru 
consumul unui oraş bogat, date în schimb, sau 
destinate transportului pe alte meleaguri; totul alcătuia 
o privelişte unică, de belşug, de activitate vie şi de 
măreție, pe care Quentin n-o mai văzuse până atunci. 
Se uita tot atât de încântat la numeroasele şanţuri şi 
canale care comunicau cu Meusa şi, străbătând oraşul 
în lung şi în lat, ofereau fiecărui cartier înlesnirile 
transportului pe apă. El nu uită să intre pentru a 
asculta o liturghie în venerabila biserică sfântul 
Lambert, despre care se spunea că fusese zidită în 
secolul al VIll-lea. 

leşind din acel loc de rugăciune, Quentin, care până 
atunci cercetase tot ceea ce îl înconjura cu graba unei 
curiozităţi arzătoare, observă că devenise el însuşi 

obiectul atenţiei mai multor pâlcuri de burghezi 
arătoşi, care păreau că se adunaseră pentru a-l 
cerceta de când ieşise din biserica dinspre care venea 
un zumzet surd ce zbura de la un grup la altul. 
Numărul curioşilor sporea repede şi privirile fiecărui 
nou sosit se îndreptau spre Quentin exprimând 
interesul şi curiozitatea îmbinate cu o oarecare nuanţă 
de respect. 

Până la urmă sfârşi prin a se găsi în mijlocul unei 
mari mulţimi, care totuşi îi făcea loc pe măsură ce 
înainta, cei care păşeau după el sau ţineau pasul cu el 
ferindu-se cu grijă să se apropie prea mult sau să-i 
împiedice mişcările. Totuşi această situaţie devenea 
prea sâcâitoare pentru a mai fi răbdată multă vreme 
fără a încerca cât de cât să iasă din mulţime sau să 
capete o explicaţie. 

Aruncând o privire în jurul lui, Quentin remarcă în 
mulţime un bărbat impunător şi jovial; judecând după 
mantia lui de catifea şi după lanţul de aur, tânărul îşi 
zise că trebuie să fie un burghez de vază, poate un 
magistrat al oraşului şi-l întrebă dacă avea o înfăţişare 
atât de neobişnuită pentru a atrage atenţia oamenilor 
în aşa măsură, sau era un obicei al cetățenilor din 
Liege să se strângă astfel în jurul străinilor care le 
vizitau întâmplător oraşul? 

— De bună seamă că nu, onorabile senior, răspunse 
burghezul. Cetăţenii din Liege nu sunt atât de curioşi 
pentru a avea asemenea obiceiuri, iar în 
îmbrăcămintea şi înfăţişarea dumneavoastră nu este 
nimic care să nu fie bine venit în oraşul nostru şi pe 
care locuitorii noştri să nu fie încântați de a-l vedea şi 
dornici de a-l onora. 

— Aceasta sună foarte politicos, stimate domn, 
spuse Quentin. Dar, pe crucea sfântului Andrew! nu 
pot să înţeleg ce spuneţi 

— Vorbele dumneavoastră, nobile senior - răspunse 
negustorul din Liege - ca şi accentul mă încredinţează 
că e adevărat ceea ce ne-am închipuit. 

— Pe sfântul Quentin, patronul meu - exclamă 
Durward - pricep mai puţin ca oricând. 

— Şi de data asta - urmă burghezul, aruncând o 
privire cu înţeles foarte grăitor, dar în acelaşi timp 
cuviincioasă, ageră, isteaţă - fireşte că nu-i în căderea 
noastră, onorate senior, să vedem ceea ce socotiți că 
trebuie să ascundeţi. Dar de ce juraţi pe sfântul 
Quentin, dacă nu doriţi ca eu să înţeleg ceva din 
vorbele dumneavoastră? Noi ştim că bunul conte de 
Saint Paul care se află aici în prezent doreşte tot binele 
cauzei noastre. 

— Pe viaţa mea - strigă Quentin - sunteţi pradă 
unei închipuiri. Nu ştiu nimic despre Saint Paul. 

— O! Nu vă punem nici o întrebare - stărui 
burghezul - totuşi ascultați, plecaţi-vă urechea. 
Numele meu este Pavillon. 

— Şi ce mă priveşte pe mine asta, domnule 
Pavillon? întrebă Quentin. 

— O, nu vă priveşte! Mi se pare că aceasta ar putea 
să vă încredinţeze că sunt un om vrednic de încredere; 
dumnealui este colegul meu Rouslaer. 

Rouslaer, un bărbat corpolent al cărui pântec rotofei 
croia drum prin mulţime ca un berbece de luptă, făcu 
un pas înainte. Şoptindu-i ceva cu grijă vecinului său, 
vorbi apoi tare, dojenitor. 

— Bunul meu coleg, dumneata uiţi că locul acesta e 


prea deschis. Nobilul senior o să poftească în casa 
dumitale sau a mea şi acolo, la un pahar de vin de Rin 
îndulcit cu zahăr, o să ascultăm mai bine ceea ce ne va 
spune despre mărinimosul nostru prieten şi aliat pe 
care-l iubim din toată inima noastră cinstită de 
flamanzi. ; 

— N-am nimic de spus nici unuia, răspunse Quentin 
cu nerăbdare. Nu voi bea nici un vin de Rin. Tot ceea 
ce vă cer, ca unor oameni cinstiţi şi onorabili, este să 
împrăştiaţi această mulţime care n-are altă treabă şi 
să  îngăduiţi unui străin de a ieşi din oraşul 
dumneavoastră tot atât de liniştit precum a intrat. 

— Ei bine, seniore - spuse Rouslaer - deoarece 
ţineţi atât de mult să vă păstraţi taina chiar faţă de noi, 
care suntem oameni de încredere, îngăduiţi-mi să vă 
întreb pe faţă de ce purtaţi însemnele companiei 
dumneavoastră dacă doriţi să rămâneţi necunoscut în 
Liege? 

— Ce însemne, şi ce companie? întrebă Quentin. 
Păreţi nişte oameni serioşi şi nişte cetăţeni de ispravă, 
dar pe sufletul meu, aţi luat-o razna sau vreţi ca eu să 
cred acest lucru! 

— Sapperment! - exclamă Pavillon - acest tânăr l-ar 
face chiar şi pe sfântul Lambert să înjure! Hm, cine a 
purtat vreodată bereta cu crucea sfântului Andre şi cu 
floarea de crin dacă nu arcaşii scoțieni din garda 
regelui Ludovic? 

— Şi presupunând că sunt un arcaş din garda 
scoțiană, ce e de mirare că port însemnele companiei 
mele? întrebă Quentin cu nerăbdare. 

— A mărturisit! strigară în acelaşi timp Rouslaer şi 
Pavillon, întorcându-se încântați spre mulţimea de 

burghezi, cu feţele lor rotunde, strălucitoare de 
bucurie, ridicând brațele şi întinzând palmele. A 
mărturisit că e arcaş în garda lui Ludovic, a lui Ludovic, 
apărătorul libertăţilor oraşului Liege! 

Mulțimea izbucni într-un singur glas: 

— Trăiască Ludovic al Franţei! Trăiască garda 
scoțiană! Trăiască viteazul arcaş! Libertăţile şi 
privilegiile noastre, sau moartea! Jos dările! Trăiască 
viteazul Mistreţ din Ardennes! Jos Carol de Burgundia! 
Jos Bourbon şi episcopatul lui! 

Asurzit de larmă, de strigătele care începeau din 
nou într-un colţ de îndată ce încetau în celălalt, 
ridicându-se şi prăvălindu-se ca talazurile mării, sporit 
de miile de glasuri care vuiau din străzile şi pieţele 
îndepărtate, Quentin abia avu timp să-şi dea seama ce 
se întâmplă şi să-şi înfiripe un plan de acţiune. 

Uitase că după lupta lui cu ducele de Orleans şi cu 
Dunois, unul din camarazi, la ordinul lordului Crawford, 
îi pusese pe cap în locul chivărei sfărâmate de sabia lui 
Dunois una din acele berete căptuşite cu otel care erau 
o parte a uniformei bine cunoscute a arcaşilor din 
gărzile scoțiene. Faptul că un soldat din acel corp care 
servea tot timpul în apropierea persoanei lui Ludovic 
se ivise deodată pe străzile unui oraş, ale cărui 
nemulțumiri fuseseră aţâţate şi mai mult de emisarii 
acelui rege, era fireşte privit pe bună dreptate de 
burghezii din Liege ca o hotărâre făţişă a lui Ludovic de 
a le da ajutor; ivirea unui arcaş era deci pentru ei 
chezăşia neîndoielnică a unui sprijin nemijlocit şi 
hotărât din partea lui Ludovic, ba chiar siguranţa că 
întăriri trimise de el intraseră în clipa aceea în oraş, 
printr-una sau alta din porţi, deşi nimeni nu putea 

spune desluşit prin care. 

Quentin îşi dădea bine seama că era cu neputinţă 
să înlăture o credinţă atât de obştească şi înţelese că 
nu putea să încerce a-i dezamăgi pe nişte oameni atât 
de încăpăţânaţi în închipuirea lor, fără a întâmpina 
primejdii personale, pe care, în împrejurarea aceea,'nu 
vedea că ar folosi la ceva să le înfrunte. Hotări deci la 
repezeală să tărăgăneze lucrurile şi să iasă din 
încurcătură cum va putea mai bine; luase această 
hotărâre în timp ce era condus de mulţime la primăria 
oraşului, unde notabilităţile se adunau repede pentru a 
afla veştile pe care se presupunea că le adusese şi 
pentru a-l cinsti cu un ospăț măreț. 

In ciuda tuturor protestelor tânărului, puse pe 
seama modestiei sale, el fu înconjurat din toate părţile 
de demagogii care răspândeau în jurul lui valuri 
neplăcute de popularitate. Cei doi prieteni ai lui, 
burgmeisteri, schoppeni, sau sindici ai oraşului, îl 
ţineau zdravăn de ambele braţe. Înaintea lui păşea 
Nikkel Blok, starostele breslei măcelarilor, chemat în 
grabă de la măcelărie, învârtindu-şi securea încă plină 
de sânge şi de creieri, cu un avânt şi cu o gratie pe 
care nu i-o puteau insufla decât sticlele cu brantwein$$. 
După el se împleticea beat turtă deşiratul, costelivul, 
ciolănosul Claus Hammerlein, binecunoscutul luptător 
pentru fericirea obştei, starostele fierarilor, urmat de 
aproape de cel puţin o mie de breslaşi ai săi, unul mai 
mânjit ca altul. Ţesători, meşteri de cuie, frânghieri, 
meşteşugari de tot felul şi de toate stările ieşeau de 
pretutindeni din ulițele înguste şi întunecate, 
alăturându-se alaiului. A mai încerca să scape de acolo 

însemna deci o faptă nebunească, nesocotită. 

In această încurcătură, Quentin se gândi să ceară 
sprijinul lui Rouslaer care-l ţinea de un braţ şi al lui 
Pavillon care se asigurase de celălalt şi-l duceau astfel 
înainte în fruntea mulţimii ce ovaţiona, ovaţii al căror 
obiect principal devenise atât de neaşteptat. El le 
spuse repede că din pricina unei întâmplări ce se 
petrecuse cu chivăra cu care-şi propusese să 
călătorească, luase fără să stea mult pe gânduri bereta 
gărzii scoțiene; el îşi mărturisi părerea de rău că 
această împrejurare şi isteria cu care cetăţenii din 
Liege pricepuseră ce rost avea el acolo ca atare 
dăduseră în vileag atât de zgomotos pricina sosirii sale 
în oraşul lor, lucru care se dezvăluise fată de toată 
lumea; şi el adăugă că dacă îl duceau la primărie, va fi 
silit poate din nefericire să destăinuie notabililor 
adunaţi unele lucruri pe care regele îi poruncise să le 
păstreze numai pentru urechile prea vrednicilor săi 
oameni de încredere, meinheers Rouslaer şi Pavillon 
din Liege. 

Aceste ultime vorbe avură un efect magic asupra 
celor doi cetăţeni, care erau fruntaşii burghezilor 
răzvrătiți şi doreau, ca toţi demagogii de această 
speţă, să rămână la putere cât mai mult cu putinţă. Ei 
încuviinţară deci numaidecât că tânărul trebuie să 
părăsească pentru o vreme oraşul şi să se întoarcă 
noaptea pentru a sta cu ei de vorbă tainic în casa lui 
Rouslaer care se găsea aproape de poarta din fata 
castelului Schönwald. Quentin nu şovăi să le spună că 
el locuia deocamdată în palatul episcopului, aşa-zis 
pentru că-i adusese scrisori de la curtea Franţei, deşi 
mesajul lui adevărat, după cum ei ghiciseră pe bună 

dreptate, era adresat cetăţenilor din Liege. Acest fel 
întortocheat de a lua legătură ca şi caracterul şi rangul 
persoanei căruia se presupunea că i se încredinţase 
mesajul erau aşa de potrivite cu firea lui Ludovic, încât 
această poveste nu stârni nici îndoială nici mirare. 

Aproape îndată după acest  ec/aircissement” 
mulţimea ajunse în fata casei lui Pavillon, care se afla 
pe una din străzile principale şi dădea în spate spre 
Meusa, printr-o grădină şi o tăbăcărie, cu toate 
acareturile sale; căci burghezul patriot era tăbăcar şi 
argăsitor. 

Era firesc ca Pavillon să dorească a face onorurile 
casei sale presupusului emisar al lui Ludovic şi o oprire 
înaintea uşii acesteia nu stârni nici o mirare din partea 
mulţimii, care, dimpotrivă îl aclamă pe meinheer 
Pavillon printr-un răsunător vivat în clipa când îl pofti în 
casă pe nobilul său oaspete. Quentin zvârli cât colo 
bereta cu pricina, îşi puse pe cap o pălărie de tăbăcar 
şi-şi aruncă o mantie pe umeri. Apoi Pavillon îi dădu o 
hârtie de trecere ca să poată intra şi ieşi pe porţile 
cetăţii fie noaptea, fie ziua, după cum va socoti de 
cuviinţă, şi în sfârşit îl încredința fiicei lui, o tânăra, 
frumoasă şi surâzătoare flamandă, căreia îi dădu toate 
îndrumările cuvenite, după care alergă înapoi la 
colegul lui pentru a-şi înveseli prietenii la primărie şi 
a-şi arăta nespusa părere d-e rău în legătură cu 
pricinile pe care le putură scorni, pentru a lămuri ce se 
făcuse cu trimisul regelui Ludovic. Noi nu putem, 
precum zice valetul în comedie, să ne amintim prea 
bine ce minciună au spus berbecii, turmei, dar nimic 
nu-i mai uşor decât să duci de nas o mulţime a cărei 

închipuire şi nerăbdare au făcut mai bine de jumătate 
din drum înainte ca cel care vine s-o amăgească să fi 
spus un singur cuvânt. 

Abia plecase vrednicul burghez, când fiica lui, 
dolofana Trudchen, tot mai îmbujorată şi cu un surâs 
fermecător pe buzele roşii ca cireaşa, cu ochii albaştri 
zglobii şi cu chipul de o puritate transparentă. însoţi pe 
tânărul străin pe cărările din grădina burgmeisterului 
Pavillon până la marginea apei şi acolo îl privi cum se 
urcă într-o luntre pe care doi flamanzi voinici cu 
pantaloni largi, cu bonete garnisite cu blană şi cu 
jachete pline de bumbi, o urniră din loc pe cât de 
repede le îngăduia firea lor flamandă. 

Întrucât drăgălaşa Trudchen nu vorbea decât 
nemţeşte, Quentin, fără a-şi trăda loiala afecţiune faţă 
de contesa de Croye, nu putu să-şi exprime 
mulţumirile decât printr-un sărut pe care îl depuse pe 
buzele ei ca cireşele, care fu oferit foarte galant şi 
primit cu o recunoştinţă nespus de modestă - căci 
cavaleri cu înfăţişare şi cu chip ca acela al arcaşului 
nostru scoţian nu se întâlneau în fiecare zi printre 
burghezii din Liège. 

În timp ce luntrea urca pe apele liniştite ale Meusei 
şi trecea de întăriturile oraşului, Quentin avu răgaz să 
cugete asupra celor ce avea să spună în legătură cu 
aventura lui la Liege, când va ajunge în palatul 
episcopal din Schönwald. Nevoind nici să-i trădeze pe 
acei care îşi puseseră încrederea în el, fie chiar şi din 
greşeală, nici să ascundă ospitalierului prelat starea de 
răzvrătire din oraş, hotărî să se mărginească la o 
povestire destul de generală pentru a-l pune pe 
episcop în gardă, fără a expune pe cineva răzbunării 

sale. 

El cobori din luntre la o jumătate de milă de castel 
şi-i răsplăti pe vâslaşi cu un gui/der, spre marea lor 
bucurie. Oricât ar fi fost de aproape castelul 
Schönwald, clopotul bătuse pentru cină, când Quentin 
sosi acolo; îşi dăduse seama de altfel că ajunsese în 
altă parte, nu la intrarea principală, şi acest ocol îl 
făcuse să întârzie foarte mult. Totuşi el păşi drept spre 
partea cea mai apropiată, care după cum părea era un 
zid crenelat, pesemne acela al micii, grădini despre 
care s-a mai pomenit, cu o poartă dosnică ce se 
deschidea dincolo de un şanţ; lângă poartă era 
priponită o luntre, putând servi, după cum îşi dădu 
seama, pentru a trece peste şanţ pe cei care cereau 
acest lucru. În timp ce el se apropia de şanţ sperând să 
intre pe acolo în castel, poarta se deschise şi pe ea ieşi 
un om care sări în luntre, trecu şanţul, apoi, cu o 
prăjină lungă, făcu vânt luntrei. Quentin recunoscu în 
omul care păşea spre el pe boemian; ocolindu-l, ceea 
ce nu-i era greu, acesta o luă pe un alt drum care 
ducea de asemenea la Liege şi pieri din vedere. 

Intâlnirea aceasta îl puse din nou pe gânduri. 
Păgânul pribeag fusese oare în toate aceste ceasuri la 
doamnele de Croye? Ce le făcuse să-i acorde favoarea 
de a-l îngădui atâta vreme în preajma lor? Frământat 
de aceste întrebări, Quentin fu cu atât mai hotărât să 
caute a sta de vorbă cu ele spre a le aduce la 
cunoştinţă cât de ticălos era Hayraddin şi spre a le da 
de veste în acelaşi timp despre primejdia ce-l ameninţa 
pe ocrotitorul lor, episcopul, din pricina spiritului 
răzvrătit care domnea în oraşul său, Liege. 

Quentin tocmai luase această hotărâre când ajunse 

la poarta principală a castelului; el îi găsi la masă, în 
sala mare, pe toţi comesenii, adică pe clericii din 
subordinele episcopului, pe ofiţerii casei episcopale şi 
pe străinii de rang inferior aceluia de primă nobleţe. Îi 
fusese totuşi rezervat un loc în capul mesei, lângă 
capelanul episcopului, care îl salută cu vechea glumă 
din colegii tarde sero venientibus ossa“t, dar care se 
îngriji să-i umple farfuria cu bunătăţi pentru a dezminţi 
acest dicton despre care scoţienii spun că este o glumă 
prea puţin hazlie sau cel puţin nemistuibilă. 

Pentru a nu fi bănuit de proastă creştere, Quentin 
povesti pe scurt vâlva stârnită în oraş când se 
descoperise că el făcea parte din garda scoțiană a lui 
Ludovic, şi se strădui să dea povestirii sale o 
întorsătură comică, spunând că scăpase de încurcătură 
graţie unui burghez rotofei din Liege şi drăgălaşei sale 
fiice. 

Dar cei de faţă ascultau cu prea multă luare-aminte 
povestirea sa pentru a râde de acea glumă. Toţi se 
opriră din mestecat în timp ce Quentin povestea 
păţania lui, şi când sfârşi, se aşternu o tăcere adâncă, 
pe care cel dintâi o întrerupse majordomul, spunând 
încet şi trist: „Facă Domnul să vedem aici cele o sută 
de lănci din Burgundia!” 

— De ce aştepţi cu atâta nerăbdare sosirea lor? 
întrebă Quentin. Aveţi în castel mulţi soldaţi de 
meserie, iar duşmanii dumneavoastră nu sunt decât o 
gloată dintr-un oraş turbulent, care o va lua la fugă 
îndată ce are să vadă fluturând o flamură deasupra 
unor Şiruri de soldaţi. 

— Dumneavoastră nu-i cunoaşteţi pe locuitorii din 

Liege, răspunse capelanul. Se poate spune despre ei, 
ca şi despre cei din Gand, că sunt oamenii cei mai 
aprigi şi mai nestăpâniţi din Europa. De două ori a 
înăbuşit ducele de Burgundia răzvrătirile lor împotriva 
episcopului; de două ori i-a pedepsit cu asprime, i-a 
lipsit de privilegii, le-a ridicat steagurile şi şi-a arogat 
asupra lor drepturi şi servituţi pe care nu le-a cunoscut 
niciodată un oraş liber al imperiului. Ba, nu-i mult de 
când i-a înfrânt sângeros aproape de Saint Tron, cu 
care prilej oraşul Liege a pierdut aproape şase mii de 
oameni, care ucişi de sabie, care înecaţi în timp ce 
fugeau. Pentru ca să nu se mai poată răscula cu alt 
prilej, ducele Carol n-a vrut să intre în oraş prin vreuna 
din porţi, ci a poruncit să se dărâme o parte din zidul 
oraşului şi a intrat în Liege prin spărtură, ca un 
cuceritor, cu viziera lăsată, cu lancea în cumpănire, în 
fruntea călăreţilor săi. 

Ei bine, cei din Liège erau siguri atunci că dacă nu 
le-ar fi luat apărarea tatăl lui, ducele Filip cel Bun, 
acest Carol, pe atunci conte de Charolais, ar fi dat 
oraşul lor pradă soldaţilor. Şi totuşi, în ciuda acestor 
amintiri proaspete, în ciuda acelei spărturi încă 
neastupată şi a lipsei de arme, greu de procurat, 
vederea beretei unui arcaş e îndestulătoare pentru a-i 
stârni din nou la răscoală. Să-i  cuminţească 
Dumnezeu! Dar mă tem că între o populaţie atât de 
turbulentă şi un suveran atât de aprig se va mai vărsa 
sânge. Aş vrea ca prea bunul, ca blândul meu stăpân 
să păstorească în altă parte unde să se bucure de mai 
puţine onoruri şi de mai multă linişte, căci mitra lui 
este căptuşită cu spini şi nu cu hermină! V-am spus 
atâtea lucruri, seniore străin, pentru a vă avertiza că 

dacă treburile domniei voastre nu vă rețin la 


Schönwald, aţi face mai bine să plecaţi fără întârziere, 
căci acesta este un loc din care orice om înţelept 
trebuie să se îndepărteze cât mai repede. Am aflat că 
doamnele cu care aţi venit sunt de aceeaşi părere, căci 
ele au trimis la curtea Franţei un om din suită, cu 
scrisori care, fără îndoială, vor să anunţe intenţia lor de 
a pleca de aici în căutarea unui adăpost mai sigur. 


XX 
BILETUL 


Te du - ești om doar dacă 

om doreşti să fii. 

Altfel cel mai nemernic 

dintre slugi eu te socot, 

nevrednic de-a Fortunei mângâiere. 
A DOUĂSPREZECEA NOAPTE 


ând se strânse masă, capelanul, care părea că 

începuse să-l îndrăgească pe Quentin sau care 

poate dorea să afle mai multe amănunte în 
privinţa întâmplării de dimineaţă, îl conduse într-o 
încăpere retrasă, ale cărei ferestre dădeau într-o parte 
spre grădină; văzând că oaspetele său nu-şi mai lua 
ochii dintr-acolo, îi propuse lui Quentin să coboare ca 
să vadă arbuştii străini, ciudaţi, cu care episcopul îşi 
înfrumuseţase grădina. 

Quentin se scuză, spunând că nu doreşte să fie 
indiscret, şi povesti despre observaţia pe care o 
primise de dimineaţă. Capelanul zâmbi şi spuse că era 
într-adevăr o dispoziţie veche în legătură cu grădina 

un zâmbet, se petrecea pe vremea când reverendul 
pater era un tânăr prinţ și prelat în vârstă nu mai mult 
de treizeci de ani şi când multe frumoase doamne 
veneau la castel pentru a găsi aici consolări spirituale; 
pe atunci trebuia - spuse el, lăsând ochii în pământ şi 
zâmbind, pe jumătate cu nevinovăție, pe jumătate 
maliţios, cu înţeles - ca acele doamne penitente, 
găzduite în încăperile în care locuieşte acum nobila 
canonesă, să aibă unde să iasă la aer fără a fi 
stânjenite de privirile profanilor; dar în ultimii ani, 
adăugă el, această interdicţie, fără a fi fost desfiinţată 
formal, a căzut cu totul în desuetudine şi ea nu 
subsistă decât ca o superstiție în creierul unui bătrân 
gentilom de cameră. Dacă doriţi, adăugă el, vom 
cobori îndată şi vom vedea dacă ne opreşte cineva sau 
nu. 

Nimic nu putea fi mai plăcut pentru Quentin decât 
perspectiva de a intra fără oprelişte în acea grădină. 
De aici, graţie unora din acele întâmplări fericite care 
până atunci îl sprijiniseră în dragostea lui, nădăjduia să 
intre în legătură cu fiinţa iubită, sau cel puţin s-o 
zărească în balcon, la fereastra unui turn, sau în alt loc 
potrivit, aşa cum se întâmplase la hanul Fleur-de-Lys, 
aproape de Plessis, sau în turnul Delfinului, chiar la 
castel. Oricare ar fi fost locul în care se găsea, Isabelle 
părea hărăzită să fie pentru el doamna din turn. 

Când Durward cobori în grădină cu noul său prieten, 
acesta părea un filozof terestru, preocupat în întregime 
de lucruri pământeşti, în timp ce ochii lui Quentin, dacă 
nu contemplau cerul, ca aceia ai unui astrolog, cel 
puţin dădeau ocol, de jur împrejur, ferestrelor, 
balcoanelor şi îndeosebi turnuleţelor care ieşeau în 

afară în toate colţurile, din linia zidurilor vechiului 
edificiu, spre a descoperi făptura dorită. 

Cufundat în această îndeletnicire, tânărul 
îndrăgostit asculta destul de nepăsător dacă 
într-adevăr auzea ceva, numele plantelor, al ierburilor 
şi al arbuştilor pe care îi arăta venerabilul său însoțitor: 
cutare plantă era prețioasă fiind de primă utilitate în 
medicină; cutare era şi mai prețioasă pentru că dădea 
o aromă foarte plăcută mâncărurilor, o a treia, cea mai 
prețioasă dintre toate, fiindcă poseda singurul merit de 
a fi foarte rară. Trebuia totuşi să acorde o oarecare 
atenţie acestor explicaţii, ceea ce păru atât de greu 
pentru tânărul scoţian, încât ar fi dorit arzător să-l 
trimită la dracu pe îndatoritorul naturalist şi tot regnul 
vegetal. În sfârşit îl scăpă dangătul unui clopot, care-l 
chema pe capelan la o îndatorire religioasă oarecare. 

Capelanul ceru tânărului său prieten o sumedenie 
de scuze fără rost asupra necesităţii în care se găsea 
de a-l părăsi şi sfârşi prin a-i da asigurarea plăcută că 
poate să se plimbe prin grădină până la cină fără prea 
mare primejdie de a fi stânjenit. 

— Aici - spuse el - îmi pregătesc întotdeauna 
predicile, pentru că sunt mai puţin stingherit de vizitele 
străinilor. Am să rostesc îndată una din aceste predici 
în capelă. Dacă doriţi, mi-aţi face plăcere să veniţi şi 
dumneavoastră. Se spune că am oarecare talent... dar 
slavă aceluia care mi l-a hărăzit! 

Quentin îşi ceru iertare că n-o să poată veni în seara 
aceea, spunând că are o durere cumplită de cap, 
pentru care cel mai bun leac e să stea în aer liber, în 
sfârşit, binevoitorul prelat îl lăsă singur. E lesne de 
închipuit că, privind din nou, mult mai în voie fiecare 

Eat sau uşă care dădea în grădină, el le cercai 
îndeosebi pe acelea care se găseau aproape de mica 
poartă prin care o văzuse pe Marthon conducându-l pe 
Hayraddin, după cum pretindea acesta, în încăperile 
conteselor. Dar deşi iscodea totul cu ochi ageri şi 
trăgea încordat cu urechea, nici un zgomot nu veni 
până ce se înseră, nu zări nici o mişcare care să 
contrazică sau să confirme ceea ce îi spusese 
boemianul. Abia atunci simţi Quentin, fără să-şi dea 
bine seama de ce, că o plimbare mai îndelungată prin 
grădină putea să nu fie privită cu ochi buni sau să dea 
de bănuit. 

Tocmai când se hotărâse să plece şi dădea un ultim 
ocol cu ochii spre ferestrele care îl atrăgeau atât, auzi 
deasupra capului său un zgomot uşor, ca al cuiva care 
tuşea cu precauţie pentru a-i atrage atenţia, fără ao 
stârni pe a celorlalţi. Ridicând ochii pe cât de bucuros 
pe atât de uimit, Quentin văzu deschizându-se o 
ferestruică; în ea se arătă o 
mână de femeie care dădu 
drumul unui bilet; acesta 
căzu peste o tufă de 
rosmarin care se înălța la 
piciorul zidului. Precauţia cu 
care i se aruncase acest 
bilet îl obligă să-l citească 
cu tot atâta prudenţă, 
ferindu-se de priviri. 
Grădina, mărginită pe două 
laturi, după cum am spus, 
de clădirile palatului, era 
dominată în mod firesc de 

ferestrele multor încăperi. Dar nu departe se găsea o 
stâncă cu un fel de grotă pe care capelanul i-o arătase 
foarte încântat. Ca să ia biletul, să-l ascundă în sân şi 
să alerge spre acel ascunziş, fu o chestiune de o clipă. 
Acolo, deschise  preţioasa hârtie, binecuvântând 
amintirea călugărilor de la Aberbrothick, prin a căror 
strădanie era acum în stare, să-i poată înțelege 
conținutul. 
Rândul cel dintâi cuprindea această recomandare: 


„Citeşte-l în taină”. 
Apoi urma: 


„Ceea ce ochii dumitale au exprimat cu prea multă 
îndrăzneală, ai mei au înţeles poate cu prea multă 
uşurinţă. Dar o prigoană nedreaptă indârjeşte victima 
și ar fi mai bine să mă încredințez recunoştinței unuia 
singur, decât să rămân obiectul urmăririi mai multora. 
Norocul îşi are tronul pe o stâncă, dar vitejii nu se tem 
să se cațere până la el. Dacă îndrăzneşti să faci ceva 
pentru cineva care riscă mult, mâine dimineaţă, în zori, 
treci prin grădina aceasta purtând la beretă un penaj 
albastru-alb. Până atunci, nu mai aştepta alte lămuriri. 
Steaua dumitale, se spune, ti-a hărăzit măreții, şi te-a 
dispus la recunoştinţă... adio, fii credincios, prompt şi 
hotărât, şi nu te îndoi de noroc”. 


În bilet fusese împăturit un inel cu un mare diamant 
pe care era gravat vechiul blazon al casei de Croye în 
formă de romb. 

Primul simţământ al lui Quentin în această clipă fu 

un extaz neîntinat, o bucurie şi o mândrie care păreau 
să-l ridice până la stele... o hotărâre de a izbândi sau a 
muri. Nu se gândea la numeroasele piedici care se 
ridicau între el şi ţinta dorințelor sale, decât pentru a le 
dispreţui. 

Cufundat în această încântare şi neputând suporta 
nimic care ar fi putut să-i distragă gândurile chiar şi 
pentru o clipă de la un atât de euforic subiect de 
contemplare, Durward se grăbi să intre în castel şi, 
pretextând ca şi mai înainte că îl doare capul pentru a 
nu lua parte la cină împreună cu membrii casei 
episcopului, îşi aprinse lampa şi se retrase în camera în 
care era găzduit pentru a citi şi reciti preţiosul bilet şi 
pentru a săruta de mii de ori nu mai puţin preţiosul 
inel. 

Dar aceste simţăminte înalte nu puteau să rămână 
multă vreme la un asemenea diapazon extatic. Un 
gând supărător începu să-i apese sufletul, deşi se 
străduia să-l alunge ca pe o ingratitudine - ba chiar ca 
pe o blasfemie. Sinceritatea acelei mărturisiri nu 
vestea ea oare din partea aceleia care o făcea mai 
puţină  gingăşie decât corespundea  sublimelor 
simţăminte romantice de adorare în care o învăluise 
până atunci pe contesa Isabelle? Abia i se strecuraseră 
în cap aceste gânduri neplăcute, că el se şi grăbi să le 
înăbuşe, să le răpună cum ar fi răpus o viperă 
înspăimântătoare care s-ar fi furişat şuierând în 
culcuşul lui. Era oare demn de el, de el, căruia i se 
făcea o asemenea favoare, pentru care o femeie de un 
rang atât de înalt coborâse din sfera ei, s-o osândească 
pentru un act grațios fără de care n-ar fi îndrăznit 
niciodată să-şi ridice ochii până la ea? Averea şi 

naşterea ei nu o scuteau, oare, în situaţia în care se 
găsea, de regula obişnuită care prescrie tăcere unei 
femei până ce iubitul a vorbit cel dintâi? Acestor 
argumente pe care le rânduia cu înverşunare în 
silogisme, mărturisindu-şi-le lui însuşi, vanitatea lui le 
opunea poate un altul, căruia nu cuteza să i:se 
abandoneze cu aceeaşi francheţă nici chiar raţional: 
meritul făpturii iubite îngăduia poate unei doamne să 
se îndepărteze puţin de regulile generale; şi la urma 
urmei, ca şi în cazul lui Malvolio, erau destule exemple 
asemănătoare în cronici. Umilul scutier, despre care 
tocmai citise, era ca şi el un gentilom fără domenii şi 
mijloace de existenţă şi totuşi mărinimoasa prinţesă a 
Ungariei îi dăduse, fără a-şi face scrupule, dovezi de 
afecţiune mai pozitivă decât biletul pe care îl primise 
el: 


Bine-ai venit, scutier iubit, 
O, dac-ai şti cât te-am dorit; 
Trei sărutări ți-oi dărui 

ȘI bani de aur şase mil. 


Şi aceeaşi poveste adevărată îl făcea pe regele 
Ungariei să spună: 


Am cunoscut atâția paji 
Ajunşi chiar prinți prin mariaj. 


Astfel că, judecând totul cu  mărinimie, cu 
generozitate, Quentin se împăca în el însuşi cu linia de 
conduită a contesei, care îi făgăduia un dar atât de 
înalt. 

Dar acest scrupul fu urmat de un altul şi mai greu 
de alungat. Trădătorul  Hayraddin rămăsese în 
încăperile doamnelor, după cât îşi închipuia el, mai 
bine de patru ceasuri şi, după felul în care se lăudase 
că are o mare înrâurire asupra soartei lui Durward, ce 
ar fi putut să-l asigure că această întâmplare nu era 
rezultatul uneltirilor sale, şi dacă era astfel, nu 
ascundea ea oare vreun nou vicleşug al acelui ticălos, 
poate pentru a o răpi pe Isabelle de sub ocrotirea 
venerabilului episcop? Acest lucru trebuia cercetat mai 
îndeaproape, deoarece Quentin simţea faţă de acest 
om o silă tot atât de mare ca şi neruşinarea fără 
pereche cu care acesta îşi mărturisise nelegiuirea, 
neputând să creadă că un lucru în care era amestecat 
acel om ar fi putut să ajungă vreodată la un sfârşit 
fericit. 

Aceste felurite gânduri se rostogoleau prin mintea 
lui Quentin ca nişte nori plumburii, urâţind şi 
întunecând frumoasa privelişte pe care închipuirea sa 
o zugrăvise la început, şi el nu putu să închidă ochii 
toată noaptea. În zori, şi chiar cu un ceas înainte, se 
afla în grădina castelului, unde acum nu-l mai oprea 
nimeni nici să intre, nici să rămână. Purta la beretă 
pene în culorile prescrise în măsura în care putuse să 
facă rost de ele într-un timp atât de scurt. Trecură 
aproape două ceasuri fără ca prezenta lui să fie 
remarcată; în sfârşit auzi câteva acorduri de lăută; o 
fereastră ce se afla deasupra porţii prin care Marthon îl 
introdusese pe Hayraddin se deschise, şi Isabelle re ivi 
în cadrul ei, în toată strălucirea frumuseţii sale 
feciorelnice. Ea îl salută, pe jumătate prietenoasă, pe 
jumătate rezervată şi, îmbujorându-se la vederea 

reverenţei adânci şi elocvente cu care el răspunse la 
curtoazia ei, închise fereastra şi dispăru. 

Zorile zilei şi vinul nu ar fi putut să-i dea o bucurie 
mai mare! Autenticitatea biletului era sigură - 
rămânea doar să ştie ce urma; dar în privinţa aceasta 
frumoasa care-i scrisese nu-i dăduse nici o indicație. 
De altminteri nu o ameninţa nici o primejdie imediată. 
Contesa se afla într-un castel puternic întărit, sub 
ocrotirea unui prinţ tot atât de respectabil prin puterea 
lui seculară, pe cât de venerabil prin autoritatea 
eclesiastică; nu se vedea deci nici o necesitate, niciun 
prilej care să-l amestece într-o aventură pe înflăcăratul 
scutier; era destul ca el să fie gata a-i executa ordinele 
de îndată ce acestea îi vor fi fost comunicate. Dar 
soarta hotărâse să-l cheme la acţiune mai curând 
decât bănuia. 

În cea de a patra noapte după sosirea sa la 
Schönwald, Quentin se pregăti să trimită înapoi a doua 
ZI, la curtea lui Ludovic, pe cel de al doilea dintre 
oamenii care-l însoţiseră în călătorie, cu scrisori către 
unchiul lui şi către lord Crawford, prin care îi vestea că 
nu mai rămâne în serviciul Franţei, fapt îndreptăţit de 
toate regulile onoarei şi ale înţelepciunei, de trădarea 
la care fusese expus prin instrucţiunile secrete date lui 
Hayraddin. Apoi el adormi legănat de visurile roze care 
flutură în jurul culcuşului unui tânăr când el iubeşte cu 
tandreţă şi crede că dragostea sa e împărtăşită din 
plin. 

Dar visurile lui Quentin, care la început fuseseră 
înrâurite de gândurile fericite cu care adormise, 
începură încet-încet să capete o înfăţişare fioroasă, 
înspăimântătoare. Se făcea că se plimbă cu contesa 

Isabelle pe malul unui lac liniştit, aşa cum era acela din 
valea lui natală, şi el îi vorbea de dragostea sa, fără a 
se gândi la piedicile ce se ridicau între ei. Ascultându.-l, 
Isabelle se îmbujora şi zâmbea, aşa cum ar fi putut el 
să se aştepte după diapazonul biletului pe care, 
adormit sau treaz, îl purta mereu lângă inima lui. Dar 
scena se schimbă deodată, trecând de la vară la iarnă, 
de la linişte la furtună; vânturile începură să mugească 
şi valurile se ridicară cu atâta turbare învolburată, de 
parcă demonii apei şi ai văzduhului îşi disputau într-o 
încăierare înverşunată împărăţia lor clocotitoare. Apele 
umflate amenințau să le taie orice retragere, în timp ce 
furtuna se înteţea aruncând valurile unele împotriva 
altora, părând că fac rămânerea lor acolo cu neputinţă. 
Zbuciumul stârnit de această primejdie închipuită îl 
trezi. 

Deschise ochii. Cu toate că peripeţiile visului său 
pieriseră pentru a face loc realităţii, vuietul care 
pesemne că îl prilejuise îi răsuna mereu în urechi. 

Cea dintâi pornire a sa fu să se ridice în capul 
oaselor şi să asculte cu nelinişte larma care dacă ar fi 
fost aceea a unei furtuni, ar fi întrecut cele mai 
înspăimântătoare uragane care s-au  prăpăstuit 
vreodată din munţii Grampiani; după câteva clipe îşi 
dădu însă seama că acel vuiet nu era stârnit de furia 
elementelor naturii, ci de mânia oamenilor. 

Sări din pat şi alergă la fereastră. Aceasta dădea 
spre grădină şi aici totul era liniştit; deschizând 
fereastra păru şi mai vădit după strigătele care-i izbiră 
urechile, că zidurile castelului erau împresurate şi 
atacate de duşmani numeroşi şi hotărâți. Îşi adună în 
grabă hainele şi armele şi, în timp ce se îmbrăca cu 

toată graba pe care i-o îngăduiau întunericul şi uluiala, 
auzi pe cineva bătând în uşă. Întrucât Quentin nu 
răspunse de îndată, uşa, foarte subţire, fu dată de 
perete, şi necunoscutul în care, după vorbă recunoscu 
pe boemianul Hayraddin Maugrabin, intră în cameră. O 
feştilă prinsă într-un opaiţ pe care-l ţinea în mână 
scotea o flăcăruie întunecata şi roşiatică, cu ajutorul 
căreia aprinse un felinar pe care-l scoase din sân. 

— Horoscopul soartei dumneavoastră - îi spuse el 
cu hotărâre lui Durward fără a-l saluta - atârnă de 
hotărârea pe care o s-o luaţi într-un minut de acum 
înainte. 

— Ticălosule! strigă Quentin drept răspuns. 
Împrejurul nostru mişună trădarea şi oriunde e trădare 
tu trebuie neapărat să-ţi ai partea. 

— Sunteţi nebun, răspunse Maugrabin. Eu n-am 
trădat pe nimeni niciodată decât pentru a avea un 
câştig din asta. De ce v-aş trăda, de vreme ce pot 
câştiga mai mult din salvare, decât din nimicirea 
dumneavoastră? Ascultaţi o clipă, dacă puteţi, glasul 
cugetului, înainte ca lovitura prăpădului şi a morţii să 
răsune în urechea dumneavoastră. Locuitorii din Liege 
s-au răsculat. Guillaume de la Marck cu ostaşii lui e în 
fruntea lor. Dacă s-ar afla aici mijloace de împotrivire, 
numărul lor şi înverşunarea lui le-ar copleşi; dar nu 
sunt câtuşi de puţin. Dacă vreţi să vă scăpaţi contesa 
şi nădejdile dumneavoastră, urmaţi-mă, în numele 
aceleia care v-a trimis un diamant pe care sunt săpaţi 
trei leoparzi! 

— Arată-mi drumul, strigă Quentin înfrigurat. Când 
e vorba de ea înfrunt orice primejdie. 

— În felul cum am să pun treburile la cale - spuse 

boemianul - n-o să fie nici o primejdie, dacă o să vă 
stăpâniţi mâna ca să nu se amestece acolo unde nu vă 
priveşte; la urma urmei ce vă pasă dacă episcopul, aşa 
cum îl numesc ei, îşi ucide turma sau dacă turma îşi 
ucide păstorul! Ha, ha, ha, urmaţi-mă, dar cu grijă şi 
răbdare; struniţi-vă îndrăzneala şi încredeţi-vă - în 
înţelepciunea mea: atunci datoria recunoştinţei mele 
are să fie plătită şi o să aveţi o contesă ca soţie. Să 
mergem. 

— Te urmez, spuse Quentin scoţându-şi sabia. Dar 
dacă am să văd cel mai uşor semn de trădare, capul şi 
trupul tău vor fi în aceeaşi clipă la trei paşi unul de 
altul! 

Fără a mai spune o vorbă, boemianul, văzând că 
tânărul e complet echipat şi gata de plecare, cobori 
scările în fugă înaintea lui şi păşi repede prin felurite 
coridoare, ieşind în mica grădină. Pe această parte a 
palatului abia de se vedea o lumină, abia de se auzea 
un zgomot oarecare; dar îndată ce Quentin ajungea la 
un loc deschis, larma care vuia de partea cealaltă a 
castelului era de zece ori mai desluşită şi el putu să 
audă felurite strigăte războinice: „Liege! Liege! 
Sanglier! Sanglier!” scoase de atacatori în timp ce 
strigătul: „Maica Domnului pentru prinţul episcop!” se 
înălța mai slab, aproape stins din gurile soldaţilor 
prelatului, care, deşi luaţi pe neaşteptate de atacul 
neprevăzut, alergaseră la ziduri, pentru a apăra 
cetatea. 

În pofida firii sale războinice, interesul pe care i-l 
stârnea lupta era aproape inexistent pentru Durward în 
comparaţie cu acela pe care i-l inspira soarta Isabellei 
de Croye. Avea toate motivele să creadă că această 

soartă ar fi fost îngrozitoare dacă fata ar fi căzut în 
mâinile brigandului crud şi destrăbălat care, după cât 
se părea, asalta în clipa aceea porţile castelului. El se 
împăcă în sine cu ajutorul pe care i-l dădea boemianul, 
aşa cum un bolnav într-o stare deznădăjduită nu refuză 
leacurile date de şarlatani şi de ticăloşi, şi-l urmă de-a 
curmezişul grădinii, hotărât să-i străpungă inima sau 
să-i zboare capul de pe umeri la cel mai mic semn de 
trădare. Hayraddin părea să-şi dea seama şi el că viaţa 
îi atârna de un fir de păr, căci îndată ce intră în 
grădină, renunţă la zeflemeaua şi la batjocurile sale 
obişnuite, ca şi când ar fi jurat să se poarte cu 
modestie, curaj şi energie. 

La o bătaie uşoară a lui Hayraddin în poarta care 
ducea spre încăperile doamnelor se iviră două femei 
înfăşurate în văluri lungi de mătase neagră care atunci, 
ca şi astăzi, erau purtate de femei în Ţările de Jos. 
Quentin oferi braţul său uneia din ele care se agăţă 
tremurând de el, cu atâta înfrigurare încât dacă ar fi 
fost mai grea, le-ar fi întârziat foarte mult retragerea. 
Boemianul care o însoțea pe doamna cealaltă o luă 
drept spre poarta din zidul grădinii, care dădea spre 
şanţ; aproape de zid era priponită mica luntre cu 
ajutorul căreia, deunăzi, îl văzuse ieşind din castel pe 
boemian. 

Când ajunseră acolo, strigătele şi larma de-o 
violentă triumfătoare păreau să anunţe că zidurile 
castelului erau pe punctul de a fi cucerite. Acest vuiet 
răsună atât de dureros în urechile lui Quentin, încât el 
nu putu să se împiedice de a striga: 

— Dacă sângele meu n-ar fi închinat întru totul 
îndeplinirii datoriei de faţă, aş zbura înapoi spre ziduri, 

luptând cu credință alături de bunul episcop şi aş 
amuţi pe câțiva din acei câini în ale căror gâtlejuri 
colcăie răzvrătirea şi pofta de pradă! 

În timp ce el vorbea, doamna, al cărui braţ era încă 
sprijinit de al său, îl strânse uşor spre a-i da să 
înţeleagă că ea era un ţel mai potrivit al cavalerismului 
său decât apărarea castelului Schânwald, în timp ce 
boemianul strigă destul de tare spre a fi auzit: 

— lată ceea ce înseamnă cu adevărat înflăcărarea 
creştină: să te gândeşti să te întorci spre a lupta, când 
dragostea şi bogăţia cer să fugim cât mai repede. Hai, 
hai - grăbiţi pasul. Ne aşteaptă nişte cai în desişul 
acela de sălcii. 

— Nu sunt decât doi cai, spuse Quentin, care îi 
zărise în lumina lunei. 

— Tot ceea ce am putut să aduc fără a trezi 
bănuieli. De altfel e de ajuns, răspunse boemianul. 
Dumneavoastră amândoi trebuie să călăriţi spre 
Tongres, cât mai e încă deschis drumul. Marthon o să 
rămână cu femeile din şatra noastră cu care se 
cunoaşte bine. Aflaţi că Marthon este o fiică a şatrei 
noastre care n-a rămas printre dumneavoastră decât 
pentru a ne fi de folos când are să se ivească prilejul. 

— Marthon! strigă contesa, privind spre femeia cu 
văl care le însoțea şi scoțând un strigăt de uimire. Deci 
aceasta nu e ruda mea? 

— Nu este decât Marthon, răspunse Hayraddin. 
lertaţi-mă pentru această mică dezamăgire. N-am 
îndrăznit să le răpesc pe ambele doamne de Croye 
Mistreţului din Ardennes. 

— Ticălosule! strigă Quentin mânios. Nu este însă... 
nu poate fi prea târziu. Mă duc înapoi s-o salvez pe 

contesa Hameline. 

— Hameline! murmură doamna cu glas tulburat. Ea 
este la braţul dumitale şi-ţi mulţumeşte că ai salvat-o. 

— Ce?! Cum!? Ce însemnează asta? strigă Quentin 
trăgându-şi braţul cu mai putină cuviinţă decât ar fi dat 
dovadă în orice altă clipă fată de o femeie, oricare ar fi 
fost aceasta. Atunci contesa Isabelle a rămas la castel? 
Adio... adio... 

În clipa când el se întoarse brusc ca s-o ia la goană 
spre castel, Hayraddin îl opri. 

— Ascultaţi-mă, ascultaţi-mă - îi strigă el - alergaţi 
la moarte! La toţi dracii, pentru ce purtaţi culorile 
doamnei celei vârstnice? N-am să mă mai încred 
niciodată în mătasea albastră şi albă. Doar are destulă 
zestre, juvaeruri, aur şi, zice-se, chiar drepturi asupra 
unui comitat. 

În timp ce vorbea astfel, întretăiat, boemianul se 
lupta cu tânărul pentru a-l ţine pe loc; acesta puse 
mâna pe pumnal spre a scăpa din strânsoare. 

— A-ha! Asta-i! strigă  Hayraddin dându-i 
drumul. Ei bine, duceți-vă, duceți-vă şi să vă 
însoțească diavolul, dacă o fi vreunul! 

Îndată ce scăpă din strânsoare, scoțianul o luă la 
fugă înapoi spre castel, cu iuțeala vântului. 

Hayraddin se întoarse atunci spre contesa 
Hameline, care se lăsase să cadă la pământ pradă 
ruşinii, spaimei şi tulburării. 

— Am făcut o greşeală! spuse el. Ridicaţi-vă, 
doamnă, să mergem: vă asigur că înainte de a se 
lumina de ziuă va găsesc un soţ mai galant decât acest 
tânăr mulieratic. Dacă n-o să vă ajungă unul, vă fac 
rost de douăzeci. 

Contesa Hameline era tot atât de aprinsă în 
pasiunile ei, precum era de deşartă şi de slabă la 
minte. Ca mulţi alţii, ea îşi îndeplinea destul de bine 
îndatoririle obişnuite ale vieţii; dar într-o încercare ca 
aceea prin care trecea, era în întregime neputincioasă 
să facă altceva decât să se zbuciume în tânguieli 
zadarnice şi să-l învinuiască pe Hayraddin, făcându-l 
hoţ, rob josnic şi mârşav, înşelător, ucigaş. 

— Spuneţi-mi zingaro - răspunse el liniştit - şi veţi 
spune totul într-un singur cuvânt. 

— Monstrule! Mi-ai spus că stelele au hotărât 
căsătoria noastră - tu m-ai făcut să-i scriu! Oh! 
Nenorocită ce sunt! strigă nefericita contesă. 

— Ele hotărâseră, răspunse boemianul. Rămânea 
doar ca cele două părţi să încuviinţeze acest lucru. 
Credeţi dumneavoastră că binecuvântatele zodii pot 
căsători oamenii fără voia lor? Am fost înşelat de 
blestematele voastre galanterii creştine, de jocurile 
voastre prosteşti cu panglici şi hatăâruri - dar mi se 
pare că tânărul doreşte viţica în locul vacii - şi cu asta 
basta. Ridicaţi-vă şi urmaţii-mă. Aflaţi că nu pot să 
sufăr nici smiorcăielile şi nici leşinurile. 

— N-am să mă mişc de aici, spuse contesa cu un 
aer hotărât. 

— Pe strălucitorul Welkin, o să mergeţi, totuşi, 
strigă Hayraddin. Vă jur pe tot ceea ce au crezut 
vreodată nebunii din lumea asta, că aveţi de-a face cu 
un om care s-ar sinchisi prea puţin dacă v-ar despuia, 
v-ar lega de un copac şi v-ar lăsa în voia soartei. 

— Destul, spuse Marthon, luând apărarea contesei. 
Cu voia ta, nu i se va întâmpla aşa ceva. Am asupra 
mea un cuţit ca şi tine şi mă pot folosi de el. Este o 

femeie bună, deşi puţin cam într-o parte! Şi 
dumneavoastră, doamnă, ridicaţi-vă şi urmaţi-ne. S-a 
făcut o greşeală - totuşi înseamnă ceva să scapi de 
acolo teafăr şi nevătămat. Sunt destui oameni în castel 
care ar da toate bogăţiile lumii pentru a se afla upak 
suntem noi acum. 

În timp ce Marthon vorbea, o larmă în care 
strigătele de izbândă se amestecau cu răcnete de 
spaimă şi de deznădejde răbufni până la ei din castelul 
Schonwald. 

— Ascultaţi, doamnă - spuse Hayraddin - şi fiţi 
mulţumită că, nu v-aţi alăturat glasul îngrozit acelui 
vălmăşag. Aveţi încredere în mine, am să mă port cu 
dumneavoastră cinstit; stelele au să-şi ţină cuvântul şi 
au să vă găsească un soţ bun. 

Ca o sălbăticiune sleită de oboseală şi îmblânzită de 
spaimă, contesa Hameline se lăsă în voia călăuzelor 
sale ca s-o ducă pe drumul pe care doreau. Atât de 
mare era tulburarea din sufletul ei şi istovirea trupului, 
încât cei doi vrednici însoțitori ai ei, care mai curând o 
târau decât o însoțeau, începură să vorbească fără a 
se feri şi fără ca ea să pară că înţelege ceva. 

— Tot timpul m-am gândit că cele ce ţi-ai pus în 
gând erau o prostie, spuse Marthon. Dacă te-ai fi 
străduit să-i uneşti pe cei doi tineri, fireşte că am fi 
putut să nădăjduim c-au să ne fie recunoscători şi să 
ne aciuăm şi noi în castelul lor. Cum de ţi-a trăsnit prin 
minte că un tânăr atât de chipeş se gândeşte la o 
căsătorie cu nebuna asta vârstnică! 

— Rizpah - răspunse Hayraddin - ai purtat un nume 
creştin şi ai locuit în sălaşurile acestor oameni fără 
minte, aşa că nu mă miră că ai început să le 

împărtăşeşti nebuniile. Cum puteam eu să-mi închipui 
că el pune în cumpănă câţiva ani mai mult sau mai 
puţin, de vreme ce foloasele acestei căsătorii sunt atât 
de vădite? Şi tu ştii că n-am fi putut să hotărâm pe 
acea tânără aşezată să fugă din castel tot atât de uşor 
ca pe această contesă care ne atârnă de braţe greaca 
un sac de lână. De altminteri mi-era drag băiatul acela 
şi i-am vrut binele; căsătorindu-l cu femeia asta în 
vârstă însemna să-l fac om bogat; unindu-l cu Isabelle, 
însemna să atragă asupra lui vrăjmăşia lui de la Marck, 
aceea a Burgundiei, a Franţei, într-un cuvânt a oricui ar 
putea trage vreun folos de pe urma ei. În afară de asta, 
averea acestei proaste e alcătuită îndeosebi din aur şi 
juvaeruri, din care puteam să căpătăm şi noi ceva. Dar 
struna arcului s-a rupt şi săgeata n-a zburat. Las-o 
încurcată - o s-o ducem lui Guillaume Bărbosul. Beat 
turtă, după obiceiul lui, n-o să mai deosebească o 
contesă bătrână de una tânără. Hai, Rizpah - sus 
inima. Strălucitorul Alderbaran încă ocroteşte soarta 
fiilor pustiei! 

Vor fi inchise porțile-ndurării 
Și mânios soldatul va lovi 
Scăldându-şi mâna-n sânge, 
ştiind că-n iad 

Găsi-va izbăvire. 

arnizoana castelului Schönwald, deşi luată pe 

neaşteptate şi înfricoşată, lupta la început destul 

de bine împotriva asaltatorilor; dar mulţimea 
imensă care ieşea dintre zidurile oraşului Liege şi se 
năpustea spre ziduri ca un roi de albine, împărțea 
atenţia soldaţilor şi le slăbea curajul. 

Existau de asemeni nemulțumiri, dacă nu chiar 
trădare printre apărătorii, castelului, căci unii vorbeau 
de predare, în timp ce alţii, părăsindu-şi postul, 
încercau să fugă din castel. Mai mulţi se aruncaseră de 
pe ziduri în şanţ şi cei care se salvau înot aruncându-şi 
însemnele militare se amestecau în mulţimea pestriță 
a atacatorilor. Un mic număr, din ataşament pentru 

luptară mai departe pentru apărarea donjonului în care 
se refugiase acesta; alţii, temându-se că nu vor mai 
găsi îndurare sau împinşi de curajul deznădejdei, se 
țineau bine în câteva bastioane răzlețe şi în câteva 
turnuri ale uriaşului edificiu. Dar asaltatorii care 
puseseră stăpânire pe curţi şi pe caturile de jos ale 
clădirii se grăbeau să-i urmărească pe învinşi şi să-şi 
astâmpere setea de pradă, în vreme ce un singur 
om, ca şi când ar fi căutat moartea de care toţi 
ceilalţi fugeau, încerca să-şi croiască drum prin 
înspăimântătorul vălmăşag cu sufletul apăsat de 
temeri încă şi mai înfiorătoare decât priveliştea ce se 
desfăşura pretutindeni în fata ochilor şi a simţurilor 
sale. Oricine l-ar fi văzut pe Quentin Durward în acea 
noapte fioroasă fără a cunoaşte pricina purtării sale ar 
fi crezut că este un nebun furios; oricine ar fi ştiut ce-l 
îndemna să fie astfel, l-ar fi aşezat în numărul vitejilor 
din balade. 

Apropiindu-se de Schönwald din aceeaşi parte prin 
care ieşise, tânărul întâlni mai mulţi fugari alergând 
spre pădure, care se feriră de el ca de un duşman, 
fiindcă venea dintr-o direcţie opusă aceleia în care 
fugeau ei. Când ajunse mai aproape putu să audă şi în 
parte să vadă nişte oameni care se lăsau să alunece de 
pe zidurile grădinii în şanţurile castelului, şi alţii care 
păreau aruncaţi de pe creneluri de asaltatori. Curajul 
său nu fu clintit nici măcar pentru o clipă. Nu mai era 
timp să se gândească la luntre, chiar dacă ar fi putut 
s-o folosească; ar fi fost zadarnic să se apropie de 
portita grădinii în care se îmbulzeau numeroşi fugari, 
împinşi şi zvârliţi de cei care îi urmau, în şanţul peste 
care nu puteau trece. 

Ocolind acest loc, Quentin se aruncă în şanţ 
aproape de ceea ce se numea mica poartă a castelului; 
acolo se afla un pod mobil, încă ridicat. Se feri anevoie 
de încleştarea primejdioasă a mai multor nefericiţi care 
se înecau şi, înotând spre podul mobil, apucă unul din 
lanţurile care atârnau în jos, după care, făcând o 
sforţare din greu, se căţără deasupra apei până la 
platforma pe care era suspendat podul. În timp ce se 
căznea cu mâinile şi cu genunchii să se ridice în 
picioare, un lanzknecht se repezi la el şi ridică sabia 
însângerată gata să-i dea o lovitură de moarte. 

— Hei, camarade! strigă Quentin poruncitor. Aşa îţi 
ajuţi un prieten? Dă-mi mâna. 

Fără a răspunde ceva şi şovăind o clipă, soldatul îi 
întinse mâna şi-l ajută să se urce pe platformă. Atunci, 
fără a-i lăsa timp de gândire, scoţianul urmă tot atât de 
poruncitor: 

— Spre turnul de apus - dacă vrei să fii un om 
bogat. Tezaurul episcopului e în turnul de la apus. 

„Spre turnul de apus - tezaurul e în turnul de la 
apus!” izbucni din toate părţile. Şi jefuitorii, care 
auziseră acest strigăt, se repeziră, ca o haită de lupi 
turbaţi, către partea opusă aceleia spre care Quentin 
era hotărât să-şi facă loc pe viaţă şi pe moarte. 

Purtându-se în aşa fel ca şi când ar fi fost nu unul 
dintre învinşi, ci dintre învingători, răzbătu spre 
grădină, întâlnind acolo mai puţine piedici decât s-ar fi 
putut aştepta. Strigătul „spre turnul de la apus!” 
atrăsese într-acolo o parte dintre asaltatori, în timp ce 
cealaltă alerga la strigătele de luptă şi la sunatul 
trompetei, care îi chemau să respingă o ieşire 
deznădăjduită încercată de apărătorii unui donjon, 

care, nădăjduind să-şi croiască drum pentru a ieşi din 
castel, îl luaseră pe episcop în mijlocul lor. Quentin 
străbătu deci grădina în pas viu şi cu inima zvâcnind, 
încredinţându-se acelor puteri cereşti care-l ocrotiseră 
în numeroasele primejdii prin care trecuse până atunci, 
hotărât cu înverşunare să învingă sau să moară în 
această încercare deznădăjduită. 

Înainte de a ajunge în grădină, trei oameni se 
năpustiră asupra lui cu lăncile ridicate strigând: 

— Liege, Liege! 

Punându-se în gardă, dar fără a lovi, răspunse: 

— France, France, prieten al celor din Liege! 

— Vivat France! strigară burghezii din Liege şi 
trecură mai departe. Aceeaşi parolă se dovedi un 
talisman fată de armele a patru sau cinci din soldaţii lui 
de la Marck, care se învârteau pe acolo şi se repeziră 
spre el strigând: „Sanglier!” 

Pe scurt, Quentin începu să spere că aşa-zisa lui 
calitate de emisar al regelui Ludovic, instigator tainic al 
insurgenților din Liege şi sprijinul secret al lui 
Guillaume de la Marck, ar putea să-i fie de folos prin 
grozăviile acelei nopţi. 

Ajun gând la turnuleţ, îl trecură fiorii când găsi 
intrarea dosnică, prin care Marthon şi contesa ieşiseră 
nu de mult, astupată de numeroase cadavre. 

El târî la o parte doi dintre morţi şi tocmai trecea 
peste un al treilea pentru a intra pe poartă, când cel 
presupus mort îl trase de mantie şi-l rugă să se 
oprească şi să-l ajute ca să se ridice. Quentin tocmai 
voia să folosească un mijloc mai aspru decât lupta 
pentru a scăpa din această piedică stingheritoare, 
când omul căzut strigă: 

— Mă înăbuş în armură; sunt sindicul Pavilon din 
Liege! Dacă sunteţi de ai noştri, am să vă fac un om 
bogat - dacă sunteţi împotriva noastră, am să vă 
ocrotesc; dar nu... nu mă lăsaţi să mor ca un porc 
sugrumat! 

În mijlocul priveliştei sângeroase şi învălmăşite, 
prezenta de spirit al lui Quentin îl făcu să înţeleagă că 
acel notabil putea să aibă mijloacele de a le apăra 
retragerea. El îl ridică în picioare şi-l întrebă dacă e 
rănit. 

— Nu sunt rănit... cel puţin cred că nu, răspunse 
burghezul; dar m-am înăbuşit de tot. 

— Aşezaţi-vă pe piatra aceasta şi trageţi-vă 
răsuflarea, spuse Quentin; mă întorc numaidecât. 

— De partea cui sunteţi? întrebă burghezul, 
reţinându-l. 

— Pentru Franţa, pentru Franţa, răspunse Quentin, 
căutând să scape. 

— Cum asta! Sunteţi tânărul arcaş? exclamă 
vrednicul sindic. Nu, nu, dacă soarta a făcut să 
întâlnesc un prieten în această noapte îngrozitoare, 
n-am să-l părăsesc - fac legământ. Mergeţi unde veţi 
dori, am să vă urmez; şi dacă am să adun câţiva flăcăi 
viteji din corporaţia noastră, voi putea să vă ajut la 
rândul meu; dar ei s-au răspândit în toate părţile ca 
grăuntele. Oh, ce noapte cumplită! 

Vorbind astfel se târa încet după Quentin care, 
dându-şi seama ce folositor putea fi sprijinul unui 
personaj atât de influent, încetini pasul pentru a-l 
ajuta, deşi blestema în sinea sa această întârziere. 

In capul scării se găsea o săliţă plină cu cufere şi 
lăzi care purtau urmele jafului, căci o parte din 


conţinutul lor era răspândit pe duşumea. O lampă se 
stingea pe cămin şi arunca o lumină slabă asupra unui 
om mort sau leşinat, care zăcea pe duşumea de-a 
curmezişul căminului. 

Ca un copoi care îşi smuceşte zgarda din mâna 
stăpânului, smulgându-se din strânsoarea lui Pavillon 
atât de brusc încât aproape că era să-l dea grămadă, 
Quentin se repezi într-o clipă printr-o a doua şi apoi a 
treia odaie, aceasta din urmă părând să fie camera de 
culcare a doamnelor de Croye. Dar nu se afla nici 
ţipenie de om nici într-una, nici în cealaltă. El o chemă 
pe Isabelle mai întâi încet, apoi mai tare şi în sfârşit 
strigând deznădăjduit, dar nu primi nici un răspuns, îşi 
frângea mâinile, îşi smulgea părul, bătea din picior 
nebuneşte. Deodată, o lumină slabă care licărea 
printr-o crăpătură din perete, într-un colt întunecos al 
camerii, îl făcu să bănuiască acolo vreo ascunzătoare 
sau vreun oratoriu pitit înapoia tapiţeriei. Quentin 
cercetă peretele cu  înfrigurare. El descoperi 
într-adevăr o uşă tainică, dar ea rezistă sforţărilor sale 
turbate de a o deschide. Fără a ţine seama că ar putea 
să fie rănit, el se năpusti asupra uşii cu toată greutatea 
trupului său şi sforţarea lui, inspirată şi de nădejde şi 
de desperare, fu atât de năprasnică, încât ar fi putut să 
sfărâme şi o uşă mult mai tare. 

Dădu buzna aproape 
orbeşte într-un mic 
oratoriu unde o femeie 
îngenuncheată înaintea 
unei imagini sfinte şi 
rugându-se cu spaimă 
căzu fără cunoştinţă pe 
duşumea,  doborâtă de 
noua spaimă a acelei 
năvale neaşteptate. 
Quentin se grăbi să o 
ridice ŞI, bucuria 
bucuriilor! Era ea, aceea 
pe care alergase s-o 
salveze - contesa 
Isabelle. O strânse la 
piept - o imploră să-şi 
vină în simţiri, o îmbărbătă, spunându-i că acum se 
găsea sub ocrotirea unui om a cărui inimă şi braţ erau 
îndestulătoare pentru a o apăra de o armată întreagă. 

— Durward - şopti ea, trezindu-se din leşin, în 
sfârşit - dumneata eşti, într-adevăr? Deci mi-a mai 
rămas o speranţă? Credeam că toţi prietenii mei m-au 
părăsit în voia soartei. Să nu mă mai laşi singură 
niciodată! 

— Niciodată, niciodată! exclamă Quentin. Orice s-ar 
întâmpla, orice primejdie ar pândi, să pierd protecţia 
acestei sfinte imagini dacă n-am să împărtăşesc soarta 
dumneavoastră până ce ea va fi din nou fericită! 

— Foarte mişcător, foarte tulburător, într-adevăr! 
rosti înapoia lor un glas răguşit, întretăiat, astmatic, o 
afacere de dragoste, după cum văd. Pe sufletul meu, 

această fiinţă drăgălaşă mă înduioşează atât de parcă 
ar fi Trudchen a mea. 

— Avem nevoie mai mult decât de înduioşare din 
partea dumneavoastră, spuse Quentin, întorcându-se 
spre cel ce vorbise. Avem nevoie de sprijinul şi de 
ocrotirea dumneavoastră, meinheer Pavillon. Aflaţi-că 
această doamnă mi-a fost dată în grijă într-un mod cu 
totul special de către aliatul dumneavoastră, regele 
Franţei. Şi, dacă nu mă veţi ajuta s-o apăr de orice 
ofensă, de orice violenţă, cetatea dumneavoastră va 
pierde favoarea lui Ludovic de Valois. Îndeosebi trebuie 
apărată ca să nu cadă în mâinile lui Guillaume de la 
Marck. 

— Asta va fi greu - spuse Pavillon - căci aceşti 
ticăloşi de lanzknechti adulmecă tinerele fete ca nişte 
adevăraţi diavoli; dar am să fac cum e mai bine. Hai în 
încăperea cealaltă - acolo am să mă gândesc... Scara 
este strâmtă şi dumneata poţi să aperi uşa cu lancea, 
în timp ce eu am să mă uit pe fereastră să văd dacă 
n-aş putea cumva să adun câţiva din voinicii breslei de 
argăsitori din Liege, care sunt tot atât de credincioşi ca 
şi cuţitele pe care le poartă la cingătoare. Dar mai întâi 
descheie-mi cataramele astea, căci n-am mai purtat 
platoşă de la bătălia din Saint Tron şi acum sunt cu 
treizeci de ocale mai greu ca pe vremea aceea, dacă 
sunt bune cântarele olandeze. 

Onestul burghez se simţi foarte uşurat când scăpă 
de strânsoarea metalului. El fusese îndemnat să 
îmbrace armura mai mult de zelul său pentru cauza 
cetăţii Liege, decât de destoinicia ostăşeasca. S-a aflat 
după aceea că, împins înainte aproape fără voia lui de 
oamenii corporației sale şi ridicat pe ziduri în clipa 

când se năpusteau la asalt, magistratul fusese aruncat 
de colo până colo de fluxul şi refluxul atacului, fără a 
putea spune măcar un cuvânt, până ce, ca un lemn pe 
care valurile mării îl aruncă spre țărm în primul golf, se 
prăvălise în cele din urmă la pământ în pragul 
încăperilor doamnelor de Croye. Acolo, greutatea 
armurii sale, la care se adăuga aceea a doi oameni 
ucişi în poartă, şi care căzuseră peste el, ar fi putut să-l 
strivească încă mult timp dacă n-ar fi fost ajutat de 
Durward. 

Acelaşi spirit aprins, care în politică făcea din 
Hermann Pavillon un luptător focos şi neastâmpărat, în 
viaţa particulară avea ca rezultat mai fericit să facă din 
el un om blajin, cumsecade, deşi uneori puţin mândru, 
dar totdeauna sincer şi binevoitor. El îi spuse lui 
Quentin să aibă mare grijă de sărmana şi drăgălaşa 
yungfrau şi, după acest sfat de prisos, începu să strige 
la fereastră: „Liege! Liege pentru brava corporație a 
tăbăcarilor şi a argăsitorilor!” 

Câţiva din oamenii lui alergară la chemare şi la 
şuierul cu totul deosebit care o însoţise (fiecare breaslă 
avea un asemenea semnal de recunoaştere), mai mulţi 
alţii se alăturară acestora, şi alcătuiră o gardă sub 
fereastra din care îi chemase şeful lor, şi înaintea 
portiţei. 

Părea că lucrurile se mai liniştiseră. Orice rezistenţă 
încetase şi mai marii feluritelor categorii de asaltatori 
luau măsuri pentru a împiedica un jaf fără alegere. 
Clopotul cel mare al castelului bătu, chemând la un 
sfat de război şi vocii lui metalice, care vestea 
cetăţenilor din Liege cucerirea castelului Schönwald de 
către insurgenți, îi răspunseră toate clopotele oraşului, 

răsunetul glasurilor îndepărtate ale acestora părând să 
strige „glorie învingătorilor!” Ar fi fost firesc atunci ca 
meinherr Pavillon să iasă din fortificația lui; dar fie 
dintr-o grijă îndatoritoare fată de aceia pe care îi luase 
sub ocrotirea lui, fie pentru siguranţa propriei sale 
persoane, el se mulţumi să trimită ştafetă după 
ştafetă, poruncind lui Peterkin Geislaer, locotenentul 
lui, să vină imediat la el. 

Spre marea lui uşurare, Peterkin sosi în sfârşit; în 
toate împrejurările de seamă, fie că era vorba de 
război, de politică sau de negoţ, în omul acesta 
obişnuia Pavillon să-şi pună toată încrederea. Peterkin 
era un bărbat voinic, îndesat, cu o fată pătrată, cu 
sprâncene negre şi stufoase, indicând un caracter 
încăpățânat şi dârz - un chip de om totdeauna gata să 
dea un sfat, ca să zicem aşa. Era îmbrăcat cu un 
pieptar din piele de bivol şi purta o cingătoare lată de 
care atârna pe şold pumnalul, iar în mână ducea o 
halebardă. 

— Peterkin, dragul meu locotenent - spuse 
comandantul lui - aceasta a fost o zi, o noapte vreau 
să zic, glorioasă. Cred că de data asta eşti mulțumit, 
nu? 

— Sunt destul de mulțumit pentru că sunteți 
multumit dumneavoastră, răspunse bravul locotenent; 
deşi nu credeam că sărbătoriţi victoria, dacă vreţi s-o 
numiţi astfel, singur în hambarul ăsta, în timp ce 
sunteţi aşteptat la sfat. 

— Sunt aşteptat? întrebă sindicul. 

— Fireşte, trebuie să vă duceţi spre a apăra 
drepturile oraşului Liege care sunt în primejdie mai 
mult ca oricând, spuse locotenentul. 

— Ptiu, Peterkin! răspunse şeful lui, totdeauna 
cobeşti... 

— Cobesc? Nu... zise Peterkin; ceea ce place altora, 
îmi place şi mie întotdeauna. Doar că n-aş vrea să 
avem ca rege o barză în loc de un cocostârc, cum 
spune fabula pe care preotul de la Saint Lambert 
obişnuieşte să ne-o citească din cartea meşterului 
Esop. 

— Nu pot să ghicesc ce vrei să spui, Peterkin, zise 
sindicul. 

— Ei bine, atunci am să vă lămuresc, meister 
Pavillon: acest mistreţ, acest urs, se pregăteşte să-şi 
facă vizuina la Schönwald şi pesemne că pentru oraşul 
nostru va fi un vecin mai rău decât a fost vreodată 
bătrânul episcop, chiar mult mai rău. A început să 
înhaţe tot ce am cucerit împreună şi numai că încă nu 
s-a hotărât cum să-şi zică: prinţ sau episcop? E o 
ruşine să vezi cum îşi bat joc de bătrân, care se află în 
mâinile lor. 

— N-am să îngădui acest lucru, Peterkin, spurc 
Pavillon, împieptoşându-se. Am urât mitra, dar nu 
capul care o purta. Suntem zece contra unu pe câmpul 
de luptă, Peterkin, şi n-o să îngăduim asemenea 
blestemăţii. 

— Da, zece contra unu pe câmp, dar unul contra 
unul în castel; în afară 'de asta, Nikkel Blok, măcelarul, 
şi toată scursura mahalalelor ţin hangul lui Guillaume 
de la Marck, atât pentru Saus und Braus* (căci a dat 
cep tuturor butoaielor cu bere şi cu vin din castel), cât 
şi din pricina vechii duşmănii împotriva noastră, fiindcă 
suntem breslaşi şi ne bucurăm de privilegii. 

— Peter - zise Pavillon - să plecăm numaidecât în 
oraş. Nu stau o clipă mai mult la Schönwald. 

— Dar podurile castelului sunt ridicate, meister - 
spuse Geislaer - porţile încuiate şi păzite de 
lanzknechti; dacă am vrea să ne croim drum cu forţa, 
vlăjganii aceia, a căror meserie de fiece zi e războiul, 
ar putea să ne snopească zdravăn, pe noi care luptăm 
doar în zile de sărbătoare. 

— Dar de ce a încuiat porţile? întrebă burghezul 
neliniştit; ce rost are să ţină prizonieri nişte oameni 
cumsecade? 

— Nici eu n-aş putea spune, răspunse Peter. Am 
auzit că e vorba de nişte doamne de Croye, care au 
fugit din castel în timpul luptei. La început aceasta l-a 
făcut pe bărbos să turbeze de mânie, şi acum a turbat 
de băutură. 

Burgmeisterul aruncă spre Quentin o privire 
dezolată, părând că nu ştie ce hotărâre să ia. Nespus 
de îngrijorat, Durward, care nu scăpase un cuvânt din 
această convorbire, înţelese numaidecât că salvarea 
lui şi a Isabellei depindeau de prezenţa sa de spirit şi 
de felul cum va şti să susţină curajul lui Pavillon. El 
interveni cu îndrăzneală, ca un om care are dreptul 
să-şi spună cuvântul. 

— Mi-e ruşine - spuse el - meinheer Pavillon, să mă 
uit cum şovăiţi, neştiind ce să faceţi într-o asemenea 
situaţie. Duceţi-vă cu curaj la Guillaume de la Marck şi 
cereţi-i să vă dea o hârtie de trecere pentru a ieşi din 
castel - dumneavoastră, locotenentul dumneavoastră, 
scutierul şi fiica dumneavoastră. Nu are dreptul 
nicidecum să vă ţină prizonier. 

— Eu şi locotenentul meu - înseamnă eu însumi şi 

Peter, nu? Bine - dar cine este scutierul meu? 

— Eu, deocamdată, răspunse îndrăznețul scoţian. 

— Dumneavoastră! exclamă burghezul, nedumerit; 
dar dumneavoastră nu sunteți trimisul regelui Ludovic 
al Franței? 

— Da, dar mesajul meu este adresat magistraților 
oraşului Liège - şi numai în Liège am să-l predau. Dacă 
am să-mi arăt înaintea lui Guillaume de la Marck 
calitatea pe care o am, nu va trebui să intru în 
negocieri cu el? Şi atunci nu m-ar reţine oare pe lângă 
persoana lui? Trebuie să mă scoateţi în taină din castel 
dându-mă drept scutierul dumneavoastră. 

— Bun - scutierul meu; dar vorbeaţi despre fiica 
mea - fiica mea stă, cred, liniştită acasă, la Liege, unde 
aş vrea din tot sufletul să se afle şi tatăl ei. 

— Doamna aceasta - spuse Durward - vă va numi 
tatăl său atâta vreme cât vom fi în acest castel. 

— Şi atâta vreme cât voi mai trăi, spuse contesa, 
aruncându-se la picioarele cetăţeanului ŞI 
îmbrăţişându-i genunchii. Dacă mă veţi ajuta în aceste 
clipe îngrozitoare, nici o zi nu va trece în viaţa mea 
fără să vă onorez, fără să vă iubesc, fără să mă rog 
pentru dumneavoastră ca o fiică pentru părintele ei. 
Oh, fiţi îndurător! Gândiţi-vă că fiica dumneavoastră ar 
putea să îngenuncheze în faţa unui străin, cerându-i 
să-i ocrotească viaţa şi cinstea - gândiţi-vă la aceasta 
şi acordaţi-mi protecţia pe care aţi dori ca ea s-o 
primească! 

— Intr-adevăr - spuse bunul cetăţean, adânc mişcat 
de apelul ei patetic - mi se pare, Peter, că această fată 
drăgălaşă are ceva din privirea dulce a lui Trudchen a 
noastră. Am avut impresia asta încă de la început; şi 

acest tânăr ager, gata să-ți dea un sfat, cam aduce cu 
logodnicul lui Trudchen. Pun rămăşag pe un groş, 
Peter, că aici e vorba de o dragoste adevărată, şi că ar 
fi un păcat să n-o sprijin. 

— Ar fi şi ruşine şi păcat, spuse Peter, un flamand 
blajin din fire, cu toată înfumurarea lui; vorbind astfel, 
îşi ştergea ochii cu mâneca. 

— Atunci ea va fi fiica mea, spuse Pavillon. Să se 
înfăşoare bine în vălul său de mătase neagră; dacă nu 
se vor găsi destui tăbăcari credincioşi pentru a o 
apăra, ca fiică a sindicului lor, nu merită ca ei să mai 
aibă piele de tăbăcit vreodată. Dar, ascultați - va 
trebui să răspundem la întrebări; ce am să spun dacă 
mă întreabă ce caută fiica mea în încăierarea asta? 

— Ce-au căutat jumătate din femeile care locuiesc 
la Liege când ne-au urmat la castel, răspunse Peter; 
n-aveau alt rost aici, fireşte, decât să se afle tocmai în 
acel loc din lume unde n-ar fi trebuit să fie. Yungfrau 
Trudchen a dumneavoastră a venit ceva mai târziu 
decât celelalte, asta-i totul. 

— Minunat, exclamă Quentin. Numai să aveţi curaj 
şi să urmaţi bunul sfat al acestui domn, cinstite 
meinheer Pavillon; şi dacă o să vă ţineţi cumpătul, veţi 
săvârşi cea mai frumoasă faptă de pe timpul lui Carol 
cel Mare şi până astăzi. Dumneavoastră, scumpă 
doamnă, înfăşuraţi-vă 'bine în acest văl (un vraf de 
veşminte femeieşti zăceau răspândite pe jos) - aveţi 
încredere, şi în câteva minute vă veţi afla în libertate şi 
în siguranță.  Cinstite  meinheer - adăugă «el, 
adresându-se lui Pavillon - porniţi înainte. 

— Aşteptaţi, aşteptaţi o clipă - spuse Pavillon - am 
o bănuială! Acest de la Marck este un turbat, un 

mistreţ sadea şi ca fire şi ca nume; nu cumva tânăra 
doamnă e una din contesele de Croye? Ce se întâmplă 
dacă o descoperă şi îl apucă nebuniile? 

— Şi dacă aş fi una din aceste nefericite femei - zise 
Isabelle, gata să se arunce din nou la picioarele lui - aţi 
putea să mă respingeţi în această clipă deznădăjduită? 
Oh, de ce nu sunt într-adevăr fiica dumneavoastră, 
fiica unui sărman burghez! 

— Nu chiar atât de sărman, de loc sărman, tânără 
doamnă; noi ne plătim datoriile, spuse cetăţeanul. 

— lertaţi-mă, nobile senior, începu din nou 
nefericita fată. 

— Nu sunt nici nobil şi nici senior - răspunse 
sindicul - sunt pur şi simplu un burghez din Liege 
care-şi plăteşte poliţele cu florini buni. Dar asta n-are a 
face. Bine, fie şi contesă, am să vă apăr totuşi. 

— Acum sunteţi legat s-o apăraţi, chiar dacă ar fi şi 
ducesă - spuse Peter - de vreme ce v-aţi dat cuvântul. 

— Ai dreptate, Peter, ai foarte mare dreptate - zise 
sindicul - cum spune vechiul nostru proverb flamand: 
ein Man, ein Worth; şi acum la lucru. Trebuie să 
scăpăm de acest Guillaume de la Marck; şi totuşi, nu 
ştiu cum, sunt îngrijorat când mă gândesc la el. Dacă 
ar fi o ceremonie de la care s-ar putea lipsi, nu mi-ar 
face nici o plăcere să mă duc. 

— N-ar fi mai bine, de vreme ce vă bizuiţi pe 
oamenii adunaţi, să vă îndreptaţi spre poartă şi să vă 
croiţi drum cu forţa? îşi dădu cu părerea Quentin. 

Pavillon şi sfătuitorul lui răspunseră însă într-un glas 
că sunt împotriva unui asemenea atac îndreptat 
împotriva soldaţilor unui aliat, şi lăsară să se înţeleagă 

atât de bine cât de temerară ar fi fost o asemenea 
acțiune, încât Quentin îşi dădu seama că nu putea să 
se hazardeze cu asemenea asociați. Hotărâră, deci, să 
intre cu îndrăzneală în sala cea mare a castelului unde 
auziseră că Mistreţul Sălbatic din Ardennes stătea la 
masă, şi să-i ceară pentru sindicul din Liège şi pentru 
însoțitorii lui liberă ieşire din castel, cerere care părea 
prea îndreptăţită pentru a nu fi încuviinţată. Totuşi 
bunul burgmeister ofta privindu-şi companionii şi-i 
spuse credinciosului sau Peter: 

— lată ce înseamnă să ai o inimă pe cât de 
îndrăzneață, pe atât de slabă! Vai, Peterkin, scump mă 
costă vitejia şi omenia mea! Şi cine ştie cât de scump 
mă vor mai costa aceste virtuţi înainte ca cerul să ne 
ajute să scăpăm din acest blestemat castel Schonwald. 

In timp ce străbăteau curţile, încă presărate cu 
muribunzi şi cu morţi, sprijinind-o pe Isabelle careia i 
se  perindau prin faţa ochilor atâtea  grozăvii, 
îmbărbătând-o şi întărind-o cu glas scăzut. Quentin îi 
spuse că salvarea depindea în întregime de fermitatea 
şi de prezenţa ei de spirit. 

— Nu de a mea! Nu de a mea! - răspunse ea - ci de 
a dumitale, numai a dumitale. Oh, dacă am să scap din 
această noapte îngrozitoare, n-am să-l uit niciodată pe 
acela care m-a salvat. N-am decât o favoare să-ţi cer, 
şi te implor să mi-o acorzi, în numele virtuţii mamei 
dumitale şi al onoarei tatălui dumitale. 

— V-aş putea oare refuza ceva? murmură Quentin. 

— Să-ţi înfigi pumnalul în inima mea - spuse ea - 
decât să mă laşi captivă în mâinile acestor monştri. 

In loc de orice răspuns, Quentin strânse mâna 
tinerei contese, care părea că ar fi vrut să-i răspundă 

prin aceeaşi mângâiere, dacă i-ar fi îngăduit spaimă. 
Sprijinindu-se de tânărul său apărător, ea se îndreptă 
spre înfiorătoarea sală, precedată de Pavillon şi de 
locotenentul acestuia şi urmată de o duzină de breslaşi 
din Kurchenschaft - breasla tăbăcarilor, care alcătuiau 
un fel de gardă de onoare a sindicului lor. 

Pe măsură ce se apropiau de sală, răcnetele 
aclamaţiilor şi hohotele de râs sălbatic care răsunau 
înăuntru păreau să vestească mai curând o orgie a 
demonilor care petreceau după o izbândă asupra 
speţei umane, decât ospăţul unor muritori, care 
săvârşiseră o ispravă îndrăzneață. O stare de 
surescitare mintală pe care părea că o inspiră numai 
deznădejdea susținea curajul impus al contesei 
Isabelle; o tărie sufletească ce izvora din acea 
fatalitate amenințătoare învigora bărbăţia lui Durward, 
în vreme ce Pavillon şi locotenentul lui, făcând virtute 
din necesitate şi dând piept cu soarta ca nişte urşi 
legaţi de un stâlp, înfruntau vrând nevrând primejdia 
de moarte. 


XXII 
CHEFLII 


CADE: Unde-i Dick, casapul 
din Ashford? 

DICK: Aicea, sir. 

CADE: Căzut-au înaintea ta 
ca oile şi boli; 

şi te-ai purtat ca-n 
propriu-ți abator. 

HENRIC AL VI-LEA, 

PARTEA A l-a 


-ar putea închipui anevoie o schimbare mai 

stranie şi mai înfiorătoare ca aceea care se 

petrecuse în sala castelului Schönwald din clipa 
când Quentin cinase acolo; era într-adevăr o privelişte 
care înfăţişa, sub trăsăturile cele mai respingătoare, 
toate grozăviile războiului, ale unui război în care 
luptau îndeosebi soldaţii cei mai  necruţători, 
mercenarii unui secol barbar, oameni care prin 
obişnuinţă şi prin îndeletnicirea lor de fiecare zi se 
familiarizaseră cu tot ceea ce are mai crud şi mai 
sangeros aria sef aul fără a avea în suflet nici o 

scânteie de patriotism sau de simţ romantic, 
cavaleresc. 

În aceeaşi sală în care, cu câteva ore mai înainte, 
slujbaşii civili şi eclesiastici, aşezaţi împrejurul mesei, 
mâncau liniştiţi şi cuviincioşi, respectând un fel de 
ceremonial care făcea ca cea mai nevinovată glumă să 
nu fie rostită decât în şoaptă, în acelaşi loc unde în 
mijlocul belşugului de bucate şi de vin domnea până 
mai adineauri un decor care mergea aproape până la 
făţărnicie, se petrecea acum o scenă de dezmăţ atât 
sălbatică şi de zgomotoasă, încât dacă ar fi patronat-o 
însuşi satana şi n-ar fi fost mai deşucheată. 

În capul mesei pe jilţul care fusese adus în grabă 
din marea sală de consiliu şedea cu toată pompa 
episcopală temutul Mistreţ din Ardennes, vrednic de 
acest nume înfricoşător, părând să fie încântat de el şi 
străduindu-se să-l îndreptăţească din plin. Pe cap nu 
avea coif, dar purta greaua şi strălucitoarea armură pe 
care rareori o lăsa deoparte. Pe umeri, în loc de 
mantie, îşi aruncase pielea argăsită a unui mistreţ 
uriaş cu copitele şi colții din argint masiv. Când baronul 
era echipat, pielea capului sălbăticiunii putea fi pusă 
pe deasupra coifului sau peste capul gol, în loc de 
glugă. Astfel umbla Guillaume adesea când nu avea 
coif pe cap şi în chipul acesta o purta şi de astădată, 
având astfel înfăţişarea unei fiare îngrozitoare ce se 
strâmba în toate felurile. Trăsăturile lui n-aveau totuşi 
nevoie de asemenea strâmbături respingătoare pentru 
a-şi spori expresia firească. 

Partea de sus a capului său, aşa cum era alcătuită 
de La natură, mai că putea să înşele asupra 
caracterului său, căci atunci când nu era descoperit - 

părul lui semănând cu blana aspră, sălbatică a glugii 
sale obişnuite, pe care şi-o lăsa pe ceafă - fruntea 
înaltă, bărbătească, senină, obrajii proeminenţi şi 
rumeni, ochii mari, sclipitori, deschişi la culoare şi 
nasul coroiat ca ciocul unui vultur păreau să exprime 
curaj şi o oarecare mărinimie. Dar efectul unor 
asemenea trăsături fericite era în întregime zădărnicit 
de manierele sale grosolane şi trufaşe, ceea ce 
împreună cu destrăbălarea şi lipsa de cumpătare 
întipărise pe chipul său O fizionomie 
necorespunzătoare asprei galanterii pe care ar fi 
putut-o exprima altminteri. Mânia căreia i se lăsa 
pradă cu plăcere îi umflase muşchii obrajilor, îndeosebi 
pe aceia din jurul ochilor; desfrâul şi excesele îi 
stinseseră focul din priviri, îi înroşiseră albul ochilor 
imprimând întregului său chip o asemănare hidoasă cu 
fiara cu care cruntul baron se asemuia atât de 
bucuros; dar, printr-un soi de paradox ciudat, de la 
Marck, care cocheta oarecum în ceea ce privea 
asemănarea lui cu mistrețul şi era încântat de porecla 
lui, se străduia, prin lungimea şi bogăţia bărbii, să 
ascundă neajunsul care îi adusese cândva această 
poreclă. Porecla fusese stârnită de o neobişnuită 
masivitate şi proeminentă a gurii şi a maxilarului 
superior, care, împreună cu lungimea neobişnuită a 
caninilor, îl făceau să semene cu acea fiară sălbatică, 
lucru la care contribuise şi patima pe care de la Marck 
o avea pentru vânătoare în pădurile din Ardennes. 
Acest fapt îi adusese de timpuriu porecla de Mistreţul 
din Ardennes. Barba mare, urâtă, încâlcită, nu putea 
să-i ascundă nici hidoşenia firească a trăsăturilor, nici 
să-i imprime o demnitate oarecare îmblânzindu-i 

expresia brutală a fizionomie. 

Soldaţii şi ofiţerii stăteau împrejurul mesei de-a 
valma cu cetăţenii din Liege, dintre care unii erau de 
cea mai joasă condiţie; printre aceştia se afla Nikkel 
Block, măcelarul, care şedea lângă Guillaume de la 
Marck. Mânecile suflecate îi dezgoleau braţele roşii-de 
sânge până la coate; satârul, aşezat înaintea lui pe 
masă, era de asemeni roşu de sânge. Cei mai mulţi 
dintre soldaţi aveau bărbi lungi, încâlcite, ca şi 
căpetenia lor, iar părul îl purtau teşit şi apoi întors în 
sus, astfel încât să sporească ferocitatea naturală a 
înfăţişării lor. Beţi, cum păreau cei mai mulţi, atât de 
bucuria victoriei cât şi de libaţiile îndelungi, înfăţişau o 
privelişte pe cât de hâdă, pe atât de dezgustătoare. 
Vorbele pe care le schimbau, cântecele pe care le 
răcneau, fără să se sinchisească unul de altul, erau de 
o necuviinţă atât de deşănţată, încât Quentin îi 
mulţumi lui Dumnezeu că larma asurzitoare o 
împiedica pe tânăra sa companioană să le înţeleagă. 

Mai trebuie spus că chipurile palide şi înfăţişarea 
neliniştită a burghezilor care şedeau alături de soldaţii 
lui Guillaume de la Marck la acest îngrozitor ospăț 
dovedeau dezgustul pe care îl stârneau în ei şi teama 
de comesenii lor, în timp ce oamenii din popor, cu o 
fire mai brutală, nu vedeau în excesele soldaţilor decât 
o purtare vitejească pe care ei se străduiau s-o 
maimuţărească, şi la diapazonul căreia încercau să 
ajungă cât mai sus cu putinţă, îndemnându-se ei înşişi, 
înghițind cu  ghiotura vin şi schwarz Bier*, 
supunându-se de altminteri unui viciu foarte obişnuit 
totdeauna în Ţările de Jos. 

Ospăţul era tot atât de învălmăşit ca şi calitatea 
mesenilor. Toată  argintăria episcopului, şi chiar 
odoarele bisericeşti, căci Mistreţul din Ardennes se 
sinchisea prea puţin că va fi învinuit de sacrilegiu, erau 
amestecate talmeş-balmeş pe masă cu ulcioare negre, 
cu burdufuri uriaşe de piele şi cu cornuri de băut, din 
cele mai grosolane. 

Mai trebuie povestită o întâmplare crâncenă al cărui 
sfârşit îl lăsăm bucuroşi închipuirii cititorului. În mijlocul 
dezmăţului sălbatic căruia i se dedau soldaţii lui de la 
Marck, un lanzknecht, care se remarcase în timpul 
asaltului din seara aceea prin curajul şi îndrăzneala sa, 
negăsind loc la masă, luase fără ruşine o cupă mare de 
argint şi plecase cu ea, strigând că astfel va fi 
despăgubit pentru că nu avea unde să şadă. Căpetenia 
râse să se prăpădească la auzul unei glume atât de 
potrivite cu caracterul companiei sale: dar când un 
altul, pesemne mai puţin cunoscut pentru îndrăzneala 
sa în luptă, cuteză să-şi îngăduie acelaşi lucru, de la 
Marck curmă pe loc acest soi de glume care ar fi 
despuiat curând masa de toate podoabele cele mai de 
preţ. 

— Ho! Mii de tunete! răcni el. Cei care nu ştiu să se 
poarte bărbăteşte în faţa duşmanului n-au dreptul să 
facă pe hoţii printre prieteni. Ticălosule! Cum poţi să fii 
atât de neruşinat! Tu aşteptai să se deschidă poarta şi 
să se lase podul, în timp ce Konrad Horst îşi croia drum 
prin şanţ şi peste ziduri! Atârnaţi-l de gratiile ferestrii! 
Să bată măsura cu picioarele în timp ce noi o să bemo 
cupă pentru el. Călătorie sprâncenată în iad. 

Porunca nici nu fusese bine rostită, că şi fu adusă la 
îndeplinire; o clipă după aceea nefericitul se zbătea în 

ghearele morţii, spânzurat de gratiile de fier. Când 
Quentin şi tovarăşii lui intrară în marea sală, trupul lui 
atârna încă acolo şi întrerupând palidele raze ale lunei 
arunca pe pardoseală o umbră nedesluşită şi fioroasa 
care făcea să se bănuiască natura corpului care o 
proiecta. 

Când fu vestită sosirea sindicului Pavillon, numele 
lui trecu din gură în gură prin adunarea lărmuitoare; 
acesta se strădui să ia un aer important şi calm, 
potrivit cu prestigiul şi autoritatea sa, dar vedenia 
înfiorătoare din fereastră şi priveliştea sălbatică 
dimprejur îl făcură să-şi ţină foarte greu cumpătul, în 
ciuda îndemnurilor lui Peter care îi şoptea la ureche, 
tot atât de tulburat: „Curaj, meister, ori suntem 
pierduţi”. 

Sindicul îşi păstră totuşi demnitatea atât de bine pe 
cât putu şi, într-o cuvântare scurtă, îi felicită pe cei de 
faţă pentru marea izbândă câştigată de soldaţii lui de 
la Marck şi de bunii cetăţeni din Liege. 

— Da - răspunse de la Marck batjocoritor - în sfârşit 
am doborât vânatul, vorba jăvruţei acelei doamne, 
care se lăuda faţă de ogar. Dar, ce-i asta? Mesir 
burgmeister, vii aici ca Marte, cu Frumuseţea de braţ?! 
Cine este această tânără drăgălaşă? La o parte vălul, 
la o parte - nici o femeie nu poate spune în noaptea 
asta că frumuseţea e numai a ei. 

— Este fiica mea, nobile comandant - răspunse 
Pavillon - şi vă rog s-o iertaţi dacă îşi păstrează vălul. A 
făcut un jurământ în acest scop celor Trei 
Binecuvântaţi Magi. 

— Am să-i ridic jurământul de îndată - spuse de la 
Marck - căci cu o lovitură de satâr am să mă învestesc 

numaidecât episcop de Liège, şi cred că un episcop viu 
preţuieşte mai mult decât trei crai morți. 

La. auzul acestor cuvinte, un fior şi un murmur trecu 
printre meseni, căci locuitorii din Liege şi chiar unii 
dintre cei. mai aprigi soldaţi venerau pe aşa numiții 
crai din Colonia, deşi nu aveau nici un respect pentru 
nimic altceva. 

— Hei, n-am vrut să hulesc pe maiestăţile lor 
defuncte, spuse de la Mark. Sunt însă hotărât să fiu 
episcop, să fiu prinţ secular şi totodată om al bisericii 
având puterea de a lega şi dezlega, ceea ce e folositor 
pentru o haită de afurisiţi ca voi, căci nimeni altul nu 
v-ar ierta păcatele. Dar vino mai aproape, nobile 
burgmeister, aşează-te lângă mine - să vezi cum fac 
loc pentru înaintarea mea în funcţie. Aduceţi-l pe 
înaintaşul meu în acest sfânt scaun. 

În sală se stârni un freamăt când Pavillon, 
cerându-şi iertare, nu voi să se aşeze la locul de cinste, 
ci la celălalt capăt al mesei, în timp ce însoțitorii lui se 
înghesuiau la spatele lui aidoma unei turme de oi, 
care, la vederea unui câine străin, se îmbulzesc la 
spatele bătrânului berbec pe care, din oficiu sau pentru 
autoritatea lui, îl socoteau un pic mai curajos decât ele. 
Aproape de locul acela şedea un tânăr foarte frumos, 
despre care se spunea că e fiu din flori al cruntului de 
la Marck. Acesta arăta uneori fată de el simţăminte de 
dragoste şi chiar de duioşie. Mama tânărului, o femeie 
frumoasă, ibovnica lui de la Marck, pierise sub o 
lovitură pe care i-o dăduse acest om crâncen într-o 
clipă de beţie şi de gelozie. Moartea ei pricinuise 
tiranului atâtea remuşcări, câte era el în stare să 
simtă. Dragostea lui faţă de orfanul supravieţuitor 

pesemne că se datora în parte acelei împrejurări. 
Quentin, pe care bătrânul preot îl informase asupra 
acestui punct al firii lui de la Marck, se aşeză cât mai 
aproape de tânărul cu pricina, hotărât să-şi facă din el 
într-un fel sau altul fie un ostatic, fie un ocrotitor, dacă 
n-ar mai fi avut altă ieşire. 

În timp ce toţi stăteau cu răsuflarea tăiată 
aşteptând urmarea poruncilor pe care le dăduse 
tiranul, unul dintre însoțitorii lui Pavillon îi şopti lui 
Peter: 

— Meister a zis că fata asta este fiica lui? Nu, nu 
poate să fie Trudchen a noastră: fata asta frumoasă, 
bine legată, e mai înaltă cu două şchioape decât 
Trudchen şi de sub văl îi iese o şuviţă neagră de păr. 
Pe sfântul Michael, cel din piaţa târgului, s-ar putea 
spune tot atât de bine că pielea unui tăuraş negru 
ascunde o juncă albă! 

— Taci! - spuse Peter cu destulă prezentă de spirit - 
poate că meister vrea să răpească o ciuta din parcul 
episcopului, fără ştirea bunei lui soţii! Nu-i nici treaba 
mea, nici a ta - de ce să iscodim? 

— Asta n-am s-o fac, frate - răspunse celălalt - deşi 
nu m-aş fi gândit niciodată că la anii lui mai umblă 
după asemenea vânat. Sapperment, ce zână sfioasă! 
Priveşte cum se pitulează pe scaun, în spatele alor 
noştri, pentru a scăpa de privirile oamenilor 
mistreţului! Dar, ia uite, ia uite; ce vor să facă cu 
sărmanul şi bătrânul episcop? 

În clipa aceea, episcopul de Liège, Louis de 
Bourbon, era târât de câţiva soldaţi grosolani în marea 
sală al propriului său palat. Neorânduiala părului, a 
bărbii şi a veşmintelor sale era o mărturie a pătimirilor 

prin care trecuse până atunci; unele din odăjdiile 
sacerdotale, aruncate pe el la repezeală, păreau că-i 
fuseseră puse pentru a lua în deşert funcţia şi 
caracterul său sacru. Printr-un noroc, după cum era 
îndemnat Quentin s-o creadă, contesa Isabelle, ale 
cărei simţăminte la vederea ocrotitorului său aflat 
într-o asemenea situaţie, ar fi putut s-o împingă a-şi da 
în vileag propria sa taină şi a-şi compromite salvarea, 
fusese aşezată astfel, încât nu putea nici să audă nici 
să vadă ceea ce se întâmplă; Durward se postase de 
altminteri dinadins înaintea ei ca s-o împiedice şi să 
privească, şi să fie privită. 

Scena care urmă fu scurtă dar înfiorătoare. Când 
nefericitul prelat fu adus înaintea sălbaticei căpetenii 
de briganzi, deşi până atunci nu se distinsese decât 
prin blândeţea şi bunătatea firii sale, el dovedi, în 
această clipă supremă, un simţământ al demnităţii sale 
episcopale şi al nobleţii sângelui său, care nu 
dezminţea înalta familie din care se trăgea. Privirea lui 
era liniştită şi fermă; când mâinile care îl împingeau 
înainte îi dădură drumul, atitudinea lui mândră şi 
resemnată în acelaşi timp arăta oarecum între 
comportarea unui senior feudal şi a unui martir creştin; 
de la Marck fu el însuşi atât de răscolit de înfăţişarea 
curajoasă a  prizonierului său şi de amintirea 
binefacerilor pe care le primise de la el, încât păru că 
şovăie, lăsă ochii în jos. Şi numai după ce goli o cupă 
mare de vin redobândi aroganta trufaşă în priviri şi în 
mişcări şi se adresă nefericitului său captiv: 

— Louis de Bourbon - glăsui cruntul soldat, 
trăgându-şi greu răsuflarea, strângând pumnii, 
scrâşnind din dinţi, făcând tot felul de mişcări pentru 

a-şi stârni şi susţine cruzimea congenitală - am căutat 
prietenia ta şi m-ai respins; ce n-ai da acum să te fi 
purtat altfel? Nikkel, fii gata. 

Măcelarul se ridică, puse mâna pe satâr şi, 
furişându-se după scaunul lui de la Marck, se opri cu 
satârul ridicat în mâna goală şi musculoasă. 

— Priveşte pe acest om, Louis de Bourbon, spuse 
din nou de la Marck. Ce condiţii îmi oferi ca să-ţi cruţ 
viaţa în acest ceas primejdios? 

Episcopul aruncă o privire mohorâtă dar netulburată 
asupra  crâncenului ajutor, care părea gata să 
îndeplinească poruncile tiranului, apoi răspunse cu 
tărie: 

— Ascultă-mă, Guillaume de la Marck, şi voi toţi, 
oameni de bine, dacă este aici vreunul vrednic de 
acest nume; ascultați singurele condiţii pe care le pot 
oferi acestui brigand. Guillaume de la Marck, ai împins 
la răzvrătire un oraş imperial, ai atacat şi luat prin asalt 
palatul unui prinţ al sfântului imperiu german, ai 
măcelărit oameni, ai prădat bunuri, ai maltratat 
persoana mea; pentru aceste fapte, meriţi să fii pus la 
stâlpul infamiei în imperiu, să fii declarat proscris, în 
afară de lege, să fii lipsit de bunurile şi de drepturile 
tale. Dar ai făcut şi mai mult. Mai mult decât că ai 
călcat legile omeneşti, pentru care meriţi mai mult 
decât răzbunarea oamenilor: ai năvălit în lăcaşul lui 
Dumnezeu, ai întins mâna ta cruntă asupra unui 
slujitor al bisericii, ai spurcat altarul Domnului cu sânge 
şi cu jafuri ca un tâlhar nelegiuit. 

— Ai sfârşit? răcni de la Marck, întrerupându-l cu 
furie şi bătând din picior. 

— Nu - răspunse prelatul - căci nu ţi-am adus la 


cunoştinţă condiţiile pe care mi le-ai cerut. 

— Urmează - răspunse de la Marck - şi ai grijă ea 
acum să-mi placi mai mult decât la început - ori vai de 
părul tău alb! Şi el se ghemuli în jilt, scrâşnind din dinţi, 
în timp ce de pe buze îi curgeau bale ca de pe colții 
fiarei al cărui nume şi piele le purta. 

— Acestea sunt fărădelegile tale, urmă episcopul cu 
o hotărâre calmă. Acum ascultă condiţiile pe care 
binevoiesc să ţi le ofer, ca prinţ milostiv şi ca prelat 
creştin, uitând orice ofensă personală, iertând orice 
injurie particulară. Aruncă jos bastonul de comandant, 
renunţă la comandă, dă drumul prizonierilor, restituie 
bunurile jefuite, împarte-ţi avuţiile celor pe care i-ai 
făcut văduve şi orfani, pune-ţi pe tine un sac şi cenuşă 
pe cap, ia un toiag în mână şi du-te cu picioarele goale 
în pelerinaj la Roma; ne vom ruga noi înşine pentru 
tine, pentru viaţa ta, pe lângă camera imperială din 
Ratisbona, iar pentru sufletul tău păcătos pe lângă 
sfântul Papă. 

În timp ce Eae de 
Bourbon punea aceste 
condiții cu un ton atât de 
hotărât ca şi când s-ar fi 
aflat încă în scaunul său 
episcopal, iar uzurpatorul 
ar fi îngenuncheat la 
picioarele sale, 
implorându-l, tiranul se 
ridică încet din jilţul lui. 
Uimirea de care fusese 
cuprins la început făcea 
loc încet, încet turbării. În 
sfârşit, când episcopul isprăvi, el se uită la Nikkel Block 
şi ridică un deget fără a rosti nici o vorbă. Ticălosul lovi 
ca şi când şi-ar fi făcut meseria la măcelărie şi 
episcopul ucis căzu, fără a scoate un geamăt, la 
picioarele scaunului său episcopal. Cetăţenii din Liege, 
care nu se aşteptau la o faptă atât de îngrozitoare şi 
care nădăjduiau că acea întrevedere s-ar putea sfârşi 
printr-o înţelegere oarecare, se ridicară ca un singur 
om, scoțând strigăte de groază şi de răzbunare. 

Dar Guillaume de la Marck, copleşind larma cu 
glasul său tunător şi scuturând pumnalul şi braţul 
întins, răcni: 

— Hei! Porci din Liege care vă bălăciţi în mocirlele 
Meusei! Cutezaţi să-l înfruntaţi pe Mistreţul Sălbatic din 
Ardennes? Pe ei, godaci! (termen cu care şi el şi alţii îi 
numeau adesea pe soldaţii săi). Arătaţi-le acestor porci 
flamanzi colții voştri! 

Însoţitorii lui se ridicară cu toţii la comandă şi cum 
erau pocece cu foştii lor ao care nu se aşte PI 

câtuşi de puţin la o asemenea surpriză, îşi înşfăcară 
vecinii de guler, în timp ce cu mâna dreaptă scoteau 
tesacele late care sclipeau în lumina lămpilor şi a lunei. 
Braţul fiecăruia se ridică, dar nu lovi, căci cei din Liege 
erau prea uluiţi pentru a se împotrivi şi pesemne că 
însuşi de la Marck nu voia decât să-şi înspăimânte 
paşnicii aliaţi. 

Dar curajul lui Quentin Durward, prompt la acţiune 
mai mult decât era firesc pentru un om la vârsta lui, 
îndemnat în clipa aceea de tot ce-i putea spori energia, 
agerimea firească şi hotărârea, provocă deodată o 
întorsătură a lucrurilor. Imitându-i pe însoțitorii lui de la 
Marck, el se repezi asupra lui Karl Eberson, fiul 
căpeteniei acestora şi, imobilizându-l cu uşurinţă, îi 
puse vârful pumnalului în beregată şi strigă: 

— Aşa e jocul vostru? Ei bine, joc şi eu. 

— Opreşte-te! Opreşte-te! strigă de la Marck; nu e 
decât o joacă, o glumă! Cum puteţi crede că eu vreau 
să fac rău bunilor mei prieteni şi aliaţi din Liege? 
Soldaţi, jos mâinile! Aşezaţi-vă! Luaţi de aici stârvul 
ăsta, care a stârnit ceartă între prieteni, urmă el, 
lovind leşul episcopului cu piciorul. Să curmăm orice 
neînțelegere, luând petrecerea de la capăt. 

Toţi, cetăţeni şi soldați, lăsară jos mâinile, 
holbându-se, unii la alţii ca şi când n-ar fi ştiut prea 
bine dacă erau prieteni sau duşmani. Quentin Durward 
se folosi de această clipă: 

— Ascultaţi-mă - strigă el - Guillaume de la Marck şi 
domniile voastre burghezi şi cetăţeni din Liege; iar 
domnia ta, tinere mesir, stai liniştit (căci tânărul Karl 
încerca să scape din strânsoarea lui); nu te ameninţă 
nici o primejdie, cel puţin dacă aceste glume grosolane 

nu se vor mai repeta. 

— Cine eşti tu, la toţi dracii! întrebă uluit de la 
Marck. Cine eşti tu care vii aici să-mi pui condiţii şi să 
iei ostateci în propria noastră casă... nouă care luăm 
chezăşii de la alţii şi care nu dăm aşa ceva nimănui? 

— Sunt un slujitor al regelui Ludovic al Franţei, 
răspunse Quentin cu îndrăzneală; un arcaş din garda 
scoțiană, după cum poţi s-o vezi în parte după felul 
cum vorbesc şi după îmbrăcămintea mea. Mă aflu aici 
pentru a vedea cum te porţi şi a da de veste despre 
acest lucru; şi sunt uimit să constat că purtarea 
domniei tale este mai curând a unui păgân decât a 
unui creştin, mai curând a unui nebun decât a unui om 
cu mintea întreagă. Trupele lui Carol de Burgundia se 
vor pune curând în marş împotriva domniei tale şi dacă 
vei dori să fii ajutat de Franţa, trebuie să te porţi altfel. 
Cât despre domniile voastre, oameni din Liege, vă 
sfătuiesc să vă întoarceţi deîndată în oraşul vostru; 
dacă vă va împiedica cineva, pe cel ce va face acest 
lucru îl declar duşman al stăpânului meu, prea 
graţioasa sa maiestate, regele Franţei. 

— France et Liege, France et Liege! strigară 
însoțitorii lui Pavillon şi mulţi alţi cetăţeni al căror curaj 
începea să se învioreze la auzul dârzelor cuvinte rostite 
de Quentin. 

— France et Liege, trăiască viteazul arcaş! Vom trăi 
şi vom muri cu el! 

Ochii lui Guillaume de la Marck scânteiară şi el îşi 
înşfăcă pumnalul de parc-ar fi fost gata să-l împlânte în 
inima cutezătorului vorbitor; dar dând roată împrejur 
cu privirile, citi chiar în ochii propriilor săi soldaţi ceva 
căruia până şi el trebuia să i se supună. Mulţi dintre ei 

erau francezi şi toţi cunoşteau sprijinul tainic, atât în 
oameni cât şi în bani; pe care Guillaume îl primea din 
partea Franţei; ba chiar unii dintre ei erau îngroziţi de 
fapta brutală şi nelegiuită pe care o săvârşiseră. 
Numele lui Carol de Burgundia, un om care n-ar fi 
şovăit să pedepsească aspru isprăvile din noaptea 
aceea, răsuna îngrijorător, iar grava greşeală politică 
de a se certa cu cetăţenii din Liege şi de a-l provoca în 
acelaşi timp pe monarhul Franţei, făcea o impresie 
apăsătoare asupra minţilor lor, oricât de încâlcite ar fi 
fost acestea. Pe scurt, de la Marck îşi dădu seama că 
nu va fi sprijinit nici chiar de proprii lui oameni dacă va 
mai săvârşi încă un act de violenţă. Îmblânzindu-şi deci 
expresia cruntă a sprâncenelor şi a ochilor, declară că 
„nu avea nici cel mai mic gând rău împotriva bunilor 
săi prieteni din Liege, toţi fiind liberi să plece din 
castelul Schönwald oricând vor dori”; totuşi el 
nădăjduia că vor rămâne cu el măcar o singură noapte 
pentru a sărbători izbânda. Apoi adăugă, şi mai liniştit 
decât se arăta de obicei, că „era gata să înceapă 
discuţii în privinţa împărţirii prăzii şi a măsurilor 
necesare pentru apărarea comună, fie în ziua 
următoare fie oricând vor dori ei. În acelaşi timp, 
nădăjduia că gentilomul scoţian va onora ospăţul 
rămânând toată noaptea la Schönwald.” 

Quentin îi mulţumi, dar spuse că acţiunile lui erau 
legate de acelea ale lui Pavillon, pe lângă care era 
trimis anume, şi că, fără îndoială, îl va însoţi în 
apropiata vizită pe care acesta o va face la cartierul 
viteazului Guillaume de la Marck. 

— Dacă acţiunile domniei tale sunt legate de ale 
mele - rosti Pavillon numaidecât cu glas tare - se pare 


E ii MERE, Ai aril i SSS ai l 
PARE ee : n n 


DE Ai 


c-o să părăseşti castelul Schönwald fără o clipă de 
întârziere; şi dacă n-o să te întorci aici decât cu mine, 
pesemne că n-o să-l mai vezi atât de curând. 

Onestul cetăţean spuse ultima parte a răspunsului 
său doar printr-un murmur către sine însuşi, 
speriindu-se de urmările care ar îi putut fi stârnite prin 
rostirea unor asemenea simţăminte pe care totuşi nu 
putuse să le înăbuşe pe deplin. 

— Ţineţi-vă aproape de mine, vitejii mei kurschneri 
-porunci el gărzii sale - şi să ieşim cât mai repede din 
acest cuib de tâlhari. 

Cei mai înstăriți dintre cetăţenii din Liege păreau să 
împărtăşească părerea  sindicului, şi nu fuseseră 
într-atât de bucuroşi atunci când puseseră stăpânire pe 
castelul Schönwald cât erau acum la gândul că vor ieşi 
teferi de acolo. Fură lăsaţi să iasă din castel fără nici o 
piedică şi mare fu bucuria lui Quentin când se văzu în 
afara acelor ziduri masive. 

Pentru întâia dată de când intrase în acea sală 
înfiorătoare, Quentin îndrăzni s-o întrebe pe tânăra 
contesă cum se simte. 

— Bine, bine - răspunse ea cu înfrigurare - nespus 
de bine. Să nu ne oprim pentru nimic în lume; să nu 
pierdem vremea stând de vorbă. Să fugim, să fugim! 

Vorbind astfel, se străduia să grăbească pasul, dar 
cu atât de puţin succes, încât ar fi căzut jos de 
oboseală dacă n-ar fi sprijinit-o Durward. Cu duioşia 
unei mame care-şi scapă copilul de primejdie, tânărul 
scoţian ridică în braţe preţioasa povară; şi când ea îi 
cuprinse gâtul cu o mână, fără a mai avea altă dorinţă 
decât să scape de primejdie, Quentin ar fi vrut să 
întâmpine mii de primejdii în noaptea aceea, de vreme 

ce acesta era preţul. 

Onestul burgmeister, la rândul lui, era sprijinit sau 
mai bine-zis târât înainte de credinciosul său sfetnic 
Peter şi de un altul din slujbaşii lui; astfel, cu răsuflarea 
tăiată, ei ajunseră la malul râului, unde întâlniră mai 
multe pâlcuri de cetăţeni din Liege, curioşi să afle 
rezultatul asediului şi adevărul în privinţa unor zvonuri 
care şi începuseră să se răspândească, anume că 
învingătorii se certaseră între ei. 

Scăpând într-un fel sau altul de întrebările lor, 
izbutiră în sfârşit, mulţumită străduinţelor lui Peter şi 
ale unora dintre însoțitorii lui, să găsească o luntre 
pentru toţi; atunci avură în sfârşit prilejul să se mai 
odihnească puţin, odihnă binevenită atât pentru 
Isabelle care zăcea fără simţire, aproape nemişcată, în 
braţele  salvatorului ei, cât şi pentru vrednicul 
burgmeister, care, după ce-i mulţumise de repetate ori 
lui Durward, a cărui minte era în clipa aceea prea 
frământată de gânduri spre a-i răspunde ceva, începu 
o lungă cuvântare adresată lui Peter, în legătură cu 
curajul şi mărinimia de care dăduse dovadă el însuşi şi 
în legătură cu primejdiile la care aceste virtuţi îl 
expuseseră, şi de data aceea şi în alte împrejurări. 

— Peter, Peter - urmă el, luând de la capăt apologia 
din seara trecută - dacă n-aş avea o inimă dârză, nu 
m-aş fi împotrivit ca burghezii din Liege să plătească 
douăzecimea, atunci când toţi ceilalţi nu ziceau nici 
pâs. Şi apoi o inimă mai puţin dârză nu m-ar fi 
îndemnat să lupt în acea bătălie de la Saint Tron, unde 
un om de arme din Hainaut m-a zvârlit cu o lovitură de 
lance într-un şanţ mocirlos de unde am putut scăpa 
abia după luptă, datorită şi sforţărilor minţii şi trupului 

meu. Da, da, chiar şi în noaptea asta, Peter, vitejia 
mea m-a împins să mă încătărămez în platoşa asta 
strâmtă care ar fi fost moartea mea, dacă nu mi-arfi 
sărit în ajutor acest tânăr şi viteaz gentilom, a cărui 
îndeletnicire este războiul, îndeletnicire în care îi 
doresc toate bucuriile. lar bunătatea mea, Peter; a 
făcut din mine un om sărac, sau, ca să zic aşa, ar fi 
putut face din mine un om sărac dacă n-aş fi avut cu 
ce să trăiesc ceva mai larg în această lume 
blestemată; şi cerul ştie ce încurcături o să-mi mai 
aduc pe cap acum cu aceste doamne contese, cu 
aceste taine pe care trebuie să le păstrez şi care, ştiu 
destul de bine lucrul acesta, ar putea să mă coste 
jumătate din avere şi capul pe deasupra. 

Quentin nu putu să mai tacă şi îl asigură că pentru 
orice primejdie care l-ar ameninţa şi pentru orice 
pagubă pe care ar suferi-o din pricina tinerei doamne 
ce se afla acum sub ocrotirea lui, ea îi va fi 
recunoscătoare şi atât cât îi va fi cu putinţă, îl va 
despăgubi. 

— Vă mulţumesc, tinere meister scutier şi arcaş, vă 
mulţumesc, răspunse cetăţeanul din Liege. Dar cine 
v-a spus că vreau să fiu plătit pentru datoria de om 
cinstit pe care mi-o fac? Doar mă gândesc cu părere de 
rău că asta m-ar putea costa atâta şi atâta; şi cred că 
îmi pot îngădui să vorbesc cu locotenentul meu, fără a 
reproşa nimănui pagubele sau primejdiile prin care 
trec. 

Quentin trase deci încheierea că noul său prieten 
făcea parte din acei numeroşi oameni caritabili care îşi 
iau ei înşişi răsplata, bombănind, fără alt gând decât ca 
să-şi arate astfel neplăcerile prin care trec, spre a-şi 


NE ii Me IE, A pa ir E Meu sui 
ET ee : a n 


e cip e a e m e zei 
Mr a aur 
PET, Fi 


e Mr PREDICI Ul e Vel IAR 


preamări meritele. El tăcu deci cu prudentă şi-l lăsă pe 
sindic, până ce ajunseră la locuinţa lui, să se 
tânguiască locotenentului său despre primejdiile şi 
pagubele pe care i le prilejuiau zelul său pentru binele 
public şi binefacerile desinteresate faţă de semeni. 

Adevărul este că onestul cetăţean simţea “că 
pierduse oarecum din importanţa lui prin faptul că 
îngăduise tânărului străin să ia conducerea în criza 
care se petrecuse la castelul din Schonwald; şi cu toate 
că fusese încântat de rezultatul intervenţiei vijelioase a 
lui Durward, i se părea, cugetând la cele întâmplate, că 
prestigiul lui avea de suferit, lucru pe care încerca să-l 
compenseze exagerându-şi drepturile pe care le avea 
la recunoştinţa ţării sale în general, a prietenilor în 
particular şi, cu totul îndeosebi, la recunoştinţa 
contesei de Croye şi a tânărului ei apărător. 

Dar când luntrea se opri în fundul grădinii sale şi el, 
cu ajutorul lui Peter, cobori pe mal, s-ar fi spus că 
îndată ce atinsese pragul casei sale, în mintea lui se 
risipiseră toate simţămintele de amor propriu rănit şi 
de gelozie, iar demagogul eclipsat şi nemulţumit se 
preschimbase într-o gazdă cumsecade, plăcută, 
primitoare şi prietenoasă. El o strigă tare pe Trudchen, 
care se ivi numaidecât - căci teama şi neliniştea 
făcuseră ca puţini oameni dintre zidurile oraşului Liege 
să doarmă în noaptea aceea plină de întâmplări. 
Trudchen primi sarcina de a se îngriji cu cea mai mare 
atenţie de frumoasa străină, care nu-şi venise încă pe 
deplin în simţiri; încântată de farmecul ei personal şi 
compătimind-o din inimă pentru nefericirea sa, 
Gertrude începu să-şi facă de îndată datoria de gazdă, 
cu sârguinţă şi dragoste de sora. 

Deşi era foarte târziu şi sindicul părea istovit de tot, 
Quentin nu izbuti să scape decât cu mare greutate de 
o sticlă cu vin ales şi scump, vechi ca şi bătălia de la 
Azincourt; şi el ar fi fost silit să-şi ia partea, deşi fără 
voie, dacă nu s-ar fi ivit mama familiei pe care 
strigătele lui Pavillon care cerea cheile pivniţei o făcură 
să iasă din odaia ei de culcare. Era o femeie mărunţică, 
rotundă şi vioaie, care fusese drăguță la vremea ei, dar 
ale cărei trăsături mai izbitoare rămăseseră de câţiva 
ani un nas roşu, ascuţit, o voce pătrunzătoare şi un 
spirit hotărât, faţă de care, sindicul, în pofida autorităţii 
exercitate în afară, se supunea acasă unei discipline 
severe. 

Indată ce află pricina controversei dintre soţul ei şi 
oaspete, declară categoric că cel dintâi nu numai că nu 
avea nevoie de vin, dar că băuse şi aşa prea mult; 
bărbatul ei nu mai stărui deci în cererea de a-i da una 
din cheile legăturii uriaşe ce atârna de un lanţ de 
argint la şoldul nevestei sale, iar aceasta îi întoarse 
spatele fără a se sinchisi şi-l conduse pe Quentin într-o 
cameră curată şi plăcută, în care urma să-şi petreacă 
noaptea, cu tot ceea ce era necesar pentru odihnă şi 
confort, cum pesemne că nu mai văzuse niciodată 
tânărul până în clipa aceea, atât de mult îi întreceau 
bogaţii flamanzi nu numai pe sărmanii şi asprii 
scoțieni, dar chiar şi pe francezi în tot ceea ce ţine de 
buna stare a vieţii casnice. 


Aştept porunci, 

Am să mă străduiesc 
peste puteri 

Și am să izbutesc. 
Ridică-te; 


înflăcărat, din nou te voi 
urma 

Orice ar fi să fac. 

IULIU CEZAR 


neliniştea şi alte pasiuni care îl. frământaseră, 

oboseala cumplită a zilei precedente era destul de 
copleşitoare pentru a-l cufunda pe tânărul scoţian 
într-un somn adânc şi el nu se trezi decât a doua zi 
târziu, când vrednicul stăpân al casei intră în cameră 
cu privirile îngrijorate. 

El se aşeză aproape de patul oaspetelui său şi 
începu o cuvântare destul de lungă şi de încâlcită 
asupra îndatoririlor casnice ale vieţii conjugale şi 
îndeosebi asupra unei autorităţi neclintite, a unei 
see matii es pe care paroan căsătoriți 

trebuie s-o impună în toate împrejurările când părerea 
lor se deosebeşte de aceea a nevestelor. Quentin îl 
asculta cu nelinişte. El ştia că soţii, ca şi alte puteri 
beligerante, sunt uneori dispuşi să cânte te-deum, mai 
curând pentru a masca o înfrângere decât pentru a 
sărbători o victorie şi se grăbi să facă lumină mai 
îndeaproape, exprimându-şi nădejdea că sosirea lor nu 
prilejuise nici o neplăcere stăpânei casei 

— Neplăcere! Nu! răspunse burgmeisterul. Nici o 
femeie nu poate fi luată mai puţin pe nepregătite 
decât Mabel. Ea e oricând fericită să schimbe o vorbă 
cu prieteni; întotdeauna, slavă Domnului, găseşti la ea 
adăpost şi o masă bună. Nici o femeie pe pământ nu-i 
atât de primitoare; din păcate însă are o fire cam cu 
toane. 

— Intr-un cuvânt, şederea noastră aici îi este 
neplăcută? întrebă scoţianul, ridicându-se de pe pat şi 
începând să se îmbrace în grabă. Dacă aş fi sigur că 
după spaima prin care a trecut azi noapte, contesa 
Isabelle ar putea să pornească la drum, n-am mai 
supăra-o pe soţia dumneavoastră, căci n-am mai 
rămâne nici o clipă aici. 

— Ei bine! răspunse Pavillon; tocmai acest lucru l-a 
spus şi tânăra doamnă mamei Mabel; aş fi vrut să fi 
văzut cum s-a îmbujorat când vorbea. O lăptăreasă 
care a patinat cinci mile până la târg cu vântul tăios în 
faţă era un crin pe lângă ea. Nu mă miră că mama 
Mabel, sărmănica de ea, este un pic cam geloasă. 

— Contesa Isabelle a ieşit deci din cameră? întrebă 
tânărul, făcându-şi toaleta şi mai repede. 

— Da - răspunse Pavillon - şi vă aşteaptă cu 
nerăbdare ca să hotărâți drumul pe care îl veţi lua - de 

vreme ce sunteţi amândoi hotărâți să plecaţi. Dar cred 
că mai staţi să luaţi masa, nu? 

— De ce nu mi-aţi spus asta mai repede? întrebă 
Quentin cu nerăbdare. 

— Încet-încet, răspunse sindicul. V-am spus-o prea 
curând, mi se pare, fiindcă văd că vă tulbură atât-de 
mult. Acum aş vrea să vă mai şoptesc ceva, dacă am 
să văd că aveţi răbdarea de a mă asculta. 

— Vorbeşte, scumpe domn, cât mai repede şi cât 
mai prompt; sunt numai urechi. 

— Ei bine - urmă burgmeisterul - n-am decât un 
cuvânt de spus şi anume că Trudchen care suferă mult 
la gândul că se va despărţi de drăgălaşa contesă, de 
parcă aceasta ar fi propria ei soră, vă sfătuieşte să vă 
schimbaţi îmbrăcămintea. În oraş se vorbeşte că 
doamnele de Croye călătoresc prin ţara în veşminte de 
pelerini, însoţite de un arcaş scoţian din garda regelui; 
şi se zice că una din ele a fost adusă înapoi la 
Schönwald noaptea trecută de un boemian, după ce 
am plecat noi de acolo, şi că acest boemian l-a 
asigurat pe Guillaume de la Marck că dumneavoastră 
nu aţi fost însărcinat să aduceţi nici un mesaj nici 
pentru el, nici pentru bunii locuitori din Liege, că 
dumneavoastră aţi răpit-o pe tânăra contesă şi 
călătoriţi cu ea ca amorez. Toate aceste veşti ne-au 
sosit de dimineaţă de la Schönwald, fiindu-ne povestite 
mie şi celorlalţi consilieri, care nu ştiu ce să facă; căci 
deşi părerea mea este că Guillaume de la Marck a fost 
prea aspru atât cu episcopul, cât şi cu noi înşine, totuşi 
e privit îndeobşte ca un om cumsecade... ei, pe 
nebăute, fireşte, şi ca singurul bărbat din lume care ne 
poate conduce împotriva ducelui de Burgundia; 

într-adevăr, aşa cum stau lucrurile, cred şi eu că 
trebuie să trăim în bună înţelegere cu el, căci am mers 
prea departe pentru a mai da înapoi. 

— Fiica dumneavoastră are dreptate, spuse Quentin 
Durward abţinându-se de la reproşuri sau sfaturi, care, 
îşi dădea bine seama, ar fi fost fără nici un rost, 
neputând să schimbe o hotărâre pe care vrednicul 
magistrat o luase spre a se supune totodată înclinărilor 
partidei sale cât şi dorințelor soției. Fiica 
dumneavoastră ne dă un sfat bun; trebuie să plecăm 
îmbrăcaţi altfel şi de îndată. Putem avea 

încredere, nădăjduiesc, că veţi păstra taina şi ne 
veţi ajuta să fugim. 

— Din toată inima, din toată inima, exclamă 
cinstitul cetăţean care, nu prea mulţumit el însuşi de 
demnitatea comportării sale, dorea să găsească 
repede un mijloc de ispăşire; nu pot uita că în noaptea 
trecută mi-aţi salvat viaţa, mai întâi când m-aţi 
descotorosit de blestematul pieptar de oţel şi apoi 
când m-aţi scos din viesparul acela, şi mai primejdios, 
căci mistrețul şi godacii lui par mai curând diavoli 
decât oameni. Aşa că am să vă fiu tot atât de devotat 
ca lama săbiei faţă de prăsele, cum ar spune meşterii 
noştri de cuțite, cei mai buni din lumea întreagă. ŞI 
acum că sunteţi gata, veniţi cu mine; am să vă arăt în 
ce măsură am încredere în dumneavoastră. 

leşind din camera în care dormise Quentin, sindicul 
îl conduse în încăperea sa de lucru, în care îşi rostuia 
treburile negustoreşti. După ce puse zăvorul la uşă şi 
aruncă în toate părţile o privire pătrunzătoare şi 
neliniştită, deschise uşa, ascunsă de o tapiţerie, a unei 
cămări tainice, boltite, în care se aflau mai multe lăzi 

de fier. Ridică repede capacul uneia, plina de guldeni şi 
o puse la dispoziţia lui Quentin, pentru ca acesta să-şi 
ia din ea suma pe care o credea necesară pentru 
cheltuielile de drum ale tovarăşei sale şi ale lui. 

Întrucât banii pe care Quentin îi primise când 
plecase din Plessis erau pe sfârşite, el acceptă fără 
şovăială două sute de guldeni, şi prin aceasta luă 
povara de pe inima lui Pavillon, care privea aceşti bani, 
împrumutaţi fără speranţa de a-i mai vedea vreodată, 
ca o ispăşire pentru lipsa de ospitalitate pe care din 
felurite pricini era silit s-o săvârşească. 

După ce închise cu grijă cămara în care-şi păstra 
avutul, bogatul flamand îşi conduse oaspetele în salon, 
unde acesta o găsi pe contesă, încă palidă din pricina 
scenelor la care fusese martoră în noaptea aceea, dar 
în plină posesiune a facultăţilor mintale şi fizice; se 
îmbrăcase astfel, încât părea o fată flamandă din clasa 
mijlocie. Trudchen, care era singură cu ea în salon, 
completa îmbrăcămintea contesei şi o învăţa cum să 
se poarte. Isabelle întinse lui Quentin mâna, pe care 
acesta o sărută cu respect, şi-i spuse: 

— Mesir Quentin, trebuie să ne părăsim prietenii, 
dacă nu vreau să atrag asupra lor o parte din 
nenorocirile care m-au urmărit de la moartea tatălui 
meu. Schimbă-și îmbrăcămintea şi să plecăm dacă nu 
ai obosit apărând o fiinţă atât de nefericită. 

— Eu, să obosesc?! Ca să vă apăr, aş merge până la 
capătul pământului! Dar dumneavoastră, 
dumneavoastră... aveţi destulă putere pentru a 
înfrunta greutăţile drumului? Puteţi merge, după 
spaima de astă-noapte...? 

— Nu-mi mai aminti, răspunse contesa; parcă a fost 

un vis groaznic şi încâlcit... Prea bunul episcop a fost 
salvat? 

— Cred că se află în libertate, răspunse Quentin, 
făcându-i semn lui Pavillon să tacă, căci acesta părea 
gata să înceapă a povesti îngrozitoarea întâmplare. 

— E cu putinţă să mergem la el? A adunat ceva 
trupe? întrebă contesa. 

— Speranţa lui e numai în Cel de Sus, spuse 
scoţianul; dar oriunde aţi vrea să mergeţi, vă voi urma; 
voi fi o călăuză şi un apărător dârz. 

— Să chibzuim bine, spuse Isabelle, şi după o clipă 
de tăcere, adăugă: o mănăstire ar fi un azil preferat, 
dar mă tem că nu va oferi decât o slabă apărare 
împotriva prigonitorilor mei. 

— Hm! hm! mormăi sindicul. Nu v-aş sfătui să vă 
opriţi la o mănăstire în districtul Liege, căci Mistreţul 
din Ardennes, deşi îndeobşte un comandant viteaz, un 
aliat credincios şi un prieten al oraşului nostru, are o 
fire nestăpânită şi ţine seama prea puţin de mănăstiri, 
de schituri, chinovii şi alte asemenea aşezăminte. Se 
spune că douăzeci de călugăriţe... mai bine zis foste 
călugărite... sunt târâte tot timpul după el... 

— Fii gata de plecare fără întârziere, mesir Durward 
- spuse Isabelle, fără a da sindicului timp să intre în 
amănunte - de vreme ce trebuie să mă încredinţez 
fidelității dumitale. 

Îndată ce Quentin şi sindicul ieşiră din odaie, 
Isabelle începu să-i pună Gertrudei tot felul de întrebări 
asupra drumurilor şi asupra altor subiecte, cu atâta 
precizie şi curaj încât fiica lui Pavillon nu se putu 
stăpâni să nu exclame: 

— Mă _uimiţi, doamnă; am auzit vorbindu-se de 

dârzenia unor bărbaţi, dar a dumneavoastră mi se pare 
mai presus de cea bărbătească. 

— Nevoia - răspunse contesa - nevoia, draga mea, 
este mama dârzeniei şi a priceperii. Nu de mult mi se 
făcea rău, numai când vedeam o picătură de sânge 
ieşind dintr-o tăietură uşoară. leri am văzut, ca să spun 
aşa, sângele curgând în valuri împrejurul meu şi totuşi 
mi-am păstrat cumpătul şi sângele rece. Să nu crezi 
totuşi că e uşor, adăugă ea punând pe braţul Gertrudei 
o mână tremurătoare, deşi glasul îi era ferm; forţa mea 
lăuntrică este ca o garnizoană asaltată tot timpul şi din 
toate părţile de mii de duşmani şi pe care numai 
hotărârea cea mai dârză o poate face să înfrunte 
fiecare asalt, fiecare clipă grea. Dacă situaţia mea ar fi 
mai puţin primejdioasă, dacă nu mi-aş da seama că 
singurii mei sorţi de izbândă, pentru a scăpa de un 
destin mai îngrozitor decât moartea, este să-mi păstrez 
sângele rece şi prezenţa de spirit, m-aş arunca în 
braţele tale chiar acum, Gertrude, şi mi-aş uşura 
sufletul împovărat vărsând un şuvoi de lacrimi atât de 
amare cum n-au ţâşnit nicicând dintr-o inimă zdrobită. 

— Să nu faceţi asta, doamnă, strigă flamanda cu 
compasiune. Fiţi tare, faceţi mătănii şi aveţi încredere 
în pronia cerească; fără îndoială, dacă cerul a trimis 
vreodată un sprijin cuiva care s-a aflat în pragul pieirii, 
acest tânăr gentilom atât de viteaz şi de ager v-a fost 
hărăzit dumneavoastră. Mai este cineva - adăugă ea 
îmbujorându-se - pe care m-aş putea bizui; nu spuneţi 
nimic tatălui meu; am cerut logodnicului meu, Hans 
Glover, să vă aştepte la poarta de răsărit şi să nu 
cumva să mai vină vreodată în faţa mea dacă nu-mi va 
putea spune că v-a scos în siguranţă din ţinutul 

oraşului nostru. 

Ca s-o îmbrăţişeze cu duioşie era singurul mijloc 
prin care tânăra contesă putea să-şi exprime 
mulţumirile sale inimoasei şi bunei fete; aceasta îi 
înapoie îmbrăţişarea cu multă dragoste şi adăugă 
zâmbind: 

— Într-adevăr, dacă două fete şi logodnicii lor 
devotați nu vor putea izbuti într-o deghizare şi o fugă, 
lumea nu mai este ceea ce am auzit întotdeauna că 
trebuie să fie. 

Unele din aceste vorbe readuseră o roşeaţă vie în 
obrajii contesei, şi sosirea pe neaşteptate a lui Quentin 
nu scăzu întru nimic din strălucirea ei. El intră îmbrăcat 
din cap până în picioare ca un ţăran flamand, înstărit, 
cu hainele de sărbătoare ale lui Peter, care îşi dovedise 
interesul fată de tânărul scoţian prin graba cu care se 
dusese să le aducă, jurând în acelaşi timp că dacă ar fi 
argăsit şi tăbăcit ca pielea unui bivol, tot n-ar trăda 
asemenea oameni cumsecade. Doi cai voinici fuseseră 
pregătiţi mulţumită străduinţelor mamei Mabel care nu 
dorea câtuşi de puţin răul contesei şi scutierului său, ci 
doar să îndepărteze de casa şi de familia ei primejdiile 
la care puteau fi expuşi prin prezenta acestora. Ea îi 
privi deci cu o mare uşurare cum se urcă pe cai şi 
pleacă după ce le spuse că vor găsi drumul spre poarta 
de răsărit ţinându-se” după Peter, care trebuia să 
meargă într-acolo pentru a-i călăuzi, fără a avea însă 
cu ei nici o legătură aparentă. 

Indată ce musafirii plecară, mama Mabel se folosi 
de acel prilej pentru a ţine o bună predică Gertrudei 
despre nebunia de a citi poveşti de dragoste din 
pricina cărora doamnele de la curte erau aşa de 

îndrăzneţe şi de fluşturatice, încât în loc să înveţe cum 
se ţine în rânduială o gospodărie de oameni 
cumsecade, cutreieră călare prin toată ţara ca nişte 
fete fără căpătâi, neavând alt însoțitor decât vreun 
scutier trândav, vreun paj destrăbălat, sau vreun 
filfizon de arcaş pripăşit cine ştie de unde, punându-şi 
în primejdie sănătatea, averea şi compromiţându-şi 
ireparabil reputaţia. 

Gertrude ascultă toate aceste vorbe în tăcere, fără 
a răspunde ceva; dar ţinând seama de firea ei, să ne 
fie îngăduit a ne îndoi că ea a învăţat din acea predică 
lecţia practică pe care voise să i-o dea mama sa. 

In timpul acesta, călătorii noştri ajunseseră la 
poarta de răsărit a oraşului, străbătând prin mulţimea 
de oameni, din fericire foarte preocupaţi de 
evenimentele politice şi de zvonurile care se vânturau, 
pentru a mai da vreo atenţie unei perechi de tineri a 
căror înfăţişare n-avea nimic izbitor. Trecură de 
posturile de gardă mulţumită hârtiei pe care o 
căpătaseră de la Pavillon, iscălită însă cu numele 
colegului său Rouslaer, şi se despărţiră de Peter 
Geislaer, urându-şi şi dintr-o parte şi din cealaltă, în 
cuvinte scurte, toate cele bune îndată după aceea fură 
ajunşi din urmă de un tânăr voinic, călare pe un cal 
sur, frumos, care spuse că se numeşte Hans Glover şi 
că este logodnicul Gertrudei Pavillon. Tânărul avea 
înfăţişarea unui flamand cumsecade, fără a străluci 
prea mult prin deşteptăciune, dovedind mai multă 
voioşie şi bună voinţă decât spirit 

—in totul, nu se putu împiedica contesa să nu 
gândească, abia fiind vrednic de a fi iubit de generoasa 
Trudchen. El se arătă, totuşi, gata să se supună 

dorințelor fiicei 
sindicului, întrucât după 
ce le dădu respectuos 
ziua bună, o întrebă pe 
contesă în limba 
flamandă pe ce drum 
voia să fie condusă. 

— Du-mă - spuse ea 
- spre oraşul cel mai 
apropiat de hotarul 
Brabantului. 

— Aţi hotărât deci 
tinta şi țelul călătoriei 
dumneavoastră? spuse 
Quentin,  apropiindu-şi 
calul de acela al 
Isabellei şi vorbind în limba franceză, pe care călăuza 
nu putea s-o înţeleagă. 

— Da, răspunse tânăra doamnă; căci în situaţia în 
care mă aflu, n-ar fi de loc cuminte în asemenea 
împrejurări să prelungesc călătoria, chiar dacă ar 
trebui să se sfârşească într-o temniţă aspră. 

— O temniţă? exclamă Quentin. 

— Da, prietene, o temniţă. Dar am să mă îngrijesc 
ca dumneata să nu ai parte de ea. 

— Nu vorbiţi de mine, nu vă gândiţi la mine, spuse 
Quentin. Dacă am să vă văd în siguranţă, tot ceea ce 
mă priveşte pe mine nu are nici un fel de însemnătate. 

— Nu vorbi aşa de tare, spuse contesa Isabelle; o sa 
se mire călăuza noastră - iată-l că a şi luat-o înainte. 
Într-adevăr, bunul flamand, făcând ceea ce ar fi dorit 
să facă şi altul pentru el, de îndată ce îl văzuse pe 

Quentin că se apropie de contesă, îndepărtase de ei 
prezenta stânjenitoare a celui de al treilea. Da - urmă 
ea, văzând că nu erau auziţi - da, prietenul meu, 
apărătorul meu, de ce m-aş ruşina să-ţi spun astfel de 
vreme ce însuşi cerul mi te-a trimis? Dumitale sunt 
datoare să-ti spun că am hotărât să mă întorc în ţara 
mea şi să mă încredinţez mărinimiei ducelui de 
Burgundia. Mi s-au dat sfaturi rele, deşi nu rău 
intenţionate, când am fost îndemnată să mă sustrag 
protecţiei sale şi să fac apel la aceea al falsului şi 
ipocritului Ludovic al Franţei. 

— Şi aţi hotărât să deveniți soţia contelui de 
Campo-Basso, acel favorit, vrednic de dispreţ al lui 
Carol? 

În glasul lui Quentin, zbuciumul lăuntric lupta cu 
dorinţa de a se preface nepăsător, ca osânditul care, 
simulând o tărie cu totul străină de simţurile lui, 
întreabă dacă ordinul execuţiei sale a sosit. 

— Nu, Durward, nu - spuse contesa Isabelle, 
îndrep-tându-se în şa - toată puterea ducelui de 
Burgundia n-o va încovoia pe o fiică a casei de Croye, 
n-o va face să se supună unei condiţii atât de 
reprobabile. Îmi poate lua domeniile şi feudele, mă 
poate închide într-o mănăstire, dar acesta este cel mai 
rău lucru la care mă pot aştepta - ba am să îndur chiar 
mai rău decât asta şi n-am să-mi dau mâna lui 
Campo-Basso. 

— Mai rău! exclamă Quentin. Ce poate fi mai rău 
decât pierderea bunurilor şi întemnițarea? Oh, 
gândiţi-va bine câtă vreme respiraţi aerul liber 
dimprejurul dumneavoastră, câtă vreme aveţi lângă 
dumneavoastră un om care şi-ar da viaţa pentru a vă 

conduce în Anglia, în Germania, chiar şi în Scoţia - 
oriunde aţi putea găsi ocrotitori mărinimoşi. Oh, dacă 
aşa stau lucrurile, nu hotărâți atât de necugetat să 
renunţaţi la libertate, cel mai mare dar al cerului! Oh, 
bine cântă un poet al ţării mele: 


Ce nobilă eşti tu, o, libertate, 

Mai scumpă decât bunurile toate! 

Pe om doar libertatea-l fericeşte, 
Doar liber fiind într-adevăr trăieşte. 

Și suferinți, şi boli, şi sărăcie 
Cuprinse-s toate-ntr-un cuvânt: robie! 


Ea asculta cu un surâs melancolic tirada 
însoţitorului său în cinstea libertăţii; apoi, după o 
scurtă tăcere, răspunse: 

— Libertatea există numai pentru bărbaţi: femeia 
trebuie să aibă permanent un apărător, fiindcă natura 
a făcut-o neputincioasă să se apere singură. Şi eu în 
cine aş putea găsi unul? În desfrânatul Eduard al 
Angliei? În beţivul Venceslaus al Germaniei? În Scoţia? 
Ah, Durward! Dacă aş fi sora dumitale şi mi-ai putea 
făgădui un adăpost într-una din văile acelor munţi pe 
care îţi place atât de mult să-i descrii, unde, fie 
mulţumită bunătăţii oamenilor, fie pentru puţinele 
juvaeruri care mi-au mai rămas, mi-ar fi îngăduit să 
duc o viaţă liniştită şi să uit rangul în care am fost 
născută; dacă mi-ai putea asigura ocrotirea vreunei 
matroane onorabile din ţara dumitale, a vreunui baron 
a cărui inimă să fie tot atât de cinstită ca şi sabia lui, 
aceasta ar fi într-adevăr o speranţă pentru care ar 
merita să înfrunt mai departe gura lumii, pentru a 

merge înainte, tot înainte! 

În glasul Isabellei vibra o duioşie atât de 
mişcătoare, încât Quentin fu copleşit pe neaşteptate 
de o bucurie, care îi făcu inima să se strângă. El şovăi 
o clipă înainte de a răspunde gândindu-se unde ar 
putea să găsească în Scoţia un adăpost; dar tristul 
adevăr îl aduse la realitate, spunându-i că ar fi o faptă 
josnică şi crudă să-i făgăduiască o rază de lumină pe 
care nu va avea până la urmă nici puterea, nici 
mijloacele de a i-o arăta. 

— Madame - răspunse el în sfârşit - aş proceda fără 
cinste, cu totul împotriva onoarei şi a legământului de 
cavaler, dacă v-aş lăsa să nădăjduiţi că aş putea să vă 
ofer în Scoţia altă apărare decât aceea a sărmanului 
braţ care se află acum alături de dumneavoastră. Nici 
nu ştiu bine dacă pe pământul pe care m-am născut 
mai trăieşte vreun om care să aibă sângele meu în 
vine. Cavalerul de Innerquharity a năvălit asupra 
castelului nostru într-o noapte târzie şi i-a ucis pe toţi 
acei care purtau numele meu. În Scoţia i-aş întâlni pe 
duşmanii noştri feudali, numeroşi, puternici, eu, un om 
singur, răzleţ, şi chiar dacă regele ar dori să-mi facă 
dreptate, n-ar îndrăzni, pentru a-l ajuta pe unul dintre 
sărmanii lui supuşi, să-şi nemulţumească un feudal 
care se află în fruntea a cinci sute de călăreţi. 

— Vai! - exclamă contesa - nu se află deci nici un 
colţişor pe lumea asta mare unde să nu existe 
asuprire, de vreme ce bântuie nestăvilită printre acei 
munţi sălbatici atât de puţin pizmuiţi, ca şi pe câmpiile 
noastre îmbelşugate şi mănoase. 

— Este un amarnic adevăr şi nu îndrăznesc să-l 
tăgăduiesc, spuse scoţianul; aproape numai plăcerea 

răzbunării şi setea de sânge împing clanurile noastre 
vrăjmaşe să se stârpească între ele. Ogilvies şi alţii ca 
ei săvârşesc în Scoţia aceleaşi isprăvi ca şi de la Marck 
şi briganzii lui în această ţară. 

— Atunci să nu mai vorbim despre Scoţia - spuse 
Isabelle cu un ton de nepăsare adevărată sau 
prefăcută - să nu mai vorbim despre Scoţia de care, de 
altfel, am amintit doar în glumă, pentru a vedea dacă 
dumneata îndrăzneşti cu adevărat să-mi înfăţişezi ca 
un loc de refugiu regatul cel mai sfâşiat din Europa. A 
fost o încercare a sincerităţii dumitale pe care văd cu 
bucurie că mă pot bizui chiar atunci când e pus în joc şi 
ceea ce-ţi stă mai mult la inimă. Aşa că o spun din nou, 
n-am să caut nici o altă protecţie decât aceea oferită 
de vreun baron feudal cinstit, vasal al ducelui Carol, în 
mâinile căruia sunt hotărâtă să mă predau de îndată 
ce îl voi întâlni. 

— Şi de ce să nu vă întoarceţi mai bine pe 
domeniile dumneavoastră, în castelul dumneavoastră 
întărit, aşa cum aveaţi de gând când vă aflaţi la Tours? 
întrebă Quentin. De ce să nu-i chemaţi în ajutor pe 
vasalii tatălui dumneavoastră şi să nu duceţi tratative 
cu ducele de Burgundia, în loc de a vă preda în mâinile 
lui? Fără îndoială că veţi găsi destui bărbaţi viteji care 
să lupte pentru cauza dumneavoastră; şi eu cunosc cel 
puţin pe unul care şi-ar da bucuros viaţa pentru a servi 
drept pildă. 

— Vai! - exclamă contesa - acest proiect, sugerat 
de vicleanul Ludovic şi, ca tot ceea ce a sugerat el 
vreodată, urzit mai mult în interesul său decât în al 
meu, a devenit irealizabil de când a fost dezvăluit 
ducelui de Burgundia de îndoitul trădător Zamet 

Maugrabin. Unchiul meu a fost aruncat atunci în 
temniţă şi castelele mele ocupate de garnizoanele 
ducelui. Orice încercare din parte-mi ar expune pe 
vasalii mei la răzbunarea ducelui Carol; şi de ce aş face 
să curgă şi mai mult sânge peste acela care a curs 
până acum pentru o cauză atât de neînsemnată? Nu, 
am să mă supun suzeranului meu ca un vasal fidel, în 
tot ceea ce nu îmi va atinge liberul meu arbitru, cu atât 
mai mult cu cât mi se pare că mătuşa mea, contesa 
Hameline, care m-a sfătuit cea dintâi să fac acest pas 
şi chiar m-a îndemnat să fug, a şi luat acest drum 
înţelept şi onorabil. 

— Mătuşa dumneavoastră! repetă Quentin, 
amintindu-şi deodată de veştile aflate, pe care contesa 
nu le auzise şi care în urma perindării rapide a atâtor 
primejdii şi întâmplări tragice, fiind lucruri secundare, 
fuseseră uitate vremelnic. 

— Da, mătuşa mea... contesa Hameline de Croye. Ai 
aflat ceva în legătură cu ea? întrebă contesa Isabelle. 
Cred că acum se află sub protecţia steagului 
Burgundiei. De ce taci? Ştii ceva despre ea? 

Ultima întrebare, pusă cu tonul celei mai mari 
nelinişti, îl sili pe Quentin să povestească ceea ce 
aflase despre soarta contesei Hameline. Spuse cum 
fusese chemat s-o urmeze în fuga de la Schönwald, 
fuga la care el nu se îndoise că participa şi contesa 
Isabelle; povesti ce descoperise după ce ajunseseră în 
pădure, şi, în sfârşit, spuse cum se întorsese la castel 
şi în ce împrejurări o găsise, dar nu pomeni nimic 
despre planul cu care era limpede că mătuşa ei 
părăsise castelul şi mai puţin încă despre zvonul că ea 
căzuse în mâinile lui Guillaume de la Marck. 

Delicatețea îl făcea să tacă asupra primului punct şi 
grija pentru simţămintele tovarăşei lui de drum îl 
opreau, într-un moment când se cerea de la ea putere 
şi dârzenie, să facă vreo aluzie asupra celui de al 
doilea, care de altfel îi ajunsese la urechi ca un simplu 
zvon. : 

Povestirea lui, deşi lipsită de acele amănunte 
importante, făcu o adâncă impresie asupra contesei 
Isabelle care, după ce călări o vreme oarecare în 
tăcere, spuse în sfârşit cu un ton nemulţumit: 

— Aşa că ai părăsit pe nefericita mea mătuşă în 
pădure la discreția unui ticălos de boemian şi a unei 
slujnice trădătoare? Sărmana mea mătuşă, adesea 
obişnuia să laude devotamentul tânărului nostru 
apărător! 

— Şi dacă n-aş fi făcut astfel, madame - întrebă 
Quentin, pe bună dreptate jignit de felul în care era 
privit cavalerismul lui - care ar fi fost soarta aceleia 
pentru care nutream un devotament mult mai mare? 
Dacă n-aş fi lăsat-o pe contesa Hameline de Croye în 
paza acelora pe care i-a ales ea însăşi ca sfătuitori şi 
confidenţi, contesa Isabelle ar fi fost în clipa aceasta 
mireasa lui Guillaume de la Marck, Mistreţul Sălbatic 
din Ardennes! 

— Ai dreptate, răspunse contesa Isabelle cu tonul ei 
dintotdeauna; şi eu care mă bucur de devotamentul 
dumitale  neşovăielnic, am fost nedreaptă şi 
nerecunoscătoare cu dumneata. Vai, nefericita mea 
mătuşă! Şi ticăloasa de Marthon, care se bucura atât 
de mult de încrederea ei şi o merita atât de puţin... Ea 
l-a adus la mătuşa mea pe mizerabilul de Zamet şi pe 
Hayraddin Maugrabin, care prin aşa-zisul lor dar de 

prezicători şi de cititori în stele dobândiseră o mare 
înrâurire asupra ei; ea a fost aceea care, sprijinindu-le 
prezicerile, a încurajat-o în - nu ştiu cum să le spun - 
nişte închipuiri cu privire la căsătorii şi iubiți, lucruri, 
care, la vârsta ei, o făceau ridicolă şi fantezistă. Nu mă 
îndoiesc că de la început am fost învăluite în iţele 
acestea de Ludovic al Franţei, spre a ne îndemna să 
căutăm refugiu la curtea lui, sau mai curând spre a ne 
supune noi înşine puterii sale; după aceste acte 
nesăbuite din partea noastră, dumneata, Quentin 
Durward, poţi da mărturie ce nedemn pentru un rege, 
ce lipsit de cavalerism pentru un gentilom, pentru un 
nobil, s-a comportat cu noi. Vai, sărmana mea 
mătuşă... ce crezi că s-a întâmplat cu ea? 

Incercând să insufle speranţe în care el abia de 
credea, Durward răspunse că lăcomia acelor oameni 
era mai puternică decât orice altă patimă, că în 
momentul când îi părăsea, Marthon părea că doreşte 
s-o ia pe contesa Hameline sub ocrotirea ei, că în 
sfârşit era greu să-ţi dai seama ce motiv ar putea 
împinge pe cei doi ticăloşi să se poarte rău sau s-o 
ucidă pe contesă cât timp ei puteau să câştige ceva 
purtându-se bine cu ea şi storcând după aceea o 
răscumpărare. 

Pentru a îndepărta gândurile contesei Isabelle de la 
acest subiect trist, Quentin îi povesti pe faţă despre 
trădarea lui Maugrabin pe care o descoperise în timp 
ce poposeau peste noapte în apropiere de Namur, şi 
care părea să fie rezultatul unei înţelegeri între rege şi 
Guillaume de la Marck. Isabelle simţi că o străbate un 
fior de spaimă şi, recăpătându-şi cumpătul, spuse: 

— Mi-e ruşine că am păcătuit, îngăduindu-mi să mă 

îndoiesc atât de mult de ocrotirea sfinților şi de a fi 
crezut, fie şi pentru o clipă, în reuşita unui proiect atât 
de crud, de josnic şi de dezonorant, câtă vreme există 
în cer ochi milostivi care veghează asupra nefericirilor 
omeneşti. Despre acest lucru nu-i suficient să gândeşti 
cu spaimă şi dezgust - trebuie să-l priveşti ca o trădare 
josnică, de necrezut, al cărui succes posibil nu poate fi 
admis fără a-l nega pe Dumnezeu. Dar acum văd 
limpede de ce acea prefăcută de Marthon părea 
adesea să întreţină orice sămânță de mici gelozii şi 
nemulțumiri între sărmana mea mătuşă şi mine; de ce 
ea întotdeauna o linguşea pe aceea care era de faţă, 
asmuţind-o oricând putea împotriva aceleia care 
lipsea. Totuşi niciodată n-aş fi crezut că ar merge atât 
de departe, încât s-o împingă pe mătuşa mea, altădată 
atât de afectuoasă cu mine, să mă lase în primejdie la 
Schönwald, şi ea însăşi să fugă. 

— Contesa Hameline n-a pomenit, aşadar, că are de 
gând să fugă? întrebă Quentin. 

— Nu - răspunse contesa - dar ea făcea aluzie la nu 
ştiu ce voia să-mi spună Marthon. La drept vorbind, 
mintea sărmanei mele mătuşe era atât de tulburată de 
nişte bâiguieli nedesluşite ale ticălosului de Hayraddin, 
cu care stătuse chiar în ziua-aceea de vorbă îndelung 
şi în taină, şi ea lăsa să-i scape nişte cuvinte atât de 
stranii, încât... încât... pe scurt, văzând-o în acea stare, 
nu m-am grăbit s-o silesc să-mi dea o explicaţie. Totuşi 
a fost crud din partea ei să mă părăsească astfel. 

— Nu cred că s-a făcut vinovată de o asemenea 
răutate, spuse Quentin; în zăpăceala acelor clipe şi în 
întunericul de afară, contesa Hameline a fost desigur 
convinsă că e însoţită de nepoata ei, precum am fost şi 

eu, lăsându-mă înşelat de îmbrăcămintea şi de ţinuta 
acelei Marthon, fapt care mă făcuse să cred că mă 
aflam în compania ambelor doamne de Croye, şi 
îndeosebi - adăugă el încet dar hotărât - în compania 
aceleia fără de care nu m-ar fi ispitit să plec a 
Schönwald toate comorile din lume. 

Isabelle îşi lăsă capul în piept şi păru că abia auzise 


înflăcăratele cuvinte ale lui Quentin. Totuşi când 


tânărul începu să vorbească despre politica lui Ludovic, 
se întoarse din nou spre el. Nu fu greu pentru niciunul, 
mulţumită lămuririlor amândurora, să se încredinţeze 
că cei doi fraţi boemieni şi Marthon, părtaşă lor, erau 
uneltele acelui prinţ perfid, deşi Zamet, cel mai în 
vârstă dintre cei doi fraţi, încercând să facă un joc 
dublu cu viclenia specifică neamului său, fusese 
pedepsit pentru fapta lui. În această dispoziţie de 


încredere reciprocă, şi uitând situaţia critică în care se 


aflau, ca şi primejdiile ce-i pândeau pe drum, cei doi 
tineri merseră întins câteva ceasuri în şir poposind 
doar spre a-şi odihni caii într-un cătun retras, unde îi 
conduse Hans Glover, care se purtă în toate privinţele 
ca un om înţelept şi discret, cum făcuse mai înainte 
când se îndepărtase de ei pentru a nu le stânjeni 
conversaţia. 

In timpul acesta depărtarea artificială care îi 
despărţea pe cei doi iubiţi (căci acum putem să-i 
numim astfel) părea micşorată sau chiar desfiinţată ca 
urmare a împrejurărilor în care se găseau. Dacă tânăra 
contesă se putea mândri cu un rang mai înalt, dacă 
naşterea ei o îndreptăţea la o avere incomparabilă cu 
aceea a tânărului, a cărui singură avuţie era sabia sa, 
nu trebuie să se uite că, deocamdată, ea era tot atât 

de sărmană ca şi el, că-şi datora salvarea, onoarea şi 
viaţa prezenţei de spirit, bărbăţiei şi devotamentului 
dovedit de tânăr. Este drept că ei nu vorbeau de iubire, 
căci deşi inima plină de recunoştinţă şi încredere a 
tinerei contese i-ar fi iertat o asemenea declaraţie, 
totuşi Quentin, a cărui limbă era legată şi de sfiala 
firească, şi de simţămintele cavalereşti, şi-ar fi 
reproşat că profită de încurcătura în care se afla tânăra 
contesă dacă ar fi rostit orice vorbă care ar fi putut fi 
înţeleasă ca atare. Nu vorbeau despre iubire, dar acest 
gând era de neînlăturat pentru amândoi. Ei se găseau 
astfel în acele împrejurări în care simţămintele unei 
afecţiuni reciproce mai curând se subiînţeleg decât se 
rostesc, în acele împrejurări care, prin libertatea pe 
care o îngăduie şi nesiguranţele care le însoțesc, 
(alcătuiesc aproape întotdeauna clipele cele mai 
fericite ale vieţii unui om, deşi adesea duc la ceasurile 
întunecate ale dezamăgirii, ale nestatorniciei şi ale 
tuturor suferindelor pe care le stârnesc speranţele 
înşelate, şi dragostea neîmpărtăşită. 

Erau două ceasuri după-amiază când Hans Glover, 
călăuza lor, galben la faţă şi cu spaima în ochi, le 
aduse-ştirea îngrijorătoare că sunt urmăriţi de un pale 
de schwarzreiters ai lui Guillaume de la Miarck. Aceşti 
soldaţi sau mai curând briganzi erau recrutaţi din cele 
mai de jos straturi ale Germaniei şi se asemănau pe 
deplin cu lanzknechtii, în afară de faptul că ei alcătuiau 
cavaleria uşoară. Pentru a-şi cinsti porecla de călăreţi 
negri şi pentru a-şi înspăimânta şi mai mult duşmanii, 
aveau de obicei cai negri şi-şi vopseau în aceeaşi 
culoare armele şi echipamentul, operaţie care le 
înnegrea adeseori şi mâinile şi faţa. Aceşti? 

schwartzreiters se luau la întrecere în fărădelegi şi 
cruzime cu fraţii lor lanzknechtii pedestraşi. 

Quentin privi înapoi. De-a lungul drumului întins pe 
care-l străbătuse văzu înaintând un nor die praf, în faţa 
căruia alergau nebuneşte unui sau doi călăreţi. 
Adresându-se tovarăşei sale de drum, tânărul îi spuse: 

— Scumpă Isabelle, n-am altă armă de apărare 
decât sabia, şi fiindcă numai cu atâta nu pot să mă bat 
pentru dumneata, vom fugi împreună. Dacă am putea 
să ajungem în pădurea aceea dinaintea noastră, mai 
înainte ca să ne prindă din urmă, vom găsi mijlocul să 
scăpăm. 

— Fie, singurul meu prieten, răspunse Isabelle, 
îndemnându-şi calul să treacă la galop; şi dumneata, 
dragul meu - adăugă ea, adresându-se lui Hans Glover 
- ia-o pe un alt drum. Nu rămânea ca să împărtăşeşti 
nefericirea şi primejdiile noastre. 

Onestul flamand scutură din cap şi răspunse la 
îndemnul ei generos: nein, nein! Das geht nichts”? şi 
continuă să gonească după ei, îndreptându-se toţi trei 
spre adăpostul pădurii atât de repede pe cât le 
îngăduiau caii obosiţi. Văzându-i că fug, urmăritorii, la 
rândul lor, îşi îndoiră sforţările. Deşi caii lor erau 
obosiţi, totuşi, neavând arme, fugarii călăreau mai uşor 
ŞI, prin urmare, aveau un foarte mare avantaj asupra 
urmăritorilor. Ajunseseră aproape la un sfert de milă 
de pădure, când deodată zăriră o trupă de oameni de 
arme sub flamura unui cavaler, ieşind din ascunzişul 
pădurii şi căutând să le taie drumul. 

— Au armuri strălucitoare, spuse Isabelle; trebuie să 
fie burgunzi. Oricine ar fi, ne vom preda lor mai curând 


72 Nu, nu, asta nu se poate (în limba germană). (n. t.) 


E ii e IE, A Fi de E Mu sui 
ea A : n A 


ir a ra, 
DER a 


decât în mâna acestor nelegiuiţi care ne urmăresc. 

O clipă după aceea, ea strigă, privind spre flamură: 

— Cunosc inima despicată, cusută pe flamură! Este 
blazonul contelui Crèvecoeur, un nobil burgund - în 
mâinile lui mă predau. 

Quentin Durward suspină; ce altceva mai puteau 
face? Cât de fericit s-ar fi socotit o clipă mai înainte, 
dacă ar fi fost sigur că Isabelle va scăpa chiar în 
condițiuni mai puţin favorabile! Ajunseră curând 
aproape de trupa lui Crèvecoeur şi contesa ceru să 
vorbească comandantului care îşi oprise oamenii în loc 
spre a putea să recunoască pe călăreţii negri. In timp 
ce acesta o privea nedumerit, cu îndoială, contesa 
spuse: 

— Nobile conte, Isabelle de Croye, fiica vechiului 
frate de arme al senioriei voastre, fiica contelui Reinold 
de Croye, se predă în mâinile domniei voastre şi cere 
protecţia senioriei voastre pentru ea şi pentru ai săi. 

— O veţi avea, nobilă doamnă, chiar împotriva 
unei armate întregi - exceptând ca de obicei pe 
suzeranul meu, ducele de Burgundia. Dar acum nu 
avem timp să vorbim despre asta. Aceste canalii s-au 
oprit în loc, parcă ar avea de gând să ne dispute 
terenul. Pe sfântul George al Burgundiei, au 
neobrăzarea să înainteze împotriva flamurei lui 
Crèvecoeur! | 

Briganzii aceştia nu vor fi oare struniţi niciodată? 
Damian, lancea mea. Flamura în frunte! Lăncile în 
cumpănire! Crèvecoeur, înainte! 

Scoţând strigăte de război şi urmat de călăreţii săi, 
porni în galop întins la şarjă împotriva pâlcului de 
schwartzreiters. 


XXIV 
PREDAREA 


Oricare mi-ar fi soarta, Cavalere, 
Captivă sunt, în mâna dumitale; 
Dar nu uita că poate, vreodată, 
Vei fi şi dumneata ca mine astăzi 
Prizonier, fără nădejde. 

ANONIM 


|purguraii dintre schwartzreiters şi oamenii de arme 


burgunzi ţinu doar cinci minute, atât de repede fură 

puşi în derută cei dintâi de superioritatea celor din 
urmă în ceea ce privea armele, caii şi spiritul războinic. 
In mai puţin decât ne-a trebuit pentru a o povesti, 
contele de Crèvecoeur, ştergându-şi sabia însângerată 
de coama calului, înainte de a o băga în teacă, se 
întoarse la marginea pădurii, unde Isabelle rămăsese 
să privească lupta. O parte a oamenilor săi îl urma, pe 
când ceilalţi continuară încă pentru o vreme oarecare 
urmărirea inamicului de-a lungul drumului. 

— E o ruşine - spuse contele - ca armele cavalerilor 
şi ale gentilomilor să fie mânjite de sângele acestor 
porci mârşavi. Vorbind astfel, îşi vâri sabia în teacă şi 
adăugă: Este o urare de bun venit în ţară cam aspră, 

frumoasa mea verişoară, dar prinţesele pribege trebuie 
să se aştepte la asemenea aventuri. Pe legea mea, 
bine că am sosit la timp, căci, îngăduie-mi să te asigur, 
aceşti călăreţi negri nu au mai mult respect pentru 
coroana unei contese decât pentru scufia unei ţărănci 
şi nu cred că escorta domniei tale ar fi fost în stare-să 
le tină piept îndelung. 

— Conte - spuse Isabelle - vă întreb fără ocol: 
spuneţi-mi dacă mă socotiți prizonieră şi unde aveţi de 
gând să mă duceţi. 

— Ştii foarte bine, copil, rău - spuse contele - cum 
aș vrea să răspund eu la această întrebare, dacă ar 
depinde de voinţa mea. Dar domnia ta şi acea mătuşă 
nesăbuită care umblă mereu după măritiş, ştiţi cum 
v-aţi întrebuințat în ultimul timp aripile, aşa că va 
trebui, tare mă tem, să vă mulţumiţi câtăva vreme să 
nu le deschideţi decât într-o cuşcă. Cât despre mine, 
datoria mea, şi acest lucru este destul de neplăcut, 
datoria mea va înceta de îndată ce vă voi conduce la 
curtea ducelui, la Peronne; în acest scop, cred că va 
trebui să las comanda detaşamentului de recunoaştere 
nepotului meu, contele Stephen, pentru a mă întoarce 
cu domnia ta, fiindcă mi se pare că vei avea nevoie de 
un mediator. Sper că acest tânăr fluşturatic se va 
achita de îndatoririle sale cu înţelepciune. 

— Cu îngăduinţa domniei voastre dragă unchiule - 
spuse contele Stephen - dacă vă îndoiţi de priceperea 
mea de a comanda oamenii de arme, rămâneţi însuşi 
domnia voastră cu ei, iar eu am să fiu servitorul şi 
apărătorul contesei de Croye. 

— Fără îndoială, dragul meu nepot - răspunse 
unchiul lui - aceasta ar fi o bună schimbare a planului 

meu; dar mi se pare că îmi place mai mult aşa cum 
l-am întocmit. Te rog deci să ştii că treaba domniei tale 
aici nu este de a vâna şi de a străpunge pe aceşti porci 
negri, îndeletnicire pentru care păreai mai adineauri a 
avea o chemare cu totul deosebită, ci să afli şi să-mi 
trimiţi veşti sigure despre tot ceea ce se întâmplă în 
ţinutul Liege, în legătură cu zvonurile ciudate pe care 
le-am auzit. Îngăduie ca vreo zece lănci să mă urmeze, 
iar celelalte să rămână în grija domniei tale sub 
flamura mea. 

— Încă o clipă, vere de Cr&vecoeur - spuse contesa 
Isabelle - dă-mi voie, constituindu-mă eu însămi ca 
prizonieră, dă-mi voie să precizez măcar cele necesare 
pentru siguranţa acelora care m-au sprijinit prieteneşte 
în nenorocirea mea. Permite acestui tânăr de ispravă, 
călăuza mea credincioasă, să se întoarcă nestânjenit în 
oraşul său, la Liège. 

După ce privi pătrunzător faţa mare, cinstită, a lui 
Glover, Crèvecoeur spuse: 

— Nepotul meu îl va apăra pe acest tânăr care pare 
într-adevăr de treabă, atât de departe cât va putea să 
înainteze în ținutul Liège, şi-l va lăsa liber. 

— Nu uita să-i aminteşti de mine drăguţei Gertrude, 
spuse contesa călăuzei sale, şi, scoțând un colier de 
perle de sub văl, adăugă: Roag-o să-l poarte în 
amintirea nefericitei sale prietene. 

Cinstitul Glover luă colierul şi sărută cu un gest 
comic, dar cu o duioşie pornită din inimă, gingaşa 
mână care găsise o manieră atât de delicată pentru a 
răsplăti oboseala şi primejdiile la care se expusese el 
însuşi. 

— Hm! Semne şi chezăşii! spuse contele. Mai ai alte 

daruri de făcut, draga mea verişoară? E timpul să 
pornim la drum. 

— Un singur lucru - spuse contesa, făcând o 
sforţare ca să vorbească - vă rog să aveţi amabilitatea 
de a fi binevoitori faţă de acest tânăr gentilom. 

— Hm! exclamă Crèvecoeur, aruncând spre Quentin 
aceeaşi privire pătrunzătoare ca şi spre Glover, dar 
pare-se cu un rezultat mai puţin satisfăcător. Hm! 
repetă el, imitând cu un ton mai curând ironic decât 
ofensiv, stânjenirea contesei. Ehei... asta-i o lamă altfel 
turnată. Te-aş ruga să-mi spui, frumoasa mea 
verişoară... ce a făcut acest... acest foarte tânăr 
gentilom pentru a merita un asemenea demers al 
domniei tale? 

— Mi-a salvat viaţa şi onoarea, răspunse contesa, 
roşind, cu o îmbinare de stingherire şi de ciudă 

Quentin se învăpăiase de mânie, dar îşi dădu seama 
cu înţelepciune că lăsându-se târât de ea nu făcea 
decât să înrăutăţească lucrurile. 

— Viaţa şi onoarea, hm! exclamă din nou contele 
Crevecoeur; mi se pare că ar fi fost mai bine, 
verişoară, să nu te fi pus în situaţia de a contracta 
asemenea obligaţii faţă de acest foarte tânăr gentilom. 
Dar să lăsăm asta. Tânărul gentilom poate să ne 
urmeze, dacă o îngăduie rangul său; am să veghez să 
nu i se întâmple nimic... Doar că pe viitor am să-mi iau 
eu însumi sarcina de a-ţi apăra viaţa şi onoarea şi 
poate că am să găsesc pentru el o întrebuințare mai 
potrivită decât aceea de a fi scutierul personal al 
domnişoarelor pribege. 

— Seniore conte - rosti Durward, neputând să mai 
păstreze tăcerea - pentru ca domnia voastră să nu mai 

vorbiţi despre un străin în termeni mai uşori decât aţi 
putea după aceea să-i socotiți cuviincioşi, îmi îngădui 
să vă spun că numele meu e Quentin Durward şi că 
sunt arcaş în garda scoțiană, în care, după cum ştiţi 
prea bine, nu sunt înrolați decât gentilomi şi oameni de 
onoare. : 

— Îți multumesc pentru încunoştiinţare şi-ţi sărut 
mâinile, mesir arcaş, răspunse Crèvecoeur, cu acelaşi 
ton batjocoritor. Ai bunătatea să călăreşti lângă mine 
înaintea trupei. 

În timp ce îndeplinea ordinul contelui care acum 
avea puterea dacă nu şi dreptul de a dispune asupra 
mişcărilor sale, Quentin observă că Isabelle îl urmărea 
cu un aer neliniştit şi sfios, care mergea până la 
duioşie, şi la vederea acestui lucru îl podidiră lacrimile. 
Dar el îşi aminti că trebuia să se poarte ca un bărbat 
înaintea lui Crèvecoeur, care poate că dintre toţi 
cavalerii Franţei şi ai Burgundiei era cel mai puţin 
indicat să se lase înduioşat şi să nu râdă de povestea 
suferințelor unei iubiri adevărate. Hotări deci să nu 
aştepte ca acesta să-i adreseze cuvântul, ci să înceapă 
el conversaţia cu un ton care să afirme dreptul lui la un 
tratament onorabil şi la mai mult respect decât părea 
să fie dispus a-i acorda contele, ofensat poate de a fi 
găsit un bărbat de rang inferior, bucurându-se prea 
mult de încrederea verişoarei sale, care se născuse 
într-o familie atât de nobilă şi atât de bogată. 

— Seniore conte de Crèvecoeur - începu Durward 
cu un ton moderat dar ferm - aş putea să vă întreb, 
înainte de a continua convorbirea noastră, dacă sunt 
liber sau trebuie să mă consider prizonierul domniei 
voastre? 

— O întrebare şireată - răspunse contele - la care 
deocamdată pot să răspund doar prin alta: ce crezi, 
Franţa şi Burgundia se află în pace, sau război? 

— Acest lucru - răspunse scoţianul - domnia 
voastră, seniore conte, îl puteţi şti fără îndoială fault 
mai bine decât mine. Am lipsit de la Curtea Franţei şi 
nu am veşti de câtva timp. 

— Vezi - spuse contele - iată ce uşor este să pui 
întrebări şi ce greu să le răspunzi. Eu însumi am stat cu 
ducele la Peronne o săptămână şi mai bine - deci nu 
pot să răspund la această ghicitoare mai fericit decât 
domnia ta; şi totuşi, mesir scutier, de răspunsul la 
această întrebare depinde faptul dacă domnia ta eşti 
prizonier sau liber; deocamdată trebuie să te consideri 
prizonier. Dacă ai fost într-adevăr un cavaler onorabil, 
folositor rudei mele, şi dacă vei răspunde sincer la 
întrebările pe care am să ţi le pun, atunci lucrurile vor 
sta mai bine cu domnia ta. 

— Contesa de Croye - spuse Quentin - e mai în 
măsură să judece dacă i-am fost de folos, şi la ea vă 
trimit pentru a avea un răspuns în această privinţă. 
Răspunsurile mele le veţi judeca domnia voastră 
personal atunci când îmi veţi pune întrebări. 

— Hm! Destulă mândrie - murmură contele de 
Crevecoeur - şi asta la un om care poartă gajul unei 
doamne la pălărie, şi socoteşte să-l poarte cu fală 
pentru a onora acest preţios simbol de mătase şi fir. Ei 
bine, ei bine, mesir, sper că fără a te simţi jignit, vei 
putea să-mi spui de cât timp te afli pe lângă persoana 
contesei Isabelle de Croye. 

— Conte de Crèvecoeur - răspunse Quentin 
Durward - răspund la întrebări care îmi sunt adresate 

pe un ton ce se apropie de insultă numai pentru ca 
tăcerea mea să nu fie interpretată într-un fel injurios 
pentru o persoană pe care trebuie s-o respectăm 
amândoi. Am însoţit-o ca escortă pe contesa Isabelle 
din ziua în care a părăsit Franţa spre a se retrage în 
Flandra. 

— Ho! ho! exclamă contele; deci de când a fugit de 
la Plessis de Tours? Domnia ta, un arcaş al gărzii 
scoțiene, ai însoţit-o, fără îndoială, în urma unui ordin 
expres al regelui Ludovic, nu? 

Oricât de puțin s-ar fi socotit îndatorat Quentin față 
de regele Franței care, punând la cale răpirea contesei 
Isabelle de către Guillaume de la Marck, socotise 
probabil că tânărul scoțian va fi ucis în apărarea ei, el 
nu se crezu totuşi îndreptățit să trădeze încrederea pe 
care Ludovic o pusese, sau păruse că o pune în el, şi 
de aceea răspunse contelui de Crèvecoeur „că pentru 
el fusese suficient să primească ordine de la 
comandantul lui pentru ceea ce făcuse, necerând nimic 
mai mult”. 

— De ajuns, spuse contele. Ştim că regele nu 
permite ofițerilor săi să trimită arcaşii din gardă să 
rătăcească de colo-colo ca paladinii pe lângă dârlogii 
cailor doamnelor pribege, fără a urmări astfel un scop 
politic. Va fi greu pentru regele Ludovic să continue a 
afirma cu atâta îndrăzneală că el nu ştie că doamnele 
de Croye au fugit din Franţa, de vreme ce ele au fost 
escortate de un arcaş din propria sa gardă. Şi ce drum 
aţi luat, mesir arcaş? 

— Spre Liège, seniore, răspunse  scoţianul; 
doamnele voiau să ceară protecţia răposatului episcop. 

— Răposatului episcop! exclamă contele de 


Mae, ea Tau Ul N Me a) 
m Pr - n Aa si 


i cd a e va m me 
PE i zar 


Crevecoeur. Louis de Bourbon a murit? Ducele n-a 
auzit că ar fi bolnav! De ce a murit? 

— El zace într-un mormânt însângerat, seniore; şi 
asta numai dacă ucigaşii au dăruit un lăcaş rămăşiţelor 
sale pământeşti. 

— Ucis? exclamă Crèvecoeur din nou. Sfântă 
Fecioară din ceruri! Tinere, dar asta e cu neputinţă! 

— Am văzut cu proprii mei ochi nelegiuirea 
săvârşită şi încă alte multe isprăvi groaznice. 

— Ai văzut?! Şi n-ai sărit în ajutorul bunului prelat? 
N-ai ridicat tot castelul împotriva ucigaşilor? Îţi dai 
seama oare că numai faptul de a fi fost martor la o 
asemenea crimă, fără a te împotrivi, este o nelegiuire 
odioasă? 

— Pentru a fi scurt, seniore - spuse Durward - 
înainte ca această faptă să fi fost săvârşită, castelul 
fusese cucerit de sângerosul Guillaume de la Marck, cu 
ajutorul insurgenților din Liège. 

— Parcă m-a lovit un trăsnet! strigă Crèvecoeur. 
Liege răsculat! Schönwald cucerit! Episcopul ucis! 
Mesager al nenorocirii, nici un om n-a adus vreodată 
atâtea veşti rele deodată! Vorbeşte: ce ştii despre 
asaltul castelului, despre răscoală, despre omor? 
Vorbeşte - eşti unul din arcaşii de încredere ai lui 
Ludovic; el a ţintit cu această săgeată ucigaşă. 
Vorbeşte, sau am să te'sfâşii cu caii sălbatici. 

— Când o veţi face, seniore, nu va fi nici o părticică 
din mine care să nu aparţină unui adevărat scoţian. 
Sunt tot atât de străin ca şi domnia voastră de aceste 
ticăloşii şi am fost atât de departe de a lua parte la ele, 
încât m-aş fi împotrivit din răsputeri dacă puterea mea 
ar fi egalat a douăzecea parte a dorinţei pe care o 

aveam. Dar ce era să fac? Ei erau sute şi eu numai 
unul. Singura mea grijă era s-o salvez pe contesa 
Isabelle şi, în privinţa asta, am avut fericirea să 
izbutesc. Totuşi dacă aş fi fost destul de aproape în 
clipa când nelegiuirea a fost săvârşită cu atâta cruzime 
împotriva venerabilului bătrân, i-aş fi salvat părul alb. 
Oricum ar fi fost, oroarea mea a fost exprimată destul 
de tare spre a împiedica alte fărădelegi. 

— Te cred, tinere, spuse contele. Nu eşti nici la 
vârsta şi nu ai nici firea pentru a fi însărcinat cu 
asemenea misiuni sângeroase, oricât ai fi de potrivit 
pentru a servi ca scutier doamnelor. Dar vai! e cu 
putinţă ca bunul, generosul prelat să fie ucis chiar în 
locul unde îl primea atât de adesea pe străin cu 
caritatea şi mărinimia unui prinţ, să fie ucis de un 
mizerabil, de un monstru, de o fiară înfiorătoare, 
însângerată, feroce, crescută în aceeaşi casă în care 
şi-a mânjit mâinile cu sângele binefăcătorului său! 
Dacă nu l-aş cunoaşte pe Carol de Burgundia - da, n-aş 
mai crede nici în dreptatea cerului, dacă m-aş îndoi că 
răzbunarea sa va fi tot atât de aspră şi de prompta ca 
şi crima aceea fără pereche de sălbatică. Şi dacă 
nimeni altul nu-l va urmări pe ucigaş - aci el se opri, 
puse mâna pe sabie, lăsă dârlogii, se lovi cu amândouă 
mâinile în mănuşi de oţel peste platoşe, atât de tare 
încât platoşa răsună şi, ridicându-le spre cer, urmă 
solemn: Eu, eu, Philippe Crèvecoeur de Cordes, jur în 
faţa lui Dumnezeu, a sfântului Lambert şi a celor Trei 
Crai din Colonia, să mă gândesc prea puţin la alte 
lucruri pământeşti până în clipa când am să răzbun pe 
deplin nelegiuirea făptuită de ucigaş asupra blândului 
Louis de Bourbon, oriunde am să dau de el, în pădure 

sau pe câmp, în oraş sau în afară de oraş, pe munţi 
sau la şes, la curtea unui rege sau în biserica lui 
Dumnezeu! Şi pentru asta pun chezăşie domeniile 
mele, bunurile mele, prietenii şi vasalii, viaţa şi 
onoarea. Aşa să-mi ajute Dumnezeu, sfântul Lai Sue 
din Liege, şi cei Trei Crai din Colonia. 

După ce contele de Crèvecoeur făcu acest 
legământ,  păru oarecum uşurat de durerea 
copleşitoare şi de uluirea cu care ascultase veştile 
despre tragedia  sinistră care se petrecuse la 
Schönwald şi el continuă să-i pună întrebări lui 
Durward asupra  amănuntelor acelei nenorociri 
cumplite. Neavând nici o dorință de a linişti pornirea 
spre răzbunare a contelui împotriva lui Guillaume de la 
Marck, scoțianul îi satisfăcu curiozitatea pe deplin. 

— Dar acei oameni orbiti, nestatornici, 
necredincioşi, acele fiare din Liège - spuse contele - 
cum au putut să se alăture tâlharului, ucigaşului 
aceluia, pentru a-l da morții pe prințul lor legitim!? 

Durward îl informă pe burgundul care turba de 
mânie că cei din Liege, sau cel puțin cei mai luminați 
dintre ei, deşi luaseră parte la răscoală împotriva 
episcopului, nu avuseseră gând, aşa cum i se păruse 
lui, să-şi dea concursul la nelegiuirea pe care a 
făptuit-o de la Marck; dimpotrivă, ei ar fi împiedicat-o 
dacă ar fi avut mijloace, căci vederea crimei i-a umplut 
de oroare. 

— Să nu-mi vorbeşti de acea gloată necredincioasă, 
nestatornică, josnică! strigă Crèvecoeur. Când au luat 
armele împotriva unui prinţ care n-avea altă vină decât 
că era un stăpân prea bun, prea blând pentru o gloată 
de robi nerecunoscători, când au pus mâna pe arme 

împotrivă-i şi au năvălit în casa lui paşnică, ce altceva 
putea fi în cugetul lor dacă nu omorul - când s-au 
înhăitat cu Mistreţul Sălbatic din Ardennes, cel mai 
mare ucigaş de la hotarele Flandrei, ce altceva putea 
să fie în capul lor decât omorul, căci omorul este 
singura rațiune de a trăi a Mistreţului! Şi după cum ai 
spus domnia ta însuţi, cel care a dat lovitura nu era din 
rândurile acelor mârşave canalii? De-aş vedea sângele 
curgând prin canalele lor la lumina caselor aprinse! Oh, 
blândul, nobilul, generosul senior, ucis! Alţi vasali s-au 
răzvrătit împotriva dărilor apăsătoare şi a sărăcirii, dar 
cei din Liege au făcuţ-o numai din insolenţă, în plină 
bogăţie. Lăsă din nou dârlogii, frângându-şi cu 
desperare mâinile ţepene din pricina mănuşilor de 
zale. Quentin îşi dădu seama cu uşurinţă că durerea 
contelui era sporită de amintirea sfâşietoare a 
legăturilor din trecut şi a prieteniei pe care o avusese 
cu victima; din această cauză el rămase tăcut, 
respectând nişte simţăminte pe care nu voia să le 
sporească şi dându-şi seama în acelaşi timp că îi era 
cu neputinţă să le consoleze. 

Dar contele de Crèvecoeur se întorcea mereu şi 
mereu asupra aceluiaşi subiect, îl întreba asupra 
fiecărui amănunt al asaltării castelului Schönwald şi a 
morţii episcopului; deodată, ca şi când şi-ar fi amintit 
de un lucru care scăpase atenţiei sale, întrebă ce se 
întâmplase cu contesa Hameline şi pentru ce nu era 
împreună cu verişoara sa. 

— Nu - adăugă el dispreţuitor - nu că aş socoti lipsa 
ei ca o pierdere pentru contesa Isabelle; căci, deşi erau 
rude şi îndeobşte era o femeie cumsecade, totuşi 
regatul Cocagne n-a produs niciodată un cap mai 

fluşturatic, mai fantezist, ca al ei; şi socot ca sigur că 
nepoata ei, în care am văzut întotdeauna o tânără 
aşezată, cuminte, a fost împinsă prosteşte să fugă din 
Burgundia în Franţa de acea zăpăcită, de acea 
romanţioasă tomnatică, de acea peţitoare, ea însăşi 
ahtiată după măritiş! 

Straşnice cuvinte pentru urechea unui îndrăgostit 
romantic! Şi mai cu seamă într-un moment când ar fi 
fost ridicol pentru el să încerce un lucru pe care nu-l 
putea face, adică să-l facă pe conte să înţeleagă prin 
forţa armelor că aduce o ofensă grosolană contesei 
Isabelle - ei, care era fără pereche şi ca înţelepciune şi 
ca frumuseţe - numind-o o tânără aşezată şi cuminte, 


însuşiri cu care putea fi lăudată fiica unui ţăran, arsă 


de soare, care nu face altceva toată viaţa decât să 


îmboldească boii, în timp ce tatăl ei ţine coarnele 


plugului. Cât despre faptul că o presupunea dominată 
şi condusă în totul de o mătuşă proastă şi romanţioasă 
- calomnia aceasta ar fi trebuit vârâtă înapoi pe gât 
calomniatorului. Dar fizionomia deschisă, deşi severă, 
a contelui de Crèvecoeur, disprețul deplin pe care 
părea să-l aibă pentru acele simţăminte care 
copleşeau sufletul lui Quentin îi impuneau respect. Nu 
de teamă în legătură cu faima contelui în ceea ce 
privea mânuirea armelor - această primejdie n-ar fi 
făcut decât să-i sporească dorinţa de a-l provoca la 
luptă - dar teama de ridicol, singura din toate armele 
de care le e frică mai mult ca de orice înflăcăraţilor de 
tot soiul, teama care, prin înrâurirea pe care o are 
asupra spiritelor acestora, opreşte de multe ori ceea ce 
e absurd, dar înăbuşe adesea pe deplin ceea ce este 
nobil. 

Sub influenţa temerii că ar putea deveni un obiect 
de ironie mai curând decât de resentimente, Durward, 
deşi cu oarecare strângere de inimă, se mărgini să 
răspundă destul de confuz că doamna Hameline fugise 
din castelul Schönwald înainte de asalt. Într-adevăr, el 
nu putea să povestească lucrurile mai lămurit fără a o 
expune ridicolului pe ruda apropiată a Isabellei, şi 
poate fără a se expune el însuşi până la un punct, ca 
fiind obiectul speranţelor deplasate ale contesei 
Hameline. El adăugă că auzise, deşi vag, că aceasta 
căzuse din nou în mâinile lui Guillaume de la Marck. 

— Pe sfântul Lambert, sper că o să se căsătorească 
cu ea, spuse Crèvecoeur; şi într-adevăr ar putea-o 
face, din dragoste pentru sacii ei de aur şi tot atât de 
probabil e că l-ar face seama de îndată ce ar pune 
gheara pe saci, sau mai târziu când îi va fi golit. 

Contele urmă apoi să-i pună felurite întrebări lui 
Quentin asupra felului în care se comportaseră 
amândouă doamnele în timpul călătoriei, asupra 
gradului de intimitate în care îl admiseseră şi asupra 
altor amănunte destul de delicate, încât, jignit, ruşinat 
şi mânios, tânărul abia putea să-şi ascundă stânjenirea 
de privirea ascuţită a soldatului şi a curteanului, care 
deodată , păru că vrea să se îndepărteze de el. 

— Hm! - exclamă el în acelaşi timp - văd că s-a 
întâmplat ceea ce presupusesem, dintr-o parte cel 
puţin: sper că cealaltă parte şi-a stăpânit mai bine 
simţurile. Hai, mesir scutier, dă pinteni şi mergi la 
avangardă, în timp ce eu am să mă întorc să stau de 
vorbă cu contesa Isabelle. Cred că am aflat destule 
lucruri de la domnia ta pentru a-i putea vorbi despre 
toate aceste peripeții neplăcute fără a-i răni 

delicateţea, deşi am reuşit s-o zgândăresc un pic pe a 
domniei tale. Dar mai stai o clipă, tinere galant, doar 
un cuvânt şi apoi te duci. Domnia ta ai făcut, îmi 
închipui, o călătorie fericită în ţara zânelor, călătorie 
plină de aventuri eroice, de speranţe mari şi de iluzii 
arzătoare ca grădinile zânei Morgana pe care le cântă 
menestrelii. Uită totul, tinere soldat - adăugă el 
bătându-l pe umăr - nu-ţi aminti de tânăra doamna 
decât ca de onorata contesă de Croye - uit-o pe 
domnişoara rătăcitoare şi aventuroasă. Şi prietenii mei 
- pentru unul din ei pot să răspund - îşi vor aminti, în 
ceea ce îi priveşte, numai serviciile pe care i le-ai făcut 
şi vor uita răsplata nesăbuită pe care ai avut 
îndrăzneala s-o nădăjduieşti în sinea domniei tale. 
Inciudat că nu putuse să ascundă de ochiul ager al 
lui Crèvecoeur simţămintele pe care contele părea să 
le considere atât de ridicole, Quentin răspunse mânios: 
— Seniore conte, când voi avea nevoie de sfaturile 
domniei voastre, vi le voi cere; când voi cere ajutorul 
domniei voastre, veţi avea timp destul pentru a mi-l 
acorda sau a-l refuza; când voi pune un preţ deosebit 
pe părerea domniei voastre asupra mea, nu va fi prea 
târziu ca să v-o rostiţi. 
— Drace! - exclamă contele - iată-mă între Amadis 
şi Oliane. Trebuie să mă aştept la o provocare la duel. 
— Vorbiţi ca şi când acest lucru ar fi cu neputinţă, 
spuse Quentin. Când am rupt o lance cu ducele de 
Orleans, am făcut acest lucru împotriva unui piept în 
care curge un sânge mult mai nobil decât acela al lui 
Crevecoeur. Când mi-am încrucişat sabia cu Dunois, 
m-am măsurat cu un războinic mai bun decât acesta. 
— Facă cerul să ţi se înţelepţească mintea, dragul 

meu tânăr! rosti Crèvecoeur, râzând de ieşirea 
cavalerului îndrăgostit. Dacă ai vorbit adevărul, ai avut 
un noroc deosebit pe această lume; şi într-adevăr dacă 
providenţa doreşte să te expună la asemenea 
încercări, înainte de a-ţi creşte barba, vei înnebuni de 
vanitate înainte de a-ţi putea spune că eşti un bărbat. 
Poţi să mă înveseleşti, dar nu să mă mâniezi. 
Crede-mă, deşi, printr-unul din acele capricii de care 
soarta dă uneori dovadă, poate că te-ai luptat cu prinții 
şi ai făcut pe paladinul celor două contese, nu eşti 
câtuşi de puţin egal acelora pentru care ai devenit 
întâmplător adversar şi pentru care şi mai întâmplător 
încă, ai devenit companion. Totuşi îţi pot îngădui, ca 
unui tânăr care a ascultat cântecele de vitejie până ce 
şi-a închipuit că el însuşi e un paladin, de a te legăna 
câtva timp încă în visurile frumoase ale domniei tale; 
dar nu trebuie să te superi pe un prieten binevoitor 
care te scutură uneori cu asprime de umeri spre a te 
trezi. 

— Seniore de Crèvecoeur - replică Quentin - 
familia mea... 

— O clipă... nu e vorba numai de familie, îl 
întrerupse contele; ci şi de rang, de avere, de poziţie 
înaltă şi aşa mai departe, ceea ce stabileşte o ierarhie 
între diferitele grade şi categorii de persoane. Cât 
despre naştere, toţi oamenii coboară de la Adam şi 
Eva. 

— Seniore conte - repetă Quentin - strămoşii mei 
Durward of Glen-houlakin... 

— Ei - exclamă contele - dacă pretinzi să-i urci 
dincolo de Adam, nu mai am nimic de spus! Bună 
seara. 

El îşi struni calul, oprindu-se spre a o aştepta pe 
contesă, căreia, dacă acest lucru era cu putinţă, 
insinuările şi sfaturile lui îi fură şi mai dezagreabile 
decât lui Quentin, care, călărind înainte, murmura în 
sine: „Nesimţitor, insolent, înfumurat! Ţi-aş dori ca 
primul arcaş scoţian care va ochi în tine cu archebuza 
să nu te lase să scapi atât de uşor precum am făcut-o 
eu!” 

Seara ajunseră la Charleroi, pe Sambre, unde 
contele de Crèvecoeur hotărâse s-o lase pe contesa 
Isabelle. Spaimele şi oboseala acelei zile, împreună cu 
drumul de cincizeci de mile pe care-l străbătuse din 
zori şi emoţiile zguduitoare ce o însoţiseră fără 
încetare, făceau cu neputinţă ca ea să meargă mai 
departe fără ca sănătatea să-i fie primejduită. 
Văzând-o atât de istovită, contele o încredinţă 
superioarei unei mănăstiri a ordinului Citeaux, o 
aristocrată a cărei familie era înrudită cu casele de 
Crèvecoeur şi Croye şi în a cărei înţelepciune şi 
bunătate putea să-şi pună toată încrederea. 

Crèvecoeur însuşi se opri doar spre a recomanda 
cele mai mari  precauţiuni comandantului micii 
garnizoane burgunde din acea localitate şi-i ceru 
totodată să posteze o gardă de onoare la mănăstire în 
timpul şederii acolo a contesei Isabelle de Croye, în 
aparentă pentru a veghea asupra siguranţei sale, dar 
poate în taină pentru a preîntâmpina orice încercare de 
fugă. Contele justifica vigilenţa pe care o recomandase 
garnizoanei prin zvonurile nedesluşite pe care le auzise 
despre tulburările din episcopatul Liege. El voia să 
ducă cel dintâi ducelui Carol extraordinarele veşti ale 
răscoalei şi uciderii episcopului, în toată realitatea lor 

oribilă; în acest scop, după ce-şi procură caii odihniţi 
pentru el şi pentru suită, încălecă, hotărât să-şi urmeze 
fără popas călătoria spre Peronne. Vestindu-l pe 
Quentin Durward că trebuie să-l însoţească, ei îşi ceru 
scuze cu ironie pentru faptul că-l despărţea de plăcuta 
companie, „dar spera că un scutier atât de devotat 
doamnelor va găsi că o călătorie în timpul nopţii sub 
clar de lună e mult mai plăcută decât să se 
abandoneze somnului, cu nepăsare, ca un muritor de 
rând.” 

Quentin, destul de îndurerat la vestea că va fi 
despărţit de Isabelle, ardea să răspundă acestui 
sarcasm cu o sfidare mânioasă; dar dându-şi seama că 
Crevecoeur nu va face decât să râdă de mânia lui şi 
să-i dispreţuiască provocarea, hotărî să aştepte ziua 
potrivită când va putea să aibă prilejul de a obţine 
satisfacţie de la acest senior trufaş, care-i devenise, 
deşi pentru pricini deosebite, aproape tot atât de odios 
ca şi Mistreţul Sălbatic din Ardennes. Se declară de 
acord deci cu propunerea contelui, întrucât nu avea 
încotro, şi porniră împreună, cu toată iuţeala posibilă 
pe drumul dintre Charleroi şi Peronne. 


XXV 
OASPETELE NEPOFTIT 


Nu există însuşire omenească 

Să nu aibe în urzeală vreun cusur: 

Am văzut un om viteaz fugind de-un câine, 
Și un altul înțelept făcând prostii 

De râdeau de el şi proştii. 

Și apoi iată, 

Omul tău, istet, cum ştii, nevoie mare, 
Intrigi - sfori atât de bine le urzeşte 

Încât singur deseori se prinde-n ele. 

“n timpul primei părţi a călătoriei sale nocturne, 
Quentin trebui să lupte cu acea mâhnire pe care o 
simte un tânăr când se desparte, poate pentru 

totdeauna, de iubita lui, în timp ce, zoriţi de graba 

acelor clipe şi de nerăbdarea lui Crèvecoeur, goneau 
toţi peste mănoasele câmpii ale ținutului Hainaut, sub 
călăuzirea blândă, strălucitoare, a lunei de august, 
care-şi  cernea razele peste  îmbelşugatele şi 
mustoasele pajişti, păduri şi lanuri. Agricultorii se 
foloseau de lumina ei pentru a secera holdele, căci 
Kamenzi erau tot atât de Pacai A pe atunci ca ȘI în 

zilele noastre. Luna se oglindea în apele râurilor largi, 
liniştite, care făcuseră pământul să rodească, brăzdate 
de pânzele albe ale luntrelor care cărau mărfuri, 
plutind, fără a fi oprite de stânci sau praguri 
prăpăstioase, pe lângă sate liniştite a căror înfăţişare 
cuviincioasă, curată, dovedea îndestularea şi buna 
stare a locuitorilor; îşi ţesea sclipirile deasupra 
castelelor feudale ale atâtor baroni şi cavaleri viteji, 
zidiri înconjurate de şanţuri adânci, străjuite de crenele 
şi clopotniţe înalte, căci gentilomii din Hainaut erau 
vestiți printre nobilii din Europa; lumina ei se revărsa în 
depărtare peste turnurile uriaşe ale atâtor mănăstiri 
falnice. 

Totuşi, în pofida acestei varietăţi de privelişti 
încântătoare, atât de neasemănătoare cu întinderile 
singuratice şi sterpe ale ţării sale, Quentin nu putea fi 
smuls din mâhnirea lui. El îşi lăsase inima înapoi, la 
Charleroi, şi singurul gând insuflat de această călătorie 
era că fiecare pas îl ducea tot mai departe de Isabelle. 
Imaginaţia lui nu înceta să-i amintească fiecare vorbă 
rostită de ea, fiecare privire îndreptată spre el şi, cum 
se întâmplă adesea în asemenea împrejurări, impresia 
ce se întipărea în mintea lui prin amintirea acelor 
amănunte era mult mai puternică decât aceea stârnită 
de însăşi realitatea lor. 

În sfârşit trecu şi ceasul rece al miezului nopţii; în 
ciuda dragostei şi a suferinţei, începu să se facă 
simțită oboseala cruntă a celor două zile care 
trecuseră şi pe care deprinderea lui cu exerciţiile de tot 
felul, vioiciunea deosebită, preocuparea minţii, ca şi 
zbuciumul lui sufletesc, îl împiedicaseră s-o simtă până 
atunci. Gândurile care se perindau prin mintea lui 

începură încet-încet să se înceţoşeze, să se cufunde în 
toropeala simțurilor sale  vlăguite. Reprezentările 
imaginaţiei sale schimbau sau deformau tot ceea ce îi 
era transmis prin organele amorţite ale vederii şi 
auzului, şi Durward nu-şi dădea seama că e treaz decât 
prin sforţările pe care simţământul instinctiv * al 
primejdiei îl împingea să le facă din timp în timp pentru 
a nu cădea într-un somn adânc, copleşitor. Când şi 
când, teama de a nu cădea de pe cal sau împreună cu 
acesta, îi înviora simţurile şi avântul, dar curând 
peisajul luminat de lună începea din nou să unduiască 
înaintea ochilor săi orbiţi de umbre nedesluşite şi de 
tot soiul de culori învălmăşite, în sfârşit oboseala îl 
covârşi într-atât, încât contele de Crèvecoeur, dându-și 
seama de starea în care se afla, trebui până la urmă să 
ordone la doi dintre oamenii lui să se ţină cât mai 
aproape de Durward, păzindu-l să nu cadă de pe cal. 
Când (ajunseră în sfârşit la Landreci, făcându-i-se milă 
de tânăr, care nu dormise aproape trei nopţi la rând, 
contele încuviinţă un popas de patru ceasuri pentru 
odihnă şi împrospătare. 

Quentin căzuse într-un somn adânc, din care fu 
smuls de sunetul trompetelor contelui şi de strigătele 
furierilor şi ale subofiţerilor: „Debout! Debout! Hé! 
Messires, en route, en route!” Deşi prea matinal 
pentru a fi bine primit, acest semnal de deşteptare îl 
trezi într-o stare trupească şi sufletească cu totul 
deosebită de aceea în care adormise. Increderea în el 
însuşi şi în norocul lui îi revenise o dată cu înviorarea 
spiritului şi cu răsăritul soarelui. Nu se mai gândea la 


73 În picioare, în picioare, hei, domnilor, la drum, la drum! (în limba 
franceză). (n. t.) 

dragostea lui ca la un vis deznădăjduit şi fantastic, ci 
ca la un principiu înalt şi îmbărbătător pe care trebuia 
să-l hrănească în inima lui, deşi nu-şi putea nicidecum 
propune, faţă de atâtea greutăţi câte avea de 
înfruntat, să ajungă la o ieşire fericită: „Corăbierul, îşi 
zicea el, îşi duce vasul după steaua polară, deşi el ştie 
că nu va ajunge la ea niciodată: tot astfel şi gândurile 
pe care le închin Isabellei de Croye vor face din mine 
un războinic viteaz, deşi poate că n-am s-o mai văd 
niciodată. Când va auzi că un soldat scoţian cu numele 
de Quentin Durward s-a distins pe câmpul de luptă sau 
şi-a lăsat trupul în breşa unei fortărețe disputate, îşi va 
aminti de tovarăşul ei de drum, ca de un om care a 
făcut tot ce a fost cu putinţă ca s-o apere de capcanele 
şi de nenorocirile care o amenințau şi poate că îi va 
onora memoria cu o lacrimă şi sicriul cu o ghirlandă de 
flori.” 

Îndemnat de această nouă stare sufletească să-şi 
îndure nefericirea bărbăteşte, Quentin putu să asculte 
şi să răspundă mai uşor la glumele contelui de 
Crevecoeur, care râse de el făcându-l neputincios 
fiindcă se lăsase doborât de oboseală. Tânărul scoţian 
răspunse la spiritele contelui cu atâta vioiciune, într-un 
fel atât de fericit şi totodată atât de cuviincios, încât 
această schimbare de ton şi de maniere făcură vădit 
asupra contelui o impresie mai favorabilă decât aceea 
pe care i-o făcuse comportarea prizonierului său în 
seara trecută, când, iritat de situaţia în care se afla, 
uneori tăcuse posomorit, iar alteori - răspunsese cu 
mândrie. 

Bătrânul soldat începu în sfârşit să vadă în tânărul 
său companion un băiat plăcut din care ar fi cu putinţă 

să se facă ceva; el îi dădu chiar limpede să înţeleagă 
că dacă ar voi să părăsească serviciul din garda 
arcaşilor de la curtea Franţei, i-ar înlesni dobândirea 
unei situaţii onorabile în casa ducelui de Burgundia şi 
s-ar îngriji el însuşi de înaintarea lui. Exprimându-şi 
toate mulţumirile cuvenite, Quentin refuză 
deocamdată această favoare până ce va şti în ce 
măsură avea să se plângă de primul său protector, 
regele Ludovic. El rămase totuşi în termeni buni cu 
contele de Crèvecoeur. Dacă felul său înflăcărat de a 
gândi, modul de exprimare şi accentul său străin 
stârneau adesea zâmbete pe chipul grav al contelui, 
acest zâmbet pierduse latura ironică, sarcastică şi nu 
mai trecea dincolo de limitele bunei dispoziţii şi a 
curtoaziei. 

Continuându-şi astfel drumul în mai multă armonie 
decât în ajun, mica trupă ajunse în sfârşit la două mile 
de Peronne, faimos oraş întărit în preajma căruia se 
ridica tabăra trupelor ducelui de Burgundia, care erau 
gata, după cum se presupunea, să invadeze Franţa, în 
timp ce Ludovic al XI-lea, la rândul lui, îşi adunase mari 
forţe aproape de Saint Maxence ca să-l aducă la 
realitate pe prea puternicul său vasal. 

Oraşul Peronne, aşezat de-a lungul unui râu bogat 
în ape, pe o câmpie netedă, înconjurat de întărituri 
puternice şi de şanţuri adânci, a fost socotit din cele 
mai vechi timpuri una dintre cele mai puternice 
fortărețe ale Franţei. Contele de Crèvecoeur, suita lui şi 
prizonierul se apropiau de această fortăreață spre 
ceasurile trei după-amiază, când, străbătând călare 
poienile însorite ale unei vaste păduri care acoperea 
pe atunci câmpia din partea de răsărit a oraşului, 

întâlniră două personaje de marcă, precum păreau 
după numeroasa lor suită. Necunoscuţii erau îmbrăcaţi 
în veşminte obişnuite pentru vreme de pace; judecând 
după şoimii pe care-i purtau pe umăr şi după numărul 
prepelicarilor şi al ogarilor ţinuţi în zgardă de slujitori, 
călăreţii se îndeletniceau cu plăcerile vânătoarei “cu 
şoimi. Dar, zărindu-l pe Crèvecoeur ale cărui culori şi 
arme le erau prea bine cunoscute, părăsiră urmărirea 
unui erete după care alergau pe marginile unui canal 
mare şi galopară spre conte. 

— Veşti, veşti, conte de Crèvecoeur! strigară 
amândoi deodată. Aduci veşti, vrei să le afli de la noi, 
sau doreşti să facem schimb? 

— Aş prefera să fac schimb - messiri - răspunse 
Crèvecoeur salutându-i curtenitor - dacă aş fi convins 
că aveţi veşti atât de importante precum sunt ale 
mele. 

Cei doi vânători se priviră zâmbind. Cel mai 
vârstnic, cu înfăţişare falnică de baron feudal, cu o 
umbră de tristeţe pe chipul oacheş, pe care unii 
fizionomişti o atribuie temperamentelor melancolice, 
iar alţii, ca sculptorul italian care a făurit statuia lui 
Carol |, văd în acest lucru presimţirea unui sfârşit 
nefericit, întorcându-se spre companionul lui, spuse: 

— Crèvecoeur vine din Brabant; acolo, în ţara 
negoţului a învăţat toate vicleşugurile - o să fie greu să 
facem un târg cu el. 

— Seniori - replică Crèvecoeur - ducele trebuie, de 
bună seamă, să vadă cel dintâi mărfurile mele, căci 
suzeranul îşi ia dreptul său înainte de a se începe 
vânzarea. Dar ia spuneţi, veştile domniilor voastre sunt 
triste sau vesele? 

Acela căruia îi vorbea cu osebire era un bărbat cu 
înfăţişare voioasă şi cu privirile nespus de vioaie, 
cumpănite de un aer gânditor şi grav ce se vădea pe 
buza superioară, fizionomie ce indica un om care vede 
şi gândeşte repede, dar ia hotărâri sau îşi exprima 
părerea încet, cu înţelepciune. Acesta era vestitul 
cavaler de Hainaut, fiul lui Collart, sau, cum i se mai 
spunea, Nicolas de la Elite, cunoscut în istorie şi printre 
istorici sub venerabilul nume de Philippe de Comines, 
pe atunci foarte apropiat de ducele Carol Temerarul, 
unul din sfetnicii lui cei mai preţuiţi. El răspunse la 
întrebarea pe care i-o pusese Crèvecoeur cu privire la 
felul veştilor pe care le ştiau el şi companionul lui, 
baronul d'Hymbercourt: 

— Ele sunt - spuse el - tot atât de variate ca şi 
culorile curcubeului, după feluritele puncte din care 
sunt privite - fie că s-ar străvedea pe nori negri sau pe 
cer senin. Un asemenea curcubeu nu s-a mai arătat în 
Franţa şi nici în Flandra de la arca lui Noe. 

— Veştile mele - replică Crèvecoeur - seamănă cu o 
cometă: sumbre, sângeroase, înspăimântătoare în ele 
însele, pot fi totuşi socotite că premerg unor şi mai 
îngrozitoare nenorociri, care vor urma. 

— Hai să ne deschidem şi noi sipetele - propuse 
Comines companionului său - altminteri ne-ar putea-o 
lua înainte vreun nou venit, căci veştile noastre sunt 
cunoscute de toţi. Într-un cuvânt, Crèvecoeur, ascultă 
şi minunează-te - regele Ludovic se află la Peronne! 

— Cum! exclamă contele, uimit. A dat oare ducele 
înapoi fără luptă? Şi senioriile voastre vă aflaţi oare aici 
înveşmântaţi paşnic, în vreme ce oraşul este 
împresurat de francezi?! Căci nu pot crede că a fost 

cucerit. 

— Nu, fireşte, răspunse d'Hymbercourt; flamurile 
Burgundiei n-au dat un pas înapoi; şi totuşi regele 
Ludovic este aici. 

— Atunci a venit peste mare Eduard al Angliei cu 
arcaşii şi, ca străbunicii lui, a câştigat o a doua bătălie 
de la Poitiers? 

— Câtuşi de puţin! răspunse Comines. Nici o 
flamură franceză n-a fost doborâtă la pământ, nici o 
pânză de corabie n-a plecat din Anglia - Eduard se 
desfată prea mult cu nevestele burghezilor din Londra 
pentru a mai dori să facă pe Prinţul Negru. Ascultaţi 
realitatea uluitoare! Ştiţi că atunci când aţi plecat, 
conferinţa dintre împuterniciţii Franţei şi aceia ai 
Burgundiei fusese întreruptă, fără a mai părea să 
existe vreo putinţă de împăcare. 

— E adevărat, şi noi nu visam nimic altceva decât 
războiul. 

— Ceea ce a urmat pare într-adevăr atât de 
asemănător unui vis - spuse Comines - încât aştept 
mereu să mă trezesc şi să văd că e aşa. Nu trecuse 
decât o zi de când ducele, în plin consiliu, se 
împotrivise cu furie oricărei noi amânări, hotărând să 
trimită o sfidare regelui şi să intre imediat în Franţa. 
Toison d'Or, însărcinat cu această misiune, îşi pusese 
veşmântul oficial, şi tocmai ridica piciorul în scară ca 
să încalece, când, ce să vezi deodată îl zăriră pe 
heraldul francez Mont-joie venind călare în bivuacul 
nostru. Nu ne-am închipuit altceva decât că Ludovic 
ne-o luase înainte cu sfidarea şi începusem să ne 
gândim ce pornit are să fie ducele împotriva acelora 
care îi dăduseră felurite sfaturi împiedicându-l de a 


e cip e e m e moi Ă i 
PPE i zar eg = 
zii + P 


declara cel dintâi, războiul. Dar, consiliul fiind adunat 
în grabă, care nu fu mirarea noastră când heraldul ne 
vesti că regele Franței venea călare la un ceas de 
drum în urma lui, sosind în vizită la Carol, ducele 
Burgundiei, cu o mică suită, pentru a pune capăt 
neînțelegerilor dintre ei printr-o întrevedere personală. 

— Mă uimiţi, messiri, spuse Crèvecoeur; şi totuşi mă 
uimiţi mai puţin decât v-aţi putea aştepta; căci, atunci 
când am fost de curând la Plessis de Tours, cardinalul 
Balue, care se bucură de toată încrederea, ofensat de 
stăpânul lui, şi ţinând cu Burgundia în inima sa, mi-a 
dat să înţeleg că ar putea să înrâurească asupra 
slăbiciunilor lui Ludovic, până acolo încât să-l facă să 
se vâre el însuşi într-o asemenea încurcătură faţă de 
Burgundia, încât ducele să-şi poată dicta condiţiile de 
pace, după placul său. Dar niciodată n-am crezut că o 
vulpe bătrână ca Ludovic are să se lase prinsă în 
capcană aşa, cu una, cu două. Şi ce spun sfetnicii 
burgunzi? 

— După cum poţi să presupui - răspunse 
d'Hymbercourt - s-a vorbit foarte mult de buna 
credinţă care trebuie observată şi foarte puţin despre 
avantajele care pot fi obţinute în urma unei asemenea 
vizite, deşi era vădit că ei se gândeau aproape în 
întregime la cele din urmă şi se frământau doar cum să 
găsească o cale de împăcare pentru a putea salva 
aparențele după cuviinţă. 

— Dar ducele ce spune? urmă contele de 
Creve-coeur. 

— El a vorbit scurt şi aprins, ca de obicei, răspunse 
Comines. „Care dintre voi - a întrebat el - a fost martor 
la întâlnirea dintre mine şi vărul meu Ludovic după 

bătălia de la Montlhery, când am fost atât de nesocotit, 
încât să-l conduc înapoi până la zidurile Parisului 
împreună cu vreo zece însoțitori, punându-mă astfel la 
discreţia sa?” l-am răspuns că cei mai mulţi dintre noi 
fusesem de faţă şi că niciunul nu va uita vreodată 
spaima pe care binevoise să ne-o stârnească. „Ei bine 
- a strigat ducele - aţi osândit acea nebunie a mea şi 
eu am încuviinţat că mă purtasem ca un tânăr fără 
minte; se ştie de asemeni că tatăl meu, cel de fericită 
amintire, trăia încă şi că vărul meu Ludovic ar fi 
câştigat mult mai puţin dacă m-ar fi pus atunci sub 
pază, decât aş putea câştiga eu astăzi, dacă aş pune 
mâna pe el. Dar n-are a face; dacă astăzi regescul meu 
văr vine aici cu aceeaşi inimă deschisă cu care m-am 
purtat şi eu atunci, va fi primit regeşte: dar dacă îşi 
închipuie că această aşa-zisă încredere mă va învălui, 
mă va orbi până ce îşi va fi îndeplinit vreunul din 
planurile lui politice, pe sfântul George de Burgundia, 
să ia seama!” Apoi, răsucindu-şi mustăţile şi bătând 
din picior, a poruncit să încălecăm pentru a primi un 
oaspe atât de neobişnuit. 

— Şi deci, l-aţi primit pe rege?! se miră contele de 
Crèvecoeur. Se mai întâmplă încă minuni! Ce suită 
avea? 

— Cea mai mică cu putință! răspunse 
d'Hymbercourt; între douăzeci şi patruzeci de arcaşi 
scoțieni, precum şi câţiva cavaleri şi gentilomi din casa 
lui, printre care astrologul său, Galeotti, făcea figura 
cea mai plăcută. 

— Ilpochimenul acela - zise Crèvecoeur - este 
oarecum omul cardinalului Balue. Nu m-ar mira ca el 
să aibă o parte oarecare în această hotărâre a regelui 


Tor Taa ru Pal et, E, ze pe e au Zi a i | 
riza e iy lu i 


DE a 


E e Mâna PRD dit Ie Ul a-l e Vel A 


de a face un asemenea pas de politică îndoielnică. În 
suită era şi vreun nobil de rang înalt? 

— Erau monseniorul d'Orléans şi Dunois, răspunse 
Comines. 

— Cu Dunois o să am o răfuială - spuse Crèvecoeur 
- orice s-ar întâmplă. Dar auzisem că el şi ducele-au 
căzut în dizgrație şi că au fost întemnițați. 

— Au fost amândoi puşi sub arest în castelul 
Loches, acel încântător loc de retragere pentru 
nobilimea franceză - răspunse d'Hymbercourt - dar 
Ludovic le-a dat drumul şi i-a luat cu el, poate pentru 
că nu voia să-l lase pe Orleans acolo. Cât despre 
ceilalţi însoțitori - zău, cred că cei mai de seamă ar 
putea să fie omul lui, călăul-prevot, cu două, trei 
ajutoare, şi Olivier, bărbierul. Şi toţi sunt atât de 
sărăcăcios îmbrăcaţi, încât, pe legea mea, regele 
seamănă mai curând cu un bătrân cămătar care se 
duce să-şi scoată banii pe nişte poliţe fără speranţe 
însoţit de o haită de bătăuşi. 

— Şi unde a fost găzduit? întrebă Crèvecoeur. 

— Ei - răspunse Comines - asta-i mai grozav ca 
toate. La început, ducele nostru a propus ca arcaşii 
regelui să facă de gardă la o poartă a oraşului şi la 
unul din podurile de luntre peste Somme, şi a destinat 
pentru Ludovic o casă apropiată, aparţinând unui 
burghez bogat, cu numele de Gilles Orthen; dar, 
ducându-se acolo, regele a văzut în apropiere flamurile 
lui de Lau şi ale lui Pencil de Rivierre, pe care îi exilase 
din Franţa; speriat, după cât se pare, că va locui atât 
de aproape de nişte refugiaţi şi nemulţumiţi pe care şi 
i-a ridicat împotrivă el însuşi, a cerut să fie instalat în 
castelul din Peronne şi, prin urmare, acolo locuieşte. 

— Mare e Dumnezeu! - exclamă Crèvecoeur - asta 
nu înseamnă numai să intri în vizuina leului, dar să-ti 
bagi şi capul în gura lui; bătrânul vulpoi politic se află 
pur şi simplu într-o cursă de şoareci! 

— Ei - urmă Comines - d'Hymbercourt nu v-a 
povestit cuvântarea lui Le Glorieux, bufonul ducelui 
care, după părerea mea, este opinia cea mai înţeleaptă 
care a fost rostită în această împrejurare. 

— Şi ce a spus prea ilustra sa înţelepciune? întrebă 
contele. 

— La un moment dat când ducele răspunse 
Comines - poruncea precipitat să se pregătească 
câteva piese de veselă, garnituri de argint şi alte 
lucruri asemănătoare pentru a fi oferite ca daruri 
regelui şi suitei sale, o dată cu urarea de bun venit, Le 
Glorieux i-a strigat: „Nu-ţi tulbura cerebelul doar 
pentru atât, amice Carol, am să ofer vărului tău 
Ludovic un dar mai nobil şi mai potrivit pentru el: 
scufa, clopoţeii şi marota mea pe deasupra, căci, pe 
sfânta liturghie, e mai nebun decât mine dacă a venit 
aici, la discreţia ta”. „Dar dacă n-am să-i dau nici un 
motiv să se căiască, ce va fi atunci, caraghiosule?” a 
întrebat ducele. „Atunci, într-adevăr, Carol, tu ai să 
meriţi scufa şi marota mea, ca cel mai nebun dintre noi 
toţi trei”. Vă spun că batjocura asta neruşinată l-a atins 
pe duce adânc - am văzut cum s-a schimbat la faţă şi 
şi-a muşcat buza. Astea-s veştile noastre, nobile 
Crèvecoeur; cu ce crezi că seamănă? 

— Cu o mină încărcată de pulbere - răspunse 
Crevecoeur - de care mă tem că eu voi fi sortit să 
apropii fitilul aprins. Veştile domniilor voastre şi ale 
mele sunt ca inul şi focul care nu se pot atinge fără a 

izbucni o flacără, sau ca unele elemente chimice care 
nu se pot amesteca fără a provoca o explozie. Prieteni, 
messiri, daţi-vă caii mai aproape: când am să vă 
povestesc ce s-a întâmplat în episcopatul Liege, o să 
fiţi de părere, cred, că regele Ludovic putea să facă un 
pelerinaj prin regiunile infernului în tot atâta siguranţă 
ca şi această vizită inoportună la Peronne. 

Cei doi seniori se apropiară de conte şi ascultară cu 
exclamaţii pe jumătate înăbuşite şi cu gesturi care 
exprimau mirarea şi interesul cel mai adânc, 
povestirea sa despre întâmplările de la Liege şi de la 
Schönwald. Apoi îl chemară pe Quentin şi-l întrebară şi 
iar îl întrebară despre amănuntele morţii episcopului, 
până ce în sfârşit tânărul scoţian nu mai voi să 
răspundă la acel interogator, neştiind de ce i se 
puneau atâtea întrebări şi la ce puteau să folosească 
răspunsurile lui. 

Între timp ajunseseră pe malurile mănoase, netede, 
ale râului Somme; zidurile înnegrite de vreme ale 
micului oraş Peronne la Pucelle, ca şi verdele închis al 
câmpurilor înconjurătoare contrastau cu albul corturilor 
armatei ducelui de Burgundia, care se ridica la aproape 
cincisprezece mii de oameni. 


XXVI 
ÎNTREVEDEREA 


Când prinții se-ntâlnesc, zic astrologii 
Că-i o conjunctie rău prevestitoare 
Ca-ntre Saturn şi Marte. 

VECHE PIESA DE TEATRU 


u s-ar putea spune cu uşurinţă dacă este un 

privilegiu sau un neajuns legat de poziţia 

prinților faptul că în relaţiile reciproce sunt ţinuţi 
prin respectul datorat rangului şi demnităţii lor să dea 
expresie simţămintelor şi vorbelor după o etichetă 
riguroasă care exclude orice izbucniri violente; dacă nu 
s-ar şti însă că acest lucru este pur şi simplu un 
ceremonial, totul ar fi luat drept o mare prefăcătorie. 
Totuşi nu este mai puţin adevărat că abaterea de la 
aceste obligaţii protocolare, când ea se petrece pentru 
a da mai mult frâu liber violenței, are ca efect să 
compromită demnitatea acestora în ochii tuturor, aşa 
cum s-a întâmplat îndeosebi când cei doi iluştri rivali 
Francisc | şi Carol Quintul s-au învinuit reciproc şi făţiş 
de minciună şi au voit să pună capăt neînțelegerilor 

Carol de Burgundia, cel mai impetuos, cel mai 
nestăpânit, ba chiar cel mai necugetat prinţ al 
secolului său, îşi dăduse seama el însuşi că se afla 
totuşi înlănţuit în acest cerc magic, care-i prescria cea 
mai profundă deferenţă faţă de Ludovic, augustul său 
suzeran şi senior, care binevoia să-l onoreze pe el,:un 
vasal al coroanei, cu o vizită personală. Cu mantia 
ducală pe umeri, urmat de marii seniori şi de principalii 
cavaleri şi gentilomi 
ai Burgundiei, el îl 
întâmpină pe Ludovic 
al XI-lea în fruntea 
unei strălucite 
cavalcade. Suita sa 
strălucea de aur şi de 
argint; căci tezaurul 
Angliei fiind sleit de 


războaiele dintre 
casele de York şi 
Lancaster, iar 
cheltuielile curţii 
Franţei fiind restrânse 
prin economia 
suveranului său, 


curtea Burgundiei era 
în acea epocă mai măreaţă ca oricare alta din Europa. 
Cortegiul lui Ludovic, dimpotrivă, era puţin numeros şi, 
prin comparaţie, sărăcăcios la înfăţişare; exteriorul 
regelui însuşi, cu haina lui ponosită, cu vechea sa 
pălărie înaltă, garnisită cu iconiţe de plumb, făcea 
contrastul şi mai izbitor; şi, atunci când ducele, falnic 
împodobit cu coroana ducală şi cu mantia de 

ceremonie, descălecă de pe nobilul său fugar şi puse 
un genunchi în pământ, gata să ţină scara, în timp ce 
Ludovic descăleca de pe căluţul său buiestraş, scena 
era aproape grotescă. 

De altminteri, saluturile reciproce dintre aceşti doi 
potentaţi erau pe cât de curtenitoare, pe atât de lipsite 
total de sinceritate; datorită firii sale, ducele salva cu 
mult mai greu aparențele în glas, în vorbă şi în ţinută; 
în timp ce la rege, orice simulare şi disimulare păreau 
că fac parte într-atât din natura lui, încât nici aceia 
care îl cunoşteau foarte bine nu puteau deosebi ce era 
prefăcut şi ce era firesc în comportarea lui. 

Ilustrarea cea mai exactă, dacă ea n-ar fi 
compromiţătoare pentru asemenea mari suverani, ar fi 
poate de a ni-l închipui pe rege în situaţia unui străin 
perfect cunoscător al manifestărilor şi al firii rasei 
canine. Acesta, pentru un motiv oarecare, vrea să se 
împrietenească cu un dulău mare şi posomorăt care-l 
nelinişteşte, fiind gata să se repeadă la el la primul 
semn de teamă sau de şovăială. Dulăul mârâie încet, 
îşi zbârleşte părul, îşi arată colții şi totuşi nu se 
hotărăşte să se arunce asupra intrusului care pare în 
acelaşi timp şi prietenos şi încrezător: animalul suferă 
din pricina dovezilor de prietenie care sunt departe de 
a-l linişti pândind în acelaşi timp cel mai mic pretext 
care l-ar putea îndreptăţi în proprii lui ochi să-şi înhaţe 
prietenul de beregată. 

Regele îşi dădea seama fără îndoială, după glasul 
schimbat, după mişcările silite şi după gesturile 
repezite ale ducelui, că rolul pe care trebuia să-l joace 
era greu şi, poate, se căi de mai multe ori că îl 
începuse. Dar căinţa era acum prea târzie şi nu-i mai 

rămânea altceva de făcut decât să pună în practică 
acea neasemuită abilitate, lucru la care regele se 
complăcea cel puţin tot atât de mult ca orice alt om de 
lume. 

Manierele lui Ludovic faţă de duce simulau acea 
expansiune, acel abandon căruia i se dăruieşte inima 
în primul moment al unei împăcări sincere cu un 
prieten bun şi stimat de care te-a despărţit o vreme o 
răceală temporară, deja uitată. Regele se osândi el 
însuşi pentru că nu se hotărâse mai de mult să vină şi 
să-l convingă pe bunul şi iubitul său văr printr-o 
dovadă de încredere ca aceea pe care i-o acorda 
acum, că norii trecători care se ridicaseră între ei nici 
nu mai existau în amintirea lui, când îi punea în 
cumpănă cu dovezile de prietenie pe care le primise de 
la el în timp ce era exilat din Franţa, când căzuse în 
dizgraţia tatălui său. Vorbi despre bunul duce de 
Burgundia cum era numit de obicei Phillipe, tatăl 
ducelui Carol, şi aminti o mie de dovezi de dragoste 
paternă pe care le primise de la el. 

— Mi-amintesc, dragul meu văr - spuse el - că tatăl 
vostru arăta în afecțiunea sa puţină deosebire între voi 
şi mine; de pildă odată, rătăcindu-mă din întâmplare 
cu prilejul unei vânători, am dat de duce tocmai când 
vă certa pentru că m-aţi lăsat în pădure - ca şi când 
n-aţi fi avut destulă grijă de siguranţa unui frate mai 
mare. 

Trăsăturile ducelui de Burgundia erau prin natura 
lor aspre, dure, şi când el încercă să zâmbească pentru 
a recunoaşte cu politeţă adevărul celor povestite de 
rege, grimasa pe care o făcu era cu adevărat diabolică. 

„Prinţ al prefăcuţilor - îşi spunea el în fundul 

sufletului - de mi-ar îngădui onoarea să-ţi amintesc 
cum ai răsplătit toate binefacerile casei noastre!” 

— De altminteri - urmă regele - dacă legăturile de 
sânge şi de recunoştinţă nu sunt suficiente spre a ne 
ataşa unul de altul, scumpul meu văr, le avem pe 
acelea ale rudeniei spirituale - căci eu sunt naşul 
frumoasei voastre fiice Marie, care îmi este tot atât de 
dragă ca şi când ar fi propriul meu copil; şi când sfinţii 
(binecuvântat fie fericitul lor nume) mi-au trimis o 
mlădiţă, care s-a ofilit după trei luni, princiarul vostru 
tată a fost acela care a ţinut acest copil deasupra 
cristelniţei şi a celebrat ceremonia botezului cu mai 
multă strălucire şi măreție decât ar fi putut-o face 
însuşi Parisul. N-am să uit niciodată impresia adâncă, 
de neşters, pe care mărinimia ducelui Phillipe şi a 
voastră, prea scumpul meu văr, a făcut-o asupra inimii 
pe jumătate zdrobite a unui sărman exilat! 

— Maiestatea voastră - rosti ducele, făcând un efort 
asupra lui însuşi pentru a răspunde ceva - a 
recunoscut această uşoară datorie în cuvinte care au 
plătit cu prisosinţă toată pompa pe care Burgundia a 
putut s-o desfăşoare pentru a dovedi că ea preţuia 
onoarea pe care aţi făcut-o suveranului său. 

— Îmi amintesc cuvintele la care faceţi aluzie, 
scumpe văr, replică regele zâmbind; erau, cred, ca un 
răspuns la o atât de prețioasă dovadă de prietenie, 
căci nu aveam, eu, sărmanul exilat, altceva să vă ofer 
decât persoana mea, a soţiei şi a copilului meu. Ei 
bine, cred că mi-am plătit bine datoria. 


A 


— Nu mă gândesc să contrazic ceea ce îi place 
maiestăţii voastre să afirme, dar... 
— Dar vreţi să ştiţi - spuse regele, întrerupându-l - 

cum au răspuns faptele cuvintelor mele? lată cum: 
trupul copilului meu Joachim zace în pământul 
burgund; însăşi persoana mea am pus-o fără rezerve în 
dimineaţa aceasta în puterea voastră; cât despre 
aceea a soţiei mele, într-adevăr, scumpul meu văr, 
cred că, dat fiind timpul care s-a scurs de atunci,'nu 
veţi stărui să-mi ţin făgăduielile în această privinţă. S-a 
născut în preafericita zi a Bunei Vestiri (îşi făcu semnul 
crucii şi murmură o Ora pro nobis’), acum aproape 
cincizeci de ani, dar ea nu este mai departe decât la 
Reims şi, dacă veţi dori neapărat ca făgăduinţa mea să 
fie îndeplinită întocmai, ea va veni de îndată la 
porunca voastră. 

Deşi mânios pentru făţărnicia regelui care lua faţă 
de el un ton de prietenie şi de familiaritate, ducele de 
Burgundia nu se putu împiedica de a râde de cuvintele 
ciudate ale acestui bizar monarh, şi râsul său era tot 
atât de neobişnuit pe cât îi era de firesc tonul brusc şi 
aprins cu care vorbea adesea. Râse mai mult şi mai 
tare decât s-ar cuveni astăzi ori decât s-ar fi cuvenit 
chiar pe atunci, într-un asemenea moment şi într-o 
asemenea împrejurare. Răspunzând pe acelaşi ton, el 
declină destul de grosolan onoarea companiei reginei, 
dar adăugă că ar primi-o cu multă plăcere pe aceea a 
fiicei mai mari a regelui, a cărei frumuseţe era lăudată 
pretutindeni. 

— Sunt fericit, scumpul meu văr - răspunse regele 
cu unul din zâmbetele lui echivoce, obişnuite - că 
graţioasa voastră plăcere nu s-a fixat asupra fiicei 
mele mai mici, Jeanne. Altfel aţi fi trebuit să rupeţi o 
lance cu vărul meu d'Orléans; şi dacă s-ar fi întâmplat 


74 Roagă-te pentru noi (în limba latină). (n. t.) 


Pl it e IE, A pa ir E Meu sui 
La E pre : plac a 


Ina ME aaa a 


a Ana T di Pa ii pei nr (ELI, = ELi 


o nenorocire unuia sau altuia, aş fi pierdut în ambele 
cazuri un prieten bun şi un văr iubit. 

— Nu, nu, regescul meu suveran - răspunse Carol - 
ducele d'Orléans nu va fi tulburat de mine pe drumul 
ales de ses amours”. Dacă am să rup vreodată o lance 
cu el va fi pentru o cauză frumoasă şi dreaptă. 

Ludovic nu se formaliză de grosolana aluzie la 
diformitatea fizică a prințesei Jeanne. Dimpotrivă, era 
încântat că ducele se amuză cu astfel de glume 
grosolane, la care se pricepea de minune şi el şi care, 
după cum se spune astăzi, îi cruţau foarte mult 
ipocrizia sentimentală. Prin urmare, el se grăbi să 
îndrumeze conversaţia în aşa fel, încât Carol, deşi 
simţea că nu poate cu nici un chip să simuleze pe 
prietenul adevărat, sincer împăcat cu acest monarh 
care îi făcuse atâta sânge rău şi a cărui bună credinţă 
era şi de astă dată atât de îndoielnică, se arăta totuşi 
cu uşurinţă foarte primitor cu un oaspete atât de 
făţarnic; şi astfel lipsa unor simţăminte calde fu 
înlocuită prin tonul de voioşie prietenească dintre doi 
companioni veseli, acel ton căruia felul de a fi deschis 
al ducelui şi, putem adăuga, bruscheţea lui îi dădeau o 
notă firească în care se complăcea şi Ludovic întrucât 
acesta, deşi în stare să susţină orice conversaţie, 
aceea în care excela era o îmbinare de grosolănii şi de 
veselie muşcătoare. 

Din fericire în tot timpul oaspătului care avu loc la 
primăria din Peronne, cei doi prinți conversară pe 
acelaşi ton pe care se întâlneau ca pe un teren neutru, 
mai preţios ca oricare altul, precum îşi dădu seama cu 
uşurinţă Ludovic, sperând să-l tină pe ducele de 

Burgundia în acea stare de calm pe care o socotea 
necesară propriei sale siguranţe. 

Totuşi el era neliniştit văzând că împrejurul ducelui 
se aflau mai mulţi din acei nobili francezi, şi chiar de 
rang foarte înalt, în funcțiuni de mare încredere şi de 
mare autoritate, pe care asprimea sau nedreptatea" lui 
îi osândise la exil; pentru a se pune la adăpost de 
urmările posibile ale duşmăniei şi răzbunării lor, după 
cum s-a spus mai sus, ceruse să fie găzduit în castelul 
sau cetăţuia din Peronne, mai curând decât în oraşul 
cu acelaşi nume. Ducele încuviinţase această cerere, 
cu unul din acele zâmbete echivoce despre care nu 
s-ar fi putut spune dacă erau bine sau rău 
prevestitoare pentru acela care le stârnise. 

Dar când regele, rostind vorbele cu toată blândeţea 
de care era în stare, şi cu tonul pe care îl crezu cel mai 
potrivit să adoarmă orice bănuială, întrebă dacă ora 
îngăduit ca arcaşii scoțieni din garda lui să asigure 
paza castelului din Peronne în timp ce va locui el acolo, 
în loc de a veghea la poarta oraşului pe care Carol o 
lăsase în paza lor, acesta răspunse cu glasul său aspru 
şi cu un ton brusc pe care-l făcea încă şi mai 
îngrijorător obiceiul său de a-şi răsuci mustaţa în timp 
ce vorbea, sau de a-şi duce mâna la sabie sau la 
pumnal, scoţându-le adeseori pe jumătate din teacă şi 
apoi împingându-le la loc: 

— Nu, sire, pe sfântul Martin! Sunteţi în tabăra şi 
oraşul vasalului vostru, căci astfel sunt privit faţă de 
maiestatea voastră; castelul şi oraşul sunt ale voastre; 
soldaţii mei sunt ai voştri, astfel că n-are a face dacă la 
porţile dinafară, sau la întăriturile castelului stau de 
pază oamenii mei de arme sau arcaşii scoțieni. Nu, pe 

sfântul George, Peronne este o fortăreață neprihănită; 
ea nu-şi va pierde cinstea din pricina neglijenţei mele. 
Fetele trebuiesc păzite cu grijă, regescul meu vâr, dacă 
vrem ca ele să se bucure de o bună reputaţie. 

— Fireşte, scumpul meu văr, sunt întru totul de 
aceeaşi părere, răspunse regele. De altminteri sunt 
interesat mai mult decât voi de reputaţia acestui bun 
orăşel. Peronne este, după cum ştiţi, scumpul meu văr, 
una din localităţile de pe Somme, date tatălui vostru 
cel de fericită amintire, drept chezăşie pentru bani 
împrumutaţi şi pe care noi ne-am păstrat dreptul s-o 
răscumpărăm, prin plata împrumutului nostru. Şi, 
pentru a vorbi deschis, ca un datornic cinstit, gata 
să-mi plătesc datoriile de orice fel, am adus aici în 
scopul acestei răscumpărări câţiva catâri încărcaţi cu 
argint, destui bani pentru a susţine chiar cheltuielile 
casei voastre, timp de trei ani, cu tot fastul ei princiar 
ba chiar regesc. 

— N-am să primesc un ban, spuse ducele, 
răsucindu-şi mustaţa; ziua răscumpărării a trecut, 
regescul meu văr; nicicând nu s-a gândit cineva cu tot 
dinadinsul ca acest drept să fie adus la înfăptuire - 
cedarea acestor oraşe fiind singura răsplată pe care 
tatăl meu a primit-o din partea Franţei atunci când, 
într-o zi fericită pentru casa maiestăţii voastre, el a 
consimţit să uite omorârea bunicului meu şi să 
schimbe alianţa cu Anglia pentru aceea cu tatăl vostru. 
Pe sfântul George! dacă ar fi făcut altfel, maiestatea 
voastră, departe de a avea oraşe pe Somme, abia ar fi 
putut să şi le păstreze pe acelea de pe Loire. Nu! N-am 
să dau măcar o piatră din ele, chiar dacă aş primi 
pentru fiecare piatră greutatea ei în aur. Mulţumesc lui 

Dumnezeu, înţelepciunii şi vitejiei strămoşilor mei, că 
veniturile Burgundiei, deşi ea este numai un ducat, 
sunt îndestulătoare pentru a susţine pompa casei 
mele, fără a fi obligat să-mi scot în vânzare moştenirea 
chiar şi atunci când oaspetele meu este un rege. 

— Ei bine, scumpul meu văr - răspunse regele tot 
atât de liniştit şi de împăciuitor, fără a fi tulburat de 
tonul brusc şi de gesturile violente ale ducelui - văd că 
sunteţi un prieten atât de bun al Franţei, încât nu voiţi 
să vă despărțiți de nimic din ceea ce îi aparţine. Văd că 
vom avea nevoie de un mediator atunci când vom 
discuta aceste afaceri în consiliu. Ce spuneţi de Saint 
Paul? 

— Nici Saint Paul, nici Saint Pierre şi nici un sfânt 
din calendar - răspunse ducele de Burgundia - nu mă 
vor face să renunţ la Peronne. 

— Ei, dar nu mă înţelegeţi - preciză regele cu un 
zâmbet - vorbesc de Louis de Luxemburg, devotatul 
nostru conetabil, contele de Saint Paul. Hm! pe Maica 
Domnului din Ernbrun! pentru a restabili o armonie 
perfectă între noi, nu lipseşte decât capul, lui la 
conferinţa noastră, cel mai bun, cel mai util cap din 
Franţa! 

— Pe sfântul George de Burgundia! exclamă ducele. 
Sunt uimit când aud pe maiestatea voastră vorbind 
astfel despre un om care a înşelat, a trădat şi Franţa şi 
Burgundia - un om care s-a străduit în totdeauna să 
preschimbe în vrajba desele noastre neînţelegeri, şi 
asta pentru a-şi da aere de mediator. Jur pe Ordinul pe 
care-l port că n-are să se mai ascundă multă vreme în 
smârcurile lui. 

— Nu te aprinde aşa, dragul meu văr, îl potoli 

regele, zâmbind, cu glas scăzut. Spuneam că doresc 
capul conetabilului care poate să medieze în uşoarele 
noastre neînţelegeri, şi nu trupul lui care poate rămâne 
foarte bine la Saint Quentin. 

— Ha, ha! ha! Vă înţeleg, regescul meu văr, rosti 
Carol cu acele zgomotoase hohote de râs pe carei le 
stârniseră şi alte glume aspre ale regelui. Şi el adăugă 
bătând din picior: aşa da, în felul acesta capul 
conetabilului poate fi util la Peronne. 

Aceste cuvinte şi altele asemănătoare cu ajutorul 
cărora regele aducea vorbe despre afaceri serioase 
prin aluzii glumeţe nu se succedară fără întrerupere, 
dar ele fură zvărlite cu dibăcie în timpul ospăţului de la 
primărie şi în consfătuirea care-i urmă la reşedinţa 
ducelui, pe scurt, după cum se ivi prilejul pentru a 
atinge asemenea subiecte delicate, cu uşurinţă şi în 
chip firesc. 

Intr-adevăr, deşi Ludovic luase o iniţiativă lipsită de 
prudenţă care, dat fiind firea aprinsă a ducelui şi 
pricinile de vrăjmăşie înverşunată dintre ei, putea să 
aibă o ieşire îndoielnică şi primejdioasă, niciodată un 
cârmaci care a ajuns la un țărm necunoscut nu s-a 
comportat cu mai multă fermitate şi înţelepciune. El 
părea să sondeze cu o iscusinţă şi o preciziune 
excepţională toate  profunzimile şi dedesubturile 
spiritului rivalului său, şi nu dădea dovadă nici de 
şovăială, nici de teamă când rezultatul observaţiilor 
sale îi descoperi mult mai multe stânci ascunse şi 
praguri de nisip primejdioase decât locuri unde se 
putea ancora în siguranţă. 

În sfârşit se încheie o zi istovitoare pentru Ludovic, 
din pricina sforţărilor neîncetate, a _ vigilenţei, a 

precauţiei şi a atenţiei pe care o cerea situaţia lui, o zi 
de constrângere pentru duce, din pricina necesităţii în 
care se afla de a-şi stăpâni simţămintele violente 
cărora îndeobşte avea obiceiul să le dea frâu liber. 

Abia ajunse în încăperile sale, după ce, respectând 
ceremonialul, ceruse regelui permisiunea de a se 
retrage, că mânia lui, pe care o înăbuşise atâta vreme, 
răbufni, şi un puhoi de blesteme şi de ocări, aşa cum a 
spus apoi bufonul său Le Glorieux, se prăvăliră în seara 
aceea peste capetele celor pentru care nu se bătuse 
acea monedă - servitorii săi primiră în obraz acea 
avalanşă de invective pe care ducele nu putea să le 
zvârle cu toată cuviinţa regescului său oaspete, chiar 
atunci când nu se afla de faţă, dar care îl umpleau prea 
mult pentru a nu se revărsa din el. Glumele bufonului 
său izbutiră în bună măsură să potolească mânia 
ducelui. El izbucni în hohote de râs, aruncă 
măscăriciului o piesă de aur, se lăsă dezbrăcat în 
linişte, dădu pe gât o cupă mare de vin aromat, se 
culcă şi adormi adânc. 

„La couch6e”* a regelui Ludovic este mai vrednică 
de atenţie decât aceea a lui Carol; căci manifestarea 
violentă a unei mânii aprinse şi îndârjite, aparţinând 
mai curând părţii brutale decât aceleia inteligente a 
naturii noastre, este prea puţin interesantă pentru noi, 
în comparaţie cu acţiunea puternică a unei minţi 
viguroase şi stăpâne pe sine. 

Ludovic fu condus la încăperile pe care şi le alesese 
în castelul sau cetăţuia din Peronne, de şambelanii şi 
majordomii ducelui de Burgundia, şi fu întâmpinat la 
intrare de o gardă puternică alcătuită din arcaşi şi 

oameni de arme. 

In clipa când descălecă pentru a trece peste podul 
ridicător, lăsat deasupra şanţului neobişnuit de lat şi 
de adânc, regele privi spre gărzi şi-i spuse lui Comines, 
care îl însoțea împreună cu alţi nobili burgunzi: 

— Poartă crucea sfântului Andre, dar nu pe aceea a 
arcaşilor mei scoțieni. 

— li veţi găsi tot atât de hotărâți să moară pentru 
apărarea voastră, sire, răspunse Comines a cărui 
ureche ageră prinsese în tonul cu care regele rostise 
acele cuvinte un simţământ pe care l-ar fi ascuns fără 
îndoială dacă ar fi putut. Poartă crucea sfântului Andre, 
acesta fiind unul din însemnele ordinului Lânei de Aur, 
ordinul stăpânului meu, ducele de Burgundia. 

— Mie îmi spui? glumi Ludovic arătând colanul pe 
care el însuşi îl purta în cinstea gazdei sale. Aceasta 
este una din cele mai scumpe legături sufleteşti dintre 
bunul meu frate şi mine. Suntem fraţi întru cavalerism 
ca şi prin înrudire spirituală; suntem veri de sânge şi 
prieteni prin toate legăturile celor mai duioase 
simţăminte şi ale celei mai bune vecinătăţi. Nu mergeţi 
mai departe de curte, nobili seniori şi gentilomi! Nu voi 
îngădui să mă însoţiţi mai departe. Mi-aţi făcut o 
onoare prea mare. — Am primit, trimişi de duce, 
spuse d'Hymbercourt, să conducem pe maiestatea 
voastră până la încăperile sale. Nădăjduim că 
maiestatea voastră va îngădui să îndeplinim ordinele 
stăpânului nostru. 

— Intr-o împrejurare atât de neînsemnată - spuse 
regele - sper că ordinele mele vor precumpăni faţă de 
ale sale, chiar în ochii domniilor voastre, supuşii lui 
credincioşi. Mă simt puţin indispus, messiri, puţin 

obosit. Oboseala, tot aşa ca şi durerea, are în ea o 
mare plăcere. Sper să mă bucur mai mult de 
societatea domniilor voastre mâine. Şi de a domniei 
tale la fel, seniore Phillipe de Comines. Am auzit că 
domnia ta eşti un cronicar al acestor timpuri; noi, care 
dorim să avem un nume în istorie, trebuie să fim în 
buni termeni cu domnia ta, căci se spune că pana 
domniei tale este foarte ascuţită, atunci când o doreşti. 
Noapte bună, messiri şi gentilomi, noapte bună 
tuturora şi fiecăruia în parte. 

Seniorii burgunzi se retraseră foarte încântați de 
manierele curtenitoare ale lui Ludovic, ca şi de 
atenţiile sale împărţite cu abilitate; regele rămase pe 
loc numai cu una sau două persoane din suita sa 
personală, sub poarta boltită care dădea în curtea din 
faţă a castelului Peronne, privind turnul uriaş care se 
înălța la unul din colţuri, acesta fiind de fapt donjonul 
sau bastionul principal al cetăţuii. Această clădire 
înaltă, masivă şi sumbră era luminată de aceleaşi raze 
ale lunei care îl călăuziseră pe Quentin Durward între 
Charleroi şi Peronne, atât de strălucitoare, precum ştie 
cititorul de mai înainte. Acest donjon semăna oarecum 
cu Turnul Alb din citadela Londrei, dar arhitectura sa 
era şi mai veche, datând, se spunea, din timpul lui 
Carol cel Mare. Zidurile aveau o grosime neobişnuită, 
ferestrele erau înguste şi întărite cu gratii de fier, iar 
masa uriaşă a clădirii arunca asupra întregii curţi o 
umbră neagră, sinistră. 

— Sper că n-am să locuiesc aici! zise regele, 
străbătut de fiori, ceea ce părea prevestitor de rele. 

— Nu, sire, răspunse seneşalul, un bărbat cu părul 
cărunt, care aştepta lângă el cu capul descoperit; 

ferească Dumnezeu; încăperile maiestăţii voastre sunt 
pregătite în clădirile acelea scunde în care regele Jean 
a dormit două nopţi înaintea bătăliei de la Poitiers. 

— Hm! Nici acesta nu-i un semn bun, murmură 
regele. Dar ce-i cu turnul acela, bătrâne prieten, şi 
pentru ce invoci cerul ca să nu fiu găzduit în el? 

— Hm, graţioasă maiestate - răspunse seneşalul - 
la urma urmei n-aş putea spune nimic rău de acest 
turn - doar că gărzile spun că văd acolo lumini şi aud 
zgomote ciudate în timpul nopţii; asta n-ar fi de mirare, 
căci turnul era folosit odinioară ca temniţă de stat şi se 
povestesc multe lucruri despre cele petrecute în el. 

Ludovic nu stărui cu întrebările, căci nici un om nu 
avea mai multe motive ca el să respecte tainele unei 
temnițe de stat. La uşa încăperilor destinate regelui, 
care, deşi mai noi ca turnul, erau totuşi destul de vechi 
şi de întunecate, se afla un mic detaşament din garda 
sa scoțiană, care, deşi ducele îl refuzase în privinţa 
aceasta pe Ludovic, rămăsese acolo spre a fi în 
preajma persoanei stăpânului său. Devotatul Crawford 
se afla în fruntea detaşamentului. 

— Crawford, onestul şi fidelul meu Crawford - 
exclamă regele - unde ai fost astăzi? Seniorii burgunzi 
sunt oare atât de neospitalieri ca să-l neglijeze pe unul 
dintre cei mai viteji şi mai nobili gentilomi văzuţi 
vreodată la o curte? Nu te-am zărit la ospăț. 

— Am refuzat invitaţia, sire, răspunse Crawford. 
Omul se schimbă o dată cu trecerea vremii. Cândva 
am cutezat să mă iau la întrecere cu cel mai mare 
băutor din Burgundia, şi asta cu o licoare produsă de 
propriile sale vii; acum însă, dacă beau patru carafe 
ameţesc şi cred că nu strică serviciului maiestăţii 

voastre să dau o pildă în privinţa aceasta oamenilor 
mei. 

— Totdeauna ai fost un om înţelept, Crawford, 
spuse regele. Fireşte însă că sarcina ta este mai 
uşoară atunci când ai atât de puţini oameni sub 
comandă. De altfel, o zi de petrecere nu-ţi cere:să 
renunţi la plăcerile proprii, aşa cum îţi cer vremurile 
mai grele. 

— Sire - răspunse Crawford - cu cât am mai puţini 
oameni sub comandă, cu atât e mai necesar să menţin 
ordinea printre aceşti vlăjgani; iar dacă încurcătura 
asta va sfârşi printr-o sărbătorire sau printr-o 
încăierare, lucrul acesta îl ştiu mai bine Dumnezeu şi 
maiestatea voastră decât bătrânul John of Crawford. 

— Într-adevăr nu prevezi nici o primejdie? întrebă 
regele încet, cu glasul întretăiat. 

— Nu, sire, dar aş vrea s-o prevăd; căci, cum 
obişnuia să spună bătrânul conte Tineman, primejdiile 
prevăzute pot fi înfruntate întotdeauna. Parola pentru 
la noapte, cu îngăduinţa maiestăţii voastre. 

— Fie „Burgundia”, în cinstea gazdei noastre şi a 
unui elixir pe care-l iubeşti, Crawford. 

— Da, da, n-o să mă cert nici cu ducele, nici cu 
elixirul care poartă acest nume, cu condiţia ca şi unul 
şi celălalt să fie întotdeauna cumsecade. Noapte bună, 
maiestate! 

— Noapte bună, fidelul meu scoţian, răspunse 
regele, păşind pragul în încăperile sale. 

In uşa camerei de culcare stătea de gardă Le 
Balafre. 

— Urmează-mă, îi spuse regele, trecând pe lângă el. 
Arcaşul, ascultând ordinul, se întoarse în urma lui ca o 

piesă mecanică pusă în mişcare de un resort şi, 
oprindu-se în prag, rămase încremenit şi mut, 
aşteptând porunca regelui. 

— Ai aflat ceva de nepotul dumitale, de acel paladin 
rătăcitor? întrebă regele; căci din ziua când, ca un 
tânăr cavaler care şi-a dat gata primele aventuri, ne-a 
trimis doi prizonieri cu cele dintâi roade ale isprăvilor 
sale, de atunci s-a făcut nevăzut. 

— Maiestate, am aflat câte ceva despre el - 
răspunse Balafre; sper însă că maiestatea voastră va 
socoti că dacă a greşit cu ceva, aceasta nu se 
datoreşte nici învățăturilor pe care i le-am dat eu şi nici 
pildei mele: niciodată n-am fost atât de cutezător să 
arunc din şa o persoană din prea ilustra casă a 
maiestăţii voastre, cunoscându-mi prea bine propria-mi 
condiţie, şi... 

— Să nu vorbeşti nimic despre lucrul acesta, zise 
regele. În împrejurarea aceea, nepotul dumitale şi-a 
făcut datoria. 

— La drept vorbind - urmă Balafre - l-am muştruluit 
destul de bine. „Quentin - i-am spus - aminteşte-ţi că 
eşti din garda scoțiană şi fă-ţi datoria, orice s-ar 
întâmpla”. 

— Am bănuit eu că are un instructor dibaci, spuse 
regele; aş dori să-mi răspunzi însă la întrebare. Ai 
primit vreo nouă veste despre nepotul dumitale? 
Îndepărtaţi-vă,  messiri, adăugă el adresându-se 
gentilomilor de cameră. Lucrul acesta priveşte numai 
urechile mele. 

— Desigur, dacă îngăduie maiestatea voastră - 
răspunse Balafre - am stat de vorbă chiar astă-seară 
cu valetul Charlot, pe care nepotul meu l-a trimis din 

Liege sau din nu ştiu ce castel de pe acolo, al 
episcopului, unde le-a dus pe doamnele de Croye în 
cele mai bune condițiuni. 

— Slavă Maicii Domnului din ceruri! rosti regele. Eşti 
sigur de asta? Eşti sigur de aceste veşti bune? 

— Cât se poate de sigur, răspunse Balafre. Cred-că 
Charlot are scrisori pentru maiestatea voastră din 
partea doamnelor de Croye. 

— Du-te repede şi le ia, porunci regele. Dă 
archebuza cuiva din băieţi, lui Olivier, cui vrei, şi du-te. 
Binecuvântată fie Maica Domnului din Embrun! Am să 
fac un grilaj nou de argint în locul aceluia care-i 
împrejmuieşte altarul! 

Recunoscător şi smerit, Ludovic, după obiceiul său, 
îşi luă pălăria, alese dintre iconiţele care o împodobeau 
pe aceea preferată a Fecioarei, o puse pe masă, şi, 
îngenunchind, rosti din nou cu înfrigurare legământul 
pe care-l făcuse cu câteva clipe mai înainte. 

Valetul, primul mesager expediat de Durward din 
Schönwald, fu introdus cu scrisorile trimise de el. 
Acestea erau adresate regelui de contesele de Croye, 
care îi mulţumeau pe scurt, în termeni foarte reci, 
pentru curtoazia pe care le-o arătase în timp ce se 
aflau la curtea lui, apoi cu ceva mai multă căldură 
pentru că le îngăduise să plece şi poruncise să fie 
conduse în siguranţă în afara statelor sale. Departe de 
a se supăra de cele scrise, Ludovic râse din inimă. Apoi 
îl întrebă pe Charlot, cu cel mai vădit interes, dacă nu 
trecuseră prin vreo primejdie sau dacă nu fuseseră 
atacați pe drum. Charlot, un tânăr tâmp, care fusese 
ales tocmai pentru aceasta, povesti regelui foarte 
încâlcit despre ciocnirea în care camaradul său, 

gasconul, îşi găsise moartea şi spuse că altceva nu mai 
ştie. Ludovic îl întrebă din nou amănunţit, punct cu 
punct despre drumul pe care-l străbătuseră până la 
Liege, şi interesul păru să-i sporească în clipa când 
Charlot îi spuse că, ajungând aproape de Namur, o 
luaseră pe drumul cel mai scurt spre Liege, pe malul 
stâng al Meusei, în loc de a o lua pe cel drept, aşa cum 
indicau instrucţiunile pe care le dăduse. Regele porunci 
să i se dea un mic dar şi-l lăsă să plece, ascunzându-şi 
neliniştea despre care mai înainte spusese că ar fi în 
legătură cu soarta conteselor de Croye. 

Totuşi aceste veşti, deşi ele însemnau eşecul unuia 
din proiectele favorite ale regelui, păru să-i stârnească 
mult mai multă mulţumire lăuntrică decât ar fi simţit 
poate în cazul unui succes răsunător. El suspină ca un 
om a cărui inimă fusese uşurată de o povară grea, 
murmură cu un aer de adâncă evlavie o rugăciune de 
recunoştinţă, ridică privirile şi apoi, împins de ambiţie, 
se apucă să înjghebe în grabă alte proiecte, mai 
sigure. 

În acest scop, porunci să fie chemat astrologul lui, 
Martius Galeotti. Acesta apăru cu aerul său obişnuit de 
demnitate deliberată, totuşi nu fără o umbră vagă de 
nelinişte pe frunte, ca şi cum s-ar fi îndoit că regele îl 
va primi binevoitor. Acesta îl întâmpină totuşi 
prietenos, cu mult mai multă căldură decât se 
întâmplase la alte întrevederi de mai înainte. Ludovic îl 
numi „prietenul lui, părintele lui întru ştiinţe, oglinda cu 
ajutorul căreia un rege poate privi în viitorul 
îndepărtat”, şi sfârşi prin a-i strecura în deget un inel 
de o valoare considerabilă. Galeotti nu putea să-şi dea 
seama ce împrejurări îl ridicaseră astfel deodată în 

ochii regelui, dar îşi cunoştea prea bine meseria pentru 
a lăsa să i se vadă uimirea. El primi cu o modestie 
gravă laudele lui Ludovic, spunând că ele nu se 
datorau decât nobleţei ştiinţei, ştiinţă cu atât mai 
vrednică de admiraţie, cu cât făcea minuni printr-un 
intermediar atât de neînsemnat ca el; de data aceasta, 
regele şi Galeotti se despărţiră foarte mulţumiţi unul 
de altul. 

După plecarea astrologului, Ludovic se aruncă 
într-un jilţ şi, părând doborât de oboseală, concedie 
restul suitei sale, cu excepţia lui Olivier, care, lunecând 
împrejurul lui slugarnic şi fără zgomot, îl ajută să se 
pregătească de culcare. 

Primind aceste servicii, regele, împotriva obiceiului 
său, era atât de tăcut şi de pasiv, încât zelosul servitor 
fu uimit de schimbarea neobişnuită a comportării sale. 
Spiritele cele mai decăzute păstrează întotdeauna o 
scânteie de bunătate în ele, briganzii sunt credincioşi 
căpeteniei lor, şi se întâmplă uneori ca un favorit 
protejat şi promovat să simtă o licărire de interes 
sincer pentru monarhul căruia îi datorează 
ascensiunea sa. Olivier le Diable, le Mauvais, sau 
oricum ar mai fi fost poreclit după înclinările sale 
odioase, nu se identificase într-atât cu satana ca să nu 
simtă în sine pentru stăpânul lui o umbră de afecţiune 
în acea împrejurare ciudată când, după cât se părea, 
soarta acestuia era la răscruce şi puterile lui păreau 
sleite. După ce îndeplini repede, în tăcere, serviciile 
obişnuite pe care le face un valet de cameră, fu în 
sfârşit ispitit să-i spună, cu libertatea pe care 
îngăduinţa suveranului său i-o lăsa în asemenea 
împrejurări.: 

— Tâte-dieu, sire! S-ar putea spune că aţi pierdut o 
luptă; şi totuşi eu, care am fost în preajma maiestăţii 
voastre toată ziua, nu v-am văzut niciodată luptând 
mai vitejeşte pas cu pas, pe un câmp de bătaie. 

— Un câmp! rosti regele Ludovic, ridicând ochii şi 
recăpătându-şi causticitatea obişnuită în ton şi: în 
mişcări. Pasgues-dieu, prietene Olivier, spune mai bine 
că am rămas stăpânul arenei într-o luptă de tauri; da, 
da, n-a existat niciodată o fiară mai oarbă, mai 
încăpăţânată, mai neîmblânzită ca vărul nostru de 
Burgundia, n-a existat niciodată decât în pielea acelor 
tauri din Murcia, crescuţi pentru lupte. Ei, fie - l-am 
tăvălit bine. Dar, Olivier, bucură-te împreună cu mine 
că proiectele mele pentru Flandra au eşuat în ceea ce 
le privea pe acele pribege contese de Croye şi oraşul 
Liege - mă înţelegi? 

— Drept să spun, nu înţeleg, sire, răspunse Olivier; 
nu pot felicita pe maiestatea voastră pentru 
răsturnarea planurilor sale favorite, cel puţin până ce 
nu mi se spune ce v-a făcut să vă schimbaţi vederile şi 
proiectele. 

— Ei - răspunse regele - îndeobşte nu s-au 
schimbat nici unele, nici celelalte, dar, Pasques-dieu, 
prietene, astăzi am învăţat să-l cunosc pe ducele Carol 
mai bine decât îl cunoşteam înainte. Când era conte de 
Charolais, când bătrânul duce Philippe trăia încă, iar eu 
eram exilatul Delfin al Franţei, beam, vânam şi 
rătăceam împreună - prin câte aventuri straşnice n-am 
trecut amândoi! Pe vremea aceea aveam asupra lui un 
ascendent hotărâtor - acela pe care un spirit tare îl 
dobândeşte în mod firesc asupra celui slab. Dar de 
atunci ducele s-a schimbat - a devenit arţăgos, 

cutezător, încrezut, nu te poţi înţelege cu el, vrea vădit 
să împingă lucrurile la extrem când crede că are jocul 
în mână. A trebuit să lunec uşor peste fiece provocare 
primejdioasă ca şi când aş fi atins un fier roşu. N-am 
făcut decât să aduc vorba că acele contese de Croye 
care umblă hai-hui ar putea să cadă în mâinile cine ştie 
cărui brigand crunt de la hotare, înainte de a putea să 
ajungă la Liege (mărturisesc deschis că, pe cât cred, 
cam pe acolo se duceau) şi Pasgues-dieu! ai fi crezul 
că pomenisem de un sacrilegiu. E de prisos să-ţi repet 
vorbele lui; de ajuns să ştii că m-aş fi aflat într-o mare 
primejdie, dacă în clipa aceea i-ar fi fost adusă vestea 
reuşitei planului prietenului tău Guillaume Bărbosul, 
plan pe care tu şi onestul tău prieten l-aţi ticluit pentru 
căpătuirea lui printr-o căsătorie. 

— Nu-i prietenul meu, cu îngăduinţa maiestăţii 
voastre, spuse Olivier; nici el nu mi-e prieten, nici 
planul nu-i al meu. 

— Ai dreptate, Olivier, răspunse regele; planul tău 
nu era de a-l însura, ci de a-l rade pe un asemenea 
mire. Da, da, tu îi doreai tot atâta rău pe cât te 
gândeai cu modestie la tine. Totuşi, Olivier, fericit va fi 
acela care n-o va avea căci, spânzurat, frânt, sfâşiat, 
asta e soarta cea mai dulce pe care bunul meu văr a 
făgăduit-o aceluia care se va însura cu tânăra contesă, 
vasala lui, fără încuviințarea ducală. 

— Şi, fără îndoială, că nu va fi câtuşi de puţin mai 
bucuros când va auzi de tulburările din bunul său oraş 
Liege! zise favoritul. 

— Tot atât, sau şi mai puţin - răspunse regele - 
după cum deşteptăciunea ta poate s-o ghicească 
numaidecât; dar îndată ce am luat hotărârea de a veni 

aici, am trimis emisari la Liege, pentru a împiedica 
deocamdată orice pornire spre răscoală; 
întreprinzătorii şi neastâmpăraţii mei prieteni, Rouslaer 
şi Pavillon au primit porunci să stea liniştiţi ca nişte 
şoareci în ascunzişul lor până când această întâlnire 
fericită dintre vărul meu şi mine va fi luat sfârşit. 

— Judecând atunci după cele ce a spus maiestatea 
voastră - zise Olivier sec - ceea ce se poate nădăjdui în 
cel mai bun caz de la această întrevedere, e ca ea să 
nu înrăutăţească situaţia maiestăţii voastre! Asta 
seamănă foarte bine cu povestea berzei care şi-a vârât 
capul în gura lupului şi după aceea mulțumea veselă 
soartei că nu fusese mâncată. Totuşi maiestatea 
voastră părea chiar adineauri foarte recunoscător faţă 
de înțeleptul filozof care v-a îndemnat să jucaţi o 
partidă atât de plină de speranţe. 

— Nu trebuie să deznădăjduieşti de nici o partidă - 

spuse regele tăios - atâta vreme cât ea nu este 
pierdută, şi nu am nici un motiv să mă tem că se va 
întâmpla aşa ceva. Dimpotrivă, sunt sigur de izbândă, 
dacă nu se va întâmplă ceva care să stârnească mânia 
acestui nebun răzbunător! Fără îndoială că nu sunt 
puţin îndatorat faţă de înţelepciunea care mi-a indicat 
ca executor al voinţei mele, în ceea ce priveşte 
însoţirea conteselor de Croye, pe un tânăr al cărui 
horoscop corespunde într-atât cu al meu, încât m-a 
salvat din primejdie, chiar prin faptul că n-a executat 
ordinele mele exprese, luând-o pe alt drum şi ocolind 
capcana pe care i-o întinsese de la Marck. 

— Maiestatea voastră —spuse Olivier - poate găsi 
mulţi oameni gata să vă servească cu condiţia de a 
acţiona mai curând după bunul lor plac, decât după 

instrucţiunile voastre. 

— Bine, bine, Olivier, spuse Ludovic cu nerăbdare. 
Poetul păgân vorbeşte despre Vota divis exaudita 
malignis, despre legăminte a căror îndeplinire este 
îngăduită de zei din răutate; asta ar fi însemnat 
izbânda isprăvii lui Guillaume de la Marck, dacă s-ar fi 
întâmplat în asemenea împrejurări, în zilele acestea, 
când eu mă aflu în puterea ducelui de Burgundia. Ceea 
ce a prevăzut ştiinţa mea, sprijinită de aceea a lui 
Galeotti. E drept că n-am ghicit nereuşita întreprinderii 
lui de la Marck, dar am prevăzut că expediţia acestui 
tânăr arcaş scoţian -se va sfârşi cu bine pentru mine - 
ceea ce s-a şi întâmplat, deşi altfel de cum gândisem; 
căci stelele deşi preziceau rezultate generale, păstrau 
tăcerea asupra mijloacelor prin care acestea puteau fi 
dobândite, aceste mijloace fiind adesea tocmai 
potrivnice a ceea ce se aşteaptă sau ceea ce se 
doreşte. Dar la ce bun să-ti vorbesc despre aceste 
taine ţie, care eşti mai împietrit ca diavolul al cărui 
nume îl porţi, pentru că el crede şi tremură pe când tu 
nu crezi nici în religie, nici în ştiinţă şi aşa vei rămâne 
până când ţi se va împlini soarta, ceea ce se va 
întâmplă, cum mă asigură horoscopul şi fizionomia ta, 
prin mijlocirea ştreangului! 

— Şi dacă se va întâmplă într-adevăr aşa ceva - 
spuse Olivier, resemnat - îmi va fi hărăzit astfel pentru 
că am să fiu un servitor prea recunoscător spre a şovăi 
în îndeplinirea poruncilor regescului meu stăpân. 

Ludovic izbucni într-unul din hohotele lui sardonice 
de râs. 

— M-ai învins, Olivier. Pe Maica Domnului, ai 
dreptate să răspunzi astfel, întrucât te-am provocat. 

Dar, rogu-te, vorbeşte serios, ai descoperit, în măsurile 
pe care aceşti oameni le-au luat împrejurul nostru, 
ceva care ar putea să dea de bănuit că au gânduri rele 
faţă de noi? 

— Stăpâne - răspunse Olivier - maiestatea voastră 
şi învățatul său filozof cercetează augurii-n stele şi în 
oştirile cereşti; eu nu sunt decât o jivină pământească 
şi nu văd decât lucrurile din lumea mea. Dar mi se 
pare că solicitudinea atentă şi promptă cu care ar 
trebui să fie înconjurat un oaspete ca maiestatea 
voastră, atât de sus pus şi atât de bine venit, dă 
dovadă de o lipsă. Aseară, pretextând oboseala, ducele 
n-a condus pe maiestatea voastră decât până la 
stradă, lăsând pe seama demnitarilor casei sale 
sarcina de a vă însoţi până aici. Camerele acestea au 
fost pregătite în grabă şi fără grijă; tapiţeriile sunt puse 
de-a curmezişul; una din ele, după cum puteţi vedea, e 
aşezată cu susul în jos: figurile stau în cap, iar copacii 
au rădăcinile în aer. 

— Ei, ei! Asta s-a întâmplat din pricina grabei, spuse 
regele; când m-ai văzut că mă formalizez eu de 
asemenea fleacuri? 

— Ìn ele însele n-au nici o însemnătate, spuse 
Olivier; arată însă gradul de respect pe care demnitarii 
casei ducelui îl văd la stăpânul lor faţă de maiestatea 
voastră. Credeţi-mă, dacă ar fi fost vădit că vrea să vă 
facă o primire care să nu lase nimic de dorit, râvna 
oamenilor săi ar fi îndeplinit în fiecare minut treaba 
unei zile întregi. De când - adăugă el arătând ligheanul 
şi ibricul - se văd pe toaleta maiestăţii voastre obiecte 
care nu sunt de argint? 

— Ei - spuse regele, zâmbind forţat - această ultimă 

parte din cercul îndeletnicirii tale particulare şi nu 
poate fi combătută de nimeni. Este drept însă că pe 
când nu eram decât un refugiat, un exilat, nu mi se 
puneau în faţă decât tacâmuri de aur, din ordinul 
aceluiaşi Carol, care socotea argintul un metal prea 
sărăcăcios pentru Delfin, deşi el pare că socoteşte 
astăzi acest metal prea scump pentru regele Franţei. Ei 
bine, Olivier, să ne culcăm. Am luat o hotărâre şi am 
adus-o la îndeplinire; acum nu mai avem nimic de 
făcut, decât să jucăm cu prudenţă partida pe care am 
început-o. Il cunosc pe vărul meu de Burgundia; ca şi 
taurul sălbatic, el închide ochii când se aruncă în 
arenă; nu trebuie decât să pândesc această clipă, cum 
am văzut că făcea un toreador la Burgos, şi atunci 
impulsivitatea lui îl va pune cu siguranţă la discreţia 

Prin bezna grea, a liniştei, deodată 
Un fulger scăpără spre miazăzi, 
Stârnind ecou în nori 

şi-n suflet spaimă. 

THOMSON: VARA 


apitolul precedent, după cum arată titlul său, 

avea un sens retrospectiv care putea să-l facă pe 

cititor să înţeleagă deplin termenii în care se 
aflau regele Franţei şi ducele Burgundiei, când cel 
dintâi, împins poate într-o măsură oarecare de credinţa 
sa în astrologie, care îi făgăduia un rezultat fericit şi 
mai mult încă, de simţământul intim al superiorității 
spiritului său asupra aceluia al lui Carol, luase o 
hotărâre neobişnuită cu totul inexplicabilă prin orice alt 
motiv, de a-şi pune persoana la discreţia unui inamic 
înverşunat, impulsiv, hotărâre cu atât mai temerară, 
mai nesăbuita, cu cât pe acele vremuri zbuciumate 
numeroase pilde dovedeau că chezăşiile cele mai 
solemne nu ofereau nici o siguranţă pentru aceia în 
favoarea cărora erau date. Într-adevăr, uciderea 
bunicului ducelui, pe Podul Montereau, de faţă cu tatăl 
lui Ludovic, cu prilejul unei întrevederi solemne care 

avea ca obiect stabilirea păcii şi a unei amnistii, 
reprezenta un oribil precedent, dacă ducele ar fi fost 
dispus să recurgă la el. 

Dar caracterul lui Carol, deşi aspru, violent, 
încăpățânat şi neîmblânzit, nu era lipsit, cel puţin 
atunci când nu-l domina pasiunea, nici de bună 
credinţă, nici de mărinimie, virtuţi care lipsesc firilor 
reci. El nu-şi dădea silinţa să arate regelui mai multă 
curtoazie decât o cereau în mod strict legile 
ospitalităţii. 

A doua zi după sosirea regelui avu loc o trecere în 
revistă generală a trupelor ducelui de Burgundia, atât 
de numeroase şi de bine echipate, încât acesta se 
gândi că poate nu era rău să se folosească de acel 
prilej pentru a le arăta puternicului său rival. 
Intr-adevăr, în timp ce ducele făcea regelui 
complimentul datorat de un vasal suzeranului său, 
declarând că aceste trupe erau ale regelui şi nu ale lui, 
arcuirea buzei sale de sus şi privirea mândră a ochilor 
arătau din destul că aceste vorbe nu erau decât o 
curtoazie goală şi că această falnică armată, în 
întregime la dispoziţia sa, era gata să pornească 
asupra Parisului ca şi în oricare altă direcţie. Ceea ce 
trebuie să fi adăugat la ulcerarea lui Ludovic era faptul 
că el recunoscu ca făcând parte din aceste oşti 
flamurile mai multor "nobili francezi, nu numai din 
Normandia şi Bretania, dar şi din provinciile mai 
îndeaproape aflate sub autoritatea sa, şi care din 
diverse pricini de nemulţumire se alăturaseră ducelui 
de Burgundia, făcând cauză comună cu el. 

Credincios firii sale, totuşi, Ludovic păru să nu dea 
atenţie acestor nemulţumiţi, în timp ce, de fapt, se 

frământa pentru a găsi mijloacele prin care putea să-i 
despartă de steagurile Burgundiei şi să-i aducă înapoi 
la sine. In acest scop, el hotărî să facă astfel ca cei pe 
care-i socotea cei mai de seamă să poată fi sondaţi în 
taină de Olivier şi de alţi emisari. 

El însuşi lucra stăruitor dar, în acelaşi timp, “cu 
prudenţă, pentru a atrage de partea sa pe principalii 
ofiţeri şi sfetnici ai ducelui, întrebuinţând în acest scop 
mijloacele obişnuite care îi erau familiare şi de care 
uza frecvent - măguliri iscusite şi daruri mărinimoase, 
nu pentru a le clătina credinţa faţă de nobilul lor 
stăpân, zicea el, ci pentru ca ei să-şi ofere sprijinul în 
scopul menţinerii păcii între Franţa şi Burgundia— un 
scop destul de înalt în sine şi tinzând atât de vădit spre 
fericirea celor două ţări şi a celor doi prinți care le 
guvernau. 

Atenţia unui rege atât de mare şi de înţelept era 
prin ea însăşi o momeală foarte ispititoare; făgăduielile 
atârnau cu atât mai mult greu în cumpănă, iar darurile 
palpabile care, după obiceiul timpului, puteau fi 
acceptate fără scrupul de curtenii burgunzi, aveau un 
efect şi mai mare. În timpul unei vânători de mistreți în 
pădure, pe când ducele, ca totdeauna, concentrat cu 
aprindere asupra îndeletnicirii acelei clipe, fie că ar fi 
fost vorba de treburi, fie de plăceri, se dăruia cu totul 
patimei vânătoarei, Ludovic, nestingherit de prezenţa 
lui, căută şi găsi mijlocul de a vorbi în taină fiecăruia în 
parte, multora dintre cei socotiți a avea cea mai mare 
înrâurire asupra lui Carol, printre care nu fură uitaţi 
d'Hymbercourt şi Comines: avansurilor pe care el le 
făcu acestor două personaje de vază, nu uită să le 
adauge elogii în privinţa vitejiei şi a iscusinţei ostăşeşti 

ale celui dintâi, ca şi a rarei agerimi şi a talentelor 
literare ale celui de al doilea, viitorul istoric al acestei 
perioade. 

Un asemenea prilej de apropiere personală, sau, 
dacă cititorul preferă, de corupere a miniştrilor lui 
Carol, era poate ceea ce regele îşi propusese lui însuşi 
ca unul din principalele scopuri ale vizitei sale, chiar 
atunci când măgulirile pe care i le adresa ducelui ar fi 
rămas fără efect. Relaţiile dintre Franţa şi Burgundia 
erau atât de apropiate, atât de strânse, încât mulţi 
dintre seniorii burgunzi aveau în cea dintâi speranţe 
sau interese imediate, cărora favoarea lui Ludovic 
putea să le ofere un sprijin, iar dizgraţia lui să le 
dăuneze. Versat în acest gen de intrigă şi în oricare 
altul, darnic până la risipă când dărnicia putea să 
servească planurilor sale, împodobindu-şi cu dibăcie 
ofertele şi darurile în culorile cele mai nevinovate, 
regele izbuti să împace mândria unora cu interesele, şi 
să exalte în ochii altora - patrioţi adevăraţi sau pretinşi 
- binele comun al Franţei şi al Burgundiei, ca un motiv 
aparent, în timp ce interesul particular, asemănător 
roții ascunse a unui mecanism, nu lucra cu mai puţină 
intensitate, deşi acţiunea ei nu era vizibilă. Ludovic 
pregătise pentru fiecare o momeală potrivită gusturilor 
lui şi un fel particular de a i-o prezenta: strecura 
darurile în mâneca aceluia care era prea mândru 
pentru a întinde mâna, fiind încredinţat că mărinimia 
sa, deşi cobora ca roua, fără zgomot, pe nesimţite, nu 
va lipsi să producă la timpul cuvenit în favoarea 
donatorului o recoltă îmbelşugată, cel puţin de 
bunăvoință, dacă nu de bune oficii. În sfârşit deşi 
pregătise de multă vreme prin trimişii săi căile prin 

care urma să statornicească la curtea Burgundiei o 
influenţă avantajoasă intereselor Franţei, eforturile 
personale ale lui Ludovic, dirijate fără îndoială prin 
informaţiile pe care şi le procurase mai înainte, făcură 
mai mult, în câteva ceasuri, pentru realizarea 
proiectelor sale, decât făcuseră emisarii lui în ani 
întregi de negocieri. 

Cu un singur om dăduse greş regele şi pe el ar fi 
dorit cu osebire să şi-l facă prieten: acesta era contele 
de Crèvecoeur. Fermitatea pe care contele o dovedise 
în îndeplinirea misiunii sale la Plessis, departe de a 
stârni resentimentul lui Ludovic, era pentru el un motiv 
mai mult să dorească a-l atrage de partea sa dacă ar fi 
fost cu putinţă. De aceea nu fu prea încântat când auzi 
că Crevecoeur plecase spre hotarele Brabantului în 
fruntea a o sută de lănci, pentru a da ajutor 
episcopului, la nevoie, împotriva lui Guillaume de la 
Marck şi a nemulţumiţilor; dar el se consolă la gândul 
că prezenţa acestor forţe, împreună cu instrucţiunile 
pe care le trimisese el însuşi prin mesageri devotați, va 
împiedica dezlănţuirea în acel ţinut a unor tulburări 
premature, a căror izbucnire ar fi putut face situaţia sa 
prezentă, după cum era de prevăzut, destul de 
precară. 

Cu acel prilej, curtea prânzi în pădure după cum se 
obişnuia la marile partide de vânătoare - aranjament 
care de data aceasta fu deosebit de agreabil ducelui, 
dornic să scape pe cât posibil de ceremonialul şi de 
solemnitatea deferentă cu care era obligat să-l trateze 
pe rege în orice împrejurare. La drept vorbind, 
priceperea lui Ludovic asupra naturii omeneşti îl 
indusese în eroare cu acel prilej remarcabil. El se 

gândise că ducele avea să fie nespus de măgulit la 
primirea unei asemenea dovezi de condescendentă şi 
de încredere de la seniorul său suzeran; uitase însă că 
dependenta ducatului său de coroana Franţei fiind în 
taină un subiect de cumplită umilinţă pentru un prinţ 
atât de puternic, atât de bogat şi de mândru cum era 
Carol, acesta năzuia fără îndoială să-l ridice la rangul 
de regat independent. Prezenţa regelui la curtea 
ducelui de Burgundia impunea acestuia obligaţia de a 
apare într-un rol subordonat, de vasal, de a îndeplini 
felurite ceremoniale de supunere şi deferentă feudală, 
ceea ce, pentru un om cu o fire atât de mândră, părea 
să semene cu pierderea prerogativelor de prinţ 
suveran, pe care cu orice prilej, el se străduia să le 
menţină cât mai sus cu putinţă. 

Dar dacă acest ospăț la iarbă verde, în cântările 
cornurilor, în pocnetele balercilor cărora li se dădea 
cep cu toată voioşia unei mese câmpeneşti, evita 
multe ceremonii, tocmai pentru acest lucru, seara, la 
cină, era cu atât mai necesar să se observe mai multă 
solemnitate ca de obicei, Se dădură porunci din timp 
şi, când se întoarse la Peronne, regele găsi un banchet 
pregătit cu un fast, cu o măreție demne de bogăţia 
atotputernicului său vasal, care stăpânea aproape în 
întregime Ţările de Jos, pe atunci regiunea cea mai 
prosperă din Europa. Ducele şedea în capul unei mese 
lungi încărcate cu vase de aur şi de argint în care erau 
servite delicatesele cele mai rare; regescul său oaspe 
se aşezase la dreapta lui, pe un jilţ mai ridicat. In 
picioare, înapoia sa stăteau, deoparte, fiul ducelui de 
Gueldres, care făcea oficiul de mare scutier, iar în 
stânga, bufonul său, Le Glorieux, fără de care se arăta 

rareori. Ca mulţi alţi oameni cu fire aprinsă şi bruscă ca 
a lui, ducele Carol împingea la extrem gustul general al 
acelei epoci pentru nebuni şi măscărici, găsind în 
infirmitatea morală şi în ieşirile lor extravagante 
plăcerea, pe care rivalul său mai ager, dar nu cu o fire 
mai binevoitoare, prefera s-o caute în studiul 
imperfecţiunilor omeneşti, reprezentată prin cele mai 
bune exemplare, şi găsind un motiv de râs în „temerile 
viteazului şi în nebuniile înţeleptului”. Într-adevăr, dacă 
anecdota relatată de Brantome este autentică - un 
nebun de la curte, auzindu-l pe Ludovic al XI-lea că-şi 
mărturiseşte, într-unul din accesele sale de pocăință 
evlavioasă, complicitatea la otrăvirea fratelui său 
Henri, conte de Guienne, a destăinuit a doua zi acest 
lucru, la masă, în faţa întregii curţi - se poate 
presupune că acest monarh se săturase de glumele 
nebunilor de profesie pentru tot restul vieţii sale. 

Dar, cu prilejul acesta, Ludovic nu neglijă să acorde 
atenţie bufonului favorit al ducelui şi să-i aplaude 
năzbâtiile, şi asta cu atât mai bucuros, cu cât i se 
părea că nebunia lui Le Glorieux, oricât de grosolană ar 
fi părut uneori, ascundea mai multă fineţe şi 
causticitate decât se găsea de obicei la această 
categorie de oameni. 

Într-adevăr, Tiel Wetzweiler, poreclit Le Glorieux, nu 
era un bufon de rând. Înalt, chipeş, destoinic în multe 
exerciţii care necesită răbdare şi atenţie, şi care nu se 
pot împăca cu prostia minţii, el îl urma în mod obişnuit 
pe duce la vânătoare şi la luptă. În bătălia de la 
Montlhery, când Carol, rănit la gât, era în primejdie să 
fie luat prizonier de un cavaler francez care apucase 
dârlogii calului său, Tiel Wetzweiler se năpusti asupra 

aalérúlui cu faae înverşunare, încât îl dadüse. jos de 
pe cal, scăpându-şi astfel stăpânul. El se temuse, 
pare-se, că acest serviciu nu va fi acceptat din partea 
unei persoane de condiția lui, ridicându-i împotrivă 
duşmani printre cavalerii şi nobilii care lăsaseră 
persoana stăpânului lor în grija unui bufon de la curte. 
Oricum ar fi, el preferase să fie luat în batjocură mai 
curând, decât să fie lăudat pentru această ispravă şi 
debitase atâtea lăudăroşenii pe seama vitejiei de care 
dăduse dovadă, în luptă, încât mulţi au crezut că 
salvarea lui Carol de către el era tot atât de imaginară 
ca şi toate poveştile pe care le sporovăia. Cu acel prilej 
i se dăduse porecla de Le Glorieux (sau Lăudărosul), 
poreclă sub care a fost cunoscut întotdeauna după 
aceea. 

Le Glorieux era îmbrăcat cu multă eleganţă, dar cu 
prea puţine atribute 
distinctive ale profesiei 
sale şi chiar acestea aveau 
un caracter mai curând 
simbolic decât literal. Nu 
era tuns ci, dimpotrivă, 
purta o bogăţie de plete 
lungi,  cârlionţate, care, 
coborând de sub scufa lui, 
se împreunau cu o barbă 
potrivită bine, cu grijă, şi 
încadrau nişte trăsături 
care s-ar fi putut spune că 
erau frumoase, dacă ochii 
nu i-ar fi jucat în toate 
părţile. O ar de 

catifea roşie cusută de-a curmezişul scufei arăta, mai 
curând decât reprezenta în mod pozitiv, pana de cocoş 
profesională care deosebea coafura unui bufon. Marota 
sa de abanos înfăţişa, ca de obicei, un cap de nebun cu 
urechi de măgar, turnat din argint, dar ea era atât de 
mică şi de fin cizelată, încât dacă n-ai fi privit-o-de 
aproape, o puteai lua drept bastonul oficial al unei 
funcțiuni mult mai demne. Acestea erau în 
îmbrăcămintea lui singurele însemne vizibile ale 
funcţiunii sale. În toate celelalte privinţe, înfăţişarea sa 
putea rivaliza cu a celor mai înalţi nobili de la curte. În 
scufa lui era prinsă o medalie de aur; un lanţ din 
acelaşi metal îi atârna la gât, iar croiala veşmintelor 
sale nu era cu mult mai extravagantă decât aceea a 
tinerilor galanţi care poartă haine ce exagerează la 
extrem moda existentă. 

Carol şi Ludovic, cel din urmă luând pildă de la 
gazdă, i se adresau adesea acestui personaj în timpul 
ospăţului, şi amândoi, prin hohotele lor vesele de râs, 
arătau încântarea pe care le-o stârneau răspunsurile 
lui. 

— Ale cui sunt scaunele acestea goale? îl întrebă 
Carol pe bufon. 

— Cel puţin unul dintre ele ar trebui să fie al meu, 
prin dreptul moştenirii, Carol, răspunse Le Glorieux. 

— Cum aşa, pehlivanule? întrebă Carol. 

— Pentru că ele aparţin seniorilor d'Hymbercourt şi 
Comines, care s-au dus să vâneze cu şoimii atât de 
departe, încât au uitat de ospăț. Ori cei care preferă 
uliul ce zboară fazanului de pe masă se înrudesc cu 
nebunul, şi acesta poate să le moştenească scaunele 
ca o parte din patrimoniul lor mobil. 

— Gluma asta e răsuflată, prietene Tiel, spuse 
ducele, dar, nebuni sau înţelepţi, iată-i că vin. 

În timp ce ducele vorbea, Comines şi d'Hymbercourt 
intrară în sală şi după ce salutară pe cei doi prinți cu o 
reverență, se aşezară tăcuţi în jilţurile care-i aşteptau. 

— Ei bine, seniori! - exclamă ducele - vânătoarea 
domniilor voastre trebuie să fi fost sau foarte bună, 
sau foarte rea, dacă v-aţi dus atât de departe şi aţi 
întârziat atât. Mesir Philippe de Comines, eşti trist - 
d'Hymbercourt ţi-a câştigat vreun rămăşag? Domnia ta 
eşti un filozof şi ar trebui să nu te întristeze nenorocul. 
Pe sfântul George! D'Hymbercourt arată tot atât de 
trist ca şi domnia ta. Ce s-a întâmplat, messiri? N-aţi 
găsit vânat? V-aţi pierdut şoimii? V-a încrucişat drumul 
vreo vrăjitoare, sau aţi dat în pădure de Vânătorul 
Sălbatic””! Pe cinstea mea, parcă aţi venit la o 
înmormântare, nu la un ospăț. 

În timp ce ducele vorbea, ochii tuturor mesenilor se 
îndreptaseră spre d'Hymbercourt şi Comines; nici unul, 
nici celălalt nu erau din categoria acelor oameni pe 
faţa cărora să se vadă în mod obişnuit neliniştea şi 
tristeţea. Înfăţişarea lor mohorâtă şi stingheră deveni 
atât de vădită, încât veselia şi râsetele mesenilor, 
stârnite la culme prin rapida circulaţie a cupelor cu 
vinuri minunate, se domoliră puţin câte puţin; şi fără 
ca cineva să poată explica pricina acestei schimbări a 
atmosferii, fiecare începu să vorbească în şoaptă cu 
vecinul său, ca şi când s-ar fi aşteptat la veşti ciudate 
şi importante. 

— Ce înseamnă tăcerea aceasta, messiri? întrebă 
ducele ridicând vocea lui de obicei aspră. Dacă aţi 

venit la ospăţul nostru cu aceste priviri stranii şi cu 
această tăcere şi mai stranie încă, am dori să fi rămas 
mai bine în smârcuri pentru a vă căuta ulii, ba chiar 
cocoşii de pădure sau bufniţele. 

— Graţiosul meu senior - spuse Comines - tocmai 
când trebuia să ne întoarcem din pădure l-am întâlnit 
pe contele de Crèvecoeur. 

— Cum! exclamă ducele. S-a şi întors din Brabant? 
A găsit totul bine acolo, sper?! 

— Monseniore - răspunse d'Hymbercourt - contele 
însuşi vă va comunica veştile aflate, pe care noi nu 
le-am auzit prea bine. ` 

— Ei drace, dar unde-i contele? Intrebă ducele. 

— İşi schimbă îmbrăcămintea pentru a se prezenta 
în faţa alteţei voastre, răspunse d'Hymbercourt. 

— Îmbrăcămintea lui? Saint Bleu! exclamă ducele 
nerăbdător - ce nevoie am eu de îmbrăcămintea lui? 
Mi se pare că aţi conspirat cu el ca să mă scoateţi din 
sărite! 

— Mai bine-zis, ca să fim limpezi - spuse Comines - 
doreşte să vă comunice aceste ştiri într-o audienţă 
privată. 

— Tâte-dieu! Sire - se adresă Carol regelui - iată 
cum ne slujesc întotdeauna sfetnicii noştri. Dacă au 
aflat vreun lucru pe care-l socot de o însemnătate 
oarecare pentru urechea noastră, îşi iau îndată un aer 
grav şi sunt tot atât de fuduli de ceea ce poartă cu ei, 
ca şi un măgar de samarul lui nou. Să se ducă cineva 
să-l cheme pe Crèvecoeur aici! Soseşte de la hotarul 
provinciei Liege şi, în ceea ce ne priveşte, noi - spuse 
el apăsând oarecum pe „noi” - nu avem în acel ţinut 
secrete pe care să nu le putem proclama în faţa 


tuturor. 

Toţi îşi dădeau seama că ducele băuse peste 
măsură spre a-şi întări şi mai mult încăpăţânarea sa 
firească şi deşi mulţi dintre curteni l-ar fi sfătuit 
bucuroşi că nu era clipa cea mai potrivită nici pentru a 
auzi veşti, nici pentru a ţine consiliu, totuşi: îi 
cunoşteau prea bine caracterul aprins pentru a 
îndrăzni să obiecteze ceva şi toti aşteptau cu nelinişte 
veştile aduse de conte. 

Se scurseră câteva clipe, în timpul cărora ducele 
rămase cu ochii pironiţi cu nerăbdare asupra uşii, în 
timp ce mesenii stăteau cu privirile plecate, ca pentru 
a-şi ascunde curiozitatea şi îngrijorarea. Numai 
Ludovic, mentinându-şi calmul deplin, continua să 
converseze când cu marele scutier, când cu bufonul. 

În sfârşit Crèvecoeur intră şi fu numaidecât 
întâmpinat de întrebarea precipitată a stăpânului său: 

— Ce veşti aduci de la Liege şi din Brabant, messir 
conte? Ştirea sosirii domniei tale a alungat veselia de 
la masa noastră; nădăjduim că prezenta domniei tale 
ne-o va readuce. 

— Seniorul şi stăpânul meu - răspunse contele cu 
un ton ferm dar trist - veştile pe care le aduc ar fi mult 
mai potrivite pentru masa unui consiliu, decât pentru 
aceea a unui ospăț. 

— Spune-le o dată, ' omule, chiar dacă ar fi trimise 
de anticrist, strigă ducele; ghicesc despre ce este 
vorba: cei din Liege s-au răzvrătit din nou. 

— S-au răzvrătit, monseniore, întări Crèvecoeur, cu 
o înfăţişare gravă. 

— Hei, vezi, omule? spuse ducele. Am ghicit de 
îndată ceea ce te temeai atât să-mi spui! Deci acei 
s NEA es 

burghezi fără minte au luat armele încă o dată. Asta nu 
se putea întâmplă într-o clipă mai potrivită, pentru că 
de data asta sperăm să ne dea un sfat suzeranul 
nostru - adăugă el, înclinându-se în faţa regelui, în 
timp ce ochii lui exprimau un resentiment amar pe 
care se străduia să-l înăbuşe - care ne va învăţa cum 
trebuie să ne purtăm cu asemenea răzvrătiți. Alte veşti 
ai? Spune-le şi răspunde de ce n-ai alergat să-i dai 
ajutor episcopului. 

— Monseniore, celelalte veşti mi-e greu să vi le 
spun şi vor fi dureroase pentru alteţa voastră. Nici 
ajutorul meu, nici acela al tuturor cavalerilor din lume 
n-ar mai fi putut folosi prea bunului prelat. Guillaume 
de la Marck, împreună cu orăşenii din Liege, răsculați, 
au cucerit castelul Schönwald şi l-au ucis pe episcop în 
propria sa sală. 

— L-au ucis?! repetă ducele cu un glas gros şi surd, 
care se auzi totuşi de la un capăt la altul al sălii. 
Crèvecoeur, ai fost înşelat de vreun raport mincinos; e 
cu neputinţă! 

— Vai! monseniore - răspunse contele - l-am auzit-o 
de la un martor ocular, un arcaş din garda scoțiană a 
regelui Franţei, care se afla în sală când acest omora 
fost săvârşit din ordinul lui Guillaume de la Marck. 

— Şi care fără îndoială a fost făptuitor şi părtaş la 
acest oribil sacrilegiu! strigă ducele ridicându-se 
violent şi lovind cu piciorul atât de furios, că făcu 
țăndări scăunaşul aşezat la picioarele lui. Gentilomi, 
închideţi uşile sălii, păziţi ferestrele, nu lăsaţi pe nici un 
străin să se ridice de pe scaunul lui sub pedeapsa cu 
moartea pe loc! Gentilomii mei de cameră, scoateţi 
săbiile. Şi, întorcându-se spre Ludovic, el duse mâna 

încet, dar cu un aer hotărât, spre garda săbiei sale, în 
timp ce regele, fără a arăta că se teme şi fără a lua 
poziţie de apărare, spuse numai atât: 

— Aceste veşti, dragul meu văr, v-au tulburat 
mintea. 

— Nu! - replică ducele cu un glas înspăimântător - 
ele iau trezit în mine un simţământ drept pe care l-am 
înăbuşit prea multă vreme prin zadarnice consideraţii 
asupra timpurilor şi a locului. Ucigaş al fratelui tău! 
Răzvrătit împotriva tatălui tău! Tiran al supuşilor tăi! 
Aliat perfid! Rege sperjur! Gentilom fără onoare! Eşti în 
puterea mea şi îi mulţumesc lui Dumnezeu pentru 
asta. 

— Mulţumeşte mai curând nebuniei mele, ripostă 
regele; căci atunci când ne-am întâlnit la Monthlery, 
într-o situaţie asemănătoare, mi se pare că doreai să fii 
mai departe de mine decât eşti în clipa aceasta. 

Ducele strângea încă prăselele săbiei sale, dar se 
stăpânea să n-o tragă din teacă şi să lovească pe un 
duşman a cărui linişte nu putea în nici un fel să 
îndreptăţească un act de violentă. 

În timpul acesta, în sală se răspândea o rumoare 
înverşunată. Din ordinul ducelui, uşile fuseseră închise 
şi erau păzite; mai mulţi dintre nobilii francezi, deşi 
putini la număr, săriseră din jilţurile lor şi se pregăteau 
să-şi apere suveranul. Ludovic nu adresase nici un 
cuvânt nici ducelui de Orleans nici lui Dunois, de când 
fuseseră eliberaţi din castelul de la Loches, dacă se 
poate numi că erau liberi, aşa cum erau târâţi în suita 
lui şi supuşi, fără îndoială, tuturor bănuielilor, mai 
curând decât respectaţi şi stimaţi; totuşi glasul lui 
Dunois fu cel dintâi care se ridică deasupra tumultului, 

adresându-se ducelui de Burgundia: 

— Monseniore - strigă el - aţi uitat că sunteţi un 
vasal al Franţei şi că noi, oaspeţii voştri, suntem 
francezi. Dacă ridicaţi mâna asupra monarhului nostru, 
fiţi gata să înfruntaţi cele mai violente urmări ale 
deznădejdei noastre; căci, credeţi-mă, ne va bucura'tot 
atât de mult să vărsăm sângele Burgundiei, pe cât am 
făcut-o bându-i vinul. Curaj, monseniore de Orleans; iar 
voi, gentilomi tai Franţei, strângeţi-vă împrejurul lui 
Dunois şi urmaţi-i pilda! 

Într-o asemenea clipă îşi dă seama un rege pe ce 
caractere se poate bizui. Puţinii nobili şi cavaleri 
independenţi care se aflau în suita lui Ludovic, dintre 
care cei mai mulţi nu văzuseră la el decât încruntări de 
nemulţumire, fără a se speria de forţa copleşitoare a 
burgunzilor şi de ameninţarea unei morţi sigure dacă 
s-ar fi ajuns la încăierare, se grăbiră să se strângă 
împrejurul lui Dunois şi, în frunte cu el, să-şi croiască 
drum spre capul mesei unde se aflau cei doi prinți ce 
se înfruntau. 

Dimpotrivă, uneltele şi iscoadele pe care Ludovic îi 
ridicase din locurile lor fireşti, punându-i în posturi de 
seamă, pe care nu le meritau, nu arătară decât laşitate 
şi nepăsare, rămânând liniştiţi pe locurile lor, părând 
hotărâți să nu-şi provoace soarta, amestecându-se în 
acea  încurcătură, orice s-ar fi întâmplat cu 
binefăcătorul lor. 

Primul din grupul cel mai generos era venerabilul 
lord Crawford care, cu o vioiciune neaşteptată pentru 
vârsta lui, îşi croi drum împotriva oricărei împotriviri 
(care fu de altminteri destul de slabă, căci foarte mulţi 
burgunzi, fie din motive de onoare, fie dintr-o dorinţă 

tainică de a preîntâmpina lovitura care ameninţa capul 
lui Ludovic, îi făcură loc) şi se aruncă aprins între rege 
şi duce. Işi îndesă bereta de sub care părul lui alb 
cădea în neorânduială pe o parte; obrajii palizi şi 
fruntea brăzdată i se înroşiseră, iar ochii lui de bătrân 
scăpărară deodată cu tot focul vitejiei, gata “să 
săvârşească o faptă deznădăjduită. Îşi aruncă mantia 
pe un umăr, pregătindu-se să o înfăşoare pe braţul 
stâng, iar cu mâna dreaptă îşi scoase sabia. 

— Am luptat pentru tatăl şi pentru bunicul lui - 
acestea fură cuvintele sale - şi, pe sfântul Andrew, 
orice s-iar întâmplă, nu-l voi părăsi în această clipă. 

Tot ceea ce ne-a luat atâta timp pentru a povesti se 
petrecu în realitate cu rapiditatea unui fulger; căci, de 
îndată ce ducele devenise ameninţător, Crawford se 
aruncase între el şi obiectul răzbunării sale şi toţi 
gentilomii francezi se repeziseră într-acolo pe cât 
putuseră de repede. 

Ducele de Burgundia ţinea mereu mâna pe sabie şi 
părea grata să dea semnalul pentru un atac general 
care s-ar fi terminat fără îndoială cu măcelărirea părţii 
mai slabe, dar deodată Crèvecoeur păşi înainte şi-i 
strigă răsunător ca o trompetă: 

— Monseniore de Burgundia, luaţi seama ce faceţi! 
Aceasta e casa voastră... voi sunteţi vasalul regelui... 
nu vărsaţi sângele oaspetelui vostru pe pământul 
burgund, nu vărsaţi sângele suveranului vostru pe 
tronul pe care i l-aţi ridicat şi unde el a venit să se 
aşeze sub paza voastră. Gândiţi-vă la onoarea casei 
voastre şi nu încercaţi să răzbunaţi un omor îngrozitor 
printr-unul şi mai îngrozitor! 

— În lături, Crèvecoeur - răspunse ducele - lasă-mă 

să mă răzbun! În lături! Mânia suveranilor este tot atât 
de crâncenă ca şi aceea a lui Dumnezeu. 

— Da - răspunse Crèvecoeur cu tărie - dar numai 
atunci când ea este tot atât de dreaptă ca şi aceea a 
lui Dumnezeu. Vă conjur, monseniore, stăpâniţi-vă 
violenţa firii, oricât de nedrept aţi fost ofensat. Şi voi, 
seniori ai Franţei, de vreme ce orice împotrivire e de 
prisos, îngăduiţi-mi să vă sfătuiesc a vă abţine de la 
orice ar duce la vărsare de sânge. 

— Are dreptate, spuse Ludovic, care nu-şi pierduse 
sângele rece în acele clipe înspăimântătoare, şi care îşi 
dădea seama cu uşurinţă că dacă se ajungea la 
încăierare, atacatorii ar fi cutezat, în înverşunarea 
luptei, să lovească cu mai multă furie decât s-ar fi 
încercat probabil dacă se putea păstra liniştea. Vărul 
meu d'Orléans, viteazul meu Dunois şi domnia ta, 
credinciosul meu Crawford, nu stârniţi nenorocirea şi 
vărsarea de sânge, lăsându-vă ofensaţi prea repede. 
Vărul nostru, ducele, a fost mâniat de vestea morţii 
unui prieten apropiat şi drag, venerabilul episcop de 
Liege, a cărui moarte o deplângem ca şi el. Vechi şi, 
din nenorocire, noi subiecte de resentiment, îl împing 
să ne bănuiască că am patronat o crimă pe care inima 
noastră o respinge cu oroare. Dacă gazda noastră 
ne-ar fi ucis pe loc, pe noi, regele şi vărul său, sub 
bănuiala neîntemeiată' a participării noastre la acea 
întâmplare reprobabilă, mânia voastră nu va uşura de 
loc soarta noastră ci, dimpotrivă, o va înrăutăţi şi mai 
mult. De aceea, Crawford, retrage-te. Acesta va fi 
ultimul meu cuvânt! Vorbesc ca un rege ofițerului său 
şi cer ascultare. Retrage-te şi, dacă ţi se va cere, 
predă-ţi sabia. Îţi ordon să faci astfel, şi jurământul 

domniei tale te obligă să te supui. 

— E adevărat, e adevărat, sire, încuviinţă Crawford, 
dându-se înapoi şi împingând în teacă sabia pe care o 
trăsese pe jumătate. Ar putea să fie foarte adevărat; 
dar, pe cinstea mea, dacă aş fi în fruntea a şaptezeci 
din vitejii mei, în loc să fiu împovărat cu acelaşi număr 
de ani, aş încerca să-i pun la punct pe aceşti chipeşi şi 
galanţi cavaleri cu lanţuri de aur, cu bonete 
împopotonate cu panglici şi cu eşarfe strălucitoare, 
pline de devize. 

Ducele rămase îndelung cu ochii pironiţi în pământ 
şi, în sfârşit vorbi, cu o ironie amară: 

— Bine ai spus, Crèvecoeur, onoarea noastră cere 
să ne îndeplinim îndatoririle fată de acest mare rege, 
fată de onoratul şi iubitul nostru oaspete, cu mai 
putină grabă decât am făcut-o în primul impuls de 
mânie. Vom proceda în aşa fel, încât toată Europa va 
cunoaşte dreptatea faptei noastre. Gentilomi ai 
Franţei, va trebui ca domniile voastre să vă predaţi 
armele ofiţerilor mei! Stăpânul domniilor voastre a rupt 
armistițiul şi nu e îndreptăţit să se mai bucure de el. 
Totuşi, gândindu-ne la sentimentele de lealitate ale 
domniilor voastre, din respect pentru rangul pe care el 
l-a nesocotit şi pentru casa pe care el a dezonorat-o, 
nu cerem vărului nostru Ludovic sabia sa. 

— Niciunul dintre noi - strigă Dunois - nu-şi va 
preda sabia şi nu va ieşi din sala aceasta până ce nu 
vom fi asiguraţi că viaţa şi sănătatea regelui nostru nu 
se află în primejdie. 

— Nici un om din garda scoțiană - strigă şi Crawford 
- nu va lăsa armele jos, decât la ordinul regelui Franţei 
sau al marelui său conetabil. 

— Viteazul meu Dunois - spuse Ludovic - şi domnia 
ta, credinciosul meu Crawford, zelul vostru îmi va 
dăuna în loc să-mi folosească. Mă bizui - adăugă el cu 
demnitate - pe dreptatea cauzei mele mai curând 
decât pe o împotrivire zadarnică care va costa viaţa 
celor mai buni şi mai viteji oameni ai mei. Predaţi-vă 
săbiile; nobilii burgunzi care vor primi aceste onorabile 
chezăşii vor şti să ne apere pe voi şi pe mine mai bine 
decât puteţi voi s-o faceţi. Predaţi-vă săbiile. Eu v-o 
ordon. 

Astfel, în acea împrejurare, Ludovic dădu dovadă de 
o promptitudine în hotărâre şi de un spirit clarvăzător 
care numai ele puteau să-i salveze viaţa. El era 
convins că atâta vreme cât nu avea să se ajungă la 
lovituri, putea să se bizuie pe ajutorul celor mai mulţi 
dintre nobilii burgunzi care erau de faţă, pentru a linişti 
mânia prinţului lor; dar o dată ce s-ar fi stârnit une 
mêlée, el şi puţinii săi apărători ar fi fost ucişi într-o 
clipă. Totodată, duşmanii lui cei mai înverşunaţi au 
mărturisit că atitudinea sa în acea împrejurare n-avea 
în ea nici josnicie nici laşitate. El s-a ferit să-l scoată 
din minţi pe duce; dar nu părea nici să se teamă, nici 
să implore, şi continua să-l privească pe duce cu 
calmul şi atenţia încordată a unui om curajos, care 
pândeşte gesturile amenințătoare ale unui nebun, 
conştient că fermitatea şi sângele rece vor fi o frână 
nevăzută dar puternică pentru a-i struni furia şi chiar 
nebunia. 


A 


La ordinul regelui, Crawford îşi aruncă sabia în 
mâinile lui Crèvecoeur: 

— Luaţi-o, şi diavolul să vă bucure de ea! Nu eo 
dezonoare pentru cel care o predă, căci ceea ce s-a 

întâmplat n-a fost un joc-cinstit. 

— O clipă, gentilomi - strigă ducele cu glas 
întretăiat ca al unui om înăbuşit de mânie — 
păstraţi-vă săbiile; e destul să făgăduiţi că nu vă veţi 
servi de ele. Îar voi, Ludovic de Valois, trebuie să vă 
socotiți prizonierul meu, până ce veţi fi absolvit-de 
bănuiala de omor şi de sacrilegiu. Duceţi-l la castel - în 
turnu! contelui Herbert. Lăsaţi-i pe lângă el şase 
gentilomi din suită, la alegerea sa. Lord Crawford, 
garda domniei tale va trebui să se retragă de la castel; 
va fi cartiruită în altă parte, în mod onorabil. Să se 
ridice toate podurile, să se lase toate gratiile; garda 
porţilor oraşului să fie întreită. Podul de luntrii şă fie 
tras pe malul drept al râului! trupa mea de Valoni Negri 
să înconjure castelul şi să întreiască gărzile la fiecare 
post. Domnia ta, d'Hymbercourt, te vei îngriji ca 
patrule pe jos şi călări să umble împrejurul oraşului din 
jumătate în jumătate de oră, în timpul nopţii, şi din oră 
în oră, ziua, dacă acest lucru va mai fi necesar după 
răsăritul soarelui, căci e probabil că vom isprăvi treaba 
repede. Supraveghează persoana lui Ludovic, dacă ţii 
la viaţa domniei tale! 

El se îndepărtă de la masă cu o grabă înverşunată, 
aruncă regelui o privire în care se citea vrăjmăşia de 
moarte şi se năpusti afară din sală. 

— Seniori - rosti regele, privind împrejurul lui cu un 
aer de demnitate - durerea pe care i-a stârnit-o 
moartea aliatului său l-a scos din minţi pe prinţul 
domniilor voastre. Sunt încredinţat că domniile voastre 
vă cunoaşteţi prea bine îndatoririle de cavaleri şi de 
gentilomi pentru a-l susţine într-un act de trădare şi de 
violenţă împotriva persoanei suzeranului său. 

În clipa aceea, pe străzi răsunară tobe şi trompete, 
chemând soldaţii din toate părţile. 

— Noi suntem supuşii Burgundiei - răspunse 
Crèvecoeur, care îndeplinea funcțiunea de mareşal al 
palatului - şi ne vom face datoria ca atare. Speranţele, 
rugăciunile şi străduinţele noastre vor fi îndreptate 
spre reîntronarea păcii şi înţelegerii între maiestatea 
voastră şi seniorul şi stăpânul nostru. Până atunci 
trebuie să ascultăm de ordinele lui. Pentru seniorii şi 
cavalerii burgunzi va fi o onoare să facă toate sforţările 
pentru ca ilustrul duce de Orleans, viteazul Dunois şi 
neînfricatul lord Crawford să se simtă aici cât mai bine. 
Eu însumi va trebui să îndeplinesc, sire, funcţia de 
şambelan al maiestăţii voastre, şi să vă conduc spre un 
apartament, cu totul altul decât acela pe care l-aş dori, 
căci n-am uitat ospitalitatea cu care am fost 
întâmpinat la Plessis. Maiestatea voastră nu are decât 
să aleagă persoanele care trebuie să alcătuiască suita 
sa, şi pe care ordinul ducelui le limitează la şase. 

— Ei bine - spuse regele, privind împrejur, şi 
gândindu-se o clipă - doresc să am lângă mine pe 
Olivier le Dain; pe un ostaş din garda mea, numit 
Balafre, fără arme, dacă doriţi astfel; pe Tristan 
l'Hermite cu doi din oamenii lui, şi pe prea lealul şi 
credinciosul meu filozof Martius Galeotti. 

— Voința  maiestăţii voastre va fi îndeplinită 
întocmai, spuse contele de Crèvecoeur. Galeotti - 
adăugă el, după ce se informă - astă-seară, după cum 
aflu, a plecat la masă într-o companie veselă; dar se va 
trimite după el. Ceilalţi vor fi de îndată la dispoziţia 
maiestăţii voastre. 

— Atunci, înainte, spre noua locuinţă pe care ne-a 

oferit-o ospitalitatea vărului nostru, spuse regele. Ştim 
că turnul în care se află este o adevărată cetate şi 
nădăjduim că el nu va fi mai puţin sigur. 

— Aţi remarcat pe cine a ales regele Ludovic în 
suita lui? întrebă încet Le Glorieux pe contele de 
Crèvecoeur, în timp ce îl însoțea pe Ludovic care ieşea 
din sală. 

— Desigur, vesele prieten, răspunse contele. Ce, ai 
ceva de spus? 

— Nimic, nimic; doar că sunt aleşi pe sprânceană: 
un pezevenghi de bărbier, un mercenar scoţian, un şef 
călău cu două ajutoare şi un tâlhar-şarlatan. Aş vrea să 
merg cu dumneavoastră, conte de Crèvecoeur, şi să 
învăţ cât de mare e ticăloşia omenească, privind 
dibăcia cu care o să staţi de vorbă cu fiecare. Diavolul 
însuşi ar fi adunat foarte greu un asemenea sinod, 
peste care n-ar fi fost pusă o mai bună căpetenie. 

Profitând de privilegiile sale, bufonul îl luă de braţ 
cu familiaritate pe conte şi păşi înainte cu el, în timp 
ce, însoţit de o escortă numeroasă, dar neuitând să 
dea toate onorurile cuvenite, acesta îl conducea pe 
rege spre noile încăperi ce-i fuseseră destinate. 

Dorm fericiți toți cei umili. 
Doar cel încoronat 

Se zvârcoleşte-n patul lui; 
nu-l prinde somnul. 
HENRIC AL IV-LEA 
PARTEA A II-A 


atruzeci de oameni de arme purtând alternativ, 

unul o sabie scoasă din teacă, celălalt o torţă 

aprinsă, serviră ca escortă, sau mai curând ca 
gardă, regelui Ludovic, de la primăria din Peronne 
până la castel. Atunci când el intră în această 
fortăreață sumbră şi de temut i se păru că un glas îi 
strigă la ureche acel avertisment pe care florentinul îl 
scrisese pe portalul regiunilor infernului: „Voi cei care 
intraţi, părăsiţi orice speranţă”. 

Poate că un simţământ de remuşcare a săgetat 
sufletul regelui dacă se va fi gândit în clipa aceea la 
sutele, sau mai curând la miile de oameni care, la cea 
mai neînsemnată bănuială, sau chiar fără pricină, 

fuseseră închişi de el în adâncul turnurilor sale, fără 
nici o speranţă de scăpare, aduşi în stare să-şi urască 
chiar şi viaţa la care nu mai ţineau decât printr-un 
instinct animalic. 

Lumina vie a torţelor făcea să rămână în umbră 
lucirea lunei, ale cărei raze erau mai voalate decât în 
noaptea trecută; licăririle fumegătoare şi roşiatice pe 
care torţele le aruncau pe vechile ziduri dădeau o 
patină şi mai întunecată uriaşului bastion care se 
numea Turnul Contelui Herbert, acelaşi turn la care 
Ludovic se uitase în ajun cu o  presimţire 
răuprevestitoare şi unde trebuia să locuiască acum, 
înspăimântat de toate violențele pe care aprigul şi prea 
puternicul său vasal putea să fie ispitit a le pune în 
practică în aceste, tainiţe ale tiraniei. 

Simţămintele apăsătoare ale regelui sporiră şi mai 
mult atunci când, străbătând curtea, zări mai multe 
leşuri peste care fuseseră aruncata în grabă mantiile. 
Nu-i fu greu să-şi dea seama că morţii erau arcaşi din 
garda sa scoțiană care, după cum îl informă contele de 
Crèvecoeur, se împotriviseră ordinului de a părăsi 
posturile din apropierea încăperilor regelui, în urma 
cărui fapt se iscase o încăierare între ei şi garda valonă 
a ducelui; înainte ca ofiţerii celor două corpuri să poată 
interveni, mai mulţi soldaţi îşi pierduseră viaţa. 

— Credincioşii mei scoțieni! rosti regele la vederea 
acestei triste privelişti; dacă ar fi fost vorba de o luptă 
dreaptă, toţi flamanzii, laolaltă cu burgunzii n-ar fi 
putut da luptători vrednici să se măsoare cu voi. 

— E adevărat - spuse Balafre care păşea îndată 
după rege - dar dacă îngăduie maiestatea voastră, 
puţini oameni pot lupta cu mai mult de doi potrivnici 

deodată. Eu însumi nu prea sunt încântat să mă iau de 
piept cu trei în acelaşi timp, afară de cazul când este 
vorba de o treabă anume, când nu mai stai să numeri 
capetele. 

— A, dumneata erai, vechiul meu cunoscut! rosti 
regele întorcându-şi privirea spre el. Atunci încă mai 
am lângă mine un supus credincios. 

— Şi un slujbaş credincios, fie în consiliile maiestăţii 
voastre, fie în îndatoririle pe care le îndeplineşte pe 
lângă regeasca voastră persoană, spuse cu glas scăzut 
Olivier le Daim. 

— Toți suntem credincioşi - vorbi şi Tristan 
l'Hermite cu glas morocănos - căci dacă maiestatea 
voastră ați fi fost ucis, nu ne-ar fi lăsat în viață pe 
niciunul din noi, chiar dacă am fi voit-o. 

— A-ha, iată ce se poate numi o bună chezăşie de 
credință, zise Le Glorieux, care, am mai spus-o, se 
amestecase printre ei, după năravul neastâmpărat al 
celor cu mintea slabă. 

În timpul acesta, seneşalul, chemat în grabă, se 
căznea să întoarcă uriaşa cheie în broasca ruginită de 
la uşa uriaşei temnițe gotice, şi până la urmă fu silit să 
ceară ajutorul unuia dintre oamenii lui Crèvecoeur. 
După ce izbutiră să deschidă uşa, şase oameni intrară 
înăuntru cu torţele aprinse, arătând drumul printr-un 
coridor îngust şi întortocheat, străjuit din loc în loc de 
ferestruici care se deschideau în adâncimea firidelor 
deschise în zidurile masive. La capătul acestui coridor 
se ridica o scară clădită tot atât de masiv, ale cărei 
trepte erau alcătuite din blocuri mari de piatră, de 
înălţime inegală, netezite grosolan cu ciocanul. 
Deasupra scării, o uşă ferecată dădea în marea sală a 

turnului; chiar şi în timpul zilei, această încăpere era 
foarte slab luminată, căci ferestruicile, părând mai mici 
decât erau în realitate, din pricina grosimii excesive a 
zidurilor, aveau mai curând înfăţişarea unor firide. 
Acum lumina torţelor abia de izbutea să împrăştie 
întunericul. Câțiva lilieci sau alte păsări rău 
prevestitoare, stârnite de lumina cu care nu erau 
obişnuite, fâlfâiră împrejurul torţelor gata, gata să le 
atingă, în timp ce seneşalul îşi cerea scuze ceremonios 
în faţa regelui, spunând că această mare sală nu 
fusese rânduită, întrucât primise porunca în această 
privinţă pe neaşteptate, adăugind că, de altfel, 
încăperea nu mai fusese folosită de douăzeci de ani, şi 
chiar mai înainte, după cum auzise de multe ori, nui 
se dăduse întrebuințare decât arareori, încă de pe 
timpul regelui Carol cel Simplu. 

— Regele Carol cel Simplu! repetă Ludovic. Acum 
cunosc povestea acestui turn. Acel rege a fost ucis aici 
de perfidul său vasal Herbert, conte de Vermandois... 
aşa scrie în cronicele noastre. îmi umbla ceva prin 
minte cu privire la castelul din Peronne, dar nu puteam 
să-mi dau seama ce anume. Aici a fost deci asasinat 
înaintaşul meu! 

— Nu, sire, nu chiar aici, cu îngăduinţa maiestăţii 
voastre, preciză bătrânul seneşal, păşind cu graba unui 
cicerone care arăta curiozităţile unui asemenea loc. Nu 
aici, ceva mai departe, într-o încăpere lăturalnică care 
dă în camera de culcare a maiestăţii voastre. 

El deschise în grabă o uşă, la celălalt capăt al marii 
săli, care dădea într-o cameră de culcare, mică, aşa 
cum se obişnuia în acele vechi clădiri, dar chiar din 
pricina aceasta, mai plăcută decât vasta sală prin care 

trecuseră. Aici se făcuseră la repezeală oarecare 
pregătiri pentru primirea regelui: se întinsese o 
tapițerie pe zid, se aprinsese focul în cămin, ale cărui 
gratii roase de rugină nu mai fuseseră de mult folosite, 
se pusese pe jos un aşternut pentru gentilomii care, 
după obiceiul timpului, urmau să-şi petreacă noaptea 
în camera regelui. 

— Pentru ceilalţi curteni din suita maiestăţii voastre 
vom aşeza paturi în sală, turuia bătrânul seneşal; 
timpul a fost tare scurt, să ne ierte maiestatea voastră. 
Dacă maiestatea voastră doreşte să privească uşiţa 
aceea dinapoia tapiţeriei - ea dă într-un mic şi vechi 
cabinet săpat în grosimea zidului; acolo a fost omorât 
Carol: în el se ajunge de la catul de jos printr-un 
coridor secret, pe unde au venit şi cei ce i-au luat 
zilele. Maiestatea voastră, ai cărui ochi cred că sunt 
mai buni decât ai mei, poate să vadă petele de sânge 
rămase încă pe duşumeaua de stejar, deşi lucrurile 
s-au petrecut acum cinci sute de ani. 

Vorbind astfel, se căznea să deschidă uşiţa 
cabinetului până ce regele îi spuse deodată: 

— Stai, bătrâne, ai răbdare - o să poţi povesti o 
întâmplare mai nouă şi o să poţi arăta pete de sânge 
mai proaspete. Ce ai de spus, seniore de Crèvecoeur? 

— Tot ceea ce pot răspunde, sire, este că aceste 
două încăperi sunt la dispoziţia maiestăţii voastre ca şi 
acelea din propriul vostru castel de la Plessis şi că paza 
exterioară este încredinţată lui Crèvecoeur, un nume 
care n-a fost niciodată dezonorat de trădare şi 
asasinat. 

— Dar coridorul secret care dă în acea cămăruţă de 
care vorbeşte acest bătrân? spuse Ludovic încet şi cu 

un ton neliniştit, strângând cu o mână braţul lui 
Crevecoeur în timp ce cu cealaltă îi arăta uşa 
cabinetului. 

— Trebuie să fie vreun vis al lui Mornay - răspunse 
contele - sau vreo veche şi absurdă legendă e 
castelului; dar am să cercetez acest lucru. s 

El tocmai voia să deschidă uşa cabinetului, când 
Ludovic îl opri 

— Nu, Crèvecoeur, nu. Onoarea domniei tale este o 
chezăşie  îndestulătoare. Dar ce vrea ducele 
dumneavoastră să facă cu mine? Cum şi-ar putea 
închipui să mă ţină mult timp prizonier? la spune, ce 
părere ai de toate astea, Crèvecoeur? 

— Sire - răspunse contele - maiestatea voastră îşi 
poate da seama singur cât de îndurerat a fost ducele 
de Burgundia de groaznica faptă săvârşită asupra 
persoanei rudei şi aliatului său şi numai maiestatea 
voastră e în măsură să ştie cât este de îndreptăţit sa 
socotească această crimă inspirată de emisarii 
maiestăţii voastre. Dar stăpânul meu are o nobleţă de 
caracter care îl opreşte, chiar atunci când se afla în 
culmea mâniei, de a săvârşi fapte reprobabile. Orice ar 
face, o va face la lumina zilei, în faţa celor două 
popoare, şi nu pot decât să adaug că dorinţa tuturor 
sfetnicilor care îl înconjoară, în afară poate de unul 
singur, este ca el să dea dovadă în această împrejurare 
de cumpăt şi mărinimie, precum şi de dreptate. 

— Ah, Crèvecoeur - spuse Ludovic, luând mâna 
contelui ca şi cum ar fi fost mâhnit de o amintire 
dureroasă - fericit este prinţul care are în preajma sa 
sfetnici în stare să-l păzească împotriva propriilor sale 
porniri. Numele lor vor fi scrise cu litere de aur în 

istoria domniei acestuia. Nobile Crèvecoeur,- de ce 
n-am fericirea să se afle în preajma persoanei mele un 
om ca domnia ta! 

— În acest caz, maiestatea voastră nu s-ar gândi 
decât cum să se descotorosească de el cât mai repede, 
spuse Le Glorieux. 

— A-ha! Domnul înțelepciune! Eşti şi domnia ta aici? 
zise Ludovic întorcându-se, şi schimbă îndată tonul 
patetic cu care îi vorbise lui Crèvecoeur, adoptând cu 
uşurinţă altul care se apropia de veselie: Ne-ai urmat? 

— Da, sire, răspunse Le Glorieux. înţelepciunea 
trebuie să urmeze în veşminte pestriţe, când Nebunia 
merge înainte, în faldurile purpurei. 

— Cum să înţeleg aceste cuvinte, mesir Solomon? 
răspunse Ludovic. Ai vrea să-ţi schimbi locul cu al 
meu? 

— Nu, pe mântuirea sufletului meu - răspunse Le 
Glorieux - chiar dacă mi-aţi da pentru asta cincizeci de 
coroane. 

— Şi pentru ce? Pare-mi-se că n-aş avea nimic de 
zis dacă mi-ai fi rege, judecând după felul în care 
guvernează prinții astăzi. 

— Fie, sire; întrebarea este însă dacă, preţuind 
mintea maiestăţii voastre după locuinţa care vi s-a 
acordat aici, nu mi-ar fi ruşine să am un nebun aşa de 
prost. 

— Tăcere, canalie! strigă contele de Crèvecoeur. 
Limba ta îşi îngăduie prea multe. 

— Lasă-l să vorbească în voie - spuse regele - nimic 
nu-i mai vrednic de râs ca nebuniile acelora care n-ar 
trebui să le facă. lată, înțeleptul meu prieten, ia 
această punog cu aur şi primeşte totodată un sfat 

folositor: nu fii niciodată atât de nebun pentru a te 
crede mai înţelept decât ceilalţi. Te rog, fă-mi plăcerea, 
caută-l pe astrologul meu, Martius Galeotti, şi trimite-l 
încoace cât mai repede. 

— Alerg, la poruncă, sire, răspunse bufonul. Fără 
îndoială că am să-l găsesc la Jean Dublă-Măsură, căci 
filozofii, ca şi nebunii, ştiu unde se vinde vinul cel mai 
bun. 

— Te rog, ordonă gărzilor să-l lase să intre pe acest 
învăţat, seniore de Crèvecoeur, spuse Ludovic. 

— Ca să intre - fără îndoială, răspunse contele, dar 
cu părere de rău trebuie să adaug că poruncile care mi 
s-au dat nu-mi dau dreptul să îngădui nimănui a părăsi 
încăperile maiestăţii voastre. Doresc maiestăţii voastre 
o noapte bună, urmă el. Am să mă îngrijesc de îndată 
ca gentilomii care rămân în sală să se simtă cât mai la 
largul lor. 

— Nu te nelinişti de asta, mesir conte, răspunse 
regele. Sunt oameni obişnuiţi să înfrunte greutăţile; şi 
la drept vorbind, în afară de Galeotti pe care vreau să-l 
văd, nu prea doresc să am altă legătură în noaptea 
asta cu exteriorul, ceea ce se poate împăca foarte bine 
cu poruncile ce ti s-au dat. 

— Ele sunt - răspunse Crèvecoeur - să las pe 
maiestatea voastră în deplina posesiune a încăperilor 
sale. Aşa sună ordinele stăpânului meu. 

— Stăpânul domniei tale, conte de Crèvecoeur - 
răspunse Ludovic - pe care acum îl pot numi de 
asemenea şi al meu, este un stăpân prea grațios. 
Regatul meu - adăugă el - nu este prea mare, în clipa 
asta, când se reduce la o sală veche şi la o cameră de 
culcare; dar el este încă destul de mare pentru toţi 


Ina ME aaa 


E e Mr PRD dit 1-0 Ul ale e Vel 


supuşii pe care mă pot bizui acum. 

Contele de Crèvecoeur ceru îngăduinţa să se 
retragă şi curând după aceea se putură auzi paşii 
santinelelor care se îndreptau spre posturile lor, ca şi 
comenzile ofiţerilor şi tropăitul grăbit al soldaţilor care 
ieşeau din gardă. În sfârşit se aşternu liniştea şi nu'se 
mai auzi decât murmurul surd al apelor adânci şi 
tulburi ale râului Somme, care scăldau zidurile 
castelului. 

— Duceti-vă în sală, prieteni, porunci Ludovic lui 
Olivier şi lui Tristan care îl urmaseră în camera lui; dar 
nu vă culcaţi. Aşteptaţi, căci mai avem ceva de făcut în 
noaptea aceasta, şi chiar grabnic. 

Olivier şi Tristan se retraseră în sala cea mare, unde 
rămăseseră Le Balafre şi cei doi oameni ai marelui 
prevot. Aceştia aruncaseră destule lemne în foc pentru 
a lumina şi în acelaşi timp pentru a încălzi sala, după 
care, înfăşurându-se în mantiile lor, se lungiseră pe 
pardoseală, cu o înfăţişare care exprima tulburarea şi 
amărăciunea. Olivier şi Tristan nu găsiră că aveau ceva 
mai bun de făcut decât să le urmeze pilda: nefiind prea 
buni prieteni niciodată în zilele lor bune de la curte, 
niciunul dintre ei nu simţea nevoia de a încredința 
celuilalt gândurile pe care i le inspira această stranie şi 
subită întorsătură a soartei, aşa că întreaga societate 
rămase cufundată într-o tristeţe mută. 

În timpul acesta, stăpânul ior, în claustrarea 
camerei sale, se afla în prada unei frământări care ar fi 
putut să răscumpere în parte suferinţele pe care le 
pricinuise el însuşi altora. Ludovic străbătea camera de 
colo-colo cu paşi repezi şi inegali, oprindu-se adesea în 
loc cu mâinile împreunate; pe scurt el dădea frâu liber 

zbuciumului pe care ştia să-l ascundă atât de bine față 
de oameni. Oprindu-se în sfârşit înaintea uşiţei pe care 
bătrânul Mornay i-o arătase, spunându-i că ducea spre 
scena omorului unuia din înaintaşii săi, îşi frângea 
mâinile, şi, puţin câte puţin, dădu glas gândurilor sale 
în următorul monolog întrerupt când şi când. 

„Carol cel Simplu, Carol cel Simplu! Cum îl va numi 
oare posteritatea pe Ludovic al XI-lea al cărui sânge va 
împrospăta poate petele sângelui tău?! Ludovic 
Nebunul... Ludovic Nătărăul... Ludovic îngâmfatul... toţi 
aceşti termeni sunt prea blânzi pentru a exprima 
marea mea prostie. Gândeşte-te că aceste capete 
aprinse din Liege, pentru care răscoala e tot atât de 
firească ca şi hrana, ar sta liniştite... Închipuie-ţi că 
fiara aceea sălbatică din Ardennes şi-ar întrerupe 
pentru un timp  îndeletnicirile samavolnice şi 
sângeroase... socoteşte că aş putea să-l învăţ limbajul 
raţiunei şi al bunului sens pe Carol de Burgunia înainte 
de a încerca cu succes forţa argumentelor sale asupra 
unui taur sălbatic! Neghiob, de două ori neghiob ce am 
fost! Dar ticălosul de Martius nu-mi va scăpa. El a fost 
unul din cei care au pus la cale treaba asta, el şi acel 
popă infam, acel blestemat de Balue”. Dacă am să 
scap vreodată din primejdia asta, am să-i smulg pălăria 
de cardinal, de ar fi să-i smulg şi pielea capului o dată 


79 Ludovic și-a ţinut făgăduinţa de a se răzbuna împotriva cardinalului la 
Balue, pe care l-a învinuit întotdeauna că l-a trădat Burgundiei. După ce s-a 
întors în Franţa a ordonat ca fostul său favorit să fie închis într-una din cuștile 
de fier de la Loches. Acestea erau construite cu o iscusință diabolică, așa 
încât o persoană de talie normală nu putea să stea nici în picioare, nici să se 
lungească pe jos. Se spune că această invenţie aparţinea chiar lui Balue. În 
orice caz, el a fost ţinut într-una din aceste cuști timp de 11 ani, și Ludovic nu 
i-a îngăduit să iasă decât atunci când s-a îmbolnăvit de ultima lui boala. (n. 

cu ea! Dar celălalt trădător se află în mâinile mele. 
Sunt încă rege... Mai am încă imperiul acestei camere, 
destul de întins pentru a-l pedepsi pe acest şarlatan, 
pe acest flecar, acest cititor în stele, acest mincinos 
care m-a aruncat în captivitate şi totodată m-a făcut să 
mă înşel pe mine însumi! Conjuncţia plantelor... da, 
conjuncţia. A sporovăit atâtea nerozii, încât ar fi fost 
greu să zăpăcească şi capul prost al unei oi, şi a trebuit 
ca eu să fiu destul de nerod pentru a crede că-l 
înţeleg! O să vedem numaidecât ce a prezis cu 
adevărat acea conjuncţie. Dar mai întâi să-mi fac 
rugăciunile.” 

Deasupra micii uşi a cabinetului, poate în amintirea 
faptei care fusese săvârşită acolo, se afla o firidă, 
cioplită grosolan, în care era prins un crucifix dăltuit în 
piatră. Regele îşi îndreptă ochii spre crucifix, şi păru că 
e pe punctul de a îngenunchea, când deodată se opri 
scurt ca şi când, folosind faţă de acea sfântă imagine 
principiile unei politici pământeşti, n-ar fi socotit că-i 
cuminte să se apropie de ea fără a-şi fi asigurat 
mijlocirea deosebită a vreunei persoane presupus 
favorite. El întoarse deci capul ca şi când crucifixul n-ar 
fi fost vrednic să fie privit şi, alegând dintre iconiţele 
care, după cum s-a aratat adeseori, împodobeau de jur 
împrejur pălăria sa, alese o iconiţă a Maicii Domnului 
de la Clery, îngenunche înaintea ei şi rosti următoarea 
rugăciune cu totul neobişnuită. Trebuie să se remarce 
că grosolănia superstiţiei sale îl împingea oarecum să 
privească pe Maica Domnului de la Clery ca pe o fiinţă 
deosebită de Maica Domnului de la Embrun, icoană 
favorită a sa, căreia îi înălța rugăciuni adesea. 

— Blândă fecioară de Clery - strigă œl, 

împreunându-şi mâinile şi lovindu-se în piept - 
binecuvântată mamă a milostivirii! Tu, care eşti 
atotputernică pe lângă Atotputernicul, îndură-te de 
mine, păcătosul! E adevărat că te-am cam părăsit 
pentru binecuvântata, ta soră de la Embrun. Eu sunt 
însă un rege, puterea mea e mare, bogăția mea fără 
margini; dacă ea n-ar fi atât de mare, aş dubla /a 
gabellte™®, asupra supuşilor mei, mai curând decât să 
nu-mi plătesc datoriile faţă de voi amândouă. Deschide 
aceste uşi ferecate... Astupă aceste îngrozitoare 
şanţuri... Scapă-mă, aşa cum o mamă îşi scapă copilul, 
din această primejdie prezentă şi amenințătoare. Dacă 
am dat sorei tale comitatul de Boulogne, în stăpânire 
pe veci, nu mai am oare atâtea alte mijloace spre a-mi 
dovedi credinţa şi faţă de tine? Tu vei avea întinsa, 
bogata provincie Champagne şi podgoriile ei îşi vor 
revărsa belşugul în mănăstirile tale. Făgăduisem 
această provincie fratelui meu Carol; dar el a murit, 
ştii... otrăvit de blestematul abate d'Angely pe care am 
să-l pedepsesc, dacă voi trăi; ţi-am făgăduit acest lucru 
şi mai înainte, dar de data asta am să-mi ţin cuvântul. 
Dacă am ştiut ceva despre această crimă crede-mă, 
venerata mea patroană, că aceasta s-a întâmplat 
fiindcă nu vedeam nici un mijloc mai bun pentru a-i 
potoli pe nemulţumiţii din regatul meu. Oh, nu socoti 
astăzi în sarcina mea această veche datorie; fii cum ai 
fost întotdeauna: bună, milostivă și înţelegătoare! Prea 
blândă fecioară, roagă-l pe fiul tău să-mi ierte păcatele 
din trecut şi pe acela... pe acela neînsemnat pe care va 
trebui să-l săvârșesc în noaptea asta... acesta nu este 
un păcat, prea scumpă fecioară de Clery, ci un act de 

dreptate al meu, căci ticălosul este cel mai mare 
şarlatan care şi-a strecurat vreodată minciuna în 
urechea unui prinţ şi pe deasupra înclină spre 
blestemata erezie a grecilor. Nu este vrednic de 
ocrotirea ta. Dă-mi-l mie pe mână şi socoteşte că-i o 
faptă bună să scapi lumea de el - căci este ʻun 
necromancier, un vrăjitor nevrednic să te gândeşti la 
el, să-i porţi de grijă... un câine, a cărui viaţă nu 
trebuie să preţuiască în ochii tăi mai mult ca scânteia 
ce sare din lampă sau ţâşneşte din foc. Nu te gândi la 
răfuiala asta măruntă, prea blândă şti prea milostivă 
Fecioară, nu te gândi decât cum să mă poţi ajuta mai 
bine în frământarea mea! Şi eu am să-mi pun sigiliul 
regesc pe icoana ta, pentru a-mi întări legământul cu 
privire la comitatul Champagne, făgăduind totodată că 
de acum înainte n-am să te mai tulbur cu asemenea 
treburi sângeroase, ştiind prea bine ce bună, 
îndurătoare şi miloasă eşti. 

După acest straniu pact cu venerata sa, Ludovic 
recită, în limba latină, aparent cu adâncă evlavie, cei 
şapte psalmi ai pocăinţei, câţiva Ave şi câteva acatiste 
anume închinate Maicii Domnului. Apoi se ridică, 
mulţumit că-şi asigurase sprijinul Sfintei Fecioare 
căreia îi înălţase rugile sale, cu atât mai mult cu cât, 
aşa cum gândea cu şiretenie, cele mai multe dintre 
păcatele pentru a căror iertare îi ceruse mijlocirea în 
alte împrejurări nu erau de aceeaşi natură şi, prin 
urmare, Maica Domnului din Clery n-ar fi avut motive 
să-l socotească un om care varsă sânge din obişnuinţă, 
un ucigaş cu inima împietrită, cum o făceau pesemne 
alţi sfinţi cărora li se spovedise mult mai adeseori, 
mărturisindu-le acele crime. 

Făcându-şi astfel curăţenie în cuget sau mai curând 
dându-i o  spoială ca unui mormânt, regele 
întredeschise uşa care dădea spre sala castelului şi, 
scoțând puţin capul afară, îl chemă pe Le Balafre. 

— Viteazul meu soldat - îi spuse - tu îmi slujeşti de 
multă vreme, dar ai fost prea puţin răsplătit. Am intrat 
într-o încurcătură din care sau am să scap, sau am să 
mor; n-aş vrea să mor însă nerecunoscător, adică fără 
a răsplăti, atât cât va sta în puterea mea prin graţia 
sfinţilor, fie pe prieteni, fie pe duşmani. În clipele 
acestea, în preajma mea se află un prieten pe care 
trebuie să-l răsplătesc - şi acesta eşti tu - dar mai am 
şi un duşman pe care trebuie să-l pedepsesc după 
faptele sale nelegiuite, şi acesta este mârşavul, 
trădătorul,  ticălosul Martius Galeotti, care, prin 
înşelăciunile şi vicleşugurile sale, m-a ademenit aici 
pentru a mă da pe mâna vrăjmaşului meu de moarte, 
care e atât de hotărât să mă nimicească cum n-a fost 
vreodată măcelarul ce duce vita la abator ca s-o ucidă. 

— Dacă-i p-aşa, am să-l chem la luptă. Se spune că 
e o lamă bună, deşi arată cam greoi, zise Le Balafre. 
Ducele de Burgundia este prea bun prieten al 
oamenilor de arme ca să nu ne dea voie să ne batem 
cum trebuie, într-un loc larg. Şi dacă maiestatea 
voastră o să aibă zile şi o să scape de aici, osă mă 
vadă luptând pentru dreptatea sa şi răzbunându-mă pe 
acest filozof după cum îi doreşte inima. 

— Iţi preţuiesc bravura şi credinţa, dar acest ticălos 
este un luptător voinic şi n-aş vrea să-ţi primejduiesc 
viaţa, viteazul meu soldat. 

— N-aş fi un soldat viteaz, cu îngăduinţa maiestăţii 
voastre - spuse Balafre - dacă n-aş îndrăzni să înfrunt 

pe cineva chiar şi mai tare ca el. Frumos ar fi pentru 
mine, care nu mă pricep nici să scriu, nici să citesc, să 
mă tem de o matahală pântecoasă care n-a făcut 
decât să scrie şi să citească toată viaţa! 

— Totuşi - spuse regele - nu doresc să te pun în 
primejdie, Balafre. Trădătorul vine aici, din ordinul 
meu. Am dori ca îndată ce prinzi clipa potrivită să sari 
pe el să-l înjunghii sub coasta a cincea. Mă înţelegi? 

— Fireşte, înţeleg, răspunse Le Balafre; dar dacă 
îngăduie maiestatea voastră, asta e o treabă cu care 
eu nu sunt câtuşi de puţin obişnuit. N-aş putea să ucid 
măcar un câine, dacă asta nu s-ar petrece, hai să 
zicem, în fierbinţeala unei lupte, a unei urmăriri, a unei 
sfidări şi aşa mai departe. 

— Ei asta-i, vrei cumva să spui că eşti milos? replică 
regele. Tu, care ai fost totdeauna în frunte la asalturi şi 
la asedieri şi cel mai aprins, precum mi s-a povestit, 
după plăcerile şi foloasele pe care le pot aduce în 
asemenea împrejurări o inimă necruțătoare şi o mână 
crâncenă?! 

— Miaiestate - răspunse Balafre - nu m-am temut 
niciodată şi n-am cruțat pe duşmanii voştri atunci când 
au fost cu sabia în mână. Un asalt înseamnă o luptă 
înverşunată, ale cărei primejdii îţi aprind sângele 
într-atât, încât, pe sfântul Andrew, nu se potoleşte nici 
o oră sau două după aceea, ceeia ce eu socotesc că-i 
un temei care îndreptăţeşte foarte bine jaful ce 
urmează luptei. Şi, Dumnezeu să se milostivească de 
noi, sărmanii soldaţi, la început ne face să turbăm 
primejdia şi după aceea izbânda, când turbăm şi mai 
şi. Am auzit despre o legiune alcătuită numai din sfinţi: 
cred că trebuie să aibă multă treabă tot rugându-se şi 

mijlocind pentru ceilalţi luptători, pentru toţi aceia care 
poartă panaş şi platoşe, pieptar de bivol şi paloş. Dar 
ceea ce maiestatea voastră îmi cere este în afară de 
obiceiurile mele, deşi nu tăgăduiesc că a fost destul de 
mărinimoasă. Cât despre astrolog, dacă-i trădător, să 
moară de moartea trădătorilor. N-am să mă amestec 
niciodată în treaba asta şi nici să am vreo legătură cu 
ea. Maiestatea voastră are aici pe marele său prevot şi 
pe doi din oamenii acestuia, mult mai potriviţi să se 
răfuiască cu el decât un gentleman scoţian de viţă 
nobilă, care are un grad în armată. 

— Ai dreptate, Balafre, spuse regele. E însă de 
datoria ta ca cel puţin să veghezi la executarea prea 
dreptei mele osânde şi să împiedici ca ea să fie 
întreruptă. 

— Acest lucru am să-l fac împotriva întregului oraş 
Peronne, răspunse Le Balafre. Maiestatea voastră nu 
trebuie să se îndoiască de credinţa ce i-o port în tot 
ceea ce se împacă cu cugetul meu, şi îmi îngădui să 
dau chezăşie că în ceea ce priveşte vederile mele şi 
slujirea maiestăţii voastre, pot mărturisi că am fost 
destul de larg - am săvârsit pentru maiestatea voastră 
cel puţin câteva fapte pe care, de ar fi trebuit să-mi 
înghit plăselele pumnalului şi nu le-aş fi făcut niciodată 
pentru altcineva. 

— Să nu mai vorbim despre asta, îl întrerupse 
regele. Ascultă-mă: când va intra Galeotti şi se va 
închide uşa după el, scoate sabia şi păzeşte intrarea. 
Nu lăsa pe nimeni să intre - asta e tot ce-ţi cer. Du-te 
şi trimite-mi pe marele prevot. 

Balafre ieşi după cum i se poruncise şi o clipă după 
aceea Tristan l'Hermite se înfăţişă înainteia lui Ludovic. 

— Bine ai venit, prietene, rosti regele. Ce părere ai 
de situaţia în care ne aflăm? 

— Suntem ca nişte oameni osândiţi la moarte, cel 
puţin dacă ducele n-o să se răzgândească. 

— Fie că se va răzgândi, fie că nu, acela care ne-a 
ademenit în capcana asta va trebui să plece ca emisar 
al nostru pe lumea cealaltă, ca să ne găsească 
locuinţe, spuse regele cu un zâmbet fioros, 
înspăimântător. Tristan, tu ai făcut destule acte de 
justiţie neînfricată 

— Finis - vream să spun funis coronat opust! - 
trebuie să-mi slujeşti până la capăt. 

— Cum s-o fac? răspunse Tristan. Nu-s decât un biet 
om simplu, dar sunt recunoscător. O să-mi fac datoria 
fie înlăuntrul acestor ziduri, fie oriunde în altă parte; 
atâta vreme cât trăiesc, suflarea maiestăţii voastre va 
pune o pecete grea de osândă şi hotărârea voastră va 
fi tot atât de repede adusă la îndeplinire ca şi când aţi 
sta pe tronul vostru. De-aş păţi, în ceasul următor, 
orice - puţin îmi pasă. 

— E întocmai ceea ce am aşteptat de la tine, dragul 
meu, spuse Ludovic. Dar ai ajutoare bune? Trădătorul 
este voinic, e puternic şi fără îndoială că va striga după 
ajutor. Scoţianul nu va face decât să păzească la uşă - 
asta-i tot ceea ce am putut să scot de la el prin 
măguliri şi prin bunăvoință. Olivier e bun numai să 
mintă, să linguşească şi să dea sfaturi primejdioase. 
Ventre saint-dieu! Cred că mai curând o să atârne el 
însuşi într-o bună zi în ştreang, decât să-l atârne pe 
altul. Crezi că ai oamenii şi mijloacele necesare pentru 

a face treaba repede şi sigur? 

— Îi am pe Trois-Eschelles şi pe Petit André, 
răspunse prevotul. Aceştia sunt atât de pricepuţi în 
meseria lor, încât, din trei inşi, ar spânzura pe unul mai 
înainte ca ceilalţi doi să-şi dea seama ce se petrece. 
Am hotărât cu toţii să trăim sau să murim “cu 
maiestatea voastră, ştiind bine că vom fi lăsaţi să mai 
trăim după maiestatea voastră tot atât cât a trăit 
oricare dintre muşteriii noştri. Şi care va fi de data asta 
omul nostru dacă îngăduie maiestatea voastră? Vreau 
să fiu sigur de el; căci după cum îi place din când în 
când maiestăţii voastre să-mi amintească, uneori mi 
s-a întâmplat să mă înşel asupra osânditului şi am 
sugrumat în locul lui pe un ţăran cumsecade, care nu 
supărase cu nimic pe maiestatea voastră. 

— Asta-i foarte adevărat. Află, deci, Tristan, că 
osânditul e Martius Galeotti. Te miri, dar este întocmai 
precum îţi spun. Ticălosul ne-a adus aici pe toţi prin 
înşelăciuni şi vicleşuguri pentru a ne da fără apărare 
pe mâna ducelui de Burgundia. 

— Dar nu fără răzbunare! preciză Tristan; dacă aş fi 
încredinţat că aceasta-i ultima treabă a vieţii mele, l-aş 
împunge ca o viespe pe moarte, chiar dacă mi s-ar 
spune că am să fiu sfâşiat în clipa următoare! 

— Ştiu cât îmi eşti de credincios - zise regele - şi 
cunosc plăcerea pe care, ca un om de ispravă, o 
găseşti în îndeplinirea datoriei tale - căci în virtute, 
precum spun învățații, îţi afli propria răsplată. Şi acum 
- la treabă, pregăteşte-ţi preoţii, căci jertfa e aproape. 

— Graţioasa voastră maiestate doreşte sa facem 
treaba de faţă cu voi? întrebă Tristan. 

Ludovic răspunse negativ la această propunere şi 

împuternici pe marele prevot să pregătească totul 
pentru îndeplinirea fără şovăială a poruncilor sale în 
clipa când astrologul va ieşi din cameră. 

— Căci - adăugă regele - vreau să-l văd încă o dată 
pe ticălos, doar ca să mă uit cum se poartă faţă de un 
stăpân pe care l-a aruncat în capcană. Voi fi încântat 
să-i privesc presimţirea morţii, obrajii rumeni umbriţi 
de întunericul din acei ochi care râdeau în timp ce mă 
minţeau. Oh, de ce nu-l am împreună cu el şi pe 
celălalt, pe acela ale cărui sfaturi i-au însoţit 
prevestirile! Dacă însă am să supraviețuiesc... la 
seama la purpura ta, eminenţă, monseniore cardinal! 
Nici Roma n-o să te poată scăpa... fie chiar cu ajutorul 
sfântului Petru şi a preacuratei Fecioare din Clery, 
atotmilostiva. Ce mai stai? Du-te şi pregăteşte-ţi 
oamenii. Ticălosul trebuie să vină dintr-o clipă în alta. 
Facă cerul ca nu cumva să se teamă şi să nu vină! Asta 
ar fi într-adevăr culmea, zău aşa! Du-te, Tristan, 
altădată, când aveai treburi nu prea te mişcai atât de 
încet! 

— Dimpotrivă, cu îngăduinţa maiestăţii voastre, 
obişnuiaţi întotdeauna să spuneţi că prea mă grăbeam, 
înşelându-mă asupra scopurilor voastre, lovind oameni 
în care nu trebuia să dau. De data asta, rog pe 
maiestatea voastră să-mi dea un semnal care să-mi 
arate atunci când vă despărțiți de Galeotti, dacă 
trebuie să mă apuc de lucru sau nu. Am văzut o dată 
sau de două ori pe maiestatea voastră răzgândindu-vă, 
şi mustrându-mă că am lucrat prea repede. 

— Făptură bănuitoare ce eşti - răspunse regele 
Ludovic - îţi spun că n-am să mă răzgândesc. Dar 
pentru a-ţi amuţi dojenile, iată, ascultă ce am să-i spun 

acelui ticălos când va ieşi. Dacă-i spun: „Este un 
Dumnezeu deasupra noastră!” fă-ţi datoria; dacă însă 
îi spun: „Du-te în pace”, ai să înţelegi că m-am 
răzgândit. 

— Pricep foarte greu atunci când nu sunt în 
încăperile departamentului meu, spuse Tristan 
l'Hermite. O clipă, îngăduiţi-mi să repet. Dacă o să-i 
doriți să plece în pace, trebuie să sar pe el, nu? 

— Nu, nu, neghiobule, strigă regele; atunci să-l laşi 
să plece. Dar dacă am să spun: „este un Dumnezeu 
deasupra noastră”, atunci - cât mai sus cu el, cât mai 
aproape de planetele cu care ştie să pălăvrăgească. 

— Bine ar fi să am aici tot ce-mi trebuie, spuse 
prevotul. 

— Atunci, sus cu el sau jos cu el - totuna-i, răspunse 
regele cu un zâmbet sinistru. 

— Şi leşul - zise prevotul - ce facem cu el? 

— Să vedem - răspunse regele - ferestrele sălii sunt 
prea înguste; aceea a oratoriului este însă destul de 
largă. Îl zvârlim în Somme şi prindem o hârtie pe 
pieptul lui, pe care să scrie: „Nu puneţi oprelişti justiţiei 
regelui”. Ofițerii ducelui n-au decât să-l pescuiască, 
dacă le dă mâna. 

Marele prevot ieşi din cameră şi-i chemă pe cei doi 
oameni ai săi intr-un ungher al marii săli ca să se 
sfătuiască cu ei. Trois-Eschelles fixă în perete o torţă 
ca să lumineze sala. Apoi începură să vorbească acolo 
în şoaptă, neluaţi în seamă de Olivier le Daim. care 
părea cufundat într-o toropeală sumbră, şi de Balafre 
care dormea dus. 

— Prieteni - începu prevotul către slujbaşii lui - 
poate aţi crezut că slujba voastră a încetat, sau chiar 

ca veti deveni obiectul unor griji ale altora, pe care voi 
n-o să le mai aveţi niciodată în ceea ce vă priveşte. 
Sus inimile, băieţi! Prea graţiosul nostru stăpân ne-a 
rezervat încă un prilej înălţător pentru a ne face 
datoria şi trebuie să ne-o facem neînfricaţi ca Ii 
oameni care vor să rămână în istorie. 

— A-ha, bănuiesc despre ce este vorba - spuse 
Trois-Eschelles; stăpânul nostru este ca vechii cezari 
de la Roma care, când se aflau la ananghie sau, cum 
am spune noi, cu piciorul în scară, obişnuiau să aleagă 
dintre cei ce aplicau justiţia, un om priceput pentru a 
cruța sacrei lor persoane încercările stângace ale unei 
mâini de ageamiu, de nepriceput în tainele meseriei 
noastre. Era un frumos obicei al păgânilor; dar, ca bun 
catolic, aş avea remuşcări dacă aş ridica mâna asupra 
prea creştinului rege. 

— Ei. totdeauna eşti prea scrupulos, frate, spuse 
Petit Andre. Dacă regele porunceşte propria sa 
execuţie, nu văd cum am avea dreptul să mai 
discutăm. Cel care trăieşte la Roma trebuie să asculte 
de Papă... Oamenii prevotului trebuie să execute 
ordinele şefului lor şi el pe acelea ale regelui. 

— Tăcere, ticăloşilor! spuse marele prevot. Nu-i 
vorba de persoana regelui, ci de aceea a ereticului 
grec, a acelui păgân, a acelui vrăjitor mahomedan, a 
lui Martius Galeotti. 

— Galeotti! exclamă Petit André. Asta trebuia să se 
întâmple o dată şi o dată; n-am văzut nici un scamator 
din aceştia, care joacă toată viaţa pe o funie 
orizontală, să nu ajungă până la sfârşit atârnaţi de o 
funie verticală. Hârşşt! 

— Ceea ce mă frământă pe mine - spuse 

Trois-Eschelles ridicând privirile în sus - este că 
sărmanul de el trebuie să moară fără să se 
spovedească. 

— Sst! Sst! - sâsâi drept răspuns marele prevot - 
ticălosul este un eretic şi un necromancier - un sinod 
întreg de popi nu l-ar putea izbăvi de păcate. De 
altminteri, dacă îi trece prin cap să se spovedească, tu 
ai harul, Trois-Eschelles, poţi să-l slujeşti ca duhovnic. 
Dar, ca să trecem la fapte, mă tem că va trebui să 
folosiţi pumnalele, băieţi, căci n-aveţi aci tot ce vă 
trebuie ca să vă faceţi meseria. 

— Ei, Maica Domnului din Paris să mă apere - 
protestă Trois-Eschelles - ca să fiu vreodată luat pe 
nepregătite de ordinele regelui! Port întotdeauna 
înfăşurată de patru ori împrejurul trupului o cingătoare 
a sfântului Francisc cu un frumos laţ alunecător la un 
capăt; căci eu fac parte din confreria sfântului Francisc 
şi in extremist? am să-i pot purta gluga graţie lui 
Dumnezeu şi bunilor părinţi din Saumur. 

— lar eu - spuse Petit Andre - am totdeauna în 
traistă o rotiţă, un scripete cum i se spune, cu tot 
dichisul lui, şi un şurub zdravăn care-l pot prinde după 
voie atunci când călătoresc prin locuri unde nu prea 
sunt copaci sau au ramurile prea sus. Să ştiţi că-i 
foarte folositor. 

— Minunat, exclamă marele prevot. N-ai decât să 
prinzi scripetele în grinda de deasupra uşii şi să vâri 
funia prin el. Am să-l ţin de vorbă acolo până ce-i 
aruncaţi laţul după gât, şi atunci... 

— Atunci tragem de funie - şi, hârşşt - spuse Petit 
Andre - astrologul nostru se înalţă la ceruri. 

— Dar domnii aceştia - zise Trois-Eschelles privind 
spre cămin - n-au să ne ajute ca să facă şi ei ucenicie 
în meseria noastră? 

— Hm, nu - răspunse prevotul - bărbierul doar 
încurcă lucrurile şi-i lasă pe alţii să le descurce; cât 
despre scoţian, în timp ce noi facem treaba, el o:să 
păzească la uşă; n-are nici curajul, nici iscusinţa 
trebuitoare pentru a lucra cu mâna lui. Ce să-i faci - 
fiecare cu meseria lui. 

Cu o negrăită dibăcie şi chiar cu un fel de încântare 
profesională care le mai alina gândurile cu privire la 
propria lor soartă, vajnicii slujitori ai marelui prevot 
prinseră scripetele şi funia pentru a fi gata să 
îndeplinească osânda hotărâtă de monahul captiv 
împotriva lui Galeotti - părând să-i bucure foarte mult 
faptul că ultima treabă pe care o mai aveau de făcut 
era atât de potrivită cu tot trecutul lor. Tristan 
'Hermite se uita la pregătirile lor cu un soi de 
mulţumire, Olivier părea că nici nu-i vede, iar Ludovic 
Lesly, dacă fusese cumva deşteptat de zgomot, privea 
totul spunându-şi că era vorba de treburi fără nici o 
legătură cu datoria lui, cu care nu avea nici în clin, nici 
în mânecă. 

Nu-i timpul - diavoul pe care tu îl slujeşti 
Nu-şi părăseşte sluga prea credincioasă, 
l-ajută pe acei ce-i dau ascultare 

Și îi călăuzeşte, ducându-i de umeri, 

Pe drumuri rele ca şi pe drumuri bune, 


Până ajung la ale infernului margini 


Şi-ajunşi acolo îi aruncă-n adâncuri. 
VECHE PIESA DE TEATRU 


entru a se supune poruncii lui Ludovic, sau mai 
curând rugăminţii lui - căci acesta se afla într-o 
asemenea împrejurare în care deşi rege, el putea 
doar cere lui Le Glorieux să-l caute pe Martius Galeotti 
- bufonul nu avu nici o bătaie de cap cu îndeplinirea 
acestei însărcinări; de aceea se duse glonţ la cea mai 
bună cârciumă din Peronne, aceeaşi pe care-o vizita şi 
el adesea, fiind un mare iubitor al acelor licori care 
aduceau mintea celorlalţi oameni la nivelul minţii sale. 
Acolo îl găsi, sau mai curând îl zări pe astrolog 
într-un colt al sălii de băut - stove, cum se numea atât 
în germană cât şi în flamandă, nume care vine de la 


ii 

mobila sa  principală*? - stând de vorbă- foarte 
preocupat cu o femeie îmbrăcată într-un veşmânt 
straniu, oarecum maur sau asiatic, care, îndată ce Le 
Glorieux se apropie de Martius, se ridică ca spre a se 
îndepărta. 

— Puteţi avea toată încrederea în aceste vești, îi 
spuse ea lui Galeotti. Puteţi avea toată încrederea. 
După ce încheie astfel, femeia se pierdu în mulţimea 
muşteriilor care stăteau aşezat-i împrejurul feluritelor 
mese din încăpere. 

— Vere filozof - spuse bufonul apropiindu-se de 
Martius - cerul nici nu apucă să ridice un păzitor, că şi 
trimite altul să-i ia locul. Te-a părăsit o nebună - iată 
că acum vine un nebun să te conducă la Ludovic al 
Franţei. 

— Şi tu eşti mesagerul? întrebă Martius uitându-se 
la bufon cu o bruscă neîncredere şi recunoscând de la 
cea dintâi privire slujba interlocutorului său, deşi 
costumul acestuia, după cum am spus mai sus, nu 
avea nimic neobişnuit ca înfăţişare exterioară. 

— Da, domnul meu, şi cu îngăduinţa înţelepciunii 
domniei-tale - răspunse Le Glorieux - când Puterea 
trimite Nebunia în căutarea înţelepciunii, acesta este 
un semn sigur care arată cu ce picior şchioapătă 
bolnavul. 

— Şi dacă n-am să vin, văzând că sunt chemat la un 
ceas atât de înaintat printr-un asemenea mesager? 

— Atunci o să ne sfătuim asupra cazului domniei 
tale şi o să te luăm pe sus, spuse Le Glorieux. La uşă 
aşteaptă vreo zece burgunzi zdraveni pe care 
Crevecoeur mi i-a dat în scopul acesta - căci află că nu 

prietenul meu Carol de Burgundia şi cu mine am luat 
vărului nostru Ludovic coroana, ci el a fost atât de 
nerod să ne-o dea pe mână; noi n-am făcut decât s-o 
pilim, s-o mai retezăm pe ici pe colo şi, cu toate că a 
ajuns subţire cât un fluturaş, este încă de aur curat. Ca 
sa vorbim limpede, Ludovic este încă mai mare peste 
oamenii lui, deci şi peste domnia ta, şi prea creştin 
rege al vechii săli de mâncare din castelul Peronne, 
unde, domnia ta, ca supus al lui, trebuie să te înfăţişezi 
de îndată. 

— Te urmez, domnul meu, se supuse Martius 
Galeotti şi plecă cu Le Glorieux, dându-şi seama că nu-i 
era cu putinţă să scape. 

— Pe legea mea - zise nebunul în timp ce se 
îndreptau spre castel - faci bine că mergi, fiindcă noi 
avem grijă de vărul nostru aşa cum se face cu un 
bătrân leu înfometat, închis într-o cuşcă, căruia i se 
aruncă din când în când o pulpă de vițel, ca să mai 
mârâie şi el şi să-şi mai pună fălcile în mişcare. 

— Crezi că regele are vreun gând rău cu mine? 

— Asta o poţi ghici mai curând domnia ta - 
răspunse bufonul - căci deşi noaptea este noroasă, 
pun rămăşag că domnia ta vezi stelele şi printre nori. 
Habar n-am ce o să ţi se întâmple; ştiu doar că mama 
mi-a spus totdeauna să nu mă apropii prea mult de un 
şoarece bătrân prins în cursă, fiindcă niciodată nu este 
mai pornit să muşte. 

Astrologul nu mai puse nici o întrebare şi Le 
Glorieux, după obiceiul semenilor lui, turui mai departe 
un  şuvoi  învălmăşit de vorbe năstruşnice şi 
deşucheate, până ce îl încredinţă pe filozof gărzii de la 
poarta castelului Peronne; trecut din post în post, 


astrologul fu în sfârşit condus în turnul Herbert. 

Aluziile nebunului nu fuseseră trecute cu vederea 
de Galeotti şi ele i se părură oarecum confirmate de 
privirea ca şi de atitudinea lui Tristan, care, în timp ce 
mergea spre camera de culcare a regelui, îi spuse 
câteva cuvinte cu glas ameninţător, sumbru şi rău 
prevestitor. Veghind cu luare-aminte la cele ce se 
petreceau pe pământ tot 
atât de bine ca şi printre 
corpurile cereşti, 
scripetele ŞI funia 
atraseră şi ele atenţia 
astrologului şi cum cea 
din urmă se legăna, îşi 
dădu seama că cineva 
care se îndeletnicise cu 
potrivirea ei fusese 
întrerupt din lucru de 
sosirea lui neaşteptată. 
Văzând toate acestea, el 
îşi chemă în ajutor toată 
iscusinţa de care 
dispunea spre a scăpa 
de primejdia 
amenințătoare, iar dacă 
acest lucru avea să fie cu neputinţă, hotări să se apere 
cu înverşunare, oricine ar fi fost acela care ar fi sărit 
asupra sa. 

Astfel hotărât, păşi înainte şi se uită împrejur 
potrivit cu hotărârea pe care o luase, înfăţişându-se 
înaintea lui Ludovic, fără a părea descumpănit de 
Mii sira proca o sale, nici speriat de mânia 


=) e si vE 3 Pirs A 4 E) za oi zar "E "i tE 


Dl Pa a re mad i d LL ON i. F w a a h, 
a p a e a Pa E e AE PEET da pp a a 


monarhului şi de urmările ei posibile. 

— Fie ca toate planetele faste să fie favorabile 
maiestăţii voastre, spuse Galeotti, făcând înaintea 
regelui o temenea în chip aproape oriental. Şi fie ca 
toate constelaţiile nefaste să-şi îndepărteze nino i 
de regescul meu stăpân! 

— Mi se pare - replică regele - că, aruncându-şi 
privirile prin această încăpere, văzând unde mă aflu şi 
cum sunt păzit, înţelepciunea domniei tale poate să-şi 
dea seama că stelele mele favorabile m-au trădat şi că 
sunt sub influenta cea mai rea a celor mai rele 
conjuncţii. Nu ţi-e ruşine, Martius Galeotti, să mă vezi 
aici, prizonier, când ştii ce asigurări m-au făcut să vin 
încoace? 

— Dar ţie nu ţi-e ruşine, regescul meu stăpân - 
ripostă filozoful — ţie, ai cărui paşi în ştiinţă au mers 
atât de repede, ţie a cărui inteligentă e atât de vie, a 
cărui stăruinţă atât de dârză - ţie nu ţi-e ruşine să te 
laşi doborât de prima întorsătură a soartei, ca un mişel 
la primul zăngănit al armelor? Nu ţi-ai propus tu să 
pătrunzi în acele taine care îi ridică pe oameni 
deasupra patimilor, a nenorocirilor, a suferințelor, a 
durerilor vieţii, stare în care nu poţi ajunge decât 
printr-o tărie asemănătoare stoicilor din antichitate? 
Cum ai putut să te clatini la prima lovitură a soartei şi 
să pierzi cununa slavei pentru care ai pornit la 
întrecere? Cum ai putut să te laşi înspăimântat şi să 
ieşi din cursă ca un alergător înfricoşat de umbre şi de 
primejdii închipuite? 

— Umbre, închipuiri! Neruşinatule! strigă regele. 
Turnul acesta este o închipuire? Armele gărzilor 
burgundului, vrăjmaşul meu de moarte, pe care le auzi 

zăngănind la uşă, sunt închipuiri? Trădătorule, care 
sunt atunci nenorocirile adevărate, dacă nu 
întemnițarea, detronarea şi primejdia de moarte? 

— Neştiinţa, neştiinţa şi părerile neîntemeiate, frate 
- răspunse înțeleptul cu tărie - acestea sunt singurele 
rele adevărate. Crede-mă că regii, în culmea puterii 
lor, dacă se cufundă în neştiinţă şi greşeli, sunt mai 
puţin liberi decât înţelepţii închişi într-un turn şi 
încătuşaţi cu lanţuri adevărate. Menirea mea este să te 
călăuzesc spre această fericire adevărată şi menirea ta 
este să-mi asculţi poveţele. 

— Şi spre o asemenea libertate filozofică au să mă 
călăuzească lecţiile tale? întrebă regele cu adâneă 
amărăciune. Aş fi vrut să-mi fi spus la Plessis că 
stăpânirea făgăduită atât de mărinimos era puterea 
asupra propriilor mele porniri; că izbânda de care mă 
asigurai privea pătrunderea mea mai departe în tainele 
filozofiei; că aş putea ajunge tot atât de înţelept şi de 
învăţat ca şi un şarlatan, un aventurier italian! Aş fi 
putut cu siguranţă să ating această măreție morală cu 
un preţ mult mai neînsemnat decât acela al pierderii 
celei mai frumoase coroane a creştinătăţii şi al 
întemniţării într-un turn din Peronne! Du-te, domnul 
meu, şi nu spera să scapi de pedeapsa care o meriţi. 
Este un Dumnezeu deasupra noastră! 

— N-am să vă las pradă soartei voastre - replică 
Martius - până ce n-am să îndreptăţesc chiar şi în ochii 
voştri, orbiţi, acel renume, juvaer mai sclipitor ca 
diamantele coroanei voastre, şi pe care lumea îl va mai 
admira încă, atunci când, peste veacuri, spiţa 
Capeţienilor va fi stinsă, pulbere uitată în criptele de la 
Saint Denis. 

— Ei bine, vorbeşte, spuse Ludovic. Neruşinarea ta 
nu mă poate face să-mi schimb nici părerea şi nici 
hotărârile. Totuşi întrucât poate că n-am să mai judec 
pe nimeni ca rege, nu te voi osândi fără să te ascult. 
Vorbeşte, deci - dar cel mai bun lucru pe care îl ai de 
făcut este să spui adevărul. Mărturiseşte că eu sunt'un 
înşelat, că tu eşti un şarlatan, că pretinsa ta ştiinţă 
este un vis şi că planetele care licăresc deasupra 
noastră au tot atât de puţină înrâurire asupra soartei 
omeneşti, pe cât sunt în stare licăririle lor, oglindite 
într-un râu, să schimbe cursul acestuia. 

— Ce ştii tu - răspunse astrologul cu îndrăzneală - 
de înrâurirea tainică a acelor binecuvântate luminiţe? 
Vorbeşti despre neputinţa lor de a schimba cursul 
apelor, dar nu ştii că luna însăşi, cea mai slabă dintre 
toate planetele - slabă fiindcă este cea mai apropiată 
de acest pământ nefericit - ţine în frâu nu nişte biete 
râuleţe ca Somme, ci chiar apele marelui ocean, care 
se ridică, se trag înapoi şi înaintează după cum talgerul 
ei creşte şi descreşte, supunându-i-se aşa cum o roabă 
se supune celui mai mic semn al unei sultane! Şi acum, 
Ludovic de Valois, răspunde la rândul tău parabolei 
mele: recunoşti că eşti ca acel călător fără minte care 
se mâniază împotriva corăbierului pentru că acesta nu 
poate aduce vasul în port fără a simţi întâmplător 
puterea potrivnică a vânturilor şi a şuvoaielor? 
Într-adevăr, am putut să-ţi prevestesc că fapta ta va 
avea poate un sfârşit fericit, dar era numai în puterea 
cerului să te călăuzească: dacă drumul e aspru şi 
primejdios, poate fi oare în puterea mea să-l netezesc 
şi să-l fac mai puţin primejdios? Unde este 
înţelepciunea pe care o arătai ieri, înţelepciune ce-ţi 

poruncea atât de bine să înţelegi că drumurile soartei 
ne duc atât de adesea spre fericire, deşi ele merg 
împotriva dorințelor noastre? 

— Îmi aminteşti, îmi aminteşti - îl întrerupse regele 
cu glas întretăiat - una din obişnuitele tale înşelăciuni. 
Mi-ai prezis că acel tânăr scoţian îşi va îndeplini 
misiunea foarte bine în interesul şi spre cinstea mea. 
Ştii cum s-a sfârşit - nu puteam să primesc o jignire 
mai dureroasă decât aceea stârnită de impresia pe 
care sfârşitul acestei afaceri o va face asupra creierului 
aprins al acestui Taur Furios al Burgundiei. Asta-i o 
înşelăciune făţişă - aici nu te mai poţi ascunde. Nu poţi 
să zici că se va petrece o întorsătură fericită a fluxului, 
în vederea căreia ai vrea să mă vezi aşteptând aşezat 
pe nisip, ca un nătâng care stă pe malul râului şi 
aşteaptă ca acesta să se scurgă tot. De data asta 
priceperea ta te-a părăsit. Ai fost destul de neghiob 
pentru a face o prezicere precisă care s-a dovedit 
neîndoielnic, falsă. 

— Care se va dovedi foarte justă şi adevărată, 
răspunse astrologul cu îndrăzneală. N-aş dori un triumf 
mai mare al ştiinţei asupra neştiinţei decât îndeplinirea 
acestei preziceri. Ţi-am spus că acest tânăr va îndeplini 
cu credinţă orice misiune cinstită. N-a făcut-o? Am 
spus că el nu va şovăi să-şi refuze participarea la orice 
acţiune rea. N-a dovedit-o? Dacă te îndoieşti, întreabă-l 
pe acel boemian, pe Hayraddin Maugrabin. La auzul 
acestor cuvinte, regele se învăpăie de ruşine şi de 
mânie. [i-am mai spus - urmă astrologul - că 
conjuncţia planetelor sub care plecase la drum îl 
ameninţa cu o primejdie - n-a fost drumul său semănat 
cu primejdii? Ti-am mai prezis că acea conjuncţie 

prezicea că acea călătorie va fi fericită pentru acel care 
trimitea la drum - ei bine, în curând ai să culegi 
roadele. 

— Am să culeg curând roadele. Nu le-am şi cules, 
oare? lată-le: ruşinea şi captivitatea! 

— Nu - răspunse astrologul - n-a venit încă sfârşitul. 
Propria ta limbă va mărturisi curând foloasele pe care 
ai să le ai din felul în care trimisul şi-a îndeplinit 
datoria. 

— Asta-i prea de tot, asta-i obrăznicie - strigă 
regele - să înşeli şi să jigneşti totodată. Afară! Să nu 
crezi că cel care îmi face un rău va rămâne nepedepsit. 
Este un Dumnezeu deasupra noastră! 

Galeotti se întoarse spre uşă. 

— Opreşte-te, porunci regele. Îţi porţi minciuna cu 
multă semeţie. Aş vrea să-mi răspunzi la o întrebare. 
Gândeşte-te bine înainte de a vorbi. Aşa-zisa ta ştiinţă 
poate să-ti dezvăluie ceasul propriei tale morţi? 

— Numai legând-o de soarta unei alte persoane, 
răspunse Galeotti. 

— Nu înţeleg, zise Ludovic. 

— Află deci, o, rege - spuse Martius - că tot ceea ce 
pot spune cu privire la moartea mea este că ea seva 
întâmplă exact cu douăzeci şi patru de ceasuri înaintea 
aceleia a maiestăţii voastre. 

— Hm! Ce spui! exclamă Ludovic, schimbându-se la 
faţă. Stai, stai, nu te duce, aşteaptă o clipă. Zici că 
moartea mea va urma atât de curând după moartea 
ta? 

— La douăzeci şi patru de ceasuri - rosti din nou 
Galeotti cu tărie - dacă există o scânteie de adevăr în 
aceste sclipitoare şi tainice inteligenţe care vorbesc 

fiecare în felul lor, deşi fără mijlocirea unei limbi. 
Doresc maiestăţii voastre noapte bună. — Stai, stai, 
nu te duce, spuse regele, apucându-l de braţ şi 
trăgându-l înapoi de la uşă. Martius Galeotti, am fost 
un stăpân bun pentru tine - te-am făcut un om bogat, 
am făcut din tine prietenul meu, companionul meu, 
învățătorul meu în ştiinţe. Nu fii făţarnic cu mine, te 
rog nespus. Este oare ceva adevărat în această ştiinţă 
a ta? Îmi va fi misiunea acelui scoţian, în fapt, 
favorabilă? Şi măsura vieților noastre trebuie să fie 
atât de... atât de asemănătoare? Mărturiseşte, bunul 
meu Martius, vorbeşte după ce meseria ta ţi-a jucat o 
festă. Mărturiseşte, te rog, şi n-are să-ţi pară rău. Sunt 
un om în vârstă... prizonier... poate în ajunul pierderii 
regatului meu... într-o asemenea situaţie adevărul 
preţuieşte cât preţuiesc mai multe regate laolaltă, şi 
de la tine, scumpul meu Martius, trebuie să aştept 
acest juvaer nestemat. 

— L-am pus la picioarele maiestăţii voastre - spuse 
Galeotti - cu primejdia de a vă vedea, în pornirea unei 
mânii oarbe, că vă întoarceţi împotriva mea şi porunciţi 
să fiu rupt în bucăţi. 

— Cine? Eu, Galeotti? întrebă Ludovic cu blândeţe. 
Mă înţelegi greşit! Nu sunt eu un captiv? Nu trebuie să 
fiu răbdător, îndeosebi de când mânia mea nu poate 
să-mi arate decât neputinţa? Spune-mi atunci deschis: 
ţi-ai bătut joc de mine, sau ştiinţa ta este adevărată şi 
tu ai fost un tâlmaci credincios al ei? 

— Maiestatea voastră mă va ierta dacă voi 
răspunde că timpul, doar timpul şi desfăşurarea 
întâmplărilor îl vor încredința pe cei ce nu crede. Ar sta 
rău locului de frunte pe care l-am avut la masa de 

consiliu a vestitului războinic Mathias Corvin al 
Ungariei - şi chiar în cabinetul împăratului - dacă aş 
repeta acest lucru din nou şi anume că ceea ce am 
spus e adevărat. Dacă nu voiţi să mă credeţi, n-am 
decât să vă propun a aştepta desfăşurarea a ceea ce 
se va întâmpla mai departe. Una sau două zile “de 
răbdare vor dovedi dacă am spus sau nu adevărul cu 
privire la tânărul scoţian; nu voi avea nimic împotrivă 
să mor tras pe roată şi să mi se frângă mădularele, 
bucată cu bucată, dacă maiestatea voastră nu va avea 
un folos foarte însemnat din purtarea cutezătoare a 
acestui Quentin Durward. Dar, de va trebui să mor în 
chinuri, maiestatea voastră va face bine dacă va 
trimite să se caute un duhovnic, căci în clipa în care 
îmi voi da ultima suflare, nu-i vor mai rămâne decât 
douăzeci şi patru de ceasuri pentru spovedanie şi 
pocăință. 

Strângând mereu în 
mâini haina lui Galeotti şi, 
însoţindu-l spre uşă, 
Ludovic o deschise şi rosti 
cu glas tare: 

— Vom mai vorbi 
mâine despre acest lucru. 
Du-te în pace, învățatul 
meu părinte. Du-te în 
pace! Du-te în pace! 

El rosti de trei ori 
aceste cuvinte, dar 
temându-se totuşi ca 
marele prevot să nu facă 
vreo greşeală, ieşi cu 

astrologul în sală, ţinându-l strâns de mâneca hainei ca 
şi când i-ar fi fost frică să nu fie smuls de lângă el şi 
dat morţii în faţa ochilor săi. Nu-şi slăbi strânsoarea 
până ce nu repetă încă o dată şi încă o dată aceste 
cuvinte salvatoare: „du-te în pace” - ba mai mult încă: 
făcu un semn deosebit marelui prevot spre a opri orice 
acţiune împotriva persoanei astrologului. 

Astfel, datorită faptului că se afla în stăpânirea unor 
ştiri tainice, laolaltă cu îndrăzneala şi cumpătul de care 
dăduse dovadă, Galeotti scăpă de primejdia cea mai 
amenințătoare; şi astfel se întâmplă că Ludovic, cel 
mai ager ca şi cel mai răzbunător dintre monarhii 
timpului său, scăpă răzbunarea din mână datorită firii 
lui egoiste şi superstiţioase, precum şi cugetului său 
încărcat de crime şi stăpânit de spaima morții. 

El simţi totuşi o cumplită umilinţă văzându-se silit 
să renunțe la proiectele sale de răzbunare. 
Descumpănirea lui părea să fie împărtăşită şi de 
ajutoarele sale, însărcinate cu execuţia. Numai Le 
Balafre, cu totul nepăsător în această privinţă, îşi 
părăsi postul de lângă uşă, de îndată ce regele dădu 
semnalul de revocare a ordinului şi se culcă, căzând 
repede într-un somn adânc. 

In timp ce oamenii lui se pregăteau de culcare în 
sală, după ce regele se retrăsese în camera sa, marele 
prevot rămase cu ochii pironiţi asupra făpturii vânjoase 
a astrologului, ca un dulău ce se uită la o halcă de 
carne pe care bucătarul i-a smuls-o din gură; în timpul 
acesta, cei doi oameni ai lui îşi destăinuiau în şoapte 
scurte gândurile lor: 

— Sărmanul acesta orb, necromancierul ăsta - 
şoptea  Trois-Eschelles cu un ton de evlavie şi 

milostenie, prietenului său - a pierdut cel mai bun 
prilej de a-şi ispăşi unele din vrăjitoriile lui blestemate, 
murind sugrumat de cingătoarea prea fericitului sfânt 
Francisc; mă gândeam chiar să-i las acest colier de 
preţ la gât pentru a-l îndepărta pe necurat de biata lui 
hârcă. : 
— lar eu - spuse Petit André - am pierdut cel mai 
bun prilej pentru a afla cât se întinde o funie împletită 
în trei, sub o greutate atât de mare. Am fi avut ce 
învăţa în meseria noastră şi veselul flăcău tomnatic 
şi-ar fi dat duhul atât de uşor! În timpul acestui dialog 
pe şoptite, Martius, care se aşezase dincolo de uriaşul 
cămin de piatră, împrejurul căruia se adunase toată 
societatea, privea spre ceilalţi, pieziş, cu un aer de 
neîncredere. Mai întâi vârâse mâna sub pieptar şi se 
liniştise constatând că putea să apuce cu uşurinţă 
pumnalul ascuţit cu două tăişuri, pe care-l purta 
întotdeauna asupra lui, căci, după cum am spus, deşi 
cam greoi, astrologul era un bărbat puternic, voinic, 
sprinten şi întotdeauna gata să pună mâna pe armă. 
Mulţumit că unealta lui credincioasă era la îndemână, 
scoase din sân un sul de pergament pe care erau 
aşternute nişte slove greceşti şi nişte semne 
cabalistice, şi apropie tăciunii din cămin, stârnind o 
flacără, la lumina căreia putea să  desluşească 
trăsăturile şi atitudinea tuturor acelora care stăteau în 
picioare sau culcaţi împrejurul căminului: somnul greu 
şi adânc al soldatului scoţian, care dormea nemişcat, 
cu chipul atât de neclintit de parcă ar fi fost turnat din 
bronz; fata palidă şi îngrijorată a lui Olivier care, când 
părea că moţăie, când deschidea ochii şi ridica repede 
capul de parcă s-ar fi aflat în prada unui zbucium 

lăuntric sau ar fi fost trezit de un zgomot îndepărtat; 
mina nemulțumită, feroce, de mops, a prevotului care 
privea 


Lacom de pradă, 
Şi gata încă sânge în juru-i să vadă — 


În timp ce fundalul tabloului era ocupat de figura 
ipocrită şi palidă a lui Trois-Eschelles, ai cărui ochi 
ridicaţi spre cer păreau să rostească o rugăciune 
lăuntrică, şi de grimasa caraghioasă a lui Petit Andre 
care se  veselea maimuţărind mişcările şi 
scălâmbăielile tovarăşului său gata să adoarmă. 

Printre aceste fiinţe vulgare şi mârşave, nimic nu 
era mai izbitor ca făptura înaltă, ţinuta chipeşă şi 
trăsăturile autoritare ale astrologului, ce părea un mag 
din alte vremi, întemnițat într-o peşteră de tâlhari şi 
care se afla pe punctul de a invoca un duh spre a-şi 
dobândi libertatea. Şi într-adevăr, chiar dacă n-ar fi 
fost remarcabil decât prin frumuseţea bărbii sale 
unduioase, pline de distincţie, ce cobora până în sulul 
misterios pe care-l ţinea în mână, ar fi fost firesc să-ţi 
pară rău că o atât de nobilă podoabă fusese dăruită 
unui om ce-şi întrebuința talentele, ştiinţa, darul de a 
vorbi şi o înfăţişare maiestoasă pentru înşelătorii şi 
vicleşuguri. 

Astfel se scurse noaptea aceea în turnul contelui 
Herbert, din castelul Peronne. Când cele dintâi raze ale 
zorilor pătrunseră în vechea încăpere gotică, regele îl 
chemă pe Olivier. Bărbierul îl găsi pe monarh şezând, 
în halat de noapte, şi fu surprins de schimbarea pe 
care o noapte de nelinişti o întipărise pe faţa lui. El 


i 


şi-ar fi exprimat îngrijorarea în legătură cu aceasta, 
dacă regele nu l-ar fi făcut să tacă, începând să 
povestească în amănunt despre feluritele mijloace prin 
care încercase până atunci să-şi facă prieteni la curtea 
Burgundiei, lucru pe care Olivier era însărcinat să-l 
ducă mai departe, de îndată ce i se va îngădui să iasă 
din temniţă. Niciodată acest dregător perfid n-a fost 
mai izbit ca în această memorabilă consfătuire de 
limpezimea minţii regelui şi de profunzimea cu care 
cunoştea toate resorturile ce pot înrâuri acţiunile 
omeneşti. 

Drept urmare, cam la două ceasuri după aceea, 
Olivier dobândi de la contele de Crèvecoeur autorizaţia 
de a ieşi şi de a se duce să îndeplinească misiunea pe 
care i-o încredinţase stăpânul lui; iar Ludovic, 
chemându-l pe astrolog, căruia părea că-i reînnoise 
încrederea, se sfătui cu el îndelung şi când sfârşi păru 
mai însufleţit şi mai încrezător decât la început, aşa că 
se îmbrăcă şi primi omagiile matinale ale contelui de 
Crèvecoeur cu un calm de care seniorul burgund nu 
putu să nu fie uimit, cu atât mai mult cu cât el şi aflase 
că ducele petrecuse mai multe ceasuri într-o stare de 
spirit care părea să facă foarte nesigură soarta regelui. 


XXX 
NEHOTăRÂREA 


Gândurile noastre şovăie ca luntrea 
Prinsă în vâltoarea unul crunt puhoi. 
VECHE PIESA DE TEATRU 


acă noaptea petrecută de Ludovic fu plină de 

nelinişti şi frământări, aceea a ducelui de 

Burgundia fu şi mai zbuciumată, căci acesta 
nu-şi prea putea stăpâni niciodată pornirile ci, 
dimpotrivă, le lăsa libere să-i domine acţiunile. 

După cum se obişnuia pe acele vremuri, doi din 
sfetnicii lui cei mai apropiații d'Hymbercourt şi de 
Comines  înnoptau în camera sa de culcare, 
aşternuturile lor fiind puse aproape de patul ducelui. 
Prezenţa lor nu fusese niciodată mai necesară ca în 
noaptea aceea când, răvăşit de amărăciune, de mânie, 
de dorinţa răzbunării şi de un simţământ al onoarei 
care-l oprea să-l lovească pe Ludovic, în situaţia în care 
se afla acesta, spiritul lui Carol părea un vulcan în 
erupție care zvârle afară tot ce se ascunde în sânul 
muntelui, într-un amestec arzător, topit. 

El nu voi să se dezbrace sau să facă vreo pregătire 
pentru a se culca şi petrecu noaptea într-o înşiruire de 

răbufniri năprasnice de mânie. În unele din aceste 
răbufniri, vorbea fără încetare sfetnicilor săi atât de 
mult şi atât de repede, încât aceştia erau îngrijoraţi 
într-adevăr că simţurile lui aveau să se rătăcească; 
vorbea mereu despre meritele şi blândeţea răposatului 
episcop de Liege şi amintea toate împrejurările în care 
se manifestase bunătatea, afecțiunea şi încrederea 
reciprocă pe care şi-o dovediseră unul altuia, până ce 
în sfârşit ajunse intr-un asemenea paroxism de durere, 
încât se aruncă cu fata la pământ, aproape înăbuşit de 
suspine şi de lacrimi pe care se străduia zadarnic să le 
stăpânească. Apoi, ridicându-se de pe pat, se lăsa 
pradă îndată altei dispoziţii şi mai furioase, străbătând 
camera cu paşi repezi, strigând ameninţări incoerente 
şi jurăminte de răzbunare şi mai incoerente; bătea din 
picior după obiceiul lui, îl invoca pe sfântul George, pe 
sfântul Andrei şi tot ceea ce era mai sacru în ochii lui, 
luându-i drept martori că se va răzbuna sângeros pe 
Guillaume de la Marck, pe locuitorii din Liege şi pe 
acela care era autorul tuturor celor întâmplate. 
Această ultimă ameninţare, exprimată mai puţin 
desluşit ca celelalte, se referea fără îndoială la 
persoana regelui; la un moment dat, Carol îşi exprimă 
hotărârea de a trimite după ducele de Normandia, 
fratele regelui, cu care Ludovic era în termeni foarte 
nesatisfăcători, pentru 'a-l forţa pe monarhul captiv să 
abdice de la tron sau cel puţin de la unele din 
prerogativele şi apanajele sale cele mai importante. 
Încă o zi şi încă o noapte se scurseseră în aceleaşi 
frământări tumultuoase, pline de nehotărâre sau mai 
curând într-o înşiruire de rapide treceri de la o pornire 
la alta; ducele abia se atingea de mâncare şi băutură, 

nu se dezbrăca de loc şi în general se comporta ca un 
om în care furia putea să degenereze în nebunie. Încet, 
încet, el se linişti şi începu să ţină, din timp în timp, cu 
miniştrii, consfătuiri în care se propuseră foarte multe 
lucruri, dar nu se hotărî nimic. Comines ne 
încredinţează că la un moment dat un emisar încalecă, 
gata să plece după ducele de Normandia; dacă ar fi 
plecat, temniţa monarhului francez ar fi devenit 
curând, ca şi în alte cazuri asemănătoare, un drum 
scurt spre mormântul lui. 

Alteori, istovit de mânie, Carol stătea eu trăsăturile 
fixe, imobil, rigid, încremenit, ca un om ce cugetă 
asupra unei fapte deznădăjduite la care nu este încă în 
stare să se hotărască. Fără îndoială că ar fi fost de 
ajuns cel mai uşor îndemn al vreunuia din cei care-l 
înconjurau pentru a-l împinge la o acţiune violentă. 
Nobilii burgunzi, însă, înclinau, aproape cu toţii, spre 
sfaturi de moderație, din respect pentru caracterul 
sacru, ataşat de persoana unui rege şi a unui senior 
suzeran, şi de asemenea din consideraţie pentru buna 
credinţă şi pentru onoarea ducelui lor, care îşi 
angajase cuvântul atunci când Ludovic se predase în 
mâinile lor. Argumentele pe care d'Hymbercourt şi 
Comines se hazardau să le ridice când şi când în timpul 
nopţii, fură în ceasurile liniştite ale dimineţii expuse din 
nou stăruitor de Crèvecoeur şi de alţii. E cu neputinţă 
ca străduinţele lor în favoarea regelui să fi fost în 
întregime dezinteresate. Mulţi, după cum am spus, 
simţiseră deja largheţea acestuia; alţii aveau în Franţa 
domenii sau apanaje care îi puneau într-o anume 
dependenţă faţă de el în sfârşit, este sigur că tezaurul 
încărcat pe patru catâri cu care Ludovic venise la 

Peronne, s-a uşurat destul de mult în tot cursul acestor 
negocieri. 

In cursul celei de a treia zi, contele de Campo-Basso 
aduse consiliului tributul spiritului său italian. Din 
fericire pentru Ludovic, el nu fusese de faţă atunci 
când ducele se afla în prima sa explozie de furie. 
Indată după sosirea lui se convocă un consiliu în toată 
regula al miniştrilor ducelui, pentru a aviza asupra 
măsurilor care trebuiau luate în această criză unica în 
felul ei. 

Cu acel prilej, Campo-Basso îşi expuse opinia, 
evocând fabula călătorului, viperei şi vulpii şi aminti 
ducelui sfatul pe care vulpea l-a dat omului, de a-şi 
strivi vrăjmaşul de moarte atunci când întâmplarea îi 
punea soarta în mâna lui. Comines, care văzu ochii 
ducelui scăpărând la auzul unei propuneri pe care 
violenţa firii sale i-o şoptise de mai multe ori, se grăbi 
să declare că era cu putinţă ca Ludovic să nu fi 
participat direct la omorul săvârşit la Schönwald; că 
poate ar izbuti să se dezvinovăţească de această 
acuzaţie şi să plătească pe deasupra reparaţiile 
cuvenite pentru pagubele pe cane intrigile lui le 
prilejuiseră pe teritoriile ducelui şi pe acelea ale 
aliaţilor săi; că un act de violenţă săvârşită împotriva 
persoanei regelui va aduce neîndoielnic atât Franţei 
cât şi Burgundiei o serie de urmări dintre cele mai 
nefericite, printre care una din cele mai de temut era 
că Anglia ar putea să profite de aceste frământări şi 
discordii civile, pentru a pune din nou stăpânire pe 
Normandia şi pe Guienne, şi pentru a reîncepe acele 
războaie îngrozitoare cărora numai alianţa dintre 
Franţa şi Burgundia împotriva inamicului comun le 

putuse pune capăt şi aceasta cu multă greutate. În 
sfârşit, el spuse că nu se gândeşte să insiste a se 
redea regelui libertatea fără condițiuni, dar că ducele 
nu trebuia să tragă nici un alt folos din acea situaţie 
decât de a stabili între cele două tari un tratat just şi 
echitabil, cu asemenea garanţii din partea regelui care 
ar face dificilă pentru el încălcarea cuvântului său şi 
tulburarea în viitor a păcii lăuntrice în Burgundia. 
D'Hymbercourt, Crèvecoeur şi alţii se  declarară 
împotriva măsurilor violente propuse de Campo-Basso 
şi spuseră că, semnând un tratat, se putea dobândi 
avantajele cele mai durabile şi într-un chip cât mai 
onorabil pentru Burgundia decât printr-o acţiune care 
ar stigmatiza-o ca sperjură şi inospitalieră. 

Ducele ascultă aceste argumente cu ochii pironiţi în 
pământ şi cu sprâncenele sale stufoase atât de 
încruntate, încât aproape că se îmbinaseră. Când 
Crevecoeur adăugă că el nu credea că Ludovic ştia 
ceva sau că participase la actul sângeros săvârşit la 
Schönwald, Carol înălţă capul şi, aruncând o privire 
aspră spre sfetnicul său, strigă: 

— Şi domnia ta, Crèvecoeur, ai auzit clinchetul 
aurului Franţei? Mi se pare că acest aur sună în 
consiliile mele tot atât de vesel ca şi clopotele de la 
Saint Denis. Indrăzneşte cineva să spună că Ludovic nu 
i-a asmuţit la răzvrătire pe turbulenţii din Flandra? 

— Graţiosul meu senior - răspunse Crèvecoeur - 
mâna mea a fost întotdeauna mult mai deprinsă cu 
oţelul decât cu aurul; şi sunt atât de departe de a 
susţine că Ludovic este străin de faptul de a fi asmuţit 
la tulburări în Flandra, încât nu de mult l-am acuzat 
înaintea întregii sale curţi de încălcarea credinţei şi 

i-am adus sfidarea în numele vostru. Deşi intrigile sale 
au fost fără îndoială cauza iniţială a acestor tulburări, 
sunt cu atât mai departe de a crede că el a autorizat 
omorul arhiepiscopului, cu cât în faţa mea, unul din 
emisarii lui a protestat public împotriva acestui 
asasinat; pot să aduc pe acest om înaintea alteţei 
voastre, dacă veţi dori-o. 

— O dorim - răspunse; ducele - pe sfântul George! 
Poţi oare domnia ta să te îndoieşti că voim să 
procedăm altfel decât după dreptate? Chiar în accesele 
de mânie cele mai violente, suntem cunoscut ca 
judecător cinstit şi drept. II vom vedea noi înşine pe 
regele Franţei; îl vom învinui noi înşine pentru 
pagubele pe care ni le-a adus şi-i vom cere noi înşine 
reparaţiile la care suntem îndreptăţiţi şi le pretindem. 
Dacă va fi găsit nevinovat de acest omor, ispăşirea sa 
pentru celelalte crime va putea fi mult mai uşoară; 
dacă a fost vinovat, cine ar îndrăzni să spună că o 
viaţă de pocăință într-o mănăstire oarecare, izolată, nu 
va fi o sentinţă pe cât de milostivă, pe atât de 
meritată? Cine - adăugă el aprinzându-se pe măsură 
ce vorbea - cine ar îndrăzni să spună că această 
răzbunare directă şi promptă ar fi nedreaptă? Aduceţi 
înaintea mea pe martorul vostru; vom merge la castel 
cu un ceas înaintea prânzului. Vom pune pe hârtie 
câteva condiţii pe care sau le va primi, sau, 
nenorocirea lui! Restul va depinde de dovezi. Consiliul 
s-a sfârşit; vă puteţi retrage. Trebuie doar să-mi 
schimb îmbrăcămintea, căci aceste haine nu prea sunt 
potrivite pentru a mă înfăţişa înaintea prea grațiosului 
meu suveran. 

Apăsând cu amărăciune pe aceste ultime cuvinte, 

ducele se ridică şi ieşi din încăpere. 

— Siguranţa lui Ludovic, şi ceea ce e mai grav încă, 
onoarea Burgundiei atârnă de un fir de păr, spuse 
d'Hymbercourt lui Crèvecoeur şi lui Comines. Aleargă 
la castel, Comines - tu ai o limbă mai dibace ca a lui 
Crèvecoeur sau ca a mea; înştiinţează-l pe Ludovic 
despre furtuna care se apropie; el va şti mari bine cum 
să se descurce. Cred că acel om din garda sa nu va 
spune nimic care să înrăutăţească lucrurile, căci cine 
ştie ce sarcină tainică a avut! 

— Tânărul - spuse Crèvecoeur - pare îndrăzneţ, dar 
totodată înţelept şi precaut cum nu te-ai aştepta la 
vârsta lui; în tot ceea ce mi-a spus s-a arătat credincios 
regelui, ca unui prinţ în slujba căruia se află. Sper că se 
va purta tot astfel şi în prezenţa ducelui. Trebuie să mă 
duc să-l caut atât pe el cât şi pe tânăra contesă de 
Croye. 

— Contesa? Ne-ai spus că ai lăsat-o la mănăstirea 
sfânta Brigita! 

— Da, dar a trebuit - răspunse contele - să trimit 
după ea anume, din ordinul ducelui; a fost adusă aici 
cu litiera, neputând să călătorească altfel; se află într-o 
stare de deprimare adâncă, atât din pricină că nu are 
nici o ştire în legătură cu mătuşa ei, contesa Hameline, 
cât şi a nesiguranţei care planează asupra sa; căci s-a 
făcut vinovată de un delict feudal, sustrăgându-se de 
sub protecţia suzeranului său, ducele Carol. Acesta nu 
este omul care să privească cu nepăsare o atingere a 
drepturilor sale senioriale. 


Vestea că tânăra contesă căzuse în mâinile lui Carol 
adăugă un alt ghimpe şi mai ascuţit la frământările lui 

Ludovic. Îşi dădea seama că dacă va da în vileag 
uneltirile prin care fusese îndemnată atât ea cât şi 
contesa Hameline să părăsească Peronne, aceasta ar fi 
putut să reînvie dovezile pe care el le crezuse 
înlăturate prin executarea lui Zamet Maugrabin; şi 
Ludovic ştia bine că o asemenea dovadă a amestecului 
său în drepturile ducelui de Burgundia va oferi acestuia 
un motiv, un pretext pentru a profita cât mai mult de 
situaţia sa actuală. 

Regele îi vorbi în privinţa aceasta cu mare nelinişte 
lui Comines, ale cărui talente politice subtile se 
împăcau mai bine cu felul de a fi al regelui decât 
comportarea bruscă, marţială, a lui Crèvecoeur, sau 
trufia feudală a lui d'Hymbercourt. 

— Aceşti soldaţi în zale, bunul meu prieten Comines 
- spunea el viitorului istoric al domniei lui — n-ar trebui 
să intre niciodată în cabinetul unui rege, ci să fie lăsaţi 
în anticameră cu halebardele şi cu lăncile. Mâinile lor 
sunt făcute într-adevăr pentru a ne servi, dar monarhul 
care dă capetelor lor o mai bună întrebuințare decât 
aceea de a servi drept nicovală pentru săbiile şi 
ghioagele duşmanilor săi face ca acel nebun care voia 
să pună o zgardă de câine la gâtul amantei sale. Unor 
oameni ca domnia ta, Philippe, unor oameni ai căror 
ochi sunt înzestrați cu acea agerime, cu acea putere 
de pătrundere care: vede dincolo de suprafaţa 
lucrurilor, unor asemenea oameni ar trebui să li se 
deschidă de prinți uşa cabinetului lor, să fie puşi la 
masa consiliului lor - dar ce spun? să le dezvăluie cele 
mai tainice ascunzişuri ale sufletului lor. 

Comines, el însuşi un asemenea spirit ager, fireşte 
că fu măgulit de prețuirea celui mai abil prinţ din 

Europa, şi el nu putu să ascundă într-atât satisfacția sa 
lăuntrică, încât Ludovic să nu-şi dea seama de 
impresia pe care i-o făcuse elogiul său. 

— Aş vrea - urmă regele - să am un asemenea 
servitor, sau mai bine-zis aş vrea să fiu vrednic de a-l 
avea! Atunci n-aş fi ajuns în această situaţie nefericită. 
Şi totuşi, aş regreta prea puţin ceea ce se întâmplă, 
dacă aş putea descoperi mijloacele prin care să-mi 
asigur serviciile unui om de stat atât de încercat. 

Comines răspunse că toate însuşirile sale, aşa cum 
erau, le punea în serviciul maiestăţii sale prea creştine, 
întotdeauna sub rezerva credinţei pe care o datora 
seniorului său legiuit, ducele Carol de Burgundia. 

— Sunt eu omul care să-ţi clatine această credinţă? 
vorbi Ludovic mişcător. Vai! Nu sunt eu însumi astăzi în 
primejdie pentru că am pus prea multă încredere în 
vasalul meu? Şi cui îi poate fi mai sacră cauza loialității 
feudale, dacă nu mie, a cărui siguranţă depinde de un 
apel la această loialitate? Nu, Philippe de Comines, 
serveşte-l mai departe pe Carol de Burgundia. Şi n-o 
poţi face mai bine decât îndemnându-l la o înţelegere 
înţeleaptă cu Ludovic al Franţei. Astfel ne-ai servi pe 
amândoi, şi unul din noi cel puţin îţi va fi recunoscător. 
Am auzit că stipendiile domniei tale la această curte 
abia de le egalează pe acele ale marelui şoimar; deci 
serviciile celui mai înţelept sfetnic din Europa sunt 
puse la nivelul sau mai curând sub nivelul serviciilor 
omului care hrăneşte şi îngrijeşte nişte păsări de 
pradă! Franţa posedă vaste domenii; regele ei are mult 
aur. Îngăduie, prietene, să repar această scandaloasă 
inegalitate. Am mijloace la îndemână; permite-mi să le 
folosesc. 

Vorbind astfel, regele îi întinse lui Comines o pungă 
mare cu bani. M-ai delicat în simţămintele sale decât 
cei mai mulţi dintre curtenii acelor vremuri, Comines 
refuză însă darul spunându-i lui Ludovic că el era pe 
deplin mulțumit de  largheţea prinţului său şi 
asigurându-l că dorinţa de a-l servi nu putea fi sporită 
prin acceptarea oricărui dar pe care i l-ar fi oferit. 

— Om extraordinar! exclamă regele; dă-mi voie să 
îmbrăţişez pe singurul curtean al timpului său, capabil 
şi incoruptibil în acelaşi timp. Înţelepciunea este mult 
mai de dorit decât cel mai scump aur. Crede-mă, 
Philippe, în nefericirea în care mă aflu mă bizui mai 
mult pe prietenia domniei tale, decât pe ajutorul 
multor altora care au primit daruri de la mine. Sunt 
sigur că domnia ta nu-ți vei sfătui stăpânul să abuzeze 
de prilejul pe care soarta, şi pentru a vorbi mai 
deschis, pe care propria mea prostie i l-a oferit. 

— Să abuzeze? Nu, nicidecum; dar să uzeze, fără 
îndoială. 

— Cum, şi până la ce punct? Eu nu sunt atât de 
mărginit să-mi închipui că aş putea scăpa de aici fără 
sa plătesc o răscumpărare; să fie însă rezonabilă: sunt 
întotdeauna gata să ascult glasul raţiunii, la Paris sau 
la Plessis, ca şi la Peronne. 

— Cu  îngăduinţa  maiestăţii voastre - zise de 
Comines - la Paris 'sau la Plessis raţiunea este 
obişnuită să vorbească cu un glas atât de umil şi atât 
de scăzut, încât ea n-ar putea întotdeauna să obţină 
audienţă la maiestatea voastră; la Peronne însă, ea 
împrumută vocea răsunătoare de trompetă a 
necesităţii, şi această voce devine autoritară, 
imperativă. 

— Domnia ta iubeşte metaforele, spuse Ludovic, 
neputând să-şi stăpânească o pornire spre enervare. 
Eu sunt un om simplu, dintr-o bucată, mesir de 
Comines; te rog, lasă expresiile metaforice şi vino la 
fapte. Ce aşteaptă ducele dumneavoastră de la mine? 

— Nu sunt purtătorul nici unei propuneri, sire, 
răspunse de Comines; ducele vă va face cunoscut 
curând el însuşi voinţa sa. Totuşi în mintea mea se 
conturează anumite cereri pe care stăpânul meu ar 
putea să le facă maiestăţii voastre şi pentru care ar fi 
bine să fiţi pregătit: de pildă, cedarea definitivă a 
oraşelor aşezate pe Somme. 

— Mă aşteptam la asta! spuse Ludovic. 

— Dezavuarea celor din Liège şi a lui Guillaume de 
la Marck. 

— O fac tot atât de bucuros precum aş repudia 
infernul şi pe satana. 

— Vor fi cerute chezăşii mari - ostateci, ocuparea 
unor fortărețe, şi aşa mai departe, pentru a se asigura 
că în viitor Franţa nu-i va mai îndemna pe flamanzi la 
răscoală. 

— Asta-i ceva nou: un vasal să ceară chezâşii 
suzeranului său! Dar, urmează. 

— Un apanaj convenabil şi independent pentru 
ilustrul vostru frate, aliatul şi prietenul stăpânului meu 
- Normandia sau Champagne. Ducele iubeşte casa 
voastră, sire. 

— Grozav, mort-dieu! Sigur, vrea să-i facă regi pe 
toţi fiii ei. Ţi-ai golit sacul cu presupuneri? 

— Nu încă, sire: se va mai cere cu siguranţă 
maiestăţii voastre să se abţină de la molestări, cum s-a 
întâmplat odinioară cu ducele de Bretania, şi să nu-i 

mai conteste, lui ca şi altor mari seniori feudali, dreptul 
de a bate monedă şi de a se intitula duci şi prinți prin 
graţia lui Dumnezeu. 

— Într-un cuvânt, să-i ridice pe toţi vasalii lui la 
rangul de regi! Mesir Philippe, vreţi să faceţi din mine 
un fratricid? Vă amintiţi de fratele meu Carol? Nici n-a 
apucat să fie duce de Guienne că a şi murit. Ce-i va 
mai rămâne urmaşului şi reprezentantului lui Carol cel 
Mare, după cedarea acestor bogate provincii, în afară 
de dreptul de a fi uns la Reims şi de a cina sub un 
baldachin? 

— Vom micşora grijile maiestăţii voastre în privinţa 
asta dându-i un companion în această demnitate 
solitară. Ducele de Burgundia, cu toate că nu pretinde 
deocamdată titulatura de rege independent, doreşte 
totuşi să fie scutit pe viitor de semnele înjositoare ale 
supunerii ce i se cer faţă de coroana Franţei. Intenţia 
sa este să-şi întregească coroana ducală cu un arc de 
cerc, imitând-o pe aceea a împăratului, şi să-i pună 
deasupra un glob, emblemă a  independenţii 
posesiunilor sale. 

— Şi cum îndrăzneşte ducele de Burgundia, vasalul 
care a depus jurământ Franţei - strigă Ludovic, 
ridicându-se şi dovedind un grad de emoție foarte 
neobişnuit la el - cum îndrăzneşte să-i facă suzeranului 
său asemenea propuneri care, după toate legile 
Europei, l-ar pune în situaţia de a-şi pierde feuda?! 

— In starea în care sunt lucrurile, n-ar fi uşor să se 
pună în execuţie sentinţa de deposedare, răspunse 
Comines liniştit. Maiestatea voastră ştie că 
interpretarea strictă a legilor feudale cade în 
desuetudine, chiar şi în imperiu, şi că suzeranul şi 

vasalul se străduiesc să-şi îmbunătăţească poziţiile 
respective, după cum au prilejul şi puterea. Uneltirile 
secrete ale maiestăţii voastre printre vasalii din 
Flandra ai ducelui vor îndreptăţi cu  prisosinţă 
atitudinea stăpânului meu, presupunând că el va stărui 
ca Franţa să-i recunoască independenţa absolută și să 
renunţe în viitor la orice pretext de a acţiona altfel. 

— Comines, Comines! exclamă regele, ridicându-se 
din nou şi păşind prin cameră cu un aer gânditor, 
aceasta este o îngrozitoare lecţie pe textul Vae victis!8* 
Domnia ta nu vrei, fără îndoială, să mă faci să cred că 
ducele va stărui asupra tuturor acestor condiţii atât de 
grele! 

— Aş vrea cel puţin ca maiestatea voastră să se 
pregătească spre a le discuta pe toate. 

— Totuşi, moderaţia, de Comines, moderaţia în 
izbândă - nimeni nu ştie acest lucru mai bine ca 
domnia ta - este necesară aceluia care vrea să-și 
asigure avantajele definitive. 

— Să nu se supere maiestatea voastră - meritul 
moderaţiei, am constatat-o întotdeauna, nu e niciodată 
atât de lăudat decât de partea care pierde. 
Câştigătorul ţine la preţ mai mare prudenta, care îl 
îndeamnă nu scape prilejul favorabil. 

— Ei bine, vom chibzui, răspunse regele. 
Nădăjduiesc însă că ai ajuns la sfârşitul presiunilor 
nerezonabile ale ducelui! Altceva nu mai poate fi, sau 
dacă e - căci privirea domniei tale lasă să se înţeleagă 
că ar mai fi - ce ar mai putea fi într-adevăr, dacă nu 
cumva e vorba de coroana mea, căreia cererile despre 
care am auzit, odată primite, i-ar răpi orice lustru! 

— Maiestate - răspunse de Comines - ceea ce 
rămâne de spus depinde în parte - într-adevăr în mare 
măsură - de voinţa ducelui; totuşi el îşi propune să 
invite pe maiestatea voastră să-l primească, căci 
într-adevăr acest lucru vă priveşte îndeaproape. 

— Pasques-dieu! - exclamă regele nerăbdător -*ce 
mai este? Vorbeşte desluşit, mesir Philippe. Trebuie 
să-i trimit pe fiica mea ca metresă, sau cu ce altă 
dezonoare vrea să mă copleşească? 

— Nici o dezonoare, sire; vărul maiestăţii voastre, 
ilustrul duce de Orleans... 

— Hm! exclamă regele. 

Comines urmă însă, fără să ia în seamă 
întreruperea: 

— Dăruindu-şi dragostea tinerei contese Isabelle de 
Croye, ducele speră că maiestatea voastră va binevoi 
să consimtă la această căsătorie şi să i se alăture 
pentru a dota nobila pereche cu un apanaj care, unit 
cu domeniile contesei, să poată alcătui o feudă demnă 
de un prinţ al Franţei. 

— Niciodată! Niciodată! strigă regele, lăsând să 
izbucnească tulburarea pe care până atunci abia 
putuse s-o înăbuşe şi păşind repede încoace şi încolo, 
fără rost, ceea ce contrasta în mod izbitor cu 
stăpânirea de sine de care dădea dovadă de obicei. 
Niciodată! Niciodată! Să se aducă foarfeci şi să fiu tuns 
ca un popă nebun, căruia îi semăn atât de bine astăzi! 
Să se deschidă înaintea mea porţile mănăstirii sau 
mormântul, să se aducă un lighean înroşit în foc pentru 
a-mi arde ochii, să se folosească împotriva mea 
securea sau otrava, orice veţi voi; Orleans nu va rupe 
însă legământul de credinţă pe care l-a făcut fiicei 

mele - nu se va căsători cu alta, atâta timp cât ea va fi 
în viaţă. 

— Înainte de a se pronunţa cu atâta tărie împotriva 
acestui proiect, maiestatea voastră ar trebui să se 
gândească că se află în imposibilitate de a i se 
împotrivi. Omul care vede că se surpă o stâncă, nu'se 
căzneşte zadarnic să împiedice căderea ei. 

— Dar un om curajos - spuse Ludovic - îşi va găsi 
cel puţin mormântul sub ea. Comines, gândeşte-te la 
nenorocirea, la urgia, pe care ar putea-o aduce asupra 
regatului meu o asemenea căsătorie. Aminteşte-ţi că 
n-am decât un fiu bolnăvicios şi că acest Orleans este 
cel mai apropiat urmaş la tron; nu uita că biserica a 
consimţit la căsătoria lui cu Jeanne, căsătorie care 
uneşte atât de fericit interesele celor două ramuri ale 
casei mele; gândeşte-te la toate acestea şi de asemeni 
la faptul că această căsătorie a fost proiectul cel mai 
drag al întregii mele vieţi, că pentru el am chibzuit, am 
luptat, am vegheat, m-am rugat şi am păcătuit. 
Philippe de Comines, n-am să uit acest lucru! 
Gândeşte-te, omule, gândeşte-te! Ai milă de mine în 
acest ceas de cumpănă - mintea luminată a domniei 
tale poate găsi uşor o compensație pentru acest 
sacrificiu - vreun berbec care să fie jertfit în schimbul 
acestui proiect care îmi este tot atât de scump pe cât 
era pentru patriarh unicul lui fiu.” Ai milă de mine, 
Philippe. Domnia ta, cel puţin, trebuie să ştii că pentru 
un om cu mintea întreagă şi cu spirit de prevedere, 
nimicirea unui proiect pe care l-a rumegat îndelung, 
pentru care a trudit multă vreme, este mult mai 
dureroasă decât suferinţele trecătoare ale oamenilor 

de rând, ale căror năzuinţe nu sunt decât rezultatul 
unor porniri vremelnice. Domnia ta, care înţelegi 
durerile cele mai adânci şi mai ascuţite ale 
înţelepciunii înşelate, ale inteligentei dezamăgite, nu 
mă poţi înţelege oare? 

— Seniorul şi regele meu! răspunse de Comines, 
sunt alături de nefericirea maiestăţii voastre atât pe 
cât îmi îngăduie datoria faţă de stăpânul meu... 

— Nu mai pomeni de el! strigă Ludovic, 
supunându-se. sau cel puţin părând să se supună unei 
porniri violente şi irezistibile care îl făcea să uite 
prudenţa obişnuită cu care rostea cuvintele. Carol de 
Burgundia este nevrednic de credinţa domniei tale, el 
care poate ofensa şi lovi sfetnicii lui, el care-l poate 
distinge pe cel mai devotat dintre ei prin ruşinosul 
nume de Cap Încălţat! 

Înţelepciunea lui Philippe de Comines nu-l împiedica 
să aibă o foarte bună părere asupra importantei 
persoanei sale şi fu într-adevăr atins de vorbele care 
scăpaseră de pe buzele regelui în aprinderea mâniei, 
care lăsase deoparte orice ceremonie, încât nu se putu 
împiedica să nu repete: 

— Cap încălţat! Este cu neputinţă ca ducele, 
stăpânul meu, să-l fi numit astfel pe cei ce l-a slujit de 
când a putut să sară în şa - şi asta în prezenta unui 
monarh străin! E cu neputinţă! 

Ludovic îşi dădu seama pe loc de efectul vorbelor 
sale, şi, ocolind la rându-i tonul de compătimire care ar 
fi putut să pară jignitor, sau acela de simpatie care ar fi 
putut să pară prefăcut, spuse cu simplitate şi în aceiaşi 
timp demn: 

— Nenorocirile mele m-au făcut să uit de politeţă, 
s NEA pas 

altminteri n-aş fi vorbit de ceea ce trebuie să-ti fie 
neplăcut să auzi. Domnia ta însă m-ai învinuit că spun 
lucruri cu neputinţă de a fi adevărate şi aceasta îmi 
atinge onoarea. Ar însemna să recunosc dreptatea 
învinuirii domniei tale dacă nu ţi-aş dezvălui 
împrejurările în care ducele, râzând până la lacrimi, a 
povestit de unde ţi se trage acest nume injurios, cu 
care n-am să-ţi mai ofensez urechile. lată ce s-a 
întâmplat: domnia ta, mesir Philippe de Comines, erai 
la o partidă de vânătoare cu ducele de Burgundia, 
stăpânul domniei tale; când a coborât din şa după 
vânătoare, ţi-a cerut să-i tragi cizmele. Citind poate în 
privirile domniei tale resentimentul firesc pe care ţi-l 
stârnea această pretenţie înjositoare, ţi-a poruncit să 
stai jos la rându-ţi, şi ţi-a făcut acelaşi serviciu pe care 
tocmai îl primise de la domnia ta. Dar, ofensat pentru 
supunerea domniei tale, prea ad literam, îndată ce ţi-a 
tras una din cizme, te-a lovit brutal cu ea în cap până 
ce a dat sângele, osândind neobrăzarea unui supus 
căruia nu-i fusese ruşine să primească un asemenea 
serviciu din mâinile suveranului său; de atunci el sau 
favoritul lui, bufonul Le Glorieux, îţi adresează în mod 
obişnuit absurdul şi ridicolul nume de Tête Bottée, 
acesta fiind unul din cele mai frecvente subiecte de 
glumă ale ducelui. 

În timp ce Ludovic vorbea astfel, avea îndoita 
plăcere - mai întâi de a-l înţepa pe acela cu care 
vorbea - satisfacţie pe care firea lui o gusta chiar când 
nu avea, ca în acea împrejurare, scuza represaliilor - şi 
apoi, de a-şi da seama că izbutise în sfârşit să 
descopere în caracterul lui de Comines, un punct 
vulnerabil care îl putea împinge să se îndepărteze 

încet-încet de interesele Burgundiei şi să se apropie de 
acelea ale Franţei. Dar, deşi profundul resentiment 
care încolţi în sufletul curteanului ofensat, împotriva 
stăpânului său, trebui să-l îndemne mai târziu să 
treacă din serviciul lui Carol la curtea lui Ludovic, totuşi 
el se mărgini pentru moment să dea regelui, în termeni 
generali, pe care era convins că acesta va ști cum să-i 
interpreteze, asigurarea dispoziţiilor sale amicale faţă 
de Franţa. Ar fi nedrept să-l acuzăm pe ilustrul istoric 
de a fi trădat cauza stăpânului său cu acel prilej, dar se 
poate afirma că din clipa aceea a fost stăpânit de 
simţăminte mult mai favorabile fată de Ludovic decât 
atunci când sosise la el. 

S-a străduit chiar să râdă de anecdota pe care 
Ludovic tocmai o povestise, spunând: 

— N-as fi crezut că o întâmplare atât de 
neînsemnată va stărui în mintea ducelui atât de mult, 
pentru ca el să mai vorbească de ea vreodată. S-a 
petrecut într-adevăr o întâmplare care seamănă cu 
povestea aceasta a cizmelor, căci maiestatea voastră 
ştie că ducelui îi plac glumele grosolane, dar ea a fost 
foarte mult exagerată în povestirea sa. Să nu mai 
vorbim despre asta. 

— Ai dreptate, să nu mai vorbim, spuse regele. E 
chiar ruşinos că ne-am oprit asupra ei măcar şi o clipă. 
Şi acum, mesir Philippe, sper că domnia ta eşti destul 
de francez pentru a-mi acorda cele mai bune sfaturi 
ale domniei tale în aceste treburi dificile. Ştiu bine că 
domnia ta deţii firul acestui labirint şi nu ai decât să 
mi-l pui în mână. 

— Maiestatea voastră poate dispune de sfaturile şi 
de serviciile mele - răspunse de Comines, mereu sub 

rezerva datoriei fată de stăpânul său. 

Era aproape aidoma cu ceea ce declarase curteanul 
mai înainte, dar el repeta acum aceste vorbe cu un ton 
atât de diferit, încât Ludovic care, după prima 
declaraţie înţelesese că datoria de fidelitate faţă de 
Burgundia era mai presus de toate, îşi dădu seama 
limpede că accentul era schimbat şi că de Comines 
apăsase mai mult asupra făgăduielii de a-şi împărtăşi 
sfaturile, decât asupra rezervei care nu mai subzista 
decât pentru a salva aparențele şi pentru a fi 
consecvent. Regele se aşeză din nou în jilţul lui, stărui 
ca de Comines să stea lângă el şi totodată ascultă 
vorbele cu atâta luare-aminte, ca şi cum ar fi fost 
rostite de un oracol. Omul de stat vorbea cu acel ton 
scăzut şi sugestiv care exprimă o mare sinceritate şi 
totodată o oarecare prudenţă, şi în acelaşi timp atât de 
rar, de parcă ar fi dorit ca regele să cântărească şi să 
cugete asupra fiecărui cuvânt, ca şi când fiecare 
cuvânt ar fi avut un înţeles deosebit şi bine determinat. 

— Lucrurile - spuse el - pe care le-am supus 
judecății maiestăţii voastre, oricât de aspru ar suna în 
urechea voastră, se deosebesc totuşi de propunerile 
mult mai înverşunate, prezentate în consiliile ducelui 
de cei care sunt mai ostili faţă de maiestatea voastră. 
Nu e prea multă nevoie să vă reamintesc că sugestiile 
cele mai aprinse şi mai nestăpânite sunt acelea pe 
care stăpânul meu le primeşte cu cea mai mare 
bunăvoință, pentru că el preferă măsurile pripite şi 
primejdioase, acelora mai sigure dar în acelaşi timp 
mai ocolite. 

— Îmi amintesc - spuse regele - că l-am văzut 
odată trecând înot cu calul peste un râu, cu riscul de a 

se îneca, deşi la două sute de paşi se găsea un pod în 
bună stare. 

— E adevărat, sire, şi acela care nu pune nici un 
preţ pe viaţa lui când e vorba să-şi satisfacă o toană de 
o clipă, va urma acelaşi impuls, punând plăcerea de 
a-şi face un chef mai presus de prilejul care-i oferă 
sporirea puterii. 

— Foarte adevărat, răspunse regele. Un nebun pune 
mai mult preţ pe aparenţa decât pe realitatea puterii. 
Aşa este şi Carol de Burgundia. Dar, scumpul meu 
prieten de Comines, ce deduci domnia ta din aceste 
premize? 

— Numai atât, sire, răspunse burgundul. Maiestatea 
voastră a auzit de acel pescar destoinic care a prins un 
peşte mare, greu şi a izbutit să-l tragă la mal, agăţat 
doar de un fir de păr din coamă de cal, în timp ce 
peştele acela ar fi fărâmat nişte unelte pescăreşti, de 
zece ori mai trainice, dacă pescarul s-ar fi apucat să-l 
tragă brusc, în loc să-l lase să zburde în voie. Tot astfel 
maiestatea voastră, cedând ducelui în punctele asupra 
cărora se gândeşte cu deosebire la onoare şi la 
satisfacția răzbunării, poate să ocolească multe din 
celelalte condiţii respingătoare pe care le-am pomenit 
şi printre care sunt cuprinse - căci eu vorbesc aici 
deschis - şi acelea care ţintesc îndeosebi la slăbirea 
Franţei; acestea se vor şterge din memoria şi din 
atenţia lui, şi fiind amânate pentru alte conferinţe, 
pentru o viitoare discuţie, vor putea fi atunci înlăturate 
cu totul. 

— Te înţeleg, bunul meu Philippe; dar să revenim la 
fapte, spuse regele. De care din aceste fericite 
propuneri este ducele dumneavoastră într-atât de 

ataşat, încât contrazicerea sa asupra acestor puncte 
l-ar scoate din sărite şi nu m-aş mai putea înţelege cu 
el? 

— Cu îngăduința maiestăţii voastre, din această 
categorie fac parte una sau alta, ori toate acelea în 
legătură cu care s-ar putea să-l contraziceţi. Acest 
lucru trebuie neapărat să-l evite maiestatea voastră; şi 
pentru a reveni la comparaţia mea, trebuie să vă 
puneţi în gardă, să fiţi totdeauna gata de a lăsa ducelui 
destul fir pentru ca el să-şi poată dezlănţui furia în 
voie. Această furie, de pe acum foarte mult stinsă, se 
va risipi de la sine dacă nu va întâlni piedici, şi curând 
vă veţi da seama că a devenit mult mai prietenos şi 
mai înţelegător. 

— Totuşi - spuse regele gânditor - printre 
propunerile pe care vărul meu va fi ispitit să mi le facă, 
trebuie să fie unele pe care le are la inimă mai mult 
decât pe celelalte. Dacă aş putea să le ştiu, mesir 
Philippe... 

— Din cea mai neînsemnată propunere a sa, 
maiestatea voastră poate să facă una dintre cele mai 
însemnate numai împotrivindu-se, spuse de Comines. 
Totuşi, sire, pot cel puţin să vă spun că orice speranţă 
de înţelegere va fi pierdută dacă maiestatea voastră 
nu renunţă la Guillaume de la Marck şi la cei din Liege. 

— Am mai spus că-i voi dezavua - răspunse regele - 
şi asta e tot ceea ce merită din partea mea. Ticăloşii au 
stârnit răzvrătirea într-un moment când acest lucru 
putea să mă coste viaţa. 

— Cel care pune foc unei dâre de pulbere - observă 
istoricul - trebuie să se aştepte la explozia neîntârziată 
a minei. Dar ducele Carol aşteaptă mai mult decât o 

simplă dezavuare a cauzei lor din partea maiestăţii 
voastre; trebuie să ştiţi că el va cere ajutorul maiestăţii 
voastre pentru a înăbuşi răscoala şi regeasca voastră 
prezenţă spre a fi martoră la pedeapsa pe care o 
pregăteşte răzvrătiţilor. 

— Acest lucru va corespunde prea puţin onoarei 
mele, spuse regele. 

— Un refuz ar corespunde încă şi mai puţin cu 
siguranţa maiestăţii voastre, replică de Comines. Carol 
este hotărât să dovedească popoarelor Flandrei că nici 
o speranţă, nici o promisiune de ajutor din partea 
Franţei nu le vor pune la adăpost de mânia şi de 
răzbunarea Burgundiei, dacă vor îndrăzni să se mai 
răzvrătească. 

— Mesir Philippe, am să vorbesc sincer, răspunse 
regele. Dacă am găsi mijlocul de a câştiga timp, poate 
că netrebnicii aceia din Liege ar putea să se folosească 
de el spre a dobândi un avantaj fată de ducele Carol. 
Ticăloşii sunt mulţi şi hotărâți. Oare n-ar putea să 
reziste în oraş împotriva lui? 

— Cu ajutorul miilor de arcaşi ai Franţei, pe care 
maiestatea voastră i-a făgăduit, ar putea să facă ceva; 
dar... 

— Pe care i-am făgăduit! exclamă regele. Vai! 
dragul meu Philippe! Mă nedreptăţeşti vorbind astfel. 

— Dar fără de care - urmă de Comines, neluând 
seama la întrerupere - căci după toate probabilitățile 
maiestatea voastră nu va găsi prea potrivit să-i trimită 
acum, cu ce sorţi de izbândă ar putea acei burghezi să 
reziste în oraşul lor, de vreme ce marile spărturi făcute 
de Carol în zidurile lor, după bătălia de la Saint Tron, 
nu sunt încă astupate, aşa încât lăncierii din Hainaut, 

Brabant şi Burgundia se pot repezi la atac asupra lor, 
cu câte douăzeci de oameni în front! 

— Nătângi neprevăzători! strigă regele. Dacă şi-au 
neglijat în aşa hal propria lor siguranţă, nu merită 
protecţia mea. Să trecem mai departe. N-am să mă 
cert de dragul lor 

— Punctul următor, mă tem că va fi mai RE e de 
inima maiestăţii voastre, spuse de Comines. 

— Aha! - exclamă regele - e vorba de căsătoria 
aceea blestemată! N-am să consimt la ruperea 
logodnei dintre fiica mea Jeanne şi ducele de Orleans - 
ar însemna să mi se smulgă din mâini sceptrul Franţei, 
mie şi urmaşilor mei, căci Delfinul, acel copil slăbuţ, 
este o floare ofilită care se va veşteji fără să rodească. 
Această căsătorie dintre Jeanne şi Orleans a fost 
obsesia mea ziua şi visul meu noaptea. Repet, mesir 
Philippe, nu pot să renunţ la ea! De altminteri e 
inuman să ceri să-mi nimicesc deodată, cu propria-mi 
mână, proiectul cel mai scump al politicii mele şi 
fericirea a doi oameni, hărăziţi unul altuia. 

— Sunt ei într-adevăr atât de ataşaţi? întrebă de 
Comines. 

— Dintr-o parte cel puţin şi din aceea de care 
trebuie să mă îngrijesc îndeosebi. Dar văd că zâmbeşti, 
mesir Philippe, nu crezi în puterea dragostei? 

— Dimpotrivă - răspunse de Comines - cu 
îngăduinţa maiestăţii voastre cred atât de mult în 
aceste lucruri, încât tocmai voiam să vă întreb: n-aţi 
consimţi într-un fel sau altul să vă exprimaţi acordul la 
această căsătorie dintre ducele d'Orléans şi Isabelle de 
Croye, dacă v-aş da asigurarea că tânăra contesă 
înclină atât de pronunţat pentru un alt bărbat, încât 

este probabil că această căsătorie nu se va face 
niciodată? 

— Vai, bunul şi scumpul meu prieten - rosti regele 
suspinând - din ce mormânt ai scos această consolare 
pentru un mort? Înclină ea! Hm! Dar, la drept vorbind, 
chiar presupunând că d'Orleans o urăşte pe fiica mea 
Jeanne, în pofida acestei urzeli încâlcite de ghinioane, 
totuşi trebuie să se căsătorească cu ea. Aşa că 
gândeşte-te ce puţini sorţi de izbândă are această 
contesă ca să-l poată refuza în ciuda unor atari 
presiuni, mai cu seamă că el este şi un fiu al Franţei. A, 
nu, Philippe! Nu te teme, n-are să poată rezista 
stăruinţelor unui asemenea pretendent. Varium et 
mutabile**, Philippe. 

— S-ar putea ca în împrejurarea aceasta maiestatea 
voastră să nu ţină seama îndestul de îndărătnicia 
acestei tinere doamne. Ea descinde dintr-un neam 
voluntar, dârz, şi am aflat de la Crèvecoeur că s-a 
ataşat romantic de un tânăr scutier, care, la drept 
vorbind, i-a făcut multe servicii pe drum. 

— Aha! exclamă regele. Un arcaş din gărzile mele, 
cu numele de Quentin Durward? 

— Da, aşa mi se pare, răspunse de Comines. A fost 
luat prizonier împreună cu contesa; călătoreau ca să 
spun astfel, aproape singuri. 

— Binecuvântaţi fie Mântuitorul nostru, Maica 
Domnului şi monseniorul sfânt Martin, şi monseniorul 
sfânt Julien! rosti regele. Laudă şi cinste învățatului 
Galeotti, care a citit în stele că soarta acestui tânăr e 
legată de a mea! Dacă fata este atât de ataşată de el 
încât acest lucru s-o facă să înfrunte voința 

burgundului, acest Quentin îmi va fi într-adevăr foarte 
folositor. 

— După cum povestea. Crèvecoeur, cred, sire, că 
există oarecare şanse ca ea să reziste cu dârzenie. ŞI 
apoi, fără îndoială, nobilul duce d'Orleans, în pofida 
presupunerii pe care a binevoit s-o facă maiestatea 
voastră, nu va renunţa cu uşurinţă la frumoasa sa 
verişoară, faţă de care este angajat de atâta timp. 

— Hm! exclamă regele; Domnia ta n-ai văzut-o 
niciodată pe fiica mea Jeanne. O bufniţă, omule! O 
adevărată bufniţă, de care mi-e ruşine! Dar n-are a 
face, numai să fie el bărbat înţelept, să se 
căsătorească cu ea şi am să-i îngădui să se 
îndrăgostească nebuneşte de cea mai frumoasă 
doamnă din Franţa. Acum, Philippe, mi-ai desfăşurat 
dinainte toată harta intenţiilor stăpânului domniei tale? 

—V-am făcut să cunoaşteţi, sire, acele amănunte 
asupra cărora este, în prezent, dispus să stăruie, dar 
maiestatea voastră ştie bine că spiritul ducelui este ca 
un şuvoi năvalnic care se scurge cu uşurinţă atunci 
când valurile lui nu întâmpină nici o împotrivire şi e cu 
neputinţă chiar numai să; bănuieşti ce l-ar putea face 
s-o ia deodată razna, mânios. Dacă ar sosi pe 
neaşteptate dovezi mai limpezi în privinţa uneltirilor 
maiestăţii voastre - să-mi fie iertată expresia întrucât 
nu am timp să-mi aleg cuvintele - cu cei din Liège şi cu 
Guillaume de la Marck, sfârşitul ar fi îngrozitor. S-au 
primit veşti ciudate de acolo; se spune că de la Marck 
s-ar fi căsătorit cu doamna Hameline cea mai vârstnică 
dintre contesele de Croye. 

— Nebuna aceea trecută era atât de ahtiată după 
măritiş, încât ar fi primit şi mâna diavolului, spuse 

regele; dar ca acel de la Marck, acel sălbatic să se fi 
căsătorit cu ea, asta mă uimeşte mai mult ca orice 

— Se mai spune - urmă de Comines - că un trimis 
sau un herald al lui Guillaume de la Marck e în drum 
spre Peronne; asta pesemne că îl va face pe duce să 
turbeze. Sper că trimisul nu va avea asupra lui scrisori 
sau ceva asemănător, adresate stăpânului său de 
maiestatea voastră. 

— Scrisori către Mistreţul Sălbatic! răspunse regele. 
Nu, nu, mesir Philippe, n-am fost atât de nesăbuit să 
arunc perle acelui porc. Puținele legături pe care le-am 
avut cu dobitocul acesta au fost întreţinute prin 
emisari, aleşi întotdeauna dintre tot felul de ticăloşi, de 
nenorociţi şi vagabonzi, aşa încât într-o cercetare 
mărturia lor n-ar fi primită nici măcar pentru un furt de 
găini dintr-un coteţ. 

— În cazul acesta nu mai am ce recomanda 
maiestăţii voastre, spuse de Comines, ridicându-se. 
Doar să fiţi mereu în gardă, să vă lăsaţi mlădiat după 
împrejurări şi, mai presus de orice, să evitaţi în 
discuţiile voastre cu ducele limbajul sau argumentele 
care ar fi mai potrivite cu demnitatea voastră decât cu 
situaţia în care vă aflaţi în prezent. 

— Dacă demnitatea mea - spuse regele - ar fi 
stânjenită, ceea ce se întâmplă rareori când este vorba 
pentru mine de interese importante, am un leac 
anume împotriva acestor bătăi de inimă - îmi arunc 
ochii spre un oarecare cabinet rău prevestitor, mesir 
Philippe, şi mă gândesc la moartea lui Carol cel Simplu; 
aceasta mă vindecă tot atât de bine cum vindecă 
frigurile o baie rece. Şi acum, prietenul şi mentorul 
meu, e timpul să pleci. Ei bine, mesir Philippe, va veni 

o zi când vei fi obosit să tot dai lecţii de politică înaltă 
acestui taur al Burgundiei care este incapabil să-ţi 
înţeleagă cel mai simplu argument. Dacă Ludovic de 
Valois va mai trăi, nu uita că ai un prieten la curtea 
Franţei. Repet, dragul meu Philippe, va fi o 
binecuvântare pentru regatul meu ziua când te voi 
avea lângă mine, pe domnia ta care, împreună cu o 
adâncă cunoaştere a afacerilor statului, ai un cuget în 
stare să simtă şi să deosebească binele şi răul. Să-mi 
ajute Mânuitorul, Maica Domnului şi monseniorul sfânt 
Martin... Olivier şi Balue au inimile tot atât de 
împietrite ca şi o piatră de moară; viaţa mea este plină 
de amărăciune din pricina remuşcărilor şi a căinţelor 
pentru crimele pe care mă face să le săvârşesc. 
Domnia ta, mesir Philippe, care posezi înţelepciunea 
timpurilor prezente şi a celor trecute, ai putea să mă 
înveţi cum să ajung mare, fără a înceta să fiu virtuos. 

— Grea sarcină - puţini iau izbutit s-o ducă la capăt, 
răspunse istoricul; totuşi este cu putinţă pentru acei 
dintre prinți care luptă cu dârzenie în acest scop. Şi 
acum, sire, pregătiţi-vă, pentru că ducele va veni de 
îndată să stea de vorbă cu maiestatea voastră. 

Ludovic rămase îndelung cu ochii pironiţi asupra uşii 
prin care de Comines ieşise din încăpere şi în sfârşit 
izbucni într-un râs amar. „Vorbea de pescuit! Ha, ha! 
L-am trimis acasă ca pe un păstrăv bine gâdilat! Se 
crede virtuos pentru că n-a vrut să ia momeala, dar n-a 
fost nesimţitor la măguliri, la făgăduieli şi la plăcerea 
de a răzbuna jignirea adusă mândriei sale! Ha-ha, n-a 
făcut decât să rămână mai sărac cu banii pe care i-a 
refuzat, fără a fi cu nici o iotă mai onest. Trebuie să fie 
al meu, totuşi, căci are mintea cea mai ageră dintre ei. 

Ei, şi acum să fim gata pentru un vânat mai de ora 
Trebuie să-l înfrunt pe acest /eviatan* acest duce Carol 
care va înota curând încoace, despicând adâncurile 
mării înaintea lui. Trebuie, ca un corăbier care tremură 
de spaimă, să-i arunc un butoi peste bord ca să-l 
amăgesc. Dar va veni poate ziua când am să-i pot 
înfige cangea în măruntaie!” 

Păstrează-ți, tinere, onoarea. 
lar tu, blândă fată, 

Să-i porți credință celui 

care iubire ti-a jurat. 

Lăsați politica-ncâlcită 
bătrânilor pe seamă, 

Şi vicleşugul - celor vârstnici; 
iar tu să fii gingaşă 

Ca diminețile de mai, 

Când a soarelui dogoare 

N-a apucat să zvânte norii 
pe-a cerului obraz. 
CERCETAREA 


“n timpul importantei şi ameninţătoarei dimineţi care 
| precedă întâlnirea celor doi prinți, Olivier le Dain. ÎI 

sluji pe stăpânul lui ca un mijlocitor dibaci şi harnic, 
făcând în toate părţile risipă de daruri şi de făgăduieli, 
atrăgând oameni de partea lui Ludovic, aşa fel ca toţi 
aceia care-l înconjurau pe duce să aibă interes, atunci 
când va izbucni furia acestuia, mai curând să înăbuşe 
lac e să ate tocn- eca întocmai, ea o area de 

la cort la cort, de la casă la casă, făcându-şi. 
pretutindeni prieteni, nu însă ca apostolul, ci cu 
mijloacele strâmbe ale lui Mamona. Cum s-a spus 
despre alt emisar politic nu mai puţin activ, „degetul 
său era în în mâna tuturor, şi gura lui la urechea 
fiecăruia”. Din felurite pricini, printre care unele au fost 
arătate mai sus, îşi asigură favoarea unui număr 
oarecare de nobili burgunzi care aveau ceva de sperat 
sau de temut din partea Franţei, sau care erau 
neliniştiţi că o dată ce autoritatea lui Ludovic avea să 
fie slăbită, stăpânul lor ar putea să tindă cu paşi 
impetuoşi, nestăviliţi de nimic, spre despotism - către 
care îl atrăgea în mod firesc caracterul lui. 

Atunci când Olivier se temea că persoana sau 
argumentele sale ar fi mai puţin favorabil primite, el 
folosea mijlocirea altor slujitori ai regelui; aşa se 
întâmplă că obţinu autorizaţia contelui Crèvecoeur 
pentru o întrevedere între lord Crawford, însoţit de 
Balafre, şi Quentin Durward care, de când sosise la 
Peronne, era deţinut într-un fel de arest onorabil. 
Interese particulare  serviră de pretext pentru 
solicitarea acestei întrevederi, dar e probabil că 
Crèvecoeur, care se temea că firea aprinsă a 
stăpânului său l-ar putea împinge la un act de violenţă 
dezonorant, nu se arătă contrariat şi oferi prilejul lui 
Crawford să dea unele îndrumări tânărului arcaş, care 
ar fi putut să fie folositor stăpânului său. 

Întâlnirea dintre cei trei compatrioți fu însufleţită şi 
chiar mişcătoare. 

— Ciudat om eşti, tinere, îi spuse Crawford lui 
Durward atingându-l uşor pe creştet, ca un bunic pe 
nepotul lui. E neîndoielnic că te urmăreşte norocul, 

parcă te-ai fi născut cu scufiţa norocului pe cap. 

— Totul se trage de la faptul că a dobândit, atât de 
tânăr, un loc de arcaş, spuse Le Balafre; de mine nu 
s-a vorbit niciodată atât, dragă nepoate, fiindcă eu 
aveam douăzeci şi cinci de ani şi nu eram încă oa de 
page. 

— Erai o adevărată namilă de paj coborât din munți, 
Ludovic - zise bătrânul comandant - cu barba ta ca o 
lopată de brutar şi cu o spinare ca a bătrânului Wallace 
Wight. 

— Mă tem - spuse Quentin, plecându-şi privirile - că 
n-am să mă bucur multă vreme de acest titlu onorabil; 
mă gândesc să părăsesc slujba de arcaş în gardă. 

Balafré rămase mut de uimire, iar trăsăturile 
bătrânului Crawford exprimară nemulțumirea. În sfârşit 
cel dintâi îşi recapătă graiul şi zise: 

— Să pleci! Să-ţi părăseşti locul din garda scoțiană! 
Asemenea lucru nu s-a mai pomenit. Eu n-aş pleca din 
gardă chiar dacă m-ar face conetabil al Franţei. 

— Hei, Ludovic - zise Crawford - tânărul acesta ştie 
mai bine decât noi cei bătrâni să-şi călăuzească paşii 
după vânt. A aflat pe drum cine ştie ce poveşti 
năstruşnice despre regele Ludovic şi se dă de partea 
burgunzilor,  povestindu-le ducelui Carol ca să 
ciupească ceva. 

— Dacă aş crede lucrul acesta - spuse Le Balafre - 
i-aş tăia beregata cu mâinile astea, de ar fi şi de 
cincizeci de ori fiul surorii mele. 

— Dar dumneata, dragă unchiule, ar trebui mai întâi 
să cercetezi dacă merit aşa ceva! răspunse Quentin. 
Cât despre senioria voastră, mylord, aflaţi că eu nu 

sunt un colportor de poveşti şi că nici cercetări, nici 
torturi, nu mi-ar putea smulge, împotriva regelui 
Ludovic, nimic din ceea ce am putut să aflu în timp ce 
eram în serviciu. Jurământul pe care l-am făcut îmi 
impune să tac. Dar nu mai vreau să rămân într-un 
serviciu în care pe lângă primejdia pe care o pot întâlni 
luptând cinstit cu duşmanii, risc să cad în capcanele 
puse de prietenii mei. 

— Ei, dacă nu-i plac capcanele - spuse Le Balafre, a 
cărui minte greoaie nu înţelegea prea bine, privind trist 
spre lord Crawford - mă tem, mylord, că s-a isprăvit cu 
el! Eu însumi am dat peste treizeci de capcane şi sunt 
sigur că mi s-au întins cel puţin de două ori pe atâtea, 
căci acesta este felul în care îi place regelui Ludovic să 
facă războiul. 

— E adevărat ce spui, Ludovic, răspunse lord 
Crawford; totuşi linişteşte-te, căci cred că înţeleg mai 
bine decât dumneata despre ce este vorba. 

— Să dea Maica Domnului să fie astfel, răspunse 
Ludovic; dar mă simt rănit până în fundul inimii la 
gândul că fiul surorii mele se teme de o capcană. 

— Tinere - zise Crawford - eu cam ghicesc ce vrei 
să spui. Dumneata ai avut o întâlnire neplăcută în 
timpul călătoriei pe care ai făcut-o din ordinul regelui şi 
crezi că ai pricini să-l crezi pe el vinovat de acest lucru. 

— Aflându-mă în îndeplinirea ordinelor regelui, am 
fost ameninţat de o trădare - răspunse Quentin - dar, 
din fericire, am scăpat. Dacă maiestatea sa este 
vinovat sau nevinovat, lucrul acesta îl las în ştirea lui 
Dumnezeu şi a propriului său cuget. El m-a hrănit când 
eram flămând, mi-a dat adăpost când rătăceam într-o 
ţară străină. N-am să-l încarc niciodată, în încercarea 

prin care trece, cu învinuiri care ar putea de altminteri 
să fie nedrepte, pentru că le-am auzit din cele mai 
ticăloase guri. 

— Scumpul meu băiat, dragul meu fiu! exclamă 
Crawford, îmbrăţişându-l. Asta înseamnă că gândeşti 
cu fiecare fibră din dumneata ca un adevărat scoţian, 
asta înseamnă să vorbeşti ca un om care, văzându-şi 
prietenul pus la zid, uită pricinile neînțelegerilor cu el 
pentru a nu-şi aminti decât bunătatea lui. 

— De vreme ce mylord Crawford mi-a îmbrăţişat 
nepotul - zise Ludovic Lesly - hai să-l îmbrăţişez şi eu. 
Aş vrea totuşi ca el să se încredinţeze bine că un 
soldat trebuie să se priceapă la capcane tot atât de 
bine precum ştie un preot să-şi citească ceaslovul. 

— Taci, Ludovic, porunci Crawford; dumneata eşti 
un catâr, amice, şi nu ştii cât te-a binecuvântat cerul 
dăruindu-ţi un nepot atât de brav. Şi acum ia spune, 
Quentin, prietene, regele ştie de această nobilă, 
creştinească şi curajoasă hotărâre pe care ai luat-o? 
Căci în primejdia în care se află, bietul om are mare 
nevoie să ştie pe cine poate să se bizuie. De ce nu şi-a 
luat toată brigada de gardă cu el! Dar, fie voia 
Domnului ! Spune, îţi cunoaşte gândurile? 

— N-aş prea putea s-o spun, răspunse Quentin; 
totuşi i-am spus învățatului său astrolog Martius 
Galeotti că am hotărât'să păstrez tăcerea asupra a tot 
ceea ce ar face rău regelui în ochii ducelui de 
Burgundia. Senioria voastră să mă ierte dacă am să tac 
chiar în faţa senioriei voastre asupra unor amănunte 
care dau de bănuit şi să fie încredinţat că am fost de 
altfel şi mai puţin înclinat să le destăinui filozofului. 

— A! Da! exclamă Crawford. Olivier mi-a spus 

într-adevăr că Galeotti prezisese cu îndrăzneală linia 
de conduită pe care ai s-o păstrezi, şi sunt încântat să 
aflu că avea pentru asta o autoritate mult mai sigură 
decât aceea a stelelor. 

— El să prezică! strigă Le Balafre, izbucnind în râs. 
Stelele nu i-au spus niciodată că prea cinstitul Ludovic 
Lesly o ajuta pe o fată zburdalnică din Plessis să 
cheltuiască frumoşii ducați pe care el îi arunca în poala 
ei. 

— Taci o dată, Ludovic, îi porunci din nou căpitanul 
său. Taci! Patruped ce eşti. Dacă nu respecţi părul meu 
alb pentru că şi eu sunt tot un routier? respectă 
tinereţea şi nevinovăția acestui băiat şi nu mai vorbi 
asemenea prostii. 

— Nobleţea voastră poate spune ce-i va plăcea, 
răspunse Ludovic Lesly; dar pe legea mea, prezicătorul 
Saunders Souplejaw, un cârpaci din Glen-houlakin, era 
de două ori mai bun proroc decât acest Galeotti sau 
Gallipotty, ori cum vreţi să-i spuneţi. El a prezis că toţi 
copiii surorii mele au să moară într-o zi, şi a prezis 
lucrul acesta chiar în momentul naşterii celui mai mic, 
însuşi flăcăul ăsta, Quentin, care şi el, fără îndoială, o 
să moară într-o zi pentru a se împlini prezicerea, acum 
aproape săvârşită, căci în afară de el au răposat toţi. 
Saunders mi-a mai prezis de asemeni că într-o zi am să 
mă căpătuiesc printr-o căsătorie, ceea ce se va 
întâmplă la timpul său, fără îndoială, pentru că până 
acum nu s-a împlinit, deşi nu bănuiesc când şi cum, 
căci îmi arde prea puţin de însurătoare, iar Quentin 
este prea tânăr ca să se gândească la asta. Saunders a 
mai prezis... 

— Destul - porunci lord Crawford - dacă prezicerea 
nu se împlineşte în chip ciudat tocmai la tine, trebuie 
să te întrerup, bunul meu Ludovic. Acum să-l lăsăm pe 
nepotul dumitale, rugând-o pe Maica Domnului să-l 
întărească în bunele sale gânduri, căci în împrejurarea 
de faţă, un singur cuvânt spus cu uşurinţă poate face 
mai mult rău decât ar putea-o drege tot parlamentul 
din Paris. Fii binecuvântat, fiul meu, şi nu te grăbi să 
părăseşti garda noastră, căci în curând vom da bune 
lovituri înspre zori şi fără capcane. 

— Te binecuvântez şi eu, nepoate, spuse Ludovic. 
De vreme ce prea nobilul nostru căpitan este mulţumit 
de tine, sunt şi eu mulţumit, aşa cum îmi porunceşte 
datoria. 

— O clipă, mylord, zise Quentin;; şi trăgându-l pe 
lord Crawford puţin mai la o parte, urmă: Nu trebuie să 
uit să vă spun că mai e pe lume o fiinţă care, aflând de 
la mine acele împrejurări care trebuie neapărat să fie 
tăinuite pentru salvarea regelui Ludovic, ar socoti că 
tăcerea la care mă obligă calitatea mea de soldat al 
regelui, şi recunoştinţa pe care i-o datorez, nu ar putea 
fi o obligaţie şi pentru dânsa. 

— Pentru dânsa! repetă Crawford. Ehei, dacă taina 
e împărtăşită de o femeie, mila Domnului cu noi - ne 
pândeşte încă prăpădul. 

— Să nu credeţi 'aşa ceva, mylord, răspunse 
Durward. Folosiţi prestigiul senioriei voastre pe lângă 
contele de Crèvecoeur pentru a-mi îngădui s-o văd pe 
contesa Isabelle de Croye; ea e aceea care îmi 
împărtăşeşte taina şi nu mă îndoiesc câtuşi de puţin că 
am s-o pot îndupleca să fie tot atât de tăcută ca şi 
mine asupra oricărui lucru care ar putea să-l aţâţe pe 

duce împotriva regelui Ludovic. 

Bătrânul soldat rămase îndelung pe gânduri, ridică 
privirile spre tavan, le cobori din nou către podea, 
clătină din cap şi spuse, în sfârşit: 

— Pe cinstea mea, în toate acestea este un lucru pe 
care nu-l înţeleg. Contesa Isabelle de Croye ~ o 
întrevedere cu o doamnă de rangul ei, de neam atât de 
înalt, şi atât de bogată! Şi dumneata, un tânăr şi sărac 
scoţian, să fii atât de sigur că ai să dobândești de la ea 
ceea ce vrei! Fie că ai o încredere ciudată în 
dumneata, tânărul meu prieten, fie că ţi-ai folosit bine 
timpul pe drum. Dar, pe crucea sfântului Andrew, am 
să pun o vorbă bună pe lângă Crèvecoeur; și cum lui îi 
este teamă ca ducele Carol să nu fie îndemnat să 
făptuiască împotriva regelui cine ştie ce ispravă 
nesăbuită, dezonorantă, cred că are să-ţi încuviinţeze 
cererea, deşi, pe cinstea mea, este destul de ciudată! 

Încheind astfel, bătrânul lord ridică din umeri şi ieşi 
din încăpere urmat de Ludovic Lesly, care, luând o 
mină asemănătoare aceleia a mai marelui său, încerca 
fără a şti totuşi de ce era atât de uimit acesta, să pară 
tot atât de enigmatic şi de important ca şi Crawford. 

După câteva minute, Crawford se întoarse, dar fără 
Balafre. Bătrânul părea de o voioşie ciudată; râdea în 
sine într-un fel care contrasta straniu cu trăsăturile lui 
dure, severe şi clătina totodată din cap ca stăpânit de 
o idee pe care o găsea în acelaşi timp şi rea şi 
irezistibil de plăcută. 

— Fără îndoială, tânărul meu compatriot - spuse el 
- că nu eşti un om fără gust. N-au să-ţi lipsească 
frumoasele din prea multă sfială. Crèvecoeur a înghiţit 
propunerea dumitale aşa cum înghiţi o ceaşcă de oţet 

şi mi-a jurat pe toţi sfinţii Burgundiei că dacă n-ar fi în 
joc onoarea celor doi prinți şi pacea celor două state, 
n-ai mai vedea nici urma paşilor contesei Isabelle. 
Dacă n-ar avea o doamnă, și o doamnă frumoasă încă, 
l-aș fi bănuit că vrea să rupă el însuși o lance în 
onoarea acestei tinere contese. Poate că se gândeşte 
la nepotul lui, Etienne! O contesă! La mai puţin nu te-ai 
gândit? Dar hai, urmează-mă. Întrevederea voastră 
trebuie să fie scurtă. Cred că o să știți să folosiţi cât 
mai bine timpul. Ho-ho-ho! Ho-ho-ho! Pe legea mea, 
nici nu pot să te cert pentru înfumurarea dumitale, 
atâta poftă de râs am. 

Învăpăiat la faţă, şi totodată descumpănit de 
insinuările deplasate ale bătrânului soldat, supărat 
întrucât îşi vedea pasiunea luată în râs sau osândită de 
către oamenii vârstnici, cu experienţă, Durward îl urmă 
în tăcere pe lord Crawford până la mănăstirea 
Ursulinelor, unde era găzduită contesa. Întrând în sala 
de primire, îl găsi acolo pe contele de Crèvecoeur. 

— Aşa, tinere galant - îl întâmpină contele cu un aer 
sever - vrei s-o mai vezi încă o dată pe frumoasa 
parteneră a expediției dumitale romantice, hai? 

— Da, seniore, răspunse Quentin cu tărie. Şi ceea 
ce este mai de seamă, este că trebuie s-o văd între 
patru ochi. 

— Asta nu se va întâmplă niciodată, spuse contele 
de Crèvecoeur. Judecaţi şi domnia voastră, lord 
Crawford. Această tânăra doamnă, fiica unui vechi 
prieten şi companion de arme al meu, cea mai bogată 
moştenitoare din Burgundia, a mărturisit o... ce era să 
spun? În sfârşit, ea este o nebună, şi soldatul domniei 
voastre, aci de faţă, este un îngâmfat. Pe scurt, nu se 

vor întâlni singuri. 

— Atunci n-am să spun nici un cuvânt contesei de 
faţă cu domnia voastră, spuse Quentin, beat de 
bucurie. Oricât aş fi putut fi de îngâmfat, ceea ce aţi 
început să spuneţi depăşeşte tot ce aş fi îndrăznit Gila 
să sper. 

— Asta-i adevărat, prietene, spuse Crawford 
contelui. Domnia voastră aţi fost imprudent în rostirea 
cuvintelor; dat fiindcă v-aţi adresat mie şi întrucât de-a 
curmezişul sălii de vorbire se află un grilaj zdravăn, 
aveţi încredere şi lăsaţi-i să săvârşească răutăţile cu 
limbile lor. Ce Dumnezeu! Viaţa unui rege şi acelea ale 
atâtor mii de oameni pot fi ele puse în cumpănă cu 
nimicurile tinereşti pe care cei doi copii ar putea să şi 
le strecoare la ureche timp de un minut?! 

Vorbind astfel, îl trase după el pe Crèvecoeur, care 
îl urmă cu totul împotriva voinţei sale, nu fără a arunca 
stăruitor priviri mânioase spre tânărul arcaş în timp ce 
părăsea odaia. 

O clipă după aceea, contesa Isabelle se ivi de 
cealaltă parte a grilajului. Zărindu-l pe Quentin singur 
în sala de vorbire, ea se opri şi rămase nemişcată timp 
de câteva secunde, cu ochii lăsaţi în jos. 

— Să fiu şi eu nerecunoscătoare - spuse ea în 
sfârşit - pentru că ceilalţi au avut bănuieli nedrepte? 
Prietenul meu. salvatorul meu, şi pot aproape spune - 
atât de mult m-a înconjurat trădarea - singurul meu 
prieten credincios şi statornic. 

Vorbind astfel, ea îi întinse mâna printre gratii şi nu 
şi-o retrase până ce el nu i-o acoperi de sărutări şi nu 
i-o udă de lacrimi: 

— Durward - atât îi spunea ea - dacă va trebui să 

ne mai vedem vreodată, n-am să mai îngădui această 
nebunie. 

Dacă se ţine seama prin ce primejdii trecuse 
împreună cu Quentin, dacă nu se uită că el fusese, 
într-adevăr, singurul, credinciosul şi zelosul ei apărător, 
poate că frumoasele mele cititoare, chiar dacă printre 
ele se găsesc contese şi moştenitoare bogate, vor ierta 
Isabellei această abatere de la demnitatea ei. 

Totuşi ea îşi retrase mâna şi, dându-se un pas 
înapoi, îl întrebă pe Quentin foarte stânjenită ce 
favoare, are să-i ceară? 

— Am aflat de la bătrânul senior scoţian care a 
venit adineauri cu vărul meu de Crèvecoeur că vrei 
să-mi ceri ceva. Dacă cererea dumitale este rezonabilă 
şi stă în putinţa sărmanei Isabelle s-o satisfacă fără a 
se abate de la onoarea şi datoria ei, poţi pune la 
încercare slabele mele puteri. Dar, oh! nu te grăbi să 
vorbeşti, nu spune nimic - adăugă ea, privind împrejur 
cu teamă - din ceea ce ar putea să ne facă rău la 
amândoi dacă ar fi auzit de urechi străine ! 

— Nu vă temeţi de nimic, nobilă doamnă, răspunse 
Quentin cu tristeţe. Nu aici aş putea eu să uit distanţa 
pe care soarta a pus-o între noi, nici să vă expun 
osândei trufaşelor dumneavoastră rude, ca obiect al 
dragostei celei mai devotate a unui bărbat mai puţin 
bogat, mai puţin puternic, dar poate nu mai puţin nobil 
decât acestea. Fie ca această dragoste să fie uitată de 
toţi ca visul unei nopţi, de toţi, în afară de o singură 
inimă în care acest vis va înlocui tot ceea ce-i aievea 
pe această lume. 

— Taci! Taci! şopti Isabelle. Pentru binele dumitale, 
pentru al meu, nu vorbi de lucrul acesta. Mai bin-e 

spune-mi ce vrei să-mi ceri. 

— lertarea unui om - răspunse Quentin - care, 
întrucât s-a gândit numai la interesul lui propriu, s-a 
comportat ca un duşman al dumneavoastră. 

— Sper să-i iert pe toți duşmanii mei, răspunse 
Isabelle. Oh! Durward, prin câte întâmplări m-a apărat 
curajul şi prezenţa dumitale de spirit! Acea sala 
însângerată - bunul episcop - abia ieri am aflat, şi 
numai în parte, grozăviile a căror martoră am fost fără 
ştirea mea. 

— Nu vă mai gândiţi la ele - spuse Quentin, văzând 
că roşeaţa care aprinsese obrajii Isabellei atunci când 
se întâlniseră făcu loc palorii morţii - şi nu priviţi în 
urmă, ci numai înainte, aşa cum fac acei care trebuie 
să meargă pe un drum primejdios. Ascultaţi-mă! 
Regele Ludovic merită să fie numit de dumneavoastră 
mai mult ca de oricine ceea ce este într-adevăr: un 
politician viclean, perfid; dar să-l învinuiți că v-a 
îndemnat să fugiţi şi mai cu seamă că a urzit un plan 
pentru a vă face să cădeţi în mâinile lui Guillaume de 
la Marck - va duce poate în clipa aceasta la moartea 
sau la detronarea lui; în orice caz, la cel mai sângeros 
război în care au fost târâte vreodată Franţa şi 
Burgundia. 

— Asemenea nenorociri nu se vor întâmpla 
niciodată din vina mea, dacă-mi stă în putere să le 
împiedic, spuse contesa Isabelle. Chiar dacă 
răzbunarea mi-ar fi scumpă, cea mai uşoară rugăminte 
din partea dumitale ar fi de ajuns să mă facă să renunţ 
la ea. Mi-aş putea eu oare aminti de nedreptăţile 
regelui Ludovic, mai mult decât de nepreţuitele 
dumitale servicii? Totuşi ce are să se întâmple? Când 

am să fiu chemată înaintea suveranului meu, ducele 
de Burgundia, va trebui să tac sau să spun adevărul. 
Cea dintâi atitudine ar însemna îndărătnicie, iar 
dumneata nu doreşti ca limba mea să spună un 
adevăr. 

— Fireşte că nu! Mărturia dumneavoastră, ` în 
legătură cu Ludovic, se va mărgini însă la ceea ce ştiţi 
personal că este adevărat; cât despre lucrurile pe care 
le-aţi aflat de la alţii, oricât de adevărate ar putea să 
pară, nu le dezvăluiţi decât ca pe nişte zvonuri 
oarecare şi  păziţi-vă de a angaja propria 
dumneavoastră mărturie asupra unor lucruri despre 
care, deşi le credeţi în întregime, nu puteţi şti personal 
cât sunt de adevărate. Consiliul Burgundiei, o dată 
adunat, nu poate refuza unui monarh dreptatea care, 
în ţara mea, este acordată celui mai neînsemnat om 
învinuit de ceva. Ei vor trebui să-l socotească 
nevinovat până ce vinovăția lui va fi dovedită prin 
probe directe şi suficiente. Or, pentru tot ceea ce veţi 
declara în afară de cele cunoscute neîndoielnic şi 
personal de dumneavoastră, va trebui să se mai 
găsească şi alte mărturii decât cele arătate de 
dumneavoastră pe baza zvonurilor. 

— Cred că te înţeleg, spuse contesa Isabelle. 

— Am să fiu şi mai lămurit, răspunse Quentin şi el 
începu să dea exemple, când deodată clopotul 
mănăstirii începu să bată. 

— Acesta - spuse contesa - este semnalul care ne 
porunceşte să ne despărţim... să ne despărţim pentru 
totdeauna! Să nu mă uiţi, Durward, eu n-am să te uit 
niciodată... n-am să-ţi uit credincioasele servicii... 

Ea nu putu să spună mai mult şi-i întinse din nou 

mâna; Quentin o apăsă din nou cu buzele lui şi cine 
ştie cum se întâmplă că, încercând să-şi retragă mâna, 
contesa veni atât de aproape de gratii, încât Quentin fu 
îndemnat să-i întipărească cel din urmă adio chiar pe 
buze. Tânăra doamnă nu-l certă... poate pentru că nu 
mai avură timp, căci Crèvecoeur şi Crawford, care 
printr-un fel de deschizătură în uşă putuseră să vadă, 
dacă nu să şi audă tot ce se petrecuse, se repeziră în 
încăpere, cel dintâi mânios foc, al doilea râzând să se 
prăpădească şi trăgându-l înapoi pe conte. 

— In camera dumneavoastră, tânără doamnă, în 
camera dumneavoastră! strigă acesta din urmă către 
Isabelle, care, lăsându-şi vălul peste faţă, se retrase cu 
toată graba. În camera dumneavoastră care ar trebui 
schimbată cu o chilie, cu pâine şi apă. Cât despre 
dumneata, drăguţule atât de prost crescut, va veni 
poate vremea când interesele regilor şi ale regatelor 
nu vor mai avea nimic comun cu un om ca dumneata, 
şi atunci ai să afli pedeapsa pe care o merită 
îndrăzneala unui cerşetor care ridică ochii... 

— Destul! Destul!... Asta-i prea mult... potoliţi-vă, 
interveni bătrânul lord... şi dumneata, Quentin, taci, îţi 
ordon, şi întoarce-te la locuinţa dumitale. Un asemenea 
ton dispreţuitor n-are ce căuta aici, mesir conte de 
Crèvecoeur - asta trebuie neapărat să v-o spun, acum 
când tânărul nu se mai află de faţă. Quentin Durward 
este un gentleman ca şi regele, dar, aşa cum spun 
spaniolii, e mai puţin bogat. El este tot atât de nobil ca 
şi mine, iar eu sunt şeful casei mele. Tăcere! Tăcere! 
Nu trebuie să vorbiţi de pedepse faţă de nişte oameni 
ca noi. 

— Mylord, mylord! - strigă Crèvecoeur cu nerăbdare 

- insolenţa acestor mercenari străini este proverbială, 
şi ar trebui să primească din partea senioriei voastre, 
care sunteţi maimarele lor, mai curând mustrări decât 
încurajări. 

— Seniore conte - răspunse Crawford - sunt 
cincizeci de ani de când am comanda arcaşilor din 
garda scoțiană şi n-am primit niciodată sfaturi nici de 
la francezi, nici de la burgunzi; să nu fie cu supărare, 
am de gând să fac tot astfel, atâta vreme cât am s-o 
mai deţin. 

— Bine, bine, mylord - spuse Crèvecoeur - n-am 
avut de gând să vă ofensez; noblețea ca şi vârsta 
senioriei voastre vă îndreptăţesc să vorbiţi astfel. Cât 
despre aceşti tineri, trec peste ceea ce s-a întâmplat 
până acum şi am să mă îngrijesc ca să nu se mai 
întâlnească niciodată. 

— Nu juraţi pe mântuirea sufletului domniei voastre, 
Crevecoeur, spuse bătrânul lord râzând: munţii, se 
zice, pot să se întâlnească; pentru ce nişte fiinţe 
omeneşti care au picioare, viaţă şi dragoste pentru a 
pune în mişcare aceste picioare, nu s-ar mai întâlni? 
Sărutul acela, Crèvecoeur, era destul de duios... mi se 
pare că e rău prevestitor. 

— Domnia voastră o să mă scoateţi din răbdări - 
spuse Crèvecoeur - dar n-am să vă dau acest avantaj 
asupra mea. Ascultaţi! Se aude clopotul castelului... 
cheamă la consiliu - îngrozitoare întrevedere! 
Dumnezeu ştie ce va ieşi! 

— Eu ştiu ce are să iasă, spuse bătrânul lord 
scoţian. Dacă se va săvârşi vreo violenţă asupra 
persoanei regelui, deşi prietenii lui sunt puţini şi 
înconjurați de duşmani, el nu va cădea nici singur, nici 

e bunat. Nu regret decât un lucru - faptul că m-a 
oprit categoric să iau măsuri pentru a mă pregăti în 
vederea unui asemenea deznodământ. 

— Mylord Crawford - spuse burgundul - a te pregăti 
de asemenea nenorociri este mijlocul cel mai sigur de 
a le stârni. Ascultaţi de ordinele regescului vostru 
stăpân, nu daţi nici un prilej de violenţă simţindu-vă 
jignit prea uşor, şi veţi vedea că ziua va trece mult mai 
liniştită decât vă puteţi închipui. 


XXXII 
CERCETAREA 


Mai mult cu inima am 
simtit a ta iubire 

Decât cu ochii am văzut 
vreun semn din partea ta 
Se va-nălța inima ta, 

o ştiu prea bine. 

Dar hai, ridică-se o dată, 
să nu mai stea-n genunchi. 
RICHARD AL II-LEA 


“ndată ce răsună cea dintâi bătaie a clopotului, care-i 
| chema la consiliu pe marii seniori ai Burgundiei, ca şi 

pe puţinii nobili francezi chemaţi să ia parte, ducele 
Carol, urmat de un detaşament din gărzile sale, 
înarmat cu lănci şi cu baltage, intră în marea sală din 
turnul Herbert al castelului din Peronne. 

Regele Ludovic, care aştepta această vizită, se 
ridică, făcu doi paşi spre duce, apoi se opri cu un aer 
de demnitate, pe care, în ciuda îmbrăcămintei sale 
sărăcăcioase şi a  familiarităţii manierelor sale 
obişnuite, ştia foarte bine să şi-l ia atunci când 
socotea necesar, în această încercare gravă prin care 
Herea, ea sa Billa LER „0 lau) Apele vaii 

asupra rivalului său, care schimbă de îndată pasul 
brusc şi precipitat cu care intrase în sală, luând o 
ţinută mai potrivită unui mare vasal care se înfăţişează 
înaintea suzeranului său. Ducele hotărâse în sine să-l 
trateze pe Ludovic, în aparentă cel puţin, cu 
ceremonialul pe care îl impunea rangul acestuia; în 
acelaşi timp însă, era evident că procedând astfel, el 
îşi stăpânea destul de mult impetuozitatea firii, punând 
frâu anevoie urii şi setei 
de răzbunare care-i 
clocotea în piept. Astfel, 
deşi se străduia să 


îndeplinească actele 
exterioare şi, până la un 
punct, să adopte 


limbajul curtoaziei şi al 
respectului, se schimba 
la faţă în fiecare clipă. 
Glasul lui era brusc, 
aspru şi întretăiat; 
mâinile îi  tremurau, 
parcă răzvrătindu-se 
împotriva opreliştii ce li 
se impusese; încrunta 
sprânceana şi-şi muşca 
buzele până la sânge; fiecare privire, fiecare mişcare a 
lui arătau că cel mai impulsiv dintre prinții care au 
existat vreodată se afla sub stăpânirea celui mai 
violent acces de mânie. 

Regele observa cu un ochi calm şi impasibil această 
luptă lăuntrică; căci, deşi privirile ducelui îi vesteau un 
gush A apar al amărăciunii morţii, de care se temea 

şi ca om şi ca păcătos, totuşi hotărâse, ca un cârmaci 
abil şi prudent, să nu se lase descumpănit de teamă, 
să nu scape din mână cârma atâta vreme cât mai avea 
putinţa să-şi salveze vasul printr-o manevră dibace. 
Atunci când ducele, cu un ton sec şi brusc, îi adresă 
câteva scuze în ceea ce privea lipsa de confort a 
locuinţei sale, el răspunse zâmbind că nu avea de ce 
să se plângă, întrucât găsise în turnul Herbert o 
locuinţă mai bună decât se dovedise a fi pentru unul 
din predecesorii lui. 

— Vi s-a povestit, deci, acea legendă? întrebă Carol. 
Da. Aici a fost ucis - dar numai pentru că a refuzat 
să-şi pună gluga de călugăr şi să-şi sfârşească zilele 
într-o mănăstire. 

— Neghiob a mai fost - răspunse regele 
prefăcându-se nepăsător - căci a îndurat o moarte de 
martir fără să fi avut meritul de a fi fost un sfânt. 

— Viu - spuse ducele - să rog pe maiestatea 
voastră de a lua parte la un mare consiliu, la care se 
vor dezbate chestiuni de cea mai mare însemnătate 
pentru binele comun al Franţei şi al Burgundiei. Veniţi 
de îndată acolo... fireşte, dacă veţi binevoi să faceţi 
acest lucru. 

— Ei, dragul meu văr - spuse regele - nu împingeţi 
curtoazia atât de departe încât să rugaţi, atunci când 
puteţi să porunciţi cu atâta îndrăzneală. Să mergem la 
consiliu, de vreme ce aceasta este plăcerea graţiei 
voastre. Cortegiul nostru este cam modest - adăugă el, 
privind mica suită care se pregătea să-l însoţească - 
dar domnia voastră, dragul meu văr, veţi străluci 
pentru amândoi. 

Precedaţi de Toison d'Or, căpetenia heralzilor 

Burgundiei, cei doi prinți părăsiră turnul contelui 
Herbert şi ieşiră în curtea castelului. Ludovic observă 
că era plină cu soldaţi din gărzile ducelui şi cu oameni 
de arme ai acestuia, măreț înveşmântaţi şi rânduiţi în 
formaţie de luptă. Străbătând curtea, intrară în marea 
sală a consiliului, destul de dărăpănată deşi se afla 
într-o parte a clădirii mult mai nouă decât aceea pe 
care o ocupa Ludovic; acolo se făcuseră în grabă 
pregătiri pentru şedinţa solemnă a unui consiliu public. 
Două jilţuri de gală fuseseră aşezate sub acelaşi 
baldachin, acela al regelui fiind mai înalt cu două 
trepte decât cel destinat ducelui; aproape douăzeci de 
scaune pregătite pentru maimarii nobilimii se înşiruiau 
în semicerc în dreapta şi în stângă celor două tronuri. 
Când cei doi prinți se aşezară, acela pentru a cărui 
judecare - căci altfel nu se putea spune - fusese 
convocat consiliul, ocupa locul cel mai înalt şi părea să 
prezideze adunarea. 

Poate pentru a face să dispară acest paradox şi să 
prevină stânjenirea căreia îi putea da naştere, ducele 
Carol, după ce se înclină uşor în faţa regelui, deschise 
brusc şedinţa cu următoarele cuvinte: 

— Bunii mei vasali şi sfetnici, domniile voastre ştiţi 
prea bine ce tulburări au stârnit în statele noastre atât 
sub domnia părintelui nostru, ca şi sub a noastră, 
răzvrătirea vasalilor împotriva suzeranilor, a supuşilor 
împotriva prinților. În ultimul timp am putut să vedem 
dovada cea mai condamnabilă a excesului la care 
aceste rele au ajuns în zilele noastre, în fuga 
scandaloasă a contesei Isabelle de Croye şi a contesei 
Hameline, mătuşa ei, care au căutat refugiu la o putere 
străină, renunțând astfel la credinţa pe care ne-o 

datorează şi riscând pierderea feudelor lor; o pildă şi 
mai îngrozitoare, şi mai jalnică, este omorul nelegiuit 
săvârşit asupra prea iubitului nostru frate şi aliat, 
episcopul de Liege, şi răzvrătirea acestui oraş perfid, 
pedepsit cu prea multă milă în urma ultimei sale 
răscoale. Am primit ştiri care arată că aceste triste 
întâmplări n-au fost prilejuite numai de nebunia şi 
uşurinţa celor două femei şi de îngâmfarea câtorva 
burghezi prea ghiftuiţi, dar şi prin intrigile unui stat 
străin, prin amestecul unui vecin puternic, din partea 
căruia Burgundia ar fi trebuit să se aştepte la cea mai 
sinceră şi credincioasă prietenie, dacă bunele oficii 
merită contraservicii asemănătoare. Dacă cele spuse 
se vor dovedi ca fapte adevărate - urmă ducele 
încleştând dinţii şi apăsându-şi tocul în podea cu 
îndârjire - ce consideraţiuni ne-ar putea împiedica, 
mijloacele fiind în puterea noastră, de a lua măsurile 
cele mai potrivite pentru a stârpi pricina cea mai 
însemnată a relelor care se abat asupra noastră în 
fiecare an? 

Ducele îşi începuse cuvântarea destul de liniştit, dar 
spre sfârşit el ridica glasul şi ultima frază fu rostită cu 
un ton care-i făcu să tremure pe toţi cei de faţă şi 
aduse pe fata regelui o paloare de o clipă. Dar, 
recăpătându-şi cumpătul deîndată, Ludovic luă la 
rândul său cuvântul şi' se adresă consiliului cu un ton 
care arăta atâta linişte şi sânge rece, încât ducele, deşi 
ispitit în fiece clipă să-l întrerupă sau să-l oprească, nu 
găsi nici un prilej cuviincios pentru a o face. 

— Nobili ai Franţei şi ai Burgundiei - începu regele - 
cavaleri ai ordinului Sfântului Spirit şi ai Lânei de Aur! 
Dat fiindcă un rege trebuie să se apere ca un învinuit 

oarecare, el nu-şi poate dori judecători mai distinşi 
decât floarea nobleţii, elita şi mândria cavalerismului. 
Bunul nostru văr de Burgundia n-a făcut decât să arate 
şi mai întunecate neînțelegerile care ne dezbină, 
ferindu-se din curtoazie să le expună în termeni 
precişi. Eu, care nu am aceleaşi motive să observ o 
atât de mare delicateţă, condiţia în care mă aflu 
neîngăduindu-mi acest lucru, vă cer permisiunea de a 
vorbi mai desluşit. Noi, seniori, noi, suzeranul său, ruda 
sa, aliatul său, noi suntem învinuiți fără ocol de vărul 
nostru, căruia, împrejurări nefericite i-au întunecat 
judecata limpede şi firea blajină, că ne-am fi 
îndeletnicit în mod ruşinos cu coruperea vasalilor săi, 
abătându-i de la credinţa pe care i-o datorează, că 
i-am fi aţâţat pe locuitorii din Liege la revoltă, că l-am 
fi îndemnat pe un proscris, Guillaume de la Marck, să 
făptuiască omorul cel mai sângeros şi cel mai 
nelegiuit! Nobili ai Franţei şi ai Burgundiei, aş putea 
declara că chiar situaţia în care mă aflu arată prin ea 
însăşi cât de neîntemeiată este învinovâăţirea. Căci, 
este oare cu putinţă să presupui că, fiind înzestrat cu 
bunul simţ, obişnuit al unei fiinţe cu rațiune, m-aș fi dai 
eu însumi, cu nesocotinţă, pe mâinile ducelui de 
Burgundia, în timp ce ţeseam împotriva lui intrigi cu 
neputinţă să nu fie descoperite şi a căror descoperire 
trebuia să mă pună, cum se întâmplă astăzi, la 
discreţia unui prinţ pe drept mâniat? Nebunia unui om 
care s-ar culca liniştit pe o mină, după ce a aprins fitilul 
care trebuie să provoace curând explozia, ar fi o 
înţelepciune în comparaţie cu a mea. Nu mă îndoiesc 
că printre făptuitorii acelor fărădelegi îngrozitoare 
săvârşite la Schönwald au fost ticăloşi care să se 

servească de numele meu; dar sunt eu răspunzător de 
acest lucru, eu care nu le-am dat câtuşi de puţin acest 
drept? Dacă două femei fără minte, împinse de un 
motiv romanţios oarecare, sau de anumite neplăceri, 
au căutat refugiu la curtea mea, înseamnă oare că au 
făcut acest lucru sfătuite de mine? Când această 
afacere va fi fost limpezită, se va recunoaşte că, 
întrucât onoarea şi îndatoririle cavalereşti mă opreau 
să le trimit înapoi ca prizoniere la curtea Burgundiei 
ceea ce cred că niciunul dintre domniile voastre, 
gentilomi, care purtaţi colanele atâtor ordine, nu m-aţi 
fi îndemnat s-o fac - am atins pe cât cu putinţă acelaşi 
scop, încredinţându-le ocrotirii venerabilului nostru 
părinte întru Domnul, care este acum un sfânt în cer... 
Aici Ludovic păru foarte îndurerat şi-şi duse batista la 
ochi:... ocrotirii, zic, a unui membru al propriei mele 
familii, şi mai strâns încă legat de casa de Burgundia, 
căruia înaltul său rang eclesiastic şi nu mai puţin, vai! 
numeroasele sale virtuţi, îi dădeau dreptul să fie 
pentru scurtă vreme protectorul celor două nefericite 
pribege şi mediator între ele şi suzeranul lor. Spun deci 
nu numai că împrejurările care, la prima vedere, au 
inspirat fratelui meu de Burgundia bănuieli nedemne 
împotriva mea, pot fi explicate prin cele mai onorabile 
motive, dar spun încă şi mai mult: nu se va putea 
aduce nici o dovadă serioasă în sprijinul învinuirilor 
ofensatoare care au împins pe fratele meu să-şi 
retragă sentimentele de prietenie celui care a venit la 
curtea sa bizuindu-se pe credinţa în această prietenie, 
şi mai mult, să schimbe sala ospeţelor într-o curte de 
justiţie şi acoperişul său ospitalier într-o temniţă. 

— Sire! Sire! - strigă Carol îndată ce regele tăcu - 

dacă aţi sosit aici într-un moment care a coincis atât 
de nefericit cu aducerea la îndeplinire a planurilor 
voastre, nu pot să mi-o explic decât presupunând că 
cei care se îndeletnicesc cu înşelarea celorlalţi se 
înşeală uneori foarte bine ei înşişi. Genistul este uneori 
ucis de explozia propriei sale petarde. Cât despre 
celelalte, totul va depinde de rezultatul acestei 
cercetări solemne. Aduceţi pe contesa Isabelle de 
Croye! 

Indată ce tânăra contesă fu adusă, sprijinită de o 
parte de contesa de Crèvecoeur, căreia soţul ei îi 
dăduse această sarcină şi de cealaltă parte de stareţa 
mănăstirii Ursulinelor, Carol strigă cu asprimea sa 
obişnuită în ton şi maniere: 

— Aşadar, frumoasă prinţesă, domnia voastră care 
abia mai puteţi să vă trageţi suflarea pentru a ne 
răspunde, atunci când vă punem întrebări juste şi 
rezonabile, aţi dat dovadă că aveţi destulă răsuflare ca 
să alergaţi un drum atât de lung, pe care nu l-ar fi 
făcut niciodată o ciută urmărită de un vânător. Ce 
gândeşte domnia voastră de frumoasa operă pe care 
aţi făcut-o stârnind aproape un război între doi mari 
prinți şi două state puternice pentru feţişoara de 
copiliţă a domniei voastre? 

Privirile atâtor oameni, grosolănia manierelor lui 
Carol o tulburară în aşa măsură pe Isabelle, încât nu-i 
mai fu cu putinţă să aducă la îndeplinire hotărârea pe 
care o luase de a se arunca la picioarele ducelui pentru 
a-l ruga să ia în posesiune domeniile ei şi să-i îngăduie 
să se retragă într-o mănăstire. Incremeni ca o femeie 
îngrozită de o furtună, care ascultă tunetul ce se 
rostogoleşte din toate părţile împrejurul ei şi la fiece 

fulger tremură de spaimă ca trăsnetul să nu se 
prăvălească asupra capului său. Contesa de 
Crevecoeur, o femeie al cărui spirit îi egala naşterea, 
păstrându-şi frumuseţea chiar şi la anii ei vârstnici, 
socoti de cuviinţă să intervină: 

— Monseniore - se adresă ea ducelui - verişoara: se 
află sub ocrotirea mea. Eu ştiu mult mai bine decât 
alteţa voastră cum trebuie să se vorbească femeilor şi 
ne vom retrage de îndată, dacă nu veţi adopta un ton 
şi un limbaj mai potrivite cu rangul şi cu sexul nostru. 

Ducele izbucni într-un hohot de râs. 

— Crèvecoeur - strigă el - supunerea domniei tale a 
făcut din contesă o senioră; dar asta nu-i treaba mea. 
Să se dea un scaun acestei fete naive căreia, departe 
de a-i păstra câtuşi de puţin pică, îi rezerv grațiile şi 
onorurile cele mai înalte. Şedeţi, doamna mea, şi 
spuneţi-ne în voie, ce demon v-a împins să fugiţi din 
ţara voastră natală şi să vă alegeţi soarta de 
domnişoară pribeagă? 

Anevoie, şi nu fără a se întrerupe de mai multe ori, 
Isabelle mărturisi că fiind hotărâtă să se împotrivească 
cu orice preţ căsătoriei pe care i-o propunea ducele de 
Burgundia, nutrise speranţa că va dobândi protecţia 
Franţei. 

— Şi aceea a monarhului francez, adăugă Carol. De 
asta eraţi, bineînţeles, asigurată, nu?! 

— Cel puţin, credeam că sunt, altfel n-aş fi făcut un 
pas atât de hotărâtor, răspunse contesa Isabelle. In 
clipa aceea Carol privi spre Ludovic cu un zâmbet de o 
nespusă amărăciune, pe care regele îl înfruntă cu cea 
mai mare tărie; doar buzele lui părură ceva mai albe 
ca de obicei. Dar - urmă contesa după o scurtă pauză - 

ceea ce cunoşteam despre intenţiile regelui Ludovic în 
privinţa noastră provenea aproape în întregime de la 
nefericita mea mătuşă, contesa Hameline, şi ea îşi 
făcuse aceste păreri doar din spusele şi vorbele în doi 
peri ale unor oameni, despre care am aflat după aceea 
că sunt trădătorii cei mai josnici, ticăloşii cei mai 
mârşavi din lume. Apoi ea povesti pe scurt ce 
învăţătură trăsese din trădarea boemienei Marthon şi a 
lui Hayraddin Maugrabin, adăugind că nu se îndoia 
câtuşi de puţin că fratele mai mare al lui Maugrabin, 
numit Zamet, care le îndemnase cel dintâi să fugă, era 
în stare de orice ticăloşie, chiar de a se da drept 
emisar al lui Ludovic fără a fi îndreptăţit la aceasta. 

După o nouă pauză, contesa vorbi mai departe, 
povestind foarte pe scurt ce se întâmplase din clipa 
când părăsise teritoriul Burgundiei, însoţită de mătuşa 
ei, până la asaltarea castelului Schönwald şi la 
predarea ei, în mâinile contelui de Crèvecoeur. După 
ce ea îşi sfârşi povestirea scurtă şi adesea întretăiată 
de emoție, toţi cei de fată rămaseră tăcuţi, iar ducele 
de Burgundia, privind mohorât şi aprig în pământ, 
părea un om care caută un pretext pentru a-şi 
dezlănţui furia, dar nu găseşte niciunul atât de 
plauzibil pentru a avea o îndreptăţire în proprii săi ochi. 

— Cârtiţa - spuse el în sfârşit ridicând ochii - nu-şi 
scurmă mai puţin vizuina sub picioarele noastre, şi cu 
toate că avem cunoştinţă de mişcările ei, nu putem 
câtuşi de puţin să le arătăm. Aş vrea totuşi să ştiu de 
la regele Ludovic de ce le-a expediat pe aceste 
doamne de la curtea sa, dacă ele n-au venit acolo la 
chemarea lui. 

— Nu le-am dat adăpost la curtea mea, dragul meu 

văr, răspunse regele. Din milă, este adevărat, am avut 
cu ele o întrevedere particulară, dar am folosit cel 
dintâi prilej pentru a le încredința protecţiei prea 
bunului episcop, propriul vostru aliat - Dumnezeu să-i 
odihnească sufletul în pace - căci el era un judecător 
mai bun decât mine şi decât orice alt prinţ secular, 
ştiind cum să împace ocrotirea datorată unor pribegi 
cu credinţa pe care o datorează un rege aliatului său 
de pe ale cărui domenii au fugit. Cer stăruitor acestei 
tinere doamne să spună dacă au fost primite de mine 
cu cordialitate, sau dacă nu s-a întâmplat astfel încât, 
dimpotrivă, primirea pe care le-am făcut-o le-a 
determinat să-şi exprime regretul de a fi ales curtea 
mea ca loc de refugiu! 

— Primirea a fost atât de departe de a fi cordială - 
răspunse contesa - încât m-a făcut cel puţin să mă 
îndoiesc că invitaţia pe care ne-iau făcut-o aceia care 
se dădeau drept emisarii voştri, ar fi pornit de la 
maiestatea voastră, întrucât, presupunând că ei ar fi 
procedat după instrucţiunile voastre precise, era greu 
să se împace conduita maiestăţii voastre cu ceea ce 
aveam dreptul să aşteptăm de la un rege, un cavaler şi 
un gentilom. 

Rostind aceste cuvinte, contesa se întoarse spre 
rege, aruncându-i o privire care voia să fie pesemne un 
reproş, dar inima lui Ludovic era pregătită împotriva 
unui asemenea atac. Dimpotrivă, legănându-şi încet 
braţele întinse şi dând roată cu privirile, el păru să facă 
un apel triumfător la toţi cei de faţă asupra bunei sale 
credinţe, dovedită prin răspunsul contesei. 

În vremea aceasta, ducele de Burgundia îi aruncă o 
privire care părea să spună că, redus la tăcere până la 

un punct oarecare, era mai puţin mulţumit ca oricând; 
deodată i se adresă contesei: 

— Mi se pare, frumoasă doamnă, că în povestirea 
aventurilor domniei voastre aţi uitat un oarecare 
episod romanţios. Hm! Aţi şi roşit? Nişte cavaleri din 
pădure v-au tulburat liniştea pentru câteva clipe. Da, 
am auzit de această întâmplare şi ea mi-a inspirat un 
plan. Spune-mi, rege Ludovic, n-ar fi potrivit, pentru a 
o împiedica pe această aventuroasă Helene de Troie 
sau de Croye de a mai semăna în viitor discordia între 
regi, n-ar fi potrivit să ne îngrijim de o căsătorie 
convenabilă pentru ea? 

Cu toate că ştia dinainte ce propunere neplăcută 
urma să i se facă, regele Ludovic consimţi calm şi tăcut 
la cuvintele lui Carol. Dar în această extremitate a 
situaţiei ei, Isabelle simţi că-i renaşte curajul. Ea părăsi 
braţul contesei de Crèvecoeur, de care se sprijinise 
până atunci, păşi înainte cu un aer sfios dar plin de 
demnitate şi, îngenunchind înaintea tronului ducelui, îi 
vorbi astfel: 

— Nobile duce al Burgundiei, seniorul şi suzeranul 
meu, recunosc greşeala pe care am săvârşit-o atunci 
când am părăsit statele voastre fără graţioasa voastră 
învoire şi mă supun cu umilinţă oricărei pedepse pe 
care veţi binevoi să mi-o daţi. Pun la dreapta voastră 
dispoziţie pământurile 'şi castelele mele şi solicit doar 
ca, în amintirea tatălui meu, milostivirea voastră să 
acorde ultimei descendente a casei de Croye, care-şi 
va părăsi întinsele domenii, o dotă modestă pentru a fi 
primită într-o mănăstire unde-şi va petrece zilele ce 
i-au mai rămas. 

— Ce gândeşte maiestatea voastră despre cererea 

pe care ne-o face această tânără persoană? întrebă 
ducele întorcându-se spre Ludovic. 

— Eu văd aici - răspunse regele - o umilă şi sfântă 
inspiraţie a acelei pronii cereşti care nu trebuie 
respinsă şi împotriva căreia nu trebuie să lupti. 

— Cel ce se smereşte se va înălța, rosti Carol. 
Ridicaţi-vă, contesă Isabelle. Noi vă dorim un bine mult 
mai mare decât acela pe care vi-l doriţi domnia 
voastră. Nu avem de gând nici să vă confiscăm 
domeniile, nici să vă scădem onorurile ci, dimpotrivă, 
vrem să le sporim din plin pe amândouă. 

— Vai! Monseniore - răspunse contesa, stând încă 
în genunchi - mai mult decât de dizgraţia voastră, mă 
tem de bunăvoința voastră, pentru că ea mă sileşte 
să... 

— Pe sfântul George al Burgundiei! - strigă ducele 
Carol - oare voinţa noastră va fi fără încetare 
înfruntată şi ordinele noastre mereu discutate? 
Ridicaţi-vă, am spus, drăguță contesă, şi retrăgeţi-vă 
pentru o clipă. Când vom avea timp să ne gândim la 
domnia voastră, vom rândui lucrurile în aşa fel, că, 
Teste-Saint-Griz! va trebui să vă supuneţi! Altfel... 

In pofida acestui răspuns aspru, Isabelle rămase la 
picioarele ducelui şi îndărătnicia ei i-ar fi atras cuvinte 
şi mai severe, dacă contesa Crevecoeur, care cunoştea 
mai bine dispoziţia prinților, nu s-ar fi grăbit s-o ridice 
şi s-o conducă afară din sală. 

Atunci fu chemat înăuntru Quentin Durward. El se 
înfăţişă înaintea regelui şi a ducelui cu acea siguranţă 
de sine deopotrivă străină de trufie ca şi de sfiala 
umilă, care şade bine unui tânăr bine crescut şi bine 
educat, ce ştie să dea fiecăruia cinstea cuvenită, fără 

însă a se lăsa nici buimăcit, nici orbit de strălucirea 
prezenţei acelora cărora le-o dă. Unchiul lui îi oferise 
mijloacele de a apare cu armele şi cu uniforma de 
arcaş al gărzii scoțiene; trăsăturile, aerul, toată 
înfăţişarea lui erau în deplină armonie cu acele 
strălucite veşminte.  Tinereţea-i strălucitoare, “de 
asemeni, dispuse dinainte pe membrii consiliului în 
favoarea sa, căci nimănui nu-i prea venea să creadă că 
regele Ludovic, aşa de precaut întotdeauna, alesese un 
om atât de tânăr în calitate de confident al intrigilor 
sale politice; şi astfel, în această împrejurare, ca şi în 
altele asemănătoare, regele trase cele mai mari 
foloase din caracterul neobişnuit al oamenilor săi de 
încredere, pe care-i alegea la o vârstă şi de un rang la 
care ar fi fost cel mai puţin de aşteptat să fie găsiţi. La 
ordinul ducelui, întărit de acela al lui Ludovic, Quentin 
începu să povestească peripeţiile călătoriei lui cu 
contesele de Croye până în împrejurimile oraşului 
Liege, după ce precizase că instrucţiunile regelui îi 
porunceau să vegheze la siguranţa lor până la castelul 
episcopului. 

— Şi domnia ta te-ai supus întru totul ordinelor 
mele? întrebă regele. 

— Da, sire, răspunse scoţianul. 

— Ai uitat o împrejurare, interveni ducele. Domnia 
ta ai fost atacat în pădure de doi cavaleri rătăcitori. 

— Nu-mi face plăcere să-mi amintesc de această 
întâmplare şi nici să vorbesc de ea, răspunse tânărul, 
roşind cu sfiiciune. 

— Dar eu trebuie să-mi amintesc de ea, spuse 
ducele de Orleans. Acest tânăr şi-a îndeplinit misiunea 
cu bărbăţie, făcându-şi datoria cu atâta credinţă, încât 

n-am să-l pot uita multă vreme. Tinere arcaş, vino 
după şedinţă în încăperile mele şi ai să vezi că n-am 
uitat vitejeasca purtare a domniei tale, pe care am 
plăcerea s-o văd legată de modestie. 

— Vino şi la mine, strigă Dunois. Am să-ţi dau un 
coif; mi se pare că ţi-am rămas dator aşa ceva. 

Quentin se înclină adânc în faţa amândurora. 
Cercetarea sa fu reluată. La porunca ducelui Carol, el 
arătă instrucţiunile scrise pe care le primise pentru 
drum. 

— Ai urmat întru totul aceste instrucţiuni, tinere? 
întrebă ducele. 

— Nu, cu îngăduinţa alteţei voastre, răspunse 
Quentin. Ele mă îndrumau, după cum puteţi binevoi a 
vedea, să trec peste Meusa aproape de Namur, iar eu 
am mers mai departe pe malul stâng până la Liege, 
fiind drumul cel mai scurt şi totodată cel mai sigur. 

— Şi de ce această schimbare? întrebă ducele. 

— Pentru că începusem să pun la îndoială buna 
credinţă a călăuzei mele, răspunse Quentin. 

— Acum - zise ducele - ia seama la întrebările pe 
care am să ţi le pun. Răspunde adevărul şi nu te teme 
de nimeni. Dacă însă ai să umbli cu ascunzişuri sau cu 
înşelăciuni, am să te spânzur de viu cu un lanţ de fier 
în vârful clopotniţei de la biserica din piaţă şi acolo ai 
să chemi multă vreme moartea înainte ca ea să vină să 
te scape. Š 

O tăcere adâncă urmă acestor vorbe. In sfârşit, 
lăsând tânărului timp de gândit, spre a chibzui asupra 
situației sale, ducele îl întrebă pe Durward cine era 
călăuza lui, cine i-o dăduse şi pentru ce începuse s-o 
bănuie. La cea dintâi din aceste întrebări, Quentin 

Durward rosti numele  boemianului  Hayraddin 
Maugrabin; la a doua, spuse că aceştia îi fusese dat 
drept călăuză de Tristan l'Hermite; drept răspuns la al 
treilea punct, povesti ceea ce se întâmplase în 
mănăstirea franciscanilor aproape de Namur, arătând 
cum fusese alungat boemianul din sfântul lăcaş şi cum, 
urmărindu-l, îl văzuse întâlnindu-se cu unul din 
lanzknech-ţii lui Guillaume de la Marck, întâlnire cu 
prilejul căreia îi auzise punând la cale răpirea 
doamnelor ce se aflau sub paza sa. 

— Acum, ascultă bine - spuse ducele - şi încă o 
dată aminteşte-ţi că viaţa ta depinde de adevărul 
răspunsului pe care ai să-l dai; au spus ticăloşii aceia 
că şi-a dat încuviințarea regele, şi anume regele 
Ludovic al Franţei, aici de faţă, ca să pună la cale 
atacarea escortei şi răpirea doamnelor? 

— Chiar dacă acei nemernici ar fi spus-o, mi-ar fi 
fost cu neputinţă să-i cred - răspunse Quentin - 
întrucât aveam însuşi cuvântul regelui pentru a-l opune 
vorbelor lor. 

Ludovic, care ascultase până atunci cu cea mai 
încordată atenţie, nu putu să se împiedice, când auzi 
răspunsul lui Durward, de a răsufla din adânc, ca un 
om căruia i s-a luat o greutate uriaşă de pe piept. 
Ducele păru din nou descumpănit şi înciudat; revenind 
la atac, începu să-i pună lui Quentin întrebări tot mai 
amănunțite pentru a şti dacă din vorbele schimbate de 
cei doi ticăloşi nu înţelesese ceva care să indice că 
uneltirile lor aveau încuviințarea regelui Ludovic. 

— Mărturisesc încă o dată că n-am auzit nimic care 
să mă poată îndreptăţi a spune aşa ceva, răspunse 
tânărul, care, deşi în sinea lui era încredinţat că regele 

participase la trădarea lui Hayraddin, socotea totuşi că 
era împotriva datoriei sale să-şi dea în vileag 
bănuielile; şi chiar dacă aş fi auzit asemenea oameni 
rostind atare vorbe - adăugă el - o Spun încă o dată că 
n-aş fi pus destăinuirile lor în cumpănă cu metru cHUn 
regelui. 

— Eşti un emisar credincios, spuse ducele cu un 
zâmbet sarcastic; şi m-aş încumeta să spun, că, în felul 
cum ai îndeplinit instrucţiunile regelui, i-ai înşelat 
aşteptările în aşa măsură, încât ai fi plătit-o scump 
dacă întâmplările care au urmat n-ar fi dat credinţei 
tale orbeşti aparenţa unui serviciu credincios. 

— Nu vă înţeleg, monseniore, spuse Quentin 
Durward. Tot ceea ce ştiu este că stăpânul meu, regele 
Ludovic, mi-a poruncit să păzesc doamnele şi eu am 
făcut acest lucru întocmai, atât cât m-am priceput, fie 


în drum spre Schönwald, fie prin întâmplările care au 


urmat. Din instrucţiuni am înţeles să fiu un om de 
onoare, şi le-am îndeplinit în mod onorabil; dacă erau 
altfel, nu ar fi fost demne de un om cu numele meu și 
din ţara mea. 

— Fier comme un ecossais*! exclamă Carol care, 
deşi încurcat de răspunsul lui Durward, nu era atât de 
nedrept spre a-l învinui pentru curajul lui. Dar, 
spune-mi, arcaşule, ce împuterniciri erau acelea cu 
care te împăunai după cum am aflat-o de la nişte 
nefericiţi fugari din Schönwald, pe străzile lui Liege, în 
ochii răzvrătiţilor, care după aceea şi-au ucis fără milă 
prinţul secular şi părintele spiritual? Şi, după ce fusese 
săvârşit omorul, ce cuvântare ai ţinut prin care ţi-ai 
arogat dreptul, ca trimis al regelui Ludovic, să vorbeşti 

cu autoritate sceleraţilor care tocmai făptuiseră acea 
fărădelege? 

— Monseniore - răspunse Quentin - sunt destui 
martori care ar putea să adeverească că nu m-am dat 
câtuşi de puţin drept trimis al Franţei la Liege, acest 
lucru fiindu-mi pus în sarcină cu încăpățânare prin 
strigătele mulţimii însăşi care n-a vrut să dea crezare 
niciunui protest pe care l-am putut face. Am destăinuit 
acest lucru oamenilor episcopului, atunci când am 
izbutit să scap din oraş şi i-am sfătuit să vegheze la 
siguranţa castelului, ceea ce ar fi putut să împiedice 
nenorocirea şi grozăviile care s-au petrecut în noaptea 
următoare. Este adevărat, mărturisesc, că într-o clipă 
de mare primejdie am profitat de influenta pe care 
mi-o dădea aşa-zisa mea calitate pentru a o salva pe 
contesa Isabelle, pentru a-mi apăra propria-mi viaţă, şi, 
pe cât era cu putinţă, pentru a frâna pornirea spre 
omor care şi răbufnise atât de înspăimântător. O spun 
din nou, şi susţin acest lucru cu jurământ, că n-am 
avut nici o împuternicire de nici un fel din partea 
regelui Franţei pe lângă locuitorii din Liege, cu atât mai 
puţin instrucţiuni spre a-i îndemna la răzvrătire şi că, 
atunci când în sfârşit am uzat de acea presupusă 
calitate, aceasta a fost ca şi cum aş fi apucat un scut 
cu care să mă apăr într-un moment de primejdie, şi 
l-am folosit, aşa cum aş fi făcut-o fără îndoială pentru 
apărarea mea însămi şi a celorlalţi fără a cerceta dacă 
aveam dreptul la blazonul săpat pe acest scut. 

— În acea împrejurare, tânărul meu companion şi 
prizonier - spuse Crèvecoeur, care nu putu să păstreze 
tăcerea mai departe - a procedat pe cât de curajos, pe 
atât de înţelept şi conduita lui nu poate fi pe bună 

dreptate imputată regelui Ludovic. 

Un murmur de încuviinţare se ridică printre nobilii 
de faţă, răsunând îmbucurător în urechile regelui 
Ludovic, dar nu mai puţin jignitor pentru Carol, care 
aruncă împrejurul lui priviri mânioase. Simţămintele 
rostite de atâţia dintre cei mai înţelepţi vasali şi cei 
mai înalţi sfetnici ai săi nu l-ar fi împiedicat poate să 
dea frâu liber firii sale violente şi despotice, dacă de 
Comines, care ghici primejdia, nu ar fi abătut-o vestind 
deodată sosirea unui herald de la Liège. 

— Un herald trimis de ţesători şi de meşterii de 
cuie! strigă ducele. Să fie adus înăuntru numaidecât. 
Pe Maica Domnului, am să aflu de la acest herald ceva 
mai mult despre ţelurile şi uneltirile acelora care îl 
trimit, decât doreşte să spună acest tânăr om de arme 
franco-scoţian. 


XXXIII 
HERALDUL 


ARIEL: Ascultă! Ce larmă! 
PROSPERO: Numaidecât 
alungã-l. 

FURTUNA 


ei de față se dădură înapoi făcând loc în mijlocul 

adunării. Toţi erau foarte curioşi să vadă heraldul 

pe care răzvrătiţii din Liege îndrăzneau să-l 
trimită unui prinţ atât de trufaş ca ducele de 
Burgundia, într-un moment când era atât de mânios 
împotriva lor. Trebuie amintit că pe acele vremuri 
heralzii nu erau trimişi decât de prinții suverani şi 
numai în împrejurări solemne, pe când nobilimea 
inferioară se folosea de trimişi, care erau ofiţeri de 
rang inferior. Se poate de asemenea spune în treacăt 
că Ludovic al XI-lea care râdea bucuros de tot ceea ce 
nu făgăduia nici putere reală, nici foloase materiale, 
avea un dispreţ deosebit „pentru heraldică şi heralzi 
roşii, albaştri, verzi, cu toate marafeturile lor”, lucruri 
cărora grandoarea, lui Carol, rivalul lui, care avea o fire 
cu totul deosebită, le dădea o mare importanţă ca 

Heraldul adus în faţa celor doi prinți era bracat cu 
o mantie brodată cu armele stăpânului său, pe care 
capul de mistreţ, după părerea cunoscătorilor în 
heraldică, era mai curând decorativ decât satisfăcător 
ca execuție artistică. Restul îmbrăcămintei sale, prin 
ea însăşi îndeajuns de strălucitoare, era încărcată“ cu 
fireturi, broderii şi podoabe de tot felul, iar penaşul lui 
se înălța atât de sus, încât părea că are de gând să 
măture tavanul sălii. Pe scurt, strălucirea obişnuită, 
falnică, a podoabelor heraldice era exagerată până la 
caricatură. Capul de mistreţ se regăsea nu numai pe 
fiecare piesă a 
veşmintelor sale, dar 
chiar şi scufa lui era 
ca un cap de mistreţ, 
garnisit cu limbă şi 
cu doi colţi înroşiţi de 
sânge, sau, termeni 
heraldici „bot limbat 
şi colţat”. În 
înfăţişarea acestui 
om era o îmbinare de 
cutezanţă Şi de 
teamă, ca şi când 
şi-ar fi dat seama că 
se apucase de o 
treabă primejdioasă 
din care numai 
îndrăzneala putea 
să-l scoată  teafăr. 
Ceva din această 
îmbinare de teamă şi 


de cutezanţă se arătă în felul stângaci şi grotesc în 
care salută adunarea, străin heralzilor deprinşi a fi 
primiţi în prezenţa prinților. 

— Cine eşti tu, trimis al diavolului? astfel îl 
întâmpină Carol Temerarul pe ciudatul emisar. 

— Eu sunt Rouge Sanglier*! - răspunse străinul - 
ofiţer de heralzi al lui Guillaume de la Marck, prin 
graţia lui Dumnezeu şi voinţa clericilor, prinţ episcop 
de Liege. 

— Hm! mâărâi Carol. Părând să-şi tină în frâu mânia, 
îi făcu însă semn să urmeze. 

— ŞI, prin drepturile soţiei sale, onorabila contesă 
Hameline de Croye, conte de Croye şi senior de 
Bracquemont, adăugă heraldul. 

Îndrăzneala de necrezut cu care trimisul îşi îngăduia 
să proclame asemenea titluri în faţa lui păru să-i fi luat 
graiul ducelui care-l privea uluit: iar heraldul, 
închipuindu-şi fără îndoială că făcuse o impresie 
adâncă prin vestirea calităţii sale, urmă cu aceste 
cuvinte: 

— Annuntio vobis gaudium magnum”; Carol, duce 
de Burgundia, vă vestesc în numele stăpânului meu că, 
în virtutea unei indulgențe a sfântului părinte de la 
Roma, aşteptată pe curând, care va numi pe lângă el 
un ajutor potrivit ad sacra”, acesta îşi propune să 
îndeplinească funcțiunile de prinţ şi episcop die Liege 
şi totodată sa-şi menţină apanajele în calitate de conte 
de Croye. 

Când heraldul se opri, ducele de Burgundia nu făcu 

decât să exclame ca şi mai înainte: ha! sau să scoată o 
interjecție asemănătoare, fără a răspunde ceva, ca un 
om care, deşi mânios şi tulburat, vrea să asculte până 
la capăt ce i se spune înainte de a-şi da răspunsul. 
Spre nespusa uimire a tuturor celor de faţă el îşi 
înfrână mişcările repezi, violente, atât de obişnuite; îşi 
ţinea însă unghia arătătorului apăsată pe dinţi, aceasta 
fiind atitudinea lui favorită când asculta ceva cu 
luare-aminte, iar privirile îi erau pironite în pământ ca 
şi când nu dorea să trădeze mânia ce-i scăpăra în 
ochi. 

Trimisul continuă deci, cu îndrăzneală şi neruşinare 
expunerea mesajului său. 

— Prin urmare, în numele prinţului episcop de Liege 
şi conte de Croye, vă cer, duce Carol, să renunţaţi la 
pretenţiile şi la drepturile voastre însușite prin 
uzurpare asupra oraşului liber şi imperial Liege mână 
în mână cu răposatul Louis de Bourbon, nevrednicul 
episcop. 

— Ha! exclamă din nou ducele. 

— Şi să daţi înapoi flamurile corporațiilor, în număr 
de treizeci şi şase, pe care le-aţi smuls oraşului prin 
violenţă... să astupaţi spărturile pe care le-aţi făcut în 
zidurile sale... să ridicaţi din nou întăriturile pe care 
le-aţi dărâmat samavolnic... să recunoaşteţi pe 
stăpânul meu, Guillaume de la Marck, ca prinţ episcop, 
legiuit şi liber ales de adunarea canonicilor, alegere al 
cărui protocol vi-l înfăţişez. 

— Ai sfârşit? întrebă ducele. 

— Nu încă, răspunse trimisul; cer mai departe 
alteţei voastre din partea suszisului nobil şi venerabil 
prinţ-episcop şi conte să retrageţi fără întârziere din 


castelul de Bracquemont şi din alte locuri întărite ale 
comitatului de Croye, garnizoanele care au fost puse 
acolo, sau oriunde, fie în numele vostru, fie în numele 
Isabellei, aşa-zisă contesă de Croye, până ce se va 
hotări de către dieta imperială dacă feudele despre 
care e vorba nu revin surorii ultimului conte, prea 
graţioasa contesă Hameline, mai curând decât fiicei 
lui, în virtutea aşa-numitului jus emphyteusis*. 

— Stăpânul tău este foarte învăţat, remarcă ducele. 

— Totuşi - urmă heraldul - nobilul şi venerabilul 
prinţ şi conte va fi dispus, îndată ce toate celelalte 
chestiuni dintre Burgundia şi Liege vor fi fost rânduite, 
să ofere contesei Isabelle un apanaj potrivit cu rangul 
său. 

— E mărinimos şi înţelept, spuse ducele cu acelaşi 
ton. 

— Hm! Pe cugetul unui biet nebun - şopti Le 
Glorieux la urechea contelui de Crèvecoeur - aş 
prefera să mă aflu în pielea celei mai slabe vaci care a 
murit vreodată de ciumă bovină decât în straiele 
bălţate ale acestui caraghios! Sărmanul îi tot dă înainte 
ca beţivii care golesc ulcelele fără a le ţine socoteala şi 
fără a lua seama la semnele pe care cârciumarul le 
face cu creta pe oblon. 

— Ei, acum ai sfârşit? îl întrebă ducele pe herald. 

— Incă un cuvânt - răspunse Rouge Sanglier - din 
partea suszisului nobil şi venerabil senior, cu privire la 
vrednicul şi credinciosul său aliat, preacreştinul rege... 

— Ha! exclamă ducele, sărind în sus, cu un glas şi 
mai aprig decât până în clipa aceea; dar 

stăpânindu-se, se linişti de îndată, pregătindu-se să 
asculte. 

— Care rege prea creştin - urmă heraldul - se zice 
că a fost sechestrat de voi, Carol de Burgundia, 
împotriva datoriei voastre ca vasal al coroanei Franţei 
şi fidelității ce şi-o datorează prinții creştini. Pentru 
această pricină, nobilul şi venerabilul meu stăpân vă 
cere solemn prin gura mea să-l puneţi numaidecât în 
libertate pe regescul şi prea creştinul său aliat, sau să 
primiţi sfidarea pe care sunt împuternicit s-o rostesc în 
faţa voastră. 

— Ai sfârşit? 

— Am sfârşit - răspunse heraldul - şi aştept 
răspunsul graţiei voastre, cu credinţa că veţi cruța 
vărsarea sângelui creştinesc. 

— Hm! Pe sfântul George de Burgundia! strigă 
ducele, dar, înainte ca el să poată urma, Ludovic se 
ridică și luă cuvântul cu atâta demnitate şi autoritate, 
încât Carol nu îndrăzni să-l întrerupă. 

— Cu  îngăduinţa voastră, dragul meu văr de 
Burgundia - zise regele - cerem să răspundem noi 
înşine cel dintâi acestui smintit neobrăzat. Herald 
mârşav sau orice ai fi, du-te înapoi şi spune sperjurului, 
proscrisului, ucigaşului, lui Guillaume de la Marck că 
regele Franţei va veni curând la Liège pentru a pedepsi 
omorul nelegiuit al prea iubitei sale rude Louis de 
Bourbon, şi el îşi propune să-l atârne pe de la Marck de 
viu într-un ştreang pentru insolenţa pe care şi-a 
îngăduit-o dându-se drept aliatul nostru şi pomenind 
regescul nostru nume prin gura unuia dintre cei mai 
ticăloşi emisari ai lui. 

— Şi adaugă din partea mea - spuse Carol - tot 
s NEA yes 

ceea ce un prinţ poate avea de spus unui tâlhar şi 
ucigaş. Du-te... ba nu, stai. Nici un herald n-a părăsit 
vreodată curtea Burgundiei fără a striga: ce mărinimie! 
Bateţi-l până veţi jupui pielea de pe el! 

— Atragem atenţia alteţei voastre - interveniră 
într-un glas Crèvecoeur şi d'Hymbercourt - că trimisul 
este herald şi el se bucură ca atare de privilegii. 

— Domniile voastre - replică ducele - sunteţi atât 
de naivi să credeţi că haina de pe el l-a şi făcut herald? 
Văd chiar din blazonul caraghiosului că este un 
impostor. Păşeşte înainte, Toison d'Or, şi pune-i 
întrebări de faţă cu noi. 

În pofida obrăzniciei sale, trimisul Mistreţului din 
Ardennes se îngălbeni, şi acest lucru se văzu chiar sub 
stratul de vopsea cu care îşi brăzdase faţa. Toison 
d'Or, maimarele heralzilor ducelui, după cum am spus 
în altă parte, şi ofiţer de heralzi pe domeniile sale, 
înainta cu pasul solemn al unui demnitar pătruns de 
importanţa sa şi-l întrebă pe presupusul său confrate în 
ce colegiu studiase ştiinţa pe care o profesa. 

— Am urmat colegiul heraldic din Ratisbona - 
răspunse Rouge Sanglier - şi am primit diploma de 
onoare de la acea savantă confrerie. 

— Nu ţi-ai fi putut sorbi ştiinţa de la un izvor mai 
pur, răspunse Toison d'Or înclinându-se şi mai adânc 
decât o făcuse până atunci; şi dacă îmi îngădui să 
discut cu domnia ta asupra tainelor minunatei noastre 
ştiinţe, din respect pentru ordinele prea graţiosului 
duce, n-o fac în speranţa de a-ţi da lecţii, ci de a le 
primi. 

— Hai, hai - strigă ducele cu nerăbdare - lasă 
ceremoniile şi întreabă-l ceva care să-i pună ştiinţa la 

încercare. 

— Ar fi o jignire să-l întrebi pe un discipol al 
venerabilului colegiu heraldic din Ratisbona dacă 
cunoaşte termenii heraldici obişnuiţi - spuse Toison 
d'Or - dar, pot, fără să-l jignesc, să rog pe Rouge 
Sanglier să-mi spună dacă e la curent cu termenii 
ermetici, ezoterici ai ştiinţei, cu ajutorul cărora iniţiaţii 
veritabili îşi explică unii altora prin embleme şi, ca să 
spun astfel, prin parabole, ceea ce se spune în limbajul 
obişnuit acelora care nu cunosc decât primele 
elemente ale artei heraldice?  — Cunosc orice fel de 
blazon, răspunse Rouge Sanglier cu îndrăzneală; dar 
poate că termenii de care ne folosim în Germania nu 
sunt aceiaşi cu cei folosiţi aici în Flandra. 

— Vai! Cum poţi vorbi astfel? replică Toison d'Or. 
Nobila noastră ştiinţă, care-i într-adevăr adevărata 
flamură a nobleţei şi glorie a mărinimiei, e aceeaşi în 
toate ţările creştine, ba ea e cunoscută şi recunoscută 
chiar de sarazini şi de mauri. Am să te rog să descrii 
după metoda cerească, adică după planete, orice 
blazon doreşti. 

— Descrie-le dumneata dacă ai chef, răspunse 
Rouge Sanglier; eu n-am venit aici pentru a juca după 
cum îmi cânţi dumneata, ca o maimuţă care ţopăie la 
primul semn. 

— Arătaţi-i un blazon, să descrie maniera în care e 
făcut - spuse ducele - şi dacă greşeşte, îi făgăduiesc 
că dosul lui va deveni numai dungi vinete şi negre. 

— lată - spuse heraldul burgund, scoțând din 
buzunar o bucată de pergament - aici e un sul, pe care 
am desenat după un anumit rost, cu sărmanele mele 
cunoştinţe, nişte semne heraldice vechi. Rog pe 

confratele meu, dacă aparţine într-adevăr onorabilului 
colegiu heraldic de la Ratisbona, să-l tălmăcească 
într-un limbaj potrivit. 

Le Glorieux, care părea să facă mare haz de 
această convorbire, se apropiase de cei doi heralzi. 

— Am să-ţi dau o mână de ajutor, prietene, îi spuse 
el lui Rouge Sanglier care privea pergamentul cu o 
mină deznădăjduită. Seniori şi stăpâni, pergamentul 
înfăţişează o pisică privind prin fereastra unei lăptarii. 

Această explicaţie stârni râsul tuturor, ceea ce fu 
oarecum spre folosul lui Rouge Sanglier, căci Toison 
d'Or, mânios că se dădea operei sale o asemenea 
interpretare, se grăbi să spună că acel blazon fusese 
adoptat de Childebert, rege al Franţei, după ce-l făcuse 
prizonier pe Gondemar, regele Burgundiei şi el înfăţişa 
o pisică-tigru înapoia unor gratii, emblemă a prinţului 
captiv, sau cum spuse Toison d'Or în termeni tehnici: 
pe fond întunecat un tigru trecând cu aur dinapoia unei 
grile de boturi, ţintuită pe o a doua. 

— Pe marota mea - zise Le Glorieux - dacă pisica 
înfăţişează Burgundia, cel puţin astăzi se află în partea 
cea bună a gratiilor. 

— Ai dreptate, prietene, răspunse Ludovic râzând, 
în timp ce restul adunării şi Carol însuşi păreau 
stânjeniţi de această glumă grosolană. Îţi datorez o 
piesă de aur pentru faptul de a fi schimbat într-un joc 
foarte vesel această afacere începută sub auspicii 
triste şi care va sfârşi cu bine, nădăjduiesc. 

— Tăcere, Le Glorieux! porunci ducele; şi domnia ta, 
Toison d'Or, care eşti prea savant pentru a fi înţeles, 
retrage-te. Aduceţi careva în faţă pe caraghiosul 
acela... Ascultă, ticălosule, strigă heraldului cu tonul 

cel mai aspru: cunoşti deosebirea dintre argint şi aur 
altfel decât în monedă bătută? 

— Milostiviţi-vă, înălţimea voastră, fiţi îndurător! 
Nobile rege Ludovic, puneţi o vorbă bună pentru mine! 

— Vorbeşte tu însuţi! strigă ducele. Pe scurt, eşti 
herald sau nu? 

— Numai cu acest prilej! mărturisi omul dat în 
vileag. 

— Hei, pe sfântul George! exclamă ducele privind 
pieziş spre Ludovic, nu cunoaştem nici un monarh, nici 
un gentilom care să înjosească astfel nobila ştiinţă pe 
care se sprijină regalitatea şi nobilimea, în afară de 
unul, de acel rege care a trimis lui Eduard al Angliei un 
valet deghizat ca herald”. 

— Un asemenea şiretlic - spuse Ludovic, râzând, 
sau prefăcându-se că râde - n-ar putea fi îndreptăţit 
decât la o curte unde nu există heralzi şi e nevoie de ei 
grabnic. Dar ceea ce a putut să izbutească foarte bine 
pe lângă acei grobiani şi ignoranţi insulari, ar trebui să 
ai tot atâta minte cât un Mistreţ, pentru a-ti închipui că 
un asemenea vicleşug ar putea să aibă trecere la 
curtea atât de luminată a ducelui de Burgundia. 

— Oricine l-ar fi trimis - strigă ducele mânios - nu 
se va întoarce la stăpânul lui decât într-o stare de 
plâns. Hei, duceţi-l pe piaţa târgului şi biciuiţi-l până ce 
veşmântul său va atârna de pe el în zdrenţe! Pe el, pe 
el! Hei! 

Patru sau cinci câini mari, asemănători acelora 
înfăţişaţi pe tablourile de vânătoare pictate de Rubens 
şi de Schneiders, auziră strigătele binecunoscute prin 
care ducele îşi sfârşise fraza şi începură să latre şi să 

urle, ca şi cum ar fi fost alungat un mistreţ din 
ascunzişul său. 

— Pe sfânta cruce! exclamă regele Ludovic căutând 
să prindă starea de spirit a primejdiosului său văr, de 
vreme ce măgarul s-a împăunat cu pielea mistreţului, 
mie mi s-ar părea firesc să asmut câinii asupra lui-ca 
să i-o smulgă. 

— Chiar aşa, chiar aşa, strigă ducele Carol, pe care 
această idee îl înveseli o clipă; aşa să se facă! 
Dezlegaţi câinii! Talbot, Beaumont, pe el! Să-l hăituim 
de la ieşirea castelului până la poarta de răsărit. 

— Nădăjduiesc că înălţimea voastră o să mă 
gonească întocmai ca pe o adevărată fiară de vânat - 
se rugă nefericitul, luându-şi o înfăţişare pe cât putea 
mai voioasă într-o atare împrejurare - şi o să-mi 
îngăduie să iau distanţă. 

— Vierme - răspunse ducele - după legile 
vânătoarei, eşti în afară de lege; totuşi dat fiind 
neruşinarea ta fără pereche, vei avea aproape o sută 
de paşi avans. Poftiţi, messiri, poftiţi: să petrecem, să 
vedem alergarea. 

După aceste cuvinte, toţi cei de faţă se ridicară 
zgomotos, fiecare părând grăbit, dar niciunul mai mult 
ca cei doi prinți - să-şi mai treacă timpul, 
înveselindu-se la  priveliştea  hăituielii unui om, 
sugerate de regele Ludovic. 

Rouge Sanglier se arătă un alergător neobişnuit, 
căci, înaripat de spaimă, având pe urmele lui vreo zece 
câini gonaci aţâţaţi de sunetele cornurilor şi de 
strigătele hăitaşilor, zbura ca vântul; dacă n-ar fi fost 
stânjenit de veşmintele sale de herald, îmbrăcămintea 
cea mai grea pentru un alergător, ar fi scăpat foarte 


uşor de haită, căci izbuti 
chiar să înşele câinii o dată 
sau de două ori cu o 
iscusinţă şi o repeziciune 
care-i aduse aplauzele 
privitorilor. Dar niciunul 
din aceştia, nici chiar 
ducele Carol, nu era atât 
de încântat de această 
vânătoare ca regele 
Ludovic, care, în parte din 
motive politice, în parte 
plăcându-i în mod firesc 


priveliştea suferințelor 
omeneşti, mai ales când la 
ea se adăuga O 


împrejurare comică, râdea până la lacrimi. În aceste 
manifestări de veselie apucase mantia de hermină a lui 
Carol, ca pentru a se sprijini, în timp ce ducele, nu mai 
puţin încântat, se rezemase cu braţul de umărul 
regelui, făcând astfel amândoi o demonstraţie de 
încredere şi de prietenie în contrast total cu termenii în 
care se aflau cu câteva clipe mai înainte. 

Până la urmă, iuţeala de picior a falsului herald nu-l 
putu salva de colții urmăritorilor săi. Câinii îl ajunseră, 
îl trântiră la pământ şi poate că l-ar fi sfâşiat de îndată 
dacă ducele n-ar fi strigat: 

— Opriţi-i! Opriţi-i! Alungaţi-i! Omul s-a arătat un 
alergător atât de bun, încât, deşi n-a izbutit să scape 
de câini, nu dorim totuşi să i se scoată măruntaiele. 

Câţiva hăitaşi se grăbiră să îndepărteze câinii şi să 
le pună zgărzile; alţii alergară după cei care fugeau pe 

străzi, scuturând în dinți bucățile de stofă şi de fireturi 
smulse din veşmântul pe care nefericitul herald îl 
îmbrăcase într-un ceas nenorocos. 

In clipa aceea, şi în timp ce ducele privea foarte 
încordat ceea ce se petrecea înaintea lui pentru a 
asculta cu luare-aminte ceea ce se spunea înapoi, 
Olivier le Daim se strecură până la spatele regelui şi-i 
şopti la ureche: 

— Herald e boemianul Hayraddin Maugrabin; n-ar 
trebui să-i vorbească ducelui. 

— Să moară! răspunse Ludovic cu acelaşi ton; 
morţii nu vorbesc. 

O clipă după aceea Tristan l'Hermite, căruia Olivier 
le Daim îi transmisese porunca, păşi în faţa regelui şi a 
ducelui şi le spuse cu tonul său sumbru, obişnuit: 

— Cu  îngăduinţa  maiestăţii voastre şi alteţei 
voastre, vânatul acesta e al meu şi-l reclam; el este 
însemnat cu stigmatul meu; pe umărul lui este 
înfierată o fleur-de-lys, pe care o poate vedea oricine. 
E un ticălos bine cunoscut - a ucis supuşi de ai regelui, 
a prădat biserici, a batjocorit fecioare, a vânat cerbi în 
parcurile regeşti... 

— Destul, destul, zise ducele Carol; regescul meu 
văr e stăpân deplin asupra lui. Ce va face maiestatea 
voastră cu el? 

— Dacă e lăsat la dispoziţia mea - spuse regele - 
mă voi mulţumi să-i dau o lecţie de heraldică, ştiinţă în 
care este atât de ignorant; i se va arăta practic ce 
înseamnă o cruce potence” cu un ştreang atârnat. 

— Cruce pe care n-o va purta, ci îl va purta! Hai, 
să-şi înceapă învăţătura cu Tristan, al maiestăţii 

voastre - el e un profesor bun în tainele acestea. 

Ducele însoţi această glumă cu un hohot de râs 
căruia Ludovic îi ţinu isonul cu atâta voioşie, încât 
rivalul său nu se putu împiedica să-i spună privindu-l 
cu un aer prietenos: 

— Ah, Ludovic, Ludovic, de ce nu v-a făcut Cel-de 
Sus un monarh tot atât de leal pe cât sunteţi de vesel 
ca om! Îmi amintesc adesea de zilele fericite pe care 
le-am petrecut împreună. 

— Le puteţi aduce înapoi oricând veţi voi, răspunse 
Ludovic; vă voi acorda condiţiile cele mai avantajoase, 
pe care, în situaţia în care mă aflu, puteţi să mi le 
cereţi fără a mă înjosi şi fără a vă face voi înşivă de 
pomină în faţa creştinătăţii; voi jura să le respect, pe 
sfânta relicvă pe care am întotdeauna fericirea s-o port 
asupra mea - un crâmpei din sfânta cruce cea 
adevărată. 

Vorbind astfel, scoase din sân o cutiuţă de aur, 
aninată de gâtul lui printr-un lanţ din acelaşi metal, şi 
sărutând-o cu evlavie continuă: 

— Niciodată nu s-a jurat mincinos pe această prea 
sfântă relicvă fără ca sperjurul să nu-şi ia pedeapsa în 
acelaşi an. 

— Totuşi - spuse ducele - este aceeaşi pe care 
mi-aţi jurat atunci când aţi părăsit Burgundia, dar 
curând după aceea mi-aţi trimis pe bastardul lui 
Rubempre pentru a mă ucide sau a mă răpi. 

— Ei, prea graţiosul meu văr, vreţi să treziţi 
amărăciuni vechi, dar vă asigur că greşiţi în privinţa 
aceasta. De altminteri, nu pe această relicvă am depus 
jurământul atunci, ci pe altă bucată din adevărata 
cruce, pe care o primisem în dar de la sultan şi care îşi 

pierduse fără îndoială harul în timp ce stătuse la 
păgâni. Şi apoi, n-a izbucnit în anul acela războiul 
binelui public? N-a cantonat la Saint Denis o armată 
burgundă sprijinită de toţi marii feudali ai Franţei şi 
n-am fost eu silit să cedez Normandia fratelui meu? O, 
Doamne, păzeşte-mă să nu jur strâmb pe o atât-de 
sfânta relicvă. 

— Chiar aşa; vărul meu, cred că aţi primit o lecţie 
care vă va face să păstraţi credinţa în viitor. 
Deocamdată, iată, răspundeţi deschis, fără ocolişuri; 
sunteţi dispus să vă ţineţi făgăduiala şi să mergeţi 
împreună cu mine pentru a pedepsi pe acel ucigaş de 
la Marck şi pe cei din Liege? 

— Voi merge împotriva lor - spuse Ludovic - 
împreună cu seniorii Franţei, cu vasalii lor şi cu 
oriflama în vânt. 

— Nu, nu, e prea mult, mai mult decât trebuie. 
Prezenţa gărzii voastre scoțiene şi a două sau trei 
sute de lănci alese vor fi de ajuns pentru a arăta că 
acţionaţi liber. O armată mai mare ar putea... 

— Vreţi să spuneţi că îmi redaţi într-adevăr 
libertatea, dragul meu văr? întrebă regele. Ei bine, 
atunci veţi stabili chiar voi numărul celorcare mă vor 
urma. 

— Şi pentru a înlătura încă o pricină fermecătoare 
de neînțelegere, veţi încuviinţa căsătoria contesei 
Isabelle de Croye cu ducele de Orleans? 

— Dragul meu văr - răspunse regele - domnia 
voastră abuzaţi de curtoazia mea. Ducele este logodit 
cu prinţesa Jeanne. Fiţi mărinimos - renunţaţi la acest 
punct. Să vorbim mai bine despre oraşele de pe 
Somme. 


— Despre aceasta va vorbi cu maiestatea voastră 
consiliul meu, spuse Carol. În ceea ce mă priveşte ţin 
mai puţin la o întindere a teritoriului decât la repararea 
nedreptăţilor. Maiestatea voastră aţi căutat să-mi 
ademeniţi vasalii şi aţi vrut să dispuneţi după plăcerea 
voastră de mâna unei pupile a Burgundiei. De vreme 
ce v-aţi amestecat, maiestatea voastră trebuie să-i dea 
ca soţ un prinţ din propria voastră casă regală, altfel 
conferinţa noastră va fi întreruptă. 

— Nimeni nu m-ar crede dacă aş spune că îmi dau 
încuviințarea de bună voie, spuse regele; de aceea, 
dragul meu văr, apreciaţi marea mea dorinţă de a vă 
îndatora făgăduindu-vă, împotriva mea însumi, că, 
dacă părţile vor fi de acord şi se va obţine dispensa 
papei, nu mă voi împotrivi la căsătoria pe care o 
propuneţi. 

— Totul poate fi aranjat cu uşurinţă de miniştrii 
noştri, spuse ducele. Şi acum, iată-ne din nou veri şi 
prieteni. 

— Domnul fie lăudat! răspunse Ludovic. El ţine în 
mâinile sale inimile prinților, şi, în mizericordia sa, 
înclinându-le spre iertare şi pace, opreşte vărsarea de 
sânge omenesc. Olivier - adăugă el în şoaptă, 
adresându-se favoritului său, care pândea în preajma 
lui ca un demon în preajma vrăjitorului - ascultă: 
spune-i lui Tristan să isprăvească repede cu acel 
boemian necredincios. 

XXXIV 
EXECUȚIA 


Te-oi duce-n inima pădurii 
Copacul singur să-ți alegi. 
VECHE BALADA 


ăudat să fie Domnul pentru că ne-a dat darul de a 

râde şi de a-i face şi pe alţii să râdă! Ruşine să-i 

fie câinelui prost, care ar dispreţui slujba de 
nebun! lată o glumă, şi nu una din cele mai hazlii, deşi 
a mers, de vreme ce a stârnit râsul celor doi prinți, 
glumă care a făcut mult mai mult decât o mie de 
considerente de stat pentru a împiedica un război între 
Franţa şi Burgundia. 

Aceasta fu încheierea trasă de Le Glorieux când, în 
urma împăcării despre care am dat amănunte în 
capitolul precedent, gărzile Burgundiei fură ridicate de 
la castelul din Peronne, regele părăsi sinistrul turn 
Herbert şi, spre marea bucurie atât a francezilor cât şi 
a  burgunzilor, încrederea şi prietenia  părură 
statornicite din nou, cel puţin în aparentă, între ducele 
Carol şi suzeranul lui. Totuşi acesta din urmă, deşi 
tratat cu toată deferenţa cuvenită rangului său, îşi 
dal Ei Po bine seama că nu incetase de a fi OD AGE 

bănuielilor, deşi se prefăcea cu grijă să nu ia în seamă 
acest lucru şi părea să se socotească în întregime liber. 

Dar, aşa cum se întâmplă adeseori în asemenea 
împrejurări, pe când cei mari aplanaseră divergentele 
dintre ei, unul din cei mici, amestecat în intrigile lor, 
încerca adevărul amar al acelei maxime politice care 
spune că cei mari după ce se folosesc prea adesea de 
unelte ticăloase, fac mea culpa” în faţa societăţii, 
părăsindu-le soartei lor de îndată ce nu mai au nevoie 
de ele. 

Acest nefericit era Hayraddin Maugrabin, care, 
predat de ofiţerii ducelui în mâinile marelui prevot al 
regelui, fu încredinţat de acesta celor două devotate 
ajutoare, Trois-Eschelles şi Petit Andre, cu porunca de 
a-i face seama fără întârziere. Incadrat de ambele 
personaje, unul înfăţişând pe Allegro, celălalt pe 
Penseroso, urmat de câţiva soldaţi şi de o gloată 
numeroasă, el înainta - pentru a folosi o comparaţie 
modernă - ca Garrik între Tragedie şi Comedie, spre 
pădurea apropiată, unde călăii lui hotărâseră să-l 
atârne în cei dintâi copac potrivit, pentru a-şi cruța 
oboseala de a ridica o spânzurătoare şi de a îndeplini 
ceremonialul cuvenit. 

Ei nu întârziară să găsească un stejar tocmai bun, 
după vorba hazlie a lui Petit Andre, să poată purta o 
asemenea ghindă; oprindu-l pe nefericitul osândit pe 
un dâmb în mijlocul unei escorte îndestulătoare, ei 
începură pregătirile improvizate pentru sfârșitul fatal. 
În clipa aceea, Hayraddin, îndreptându-şi privirile spre 
mulţime, întâlni ochii lui Quentin Durward care, 
crezând că recunoscuse în trăsăturile heraldului 

demascat pe acelea ale viclenei sale călăuze, urmase 
mulţimea spre a fi martor la execuţia lui şi a se asigura 
că era într-adevăr boemianul. 

Când călăii îl vestiră că totul e gata, Hayraddin, 
foarte liniştit, le ceru o singură favoare. 

— Vorbeşte, fiul meu, tot ce ne e îngăduit de slujba 
noastră se va încuviinţa, spuse Trois-Eschelles. 

— Adică - răspunse Hayraddin - totul în afară de 
viaţa. 

— Chiar aşa - răspunse Trois-Eschelles - şi ceva mai 
mult; căci întrucât pari hotărât să crezi în iscusinţa 
noastră şi să mori bărbăteşte, fără fandoseli, nu mă 
dau înlături să-ţi mai dăruiesc zece minute, deşi am 
primit poruncă să facem treaba repede. 

— Sunteţi prea mărinimos, spuse Hayraddin. 

— La drept vorbind am putea fi certaţi, zise Petit 
Andre dar ce are a face! Aproape că n-aş şovăi să-mi 
dau viaţa pentru un om cutezător ca tine, pentru un 
flăcău dintr-o bucată, voinic, sprinten şi dârz, hotărât 
să plece pe lumea cealaltă frumos, aşa cum trebuie s-o 
facă un băiat de treabă. 

— Deci, dacă vrei un duhovnic... propuse 
Trois-Eschelles. 

— Sau o duşcă de vin, adăugă glumeţul său 
tovarăş. 

— Sau un psalm, zise Tragedia... 

— Sau o cântare, spuse Comedia... 

— Nimic din toate astea, bunii, îndatoritorii şi 
preagrăbiţii mei prieteni, răspunse boemianul. Vă rog 
doar să mă lăsaţi să vorbesc câteva clipe cu arcaşul 
acela din garda scoțiană. 

Călăii  şovăiră o clipă; dar  Trois-Eschelles, 
s NEA yes 

amintindu-şi după felurite împrejurări că Quentin 
Durward trecea drept foarte sus pus în favoarea 
regelui, stăpânul lor, se hotărâră să încuviinţeze 
întrevederea. 

Chemat de ei, Quentin se apropie de osândit, pe 
care nu putu să-l privească fără tulburare, oricât şi-ar fi 
meritat acesta trista lui soartă.  Rămâăşiţele 
veşmântului său de herald făcut ferfenită de colții 
câinilor şi de unghiile bipezilor care-l smulseseră furiei 
celor dintâi pentru a-l târî la ştreang, îi dădeau o 
înfăţişare caraghioasă şi totodată prăpădită. Faţa lui 
purta încă urmele boielilor cu care se mânjise şi pe 
bărbie mai rămăseseră prinse câteva smocuri din 
barba falsă pe care şi-o pusese spre a se deghiza mai 
bine; pe obraji şi pe buze îi era întipărită paloarea 
morţii. Totuşi, susţinut de resemnare ca cei mai mulţi 
oameni din neamul lui, privea cu ochii sclipitori deşi 
rătăciţi şi cu un zâmbet forţat pe buze, părând să 
sfideze moartea ce-l pândea. 

În timp ce se apropia de nefericitul om, Quentin fu 
zguduit de groază şi de milă, şi fără îndoială că 
înfăţişarea lui trăda acest îndoit simţământ, căci Petit 
Andre strigă: 

— Pasul mai viu, tinere arcaş; acest gentilom n-are 
timp să vă aştepte dacă mergeţi pe pietrele astea ca 
pe nişte ouă pe care vă e frică să nu le spargeţi. 

— Trebuie să-i vorbesc între patru ochi, spuse 
osânditul cu un accent deznădăjduit care răbufnea din 
cuvintele lui. 

— Asta nu prea ne-o îngăduie datoria, veselul meu 
Saltă-scară, zise Petit André; te ştim noi de mult că eşti 
în stare să te strecori jepede ca un sipar 

— Sunt legat şi de mâini şi de picioare cu chingile 
cailor dumneavoastră, răspunse boemianul. Puteţi să 
mă păziţi de jur împrejur, dar ceva mai departe ca să 
nu ne puteţi auzi - acest arcaş îl slujeşte pe regele 
dumneavoastră. Şi dacă am să vă dau zece florini... 

— Daţi pentru parastase, ar putea fi folositori 
sărmanului său suflet, spuse Trois-Eschelles. 

— Daţi pe vin sau rachiu, ar putea fi folositori 
sărmanului meu corp, răspunse Petit André. Hei, să-ţi 
vedem florinii, micul meu dănţuitor pe funie. 

— Daţi acestor câini sângeroşi un bacşiş - îi spuse 
Hayraddin lui Durward - m-au prădat până la ultima 
centimă când m-au prins. O să fiţi despăgubit cu 
prisosinţă. 

Quentin dădu călăilor banii şi, ca oameni de cuvânt, 
aceştia se retraseră mai departe, ca să nu poată auzi 
ce se vorbeşte, supraveghind totuşi cu luare-aminte 
toate mişcările osânditului. Quentin tăcu o clipă, 
aşteptând să audă ce voia să-i spună nefericitul, dar 
văzând că nu zice nimic vorbi el: 

— Aşadar, aici ai ajuns! 

— Da - răspunse Hayraddin - şi nu trebuia să fii nici 
astrolog nici fizionomist şi nici chiromancier, pentru a 
prezice că trebuia să urmez soarta alor mei. 

— Ai fost adus la acest sfârşit timpuriu de un şir 
lung de nelegiuiri şi uneltiri! zise scoţianul. 

— Nu, pe strălucitorul Aldebaran şi pe toţi fraţii lui 
licăritori, răspunse boemianul. Am fost adus aici de 
prostia mea, crezând că setea de sânge a unui franc 
poate fi potolită prin ceea ce ei zic că ţin în mai mare 
sfinţenie. Odăjdiile unui preot nu m-ar fi apărat mai 
bine ca veşmântul unui herald, atât de adevărate sunt 

mărturisirile voastre despre credinţă şi cavalerism. 

— Un înşelător dat în vileag n-are dreptul să ceară a 
fi apărat de veşmântul cu care s-a îmbrăcat fără a 
avea acest drept. 

— Dat în vileag! strigă boemianul. Pălăvrăgeala 
mea avea tot atâta preţ ca şi a acelui herald bătrân şi 
nebun. Dar ce să mai vorbim! Fie că-i acum, fie că-i 
mai târziu, tot aia-i! 

— Uiţi că trece timpul, zise Quentin. Dacă ai să-mi 
spui ceva, spune repede şi apoi gândeşte-te şi la 
sufletul tău. 

— La sufletul meu? răspunse boemianul, rânjind. 
Crezi că o lepră de douăzeci de ani poate fi lecuită 
într-o clipă? Dacă am un suflet, de pe când eram de 
zece ani, şi chiar mai dinainte, este într-o asemenea 
stare că mi-ar trebui o lună întreagă să-mi aduc aminte 
de toate păcatele mele, şi încă o lună să mă spovedesc 
unui preot. Şi dacă mi-ar fi dăruit răgazul acesta, cinci 
contra unul că l-aş folosi cu totul altfel. 

— Păcătos împietrit, nu huli! Spune-mi ce ai de spus 
şi apoi am să te părăsesc soartei tale, spuse Durward 
cu milă şi totodată cu groază. 

— Am o rugăminte, spuse Hayraddin; dar mai întâi 
trebuie să vă dau bani pentru ea căci, cu toate 
frumoasele parabole ale milosteniei, neamul vostru nu 
dă niciodată nimic pe degeaba. 

— Dacă n-ai fi în pragul veşniciei ţi-aş spune: 
darurile tale să piară o dată cu tine, răspunse Quentin, 
Ce vrei să mă rogi? Vorbeşte şi păstrează-ţi darurile - 
nu mi-ar aduce noroc. Îmi amintesc destul de bine cu 
câtă credinţă m-ai slujit. 

— V-am iubit, spuse Hayraddin, de când cu 

întâmplarea de pe malul Cher-ului, şi voiam să vă ajut 
să izbândiţi pe lângă doamna aceea bogată. Purtaţi 
eşarfa ei - lucrul acesta m-a încurcat; de altminteri mă 
gândeam că doamna Hameline, care avea bogății uşor 
de purtat, era mai potrivită pentru dumneavoastră 
care sunteţi lipsit de bani decât acea găinuşă “cu 
vechiul ei coteţ de la Bracquemont, pe care l-a înşfăcat 
Carol şi pesemne că n-o să-l mai scape din gheare. 

— Nu lungi vorba atât, om nefericit, spuse Quentin; 
călăii încep să-şi piardă răbdarea. 

— Mai daţi-le zece florini pentru încă zece minute, 
zise osânditul, care ca cei mai mulţi dintre oamenii 
aflaţi în situaţia lui, deşi tari sufleteşte, nu doresc mai 
puţin să îndepărteze clipa fatală. Vă asigur că o să fiţi 
răsplătit din belşug. 

— Foloseşte deci bine timpul pe care îl cumpăr 
astfel, zise Durward şi făcu uşor noul târg cu oamenii 
prevotului. 

După aceea, Hayraddin urmă: 

— Da, vă asigur că vă voiam binele; Hameline ar fi 
fost pentru dumneavoastră o soţie potrivită şi 
nesupărătoare. Ei, ea s-a împăcat cu gândul să 
trăiască chiar şi cu Mistreţul din Ardennes, deşi felul lui 
de a-i face curte era puţin cam necioplit. Acum 
domneşte în vizuina lui de parcă n-ar fi mâncat toată 
viaţa decât jir şi ghindă! 

— Incetează cu glumele astea grosolane şi nelalocul 
lor - zise Quentin - sau îţi spun încă o dată că plec şi te 
las în voia soartei tale. 

— Aveţi dreptate, răspunse Hayraddin după o clipă 
de tăcere. N-ai ce face, când nu poţi să scapi de ceva 
trebuie să te obişnuieşti cu gândul! Ei bine, aflaţi că 


, a j» e a E 0 
= - Eat E la se m, aa ai a 
Lari pi, Poe RL e] i =, he i T 
siig am ri 


am venit în veşmântul ăsta blestemat, în nădejdea că 
am să primesc o mare răsplată din partea lui de la 
Marck, şi una încă şi mai mare de la regele Ludovic, nu 
numai pentru a aduce lui Carol sfidarea pe care 
pesemne că aţi auzit-o, dar şi pentru a destăinui 
regelui o taină de seamă. 

— Ţi-ai luat pe cap o primejdie destul de mare, zise 
Durward. 

— Asta s-a văzut, dar am fost plătit pentru așa 
ceva, răspunse boemianul. De la Marck încercase mai 
înainte să ia legătura cu Ludovic trimiţând-o încoace 
pe Marthon, dar ea n-a putut, pare-se, să ajungă decât 
până la astrolog, căruia i-a istorisit toate întâmplările 
prin care am trecut pe drum ca şi cele petrecute la 
Schönwald; ar fi fost foarte bine ca veştile ei să-i fi 
ajuns la ureche lui Ludovic altfel decât sub formă de 
prevestiri. Dar ascultă 
taina mea, care este mai 
de seamă decât tot ceea 
ce a putut ea să spună. 
Guillaume de la Marck a 
adunat la Liege o oaste 
mare şi bine înarmată pe 
care o sporeşte în fiecare 
zi mulţumită tezaurului 
bătrânului episcop. Dar 
nu îndrăzneşte să se 
încleşteze într-o luptă cu 
cavalerii burgunzi şi cu 
atât mai puţin să înfrunte 
o  împresurare într-un 
Sg cu zidurile năruite. 

lată ce vrea să facă: are să-l lase pe turbatul acesta de 
Carol să-şi aducă ostaşii înaintea oraşului fără să se 
împotrivească, şi în noaptea următoare, face o ieşire, 
dă  năvală cu toată  oştirea lui împotriva 
împresurătorilor. Mulţi din oştenii lui îmbrăcaţi cu 
armuri franţuzeşti au să strige: „France Saint Louis! 
Montjoie! Saint Denis!” ca şi când ar avea cu el în oraş 
mari întăriri franţuzeşti. Asta nu va face decât să 
stârnească încurcătură printre burgunzi; dacă regele 
Ludovic cu gărzile lui, cu nobilii şi cu ostaşii pe care o 
să-i poată avea cu el, are să sprijine sforţările celor din 
oraş, Mistreţul din Ardennes nu se îndoieşte de 
înfrângerea întregii oştiri burgunde. Asta-i taina mea, şi 
vi-o încredinţez; duceţi-vă, ajutaţi-i sau împiedicaţi-i, 
vindeţi taina regelui Ludovic sau ducelui Carol - nu-mi 
pasă - scăpaţi sau nimiciţi pe cine vreţi. În ceea ce mă 
priveşte, îmi pare rău doar de faptul că nu pot să-i fac 
să sară în aer ca o mină, pentru a-i răpune şi pe unii şi 
pe alţii. 

— Asta e într-adevăr o taină de mare însemnătate, 
zise Quentin, care îşi dăduse seama numaidecât cât de 
uşor putea fi trezită vrăjmăşia naţională într-o tabără 
alcătuită în parte din francezi şi în parte din burgunzi. 

— Da, da, e adevărat, răspunse Hayraddin. Şi acum 
când aţi aflat-o, aţi vrea fără îndoială să fiţi departe şi 
să mă părăsiţi fără a-mi da ajutorul pentru care v-am 
plătit dinainte. 

— Spune ce doreşti, zise Quentin. Am să-ți 
îndeplinesc dorinţa dacă va fi în puterea mea. 

— Ei, nu-i cine ştie ce - e vorba de sărmanul 
Klepper, calul meu, singura fiinţă căreia pesemne că o 
să-i pară rău după mine. ÎI puteţi găsi păscând la o 

milă de aici, spre miazăzi, aproape de coliba pustie a 
unui cărbunar. Fluieraţi-i aşa (boemianul fluieră într-un 
fel deosebit) şi chemaţi-l cu numele lui: Klepper. Are să 
vină îndată la dumneavoastră. Hăţurile lui sunt la mine 
în sân - bine că nu mi le-au luat câinii ăştia - el nu 
rabdă altele. Luaţi-le şi aveţi grijă de el - n-o spun din 
dragoste pentru stăpânul lui, ci fiindcă v-am 
încredinţat taina unei lupte. N-are să vă lase niciodată 
în nevoie - zi şi noapte, obosit sau odihnit, pe ploaie 
sau pe soare, într-un grajd cald sau sub cerul rece al 
iernii, pentru Klepper e totuna. Dacă aş fi putut să 
ajung la porţile oraşului Peronne şi aş fi alergat până la 
locul unde l-am lăsat, n-aş mai fi aici. O să fiţi bun cu 
Klepper? 

— Ţi-o jur - răspunse Quentin - mişcat de această 
trăsătură de duioşie într-o fire atât de împietrită. 

— Şi acum rămâneţi cu bine! zise Hayraddin, dar 
nu, mai staţi, nu vreau să fiu atât de lipsit de 
bunăcuviinţă pentru a uita, în ultimele clipe, 
însărcinarea pe care mi-a dat-o o doamnă. lată o 
scrisoare de la prea drăgălaşa şi prea netoata soţie a 
Mistreţului din Ardennes către nepoata ei cu ochi negri. 
Văd în privirile dumneavoastră că am ales un crainic 
bucuros s-o slujească. Şi încă un cuvânt: uitasem să vă 
spun că o să găsiţi în căptuşeala şeii mele o pungă 
plină cu bani de aur, pentru care mi-am pus viaţa în 
primejdie şi acum mă costă atât de scump. Luaţi-o, ea 
vă răsplăteşte însutit de florinii pe care i-aţi dat acestor 
robi sângeroşi - vă fac moştenitorul meu. 

— Îi voi întrebuința în milostenii şi în slujbe pentru 
mântuirea sufletului tău, spuse Quentin. 

— Nu mai rostiţi cuvântul acesta! strigă Hayraddin 

în timp ce faţa lui căpătă o expresie îngrozitoare. Nu 
există suflet, nu poate fi şi nu va fi aşa ceva! Asta-i o 
închipuire a popilor. 

— Nefericitule - mult prea nefericită fiinţă! Cugetă 
mai bine. Lasă-mă să alerg grabnic după un preot; 
oamenii aceştia vor mai aştepta puţin; am să-i 
răsplătesc pentru asta, spuse Quentin. Ce poţi tu 
nădăjdui murind cu asemenea gânduri, fără să te 


pocăieşti? 

— Am să fiu înapoiat stihiilor - răspunse 
necredinciosul încăpățânat, apăsându-şi pe piept 
braţele legate în funii - nădejdea, credința, dorința 


mea este ca această alcătuire tainică - omul - să se 
topească în vălmăşagul firii, pentru a fi reîntrupat în 
alte făpturi, prin care firea le înlocuieşte mereu pe 
acelea care pier în fiece zi şi se întorc în felurite chipuri 
- picăturile de apă se împreună cu râurile şi cu norii de 
ploaie, pulberea se întoarce în lutul din care a purces, 
părticelele ce sunt ale văzduhului plutesc purtate de 
vânt, iar cele ale focului se duc să hrănească flacăra lui 
Aldebaran şi a fraţilor săi. În această credinţă am trăit 
şi în ea vreau să mor. Asta-i! Duceţi-vă! Nu mă mai 
tulburaţi! Am rostit cele din urmă cuvinte pe care 
urechea unui muritor le mai poate auzi de la mine. 
Adânc zguduit de îngrozitoarea stare sufletească în 
care se afla osânditul, Quentin Durward îşi dădea 
seama că ar fi nădăjduit zadarnic să trezească în el 
simţul prăpădului care îl pândea. Îşi luă deci rămas 
bun, la care boemianul răspunse cu încăpățânare doar 
printr-un semn uşor din cap, ca un om cufundat în 
visare, care îl trimite să se plimbe pe acel ce-i tulbură 
gândurile. Quentin se îndreptă spre pădure şi găsi uşor 

locul pe care păştea Klepper. Animalul veni la 
chemarea lui, dar câtăva vreme nu voi să se lase prins, 
sforăind şi ridicându-se în două picioare îndată ce 
străinul se apropia de el. În sfârşit, faptul că tânărul îi 
cunoştea oarecum obiceiurile şi unele trăsături pentru 
care îl privise adesea încântat în timpul călătoriei*cu 
Hayraddin, îi îngădui să ia în stăpânire moştenirea. Cu 
mult înainte ca Durward să se fi întors la Peronne, 
boemianul plecase acolo unde  deşertăciunea 
înfiorătoarei sale credinţe trebuia, să fie pusă la o 
încercare hotărâtoare - încercare cumplită pentru 
acela care dovedise că nu are nici remuşcări pentru 
trecut, nici teamă pentru viitor. 

Ce mândră-i frumusețea când se ştie 
de cea mai bună lance cucerită. 
CONTELE PALATIN 


ând Quentin Durward ajunse la Peronne, acolo se 

ţinea un consiliu al cărui rezultat trebuia să 

însemneze pentru el mai mult decât şi-ar fi putut 
închipui; deşi la consiliu luau parte persoane de rang 
atât de înalt, încât s-ar fi părut că aveau prea puţin de 
a face cu el, acesta avu totuşi cea mai mare înrâurire 
asupra soartei sale. 

Regele Ludovic, care, după acel intermezzo oferit 
de trimisul lui Guillaume de la Marck, nu lăsase să-i 
scape nici un prilej pentru a cultiva încrederea pe care 
această împrejurare o reînviase în ochii ducelui, se 
grăbea să se sfătuiască cu el, sau, mai bine-zis, să-i 
ceară părerea asupra numărului şi felului trupelor de 
care, ca aliat al ducelui Burgundiei, trebuia să fie 
urmat în expediţia lor comună spre Liege. Vedea 
limpede că ducele Carol, neprimind în mijlocul armatei 
sale decât un mic număr de francezi de rang înalt, 
avea mde Jan Să- ȘI IG = ei mai curând ostateci 

decât ajutoare. Totuşi, credincios sfaturilor lui 
Comines, el încuviinţă deîndată toate propunerile 
ducelui, tot atât de bucuros ca şi când ar fi acţionat din 
propriul şi liberul său îndemn. 

Totuşi, regele nu se dădu în lături să-şi ia revanşa 
pentru această îngăduinţă dând frâu liber pornirilor 
sale răzbunătoare împotriva lui Balue, ale cărui sfaturi 
îl împinseseră să-şi pună toată încrederea în ducele de 
Burgundia. Tristan primi îndoita misiune de a vesti 
trupelor franceze de întărire, care trebuiau să 
pornească împotriva oraşului Liege, ordinul de a se 
pune în marş, şi apoi de a-l duce pe cardinalul Balue în 
castelul de la Loches şi de a-l închide acolo într-una din 
cuştile de fier, care se spunea că fuseseră născocite 
chiar de acesta. 

— Să-şi încerce propria invenţie, spuse regele. Este 
un om al sfintei biserici - nu putem să-i vărsăm 
sângele; dar, Pasgues-dieu, dacă episcopatul său o să 
fie ceva mai mic pentru vreo zece ani, va avea cel 
puţin o graniţă de netrecut! Îngrijeşte-te ca trupele să 
vină fără întârziere. 

Poate că prin acea încuviinţare grabnică, Ludovic 
nădăjduia să scape de condiţia cea mai neplăcută pe 
care ducele o pusese pentru împăcarea lor. Dar dacă 
avea această speranţă, el se înşela amarnic în ceea ce 
privea firea vărului său, căci nici un om n-a stăruit 
vreodată cu atâta încăpățânare în hotărârile lui ca 
ducele Carol de Burgundia. Acesta n-ar fi înţeles pentru 
nimic în lume să revină asupra unei condiţii pe care o 
pusese împins de ciudă sau de o răzbunare pentru o 
presupusă jignire. 

Ludovic abia trimisese ordinele necesare pentru a 

pune în marş trupele prevăzute a veni în Burgundia, că 
gazda lui îi şi ceru să-şi dea încuviințarea publică la 
căsătoria ducelui de Orleans cu Isabelle de Croye. 
Oftând din adânc, regele îşi dădu încuviințarea şi 
îndată după aceea ridică o uşoară împotrivire, 
întemeiată pe necesitatea de a cerceta mai întâi care 
erau dorinţele ducelui. 

— Lucrul acesta n-a fost uitat, spuse ducele de 
Burgundia. Crèvecoeur a stat de vorbă cu monseniorul 
de Orleans şi a constatat, ciudat lucru, că e atât de 
insensibil la onoarea unei alianţe cu o logodnică din 
casa regală, încât a primit propunerea de a se căsători 
cu contesa de Croye ca cea mai plăcută ofertă ce i s-ar 
fi putut face. 

— Nu este decât cu atât mai nerecunoscător şi cu 
atât mai nepoliticos, zise Ludovic. Dar, dragul meu văr, 
totul se va face după voia voastră, dacă veţi putea 
dobândi consimţământul celor două părţi. 

— Nu vă îngrijiţi de asta, răspunse ducele. 

Ca urmare, câteva minute după această discuţie, 
ducele de Orleans şi contesa de Croye, aceasta însoţită 
ca şi prima dată de contesa de Crèvecoeur şi de maica 
superioară de la mănăstirea Ursulinelor, se înfăţişară 
înaintea celor doi prinți. Ducele de Burgundia îi vesti 
fără nici o împotrivire din partea lui Ludovic, care 
stătea tăcut părând să simtă amarnic zdrobirea adusă 
autorităţii sale, că înţelepciunea celor doi suverani 
hotărâse căsătoria lor ca o chezăşie a alianţei veşnice, 
care trebuia să existe în viitor între Franţa şi 
Burgundia. 

Ducele de Orleans îşi stăpâni anevoie bucuria pe 
care o simţi la auzul acestei propuneri, bucurie pe care 


Tor Taa ri Por p ree E e au = bu | 
ea : n, 


e cb e e ve m e ai 
Mr a aur 
PET, Fi 


însă delicateţea nu-i îngăduia să şi-o exprime în 


prezenta regelui. Trebui să existe toată teama pe care 
i-o inspira de obicei acest monarh pentru ca, izbutind 
să-şi ascundă încântarea, să se mărginească a 
răspunde că „datoria lui îl obliga să lase această 
alegere la dispoziţia suveranului său” 

— Dragul meu văr d'Orléans - vorbi Ludovic cu 
tristeţe şi gravitate - întrucât trebuie să spun ceva 


într-o împrejurare atât de puţin plăcută, nu e cazul să 


amintesc că, preţuindu-vă meritele, îmi făcusem 
proiectul de a vă alege o soţie din propria mea familie. 
Întrucât însă vărul meu de Burgundia socoteşte că 
dispunând astfel de mâna alteţei voastre, dobândeşte 
chezăşia cea mai sigură a prieteniei care trebuie să 
domnească de acum înainte între statele sale şi ale 
mele, ţin prea mult la fericirea celor două ţări pentru a 
nu o jertfi dorințelor şi speranţelor mele. 

Ducele de Orleans căzu în genunchi înaintea regelui 
şi sărută, cel puţin de data asta cu un ataşament 
sincer, mâna pe care Ludovic i-o întinsese, întorcând 
capul. În realitate, el vedea, ca cei mai mulţi din 
martorii acestei scene, în consimţământul forţat al 
acelui politician făţarnic, care cu bună ştiinţă nu-şi 
ascundea resentimentele, actul de renunțare a unui 
rege la proiectul lui favorit şi de subordonare a 
sentimentelor paterne raţiunii statului şi intereselor 
tării. Carol, el însuşi fu mişcat, şi inima ducelui de 
Orleans zvâcni de o bucurie involuntară văzându-se 
eliberat de angajamentele sale faţă de prinţesa Jeanne. 
Dacă ar fi ghicit cât îl blestema regele în adâncul 
sufletului său, şi ce gânduri de răzbunare clocoteau în 
el, poate că delicateţea lui n-ar fi fost atât de sensibilă 

cu acel prilej. 

Întorcându-se spre tânără contesă, Carol o 
încunoştinţă cu un ton brusc că acel proiect de 
căsătorie nu admitea nici amânare, nici şovăială, 
adăugând deîndată că asta era urmarea mult prea 
fericită a îndărătniciei sale cu prilejul anterior. 

— Seniorul şi suzeranul meu - răspunse Isabelle, 
chemându-şi tot curajul în ajutor - voi asculta 
dispoziţiile graţiei voastre şi mă voi supune lor. 

— Destul, destul! răspunse ducele, întrerupând-o. 
Ceea ce mai rămâne de făcut, rânduim noi. Maiestatea 
voastră - urmă el, adresându-i-se regelui Ludovic - a 
asistat azi de dimineaţă la vânătoarea unui mistreţ - 
aţi vrea să vedeţi în după-amiaza aceasta o vânătoare 
de lupi? 

Tânără contesă îşi dădu seama că trebuia să 
acţioneze numaidecât. 

— Alteța voastră n-a înţeles ceea ce am vrut să 
spun, zise ea cu sfială, dar destul de tare şi destul de 
hotărât pentru a-l sili pe duce să-i acorde o atenţie pe 
care din pricina unei presimţiri oarecare i-ar fi refuzat-o 
bucuros. Supunerea de care vorbesc nu se referă decât 
la pământurile şi la domeniile pe care strămoşii graţiei 
voastre le-au dăruit strămoşilor mei, şi pe care le 
restitui casei de Burgundia, dacă suzeranul meu crede 
că neascultarea de care dau dovadă în această 
împrejurare mă face nedemnă să le păstrez. 

— Ha! Pe sfântul George! strigă ducele, bătând 
mânios cu piciorul în pământ. Făptura aceasta 
nesăbuită ştie care în prezenta cui se află şi cui îi 
vorbeşte?! 

— Monseniore - replică tânăra, fără să se 


zăpăcească - mă aflu înaintea suzeranului meu, şi, 
nădăjduiesc, înaintea unui prinţ drept. Dacă alteţa 
voastră mă lipseşte de bunurile mele, nu face decât să 
ia înapoi ceea ce mărinimia strămoşilor alteţei voastre 
a dăruit strămoşilor mei, şi astfel să rupă singurele 
legături care ne unesc unul cu altul, căci nu alteţei 
voastre îi datorez acest trup sărman şi prigonit, şi, cu 
atât mai puţin, sufletul care-i dă viaţă. Gândul meu 
este să le închin cerului şi pe unul şi pe celălalt în 
mănăstirea  Ursulinelor, sub  călăuzirea acestei 
cucernice maici superioare. 

Turbarea şi uluirea ducelui pot fi imaginate anevoie 
dacă nu ne-am închipui uimirea unui şoim la vederea 
unei  porumbiţe care se  zbârleşte spre œl, 
amenințătoare. 

— Cucernica maică superioară vă va primi fără 
dotă? întrebă el cu un aer dispreţuitor. 

— Dacă, primindu-mă fără dotă, ea ar aduce o 
pagubă mănăstirii - spuse contesa Isabelle - sunt 
încredinţată că nobilii casei mele vor fi destul de 
generoşi pentru a ajuta după puterile lor pe orfana 
contelui de Croye. 

— Aceasta-i o făţărnicie, strigă ducele. Este un 
pretext nedemn pentru a acoperi cine ştie ce pasiune 
tainică şi ruşinoasă. Monseniore d'Orléans, va fi 
mireasa alteţei voastre chiar dacă am s-o târăsc cu 
mâna mea la altar. 

Contesa de Crèvecoeur, o femeie inimoasă, 
bizuindu-se pe meritele soţului ei şi pe favoarea de 
care se bucura pe lângă duce, nu putu să mai păstreze 
tăcerea. 

— Monseniore - spuse ea - mânia vă împinge la un 

limbaj cu totul nedemn. Nu se poate dispune cu forţa 
de mâna unei femei nobile prin naştere. 

— Şi ar însemna să uitaţi îndatoririle unui prinţ 
creştin - adăuga maica superioară - împotrivindu-vă 
dorinţei unui suflet pios care, frânt de suferinţe şi de 
prigonirile oamenilor, vrea să fie mireasa cerului. 

— De altminteri - spuse Dunois - varul meu 
d'Orléans n-ar fi onorat primind o propunere pe care o 
doamnă a respins-o astfel în public. 

— Dacă mi s-ar îngădui câtva timp - interveni 
ducele de Orleans al cărui spirit uşuratic fusese adânc 
impresionat de frumuseţea Isabellei - pentru a încerca 
să prezint contesei cererea mea sub o lumină mai 
favorabilă... 

— Monseniore - îl întrerupse Isabelle, a cărei 
hotărâre era acum sprijinită de încurajările pe care le 
primea din toate părţile - n-ar avea nici un rost... Sunt 
hotărâtă să refuz această căsătorie, deşi ea este cu 
mult mai presus decât meritele mele. 

— lar eu - spuse ducele - n-am timp să aştept până 
ce aceste toane se vor schimba o dată cu luna nouă. 
Monseniore d'Orleans, trebuie să se convingă într-un 
ceas că datoria ei este să se supună. 

— Acest lucru nu va fi în favoarea mea, răspunse 
prinţul care-şi dădea seama că nu putea, în mod 
onorabil, să se prevaleze de încăpăţânarea ducelui. O 
dată ce am fost refuzat făţiş şi direct, acest lucru e 
destul pentru un fiu al Franţei. El nu poate stărui mai 
departe în cererile sale. 

Aruncând o privire mânioasă, mai întâi spre 
Orleans, apoi spre Ludovic, pe faţa căruia, cu toate 
sforţările pe care le făcea spre a-şi ascunde 

simţămintele, se citea triumful de care se bucura în 
taină, ducele izbucni: 

— Scrie - strigă el secretarului - scrie sentinţa 
noastră prin care hotărâm deposedarea şi întemnițarea 
acestei femeiuşti răzvrătite şi insolente! Să fie dusă la 
Zucht-Haus, la temniţă, unde va avea drept tovarăşe 
pe acelea a căror viaţă a făcut din ele rivalele ei în 
obrăznicie. 

Un murmur general se ridică în .adunare. 

— Monseniore - spuse contele de Crèvecoeur, luând 
cuvântul în numele tuturor - o asemenea hotărâre 
trebuie chibzuită bine. Noi, fidelii voştri vasali, nu vom 
putea îngădui să fie făcut un asemenea afront nobilimii 
şi cavalerilor burgunzi. Dacă contesa a făcut o greşeală 
faţă de voi, să fie pedepsită - dar într-un chip potrivit 
cu rangul ei şi cu al nostru, pentru că suntem uniţi cu 
casa ei prin legături de sânge şi de alianţe. 

Ducele tăcu o clipă şi-şi pironi spre sfetnicul lui ochii 
holbaţi, ca ai unui taur care, silit de cioban s-o ia pe alt 
drum decât pe acela pe care vrea el să meargă, şovăie 
o clipă: să se supună, sau să se repeadă asupra omului 
spre a-l face fărâme? 

Inţelepciunea precumpăni însă asupra mâniei. El îşi 
dădu seama că întregul consiliu era de partea lui 
Crevecoeur şi se temu ca Ludovic să nu caute a se 
folosi de nemulţumirea vasalilor săi. E de asemeni cu 
putinţă - căci el era mai curând aprins şi grosolan 
decât rău - să se fi simţit ruşinat de porunca 
înjositoare pe care o rostise. 

— Ai dreptate, Crèvecoeur - spuse el - m-am pripit. 
Soarta ei va fi hotărâtă după legile cavalereşti. Fuga sa 
la Liege a dat semnalul pentru uciderea episcopului. 

Acela care va răzbuna cumplit această nelegiuire, 
acela care ne va aduce capul Mistreţului din Ardennes, 
ne va cere drept răsplată mânia ei. Şi dacă ea se va 
împotrivi, vom putea să dăruim învingătorului măcar 
feudele ei, lăsând la mărinimia acestuia grija de a-i 
oferi mijloacele cu care ea să se poată retrage într-o 
mănăstire, 

— O clipă, rosti contesa. Nu uitaţi că eu sunt fiica 
contelui Reinold, a acelui bătrân, viteaz şi credincios 
servitor al tatălui vostru. Vreţi să mă dăruiţi drept 
răsplată celui care va mânui mai bine sabia? 

— Bunica domniei voastre - răspunse ducele - a 
fost câştigată la un turnir. Pentru domnia voastră se va 
putea lupta într-o mêlée adevărată. Doar că, din 
respect pentru memoria contelui Reinold, fericitul 
învingător va trebui să fie un gentilom a cărui naştere 
şi blazon să nu aibe nici o pată; cu respectarea acestor 
condiţii, va avea dreptul să vă ceară mâna oricine a 
încins vreodată sabia, fie şi cel mai sărac dintre toţi. O 
jur pe sfântul George, pe coroana mea ducală, pe 
ordinul pe care-l port! Hm! Messiri - adăugă el, 
întorcându-se spre seniorii prezenţi - asta cred că este 
potrivit legilor cavalereşti, nu?! 

Protestele Isabellei fură acoperite de încuviinţările 
bucuroase tale tuturor, dominate de glasul bătrânului 
lord Crawford care-şi exprimă regretul că povara anilor 
nu-i îngăduia să intre în rând cu aceia care aveau să 
lupte pentru o răsplată atât de încântătoare. Ducele fu 
măgulit de aplauzele unanime şi mânia sa începu să se 
mai potolească, ca aceea a unui râu umflat care, în 
sfârşit, începe să intre în matca sa firească. 

— Şi noi, cărora soarta ne-a dăruit de mult tovarăşe 

de viaţă - spuse Crèvecoeur - vom fi oare doar nişte 
simpli privitori la această luptă glorioasă? Onoarea 
mea ar fi prea puţin satisfăcută cu rolul acesta, căci 
am făcut un legământ şi trebuie să-l împlinesc pe 
seama acelei fiare păroase, cu colţi de mistreţ, care se 
numeşte Guillaume de la Marck. 

— Loveşte cu curaj, Crèvecoeur - strigă ducele - 
câştig-o, şi dacă nu poţi s-o păstrezi pentru domnia ta, 
dăruieşte-o cui doreşti - contelui Etienne, nepotul 
domniei tale, dacă vrei. 

— Prea plecate mulţumiri, monseniore. Am să mă 
străduiesc din răsputeri în luptă şi dacă o să am 
fericirea să câştig răsplata, Etienne se va lua la 


întrecere în elocventă cu maica superioară. 


— Cred - strigă Dunois - că gentilomii francezi nu 
vor fi înlăturați de la o luptă atât de cavalerească. 

— Să mă păzească cerul, viteze Dunois! răspunse 
ducele, măcar de ar fi pentru plăcerea de a vă vedea 
luptând cât mai strălucit... Totuşi - adăugă el - deşi 


îngădui ca tânăra contesă să se poată căsători cu un 


francez, e de la sine înţeles că soţul ei, contele de 
Croye, va trebui să devină un vasal al Burgundiei. 

— Asta-i prea mult, strigă Dunois. Blazonul meu nu 
va purta niciodată deasupra coroana de conte de 
Croye. Voi trăi şi voi muri francez. Dar deşi n-am nici o 
pretenţie la domeniile ei, nu mă dau în lături să lovesc 
din răsputeri pentru o asemenea doamnă. 

Le Balafre nu îndrăzni să ridice glasul într-o astfel 
de adunare, dar el îşi murmură printre dinţi: 

„Acum, Saunders Sauplejaw, ţine-ţi cuvântul. Ai 
spus întotdeauna că averea casei noastre va fi sporită 
printr-o căsătorie şi niciodată nu ţi s-a oferit un prilej 

mai frumos de a fi spus adevărul.” 

— La mine nu se gândeşte nimeni, zise Le Glorieux. 
Şi totuşi sunt sigur că am să câştig răsplata, în paguba 
voastră, a tuturor. 

— Ai dreptate, înțeleptul meu prieten, spuse 
Ludovic. Când e vorba de o femeie, cel mai mare 
nebun este întotdeauna acela care are cei mai mulţi 
sorti de izbândă. 

În timp ce prinții şi nobilii glumeau astfel pe 
socoteala Isabellei, maica stareță şi contesa de 
Crèvecoeur, care se retrăseseră cu ea din sala 
consiliului, se străduiau zadarnic s-o consoleze. Cea 
dintâi o asigura că preacurata fecioară nu va îngădui 
să fie răpit mănăstirii sfintei Ursula un suflet care 
făcuse legământ să se consacre lui Dumnezeu; a doua 
îi şoptea la ureche mângâieri mai lumeşti, spunându-i 
că nici un adevărat cavaler, care ar birui în lupta 
propusă de duce, n-ar profita de hotărârea acestuia 
pentru a-i obţine mâna fără voie ei; că poate, fericitul 
învingător ar găsi atâta favoare în ochii ei încât s-o 
îndemne să se supună. Dragostea, ca şi deznădejdea, 
se agată şi de un pai. Oricât de slabă, oricât de vagă ar 
fi fost speranţa pe care i-o fluturau prin faţa ochilor ei 
aceste vorbe, lacrimile contesei Isabelle picurau din, ce 
în ce mai rar pe măsură ce se gândea la aceasta. 

XXXVI 
ATACUL 


La moarte legea-l osândi 
Dar tot nădăjduieşte, 
Și-orice bătaie-a inimii 
Speranţă-n el trezeşte. 


Cât” facla vieții nu s-a stins 
Speranța luminează; 

Și chiar când noaptea ne-a 
cuprins 

Tot mai luceşte-o rază. 
GOLDSMITH 


uţine zile se scurseră până când Ludovic primi, cu 

un zâmbet de răzbunare satisfăcută, vestea că 

favoritul şi sfetnicul său, cardinalul Balue, gemea 
într-o cuşcă de fier, aşa fel făcută încât îi putea îngădui 
să se odihnească, stând oricum, numai culcat nu, şi în 
care, fie spus în treacăt, a rămas timp de aproape 
doisprezece ani fără să stârnească mila nimănui. 
Întăririle pe care ducele le ceruse lui Ludovic sosiseră 
şi acesta se mângâia cu gândul că ele erau 
îndestulătoare spre a-i apăra persoana împotriva 
oricărei Supa ză EAER paene poes a we 


Ca ete Re, 
ri E 


aa 


dacă ar fi avut această 
intenţie, marea armată a 
Burgundiei. Pe de altă 
parte, avea putinţa să reia 
la timpul potrivit proiectul 
căsătoriei între fiica sa şi 
ducele de Orleans; şi, cu 
toate că simţea din plin 
umilinţa de a servi cu cei 
mai nobili pairi sub flamura 
propriului său vasal şi 
împotriva unui popor a 
cărui luptă o sprijinise, el nu 
se lăsă copleşit de 
împrejurări, nădăjduind că 
într-o bună zi se va răzbuna, căci, spunea el 
credinciosului său Olivier, „la joc, întâmplarea poate 
să-ti dea în mână o carte norocoasă; dar numai 
răbdarea şi înţelepciunea câştigă partida până la 
sfârşit”. 

Cu asemenea simţăminte se urcă pe cal regele 
Ludovic într-o frumoasă zi a ultimei luni a verii; 
păsându-i prea puţin că e privit mai curând ca un 
trofeu al unei victorii decât ca un suveran independent, 
înconjurat de garda şi de cavalerii săi, el ieşi din 
Peronne prin poarta gotică a oraşului, ducându-se să 
se unească cu trupele burgunde care se puseseră în 
marş în acelaşi timp, îndreptându-se spre Liege. 

Cele mai multe dintre doamnele de rang care se 
găseau în Peronne, îmbrăcate cu cele mai bogate 
toalete, se urcară pe ziduri şi pe întăriturile porţii spre 
a vedea Pie A pla a războinicilor care 

porniseră în expediţie. Contesa de Crèvecoeur o 
adusese acolo şi pe tânăra Isabelle; aceasta venise cu 
totul împotriva voinţei sale, căci ducele Carol poruncise 
cu asprime ca aceea care avea să încunune cu lauri pe 
învingătorul în turnir, trebuia să se arate pavâl eri Os ce 
plecau la luptă. 

În timp ce aceştia defilau îmbulziţi pe sub portal, se 
puteau zări multe flamuri şi multe platoşe împodobite 
cu embleme noi exprimând hotărârea devotată a 
cavalerilor de a lupta pentru o răsplată atât de 
încântătoare. Ici era înfăţişat un cavaler gonind pe un 
armăsar, colo o săgeată zvârlită la ţintă; cutare cavaler 
purta o inimă sângerândă, simbol al pasiunii, sale; 
altul, un cap de mort şi o cunună de lauri, care arătau 
hotărârea sa dârză de a învinge sau a muri - şi multe 
altele, dintre care unele atât de complicate şi de 
ermetice, încât ar fi putut sfida priceperea celui mai 
iscusit interpret. Toţi cavalerii, după cum se poate 
ghici, îşi îndemnau caii să meargă cât mai mândri, 
luând în şa ţinuta cea mai marţială, în clipa când 
treceau pe lângă frumosul stol de doamne şi de 
domnişoare, care le sporeau semeţia zâmbindu-le şi 
fluturând batistele şi vălurile. Arcaşii din garda regelui 
Franţei, aleşi, s-ar putea spune, din floarea naţiunii 
scoțiene, stârniră aplauze unanime prin înfăţişarea lor 
falnică şi prin măreţia ţinutei lor. 

Printre aceşti străini, unul cuteză să arate că nu-i 
era necunoscut contesei Isabelle, lucru pe care nu 
îndrăzniseră să-l facă nici cei mai distinşi gentilomi 
francezi. Acest străin era Quentin Durward, care, 
trecând cu rândul său prin fata doamnelor, prezentă 
contesei de si ie în vârful lăncii sale scrisoarea 

mătuşii acesteia. 

— Hei, pe cinstea mea - strigă contele de 
Crevecoeur - asta-i o insolentă prea mare din partea 
unui nedemn aventurier. 

— Nu vorbi astfel despre el, Crèvecoeur, zise 
Dunois. Eu am motive temeinice să depun mărturie 
despre vitejia lui... şi chiar de vitejie în favoarea 
acestei doamne. 

— lată atâtea vorbe pentru nimic, spuse Isabelle 
îmbujorându-se de ruşine şi în parte de ciudă. Eo 
scrisoare de la nefericita mea mătuşă. Îmi scrie 
oarecum bucuroasă, deşi situaţia ei trebuie să fie 
îngrozitoare. 

— Să auzim, să auzim ce spune mireasa Mistreţului, 
strigă Crèvecoeur. 

Isabelle citi scrisoarea în care mătuşa ei se străduia 
să facă haz de necaz şi să se consoleze ea însăşi 
pentru acea căsătorie grăbită şi nelalocul ei, spunând 
ce fericită e că s-a măritat cu unul din cei mai glorioşi 
bărbaţi ai secolului, care tocmai cucerise un principat 
prin vitejia lui. O ruga stăruitor pe nepoata ei să nu-l 
judece pe Guillaume al său (aşa-i zicea) după vorbele 
unuia şi altuia, ci să aştepte să-l cunoască personal. 
Avea şi el cusururi, poate, dar aceste cusururi 
caracterizau pe oamenii pe care ea îi preţuise 
întotdeauna. Guillaume era cam înclinat să bea, dar 
aşa fusese şi viteazul sir Godfrey, bunicul ei. Guillaume 
avea o fire cam violentă şi sângeroasă, dar tot astfel 
fusese odinioară şi fratele său de fericită amintire, 
contele Reinold; Guillaume vorbea cam răstit; dar 
putini germani sunt altfel; era autoritar şi dârz, dar ea 
socotea că tuturor bărbaţilor le place să domine. Înşira 

multe alte lucruri asemănătoare, sfârşind prin a-şi 
exprima speranţa, şi chiar dorind, ca Isabelle, cu 
ajutorul celui care îi aducea acea scrisoare, să încerce 
să scape de tirania ducelui de Burgundia şi să vină la 
Liege, la curtea iubitoarei sale mătuşi, unde micile 
neînţelegeri cu privire la drepturile de moştenire şi ale 
uneia şi ale alteia asupra comitatului de Croye ar fi 
putut să se aplaneze prin căsătoria Isabellei cu contele 
Eberson - un mire mai tânăr într-adevăr decât mireasa 
- dar ea, contesa Hameline, poate să vadă din propria-i 
experienţă că acest lucru e o neplăcere mult mai uşor 
de suportat decât îşi închipuia Isabelle. 

Aici contesa Isabelle se opri; maica stareță spuse cu 
un ton mâhnit că nu trebuia să citească despre aceste 
deşertăciuni lumeşti, iar contele de Crèvecoeur strigă 
pufnind mânios: 

— La dracu cu vrăjitoarea aceea mincinoasă. 
Vicleşugul ei miroase din depărtare ca şi brânza prăjită 
în ascunzişul unor şoareci. Ptiu, fir-ar să fie de bătrână 
rață de momeală! 

Contesa de Crèvecoeur îşi dojeni cu asprime soţul 
pentru această ieşire atât de violentă. 

— De la Marck - spuse ea - o fi amăgit-o pe contesa 
Hameline, făcând pe cavalerul. 

— El cavaler! exclamă contele; nu-l pot învinovăţi 
de o asemenea făţărnicie. Cavaler! E ca şi când ai 
aştepta acest lucru de la un mistreţ adevărat; e ca şi 
când ai încerca să poleieşti o zgardă de osândiţi, 
ruginită. Nu, oricât ar fi de proastă Hameline, nu e 
într-atât încât să cadă în mrejele unui vulpoi care a 
înghiţit-o şi asta chiar în vizuina lui. Dar voi, femeile, 
sunteţi toate la fel - o vorbă-două mai frumoase şi-i de 

ajuns - mă încumet chiar să spun că drăgălaşa mea 
verişoară moare de nerăbdare să se ducă să-şi 
întâlnească mătuşa în raiul acelei bezmetice şi să se 
mărite cu godacul mistreţului. 

— Departe de a fi în stare de o asemenea nebunie - 

spuse Isabelle - doresc de două ori mai mult 
pedepsirea ucigaşilor prea bunului episcop, pentru că 
astfel mătuşa mea are să scape şi ea din mâinile acelui 
ticălos. 

— Acum într-adevăr răsună glasul unui de Croye, 
strigă contele. 

După aceasta nu se mai vorbi nimic despre 
scrisoare. 

E bine să se spună însă că, după ce isprăvise 
scrisoarea, Isabelle nu crezuse necesar să citească 
prietenilor săi şi un anume post scriptum, în care 
contesa Hameline, ca o femeie ce era, povestea cu ce 
se îndeletniceşte şi o vestea pe nepoata ei că tocmai 
lăsase deoparte lucrul la o mantie pe care o făcea 
pentru soţul ei şi pe care broda armele casei lor, de 
Croye şi de la Marck, reunite. Mai spunea că Guillaume 
hotărâse, pentru motive politice pe care ea nu le 
destăinuia, ca în cea dintâi luptă să-şi îmbrace o parte 
din oameni cu haine ce vor arbora culorile şi blazonul 
lui, în timp ce el însuşi va purta armele casei de 
Orleans cu semnul ilegitimităţii. 

O altă mâna strecurase în scrisoare un bileţel pe 
care Isabelle nu socoti de cuviinţă să-l citească. 
Bileţelul nu cuprindea decât aceste cuvinte: „Dacă nu 
veţi auzi în curând numele meu sunat de trompetele 
Gloriei,  socotiţi-mă mort, dar nu de o moarte 
nedemnă”. 


Ina ME due a 


Pa TA T Ba Parri] E nr (ELIE = AL 


Un gând pe care şi-l zăvorise în sine până atunci, 
crezându-l cu totul de neînfăptuit, o fulgeră deodată cu 
o putere reînnoită. Şi cum mintea unei femei găseşte 
întotdeauna mijloace pentru atingerea scopului propus, 
ea rândui lucrurile atât de bine, încât Durward, înainte 
ca trupele să fi pornit în marş întins, primi dintr-o mână 
necunoscută scrisoarea Hamelinei purtând trei cruci în 
dreptul  post-scriptumului, şi următoarele cuvinte 
adăugate dedesubt: „Acela care nu s-a temut de 
blazonul lui Orléans, când acesta a strălucit pe pieptul 
unui viteaz cavaler care numai el avea dreptul să-l 
poarte, nu poate să se teamă când îl va vedea purtat 
de un tiran şi un ucigaş”. Tânărul scoţian sărută şi 
apăsă de mii şi mii de ori pe inima sa preţiosul sfat 
care îi arăta cărarea la capătul căreia Onoarea şi 
Dragostea îl aşteptau ca să-l răsplătească. El se afla 
astfel în stăpânirea unei taine necunoscute de ceilalţi, 
taină prin care putea să-l descopere pe cel a cărui 
moarte dădea viaţă nădejdilor sale şi pe care hotări cu 
înţelepciune s-o închidă în inima lui. 

Durward îşi dădu seama însă că trebuia să 
acţioneze într-un fel anume în legătură cu ştirea pe 
care i-o dăduse Hayraddin; atacul pe care îl plănuia de 
la Marck putea să ducă la nimicirea armatei 
împresurătoare, dacă nu se luau măsuri împotriva lui 
cu cea mai mare grijă, atât de greu era, din pricina 
înverşunării cu care se lupta pe atunci, de a-ţi reveni 
după o luptă de noapte dezlănţuită prin surprindere. 
După ce chibzui adânc, el hotări să dea în vileag acest 
lucru celor doi prinți, deodată, şi acest lucru să-l facă el 
însuşi, temându-se că dacă ar dezvălui numai regelui 
un plan atât de bine ticluit şi cu sorţi de izbândă, ar fi o 

ispită prea mare pentru onestitatea şovăielnică a 
acestui monarh şi el s-ar simţi împins mai curând să 
sprijine decât să respingă atacul plănuit. Hotărî de 
aceea să aştepte un prilej ca să destăinuie taina atunci 
când Ludovic şi Carol vor fi împreună, prilej care s-ar fi 
putut foarte bine să nu se ivească prea curând, căci şi 
unul şi altul evitau stingherirea pe care o simțeau 
amândoi când se aflau fată în fată. 

În timpul acesta, marşul continua şi aliaţii ajunseră 
curând pe teritoriul oraşului Liege. Acolo, soldaţii 
burgunzi sau cel puţin o parte dintre ei, alcătuită din 
acele bande care-şi dobândiseră numele de Ecorcheurs 
sau jupuitori, dovediră că meritau această prea cinstită 
denumire prin felul cum se purtau cu locuitorii, sub 
pretextul răzbunării morţii episcopului. Această purtare 
făcu un mare rău cauzei lui Carol, silindu-i pe locuitorii 
asupriţi, care altfel ar fi rămas nepăsători, să ia armele 
pentru a se apăra. Ei îl hărţuiră în marşul său, atacară 
micile detaşamente răzlețe şi, retrăgându-se dinaintea 
grosului trupelor, intrară în oraş, sporind astfel 
numărul acelora care hotărâseră să reziste acolo cu 
înverşunare. Francezii, dimpotrivă, mai puţin numeroşi, 
şi toţi soldaţi aleşi din ţară, supunându-se ordinelor 
regelui, nu se îndepărtau de steagurile lor şi erau 
foarte disciplinaţi. Contrastul acesta sporea bănuielile 
lui Carol, care nu se putu împiedica să remarce că 
trupele lui Ludovic se comportau mai curând ca 
prietene ai celor din Liege, decât ca aliate ale 
Burgundiei. 

În sfârşit, fără a fi întâmpinat vreo împotrivire 
serioasă, armata sosi în bogata vale a Meusei, 
dinaintea marelui şi populatului oraş Liege. Castelul 

Schönwald fusese dărâmat în întregime şi se află că 
Guillaume de la Marck, care nu avea alte merite decât 
iscusinţa sa de războinic, se închisese cu toţi luptătorii 
lui în oraş, hotărât să se ferească de o întâlnire în plin 
câmp cu cavalerii francezi şi burgunzi. Dar 
împresurătorii nu întârziară să-şi dea seama ‘de 
primejdia care pândeşte întotdeauna când e atacat un 
oraş mare, deşi deschis, dacă locuitorii sunt hotărâți 
să-l apere cu înverşunare. 

O parte din avangarda burgundă, închipuindu-şi, 
după starea dărăpănată şi după marile spărturi din 
ziduri, că nu aveau decât să intre în Liege, ca la 
plimbare,  pătrunseră într-una din suburbii cu 
strigătele: „Burgundia, Burgundia, Ucideţi, Ucideţi! 
Totul e al nostru! Nu-l uitaţi pe Louis de Bourbon!” Dar 
cum mergeau învălmăşiţi pe străzile înguste şi în parte 
se risipiseră ca să prade, un mare detaşament de 
locuitori din Liege, care ieşi pe neaşteptate din oraş, se 
năpusti asupra lor cu furie şi stârni un măcel cumplit. 
Folosindu-se chiar de spărturile din ziduri, care 
îngăduiau apărătorilor să iasă prin mai multe locuri, de 
la Marck se strecură pe câteva străzi din suburbia cu 
pricina, îi atacă în acelaşi timp din flanc şi din spate pe 
împresurători, care, uluiţi de înverşunarea neaşteptată 
a luptătorilor din Liege, care păreau să se năpustească 
asupra lor din toate părţile, abia putură să le ţină piept. 
Seara care începu să se lase spori învălmăşeala. 

Când ducele Carol primi aceste veşti, el începu să 
spumege de furie, neputând să fie potolit nici de oferta 
regelui Ludovic care propuse să-şi trimită oamenii de 
arme francezi în suburbii pentru a salva şi a da ajutor 
avangărzii burgunde. Refuzând această propunere cu 

un ton sec, voi să ia el însuşi comanda propriilor sale 
gărzi pentru a alerga în ajutorul trupelor angajate în 
acea înaintare  necugetată;  d'Hymbercourt şi 
Crevecoeur îl rugară însă să lase pe seama lor această 
treabă. Indreptându-se deci spre locul luptei, din două 
puncte diferite, cu mai multă îndoială şi după “ce 
luaseră o formaţie care le îngăduia să se sprijine unul 
pe altul, aceşti doi vestiți căpitani izbutiră să-i respingă 
pe locuitorii din Liege şi să degajeze avangarda, care 
pierdu, în afară de prizonieri, nu mai puţin de opt sute 
de luptători dintre care o sută de oameni de arme. 
Prizonieri nu căzuseră mulţi - cea mai mare parte 
dintre ei fuseseră eliberaţi de d'Hymbercourt care 
acum proceda la ocuparea suburbiei cucerite şi la 
aşezarea gărzilor în faţa oraşului de care erau 
despărțiți printr-un câmp descoperit, o pajişte de cinci 
până la şase sute de paşi, pe care nu se aflau clădiri 
bune pentru apărare. Între oraş şi suburbie nu se afla 
şanţ, căci prin locurile acelea pământul era pietros. 
Oamenii puteau ieşi uşor din oraş printr-o poartă care 
dădea spre suburbie. Zidul avea câteva spărturi făcute 
din porunca ducelui Carol după bătălia de la Saint 
Tron, spărturi care fuseseră astupate în grabă cu nişte 
garduri simple de lemn. D'Hymbercourt întoarse două 
culevrine* asupra porţii şi ţinti cu alte două spre 
spărturile cele mai mari ale zidului pentru a împiedica 
orice atac dinspre oraş, după care se întoarse în tabăra 
burgundă unde găsi o mare învălmăşeală. 

Ce se întâmplase? Grosul şi ariergarda marii armate 
a ducelui împingând înainte se ciocni cu avangarda 
care se retrăgea respinsă şi zdrobită, şi acest lucru 

stârni o mare neorânduială. Lipsa lui d'Hymbercourt, 
care deţinea funcțiunile de mareşal de tabăra sau cum 
am spune astăzi  guartier-meister-general, spori 
neorânduiala. Pe deasupra, se lăsă o noapte neagră, 
începând totodată să plouă cu găleata. Pământul pe 
care trebuiau să ia poziţie trupele de împresurare era 
mlăştinos şi brăzdat de o mulţime de canale. E greu de 
închipuit  îmbulzeala care domnea în tabăra 
burgunzilor; comandanții nu mai ştiau unde le sunt 
soldaţii, aceştia nu-şi mai găseau nici unităţile, nici 
ofiţerii, fiecare, de la cel mai mare în grad şi până la 
cel mai mic, căuta să găsească un adăpost pe care 
voia să-l păstreze numai pentru sine. Cei istoviţi şi 
răniţi, care se întorseseră din luptă, cereau în zadar 
adăpost şi hrană, iar aceia care nu-şi dădeau seama ce 
se întâmplase alergau ca să prade oraşul, fiind siguri 
că jaful era în toi. 

Când d'llymbercourt se întoarse, îl aştepta o sarcină 
dintre cele mai anevoioase, îngreunată încă şi mai 
mult de mustrările prinţului său, care nu-i găsea nici o 
scuză pentru faptul că fusese chemat de o datorie şi 
mai grabnică, până ce viteazul soldat începu să se 
mânieze la auzul dojenitor nedrepte ale ducelui: 

— Din ordinul vostru - spuse el - m-am dus să fac 
oarecare rânduială în avangardă; am lăsat corpul 
principal sub comanda alteţei voastre şi acum când mă 
întorc nu pot să mai recunosc nici frontul, nici flancul, 
nici spatele armatei, atât de mare este învălmăşeala. 

— Semănăm cu atât mai mult unui butoi de 
scrumbii - glumi Le Glorieux - şi asta e o foarte 
firească comparaţie pentru armata flamandă. 

Gluma  bufonului îl făcu pe duce să râdă şi 

preîntâmpină poate o discuţie mai serioasă între 
acesta şi generalul său. 

După mari sforţări fu cucerită o mică Lust-haus* o 
vilă de ţară, aparţinând unui orăşean bogat din Liège; 
toţi cei care se găseau în ea fură alungaţi şi ducele se 
stabili acolo cu ofiţerii lui apropiaţi. D'Hymbercourt şi 
Crevecoeur postară în sfârşit în apropiere o gardă de 
aproape patruzeci de oameni de arme care aprinseră 
un foc mare cu lemnele luate de la nişte acareturi pe 
care le dărâmară în acest scop. 

La o oarecare depărtare spre stânga vilei, între ea şi 
suburbie, care, după cum am spus, se afla în faţa uneia 
din porţile oraşului şi era ocupată de avangarda 
burgundă, se ridica o altă casă de plăcere, înconjurată 
de o grădină şi o curte şi având în spate două sau trei 
curţi mici. Acolo îşi stabili cartierul general regele 
Franţei. El nu făcea caz de mari talente militare, dar 
privea cu nepăsare primejdia, iar spiritul său ager îl 
ajuta să facă faţă unei asemenea situaţii. Ştiuse 
întotdeauna să-şi aleagă şi să se folosească de cei mai 
destoinici şi viteji ostaşi şi îşi punea în ei încrederea pe 
care o meritau. Ludovic şi oamenii din suita lui ocupară 
această a doua vilă; o parte din gărzile scoțiene se 
instalară în curte unde micile clădiri şi magaziile 
puteau să le servească drept adăpost împotriva 
intemperiilor; ceilalţi 'ridicară bivuacuri în grădină. 
Restul oamenilor de arme francezi se stabili în 
împrejurimi, într-o ordine desăvârşită, cu posturi 
înaintate, pentru împrejurarea că ar fi trebuit să se 
înfrunte un atac şi pentru a da alarma în caz de 
primejdie. 

Dunois şi Crawford, ajutaţi de câţiva bătrâni ofiţeri 
şi de soldaţi, printre care Le Balafre se dovedi unul 
dintre cei mai harnici, izbutiră să dărâme ziduri, să 
facă  deschizături în garduri, să acopere şanţuri, 
stabilind astfel o comunicaţie uşoară între feluritele 
corpuri de trupă şi asigurându-le mijloacele de a lupta 
cu puteri unite la nevoie. 

In timpul acesta, regele găsi de cuviinţă să se ducă 
fără ceremonii la cartierul ducelui de Burgundia, 
pentru a lua cunoştinţă de planul de operaţiuni şi a afla 
ce ajutor era aşteptat din partea sa. Prezenţa lui 
prilejui ţinerea unui consiliu de război, la care Carol nici 
nu s-ar fi gândit dacă n-ar fi venit regele. 

Atunci socoti Quentin că trebuia să ceară stăruitor a 
fi primit de cei doi prinți, spunând că are să le dea o 
veste de mare însemnătate. Acest lucru fu obţinut fără 
prea multă stăruinţă şi mare fu uimirea lui Ludovic 
când îl auzi dezvăluind liniştit şi cu precizie planul lui 
Guillaume de la Marck de a dezlănţui un atac asupra 
taberei împresurătorilor cu trupe care trebuiau să 
poarte uniforma şi steagurile francezilor. Ludovic ar fi 
fost poate mult mai încântat să audă această veste de 
seamă între patru ochi; dar cum întreaga poveste 
fusese dată în vileag de faţă cu toţi, în prezenţa 
ducelui de Burgundia, el nu făcu decât să spună că, 
„adevărată sau nu, o asemenea ştire era de cea mai 
mare însemnătate”. 

— Câtuşi de puţin! Câtuşi de puţin! rosti ducele cu 
nepăsare. Dacă ar fi existat un asemenea plan ca acel 
pe care ni-l destăinuie acest tânăr, nu mi-ar fi fost adus 
la cunoştinţă de un arcaş din garda scoțiană. 

— Oricum ar fi - răspunse Ludovic - vă rog, dragul 


E ii MERE, Ai a li E Mu sui 
Tea A : n ae 


m cd m e va m me 
PE i zar 


meu văr, să luaţi bine act, voi şi căpitanii voştri că, 
pentru a preîntâmpina urmările neplăcute ale unui 
asemenea atac, dacă el ar fi dezlănţuit împotriva 
aşteptărilor noastre, voi ordona soldaţilor mei să 
poarte o brasardă albă. Dunois, să te îngrijeşti 
deîndată de acest lucru, adică - adăugă el - dacă 
fratele şi comandantul nostru îşi va da încuviințarea. 

— Nu am nimic împotrivă - răspunse ducele - dacă 
gentilomii Franţei doresc să înfrunte riscul de ar fi 
porecliţi după aceea cavalerii mânecii de cămaşă 
femeiască. 

— Ar fi o poreclă dreaptă şi foarte potrivită, prietene 
Carol - spuse Le Glorieux - socotind că o femeie este 
răsplata celui mai viteaz în această luptă. 

— Ai vorbit bine, înţelepciunea ta! zise Ludovic. 
Noapte bună, dragul meu văr, mă duc să-mi pun 
armura. Şi fiindcă a venit vorba, ce ar fi s-o câştig eu 
însumi pe contesă? 

— Maiestatea voastră - spuse ducele, iritat - va 
trebui să devină atunci un adevărat flamand. 

— Nu pot - răspunse Ludovic, cu un ton care 
exprima cea mai sinceră mărturisire - să fiu mai mult 
decât sunt; aş vrea doar ca scumpul meu văr să fie 
bine încredinţat de acest lucru. 

Ducele nu răspunse nimic, doar îi ură regelui noapte 
bună cu un glas ce părea nechezatul unui cal 
neîncrezător care caută să se ferească de atingerea 
stăpânului său în timp ce acesta vrea să încalece şi îl 
mângâie pentru a sta liniştit. 

— l-aş ierta bucuros toată viclenia - îi spuse ducele 
lui Crèvecoeur după ce regele se îndepărtă - dar nu 
pot să-l iert că mă crede atât de prost să mă las 

îmbrobodit de măgulirile lui. 

În timp ce se întorcea la cartierul său, Ludovic, la 
rândul lui, îi făcea confidente lui Olivier le Dain. 

— Scoţianul acesta - spuse el - este un asemenea 
amestec de şiretenie şi de naivitate, încât nu ştiu ce să 
fac cu el! Pasgues-dieu! Ce greşeală de neiertat-să 
destăinuie planul de atac al lui de la Marck de faţă cu 
Carol, Crèvecoeur şi toţi acei burgunzi, în loc să mi-l 
şoptească la ureche şi să-mi dea cel puţin putinţa de a 
alege între sprijinirea sau zădărnicirea lui! 

— Mai bine că lucrurile s-au întâmplat astfel, spuse 
Olivier. Printre cei care vă urmează astăzi, sunt mulţi 
care ar sta în cumpănă dacă ar fi vorba să atace 
Burgundia fără a fi provocaţi, sau să-l sprijine pe de la 
Marck. 

— Ai dreptate, Olivier. Sunt asemenea nebuni pe 
lume, şi noi n-avem vreme acum să le liniştim cugetul 
cu o mică doză de interes personal. Trebuie să fim 
oameni cinstiţi, Olivier, şi aliaţi credincioşi Burgundiei, 
cel puţin în noaptea asta - timpul poate are să ne dea 
prilejul unui joc mai fericit. Du-te şi dă de veste ca nici 
un om să nu-şi scoată armura şi dacă va fi nevoie, să 
tragă cu înverşunare împotriva acelora care vor striga: 
France et Saint Denis! întocmai ca şi când ar striga: 
iadul şi satana! Eu însumi am să mă culc cu armura pe 
mine. Spune-i lui Crawford să-l pună pe Quentin 
Durward în postul cel mai înaintat al liniilor noastre, 
aproape de oraş. Să tragă foloase cel dintâi din atacul 
pe care ni l-a adus la cunoştinţă; dacă va avea noroc 
să se descurce, cu atât mai bine pentru el. Şi altceva, 
Olivier:  supraveghează-l îndeaproape pe Martius 
Galeotti şi vezi să rămână în urmă, într-un loc cât mai 


ferit. cu BUT - el agt întotdeauna foarte cutezător 
şi, ca un nebun, ar dori să fie şi războinic şi filozof în 
acelaşi timp. Îngrijeşte-te de toate, Olivier, Şi acum, 
noapte bună. Fie ca Maica Domnului de Clery şi 
monseniorul Martin de Tours să ne ocrotească somnul! 

ATACUL 


Oameni cât frunza şi cât 
iarba 

Țâşniră din cetate. 
MILTON: 

Paradisul regăsit 


linişte adâncă domnea deasupra marii armate 

care ridicase tabără de asediu sub zidurile 

oraşului Liege. Multă vreme, strigătele soldaţilor 
care repetau semnalele, căutând să se strângă din nou 
în jurul steagurilor, răsunaseră ca hămăitul unor câini 
rătăciţi ce-şi căutau stăpânii; dar încet-încet, frânţi de 
oboseala acelei zile, soldaţii risipiţi se îmbulziră sub un 
adăpost sau altul, la nimereală, iar cei care nu găsiseră 
niciunul se lungiră istoviţi pe pământ, la picioarele 
zidurilor, pe sub garduri şi sub orice alt acoperiş 
vremelnic, ca să aştepte acolo dimineaţa, o dimineaţă 
pe care unii dintre ei nu aveau s-o mai vadă niciodată. 
Un somn de plumb îi dobori aproape pe toţi, în afară de 
aceia care vegheau înaintea caselor regelui şi ducelui, 
clătinându-se pe picioare de oboseală 

următoare, şi chiar gândurile de glorie pe care mulţi 
dintre tinerii nobili le legau de preţioasa răsplată 
oferită aceluia care îl va răzbuna pe răposatul episcop 
de Liège, se risipiră încet-încet în cugetele copleşite de 
oboseală şi de somn. Dar cu Quentin Durward nu se 
întâmplă acelaşi lucru. Siguranţa că numai el putea 
să-l recunoască pe de la Marck în încăierare, amintirea 
aceleia care îi insuflase această siguranţă, şi urmarea 
fericită pe care o nădăjduia de aici, gândul că soarta îi 
hărăzise o încercare grea şi cu o ieşire, îndoielnică 
într-adevăr, dar care îi punea în faţă prilejul celei mai 
mari-biruinţe, îi alungară orice dorinţă de somn şi îi 
dădură puteri noi pentru a înfrunta oboseala. 

Trimis, din porunca osebită a regelui, în postul cel 
mai înaintat dintre bivuacul francezilor şi oraş, ceva 
mai departe spre dreapta de suburbia despre care am 
vorbit, privea încordat spre zidurile dinaintea lui şi 
trăgea ager cu urechea pentru a prinde cel mai mic 
zgomot care-i putea vesti vreo mişcare din cetatea 
împresurată. Dar uriaşele orologii din oraş sunaseră 
unul după altul trei ceasuri după miezul nopţii şi totul 
rămânea mai departe liniştit şi tăcut ca un mormânt. 

Quentin începea să creadă că atacul fusese amânat 
pentru zorii zilei, şi-şi spunea cu bucurie că atunci va fi 
destulă lumină pentru a zări semnul de legitimitate 
pus de-a curmezişul floarei de crin pe blazonul lui 
Orleans, când deodată i se păru că aude în oraş un 
murmur surd ca acela al zumzetului unui roi întărâtat 
ce se pregăteşte să-şi apere stupul. Trase cu urechea: 
zgomotul continua, dar atât de surd şi de puţin 
desluşit, încât ar fi putut fi luat drept murmurul 
vântului în copacii unei păduri îndepărtate sau poate 

acela al unui râuleţ, umflat de ultimele ploi, care se 
vărsa în apele liniştite ale Meusei, lărmuind mai mult 
ca de obicei. Această îndoială îl împiedică pe Quentin 
să dea alarma, căci ar fi fost o mare greşeală să facă 
aşa ceva fără să chibzuiască bine. 

Dar când vuietul deveni şi mai desluşit şi păru că' se 
îndreaptă în acelaşi timp spre postul său ca şi spre 
suburbie, socoti de datoria lui să se strecoare în linişte 
spre micul detaşament de arcaşi, destinat să-l sprijine 
şi comandat de unchiul lui. Toţi săriră imediat în 
picioare cu cât mai puţin zgomot posibil. În mai puţin 
de o secundă, lord Crawford luă comanda 
detaşamentului şi, trimițând un arcaş pentru a da de 
veste regelui şi casei sale, se retrase împreună cu toţi 
arcaşii la oarecare depărtare înapoia focurilor care 
fuseseră aprinse peste noapte, ca să nu fie trădaţi de 
lumina acestora. Zgomotul crescând, ce se apropia de 
ei din ce în ce mai mult, păru deodată că încetează, 
însă ei auziră totuşi desluşit tropăitul îndepărtat al unei 
trupe numeroase care se îndrepta spre suburbie. 

— Trântorii aceia de burgunzi au adormit în posturi, 
şopti Crawford. Aleargă în suburbie, Cunningham, şi 
trezeşte-i pe boii tâmpiţi. 

— În drum, ia seama spre spate, adăugă Durward; 
dacă m-am priceput vreodată să desluşesc pasul unor 
fiinţe vii, cred că între noi şi suburbie se află acum un 
corp mare de trupă. 

— Bine, Quentin, viteaz neasemuit, spuse Crawford. 
Tu eşti de pe acum un adevărat soldat. Atacatorii s-au 
oprit doar ca să aştepte să se apropie şi cei din urmă. 
Aş vrea să ştiu cam pe unde or fi! 

— Am să mă strecor înainte, mylord, ca să încerc să 

vă aduc o ştire. 

— Du-te, fiule; tu ai urechi agere, ochi de vultur şi 
eşti inimos, dar fii atent - n-aş vrea să te pierd pentru 
nimica toată. 

Quentin înainta cu luare-aminte ţinând archebuza 
gata de tragere, pe câmpul pe care îl cercetase cu grijă 
de cu seară, până ce îşi dădu seama fără nici o urmă 
de îndoială nu numai că nu departe, între cartierul 
regelui şi suburbie se afla un corp foarte mare de 
trupă, dar, mai mult: un mic detaşament se oprise 
foarte aproape de locul pe care se afla el însuşi. Chiar 
îi auzi pe soldaţi vorbind încet între ei ca și când n-ar fi 
ştiut ce trebuiau să facă mai departe. În sfârşit, doi sau 
trei enfants perdusi% din acest detaşament care 
înaintaseră ca cercetaşi, 
se apropiară de el nu mai 
departe cala două sulițe. 
Dându-şi seama că nu 
putea să se retragă fără 
a fi descoperit, Quentin 
strigă din răsputeri: 

— Qui vive?! 

La care i se răspunse 
îndată: 

— Vive Li-i-ege - c'est-à 
dire, adăugă, dregând-o, 
acela care strigase, vive 
la France! 

Quentin trase cu 

archebuza - omul scoase un geamăt şi se prăbuşi; el 
însuşi, fiind ţinta descărcării fulgerătoare, la 
întâmplare, a unui număr oarecare de arme, ghici din 
licăririle care şerpuiră în neorânduială de-a lungul 
şirurilor vrâjmaşe că detaşamentul era foarte mare, şi 
el se grăbi să ajungă la postul său. 

— Ai procedat foarte bine, viteazul meu băiat! E 
Crawford. Şi acum, voinici, să ne retragem spre 
cartierul regelui: sunt prea mulţi ca să-i înfruntăm în 
câmp deschis. 

Se strecurară cu toţii în curtea şi în grădina casei 
unde fusese cartiruit regele şi acolo găsiră totul în 
deplină rânduială pentru luptă, iar pe rege gata să 
încalece. 

— Unde vă duceţi, sire? îl întrebă Crawford. Aici, 
împreună cu oamenii maiestăţii voastre, sunteţi mai în 
siguranţă ca oriunde. 

— Nu, răspunse Ludovic. Trebuie să mă duc de 
îndată la duce. E bine să fie convinşi de buna noastră 
credinţă în acest moment critic; altfel se vor năpusti în 
acelaşi timp pe noi şi cei din Liege şi burgunzii. Şi, 
sărind în şa, îi ordonă lui Dunois să ia comanda 
trupelor franceze dinafara casei, şi lui Crawford să 
apere cu arcaşii şi cu alte gărzi casa şi curţile acesteia. 
Porunci să se aducă două tunuri de câmp şi tot atâtea 
falconete care fuseseră lăsate la aproape o jumătate 
de milă în urmă şi în acelaşi timp îi îndemnă să reziste 
bine pe poziţii fără a încerca în nici un caz să înainteze, 
orice izbândă ar putea obţine; după ce împărţi aceste 
ordine, regele dădu pinteni calului şi plecă urmat de o 
mică escortă la cartierul ducelui. 

Răgazul care îngădui ca aceste hotărâri să poată fi 

aduse la îndeplinire se datora unei întâmplări fericite: 
Quentin îl ucisese chiar pe stăpânul acelei case, care 
era călăuza coloanei ce trebuia s-o atace; fără această 
întârziere, atacul ar fi putut foarte bine să izbutească. 

Din ordinul regelui, Durward îl urmă la duce. Ei îl 
găsiră pe acesta turbat de mânie, ceea ce aproape-că 
îl împiedica să-şi îndeplinească îndatoririle de 
comandant, lucru mai necesar ca oricând căci, în afară 
de larma unei lupte îndârjite care se dezlănțuise în 
suburbie, la aripa stângă a armatei, în afară de atacul 
nu mai puțin năvalnic din centru - asupra cartierului 
regelui - o a treia coloană de luptători din Liège, şi mai 
numeroasă decât celelalte două, care ieşise printr-o 
spărtură mai îndepărtată a zidului, înaintase pe cărări, 
prin vii şi pe drumuri lăturalnice, căzând asupra aripei 
drepte a  burgunzilor înspăimântați de strigătele 
înverşunate: Vive la France! Denis Monjoie! care se 
amestecau cu altele: Liege! şi Rouge Sanglier! 
Temându-se că sunt trădaţi de aliaţii lor francezi, 
burgunzii nu opuneau decât o rezistentă slabă şi 
răzleaţă, în timp ce ducele, spumegând de mânie, 
jurându-se, blestemându-şi suzeranul şi tot ce era în 
legătură cu el, striga să se tragă fără alegere asupra 
tuturor francezilor, negri sau albi, făcând aluzie la 
brasardele pe care soldaţii regelui trebuiau să le 
poarte ca semn de recunoaştere. 

Sosirea regelui, urmat numai de Quentin, de Balafre 
şi de un pâlc de arcaşi, statornici din nou încrederea 
dintre Franţa şi Burgundia. D'Hymbercourt, Crèvecoeur 
şi alţi comandanţi burgunzi, ale căror nume erau pe 
vremea aceea fala ţării lor şi spaima duşmanilor în 
luptă, se năpustiră cu devotament în încăierare. În 

timp ce unii dintre comandanţi se grăbeau să aducă la 
faţa locului cât mai multe trupe dinafară, asupra cărora 
nu se întinsese panica, alţii se aruncară ei înşişi în 
luptă, reînsufleţind moralul luptătorilor. Ducele însuşi 
ieşi în primele rânduri, răcnind, tăind şi spintecând ca 
un ostaş de rând. Văzând această privelişte, burgunzii 
îşi refăcură rândurile încet-încet şi provocară pierderi 
grele atacatorilor cu tunurile lor. Comportarea lui 
Ludovic, pe de altă parte, era aceea a unui conducător 
calm, chibzuit, ager, care nu fuge de primejdie, dar nici 
n-o caută. El dădu dovadă de atâta iscusinţă şi sânge 
rece că înşişi fruntaşii burgunzi îi executau ordinele 
fără şovăire. 

Curând, lupta ajunse în culmea înverşunării şi a 
grozăviei. La aripa stângă, după o încăierare crâncenă, 
casele din suburbie se aprinseră; dar focul uriaş, 
înspăimântător, nu împiedica lupta printre 
dărâmăturile cuprinse de flăcări. În centru, trupele 
franceze, deşi presate de forţe puternice, întreţineau 
un foc viu şi statornic, încât mica vilă, înconjurată de 
licăriri fulgerătoare, părea încununată cu aureola 
martirilor. La dreapta, lupta se dădea cu sorţi 
schimbători, pe măsură ce soseau întăriri din oraş, sau 
din rezervele burgunzilor... Se bătură astfel pe viaţă şi 
pe moarte timp de trei ceasuri, până ce la răsărit se 
iviră cele dintâi raze ale soarelui atât de dorite de 
asediatori. Între timp, sforţările duşmanului la aripa 
dreaptă şi în centru păreau să slăbească, iar dinspre 
Lust-haus se auziră mai multe bubuituri de tun. 

— Binecuvântată fie Sfânta Fecioară! strigă regele 
îndată ce auzi aceste bubuituri; tunurile de câmp şi 
falconetele au ajuns acolo; casa nu mai e în pericol. 

Apoi, întorcându-se spre Quentin şi spre Balafre 
adăugă: Duceţi-vă şi spuneţi-i lui Dunois să înainteze 
spre dreapta, între Lust-haus şi oraş, dar cât mai 
aproape cu putinţă de acesta, cu toţi oamenii de arme, 
în afară de aceia pe care trebuie să-i lase să apere 
casa şi să împiedice sosirea întăririlor pentru aceşti 
încăpăţânaţi din Liege. 

Unchiul şi nepotul ajunseră în galop la Dunois şi la 
Crawford care, obosiţi de lupta în apărare, primiră cu 
bucurie ordinul de a trece la atac. În fruntea unui 
detaşament de aproape două sute de bravi gentilomi 
francezi, în afară de scutieri şi de cea mai mare parte a 
arcaşilor din gardă, străbătură câmpul de luptă, 
călcând în picioare răniții şi căzură asupra aripei 
corpului principal al luptătorilor din Liege, care loviseră 
atât de greu aripa dreaptă a burgunzilor. Lumina 
sporită tot mai mult le dădu putinţa să vadă că din 
oraş ieşeau noi întăriri ale vrăjmaşului, fie pentru a 
dezlănţui lupta din partea aceea, fie pentru a sprijini 
trupele încleştate de mai înainte. 

— Pe Dumnezeul meu! - strigă bătrânul Crawford 
întorcându-se spre Dunois - dacă n-aş fi sigur că 
senioria ta te afli pe cal, lângă mine, aş zice că eşti 
acela de colo din mijlocul acestor burghezi, acestor 
briganzi, care-i pune în rânduială cu bastonul de 
comandant; numai că, dacă ai fi domnia ta acela, ai 
arăta mai gras ca de obicei. Nu cumva acest 
comandant în armură e fantoma domniei 

tale, vreun a/ter ego, aşa cum cred aceşti 
flamanzi? 

— Fantoma mea? exclamă Dunois. Nu ştiu ce voiţi 
să spuneţi, dar ticălosul care poartă culorile mele la 

penajul coifului şi pe platoşă va fi curând pedepsit 
pentru această insolentă. 


— În numelea tot ce-i mai nobil pe lume, 
monseniore -strigă Quentin - îngăduiţi să mă răzbun 
eu pe el! 


— Nu mai spune, tinere! răspunse Dunois. 
Într-adevăr e o cerere modestă. Nu! Aceste lucruri nu 
admit înlocuitori. Şi, întorcându-se în şa, strigă 
răsunător spre cei din jurul lui: gentilomi ai Franţei, 
alinierea, lăncile în cumpănire! Să deschidem drum 
razelor soarelui-răsare printre batalioanele acestor 
porci din Liege şi ale acestor mistreți din Ardennes, 
care fac o mascaradă din vechile noastre blazoane. 

Toţi cavalerii răspunseră asurzitor: 

„Dunois! Dunois! Trăiască viteazul Bastard! 
Orléans! Înainte!” şi, în frunte cu comandantul lor, se 
năpustiră în galop la şarjă. Vrăjmaşul pe care-l atacau 
nu dădu înapoi. Era un corp numeros, alcătuit în 
întregime din pedestrime, în afară de câţiva ofiţeri 
călări. Oamenii din rândul întâi se lăsaseră într-un 
genunchi şi înfipseseră cozile lăncilor în pământ la 
picioarele lor, în timp ce al doilea rând se apleca 
pentru ca al treilea să întindă lăncile pe deasupra. 
Înfruntau astfel şarja vijelioasă a cavalerilor, precum îşi 
înfruntă ariciul duşmanii. Puţini dintre cavaleri izbutiră 
să-şi croiască drum prin acest arici de fier şi printre ei 
se afla şi Dunois. Dând pinteni calului, îl îndemnă să 
facă un salt de peste douăsprezece picioare şi, căzând 
în mijlocul falangei, se repezi înainte spre ţinta urii 
sale. Dar nu fu puţin uimit când îl văzu pe Quentin 
luptând cot la cot cu el în acelaşi rând. Tinereţea, 
vitejia îndârjită, hotărârea de a învinge sau a muri îl 

susţinuseră pe tânărul scoţian în rând cu cel mai viteaz 
cavaler din Europa, căci aceasta era pe acele vremuri 
faima lui Dunois, faimă bine-meritată. 

Lăncile lor se rupseră curând, dar lanzknechtii nu 
putură să reziste loviturilor date cu paloşele lungi şi 
grele, în timp ce caii şi cavalerii, în armuri de oţel din 
cap până în picioare, se sinchiseau prea puţin de 
suliţele vrăjmaşilor. Dunois şi Durward luptau din 
răsputeri ca să ajungă până în locul în care uzurpatorul 
blazonului casei de Orleans își făcea datoria ca un 
priceput şi viteaz comandant, când deodată, zărind în 
alt punct al încăierării capul de mistreţ cu colţi - pe 
care-l purta de obicei Guillaume de la Marck, Dunois îi 
strigă lui Quentin: 

— Eşti demn să răzbuni ofensa adusă armelor casei 
de Orléans! Îți las ţie sarcina aceasta. Balafre, dă 
ajutor nepotului dumitale; nimeni să nu îndrăznească 
însă a-i disputa lui Dunois vânarea Mistreţului. 

E lesne de înţeles cu câtă bucurie primi Durward 
această sarcină. Amândoi se străduiau să-şi croiască 
drum spre ţinta pe care voiau s-o atingă, urmaţi şi 
sprijiniți de cei care putuseră să tină pasul cu ei. 

Dar, în clipa aceea, coloana pe care de la Marck îşi 
propusese s-o sprijine, când fusese oprit de şarja lui 
Dunois, pierdu toate avantajele pe care le câştigase în 
timpul nopţii, pe când burgunzii, îndată ce se lumină 
de ziuă, începură să-şi dovedească calităţile care 
ţineau de o disciplină mai bună. Gloata celor din Liege 
fu silită să se retragă şi apoi s-o ia la fugă şi cum cei 
care fugeau dădeau peste liniile celor încleştaţi în luptă 
cu oamenii de arme francezi, se stârni curând un 
vălmăşag de luptători, de fugari şi urmăritori, care se 

rostogolea ca un tăvălug spre zidurile oraşului, şi în 
sfârşit dădu buzna prin spărturile largi, neapărate, prin 
care ieşiseră cei din Liège. 

Quentin făcu încercări supraomeneşti ca să-l ajungă 
pe acela pe care îl urmărea cu înverşunare fără a-l 
pierde din vedere nici o clipă şi care prin strigătele şi 
pilda lui se căznea să reînsufleţească lupta în fruntea 
unei trupe alese de lanzknechti. Le Balafre şi mai mulţi 
dintre camarazii lui, ţinându-se după Quentin, priveau 
cu uimire vitejia neobişnuită pe care o dovedea un 
luptător atât de tânăr. La marginea unei spărturi a 
zidurilor, de la Marck - căci el era - izbuti să-i oprească 
o clipă pe ai săi şi să-i respingă pe unii dintre 
urmăritorii care o luaseră înaintea celorlalţi. Învârtind 
în mâini o ghioagă de fier, dădea grămadă tot ce 
atingea, şi era atât de plin de sânge, că pe platoşa lui 
abia se mai putea desluşii blazonul a cărui vedere îl 
aprinsese atât pe Dunois. 

Quentin putu atunci să-l ajungă mai uşor, căci 
poziţia prielnică pe care o avea pe zidul dărâmat şi 
întrebuinţarea pe care o dădea înspăimântătoarei sale 
ghioage îi îndemna pe mulţi dintre asaltatori să caute 
un punct de atac mai puţin periculos decât acela 
ocupat de un apărător atât de înverşunat. Quentin, 
însă, care ştia mult mai bine câtă însemnătate avea 
izbânda asupra acestui vrăjmaş năprasnic, sări de pe 
cal la picioarele zidului, părăsind nobilul animal pe care 
i-l dăruise ducele de Orleans, şi se aruncă în vălmăşag 
pentru a sări peste dărâmături şi a-şi încrucişa sabia cu 
Mistreţul din Ardennes. Ca şi când i-ar fi ghicit gândul, 
acesta se întoarse spre el cu ghioaga ridicată şi era 
tocmai gata să se încaiere când un ramăt asurzitor în 

care se contopeau strigăte de biruinţă, de groază şi de 
desperare dădu de ştire că împresurătorii intraseră în 
oraş prin altă parte, amenințând să cadă în spatele 
apărătorilor zidului. Atunci, sunând din corn şi 
chemând în jurul lui pe cei din urmă tovarăşi ai soartei 
sale deznădăjduite, la auzul acelei larme 
înfricoşătoare, de la Marck sări de pe zid şi încercă să 
se retragă spre acea parte a oraşului pe unde mai 
putea să scape, fugind dincolo de Meusa. Oamenii lui 
care-l urmau îndeaproape alcătuiau un detaşament 
compact şi bine disciplinat. Aceşti războinici care nu-i 
cruţaseră niciodată pe duşmanii lor învinşi, erau acum 
hotărâți să nu ceară cruţare. În acel ceas cumplit, ei se 
retrăgeau în cea mai deplină rânduială ocupând toată 
lărgimea străzii, prin care se dădeau încet înapoi 
făcând faţă când şi când urmăritorilor şi izbutind atât 
de bine să-i tină la respect, încât mulţi dintre aceştia 
începură să se îndeletnicească cu lucruri mai puţin 
primejdioase, dând buzna în case pentru pradă. Ar fi 
fost deci cu putinţă ca de la Marck să scape apărat de 
deghizarea care-l ascundea de aceia cărora moartea 
lui le făgăduia onoarea şi gloria, dacă Quentin, Le 
Balafre şi unii din camarazii lor nu l-ar fi urmărit cu 
îndârjire. De fiecare dată când lanzknechtii se opreau, 
între ei şi arcaşi se încleşta o luptă aprigă şi în fiecare 
din aceste mêlées, Quentin nu-l căuta decât pe de la 
Marck, care se grăbea să se retragă ferindu-se cu 
încăpățânare de orice încăierare personală, 
învălmăşeala era generală; pretutindeni  ţipetele 
femeilor, strigătele locuitorilor înspăimântați, căzuţi 
pradă tuturor cruzimilor soldaţilor dezlănţuiţi, răsunau 
îngrozitoare şi ascuţite ca glasul durerii şi al 

deznădejdii în mijlocul răcnetelor şi al vacarmului 
luptei, luându-se la întrecere cu acela al furiei şi al 
violenţei, căutând care de care să se audă mai departe 
şi mai tare. 

De la Marck se retrăgea mai departe prin acea 
privelişte infernală, şi tocmai trecuse de uşa unei mici 
capele deosebit de venerată când strigătele: France, 
France! Bourgogne! Bourgogne!!* îi dădură de veste 
că o parte a asaltatorilor ajunsese la celălalt capăt al 
străduţei pe care se găsea el, tăindu-i retragerea. 

— Konrad - strigă el unuia dintre ai săi - ia toţi 
oamenii cu tine. Alungă-i pe ticăloşii dimprejur şi, dacă 
poţi, croieşte-ţi drum... cu mine s-a isprăvit. Sunt 
destul de voinic încă, acum când mi-a bătut ceasul, să 
trimit în iad înaintea mea pe câţiva din aceşti scoțieni 
pribegi. 

Locotenentul lui se supuse şi, în fruntea 
lanzknechţilor care mai rămăseseră în viaţă, o luă la 
goană spre capătul străzii pentru a se năpusti asupra 
burgunzilor şi a-şi croi drum printre ei. Şase oameni 
dintre cei mai viteji luptători ai lui de la Marck 
rămaseră cu stăpânul lor pentru a-i împărtăşi soarta 
şi-i înfruntară pe arcaşi, care nu erau mult mai 
numeroşi. 

— Sanglier, Sanglier! Hola! Gentilomi ai Scoției - 
strigă nelegiuitul dar îndrăznețul de la Marck, 
scuturându-şi ghioaga - cine râvneşte o coroană de 
conte, cine vrea să se lupte cu Mistreţul din Ardennes?! 
Dumneata, tinere, mi se pare că o doreşti; trebuie s-o 
câştigi însă înainte de a o purta. 

Quentin nu auzi bine cuvintele prin viziera coifului 

lui de la Marck, dar el nu putu să se înşele asupra 
mişcării care le însoţi, căci abia avu timp să strige 
unchiului său şi camarazilor să se dea înapoi dacă erau 
gentlemani, că de la Marck se şi repezi la el ca un 
tigru, învârtindu-şi ghioaga şi făcându-şi vânt pentru 
a-l izbi năprasnic. Durward însă, tot atât de sprinten în 
mişcări pe cât era de ager în priviri, sări într-o parte şi 
scăpă de lovitura care ar fi putut să-i fie fatală dacă 
l-ar fi nimerit. 

Apoi se încolţiră ca 
lupul şi câinele 
ciobănesc. Camarazii lor 
rămăseseră de fiecare 
parte, privind lupta, căci 
Balafre  strigase din 
răsputeri să-i lase să se 
bată singuri, adăugind 
că „dacă adversarul ar fi 
un ticălos ca Wallace, el 
tot nu s-ar teme câtuşi 
de puţin pentru nepotul 
lui!” 

Încrederea 
încercatului soldat nu fu aes 
înşelată. Loviturile desperate ale Seul deal ca 
un ciocan pe nicovală, dar mişcările sprintene şi 
iscusite cu care mânuia sabia tânărul arcaş îl fereau de 
loviturile pe care le dădea înapoi cu vârful armei sale 
mai puţin zgomotoase dar mai primejdioase; şi el izbea 
atât de des şi de bine, încât puterea năprasnică a 
vrăjmaşului său prinse să facă loc oboselii, în timp ce 
pe pământ, sub el, începu să se strângă o baltă de 

sânge. Totuşi, susţinut de curaj şi de furie, Mistreţul 
Sălbatic din Ardennes lupta mereu cu aceeaşi îndârjire, 
iar izbânda lui Quentin părea îndoielnică şi îndepărtată, 
când deodată glasul unei femei care îi striga numele 
răsună înapoia lui: 

— Ajutor! Ajutor! În numele Sfintei Fecioare! 

Durward întoarse capul şi dintr-o singură privire o 
recunoscu pe Gertrude Pavillon. Cu mantila smulsă de 
pe umeri, era târâtă de un soldat francez care, 
împreună cu alţii, pătrunsese în capelă, unde femeile 
îngrozite căutaseră refugiu, şi o luase ca pradă. 

— Aşteaptă-mă o clipă, îi strigă Quentin lui dela 
Marck şi alergă spre binefăcătoarea sa ca s-o scape 
dintr-o situaţie a cărei primejdie o ghicea uşor. 

— Nu aştept după pofta nimănui - răspunse dela 
Marck, învârtindu-şi ghioaga şi începând să dea înapoi 
- bucuros fără îndoială că scăpase de un adversar atât 
de primejdios. 

— Cu voia domniei tale o să aştepţi totuşi după 
pofta mea, strigă Balafre. N-am să îngădui ca treaba 
începută atât de frumos de nepotul meu să rămână 
baltă. Spunând aceste cuvinte, se năpusti asupra lui de 
la Marck, atacându-l cu paloşul lui greu. 

În timpul acesta, Quentin îşi dădu seama că 
salvarea Gertrudei era o sarcină mult prea grea ca s-o 
poată isprăvi într-o clipă, aşa cum prevăzuse. Sprijinit 
de camarazii lui, răpitorul nu voi să renunţe la prada 
lui, şi, în timp ce Durward, ajutat de unul sau doi din 
compatrioţii săi, încerca să-l înduplece, pierdu prilejul 
pe care soarta i-l dăruise cu atâta mărinimie, şi 
fericirea îi lunecă din mână. Când îşi scăpă în sfârşit 
ocrotitoarea, strada era pustie. Uitând ce primejdii o 

pândea pe companioana lui dacă ar fi lăsat-o fără 
apărare, tocmai voia să se repeadă pe urmele 
Mistreţului din Ardennes ca prepelicarul după cerb, 
când Gertrude, agățându-se de el cu desperare, strigă: 

— Pe cinstea mamei dumneavoastră, nu mă lăsați 
aici singură! Dacă sunteţi un gentilom, însoţiţi-mă 
până la casa tatălui meu, care v-a adăpostit odată pe 
dumneavoastră şi pe doamna Isabelle! În numele ei, 
nu mă părăsiţi! 

Apelul acesta era îngrozitor, dar nu putea fi respins; 
luându-şi rămas bun în sine, cu o negrăită amărăciune, 
de la toate speranţele lui de fericire care îl susținuseră 
în acea noapte sângeroasă şi la un moment dat 
păruseră pe punctul de a se înfăptui, Quentin, ca un 
duh lipsit de voinţă, care se supune unui talisman 
căruia nu-i poate rezista, o aduse pe Gertrude la tatăl 
ei, unde sosi la timp pentru a-l apăra pe sindic şi casa 
lui împotriva furiei unor soldaţi dezlănţuiţi. 

Între timp regele şi ducele Burgundiei intrau călări 
în oraş printr-una din spărturile zidului, echipați şi unul 
şi altul în armuri din cap până în picioare. Carol, plin de 
sânge de la panaş până în tălpi, dădu pinteni calului cu 
mânie şi sări prin spărtură, în timp ce Ludovic păşi prin 
ea cu măreţia unui pontif care merge în fruntea unei 
procesiunii. Ei trimiseră imediat ordine în toate părţile 
pentru a opri prădarea oraşului care era în toi şi pentru 
a aduna trupele risipite; apoi se duseră amândoi la 
catedrală, atât pentru a apăra un mare număr de 
locuitori de vază care se refugiaseră acolo, cât şi 
pentru a ţine un consiliu militar după oficierea unui 
te-deum solemn. 

Umblând ca şi ceilalţi ofiţeri de acelaşi rang ca să-şi 
adune soldaţii de sub ordinele lui, lord Crawford se 
întâlni la una din răscrucile străzilor care duceau spre 
Meusa, cu Balafre, care se îndrepta liniştit spre râu, 
ţinând în mână de părul însângerat un cap de om, cu 
aceeaşi nepăsare cu care-şi poartă vânătorul tolba.. : 

— Hei Ludovic, Ludovic - îi strigă comandantul lui - 
ce-i cu capul acela?! 

—E o mică treabă 
făcută pe jumătate de 
nepotul meu, la care i-am 
dat o mână de ajutor, 
răspunse Balafre. Vlăjganul 
acesta pe care l-am trimis 
pe lumea cealaltă m-a 
rugat să-i arunc capul în 
Meusa. Oamenii au 
gânduri ciudate atunci 
când li se apropie ceasul, 
dar ceasul acesta se 
apropie pentru fiecare 
dintre noi. 

— Şi vrei să arunci 
capul acesta în Meusa? 
întrebă Crawford, privind 
cu tot mai multă atenție hâdul trofeu al morții. 

— Fireşte, răspunse Ludovic. Dacă-i refuzi unui om 
pe moarte ultima dorinţă, s-ar putea să fii urmărit de 
strigoiul lui, şi eu vreau să dorm liniştit. 

— Ar trebui să nu pierzi prilejul de a-i vedea spiritul 
- răspunse Crawford - căci, pe sufletul meu, acest cap 
mort are un preţ mult mai mare decât îţi poţi închipui. 

Vino cu mine - nici un cuvânt mai mult. Vino cu mine. 

— De altminteri - zise Le Balafre - nu i-am făgăduit 
nimic, căci, la drept vorbind, îi tăiasem capul înainte ca 
limba lui să fi isprăvit ce avea de spus. Şi-apoi, nu 
m-am temut de el cât a fost viu, şi, pe sfântul Martin 
de Tours, n-o să mă tem nici acum când e mort. 
Oricum, prietenul meu Boniface, un călugăr şugubăţ de 
la Saint-Martin, o să-mi dea o sticluţă cu aghiasmă. 


După ce se oficie te-deum-ul solemn în catedrala 
din Liege şi se restabili oarecum ordinea în oraşul 
înspăimântat, Ludovic şi Carol, înconjurați de pairii lor, 
se declarară dispuşi să asculte cererile acelora care se 
distinseseră în timpul luptei. În primul rând, fură 
chemaţi aceia care ar fi putut să dobândească drepturi 
asupra comitatului de Croye şi asupra frumoasei 
contese, dar, spre dezamăgirea mai multor pretendenți 
care crezuseră că-şi asiguraseră răsplata făgăduită, 
drepturile lor părură îndoielnice, iar nesfârşitele lor 
pretenţii învăluite în mister. Crèvecoeur înfăţişă o piele 
de mistreţ, asemănătoare aceleia pe care obişnuia s-o 
poarte de la Marck, Dunois prezentă o platoşe strivită, 
cu blazonul lui. Alţii îşi atribuiau şi ei gloria de a-l fi 
răpus pe ucigaşul episcopului, aducând dovezi 
asemănătoare. Preţioasa răsplată făgăduită celui care 
avea să-l învingă pe de la Marck atrăsese lovituri 
asupra tuturor acelora care păruseră într-un fel sau 
altul că ar fi fost acesta. 

Pretendenţii vociferau şi protestau, iar Carol, 
regretând în sinea lui făgăduinţa nesăbuită care 
pusese astfel la mezat mâna şi averea frumoasei sale 
vasale, nădăjduia să poată găsi mijloacele de a scăpa 

de toate aceste cereri care se înfruntau, când Crawford 
îşi făcu loc în faţă, trăgându-l după el pe Balafre, care 
înainta cu aerul sfios şi stânjenit al unui dulău târât de 
zgardă de stăpânul lui. 

— La o parte cu toate pieile, copitele şi tinicheaua 
asta vopsită! strigă bătrânul lord scoţian. Numai acela 
a ucis mistrețul care poate să-i arate, colții! 

Vorbind astfel, aruncă la pământ capul însângerat al 
lui de la Marck, uşor de recunoscut, prin ciudata 
conformaţie a maxilarelor şi prin asemănarea lor cu 
acelea ale fiarei al cărei nume îl purta; niciunul dintre 
cei care-l văzuseră viu nu putea să nu-l recunoască 
mort. 

— Crawford - începu Ludovic în timp ce Carol tăcea 
surprins şi înciudat - sper că răsplata a fost câştigată 
de unul din credincioşii mei scoțieni, nu? 

— Da, sire, de Ludovic Lesly, căruia noi îi spunem Le 
Balafre, răspunse bătrânul soldat. 

— Este nobil? întrebă ducele. Are sânge de 
gentilom? Altminteri făgăduiala noastră cade. 

— Lesly este un lemn prea puţin cioplit - răspunse 
Crawford, privind făptura înaltă, stângace, stânjenită a 
arcaşului, dar dau chezăşie că el este de spiţă bună - o 
ramură din copacul casei of Rothes, deopotrivă cu cele 
din Franţa şi din Burgundia, încă de pe vremea când i 
s-a spus întemeietorului său: 


Între Less-lee şi pajiştea verde 
Pe cavaler l-a-nfrânt şi l-a lăsat acolo.19 


104 Versuri vechi, prin care casa Lesly pretindea că descinde dintr-un 
cavaler de pe timpuri care ar fi ucis pe un uriaș maghiar și și-ar fi alcătuit 
numele propriu după locul unde se bătuse cu adversarul său. (n. a.) 

— Deci nu mai avem nici o altă scăpare, zise 
ducele. Cea mai frumoasă, cea mai bogată 
moştenitoare din Burgundia trebuie să fie soţia unui 
asemenea mercenar grosolan, sau să se închidă într-o 
mănăstire până la sfârşitul zilelor sale, ea, singura fiică 
a credinciosului nostru Reinold de Croye! Am fost prea 
necugetat! 

Un nor întunecat se întinse pe fruntea lui, spre 
uimirea pairilor săi, care rareori îl văzuseră arătând cea 
mai mică părere de rău o dată ce luase o hotărâre. 

— O clipă - zise lord Crawford - nenorocirea este 
mai mică decât presupune graţia voastră. Binevoiţi 
numai să ascultați ce are să spună acest soldat. Hai, 
vorbeşte, omule, că acum dă ciuma în tine, adăugă el 
încet către Balafre. 

Dar războinicul necioplit, deşi ştia destul de bine să 
vorbească înaintea regelui Ludovic, eu a cărui 
familiaritate se obişnuise, nu fu de loc în stare să-şi 
arate hotărârea înaintea unei adunări atât de strălucite 
ca aceea în fata căreia se afla. El îşi întoarse trupul pe 
jumătate spre cei doi prinți, începu să râdă aspru şi 
supărător, se strâmbă groaznic de două sau de trei ori 
şi nu putu să rostească decât aceste cuvinte: 
„Saunders Sauplejaw”, după care se opri şi rămase 
mut. 

— Cu îngăduinţa maiestăţii voastre şi a graţiei 
voastre - spuse Crawford - voi vorbi eu pentru 
compatriotul şi vechiul meu camarad. Vă voi spune că 
un ghicitor i-a prezis în ţara lui că averea casei sale va 
fi sporită printr-o căsătorie. Dar cum, ca şi mine, nu 
pune mare preţ pe însurătoare, simțindu-se mai bine în 
cârciumă decât în buduarul unei doamne, pe scurt, 

întrucât el are oarecare gusturi şi deprinderi ale 
cazarmei care fac ca măreţia persoanei sale să nu facă 
altceva decât să-l stânjenească, mi-a ascultat sfatul 
şi-şi cedează drepturile câştigate prin faptul că a avut 
norocul de a-l ucide pe Guillaume de la Marck, aceluia 
care-l adusese pe Mistreţul Sălbatic aproape de pieire, 
adică nepotului său, fiul surorii sale. 

— Dau chezăşie pentru zelul în serviciu şi pentru 
înţelepciunea acestui tânăr, spuse regele Ludovic, 
încântat că soarta răsplătea atât de frumos pe un 
tânăr asupra căruia avea o oarecare autoritate. Fără 
agerimea şi veghea lui, am fi fost pierduţi. El ne-a 
înştiinţat despre atacul din noaptea trecută. 

— Atunci - spuse Carol - regret că m-am îndoit de 
vorbele lui. 

— Şi eu pot să dau mărturie asupra vitejiei sale ca 
om de arme, spuse Dunois. 

— O clipă - interveni Crèvecoeur - deşi unchiul lui 
face parte din mica nobleţe scoțiană, acest lucru nu 
dovedeşte că nepotul e de sânge nobil. 

— Este din casa Durward - răspunse Crawford - şi 
coboară din Allan Durward, care a fost mare vistiernic 
al Scoției. 

— Ei, dacă-i vorba de tânărul Durward - spuse 
Crevecoeur - nu mai am nimic de zis: soarta vorbeşte 
prea vădit în favoarea 'lui pentru ca eu să mai lupt cu 
această zeiţă capricioasă. Dar e ciudat cât de uimitor 
se sprijină unul pe altul aceşti scoțieni, de la lord până 
la ultimul călăreț. 

— Scoţienii stau umăr la umăr, răspunse lord 
Crawford, râzând de mirarea mândrului burgund. 

— Mai avem de cercetat - spuse Carol gânditor - 

acestui tânăr aventuros. 

— Pe sfânta liturghie - exclamă Crèvecoeur - în 
ceea ce mă priveşte am mai multe motive decât 
trebuie ca să cred că graţia voastră o va găsi de data 
asta mult mai ascultătoare decât în trecut. Dar de-ce 
oare m-ar supăra fericirea acestui tânăr? La urma 
urmei mintea, dârzenia şi vitejia l-au făcut să 
cucerească BOGAŢIA, RANGUL şi FRUMUSEŢEA! 

